
PIRMOJO LEIDIMO PRATARMĖ 


Ši knyga atsirado pirmiausia dėl to, kad norėjau pateikti 
savo klausytojams trumpą, psichologijos paskaitas papil- 
dantį vadovėlį. Tačiau kartu turėjau ir kitą tikslą - duoti 
didesniam būriui moksliškai išprususių skaitytojų, kurie 
domisi psichologija iš dalies dėl jos pačios, o iš dalies dėl 
jos praktinio panaudojimo galimybės, tam tikrą sistemišką 
pačių svarbiausių naujosios psichologijos pažiūrų ir rezul- 
tatų apžvalgą. Šis dvilypis tikslas lėmė tai, kad dėstydamas 
atskirus faktus turėjau apsiriboti tik svarbiausiais dalykais 
ir kiek įmanoma paprastesniais aiškinamaisiais pavyzdžiais 
ir visiškai atsisakyti vienos ar kitos paskaitos vaizdumui bū- 
tinų pagalbinių demonstravimo ir eksperimento priemonių. 
O jeigu šį dėstymą grindžiu tokiomis pažiūromis, kurias 
pats pripažinau teisingomis po daugelio metų psichologijos 
tyrinėjimų, tai ši aplinkybė, man regis, nereikalauja kokio 
nors ypatingo pateisinimo. Ir vis dėlto manau, kad skirtin- 
gas nuo manųjų psichologines pažiūras reikia glaustai api- 
būdinti aptariant pagrindines psichologijos kryptis (Įvadas, 
S 2), be to, nurodyti tas pažiūras nagrinėjant atskirus klausi- 
mus atitinkamose knygos vietose. 

Šios pastabos nusako, kokią vietą ši knyga užima anks- 
tesnių mano psichologijos veikalų atžvilgiu. Kadangi „Fi- 

ziologinės psichologijos metmenyse“ siekiau panaudoti psi- 
chologijoje pagalbines gamtamokslinio, ypač fiziologinio, 
tyrimo priemones ir kritiškai aptarti pastaraisiais dešimt- 
mečiais susiformavusią eksperimentinės psichologijos me- 
todiką, taip pat svarbiausius tos psichologijos rezultatus, tai 
toks uždavinys negalėjo nenustumti į antrąjį planą bendrųjų 
psichologinių požiūrių nagrinėjimo. Antrojoje „Paskaitų 
apie žmogaus ir gyvūno sielą“ laidoje (pirmoji laida šian- 
dien jau yra gerokai pasenusi) siekiau populiaresne forma 
supažindinti skaitytoją su eksperimentinės psichologijos 
esme ir tikslais, kad po to, remdamasis ja, galėčiau gvildenti 
psichologijos klausimus, kurie turi ir bendresnę filosofinę 
reikšmę. Todėl „Metmenims“ būdingas psichologijos nag- 
rinėjimo būdas yra jos siejimas su fiziologija, „Paskaitoms“ 
būdinga filosofiniai interesai, o „Psichologijos pagrinduose“ 
psichologija mėginama išdėstyti pagal vidinį jos problemų 
sąryšį ir tokia tvarka, kuri, mano supratimu, išplaukia iš 
paties objekto prigimties, tačiau čia kartu apsiribojama tik 
svarbiausiais ir esmingiausiais dalykais. Todėl manau, kad 
ši knyga nepasirodys tik nereikalingas priedas ir tiems skai- 
tytojams, kurie yra susipažinę su ankstesniais mano veika- 
lais, taip pat su „Psichologijos logika“ mano dvasios mokslų 
logikoje (Logik, 2. Aufl., II, 2. Abt.). 


Leipcigas, 1896 m. sausis 


KETVIRTOJO IR VĖLESNIŲ | 
(IKI DVYLIKTO) LEIDIMŲ PRATARMĖ 


Ketvirtajame „Pagrindų“ leidime atsirado daugiau pa- 
pildymų ir pakeitimų negu abiejuose ankstesniuose. Tačiau 
svarbiausias skirtumas yra tas, kad atsižvelgdamas į daug 
kartų išsakytus pageidavimus prie visų paragrafų arba 
svarbiausių jų skyrių pridėjau trumpas literatūros nuoro- 
das. Turėdamas galvoje knygos pobūdį, apsiribojau tik svar- 
besniais ir pirmiausia, žinoma, tokiais darbais, kurie padėtų 
skaitytojui susiorientuoti literatūriniuose šaltiniuose tos 
srities, su kuria jis norėtų nuodugniau susipažinti. Atitin- 
kamas savo knygų „Fiziologinės psichologijos metmenys“ 
ir „Paskaitos apie Žmogaus ir gyvūno sielą“ dalis čia cituoju 
pagal jų sutrumpintus pavadinimus „Phys. Ps.“ ir „M. u. T.“ 
(pirmosios - pagal šeštąjį jos leidimą, antrosios - pagal ket- 
virtąjį). Pagaliau, pradedant nuo šeštojo leidimo, ši knyga 
dar yra papildyta kai kuriomis schemomis, kurios padės 
su psichologijos gamtamokslinėmis pagalbinėmis sritimis 
menkiau susipažinusiam skaitytojui geriau suprasti atitin- 
kamas knygos dalis. 


Leipcigas, 1901 m. kovas-1914 m. birželis 
W. Wundtas 

ĮVADAS 


S 1. Psichologijos uždavinys 


1. Psichologijos mokslo istorijoje vyrauja du psichologijos 
sąvokos apibrėžimai. Pagal vieną apibrėžimą psichologija 
yra „mokslas apie sielą“: psichiniai procesai traktuojami 
kaip reiškiniai, iš kurių galima spręsti apie jų pagrinde 
glūdinčios sielos metafizinės substancijos esmę. Pagal kitą 
apibrėžimą psichologija yra „vidinio patyrimo mokslas“. 
Pastaruoju atveju psichiniai procesai laikomi ypatingos rū- 
šies patyrimu, kuris pirmiausia išsiskiria tuo, kad jo objektai 
duoti „savistabai“ arba „vidinei“ juslei, kuri priešinama su- 
vokimui išorinėmis juslėmis. 

Tačiau nė vienas iš šių apibrėžimų netenkina šiuolaiki- 
nio mokslinio požiūrio. Pirmasis, metafizinis, apibrėžimas 
atitinka tą psichologijos būklę, kuri truko ilgiau negu kito- 
se srityse, tačiau kuri jau yra galutinai praėjusi po to, kai 
psichologija virto savitus metodus naudojančia empirine 
disciplina ir kai „dvasios mokslai“ buvo pripažinti didele, 
gamtos mokslams priešinama pažinimo sritimi, kurios ben- 
drasis pamatas turi būti nuo metafizinės teorijos nepriklau- 
soma psichologija. 

Antrasis, empirinis, apibrėžimas, kuris psichologiją trak- 
tuoja kaip „vidinio patyrimo mokslą“, yra nepakankamas 
dėl to, kad gali sukelti klaidingą nuomonę, jog toks paty- 

rimas susijęs su objektais, kurie visais atžvilgiais yra skir- 
tingi nuo vadinamojo „išorinio patyrimo“. Tiesa, yra tokių 
patyrimo turinių, kurie atitenka psichologiniam tyrimui, 
bet nėra objektai ir procesai tokio patyrimo, kurį nagrinėtų 
gamtotyra; tokie yra mūsų jausmai, afektai, valios sprendi- 
mai. Tačiau, kita vertus, nėra nė vieno gamtos reiškinio, ku- 
ris, kiek pakeitus požiūrio tašką, negalėtų būti psichologinio 
tyrimo objektas. Akmuo, augalas, tonas, šviesos spindulys 
kaip gamtos reiškiniai yra mineralogijos, botanikos, fizikos 
ir kt. gamtos mokslų objektai. Bet kadangi šie gamtos reiš- 
kiniai kartu yra vaizdiniai mumyse, jie, be to, yra objektai 
psichologijos, kuri siekia paaiškinti šių vaizdinių atsiradimo 
būdą ir jų santykį su kitais vaizdiniais, taip pat jų santykį su 
tokiais procesais, kurie nesusiję su išoriniais objektais, pa- 
vyzdžiui, jausmais, valios paskatomis ir t. t. Taigi „vidinės 
juslės“, kurią kaip psichinio suvokimo organą būtų galima 
priešpriešinti išorinėms juslėms kaip gamtos pažinimo 
organams, apskritai nėra. Vaizdiniai, kurių savybes tiria 
psichologija, yra tie patys, kuriais remiasi ir gamtotyra; O 
subjektyvias paskatas, į kurias neatsižvelgia gamtamok- 
slinis daiktų tyrimas, t. y. jausmus, afektus, valios aktus, 
mums duoda ne ypatingi suvokimo organai, ojie mums ne- 
tarpiškai ir neatskiriamai yra surišti su vaizdiniais, kuriuos 
siejame su išoriniais objektais. 

2. Iš čia plaukia išvada, kad išorinio ir vidinio patyrimo 
terminai reiškia ne skirtingus objektus, o skirtingus požiūrius, 
kuriais naudojamės įgydami ir moksliškai apdorodami 
savaime vientisą patyrimą. Tačiau šiuos požiūrius mums 
įperša tai, kad kiekviename patyrime netarpiškai išsiskiria 
du veiksniai: mums duodamas turinys ir mūsų šio turinio 
pagava. Pirmąjį veiksnį mes vadiname patyrimo objektais, 
antrąjį - patiriančiuoju subjektu. Todėl atsiranda dvi patyrimo 
apdorojimo kryptys. Viena yra gamtos mokslo kryptis: šis 

mokslas patyrimo objektus traktuoja pagaljų savybes, kurios 
suprantamos kaip nepriklausančios nuo subjekto. Kita yra 
psichologijos kryptis: psichologija bendrą patyrimo turinį 
tiria matydama jo santykį su subjektu ir su jam subjekto ne- 
tarpiškai pridėtomis savybėmis. Todėl gamtamokslinė po- 
zicija, kadangi ji galima tik abstrahuojantis nuo bet kuriame 
tikrame patyrime glūdinčių subjektyvių veiksnių, gali būti 
apibūdinama ir kaip tarpiško patyrimo pozicija, o psicholo- 
ginė pozicija, kuri vėl įveikia šią abstrakciją ir visus iš jos 
kylančius padarinius, - ir kaip netarpiško patyrimo pozicija. 

3. Taip iškylantį psichologijos, kaip bendro, su gamtotyra 
koordinuoto ir ją papildančio empirinio mokslo, uždavinį 
patvirtina traktavimo būdas visų dvasios mokslų, kuriems 
psichologija yra svarbi kaip jų pagrindas. Visų šių mok- 
slų - filologijos, istorijos, valstybės ir visuomenės teorijos — 
turinys yra netarpiškas patyrimas, kurį apibrėžia objektų 
sąveika su pažįstančiais ir veikiančiais subjektais. Todėl nė 
vienas iš dvasios mokslų nesinaudoja gamtos mokslų abs- 
trakcijomis ir pagalbinėmis sąvokomis; vaizdinių objektai 
ir juos lydinčios subjektyvios apraiškos jiems galioja kaip 
netarpiškas tikrumas, ir jie siekia sudedamąsias šio tikrumo 
dalis paaiškinti pagal jų savitarpio sąryšį. Taigi šis psicholo- 
ginės interpretacijos atskiruose dvasios moksluose metodas 
turi būti ir pačios psichologijos metodas. 

3*. Minėtas gamtos mokslo ir psichologijos sričių at- 
skyrimas yra pagrįstas Galileiaus pirmąkart aiškiai nu- 
sakytu reikalavimu, kad gamtos teorija turi iš savo tyrimų 
išskirti viską, kas iš daiktų tariamų savybių priklauso ne 
išorinio pasaulio objektams, 0 mūsų pojūčiams, jausmams 
ir kitokiems subjektyviems afektams. Tada, kaip jis nurodo, 
fizikiniam tyrimui lieka tik objektų „matematinės savybės“, 
t. y. erdvė, laikas, judėjimas, skaičius, dydis, o kokybinės po- 
jūčių savybės, tokios kaip juoda, balta, mėlyna, šilta, šalta, 

koks nors tonas, kvapas ir t. t., taip pat su daiktų poveikiu 
mums susijusios subjektyvios reakcijos, pvz., noras, neno- 
ras, džiaugsmas, liūdesys, kaip ir tokių subjektyvių būsenų 
sukelti valios aktai, iš gamtos teorijos srities turi būti visiš- 
kai pašalinti. Šis reikalavimas, taikomas atskirai jusliniams 
pojūčiams, gali būti išreikštas ir tuo teiginiu, kad fizikams 
jusliniai pojūčiai, kadangi juos reikia sieti su išoriniais po- 
veikiais, yra daiktų ženklai, o ne patys daiktai. Iš čia plaukia 
pirmiausia dvi išvados. Pirma, gamtos teorijos pažinimo 
būdas yra ne netarpiškas, o tarpiškas, kadangi ji juslinių 
pojūčių ženklų kalbą turi išversti į objektyvią jos reikšmę. 
Antra, gamtos aiškinimas remiasi objektyvaus substrato iš 
mūsų pojūčių išvedimu, todėl irgi neapsieina be hipotetinių 
prielaidų, kurios susijusios su gamtos reiškinių substratu, 
išliekančiu po subjektyvių mūsų pojūčių eliminavimo. Ta- 
čiau, be šių dviejų išvadų, kurios susijusios su pačiu gamtos 
mokslo objektu, iš ano Galilei'aus iškelto reikalavimo kyla 
dar trečia išvada. Nors gamtos teorija juslinius pojūčius 
traktuoja vien kaip subjektyvius ženklus, o jausmus, afektus 
ir t. t. apskritai ignoruoja, tačiau ir vieni, ir kiti mūsų netar- 
piškam patyrimui ir mūsų praktinei veiklai vis dėlto išsaugo 
visą savo vertę. Be to, visiems šiems subjektyviems proce- 
sams būdingas savitarpio ryšys, reikalaujantis savarankiško 
tyrimo, kuris iš esmės skiriasi nuo gamtamokslinio, tačiau 
kartu yra būtinas pastarojo papildas. Tokio tyrimo užda- 
vinys tenka psichologijai. Taigi jos turinį sudaro ne vien tos 
subjektyvios būsenos ir procesai, į kuriuos gamtos mokslas 
apskritai nekreipia dėmesio, bet ir anie reiškiniai (kuriuos 
jis traktuoja kaip objektyvių procesų ženklus) su jų netar- 
piškomis savybėmis, taip pat ryšiai, kurie juos sieja vieną 
su kitu. Čia kartu galima sakyti, kad psichologijos objektas 
yra visuminis netarpiškas patyrimas. "Todėl, atsisakydama 
gamtos mokslams būdingo eliminavimo ir abstrahavimo, 

psichologija vis dėlto papildo gamtos mokslą (kad galėtų 
visuminį patyrimą sieti su jo netarpiško tikrumo ryšiais), 
kita vertus, ji yra pagrindas dvasios mokslų, kuriems rūpi 
tik šio netarpiško tikrumo dalys. Nors nuo Renesanso 
laikų psichologijoje tyliai slypėjo gamtamokslinio tyrimo 
principas, tačiau reikėjo neproporcingai daug laiko, kol ji 
galėjo realizuoti šį uždavinį. Taip atsitiko pirmiausia todėl, 
kad psichologija nuo to laiko buvo pakliuvusi metafizikos 
valdžion, o pastarosios spiritualistinė ir materialistinė 
kryptys kliudė suprasti šį psichologijos uždavinį. Pirmoji 
kryptis, vadovaudamasi kūno ir sielos dualizmo nuostata, 
pripažino specifinį vadinamojo išorinio ir vidinio patyrimo 
skirtingumą; antroji kryptis, priešingai, psichikos dalykus 
stengėsi aiškinti gamtamokslinėmis prielaidomis. Tai iš 
esmės nepakeitė ir iš principo metafizikai nepalankios em- 
pirinės psichologijos, kadangi ji, atmetusi metafizinę sielos 
sampratą, vis dėlto išsaugojo su ja susijusį abiejų patyrimo 
sričių (išorinio ir vidinio patyrimo) skyrimą. 


S 2. Psichologijos bendros kryptys 


1. Psichologijos, kaip patyrimo mokslo, kuris turi rei- 
kalą ne su kokiu nors specifiniu patyrimo turiniu, o su 
netarpišku bet kokio patyrimo turiniu, supratimas dar ir 
šiandieniniame moksle susiduria su priešingomis pažiū- 
romis, kurias apskritai galima laikyti ankstesnių raidos 
pakopų atgyvenomis ir kurios, pagal tai, kokią vietą skiria 
psichologijai tarp filosofijos ir kitų mokslų, savo ruožtu 
tarp savęs kovoja. Remiantis anksčiau pateiktais labiausiai 
paplitusiais psichologijos apibrėžimais ($ 1, skirs. 1), gali- 
ma skirti dvi svarbiausias šio mokslo kryptis - metafizinę ir 
empirinę psichologiją. 

Metafizinė psichologija apskritai mažai vertina psichinių 
procesų empirinę analizę ir jų priežastinio ryšio nustatymą. 
Traktuodama psichologiją kaip filosofinės metafizikos dalį, 
ji savo pastangas nukreipia į „sielos esmės“ apibrėžimą, 
atitinkantį bendrą metafizinės sistemos, į kurią įeina ši 
psichologija, pasaulėžiūrą. Ir tiktai iš taip apibrėžtos sielos 
metafizinės sąvokos ji po to siekia kildinti tikrąjį psichologi- 
nio patyrimo turinį. Metafizinė psichologija (skirtingai negu 
empirinė) psichinius procesus kildina ne iš kitų psichinių 
procesų, 0 iš visiškai nuo jų skirtingo substrato - kokios 
nors ypatingos sielos substancijos veikimo arba materijos 
savybių ir procesų. Pagal tai metafizinėje psichologijoje vėl 
savo ruožtu išsiskiria dvi kryptys. Spiritualistinė psichologija 
psichinius procesus traktuoja kaip veiksmus sielos specifinės 
substancijos, kuri laikoma arba iš esmės skirtinga nuo mate- 
rijos (dualistinė sistema), arba iš esmės jai giminiška (monis- 
tinė, arba monadologinė, sistema). Materialistinė psichologija, 
priešingai, psichinius procesus kildina iš to paties materia- 
laus substrato, kuriuo gamtos mokslas hipotetiškai grindžia 
gamtos reiškinių aiškinimą. Todėl psichinius procesus, kaip 
ir fizinius gyvybės procesus, ji sieja su apibrėžtais materialių 
medžiagos elementų ir jų fizinių savybių susigrupavimais. 
Siekdama šio tikslo, sielos patyrimo turinį ji kildina iš neaiš- 
kaus, netikslaus molekulinių procesų smegenyse vaizdinio 
(mechanistinis materializmas) arba pojūtį traktuoja kaip pir- 
minę materialių elementų apskritai arba specialią smegenų 
molekulių savybę ir bet kokį sudėtingą psichinį procesą 
aiškina kaip tokių pojūčių sudėties fenomeną, kurį savo 
ruožtu reikia kildinti iš atitinkamų smegenyse vykstančių 
fizinių procesų (psichofizinis materializmas). Taigi visos šios 
metafizinės kryptys psichologinį patyrimą aiškina ne juo 
pačiu, o siekia jį pagrįsti kokiomis nors prielaidomis apie 
hipotetinius metafizinio substrato procesus. 

2. Iš pastarojo aiškinimo būdo kritikos išaugo empirinė 
psichologija. Visur, kur ji nuosekliai realizuojama, ji siekia 
psichinius procesus paaiškinti tokiomis sąvokomis, kurios 
tiesiai įgyjamos iš šių procesų sąryšio, arba pasinaudoti 
apibrėžtais ir dažniausiai paprastesniais psichiniais pro- 
cesais, kad iš jų sąveikos išvestų kitus, sudėtingesnius 
procesus. Tačiau tokios empirinės interpretacijos pagrindai 
gali būti įvairūs, ir todėl empirinė psichologija vėl suskyla į 
skirtingas kryptis. Iš jų ta kryptis, kuri paprastai vadinama 
vidinio patyrimo, arba vidinės juslės, psichologija, psichinius 
procesus traktuoja kaip turinius ypatingos patyrimo srities, 
kuri koordinuoja išorinėmis juslėmis įgyjamą gamtamok- 
slinį patyrimą, tačiau paprastai nuo jo skiriasi. Jai priešinga 
kryptis, kuriai atstovauja ir ši knyga, yra netarpiško patyrimo 
psichologija, kurios ištakų galima ieškoti dar Renesanso laikų 
gamtotyroje, bet kaip psichologijos kryptis ji susiformavo tik 
dabartiniu metu; ši psichologija nepripažįsta vidinio ir išori- 
nio patyrimo skirtingumo, o skirtumą mato tik požiūriuose, 
kuriais remiantis čia ir ten traktuojamas savaime vientisas 
patyrimas, ir dėl to tada gamtos mokslo turinys yra tik ob- 
jektyvi patyrimo dalis, o psichologijos turinys - visuminis ne- 
tarpiškas patyrimas, t. y. objektyvios sudedamosios jo dalys, 
vaizdiniai, taip pat ir su jais visuomet surištos subjektyvios 
patyrimo dalys, jausmai, afektai ir t. t. 

Iš šių abiejų empirinės psichologijos formų pirmoji yra 
senesnė. Iš pradžių, priešinantis gamtos filosofijos įgalio- 
jimų viršijimui, ji radosi norint įtvirtinti psichologinio ste- 
bėjimo savarankiškumą. Koordinuodama gamtos mokslo 
ir psichologijos savitarpio santykius, ji abiejų sričių lygia- 
vertiškumą grindžia pirmiausia visišku jų objektų ir šių ob- 
jektų suvokimo būdų skirtingumu. Tokia pažiūra empirinę 
psichologiją paveikė dvejopai: pirmiausia tuo, kad ji teikė 
pirmenybę nuomonei, jog psichologija, nors ir naudojasi 

empiriniais metodais, tačiau šie metodai, kaip ir pats psi- 
chologinis patyrimas, iš esmės skiriasi nuo tų, kurie būdingi 
gamtos mokslui; antra vertus, paveikė tuo, kad psichologija 
skatino nustatyti vienokius ar kitokius ryšius tarp anų abie- 
jų tariamai skirtingų patyrimo sričių. Pirmuoju atveju tai 
buvo daugiausia vidinio patyrimo psichologija, kultivuojan- 
ti grynosios savistabos metodus ($ 3, skirs. 2). Antruoju atveju 
fizinių ir psichinių patyrimo turinių skirtingumo prielaida 
būtinai vėl kreipė atgal prie metafizinės psichologijos. Juk iš 
pasirinkto atramos taško apie vidinio patyrimo santykius su 
išoriniu patyrimu, arba apie vadinamąją „kūno ir sielos sąvei- 
ką“, galima spręsti tik remiantis metafizinėmis prielaidomis. 

3. Jeigu psichologija, žiūrint į ją iš dabarties taško, siekia 
būti visą patyrimą apimančiu „netarpiško patyrimo mok- 
slu“, tai ji jau negali pripažinti principinio psichologinių ir 
gamtamokslinių metodų skirtingumo. Todėl ji pirmiausia 
stengėsi kurti eksperimentinius metodus, kurie leistų užsiimti 
tikslia, tik skirtingam požiūriui pritaikyta, psichinių pro- 
cesų analize, panašiai kaip kad gamtos mokslai analizuoja 
gamtos reiškinius. Iš čia būtinai išplaukia išvada: kadangi 
atskiri dvasios mokslai, kurie aiškina konkrečius dvasinius 
procesus ir kūrinius, visur vadovaujasi tais pačiais netarpiš- 
ko patyrimo turinių mokslinės analizės pagrindais, tai psi- 
chologijai apskritai atitenka (iš dalies kaip būtinas jos srities 
išplėtojimas į bendrus sielos gyvenimo procesus, iš dalies 
kaip pagalbinė priemonė komplikuotesniems psichiniams 
procesams suprasti) ir psichologinė visuotiniausių dvasinių 
produktų - kalbos, mitologinių vaizdinių, papročių nor- 
mų - analizė. Todėl pagal šias pagalbines priemones savo 
ruožtu dabarties psichologijoje išsiskiria eksperimentinė ir 
tautų psichologijos kryptys. 

Šiuo požiūriu, žinoma, atkrinta psichinių objektų santy- 
kio su fiziniais klausimas. Ir vieni, ir kiti objektai tikrovėje 

visai nėra skirtingi; tas pats turinys gamtamokslinio tyrimo 
atveju traktuojamas abstrahuojantis nuo subjekto, 0 psi- 
chologinio tyrimo atveju —- pagal jo netarpiškas savybes ir 
matant nuolatinius santykius su subjektu. Juk pagal minėtą 
požiūrį visos metafizinės hipotezės apie šį santykį yra tie- 
siog klaidingai suformuluotos problemos sprendimai. Nors 
psichologija, nagrinėdama pačių psichinių procesų ryšius, 
turi atsisakyti pagalbinių metafizinių hipotezių, nes šie pro- 
cesai yra netarpiški patyrimo turiniai, tačiau, kadangi vidi- 
nis ir išorinis patyrimas yra kits kitą papildantys to paties 
patyrimo matymo būdai, ji gali visur, kur tarp sielos pro- 
cesų ryšių yra spragų, griebtis tų procesų fizinio traktavimo 
būdo, kad būtų ištirta, ar iš šito pakeisto, iš gamtos mokslo 
pasiskolinto požiūrio negalėtų būti atkurtas pasigendamas 
tolydumas. Tas pats dalykas galioja ir einant priešinga 
kryptimi - spragoms, kurių yra mūsų fiziologinio pažinimo 
srityje. Ir šį pažinimą gali papildyti grandys, kurias pasiūlo 
psichologinis patyrimo turinių traktavimas. Taigi tik remda- 
miesi tokia, tikrą abiejų pažinimo būdų santykį nustatančia 
pažiūra, galime pasiekti, kad fiziologija taptų pagalbiniu 
psichologijos mokslu, kaip kad ir atvirkščiai —- psichologija 
tokiomis pat teisėmis jau faktiškai yra (juslių teorijos srityje) 
pagalbinis fiziologijos mokslas. 

4. Minėtas šiandieninės psichologijos uždavinys sub- 
rendo senesniosios, vien tik netarpiška savistaba pagrįstos, 
empirinės psichologijos viduje, ir kaip tik šios patyrimo 
psichologijos raidoje vienas po kito išsiplėtojo du nagrinė- 
jimo būdai: mes vadiname juos „gebėjimų psichologija“ ir 
„asociacine psichologija“. 

Gebėjimų psichologija atitinka deskriptyvinį nagrinėjimo 
aspektą. Mėginant aprašyti įvairius psichinius procesus, 
iš pradžių iškilo jų tikslingos klasifikacijos poreikis. Todėl 
buvo sukurtos rūšinės sąvokos, kuriomis remiantis grupuo- 

jami skirtingi procesai. O interpretavimo poreikis (kuris vis 
dėlto ir čia jau buvo jaučiamas) mėginamas patenkinti tuo, 
kad sudedamosios sudėtingo proceso dalys įtraukiamos 
į joms taikomas visuotines sąvokas. Tokios sąvokos yra po- 
jūtis, pažinimas, dėmesys, atmintis, vaizduotė, samprotis, 
valia ir pan. Jos atitinka iš netarpiškos gamtos reiškinių 
pagavos kilusias visuotines sąvokas, tokias kaip sunkumas, 
šiluma, garsas, šviesa ir t. t. Anos sąvokos, kaip ir šios pa- 
starosios, gali padėti sutvarkyti faktus, tačiau jos vis dėlto 
nepadeda tų faktų suprasti. Nepaisant to, gebėjimų psicho- 
logija, kuri (kad ir patyrusi įvairių pokyčių) nuo Aristotelio 
ateina iki pat mūsų laikų, yra daugeriopai kalta dėl šių 
dalykų sumaišymo. Eidama tokiu keliu, gebėjimų psicho- 
logija anas rūšines sąvokas traktavo kaip psichines jėgas, 
arba gebėjimus, kurių veikimas lemiąs psichinius procesus. 
Skirtinga nuo jos asociacinė psichologija bendrus sielos pro- 
cesus mėgino aiškinti vaizdinių sekos dėsniais. Ši kryptis, 
kurią iš pradžių pagrindė naujesnioji anglų psichologjja, jau 
iš anksto priėmė eksplikacinį požiūrį ir pirmą kartą pamėgi- 
no psichologiją paversti tiksliu, šiek tiek panašiu į gamtos 
teoriją, dėsnių mokslu. Tačiau šios novatoriškos pastangos 
negalėjo pasiekti tikslo, nes anie vaizdinių ryšio dėsniai toli 
gražu neapėmė sielos procesų visumos, be to, jiems trūko 
to išimčių nepripažįstančio taisyklingumo, kuris būdingas 
gamtos dėsniams. Siekdama visuminį vidinį patyrimą 
paaiškinti vaizdinių tėkmės dėsniais, kurie jam suteiktų 
savitą, bet į mechaninių gamtos procesų tėkmės būtinumą 
panašų psichinės mechanikos pobūdį, asociacinė psicholo- 
gija sutapo su viena iš paskutinių metafizinės psichologi- 
jos srovių - Herbarto mėginimu psichologiją pateikti kaip 
„vaizdinių mechaniką“. Šios pakraipos iš esmės skiriasi tik 
tuo, kad asociacinė psichologija asociacijos formose įžvelgia 
galutinius, toliau neredukuojamus psichinių aktų dėsnius, 

o Herbartas pačią vaizduotės esmę, taip pat jos tėkmės dės- 
nius mėgina išvesti iš metafizinių postulatų apie sielą ir jos 
santykį su kitomis paprastomis substancijomis, su kuriomis 
ji yra surišta kūne. 

5. Bendras gebėjimų psichologijos ir asociacinės psicho- 
logijos, priskiriant prie jos ir Herbarto psichomechaniką, 
bruožas yra tai, kad jos svarbiausiu dalyku laiko objektyvius 
sielos patyrimo turinius, o subjektyvias sudedamąsias dalis, 
t. y. jausmus, afektus ir t. t., traktuoja kaip priklausomus 
dalykus arba tik kaip iš pojūčių ir vaizdinių galimus kil- 
dinti reiškinius. Kadangi čia vaizdiniai ir jų ryšiai yra labai 
svarbūs pažinimo procesams, tai šią senesnėms psicholo- 
gijos kryptims bendrą tendenciją galima apibūdinti kaip 
intelektualizmą. Gebėjimų psichologijoje, kaip kad rodo jai 
būdingas sielos gyvenimo skirstymas į pažinimo, jausmo 
ir norėjimo gebėjimus, ši tendencija dar reiškiasi mažiau, 
tačiau jau ir čiaji vis dėlto pasirodo, nes pažinimo gebėjimas 
traktuojamas kaip vyraujantis, o jausmą ir norėjimą neretai 
mėginama paaiškinti tik kaip neryškius pažinimo aktus. 
Tai susisieja su vėlesne, specifinę intelektualizmo formą su- 
darančia gebėjimų psichologijos savybe - ji visur ne tik bet 
kurį procesą priderina prie gebėjimų sąvokų, bet ir siekia 
duoti jo interpretaciją, perkelia tą procesą į sąmoningos 
arba nesąmoningos loginės refleksijos aktus. Taigi gebėjimų 
psichologija dažniausiai yra ir refleksinė psichologija. Kadangi 
pastaroji į psichologiją perkelia pačių psichologų refleksijas 
apie faktus, ji greitai tapo populiariu sielos procesų interpre- 
tavimo būdu. Priešingai negu ši loginė kryptis, asociacinė 
psichologija kartu su jai giminiška vaizdinių mechanika ref- 
leksinės interpretacijos iš esmės atsisako. Tačiau kadangi čia 
pagrindan dedama gamtiniam priežastingumui giminiško 
dėsningumo prielaida negali būti griežčiau realizuota, be to, 
kadangi nuolat įtaką čia daro neišvengiama populiari psi- 

chologinė refleksija, tai tikrųjų psichinių procesų perkėlimo 
į subjektyvią refleksiją apie juos tendencija yra visų intelek- 
tualizmo krypčių paveldas. Su šia tendencija dar reikia sieti 
kitą tendenciją, kuri ypač asociacinėje psichologijoje ir jai 
giminiškoje Herbarto psichomechanikoje darė žalą sielos gy- 
venimo pagavai. Pastaroji tendencija - tai klaidingas vaizdinių 
sudaiktinimas. Kai vaizdiniai traktuojami kaip pačių objektų 
atvaizdai, kyla polinkis daiktų savybes perkelti į vaizdinius. 
Taigi tariama, kad vaizdiniai, lygiai taip kaip ir išoriniai 
daiktai, su kuriais mes juos siejame, yra reliatyviai patvarūs 
objektai, kurie iš sąmonės gali išnykti ir nepakitę vėl į ją su- 
grįžti. Nors pagal tai, ar jie atsiranda tiesiogiai dėl išorinių 
juslinių įspūdžių, ar iškyla vien kaip prisiminti vaizdai, jie 
gali būti mūsų suvokti čia stipriau ir aiškiau, čia silpniau ir 
neaiškiau, bet savo kokybiniu apibrėžtumu jie apskritai turi 
likti pastovūs. 

6. Kadangi dabar mes pripažįstame, kad vadinamasis 
„Vidinis patyrimas“, kurį tiria psichologija, yra ne kas kita 
kaip visuminio patyrimo netarpiškas subjektyvus tikrumas, tai 
pirmiausia turime atmesti klaidingą subjektyvių vaizdinių 
sudaiktinimą, nes vaizdiniai, kaip ir afektai bei valios aktai, 
yra reliatyviai mažai patvarūs objektai ir (visai kaip ir anie) 
nuolat keičiasi. Todėl visi šie psichiniai išgyvenimai pasiro- 
do kaip nuolatinis vyksmas, kurio sudedamosios dalys, be 
to, vidujiškai yra tarp savęs susijusios. Šio netarpiško patyri- 
mo visuminio turinio požiūriu pats intelektualizmas (kuris 
iš visų psichinių patyrimo turinių atsižvelgia tik į vaizdi- 
nius) pasirodo kaip nepakankama, vis dar senųjų laikų me- 
tafizinio intelektualizmo veikiama empirinės psichologijos 
kryptis. Psichologija dabar remiasi įsitikinimu, kad vidinis 
patyrimas yra ne kas kita kaip netarpiškas patyrimas, ap- 
imantis visus jo reiškinius, todėl ir subjektyvios sudeda- 
mosios jo dalys turi būti pripažintos visiškai lygiavertės su 

tais turiniais, kurie siejami su objektais - su vaizdiniais. Iš 
visų šių patyrimo turinių tik valios procesas savo išplėtota 
forma apima visus kitus jausmus, pojūčius, vaizdinius, tai- 
gi šia prasme yra viename vyksme pagautas kompleksinis 
sielos gyvenimo savybių vaizdas, todėl ši kryptis vadinama 
voliuntarizimu, arba psichologiniu voliuntarizmu (skiriant ją 
nuo žinomos metafizinės teorijos, laikančios valią būties 
pagrindu). Šis pavadinimas jokiu būdu nereiškia, kad visą 
psichinį vyksmą galima redukuoti į valios procesus, - juo 
tiktai pabrėžiama, kad valios aktams pripažintas nuolati- 
nės reiškinių tėkmės principas galioja visiems psichiniams 
reiškiniams, antra vertus, pripažįstamas visų be išimties 
kompleksiniame valios procese glūdinčių subjektyvių ir ob- 
jektyvių sudedamųjų dalių lygiavertiškumas, nesvarbu, ar 
jos priklausytų pačiam šiam procesui, ar būtų už jo esantys 
reliatyviai savarankiški turiniai. 

Visapusiškai vertindama psichinius elementus, netar- 
piško patyrimo psichologija priešpriešina save bet kokios 
rūšies intelektualistinei psichologijai, be to, dabar ji ištaiso 
asociacinės psichologijos vienpusiškumą dar dviem atžvil- 
giais. Pirma, ji parodo vadinamųjų asociacijos formų, tokių 
kaip panašumas, priešingumas, vienalaikiškumas ir t. t., 
schematizmą kaip dirbtinį sąvokų suskirstymą, kuris tada 
kartu su klaidingu vaizdinių sudaiktinimu savaime atkrin- 
ta ir užleidžia vietą požiūriui, kad asociacijos yra daugybė 
sąveikaujančių pojūčio ir jausmo procesų ($ 16). Antra, vi- 
sapusiškas patyrimo turinių vertinimas, kurio reikalauja ne- 
tarpiško patyrimo psichologija, neišvengiamai parodo, kad 
viso psichinio patyrimo apribojimas asociacijų mechanizmu 
interpretuojant palieka nuošalyje kaip tik svarbiausius psi- 
Chinius procesus, gebėjimų psichologijos vadinamus fanta- 
zavimu ir samprotavimu, nes čia visur jie vertinami tik kaip 
psichinių darinių komponentai, o į šių aukštesnių sąmonės 

procesų rezultantus nekreipiama dėmesio. Kadangi dabar šie 
psichiniai rezultantai savo išraišką įgyja apercepcijos aktuose, 
kaip mes, sekdami Leibnizu, vadiname šiuos efektyvius pro- 
cesus, paprastesne forma reiškiančius dėmesio nusistatymą, 
o sudėtingesne - savimonės formavimąsi, tai galiausiai šią 
naują apercepcinės psichologijos kryptį galime priešpriešinti 
gebėjimų psichologijai ir asociacinei psichologijai. Žinoma, 
ir šio pavadinimo nereikia suprasti taip, tarsi ši kryptis visą 
psichinį vyksmą siekia redukuoti į apercepcijos procesus. 
To ji nesiekia lygiai taip, kaip kad psichologinis voliunta- 
rizmas valios nesiima paversti vieninteliu sąmonės turiniu. 
Veikiau kaip tik apercepcinė psichologija mėgina visur par- 
odyti, kaip apercepcijos procesai ir su jais surišti aukštesni 
sielos dariniai yra rezultantai paprastesnių veiksnių, kurie 
teisingesne ir platesne prasme gali būti traktuojami kaip 
elementarūs asociacijos procesai. Taigi „apercepcinės psi- 
chologijos“ pavadinimas gali reikšti vien tai, kad ši kryptis 
daugiau reikšmės teikia kompleksiniams sielos gyvenimo 
produktams negu elementarioms jo sąlygoms, taigi ne- 
pritaria įprastoms psichologijos pastangoms pirmuosius 
redukuoti į pastarąsias. (Apie apercepciją ir apercepcinius 
procesus žr. toliau, $ 15 ir 17.) 

7. Tolesniam mūsų nagrinėjimui svarbius principus gali- 
me reziumuoti trimis teiginiais: 

1) Vidinis, arba psichologinis, patyrimas yra ne kokia 
nors ypatinga patyrimo sritis greta kitų jo sričių, 0 netarpiš- 
kas patyrimas apskritai. 

2) Netarpiškas patyrimas yra ne koks nors nekintamas 
turinys, 0 procesų sąryšis; jis susideda ne iš objektų, o iš pro- 
cesų, t. y. iš visuotinai galiojančių žmogaus išgyvenimų ir jų 
dėsningų savitarpio santykių. 

3) Kiekvienas iš šių procesų turi objektyvų turinį, antra 
vertus, yra subjektyvus procesas, ir todėl jame glūdi visuoti- 

nės bet kokio pažinimo bei visos žmogaus praktinės veiklos 
sąlygos. 

Šiuos tris teiginius atitinka trejopa psichologijos padėtis kitų 
žinojimo sričių atžvilgiu: 

1) Kaip netarpiško patyrimo mokslas psichologija yra 
papildantis patyrimo mokslas gamtos mokslų atžvilgiu, kurių 
objektas dėl jiems būdingo abstrahavimosi nuo subjekto vi- 
suomet yra tik objektyvus, tarpiškas patyrimo turinys. Koks 
nors atskiras patyrimo faktas, griežtai kalbant, visuomet 
gali būti išsamiai įvertintas tik tada, kai jis atlaiko ir gam- 
tamokslinės, ir psichologinės analizės išbandymą. Todėl 
šia prasme fizika ir fiziologija yra pagalbiniai psichologijos 
mokslai lygiai taip, kaip pastaroji savo ruožtu yra pagalbinė 
gamtotyros disciplina. 

2) Psichologija, kaip mokslas apie visuotinai galiojančias 
žmogaus netarpiško pažinimo formas ir jų dėsningą ryšį, 
yra dvasios mokslų pagrindas. Juk dvasios mokslų turinys 
visuomet yra iš netarpiškų Žmogaus išgyvenimų kylantys 
veiksmai ir jų padariniai. Kadangi psichologijos uždavinys 
yra šių veiksmų reiškimosi formų ir dėsnių tyrimas, ji pati 
yra visuotiniausias dvasios mokslas ir kartu pagrindas visų 
dvasios mokslų - filologijos, istorijos, nacionalinės ekonomi- 
jos, teisės mokslo ir kt. 

3) Kadangi psichologija vienodai atsižvelgia į abi, ir 
subjektyvias, ir objektyvias, pagrindines sąlygas, kurios 
nulemia teorinį pažinimą bei praktinę veiklą, ir siekia nu- 
statyti jų savitarpio santykį, tai iš visų empirinių disciplinų 
ji yra ta, kurios rezultatai pirmiausia yra svarbūs pažinimo 
teorijos ir etikos (abiejų pagrindinių filosofijos sričių) visuo- 
tinių problemų tyrimui. Jeigu gamtos mokslo atžvilgiu 
psichologija yra papildantis, dvasios mokslų atžvilgiu - pa- 
grindžiantis, tai filosofijos atžvilgiu ji yra parengiantis empi- 
rinis mokslas. 

72. Jeigu mes atramos tašku laikome psichologijos suskili- 
mą į dvi priešingas, tiesa, ypač ankstesniais laikais, viena su 
kita susipynusias tendencijas - metafizinę ir empirinę psi- 
chologiją, tai anksčiau išdėstytą jų abiejų raidą į svarbiausias 
jų kryptis galime apžvelgti tokia schema: 


Metafizinė psichologija 


75 O A 


Spiritualizmas Materializmas 
-— ———— 
dualizmas = monizmas mechanistinis = psichofizinis 


(monadologinės sistemos) 
Empirinė psichologija 
| 
Gebėjimų psichologija Asociacinė psichologija Apercepcinė psichologija 
| 


—————————— 
Intelektualizmas Psichologinis voliuntarizmas 


Istorinė šių krypčių raida dažnai yra vienalaikė; tačiau 
apskritai ji vyko taip, kad kairėje schemos pusėje pažymėtos 
pažiūros buvo ankstesnės už tas, kurios pažymėtos dešinėje 
pusėje, taigi metafizinių sistemų viduje dualistinės sistemos 
buvo ankstesnės už monistines, mechanistinis materializ- 
mas - už psichofizinį materializmą, o empirinėje psichologi- 
joje sugebėjimų psichologija buvo ankstesnė už asociacinę, 
O ši - už apercepcinę psichologiją. Seniausias veikalas, ku- 
riame psichologija traktuojama kaip savarankiškas mokslas, 
Aristotelio veikalas „Apie sielą“ metafiziniu požiūriu pri- 
skirtinas dualizmui (siela yra kūną sugyvinantis pradas), 
o empiriniu požiūriu — gebėjimų psichologijai (siela turi tris 
pagrindinius gebėjimus - maitinimosi, jutimo ir mąstymo). 
Naujesnioji spiritualistinė psichologija remiasi Descartes'o 
(1596-1650) dualizmu; jis sielą kaip mąstančią ir netįsią esmę 
priešpriešina tįsiai, nemąstančiai materijai ir teigia, kad siela 
susieta su materija tam tikrame Žmogaus smegenų taške 
(skydinėje liaukoje). Naujųjų laikų materializmo pagrindė- 

jas buvo Thomas Hobbesas (1588-1679) (senasis dualistinis 
Demokrito materializmas dar nebuvo pagrindęs savo skirtu- 
mo nuo dualistinio spiritualizmo). Jis ir XVIII a. filosofai La 
Metrie, Holbachas atstovavo mechanistiniam, Diderot, Helve- 
tus - psichologiniam materializmui; pastarasis turi savo ša- 
lininkų dar ir naujausiais laikais. Spiritualistinis monizmas 
galutinai susiformavo Leibnizo (1646-1716) monadologijoje, 
prie kurios vėliau prisijungė Herbartas (1776-1841) ir jo mo- 
kykla, Lotze ir kt. Vidinės juslės psichologijos pagrindėju 
laikytinas Johnas Locke'as (1632-1704). Naujesniais laikais 
tokios nuostatos iš dalies laikėsi Kantas, o ypač stipriai ją 
pabrėžė Ed. Beneke (1798-1854), K. Fortlage ir kt. Modernioji 
gebėjimų psichologija remiasi Chr. Wolffu (1679-1754), ku- 
ris svarbiausiais gebėjimais laikė pažinimą ir norėjimą. Po 
Tetenso (1736-1805) dažnesnis yra (tai būdinga jau Platonui) 
trijų gebėjimų — pažinimo, jutimo ir norėjimo — išskyrimas; 
tokį skirstymą randame ir Kanto filosofijoje. Iš šias kryptis 
lydinčių psichologinio interpretavimo būdų loginis intelek- 
tualizmas yra seniausias. Jis atitinka vulgariąją psichinių 
procesų interpretaciją (vulgarioji psichologija). Toks trak- 
tavimas būdingas ankstyviesiems empirikams, pavyzdžiui, 
Locke'ui ir net Berkeley'ui (1684-1753), kuris savo „Regėjimo 
teorijos“ tyrimais yra naujosios eksperimentinės psichologi- 
jos pirmtakas. Dabartiniu metu su loginiu intelektualizmu 
susiduriame daugiausia fiziologinės pakraipos autorių psi- 
chologinėse pažiūrose, pavyzdžiui, jiems nagrinėjant juslinį 
suvokimą. Iš filosofų naujausiais laikais šio loginės refleksi- 
jos požiūrio laikosi (šliedamasis prie scholastikos) Franzas 
Brentano ir jo mokykla, kurioje, beje, gana savarankišku ke- 
liu eina A. Meinongas. Asociacinei psichologijai daugmaž tuo 
pačiu metu pagrindus padėjo Davidas Hartley's (1704-1757) 
ir Davidas Hume'as (1711-1776). Jie priklauso skirtingoms 
šios psichologijos kryptims, L irios tebėra ir dabar: fiziolo- 

ginei, kuri asociacijos procesą aiškina fizinėmis sąlygomis 
(Hartley's), ir psichologinei, kuri jį suvokia kaip psichinį 
procesą (Hume'as). Taigi pirmoji iš jų yra kartu linkusi į psi- 
chofizinį materializmą; iš naujesniųjų psichologų šiai kryp- 
čiai priklauso Herbertas Spenceris. Psichologinei asociacinės 
teorijos krypčiai giminiška yra Herbarto psichologija, kurios 
vaizdinių statika ir mechanika irgi yra griežtai intelektualis- 
tinė (jutimas, noras ir pan. jam reiškia tik vaizdinių būsenas) 
ir kuri mechanistiniu sielos gyvenimo supratimu taip pat 
iš esmės sutaria su asociacine psichologija; tiesa, naudoda- 
masis įvairiomis hipotetinėmis prielaidomis, Herbartas savo 
teorijai siekia suteikti griežtai matematinę formą. Apercep- 
cinės psichologijos pradmenų yra ir „grynosios savistabos“ 
psichologų, ir psichologų asociacionistų pažiūrose. Iš esmės 
tokiu požiūriu savo psichologiniuose darbuose vadovaujasi 
ir šios knygos autorius. Beje, naujesniosios apercepcinės 
psichologijos raidoje savo ruožtu galima išskirti induktyvią 
ir deduktyvią kryptis. Pirmoji, kuriai atstovauja šios knygos 
autorius, remiasi eksperimentine sąmonės procesų analize. 
Todėl ji yra griežtai empirinė ir, vadovaudamasi psichologi- 
jos, kaip visuminio subjektyvaus patyrimo mokslo, sampra- 
ta, siekia pirmiausia iš sielos gyvenimo elementų suprasti 
paprastesnių psichinių darinių atsiradimą, o po to iš pasta- 
rųjų sąryšio — apercepcijos procesus. Deduktyviai apercep- 
cinės psichologijos krypčiai atstovauja Th. Lippsas. Jai įtakos 
turėjo kai kurios praeities metafizinės kryptys, ypač Fichte's 
„Aš“ filosofija ir Herbarto sielos sąvoka. Priešingai negu 
anksčiau minėta kryptis, ji remiasi apercepcija, arba „Aš“, 
kuris šiuo atveju su ja sutampa, ir tada siekia atvaizduoti 
visuminius sielos procesus iš dalies kaip sąmoningus, bet iš 
dalies ir kaip nesąmoningus Aš arba su Aš tapatinamos sie- 
los veiksmus. Šios krypties metodas, kaip rodo naujesnieji 
Lippso veikalai, kuriuose metodas aiškiau suformuluojamas, 

yra iš esmės spekuliatyvus ir dialektinis, o eksperimentas 
naudojamas daugiau traktuotės patvirtinimui. Su indukty- 
via kryptimi paprastai siejasi psichologinis voliuntarizmas 
(kaip priešingybė įvairioms intelektualizmo formoms). Beje, 
šis psichologinis voliuntarizmas turi būti aiškiai skiriamas 
nuo metafizinio voliuntarizmo, plėtoto Schopenhauerio. Jeigu 
pastarasis remiasi transcendentine „pirmine valia“, kuri su- 
prantama kaip anapus esantis reiškinių pasaulio pagrindas, 
tai psichologinis voliuntarizmas empirinį valios procesą, 
susidarantį iš jausmų, pojūčių ir vaizdinių, traktuoja kaip ti- 
pinį sąmonės proceso apskritai pavyzdį. Taigi jam pati valia 
yra sudėtinis vyksmas, kuris tipinę reikšmę įgyja tik dėl to, 
kad jame dalyvauja įvairūs psichiniai elementai. 

1. Kadangi psichologijos objektas yra ne kokie nors spe- 
cifiniai patyrimo turiniai, o visuotinis patyrimas su jo netarpiš- 
komis subjektyviomis savybėmis, tai ji gali taikyti tuos pačius 
metodus, kuriais naudojasi ir kiti patyrimo mokslai, kai 
nustatinėja faktus, juos analizuoja ir aiškina priežastinius jų 
ryšius. Nors ta aplinkybė, kad gamtos mokslas abstrahuoja- 
si nuo subjekto, o psichologija to nedaro, ir gali turėti įtakos 
metodų taikymo būdui, tačiau ji negali iš esmės pakeisti 
abiem atvejais taikomų metodų prigimties. 

Gamtos mokslas, kuris yra anksčiau už psichologiją 
susiformavusi tyrimo sritis, naudojasi dviem svarbiausiais 
metodais: eksperimentu ir stebėjimu. Eksperimentas yra toks 
stebėjimas, kuris remiasi tyčiniu stebėtojo poveikiu stebimų 
reiškinių atsiradimui ir tėkmei. Stebėjimas siauresne prasme 
tiria reiškinius be tokio pobūdžio poveikio, tiria juos tokius, 
kokie jie savaime duoti stebėtojo patyrimui. Eksperimentiniu 
poveikiu gamtos mokslas paprastai naudojasi visur, kur tik 
jis yra įmanomas, nes visada, net tada, kai reiškiniai savai- 
me yra prieinami pakankamai tiksliam stebėjimui, vis dėlto 
didelių privalumų teikia galimybė apibrėžti mūsų pačių 
pasirinktą jų pasirodymą ir tėkmę arba izoliuoti pasirinktą 
atskirą sudėtingo reiškinio dalį. Tačiau gamtos moksle abu 
šie metodai pasiskirsto pagal tam tikras tyrimo sritis, nes 
kai kurioms problemoms eksperimentinio metodo taikymas 
laikomas būtinesniu negu kitoms problemoms, kur pagei- 
daujamas tikslas neretai gali būti pasiekiamas vien paprastu 
stebėjimu. Abi šios problemų grupės (išskyrus nedaugelį iš 
ypatingų sąlygų kylančių atvejų) priklauso nuo gamtos reiš- 
kinių suskirstymo į gamtos procesus ir gamtos objektus. 

Koks nors gamtos procesas, pavyzdžiui, šviesos ar garso 
judėjimas, elektros iškrova, raumenų susitraukimas, kad 
būtų tiksliai nustatyta jo eiga ir išanalizuotos sudedamo- 
sios dalys, visuomet reikalauja eksperimentinio poveikio. 
Paprastai jis yra pageidautinas jau vien todėl, kad tiksliu 
stebėjimu galima užsiimti tik tada, kai įmanoma apibrėžti 
paties reiškinio pasirodymo momentą. Tačiau toks poveikis 
yra būtinas siekiant atskirti vieną nuo kitos skirtingas su- 
dedamąsias kompleksinio reiškinio dalis. Juk tai padaryti 
paprastai galima tik tuo būdu, kad mes savo pasirinkimu 
atmetame ar pridedame tam tikras sąlygas, arba kad keičia- 
me jų dydį. Kitaip yra su gamtos objektais. Kadangi jie yra 
reliatyviai pastovūs dalykai, kurie bet kada yra stebėtojo 

dispozicijoje ir nesikeičia dėl to, kad yra stebimi, tai jų at- 
žvilgiu eksperimentinis tyrimas daugiausia yra reikalingas 
tik tada, kai siekiama nustatyti jų atsiradimą ar kitimą. 
O ten, kur tyrimas apsiriboja tik faktinėmis gamtos objektų 
savybėmis, paprastai pakanka vien stebėjimo. Šia prasme, 
pavyzdžiui, mineralogija, botanika, zoologija, anatomija, 
geografija yra grynojo stebėjimo mokslai, jeigu mes neįjun- 
giame į juos (kas, beje, dažnai būna) kokių nors fizikinių, 
cheminių, fiziologinių, t. y. tokių problemų, kurios atsiremia 
į gamtos procesus. 

2. Jeigu mes šiuos požiūrius taikome psichologijai, tai iš 
karto pastebime, kad jos turinys kreipia ją eiti tokiu keliu, 
kaip eina pažinimo sritys, kuriose tikslus stebėjimas įmano- 
mas tik kaip eksperimentinis stebėjimas. Psichologijos turinys 
yra ne kokie nors pastovūs objektai, o vien tik procesai. Kad 
tiksliai ištirtume šių procesų pasirodymą ir jų eigą, jų susi- 
darymą iš skirtingų sudedamųjų dalių ir kintančius tų dalių 
santykius, turime pirmiausia savo pasirinkimu sukelti tų 
procesų pasirodymą ir savo nuožiūra varijuoti jų sąlygas, 
o tai čia, kaip ir visur, galima padaryti tik eksperimentu. Be 
šių bendrų aplinkybių, psichologijoje prisideda dar vienas 
ypatingas pagrindas, kuris nėra tiek reikšmingas tiriant 
gamtos reiškinius kaip tokius. Tirdami gamtos reiškinius, 
mes sąmoningai abstrahuojamės nuo suvokiančiojo sub- 
jekto, todėl, esant tam tikroms aplinkybėms, ir paprastu 
stebėjimu galime pakankamai tiksliai nustatyti objektyvų 
procesų turinį, būtent tada, kai stebėjimui, kaip antai astro- 
nomijoje, padeda reiškinių taisyklingumas. Kadangi psicho- 
logija, priešingai, niekaip negali abstrahuotis nuo subjekto, 
tai atsitiktinio stebėjimo sąlygos joje gali būti pakankamai 
palankios tik tada, kai dažnai pasikartojančiais atvejais tos 
pačios objektyvios netarpiško patyrimo dalys sutampa su 
tomis pačiomis subjekto būsenomis. Dėl didžiulio psichinių 

procesų sudėtingumo sunku tikėtis tokio atvejo, nes pats 
stebėjimo ketinimas, kuris būdingas kiekvienam tiksliam ty- 
rimui, iš esmės pakeičia psichinių procesų pasirodymą ir 
eigą. Kadangi svarbiausias psichologijos uždavinys yra kaip 
tik tikslus subjektyvių procesų pasirodymo ir eigos būdo 
nustatymas, tai čia stebėjimo (jeigu jis vykdomas paprasta, 
eksperimentinėmis pagalbinėmis priemonėmis nepalaiko- 
ma savistabos forma) ketinimas arba iš esmės pakeičia, arba 
visiškai nuslopina stebimus faktus. O jau pats natūralus psi- 
chinių procesų kilmės būdas nukreipia psichologiją, lygiai 
kaip fiziką ir fiziologiją, į eksperimentinius tyrimo metodus. 
Pojūtis atsiranda stebėjimui palankiomis sąlygomis tada, kai 
jį sukelia koks nors išorinis juslinis dirginimas. Kokio nors 
objekto vaizdinį visuomet sukelia daugiau ar mažiau su- 
dėtingas juslinių dirgiklių bendras veikimas. Jeigu norime 
ištirti kokio nors vaizdinio psichologinio susidarymo būdą, 
negalime pasirinkti kito kelio, tik turime pamėgdžioti natū- 
ralų jo atsiradimą, ir tokiu būdu iš karto įgyjame tą didelį 
pranašumą, kad laisvai keisdami kartu veikiančių įspūdžių 
kombinaciją galime keisti patį vaizdinį ir išsiaiškinti, kokią 
įtaką atsirandančiam rezultatui turi viena ar kita sąlyga. Tie- 
sa, atminties vaizdinius išoriniai jusliniai įspūdžiai sukelia 
ne tiesiogiai, ojie atsiranda po pastarųjų praėjus mažesniam 
ar didesniam laiko tarpui. Tačiau ir jų savybes galėsime 
daugmaž patikimai nustatyti tik tada, jeigu pasikliausime 
ne atsitiktiniu jų pasirodymu, o tokiais prisiminimais, ku- 
riuos eksperimentinio poveikio būdu galima sukelti prieš 
juos einančiais įspūdžiais. Tas pats dalykas galioja ir jausmų 
bei valios procesų atžilgiu: juos galima įgyti tiksliam tyri- 
mui labiausiai tinkamu pavidalu, jeigu laisvai pasirinkdami 
formuosime tokius poveikius, kurie sprendžiant iš patyrimo 
surišti su jausmo ir valios reakcijomis. Iš fundamentalesnių 
psichinių procesų nėra nė vieno, kuriam nebūtų galima tai- 

kyti eksperimentinio metodo, ir dėl to nėra nė vieno, kurio 
tyrimui loginiais sumetimais šio metodo nebūtų galima 
reikalauti. 

3. O grynasis stebėjimas, kuris yra galimas daugelyje 
gamtos mokslo sričių, individualios psichologijos srityje tik- 
slia savo prasme yra neįmanomas. Jis būtų įmanomas tik 
tuo atveju, jeigu egzistuotų panašūs pastovūs ir nuo mūsų 
dėmesio nepriklausomi psichiniai objektai, kaip egzistuoja 
reliatyviai pastovūs ir nuo mūsų stebėjimo nekintantys 
gamtos objektai. Vis dėlto ir psichologija disponuoja fak- 
tais, kurie, nors ir nėra tikri objektai, turi psichinių objektų 
pobūdį, nes jiems būdingi reliatyviai pastovių savybių ir 
nepriklausymo nuo stebėtojo požymiai, tačiau kartu jie ne- 
prieinami eksperimentiniam poveikiui įprastine reikšme. 
Šie faktai yra istoriškai susidarantys dvasiniai produktai, 
pavyzdžiui, kalba, mitologiniai vaizdiniai, papročiai. Jų at- 
siradimas ir raida visur remiasi visuotinėmis psichinėmis 
sąlygomis, apie kurias galima spręsti iš jų objektyvių sa- 
vybių. Visi tokie visuotinai galiojantys dvasios produktai 
rodo esant daugelio individų dvasinį bendrumą, nors aiš- 
ku, kad jų galutinis šaltinis yra atskiram Žmogui būdingos 
psichinės savybės. Dėl šio ryšio su bendrumu, būtent su 
tautos bendrumu, visą šią psichologinio dvasios produktų 
tyrimo sritį galima vadinti Hautų psichologija ir priešpriešinti 
ją individo, arba (kaip ji irgi gali būti pavadinta turint gal- 
voje joje vyraujančius metodus) eksperimentinei, psicholo- 
gijai. Nors šiuo metu abi šios psichologijos dalys paprastai 
dar dėstomos ir nagrinėjamos atskirai, tačiau vis dėlto jos 
yra ne vien skirtingos sritys, o veikiau skirtingi metodai, ir 
čia vadinamoji tautų psichologija atitinka grynojo stebėji- 
mo metodą, išsiskiriantį tik tuo, kad šiuo atveju stebėjimo 
objektas yra dvasiniai produktai. Tačiau šių produktų ry- 
šys su dvasinėmis bendrijomis, kurios tautų psichologijai 

suteikia jos pavadinimą, kyla iš tos šalutinės sąlygos, kad 
individualios dvasios produktai savo prigimtimi yra per 
daug kintami, kad būtų prieinami objektyviam stebėjimui, 
ir kad reiškiniai čia įgyja reikiamą pastovumą tik tada, kai 
jie tampa kolektyviniais, arba masiniais, reiškiniais. 

Taigi psichologija, panašiai kaip ir gamtos mokslas, 
disponuoja dviem tiksliais metodais: pirmasis, eksperi- 
mentinis, metodas naudojamas paprastų psichinių procesų 
analizei, antrasis, visuotinai galiojančių dvasios produktų 
stebėjimo, metodas naudojamas aukštesniųjų psichinių pro- 
cesų tyrimui. 

3*. Eksperimentinio metodo taikymas psichologijoje kilo 
iš fiziologijos, ypač iš fiziologijoje naudojamų jutimo orga- 
nų ir nervų sistemos tyrimo būdų, todėl eksperimentinė 
psichologija dar kitaip vadinama „fiziologine psichologija“. 
Į šios psichologijos dėstymą paprastai dar įtraukiamos tos 
pagalbinės fiziologinės žinios iš nervų sistemos ir jutimo 
organų fiziologijos, kurios pačios savaime, tiesa, priklauso 
fiziologijai, tačiau jų traktavimas, žinoma, turi būti toks, 
kuris ypač atsižvelgia į psichologijos interesus. Taigi „fizio- 
loginė psichologija“ yra tarpinio pobūdžio disciplina, kuri 
tačiau (kaip rodo jos pavadinimas) iš esmės yra psichologija 
ir kuri, nepaisant joje naudojamų pagalbinių fiziologinių 
žinių, iš principo sutampa su „eksperimentine psichologija“ 
anksčiau minėta reikšme. Todėl jeigu kai kada mėginama 
pabrėžti skirtumą tarp tikrosios psichologijos ir fiziologinės 
psichologijos, tariant, kad tik pirmoji užsiima vidinio patyri- 
mo psichologine interpretacija, o antrosios uždavinys yra tą 
patyrimą aiškinti fiziologiniais procesais, tai toks jų atriboji- 
mas turi būti atmestas kaip nepamatuotas. Egzistuoja tiktai 
vienas priežastinio psichologinio aiškinimo būdas, kuris yra 
sudėtingesnių psichinių procesų aiškinimas paprastesniais; 
šiam būdui, turint galvoje anksčiau mūsų nustatytą gamta- 

mokslinio ir psichologinio patyrimo santykį, tarpinės fizio- 
loginės grandys visuomet gali būti tik pagalbinė priemonė. 

Literatūra. Apie metodiką apskritai žr. mano Logik (Kapitel 
„Logik der Psychologie“), 3. Aufl., Bd. 3, 1908, Abschn. I, Kap. 3. 
Apie eksperimentinę metodiką: Phil. Stud. I, 1. Psychol. Stud. III, 
S. 301 ff. Sanford, Course in experimental Psychology, 1897-1898. 
E. B. Titchener, Experimental Psychology, a manual of laboratory 


practice, 2 vol., 1900. R. Sommer, Lehrbuch der psycho-patholog. 
Untersuchungsmethoden, 1899. 


S 4. Bendra objekto apžvalga 


1. Netarpiškas patyrimo turinys, kuris yra psichologijos 
objektas, visuomet yra sudėtingos prigimties procesai. Išori- 
nių objektų suvokimai, jų prisiminimai, jausmai, afektai, va- 
lios aktai ne tik yra įvairiausiais būdais vieni su kitais susiję, 
bet ir kiekvienas iš šių procesų savo ruožtu yra daugiau ar 
mažiau sudėtinga visuma. Pavyzdžiui, kokio nors išorinio 
kūno vaizdinys susideda iš atskirų jo dalių vaizdinių. Garsą, 
kad ir koks paprastas jis būtų, siejame su kokia nors erdvine 
kryptimi; taigi sujungiame jį su savo ruožtu labai sudėtingu 
išorinės erdvės vaizdiniu. Jausmą, valios aktą siejame su ko- 
kiu nors pojūčiu, kuris jausmą sužadina, su objektu, į kurį 
nukreipta valia, ir t. t. Dėl šio sudėtingumo moksliniam tyri- 
mui iškyla trys vienas po kito spręstini uždaviniai. Pirmasis 
uždavinys yra sudėtingų procesų analizė, antrasis - nustaty- 
mas ryšių, kurie šioje analizėje aptiktus elementus sieja vieną 
su kitu, trečiasis - tyrimas dėsnių, kurie galioja tiems ryšiams 
susidarant. 

2. Iš šių trijų uždavinių pirmiausia antrajame, sintetinia- 
me, vėl savo ruožtu glūdi visa eilė problemų. Iš pradžių 
minėti psichiniai elementai jungiasi į sudėtingus psichinius 
darinius, kurie nuolatinio vyksmo tėkmėje atsiskiria vienas 


45 


ĮVADAS 


nuo kito ir tampa reliatyviai savarankiški. Tokie dariniai 
yra, pavyzdžiui, vaizdiniai, nepaisant to, ar mes juos tiesiai 
siejame su išoriniais įspūdžiais arba objektais, ar supran- 
tame kaip anksčiau suvoktų įspūdžių ir objektų atsikarto- 
jimus, toliau - sudėtingi jausmai, afektai, valios procesai. 
Tačiau šiuos psichinius darinius vėl savo ruožtu vieną su 
kitu sieja įvairiausi sąryšiai. Antai vaizdiniai jungiasi iš 
dalies į didesnius vienalaikius vaizdinių kompleksus, iš 
dalies į taisyklingas vaizdinių sekas. Lygiai taip jausmo ir 
valios procesai susijungia ir tarpusavyje, ir su vaizdiniais. 
Tokiu būdu susidaro psichinių darinių sąryšis kaip antrojo 
laipsnio sintetinių procesų klasė, iškylanti virš paprastesnių 
ryšių. Toliau atskiri psichiniai sąryšiai savo ruožtu sudaro 
platesnius junginius, kuriuose taip pat galima pastebėti tam 
tikrą taisyklingumą, ir iš čia gimsta Hrečiojo laipsnio ryšiai, 
kuriuos galima pavadinti bendru psichinio vystymosi atmai- 
nų vardu. Tuos ryšius galima išskaidyti į įvairios apimties 
vystymąsi. Siauriausio pobūdžio vystymosi atmainos yra 
tos, kurios vyksta kuria nors psichine kryptimi, pavyzdžiui, 
yra intelektualių funkcijų, valios, jausmų vystymasis arba 
net vien kokios nors atskiros sudedamosios šių funkcijų 
formos dalies, pavyzdžiui, estetinių, moralinių jausmų ir 
pan., vystymasis. Po to čia prisijungia iš daugelio tokių 
dalinių vystymosi atmainų susidedantis bendrasis atskiros 
psichinės individualybės vystymasis. Kadangi jau tarp atskiro 
gyvūno ir kitų tos pačios rūšies būtybių, o aukštesniu laips- 
niu tarp atskiro žmogaus kaip individo ir kitų Žmonių yra 
nuolatinė sąveika, virš šių individualių vystymosi atmainų 
galiausiai iškyla rūšinės psichinio vystymosi atmainos. Šios 
įvairiopos psichinio vystymosi istorijos šakos iš dalies yra 
psichologinis kitų mokslų, pavyzdžiui, pažinimo teorijos, 
pedagogikos, estetikos, etikos, pagrindas, ir todėl šias šakas 
tikslingiau nagrinėti kartu su tais mokslais; o iš dalies jos 

susiformavo kaip atskiros psichologinės disciplinos - vaiko 
psichologija, gyvūnų psichologija, tautų psichologija. Todėl 
toliau atsižvelgsime tik į bendrajai psichologijai svarbiau- 
sius šių trijų sričių rezultatus. 

3. Visų įvairaus laipsnio ryšių (elementų su dariniais, da- 
rinių su sąryšiais, sąryšių su vystymosi atmainomis) tyrimas 
galiausiai pagrindžia sprendimą svarbiausio psichologijos 
uždavinio - atskleisti psichinio vyksmo principus ir visuotinius 
dėsnius. Jeigu psichinių ryšių tyrimas supažindina mus su 
faktinėmis psichinių procesų savybėmis, tai apie šiems pro- 
cesams būdingą psichinį priežastingumą galima spręsti tik iš 
dėsnių, kuriais remiasi psichinio patyrimo turinių ir jų su- 
dedamųjų dalių ryšio formos. 

Atsižvelgdami į tai, toliau nagrinėsime: 

1) psichinius elementus, 

2) psichinius darinius, 

3) psichinių darinių sąryšį, 

4) psichinio vystymosi atmainas, 

5) psichinio priežastingumo principus ir dėsnius. 


I. PSICHINIAI ELEMENTAI 


S 5. Psichinių elementų svarbiausios formos 
ir bendros savybės 


1. Kadangi bet koks patyrimo turinys iš prigimties yra 
sudėtingas, tai psichiniai elementai, suprantami kaip ab- 
soliučiai paprastos ir neskaidomos psichinio vyksmo su- 
dedamosios dalys, yra analizės ir abstrakcijos padarinys. 
Patyrimo analizė galima todėl, kad elementų savitarpio 
ryšys yra įvairus ir kintamas. Jeigu elementas a vienu atveju 
susijęs su b, c, d... elementais, kitu - su b', c', d... elementais 
ir t. t., tai taip yra todėl, kad nė vienas iš elementų b, b', c, c'... 
nėra pastoviai surištas su a, ir mes galime abstrahuotis nuo 
jų visų. Kai girdime, pavyzdžiui, kokį nors paprastą toną, 
tai galime jį sieti čia su viena, čia su kita erdvės kryptimi 
ir kartu galime girdėti vienokį ar kitokį kitą toną. Kadangi 
nėra nei kokios nors pastovios erdvinės krypties, nei kokio 
nors pastovaus lydimojo tono, tai galime nuo šių kintamų 
sudedamųjų dalių abstrahuotis, ir tada pasilieka vien atski- 
ras tonas kaip psichinis elementas. 

2. Netarpišką patyrimą sudaro du veiksniai: objektyvus 
patyrimo turinys ir patiriantis subjektas ($ 1, skirs. 2). Šiuos 
veiksnius atitinka dvi psichinių elementų rūšys, kurias įgyjame 
kaip psichologinės analizės rezultatą. Objektyvaus patyrimo 
turinio elementus vadiname pojūčio elementais arba tiesiog 

pojūčiais: pavyzdžiui, koks nors tonas, apibrėžtas šilumos, 
šalčio, šviesos ir t. t. pojūtis, ir šiuo atveju mes visiškai ne- 
paisome jų ryšio su kitais pojūčiais, taip pat ir jų erdvinės ar 
laikinės tvarkos. Subjektyvius elementus vadiname jausmo 
elementais arba paprastaisiais jausmais. Jų pavyzdžiai gali būti: 
jausmas, kuris lydi kokį šviesos, garso, skonio, kvapo, šilu- 
mos, šalčio, skausmo pojūtį, arba jausmas, kurį patiriame 
matydami kokį nors mums malonų ar nemalonų objektą, 
jausmai sutelkus į ką nors dėmesį, valios akto momentu ir 
t. t. Šie paprasti jausmai irgi yra abstrakcijos dvejopa reikš- 
me: kiekvienas jausmas ne tik susijęs su vaizduotės elemen- 
tais, bet ir yra sudedamoji dalis kokio nors laike vykstančio 
psichinio proceso, kai šis mainosi, eidamas nuo vieno laiko 
momento prie kito. 

3. Kadangi tikrieji psichiniai patyrimo turiniai visuomet 
susideda iš įvairių pojūčio ir jausmo elementų ryšių, tai spe- 
cifinį atskirų psichinių procesų pobūdį daugiausia nusako 
visiškai ne tų elementų savybės, o jų ryšiai, dėl kurių jie yra 
sudėtingi psichiniai dariniai. Pavyzdžiui, koks nors erdvinis 
vaizdinys, koks nors ritmas, afektas, valios procesas yra sa- 
vitos psichinio patyrimo formos, kurios kaip tokios dar jokiu 
būdu nėra duotos kartu su pojūčio ir jausmo elementais. 
Šiuo atžvilgiu kiekvienas psichinis darinys veikiau šiek tiek 
prilygsta kokiam nors cheminiam junginiui, kurio savybių 
irgi jokiu būdu negalima nustatyti išvardijant savybes tų 
cheminių elementų, iš kurių jis susideda. Todėl psichinių 
procesų specifinės savybės ir elementari jų prigimtis yra vi- 
siškai skirtingos sąvokos. Kiekvienas psichinis elementas 
yra specifinis patyrimo turinys, bet ne kiekvienas specifinis 
turinys kartu yra psichinis elementas. Pavyzdžiui, erdviniai, 
laikiniai vaizdiniai, afektai, valios aktai yra specifiniai, bet 
ne elementarūs procesai. 

4. Pojūčiai ir paprastieji jausmai turi ir jiems bendrų sa- 
vybių, ir jiems būdingų skirtumų. Bendra jų savybė yra ta, 
kad kiekvienam elementui galioja dvi apibrėžtys: kokybė ir 
intensyvumas. Kiekvienas paprastas pojūtis, kiekvienas pa- 
prastas jausmas visuomet turi apibrėžtą kokybę; ši kokybė 
visuomet pasižymi ir tam tikru stiprumu (intensyvumu). 
Mūsų psichinių elementų pavadinimai išreiškia vien tik jų 
kokybę; antai pojūčius mes skiriame kaip mėlyna, geltona, 
šilta, šalta, arba jausmus - kaip rimta, linksma, liūdna, niūru 
ir kt. O elementų intensyvumo skirtumus visais atvejais nu- 
sakome tais pačiais dydžio apibūdinimais - silpna, stipru, 
gana stipru, labai stipru. Abiem atvejais šios išraiškos yra 
klasių sąvokos, kurios naudojamos pradiniam paviršutiniš- 
kam elementų sutvarkymui, ir kiekviena iš jų apskritai ap- 
ima neribotai didelį konkrečių elementų skaičių. Kalba šias 
klasių sąvokas palyginti išsamiai yra išplėtojusi paprastų 
pojūčių kokybėms, ypač spalvoms ir garsams, išreikšti. O 
jausmo kokybių ir intensyvumo pakopų pavadinimų sritis 
šiuo atžvilgiu yra toli atsilikusi. Kai kada greta kokybės ir 
intensyvumo dar yra skiriamas aiškumas arba neaiškumas, 
taip pat ryškumas arba neryškumas. Kadangi šios savybės, 
kaip toliau matysime ($ 15, skirs. 4), visuomet atsiranda tik 
iš psichinių darinių sąryšio, tai jos negali būti laikomos pa- 
čių psichinių elementų savybėmis. 

5. Kadangi psichiniams elementams būdingos dvi - ko- 
kybės ir intensyvumo - apibrėžtys, tai kiekvieno elemen- 
to kokybinis apibrėžtumas turi ir tam tikrą intensyvumo 
laipsnį, kuris gali būti mąstomas kaip nenutrūkstamomis 
pakopomis pereinantis į bet kurį kitą tos pačios kokybės 
elemento intensyvumo laipsnį. Tačiau tokia gradacija vi- 
suomet galima tik dviem kryptimis, iš kurių vieną galima 
apibūdinti kaip intensyvumo didėjimą, o kitą - kaip jo 11a- 
žėjimą. Taigi kiekvieno kokybinio elemento intensyvumo 

laipsniams būdingas vienas vienintelis matmuo, kuriame 
nuo bet kurio taško galima judėti dviem priešingomis 
kryptimis, panašiai kaip kad nuo bet kurio tiesios linijos 
taško. Tai galima išreikšti tokiu teiginiu: kiekvieno psichinio 
elemento intensyvumo laipsniai yra tiesios linijos tolydumas. 
Galinius šio tolydumo taškus pojūčių srityje vadiname 
minimaliu ir maksimaliu pojūčiu, jausmų srityje - minimaliu 
ir maksimaliu jausmu. 

Kokybėms, priešingai, būdingos labiau kintamos savybės. 
Tiesa, kiekvieną kokybę irgi galima taip įjungti į apibrėžtą 
tolydumą, kad nuo tam tikro šio tolydumo taško galėtume 
nenutrūkstamais perėjimais pasiekti bet kurį kitą jo tašką. 
Tačiau šie kokybių tolydumai, kuriuos galima vadinti koky- 
bių sistemomis, vienas nuo kito skiriasi ir savo gradacijos įvai- 
rove, ir juose galimų krypčių skaičiumi. Pirmuoju atžvilgiu 
mes galime skirti vienarūšes ir įvairiarūšes, antruoju - vienma- 
tes ir daugiamates kokybių sistemas. Pavyzdžiui, kokybiškai 
yra tik vienas slėgio, šalčio ir skausmo pojūtis, bet kiekvie- 
nos tokios kokybės galimi įvairūs intensyvumo laipsniai. 
Tačiau tuo remiantis negalima teigti, kad kiekvienoje šioje 
sistemoje iš tikrųjų yra tik viena kokybė. Veikiau atrodo, kad 
tokiais atvejais kokybių įvairovė yra arba tik ribotesnė, arba 
kad mums tik kalboje trūksta pavadinimų esamiems skirtu- 
mams išreikšti. Taigi jeigu norėtume erdviškai įsivaizduoti 
tokią sistemą, tai jos tikriausiai niekada nepavyktų visiškai 
redukuoti į vieną tašką. Pavyzdžiui, slėgio pojūčiui įvairiose 
odos vietose būdingi tik nedideli kokybiniai skirtumai, ku- 
rie vis dėlto yra gana dideli, kad mes pagal juos bet kurią 
odos vietą galėtume skirti nuo kitos, pakankamai nuo jos 
nutolusios vietos. Tačiau tokių skirtumų, kuriuos mums 
duoda aštraus arba buko, grublėto arba lygaus kūno lieti- 
mas, negalima laikyti kokybės skirtumais, kadangi jie susi- 
daro iš didesnio skaičiaus tuo pačiu metu esamų pojūčių, 

kurių įvairus susijungimas į sudėtingus psichinius darinius 
ir sukelia tokius įspūdžius. 

Nuo šių vienarūšių kokybių sistemų įvairiarūšės sistemos 
skiriasi tuo, kad apima didesnį skaičių aiškiai vienas nuo 
kito skirtingų elementų, tarp kurių galimi nenutrūkstami 
perėjimai. Iš pojūčių sistemų joms priklauso garso, spalvos 
sistemos, taip pat kvapo ir skonio kokybių sistemos. Iš jaus- 
mo sistemų joms priklauso bent jau tos, kurios yra subjekty- 
vūs anų pojūčių sistemų papildymai, garso jausmų, spalvos 
jausmų ir t. t. sistemos, be to, matyt, daugybė jausmų, kurie 
objektyviai kad ir yra susiję su sudėtingais įspūdžiais, tačiau 
kaip jausmai yra paprasti, pavyzdžiui, tokie yra skirtingus 
tonus atitinkantys įvairūs harmonijos ir disharmonijos jaus- 
mai. Tačiau matmenų skaičiaus skirtumai lig šiol galėjo būti 
patikimai nustatyti tik kai kuriose pojūčių sistemose. Pa- 
vyzdžiui, tonų sistema turi vieną matmenį; įprasta spalvų 
sistema, apimanti spalvas kartu su jų perėjimais į baltą, yra 
dvimatė sistema; pagaliau pilna šviesos pojūčių sistema, 
kurioje glūdi ir tamsūs spalvos tonai bei jų perėjimai į juodą, 
yra trimatė pojūčių sistema. 

6. Šiais nurodytais atžvilgiais pojūčio elementai ir jausmo 
elementai apskritai dera vieni su kitais; tačiau jie skiriasi kai 
kuriomis esminėmis savybėmis, kurias nustato netarpiškas 
pojūčių santykis su objektais, o jausmų - su subjektu. 

1) Pojūčiuose, jeigu jie kinta tik pagal intensyvumą vie- 
nos ir tos pačios kokybės viduje, yra grynieji intensyvumo 
skirtumai, kurie nuo nulinio pojūčio viena kryptimi nenu- 
trūkstamai didėja iki maksimalaus pojūčio E (1 pav., o E). O 
jausmai nuo bejausmės nulinės būsenos nuolatos kinta dviem 
viena kitai priešingomis kryptimis, ir čia jie pereina į kontras- 
tuojančius jausmus, tokius kaip malonumas ir nemalonumas 
(G' G"). Lygiai taip pojūčiai, kai jie kinta tik pagal savo koky- 
bę, bet viename ir tame pačiame kokybės matmenyje atsklei- 

džia grynuosius kokybės skirtumus, kurie visuomet kartu yra 
tos pačios krypties skirtumai ir galiausiai tampa maksirnaliais 
skirtumais. Pavyzdžiui, maksimalūs skirtumai spalvų eilėje 
yra raudona ir žalia arba mėlyna ir geltona, tonų eilėje - že- 
miausias ir aukščiausias klausa pagaunamas tonas, ir kartu 
jie yra grynieji kokybės skirtumai (1 pav., E'E"). O kiekvie- 
nas jausmo elementas ir čia, kai laipsniškai kinta jo kokybė, 
bejausmiame nuliniame arba indiferentiniame taške (0) per- 
eina į priešingos kokybės jausmą (kaip 1 pav. rodo apatinė 
strėlė tarp G'ir G“). Ryškiausiai 


E 
tai pasireiškia tuose jausmuose, 
kurie pastoviai yra surišti su ĘE'— ——  —  — —— | 
"mv . »--——- vo . . 
apibrėžtais pojūčiais; tokie g 4 0 K np 
yra, pavyzdžiui, tono ir spal- "——- 


vos jausmai. Aukštas ir žemas | 1791 Piūčiurįienų kitimas to 
tonas, kaip pojūčiai, yra tokios 

skirtybės, kurios daugiau ar mažiau priartėja prie pojūčio 
maksimalių skirtumų; o juos atitinkantys tono jausmai yra 
priešingybės. Taigi apskritai pojūčio kokybes vieną nuo kitos 
atriboja didžiausi skirturnai, o jausmo kokybes - didžiausios prie- 
šingybės. 

Tarp šių priešingybių įsiterpusios indiferentinės zonos 
dažnai negalime nurodyti, nes išnykus apibrėžtiems jaus- 
mams gali išlikti kitos jausmo kokybės arba atsirasti naujos. 
Pastarasis atvejis pasitaiko kaip tik tada, kai jausmo perėjimas 
į indiferentinę zoną priklauso nuo kokio nors pojūčio pasikei- 
timo. Pavyzdžiui, viduriniai muzikinės skalės tonai panaikina 
aukštus ir žemus tonus atitinkančius jausmus; tačiau patiems 
viduriniams tonams priklauso tam tikra jausmo kokybė, kuri 
tik dabar ryškiai iškyla. Tai galima paaiškinti tuo, kad kokią 
nors pojūčio kokybę atitinkantis jausmas paprastai yra sude- 
damoji dalis sudėtingos jausmų sistemos, kurioje jis tuo pačiu 
metu priklauso skirtingoms jausmo kryptims. Antai apibrėž- 


53 


I. PSICHINIAI ELEMENTAI 


to aukštumo tono jausmo kokybė slypi ne vien aukštumo 
jausmų matmenyje, bet ir intensyvumo jausmų Matmenyje, 
galiausiai skirtinguose matmenyse, pagal kuriuos galima re- 
guliuoti tonų skambėjimo pobūdį. Taigi koks nors vidutinio 
aukštumo ir stiprumo tonas gali glūdėti indiferentinėje zono- 
je pagal aukštumo ir intensyvumo jausmus, o jam būdingas 
skambėjimo jausmas gali būti labai ryškiai išreikštas. Todėl 
tiesiai stebėti jausmo judėjimą indiferentinėje zonoje apskritai 
įmanoma tik tuo atveju, jeigu tuo pačiu metu abstrahuojama- 
si nuo kitų lydinčiųjų jausmo elementų. 

2) Specifiniai ir kartu paprastos, neišskaidomos kokybės 
jausmai pasirodo ne vien kaip subjektyvus paprastų pojūčių 
papildymas, bet ir kaip sudėtingų pojūčių arba net jų su- 
sipynusių procesų būdingas palydovas. Antai mes turime 
ne vien paprastą tono jausmą, kuris keičiasi kartu su tono 
aukštumu ir intensyvumu, bet ir harmonijos jausmą, kuris, 
suprantamas kaip jausmas, yra taip pat neišskaidomas ir 
mainosi pagal sąskambių pobūdį. Tolesni jausmai, kurie irgi 
gali būti labai įvairūs, kyla iš melodinės garsų sekos, ir čia 
taip pat kiekvienas atskiras jausmas, kiekvienu apibrėžtu 
momentu traktuojamas pats savaime, pasirodo kaip neiš- 
skaidomas vienis. Taigi paprasti jausmai yra daug įvairesni 
ir gausesni negu paprasti pojūčiai. 

3) Grynųjų pojūčių įvairovė suskyla į daugelį atskirų si- 
stemų, tarp kurių elementų nėra jokių kokybinių perėjimų. 
Todėl skirtingoms sistemoms priklausantys pojūčiai vadina- 
mi disparatiniais. Šia prasme disparatiniai yra tonas ir spalva, 
bet taip pat ir šilumos bei slėgio pojūčiai. Pagal šį kriterijų 
kiekviena iš keturių specialių juslių (uoslė, skonis, klausa ir 
rega) reprezentuoja uždarą, visų kitų juslės sričių atžvilgiu 
disparatinę, bet įvairiopą pojūčio sistemą; o pačioje bendro- 
joje juslėje (lytėjime) jau glūdi keturios vienarūšės pojūčio 
sistemos (slėgio, šilumos, šalčio, skausmo pojūčiai). Visi 
paprastieji jausmai, priešingai, sudaro vieną vienintelę sąry- 

šinę įvairovę, nes nėra nė vieno jausmo, iš kurio per tarpines 
pakopas ir indiferentines zonas nebūtų galima pereiti prie 
bet kurio kito jausmo. Nors ir čia galima išskirti tam tikras 
sistemas, kurių elementai vienas su kitu yra glaudžiau su- 
siję, pavyzdžiui, spalvos jausmų, tono jausmų, harmonijos 
jausmų ir pan. sistemos, tačiau šios sistemos nėra savyje 
absoliučiai uždaros ir visur galima surasti jų čia giminystės, 
čia priešpriešos santykius su kitomis sistemomis. Antai ma- 
lonus saikingos šilumos sukeltas jausmas, tonų harmonijos 
jausmas, išsipildžiusio lūkesčio jausmas ir kt., kad ir kokie 
dideli būtų jų kokybiniai skirtumai, vis dėlto yra giminiški 
tuo, kad visus juos galime pavadinti „maloniais jausmais“. 
Dar artimesni ryšiai yra tarp kai kurių jausmo sistemų, 
pavyzdžiui, tarp tono ir spalvos jausmų, kur aukšti tonai, 
atrodo, yra giminiški šviesioms, o žemi - tamsioms šviesos 
kokybėms. Jeigu tokiais atvejais giminystė paprastai priski- 
riama patiems pojūčiams, tai, matyt, taip būna tik todėl, kad 
mes į juos perkeliame juos lydinčius jausmus. 

Šis trečiasis skiriamasis požymis parodo, kad jausmų 
prigimtis yra vientisesnė negu pojūčių, kurie priklauso nuo 
daugelio skirtingų, iš dalies viena nuo kitos galimų izoliuoti 
sąlygų. Tikriausiai šį skirtumą galima paaiškinti tuo, kad 
jausmai yra susiję su vieningu subjektu, o pojūčiai - su ob- 
jektų daugybe. 

6*. Terminai „pojūtis“ (Empfindung) ir „jausmas“ (Gefiihl) 
dabar jiems teikiamą reikšmę įgijo tik naujesniojoje psicholo- 
gijoje. Ankstesnėje psichologinėje literatūroje jie iš dalies buvo 
nepakankamai skiriami, o iš dalies net vienas su kitu painio- 
jami; lygiai taip fiziologai dar ir dabar kai kuriuos pojūčius, 
ypač lytėjimo ir vidinių organų, laiko jausmais, todėl patį ly- 
tėjimą vadina „jautimu“ (Gefiihlsinn). Tai gali atitikti pradinę 
žodžio „jausti“ reikšmę (fiihlen = tasten), tačiau, nusistojus nu- 
rodytai reikšmių diferenciacijai, toks sąvokų suplakimas yra 

vengtinas. Be to, pats žodis „pojūtis“ psichologų taikomas ne 
vien paprastoms, bet ir sudėtingoms kokybėms, pavyzdžiui, 
sąskambiams, erdviniams ir laikiniams vaizdiniams. Kadangi 
mes šiems sudėtingiems dariniams ir taip jau turime visiškai 
tinkamą „vaizdinio“ terminą, tai pojūčio sąvokos apribojimas 
psichologiškai paprastomis juslės kokybėmis yra tikslinges- 
nis. Pagaliau pojūčio sąvoka kai kada dar taip apribojama: ja 
žymimi tokie jaudinimai, kurie tiesiai kyla iš išorinių juslinių 
dirgiklių. Bet kadangi psichologinėms pojūčio savybėms ši 
aplinkybė nėra svarbi, tai toks sąvokos apribojimas niekuo 
negali būti pateisintas. 

Konkretų pojūčio ir jausmo elementų skirtumą iš esmės 
patvirtina tai, kad egzistuoja jausmo indiferentinė zona. 
Kartu iš mūsų aptarto skirtybių gradacijos pojūčio srityje ir 
priešingybių gradacijos jausmo srityje skirtumo išplaukia ta 
aplinkybė, kad jausmai yra daug labiau kintantys mūsų ne- 
tarpiško patyrimo elementai. Šiuo jausmų kintamumu, kuris 
beveik neleidžia fiksuoti kokios nors jausmo būsenos kaip 
nekintamos kokybės ir stiprumo, ir paaiškinami tie didesni 
sunkumai, su kuriais susiduria tikslus jausmų tyrimas. 

Kadangi pojūčiai priklauso bet kokiam netarpiško paty- 
rimo turiniui, 0 jausmai dėl savo svyravimų indiferentinėje 
zonoje kai kuriais ribiniais atvejais gali išnykti, tai supran- 
tama, kad mes pojūčių srityje galime abstrahuotis nuo juos 
lydinčių jausmų, tačiau niekada negalime jausmų srityje 
abstrahuotis nuo pojūčių. Dėl to čia lengvai gali atsirasti 
klaidinga nuomonė, kad pojūčiai yra jausmų priežastys, 
arba kita, ne mažiau klaidinga - kad jausmai yra ypatinga 
pojūčių atmaina. Pirmoji iš šių nuomonių yra nepriimtina 
todėl, kad jausmų elementus galima paaiškinti ne pojūčiais 
kaip tokiais, o tik subjekto laikysena, todėl esant skirtingoms 
subjektyvioms sąlygoms tą patį pojūtį gali lydėti skirtingi 
jausmai. Antroji nuomonė yra nepagrįsta todėl, kad pojūtį 
ir jausmą esmingai atskiria vieną nuo kito iš dalies netar- 

piškas pojūčių santykis su objektyviu patyrimo turiniu, o 
jausmų — su subjektu, iš dalies - minėtos jų gradacijų tarp 
didžiausių skirtybių ir didžiausių priešingybių savybės. O 
tai reiškia, kad dėl kiekvienam psichologiniam patyrimui 
priklausančių objektyvių ir subjektyvių veiksnių pojūčiai 
ir jausmai turi būti laikomi realiais ir vienodai esminiais 
psichinio vyksmo elementais, kurie vienas su kitu labai 
susiję. Kadangi jų tarpusavio santykiai tokie, kad pojūčio 
elementai pasirodo esą pastovesni ir, remiantis jų santykiu 
su išoriniu objektu, abstrahavimo būdu gali būti izoliuoti, 
tai tyrinėjant pojūčių ir jausmų savybes būtina išeities tašku 
laikyti pojūčius. Paprastus pojūčius, kuriuos nagrinėdami 
abstrahuojamės nuo juos lydinčių jausmo elementų, vadin- 

1. „Grynojo pojūčio“ sąvoka yra pagrįsta ($ 5) dvejopu 
abstrahavimusi: 1) nuo vaizdinių, į kuriuos pojūtis įeina, ir 
2) nuo paprastų jausmų, su kuriais jis susijęs. Taip apibrėž- 
tas grynasis pojūtis sudaro disparatinių kokybės sistemų 
eilę, ir kiekviena iš šių sistemų, tokių kaip slėgio pojūčio, 
tono pojūčio, šviesos pojūčio sistemos, yra arba vienarūšis, 
arba įvairiarūšis tolydumas ($ 5, skirs. 5), uždaras savyje ir 
neturintis jokių perėjimų į kitas sistemas. 

2. Fiziologinis patyrimas rodo, kad pojūčių atsiradimas 
Paprastai susijęs su kokiais nors fiziniais procesais, kurie 
prasideda iš dalies išorinėje mūsų kūno aplinkoje, iš dalies 

tam tikruose kūno organuose ir kuriuos mes vadiname iš fi- 
ziologijos perimtais juslinio dirginimo, arba pojūčio dirginimo, 
terminais. Jeigu dirginimas vyksta kaip kažkoks procesas 
išoriniame pasaulyje, tai mes jį vadiname fizikiniu; jeigu jis 
vyksta kaip procesas mūsų pačių kūne, tai mes jį vadiname 
fiziologiniu. Piziologiniai dirginimai savo ruožtu, pagal tai, 
ar dirginimo procesai vyksta įvairiuose kūno organuose už 
smegenų srities, ar pačiose smegenyse, gali būti skirstomi 
į periferinius ir centrinius. Daugeliu atvejų pojūtį lydi visi 
šie trejopi dirginimo procesai: pavyzdžiui, išorinis šviesos 
įspūdis veikia kaip fizikinis akies dirginimas; tada akyje ir 
regos nerve atsiranda periferinis fiziologinis dirginimas, 
galiausiai tam tikrose vidurinių smegenų dalyse (dvikalnis, 
šoninis kelinis) ir užpakalinėje galvos smegenų žievės dalyje 
(pakaušio smegenyse) esančiose regos nervo galūnėse - cen- 
trinis fiziologinis dirginimas. Tačiau dažnai fizikinio dirgi- 
nimo gali nebūti, o fiziologinis dirginimas reikštis abiem 
savo formomis: pavyzdžiui, kai mes staigiu akies judesiu 
suvokiame šviesą; o kitais atvejais net gali būti vien centri- 
nis dirginimas: pavyzdžiui, kai mes prisimename kokį nors 
anksčiau turėtą šviesos įspūdį. Taigi centrinis dirginimas 
yra vienintelis, kuris visada lydi pojūtį; periferinis dirgini- 
mas turi jungtis su centriniu, o fizikinis - ir su periferiniu, ir 
su centriniu, kad pojūtis galėtų atsirasti. 

3. Fiziologinio vystymosi istorija verčia manyti, kad 
įvairių pojūčio sistemų išsiskyrimas iš dalies įvyko tik rū- 
šiai vystantis. Pirmiausias jutimo organas yra išorinis kūno 
paviršius su jam pritaikytais juntančiais vidiniais organais. 
O skonio, uoslės, klausos, regos organai atsirado tik vėliau, 
diferencijuojantis kūno paviršiui. Todėl galima manyti, kad 
ir anuos specialius jutimo organus atitinkančios pojūčio si- 
stemos atsirado laipsniškos diferenciacijos būdu iš bendrųjų 
juslės sistemų - slėgio, šilumos ir šalčio — pojūčių; ir galima 
tarti, kad Žžemesniuosiuose gyvūnuose atskiros, žmoguje 

griežtai skirtingos, kokybinės sistemos dar yra artimesnės 
viena kitai. Be to, apie pirmapradę bendrosios juslės prigim- 
tį fiziologiškai vertinant kalba ir ta aplinkybė, kad čia jusli- 
nio dirginimo perdavimui jutimo nervams nėra jokių įtaisų 
arba jie yra tik labai paprasti. Slėgio, temperatūros ir skaus- 
mo dirginimai gali sukelti pojūčius ir tokiose odos vietose, 
kuriose lig šiol pačiais kruopščiausiais tyrimais nepavyko 
aptikti kokių nors ypatingų galinių perdavimo aparatų. Tie- 
sa, slėgio pojūčiams jautriausiose vietose yra ypatingų pri- 
ėmimo aparatų (2 pav.: lytėjimo kūneliai A, galinės kolbelės 
B); tačiau šių aparatų sandara leidžia manyti, kad jie padeda 
tik mechaniškai perduoti slėgio dirginimus į nervų galūnes. 
Pagaliau šilumos, šalčio ir skausmo dirginimų specialūs pri- 
ėmimo aparatai lig šiol dar nėra aptikti. 


2 pav. Juslės nervų galūnės. A - lytėjimo kūneliai. B - galinės kolbelės. 
C - klausos pūslelės. D - sraigės Korčio organo schema: cc - Korčio pus- 
ratiniai kanalai, /1 — plaukuotosios ląstelės, į - pagrindinė membrana su 
nervų siūlais. E - uoslės nervų galūnės. F - liežuvio skonio svogūnėliai. 

G - tinklainės sluoksniai: s, z - stiebeliai ir kūgeliai (vidinis tinklainės 
sluoksnis), £, £,- Mažosios nervų ląstelės, 2, - didžiosios nervų ląstelės, 

0 - regos nervo siūlai (išorinis tinklainės sluoksnis) 

Tačiau labiau išvystytuose specialiuose jutimo organuo- 
se visur randame plačius įtaisus, kurie ne vien perduoda 
dirginimus į juslės nervus, bet vykdo ir dirginimo procesų 
fiziologines transformacijas, kurios, atrodo, būtinos savitoms 
pojūčių kokybėms atsirasti. Tačiau kiekviena juslė šiuo at- 
žvilgiu yra skirtinga. 

Klausos organe priėmimo aparatai, atrodo, turi kitokią 
reikšmę negu uoslės, skonio ir regos organuose. Žemiausio- 
se išsivystymo pakopose klausos organai ir morfologiškai, 
ir funkcionaliai sutampa su statiniais arba toniniais juslės 
aparatais, kurie, kaip perteikiantys kūno padėties ir judė- 
jimo pojūčius, galbūt gali būti traktuojami kaip bendrosios 
lytėjimo juslės priklausinys, ir kartu jie, kaip primityvūs 
klausos organai, gali būti dirginami garso bangų. Primity- 
vus šios rūšies organas susideda iš tam tikros pūslelės, kurią 
užpildo vienas arba keletas mažų akmenėlių (otolitų) ir ku- 
rios sienelėse šakojasi nervų pluoštelis (C). Kai paties kūno 
judesiai arba stipraus garso įspūdžiai sukelia šių klausos ak- 
menėlių svyravimus, tai, galima manyti, veikia tarsi silpnų 
slėgio dirginimų į nervų pluoštelio siūlus greita seka. Po to 
stuburiniuose gyvūnuose šis toninis aparatas atsiskiria nuo 
klausos organo. Vis dėlto ir juose abu jie pasilieka erdviškai 
tarp savęs glaudžiai susiję: toninio organo funkcijas atlieka 
vadinamieji pusratiniai kanalai, o sraigė - klausos organo 
funkcijas. Kad ir kokia sudėtinga būtų aukštesniųjų gyvūnų 
ir žmogaus klausos organo sandara, savo esminiais bruožais 
ji vis dėlto primena šį paprasčiausią tipą. Sraigėje klausos 
nervai praeina gausiais subtiliais kanalais išvarstytą verpstę, 
po to eina per poras, atgręžtas į sraigės ertmę, ir išsišakoja 
šioje ertmėje spiralinėmis vijomis išsiskleidusioje membra- 
noje, kuri stipriai įtempta ir prislėgta ypatingų stangrių stie- 
belių (Korčio pusratiniai kanalai, D). Kadangi ši membrana, 
kuri vadinama pagrindine, kai tik garso bangos patenka 

į ausį, pagal akustikos dėsnius gali atliepdama virpėti, tai ji 
čia, matyt, atlieka tą patį vaidmenį, kaip klausos akmenėliai 
žemesniame, dar nediferencijuotos formos klausos organe. 
Tačiau čia įvyksta dar kitas pokytis, kuris paaiškina dide- 
lę tono pojūčių įvairovę. Sraigės pagrindinės membranos 
skersmuo įvairiose jos dalyse yra skirtingas, jis pamažu 
platėja nuo sraigės kanalo pagrindo į jo viršūnę. Taigi ji 
yra tarsi įtemptų skirtingo ilgio stygų sistema. Panašiai 
kaip stygų atveju, kai kitos sąlygos yra vienodos, ilgesnės 
stygos suderintos su žemesniais garsais, o trumpesnės - su 
aukštesniais, pastaruoju atveju irgi galima tarti, kad tas pats 
dalykas galioja ir skirtingoms pagrindinės membranos da- 
lims. Todėl galime manyti, kad paprasčiausius otolitais ap- 
rūpintus klausos organus atitinkanti pojūčių sistema yra tos 
pat rūšies ir iš dalies net dar aiškiau nesiskirianti nuo slėgio 
pojūčių, o šio aparato diferenciacija aukštesniųjų gyvūnų 
ausies sraigėje turi paaiškinti iš pradžių buvusios tokios pa- 
čios rūšies sistemos išsivystymą į labai įvairią pojūčių siste- 
mą. Ir vis dėlto priėmimo aparato prigimtis pasilieka panaši 
tuo atžvilgiu, kad jis ir čia, ir ten pasirodo kaip pritaikytas 
kiek galima geresniam fizikinio dirginimo perdavimui į juslės 
nervus, o ne šio dirginimo transformacijai. 

Su kitokia padėtimi mes susiduriame uoslės, skonio ir 
regos juslių srityje. Šiose juslėse aptinkami fiziologiniai 
įtaisai, kurie padaro neįmanomą tiesioginį dirginimo po- 
veikį į juslės nervus, nes tarp jų abiejų įsiterpia saviti apa- 
ratai, kuriuose išorinis juslinis dirginimas sukelia pokyčius, 
O šie po tojau veikia kaip tikrieji, juslių nervus sužadinantys 
dirginimai. Šie aparatai trijuose minėtuose organuose yra 
savitos atmainos viršutinių odos ląstelių, vadinamųjų juslės 
ląstelių, kurių vienas galas atgręžtas į dirginimą, o antras 
Pereina į nervų siūlą. Uoslės membranoje nosyje šios siau- 
ralis skaiduliniais galais pasižyminčios ląstelės išbarstytos 

tarp indiferentiškų platesnių ląstelių (E). Ant liežuvio jos 
sudaro tankiai greta kits kito stovinčius pumpuro pavidalo 
darinius, vadinamuosius skonio svogūnėlius (F). Galiausiai 
akyje jos sudaro ypatingą membraną - tinklainę, arba retiną 
(G), susidedančią iš stambesnių, daugiausia viduryje esan- 
čių elementų (kūgelių), ir smulkesnių, šonines tinklainės 
dalis užimančių elementų (stiebelių) su jų tęsiniais nervų 
siūluose. Viskas šiuo atveju liudija, kad čia priėmimo apara- 
tai ne vien perduoda dirginimus, o yra jų transformacijos apa- 
ratai. Ir čia šiais trim atvejais transformacija yra veikiausiai 
cheminė; uoslės ir skonio juslių atveju cheminius pokyčius 
sukelia išoriniai cheminiai poveikiai į juslės ląsteles, o regos 
juslės atveju — šviesos poveikiai. Šie cheminiai pokyčiai po 
to reiškiasi kaip tikrieji jusliniai dirginimai. 

Taigi pastarąsias tris jusles kaip chemines galima prieš- 
priešinti slėgio ir klausos juslėms kaip mechaninėms. Kol kas 
dar negalima tvirtai pasakyti, kuriai iš šių klasių priklauso 
šalčio ir šilumos pojūčiai. Simptomu to, kad mechaninėse 
juslėse santykis tarp dirginimo ir pojūčio yra labiau tiesiogi- 
nis negu cheminėse juslėse, kur jis yra netiesioginis, galima 
laikyti tą aplinkybę, kad pirmuoju atveju pojūtis po jį su- 
kėlusio dirginimo trunka tik labai trumpą laiką, o antruoju 
atveju trukmė yra daug ilgesnė. Pavyzdžiui, esant greitai 
slėgio ir ypač garso dirginimų sekai, galime dar gana aiškiai 
vieną nuo kitos atskirti atskiras sekos grandis, o šviesos, 
skonio ir uoslės įspūdžiai vienas su kitu susilieja jau esant 
ir ribotam jų kaitos greičiui. Odos patiriami temperatūros 
dirginimai šiuo atžvilgiu, matyt, panašūs į cheminius, todėl 
ir Čia galima tarti esant netiesioginį dirginimo poveikį. 

4. Kadangi dirginimai yra nuolatiniai elementarius psi- 
chinius procesus, pojūčius lydintys fiziniai palydovai, tai 
kyla noras nustatyti santykį tarp šių abiejų procesų. Fiziolo- 
gija paprastai pojūčius suvokia kaip fiziologinių dirginimų 


62 


S 6. Grynieji pojūčiai 


padarinius, tačiau kartu pripažįsta, kad šiuo atveju tikrasis 
padarinio paaiškinimas jo priežastimi yra neįmanomas ir 
kad čia reikia apsiriboti tuo, kad nustatomas santykių tarp 
apibrėžto dirginimo, kaip priežasties, ir apibrėžto pojūčio, 
kaip padarinio, pastovumas. Tačiau dažnai būna taip, kad 
skirtingi dirginimai, kai jų poveikis nukreiptas į tą patį 
priėmimo aparatą, sukelia kokybiškai vienodus pojūčius: 
pavyzdžiui, ir mechaninis, ir elektrinis akies dirginimas 
sukelia šviesos pojūčius. Apibendrinus tokius stebėjimus, 
buvo prieita prie teiginio, kad kiekvienas atskiras kurio nors 
jutimo organo priėmimo elementas ir kiekvienas atskiras 
jaudrus nervų siūlas kartu su jo centrine galūne sugeba per- 
duoti tik vieną vienintelį griežtai apibrėžtos kokybės pojūtį 
ir kad todėl kokybinę pojūčių įvairovę lemia anų skirtingos 
energijos fiziologinių elementų įvairovė. Tačiau šis teiginys, 
kuris paprastai vadinamas „specifinės energijos dėsniu“ (jau 
nekalbant apie tai, kad jis įvairiausias pojūčių skirtumų prie- 
žastis redukuoja vien į tam tikrą fiziologinių juslės ir nervų 
elementų paslėptą kokybę, į jų gualitas occulta), yra nepagrįs- 
tas dėl trijų priežasčių. 

1) Šis teiginys prieštarauja fiziologinei juslių formavimo- 
si istorijai. Jeigu, kaip mes tariame remdamiesi šia istorija, 
įvairios pojūčio sistemos kilo iš pirminių paprastesnių ir la- 
biau vienarūšių sistemų, tai ir fiziologiniai juslės elementai 
turi būti kintami; 0 tai įmanoma tik tuo atveju, jeigu juos 
gali keisti tie dirginimai, kurie jiems daro poveikį. Tai reiš- 
kia, kad juslės elementai pojūčių kokybę apskritai apibrėžia 
tik antriniu būdu, būtent tomis savybėmis, kurias jie įgyja 
dirginimo procesams veikiant. Jeigu pojūčio elementai per 
ilgesnį laiką patiria gana didelių pokyčių, kurie priklauso 
nuo dirginimų savybių, tai įmanoma tik dėl to, kad fizio- 
loginis dirginimo procesas juslės elementuose daugiau ar 
mažiau kinta, veikiamas dirginimo kokybės. 

2) Specifinės energijos sąvoka prieštarauja tam faktui, kad 
daugelyje juslės sričių kokybinės pojūčių įvairovės visiškai 
neatitinka tokia pat fiziologinių juslės elementų įvairovė. 
Antai viename vieninteliame tinklainės taške įmanoma su- 
kelti visus galimus šviesos ir spalvos pojūčius. Arba toliau: 
skonio ir uoslės organuose visai nerandame kokių nors skir- 
tingų juslės elementų formų; nepaisant to, net labai nedidelė 
šių juslių paviršių dalis gali perteikti įvairius pojūčius, ir ši 
įvairovė, ypač uoslės srityje, yra be galo didelė. Tais atve- 
jais, kai yra rimtas pagrindas tarti, kad iš tikrųjų kokybiškai 
skirtingi pojūčiai atsiranda skirtinguose juslės elementuose 
(taip būna, pavyzdžiui, klausos juslės srityje), juslės aparato 
sandara nurodo tai, kad šiuos skirtumus sukelia ne kokios 
nors nervų siūlų savybės, o kad jų pirminis pagrindas yra 
ypatingas tų elementų išsidėstymas. Jeigu klausos organo 
sraigėje pagrindinės membranos atskiros dalys yra suderin- 
tos su skirtingais garsais, tai aišku, kad skirtingus klausos 
nervų siūlus turi dirginti skirtingos garso bangos. Tačiau šis 
dalykas priklauso ne nuo kokios nors pirminės, mįslingos 
atskirų klausos nervų siūlų savybės, 0 nuo jų ryšio su pri- 
ėmimo aparatais. 

3) Juslės nervai ir centriniai juslės elementai negali turėti 
jokios pirminės specifinės energijos, nes iš jų dirginimo tik 
tada atsiranda atitinkami pojūčiai, jeigu prieš tai pakanka- 
mai ilgą laiką periferiniai jutimo organai galėjo patirti ati- 
tinkamą juslinį dirginimą. Iš prigimties neregiai ir kurtieji, 
kiek mums žinoma, negali suvokti šviesos ir garso kokybių, 
net jeigu jų juslės nervai ir juslės centrai yra visiškai susi- 
formavę. 

Taigi visa tai liudija, kad pojūčių kokybės skirtumus 
lemia jutimo organuose atsirandančių dirginimo procesų 
skirtumai ir kad tie procesai priklauso pirmiausia nuo juslių 
fizikinio dirginimo savybių ir tik po to nuo savitų priėmimo 

aparatų, kurie susidaro prisitaikydami prie šių dirginimų. 
Tačiau dėl šio prisitaikymo kai kada gali atsitikti ir taip, 
kad net tada, kai vietoj atitinkamo, pradinį juslės elementų 
prisitaikymą sukeliančio fizikinio dirginimo gali veikti koks 
nors kitas dirginimas, iš jo vis dėlto kyla adekvatų dirgini- 
mą atitinkantis pojūtis. Tačiau tai galioja ne visiems juslės 
dirginimams ir ne visiems juslės elementams. Pavyzdžiui, 
šilumos ir šalčio dirginimais negalima sukelti nei slėgio 
odos paviršiuje pojūčio, nei kokios nors kitokios kokybės 
pojūčio specialiuose jusliniuose organuose; mechaniniai ir 
elektriniai dirginimai sukelia šviesos pojūčius tik tada, kai 
jie veikia tinklainę, o ne regos nervą; lygiai taip mechani- 
niais ir elektriniais dirginimais negalima sukelti uoslės ir 
skonio pojūčių, jeigu tik iš elektros srovės nekyla koks nors 
cheminis pokytis, iš kurio turi atsirasti atitinkami cheminiai 
dirginimai. 

ir fiziologinių dirginimo procesų savybių padariniu, kadan- 
gi dirginimo procesai priklauso gamtamoksliniam, arba 
tarpiškam, patyrimui, o pojūčiai - psichologiniam, arba ne- 
tarpiškam, patyrimui, taigi jie nesulyginami vieni su kitais. 
Tačiau tarp pojūčių ir fiziologinių dirginimo procesų esama 
tam tikro santykio - skirtingus pojūčius visada atitinka skir- 
tingi dirginimo procesai. Šis teiginys apie pojūčio skirtybių ir 
fiziologinio dirginimo skirtybių paralelizmą yra svarbus ir psi- 
chologinės, ir fiziologinės pojūčių teorijos pagalbinis princi- 
pas. Psichologijoje juo naudojamės tam, kad savo nuožiūra 
keisdami dirginimus gautume tam tikrus pojūčių pokyčius; 
fiziologijoje jis reikalingas tam, kad iš pojūčių vienodumo 
arba skirtingumo galėtume spręsti apie fiziologinių dirgi- 
nimo procesų vienodumą arba skirtingumą. Be to, tas pats 
principas yra ir mūsų praktinės gyvenimo patirties, ir mūsų 
išorinio pasaulio teorinio pažinimo pagrindas. 


65 


I. PSICHINIAI ELEMENTAI 


52. Nors „specifinės energijos“ principas slypėjo jau 
daugelyje ankstesnių fiziologinių darbų, tačiau tiksliai jį su- 
formulavo tiktai Johannesas Milleris. Vėliau Helmholtzas juo 
pasinaudojo savo tono ir šviesos pojūčių teorijoje. Tačiau čia 
pirminis principo supratimas gerokai pasikeitė, nes specifinė 
energija siejama ne su nervų siūlais, kaip buvo įprasta, o su 
periferiniais juslės elementais (tinklainės stiebeliais ir kūge- 
liais, klausos nervų galūnėmis ausies sraigėje ir t. t.), o kai 
kada ir su juslės centrų nervų ląstelėmis arba su vienais ir ki- 
tomis kartu, o patys nervai daugiausia laikomi tik indiferen- 
tiškais laidininkais. Mūsų pažinimas tų procesų, kurie vyksta 
juslės elementuose ir nervų ląstelėse, o iš dalies net ir šių 
elementų anatomijos žinojimas dar yra per daug netobulas, 
kad galėtume daryti tokias išvadas. Taigi lieka tik vienodų 
pojūčių sukėlimo skirtingais dirginimais reiškiniai, tačiau jie, 
kaip jau sakėme, nepadaro šio principo visuotinai galiojančiu, 
ir tose ribose, kuriose mes su tokiais reiškiniais susiduriame, 
juos daug paprasčiau galima paaiškinti remiantis bendruoju 
juslės elementų prisitaikymo prie dirginimų principu. 

Literatūra. J. Miller, Lehrbuch der Physiologie des Menschen, 
4. Aufl., I, 1844, 667. Helmholtz, Physiologische Optik, 2. Aufl., 233. 
Lehre von den Tonempfindungen, Abschn. III und IV. Goldscheider, 
Ges. Abhandlungen I, 1898, 1. Weinmann, Die Lehre von den spezi- 
fischen Sinnesenergien, 1895. W. Nagel, Allg. Einleitung zur Physio- 


logie der Sinne in: Handbuch der Physiol. des Menschen, III, 1905. 
Phys. Ps.“, I, Kap. 8,. 


A. Bendrosios juslės pojūčiai 


6. „Bendrosios juslės“ sąvoka turi laikinę ir erdvinę 
reikšmę. Laiko atžvilgiu bendroji juslė yra ta, kuri ankstesnė 
už visas kitas ir todėl priklauso visoms gyvoms būtybėms. 
Erdvės atžvilgiu ji turi didžiausią dirginimams prieinamą 
juslinį paviršių. Ji apima ne vien visą išviršinę odą kartu su 

gretimais gleivėtais kūno ertmių apvalkalais, bet ir daugelį 
vidinių organų, tokių kaip sąnariai, raumenys, sausgyslės, 
kaulai ir t. t., kuriuose išsiplėtoję jautrieji nervai ir kurie 
prieinami dirginimams arba nuolatos, arba, kaip kad kaulai, 
tik kartkartėmis ir esant ypatingoms sąlygoms. 

Bendroji juslė apima keturias skirtingas pojūčių sistemas: 
slėgio, šalčio, šilumos ir skausmo pojūčius. Neretai vienas 
vienintelis dirginimas sukelia keletą šių pojūčių. Tačiau tada 
pojūtis iškart pripažįstamas mišriu, kurio atskiri komponen- 
tai priklauso skirtingoms sistemoms, pavyzdžiui, slėgio ir 
šilumos pojūčių, slėgio ir skausmo, šilumos ir skausmo ir 
t. t. Lygiai taip dėl erdvinio jutimo organo tįsumo labai daž- 
nai atsiranda tos pačios sistemos skirtingų kokybių mišinys, 
pavyzdžiui, liečiant kurią nors odos vietą gali kilti kokybiš- 
kai skirtingi pojūčiai. 

Visos keturios bendrosios juslės pojūčių sistemos yra 
vienarūšės sistemos ($ 5, skirs. 5); ši juslė tuo yra skirtinga 
nuo kitų sistemų, kurios yra įvairiarūšės, kad ji pripažįsta- 
ma genetiškai gilesne. Slėgio, o kartu ir šilumos, šalčio bei 
skausmo pojūčiai, kuriuos perduoda išviršinė oda, taip pat 
raumenų, sąnarių ir sausgyslių įtampa ir judesiai, - visi šie 
pojūčiai vadinami bendru lytėjimo pojūčių vardu, o kaip po- 
Jūčiai vidiniuose organuose (skrandyje, žarnose, plaučiuose 
ruožtu skirstomi į išorinius ir vidinius; pirmieji suprantami 
kaip išviršinės odos pojūčiai, antrieji - kaip iš lytėjimo ju- 
desių sąnariuose, raumenyse ir sausgyslėse atsirandantys 
slėgio pojūčiai. Pastarieji vėl pagal jų fiziologinę padėtį 
skirstomi į sąnarių pojūčius ir raumenų pojūčius, o pagal at- 
siradimo sąlygas - į judėjimo, arba kontrakcinius, pojūčius 
ir įtampos, arba jėgos, pojūčius. 

7. Skirtingų bendrosios juslės dalių sugebėjimas pri- 
imti dirginimus ir sukelti pojūčius gana tiksliai gali būti 

patikrintas tik išviršinės odos atžvilgiu. Apie vidines dalis 
galima pasakyti vien tai, kad sąnariai labai gerai jaučia slė- 
gio dirginimus, 0 raumenys - daug mažiau, kad šilumos, 
šalčio ir skausmo pojūčiai vidiniuose organuose atsiranda 
tik išimtiniais atvejais, o dažniau - tik esant tam tikroms ne- 
normalioms sąlygoms. Tačiau išviršinėje odoje ir gretimuose 
gleiviniuose dangaluose nėra nė vieno taško, kuris tuo pat 
metu nebūtų jautrus slėgio, šilumos, šalčio ir skausmo dir- 
ginimams. Tačiau skirtingų odos vietų jautrumas varijuoja, ir 
varijuoja taip, kad slėgio, šilumos ir šalčio didžiausio jaut- 
rumo taškai nesutampa. Tiktai jautrumas skausmui visur 
yra gana vienodas, ir skirtumas čia vien tas, kad skausmo 
dirginimas vienuose taškuose veikia jau odos paviršiuje, 
o kituose jis turi prasiskverbti giliau. O jei kalbėsime apie 
slėgio, šilumos ir šalčio dirginimus, tai tam tikri odos taškai 
yra labiau jautrūs kai kuriems iš šių dirginimų ir todėl vadi- 
nami slėgio, šilumos ir šalčio taškais. Skirtingose odos vietose 
jų kiekis nevienodas. Skirtingos kokybės taškai čia nesutam- 
pa; tačiau temperatūros taškai visuomet gali perteikti ir slė- 
gio bei skausmo pojūčius, o šalčio taškuose vidutinės šilu- 
mos dirginimai paprastai sukelia kaip tik šilumos pojūčius, 
o intensyvesnis karštis — jau vėl šalčio pojūčius (vadinamieji 
„paradoksiniai“ pojūčiai); kita vertus, šilumos taškai nere- 
tai į šaltį reaguoja kaip „vėsu“ (vadinamieji „kontrariniai“ 
pojūčiai), bet niekuomet kaip „šilta“. Ir šilumos, ir šalčio 
taškuose po lokaliai apribotų mechaninių bei elektrinių dir- 
ginimų paprastai atsiranda adekvatūs pojūčiai. 

8. Iš keturių minėtų pojūčio kokybių slėgio ir skausmo 
pojūčiai yra savyje uždaros sistemos, kurios neturi jokio 
ryšio nei viena su kita, nei su abiem temperatūros pojūčių 
sistemomis. O pastarųjų santykį mes paprastai traktuojame 
kaip priešpriešą, laikydami šilumą ir šaltį ne tik skirtingais, 
bet ir kontrastuojančiais pojūčiais. Atrodo, kad šios sampra- 

tos šaltinis iš dalies yra šių pojūčių atsiradimo sąlygos, iš 
dalies - juos lydintys jausmai. Jeigu kitos pojūčių kokybės 
sąveikaudamos gali viena su kita sudaryti įvairius mišrius 
junginius, pavyzdžiui, slėgio ir šilumos, slėgio ir skausmo, 
šalčio ir skausmo ir t. t., tai šiluma ir šaltis paprastai dėl savo 
atsiradimo sąlygų vienas kitą atmeta, todėl kuriame nors 
odos taške atsiranda tik šilumos arba šalčio pojūtis, arba 
nėra nė vieno iš jų. Be to, su šiluma ir šalčiu yra susijusi 
elementari jausmo priešprieša, ir čia tarp jų esantis taškas, 
kuriame abu pojūčiai išnyksta, mums pasirodo kaip indife- 
rentinis taškas. 

Galiausiai abi temperatūros pojūčių sistemos yra savitos 
dar ir kitu atžvilgiu. Būtent jos labai stipriai priklauso nuo 
jutimo organo dirginimo kintamų sąlygų, ir čia didesnis 
temperatūros pakilimas virš savo paties kūno temperatūros 
juntamas kaip šiluma, o jos nusmukimas šiuo atžvilgiu — 
kaip šaltis. Bet kartu pati savo kūno temperatūra, atitinkanti 
indiferencijos zoną tarp abiejų pojūčio rūšių, gana plačiose 
ribose ir palyginti greitai prisitaiko prie esamos išorinės 
temperatūros. Kadangi ir šiuo atžvilgiu abu pojūčiai yra 
kaip vienarūšiai, tai irgi palaiko jų savitarpio priklausomy- 
bės ir jų priešingumo sampratą. 

Literatūra. E. H. Weber, Tastsinn und Gemeingefūhl. Handwėr- 
terb. d. Physiol. III, 2. Blix, Zeitschr. f. Biologie 20, 21. Goldscheider, 
Archiv f. Physiol., 1885, 1886 u. 1887 u. Ges. Abhandlungen, 1898, I 
(Druck-, Warme-, Kaltepunkte), Ges. Abhandl. II (Muskelsinn). Kie- 
sow, Phil. Stud. Bd. 9-14. von Frey, Ber. der sachs. Ges. d. Wiss., Bd. 
46 u.47 und Abhandl. der math.-phys. KI., Bd. 23. von Frey u. Kiesow, 
Zeitschr. f. Psychol., Bd. 20. Alrutz, Skandin. Archiv f. Physiol., Bd. 7 


u. 10. Thunberę, ibidem, Bd. 11 und Nagels Handb. der Physiol., III, S. 
647 ff. Phys. Psych““, II, Kap. 18. M. u. T? Vorl. 5. 


69 


1. PSICHINIAI ELEMENTAI 
B. Garso pojūčiai 


9. Mes turime dvi skirtingas, bet dėl įspūdžių mišinio 
paprastai surištas garso pojūčių sistemas: triukšmo ir tono 
pojūčių sistemas. 

Paprasti triukšmo pojūčiai gali būti sukelti tik tada, kai tuo 
pačiu metu tono pojūčių atsiradimas yra neįmanomas: bū- 
tent tuo atveju, kai garso bangos ausį veikia per daug trum- 
pą laiką, kad galėtų atsirasti tono pojūtis. Tokiu būdu kilę 
paprasti triukšmo pojūčiai savo intensyvumu gali gerokai 
skirtis. Tačiau kokybiškai jie, atrodo, yra beveik vienarūšiai. 
Tiesa, galimas dalykas, yra triukšmų nedidelių kokybės 
skirtumų, kurie priklauso nuo jų atsiradimo sąlygų; tačiau, 
šiaip ar taip, jie yra per maži, kad juos būtų galima fiksuo- 
ti skirtingais pavadinimais. Tai, kas paprastai vadinama 
triukšmu, yra vaizdinių junginys, susidedantis iš anų papra- 
stų triukšmo pojūčių ir iš labai gausių ir netaisyklingų tono 
pojūčių (plg. $ 9, skirs. 7). Vienarūšė paprastų triukšmų sis- 
tema formavimosi istorijos požiūriu, atrodo, yra pirmesnė. 
Žemesniųjų gyvūnų paprastos pūslelės su otolitais vargu ar 
galėjo sukelti ką nors kita, negu tokie paprasti triukšmo po- 
jūčiai. Tačiau daugelis iš šių organų kartu (arba net vien tik) 
yra ir vidiniai lytėjimo organai, vadinamieji toniniai jutimo 
organai, kurie perduoda pojūčius, kintančius kartu su kūno 
padėtimi ir judėjimu. Po to aukštesniuosiuose stuburiniuose 
gyvūnuose ir žmoguje šios funkcijos atsiskiria: priekinė ert- 
mė su labirinto pusratiniais kanalais čia, matyt, funkcionuo- 
ja tik kaip toninis organas (plg. $ 10, skirs. 12), o sraigė - tik 
kaip klausos organas. Šis dalykas kartu aiškiai rodo genetinį 
klausos ryšį su lytėjimo jusle. 

10. Paprastų tono pojūčių sistema sudaro tolydžią vieno 
matmens įvairovę. Atskiro paprasto tono pojūčio kokybę 
mes vadiname tono aukštumų. Šios sistemos vienamatiškumas 

reiškiasi tuo, kad kaip išeities tašką priėmę kokį nors tono 
aukštumą mes galime keisti jo kokybę tik dviem viena kitai 
priešingomis kryptimis: tono aukštinimo arba jo žeminimo 
kryptimis. Tikrajame patyrime niekad nėra duotas pats sa- 
vaime visiškai grynas paprasto tono pojūtis; jis visuomet yra 
susijęs iš dalies su kitų tonų pojūčiais, iš dalies su lydinčiais 
triukšmo pojūčiais. Tačiau kadangi šie lydintys elementai 
gali visaip keistis pagal anksčiau pateiktą schemą ($ 5, skirs. 1) 
ir daugeliu atvejų, palyginti su atskirais tonais, yra silpni, tai 
jau praktiškai taikydamas tono pojūčius muzikoje Žmogus 
išmoko abstrahuoti paprastus tono pojūčius. Simboliais c, 
cis, des, d ir t. t. mes žymime paprastus tonus, nors muziki- 
nių instrumentų ir Žmogaus balso, kuriais mes šio aukštumo 
tonus sukuriame, skambėjimas visuomet dar yra lydimas 
kitų, silpnesnių tonų, o kai kada ir triukšmų. Beje, kadangi 
tokių lydinčių tonų atsiradimo sąlygas galime savo nuožiū- 
ra keisti taip, kad jie būtų labai silpni, tai ir akustinei techni- 
kai pavyksta išgauti tikrai paprastus beveik tobulo grynumo 
tonus. Tam tikslui paprasčiausia priemonė yra ta, kad nusta- 
tomas kamertonų ryšys su rezonatoriais, suderintais su pa- 
grindiniais kamertonų tonais. Kadangi rezonatorius stiprina 
tik pagrindinį toną, tai kamertono skambėjime kiti lydintys 
tonai yra tokie silpni, kad pojūtis paprastai suvokiamas kaip 
paprastas ir neskaidomas. Jeigu tirsime tokį tono pojūtį ati- 
tinkančius garso virpėjimus, tai matysime, kad jie atitinka 
(kiek apskritai įmanoma) paprasčiausią virpėjimo judėjimą, 
būtent švytuoklinį judėjimą; jis taip vadinamas todėl, kad 
čia oro dalelių virpėjimas vyksta pagal tuos pačius dėsnius, 
kurie būdingi labai maža amplitude judančios švytuoklės 
svyravimams.* Tai, kad šie reliatyviai paprasti garso virpė- 
* Matematiškai švytuoklės svyravimai vadinami ir sinusiniais svyravimais, 


nės čia nukrypimas nuo pusiausvyros padėties kiekvienu momentu yra 
proporcingas praslinkusio laiko sinusui. 

jimai atitinka paprastus tono pojūčius, ir tai, kad mes net 
tokių pojūčių samplaikoje galime išgirsti atskirus tonus, ga- 
lima paaiškinti pagal sąskambinio virpėjimo dėsnius sudarytu 
sraigės aparatu. Kadangi per sraigę praeinanti membrana, 
vadinamoji „pagrindinė membrana“ (membrana basilaris), 
kurioje išsišakoja klausos nervo galūnės, pamažu platėja 
iš apačios į viršų, tai galima manyti, kad įvairios jos dalys 
yra suderintos su skirtingu tono aukščiu ($ 6, skirs. 3). Pagal 
šią, pirmąkart Helmholtzo nustatytą „rezonanso hipotezę“, 
tuo atveju, kai ausį paveikia paprastas švytuoklinis garso 
virpėjimas, į jį sąskambiu atsiliepia tik su jo aukščiu sude- 
rinta dalis; o kai tokio pat greičio virpėjimas būna kokiame 
nors sudėtingame garso judėjime, tai kartu su juo virpės 
tik su juo suderinta pagrindinės membranos dalis, o kitos 
sudėtinės garso judėjimo dalys sukels kitų atitinkamų tos 
membranos segmentų sąskambį (plg. $ 9, skirs. 7?). 

11. Tono pojūčių sistema yra tolydi įvairovė, kadangi nuo 
tono tam tikro aukštumo c tolydžiu pojūčio keitimu visuomet 
galima pasiekti kurį nors kitą jo aukštumą c! (3 pav.). Tai, 

kad muzika iš šio kontinuumo 
“ ištraukia atskirus pojūčius, at- 
skirtus didesniais ar mažesniais 
intervalais, ir tokiu būdu tonų 
liniją pakeičia tonų skale (c d e f 


3 pav. Tonų linija ir tonų skalė = 9...), priklauso nuo savavališkai 
(c-Dur skalė) 


nustatytų sąlygų, kurios pa- 
aiškinamos pačių tono pojūčių santykiais, prie kurių mes 
grįšime vėliau ($ 9), kai nagrinėsime iš šių pojūčių atsiran- 
dančius vaizdinio darinius. 

Skirtingose mūsų muzikinių sistemų gamose tonų inter- 
valai sutampa, beje, kiekvieną kartą vis su kitais tolydžios 
pojūčių tonų linijos taškais. Todėl mūsų instrumentai su 
pastoviai suderintais atskirais tonais, pavyzdžiui, pianinas, 

įtraukiant į oktavą penkis pustonius, turi duoti galimybę, 
jeigu ir nevisiškai, tai bent apytikriai, kaitalioti skirtingas 
mūsų Muzikinės sistemos gamas (C-Dur, H-Moll, B-Dur ir 
t. t; vadinamoji temperuota garsų sistema). 

Visa tonų linija galiausiai turi du kraštinius taškus, ku- 
riuos fiziologiškai nustato klausos aparato dirginamumo 
ribos. Tai yra žemiausias ir aukščiausias tonas, iš kurių pirma- 
sis atitinka 12-16, antrasis — 40 000-50 000 dvigubų virpesių 
per sekundę. Tačiau pastaroji riba yra šiek tiek abejotina, 
nes esant tokiam aukštumui netikslus yra ir subjektyvus 
intervalų atpažinimas, ir objektyvus skambančių kūnų 
(kamertonų arba švilpukų) virpesių skaičiaus nustatymas. 
Vidutinio aukštumo (tarp 200 ir 1000 virpesių) tonų linijoje 
mes galime vienas po kito einančius tonus atskirti, kai jie 
savo aukštumu skiriasi maždaug Hs virpesių per sekundę; ir 
kartu absoliutus šio skirtumo dydis nurodytose ribose skir- 
tingo aukštumo tonams pasilieka vienodas. Tai patvirtina ir 
tas faktas, kad jeigu mes pagal netarpišką tonų aukštumo 
įspūdį dalijame pusiau kokią nors tonų atkarpą th, taigi tarp 
žemesnio tono Fir aukštesnio h mėginame nustatyti vidurinį 
toną m, kuris mums atrodytų vienodai nutolęs nuo jų abie- 
jų, tai pasirodys, kad visuose, net visai neharmoniškuose, 
intervaluose tonas 11 pagal savo objektyvų virpesių skaičių 
yra viduryje tarp t ir h tonų. Tačiau tokie palyginimai čia, 
kaip ir kitų pojūčių atveju, galimi tik tada, kai atstumai nėra 
per daug dideli; pavyzdžiui, tonų atžvilgiu jie neturi labai 
viršyti vienos oktavos apimties. Beje, skyrimo sugebėjimas 
stipriai sumažėja esant žemesniems, o dar daugiau - aukš- 
tesniems tonams. Kartu šis sugebėjimas yra labai netobulas 
tonų ir triukšmų intensyvumo atžvilgiu. Tačiau šis sugebė- 
jimas yra skirtingas ir tuo atžvilgiu, kad jautrumas čia yra 
Pastovus ne absoliučiai vienodoms, o reliatyviai vienodoms 
garso stiprumo skirtybėms: vos pagaunamas dviejų nuo- 

sekliai girdimų įspūdžių skirtumas yra lygus maždaug 1/10 
objektyvios garso jėgos. 

Literatūra. Helmholtz, Lehre von den Tonempfindungen, Abschn. 
I, IV und IX. Hensen, Physiol. des Gehėrs, in Hermanns Handbuch 
der Physiol., III, 2 (1880). Stumpf, Tonpsychologie, II (1890), $ 28 
(Gerausch und Klang). K. L. Schaefer, Art. Gehėorssinn in Nagels 
Handbuch der Physiol., Bd. III. Phys. Psych.“ II. Kap. 10. M. u. T> 
Vorl. 5. - Preyer, Die Grenzen der Tonwahrnehmung, 1876. Luft, Un- 
terscheidung von Tonhėhen, Phil. Studien, Bd. 4. Schischmanow, U. 
von Intervallen, ibidem, Bd. 5. Lorenz, Einteilung von Tonstrecken, 
ibidem, Bd. 6. Sander, Ansteigen der Schallerregung, Psychol. Stud, 
Bd. 6. Apie jautrumą garso stiprumo skirtumams žr. $ 17,9. Apie 
tonų pojūčio ribas ir silpniausius pagaunamus tonus: Schwendt, 
Archiv f. Ohrenheilkunde, Bd. 49. Zwaardemaker-Ouitt, Arch. f. Phy- 
siol., 1902. Suppl. M. Wien, Pflūgers Archiv, Bd. 97. Tolesnę literatūrą 
apie tonų suvokimą žr. 5 9. 

12. Uoslės pojūčiai yra įvairiopa sistema, kurios sandara 
lig šiol dar nėra gerai pažinta. Mes tiktai žinome, kad esama 
labai daug skirtingų kvapo kokybių, tarp kurių galimi visi 
įmanomi tolydūs perėjimai. Nekyla abejonių tik dėl to, kad 
ši sistema yra daugelio matmenų įvairovė. 

12“. Įrodymu, kad galbūt kada nors uoslės pojūčiai galės 
būti redukuojami į mažesnį pagrindinių kokybių skaičių, 
galima laikyti tą faktą, kad kvapus galima suskirstyti į tam 
tikras klases, kurių kiekviena apima daugiau ar mažiau gi- 
miniškus pojūčius. Tokios klasės yra, pavyzdžiui, eteriniai, 
aromatiniai, balzaminiai, muskusiniai, svilėsių ir t. t. kvapai. 
Stebėjimai rodo, kad tam tikros kokybės, atsirandančios iš 
apibrėžtų kvapiųjų medžiagų, gali būti sukurtos ir iš kitų 
kvapiųjų medžiagų mišinio. Tačiau visų šių patyrimų lig 
šiol dar nepakanka tam, kad atskirų kvapų, iš kurių susi- 
deda kiekviena minėta klasė, daugybę būtų galima redu- 

kuoti į mažesnį pagrindinių kokybių ir jų mišinių skaičių. 
Galiausiai dar buvo pastebėta, kad kai kurie dirgikliai, nau- 
dojami atitinkamo intensyvumo santykiais, kompensuojami 
pojūtyje; taip atsitinka ne tik su tokiomis medžiagomis, 
kurios, kaip kad acto rūgštis ir amoniakas, chemiškai neu- 
tralizuojasi, bet ir su tokiomis, kurios, kaip kad kaučiukas 
ir vaškas arba toluenas, už uoslės ląstelių ribų viena kitos 
chemiškai neveikia. Kadangi ši kompensacija vyksta ir tada, 
kai abu kvapai veikia visiškai skirtingas uoslės organo pa- 
viršiaus dalis, vienas dešiniąją, o kitas kairiąją nosies glei- 
vėtąją plėvę, tai tikėtina, kad čia turime reikalą ne su tokiu 
reiškiniu, kuris yra analogiškas mūsų toliau aptariamam 
(22 skirs.) spalvų komplementarumui, o galbūt su centriniu 
savitarpišku pojūčių slopinimu. Be to, prieš aną analogiją 
kalba ir tas stebėjimas, kad tos pačios kokybės kvapas gali 
kompensuoti daugelį visiškai skirtingų kokybių, kai kada 
net tokias, kurios pačios viena kitą neutralizuoja, tuo tarpu 
spalvų komplementarumas visuomet apsiriboja dviem viena 
su kita pastoviai susietomis spalvomis. 

13. Daugiau ištirti yra skonio pojūčiai; juose galima išskirti 
keturias, viena su kita nesulyginamas pagrindines kokybes, 
tarp kurių egzistuoja visi įmanomi perėjimai, mūsų suvo- 
kiami kaip mišrūs pojūčiai. Šie keturi pagrindiniai pojūčiai 
yra: rūgštu, saldu, kartu ir sūru. Greta jų kartais kaip sava- 
rankiškos dar traktuojamos šarminė (alkalinė) ir metalinė 
kokybės; bet iš jų šarmiškumas yra neabejotinai giminiškas 
sūrumui, o metališkumas - rūgštumui, todėl jos abi yra gal- 
būt mišrūs arba tarpiniai pojūčiai (alkališka - tarp sūrumo ir 
saldumo, metališka - tarp rūgštumo ir sūrumo). Iš keturių 
minėtų pagrindinių savybių saldumas ir sūrumas yra prie- 
šingi vienas kitam, nes vienas iš šių pojūčių, kai jis yra ati- 
tinkamo stiprumo, įveikia kitą ir paverčia jį mišriu neutralių 
(paprastai vadinamu „beskoniu“) pojūčiu; taip būna net ir 

tada, kai tarp tų skonio dirgiklių, kurie šiuo būdu savitar- 
piškai vienas kitą neutralizuoja, nėra cheminio ryšio. Todėl 
skonio pojūčių sistema yra, atrodo, dviejų matmenų įvairovė, 
kurią geometriškai galima pavaizduoti maždaug kaip ketur- 
kampį, kurio kampai atitinka keturias pagrindines kokybes, 
o šonines linijas ir kitą plotą užima įvairūs mišrūs pojūčiai. 
13“, Šiose skonio kokybių savybėse, atrodo, yra duota 
pagrindinė cheminės juslės reiškimosi schema. Šiuo atžvilgiu 
skonio juslė yra galbūt parengiamoji regos juslės pakopa. 
Akivaizdus ryšys su chemine dirginimo proceso prigimtimi 
jau ir čia tikėtinu dalyku daro tai, kad savitarpiška tam tikrų 
pojūčių neutralizacija, kuri galbūt yra susijusi su pojūčių si- 
stemos daugiamatiškumo savybe, yra pagrįsta ne pojūčiais 
kaip tokiais, o panašiai kaip šilumos bei šalčio pojūčiuose 
(8 skirs.), fiziologinio dirginimo santykiais. Kaip Žinoma, 
cheminis kai kurių medžiagų veikimas labai dažnai turi tą 
ypatybę, kad jį gali neutralizuoti tam tikrų kitų medžiagų 
veikimas. Mes nežinome, kokie yra tie cheminiai pokyčiai, 
kuriuos skonio dirginimai sukelia skonio ląstelėse. Tačiau iš 
saldumo ir sūrumo pojūčių kompensacijos galime, remda- 
miesi pojūčių skirtybių ir dirginimo skirtybių paralelizmu 
(5 skirs.), spręsti, kad ir cheminės reakcijos, kurias saldžios 
ir sūrios skonio medžiagos sukelia juslinėse ląstelėse, viena 
kitą neutralizuoja. Iš šių santykių apie fiziologines skonio 
dirginimo sąlygas galima padaryti vien tą išvadą, kad tokius 
kits kitą neutralizuojančius pojūčius atitinkantys cheminiai 
dirginimo procesai veikiausiai vyksta tose pačiose juslinėse 
ląstelėse. Žinoma, neatmestina galimybė, kad tuose pačiuo- 
se dariniuose kyla keletas procesų, kuriuos neutralizuoja 
priešingos reakcijos. Anatominiai duomenys ir fiziologiniai 
bandymai su pavieniu atskirų skonio spenelių dirginimu 
neduoda pagrindo padaryti kokių nors aiškių išvadų. Vis 
dėlto ir čia dar yra abejotina, ar minėti kompensacijos reiški- 

niai sietini su tikruoju, spalvų santykius atitinkančiu, kom- 
plementarizmu (žr. toliau, 22 skirs.). 


Literatūra. Apie kvapą: Zwaardemaker, Physiologie des Geruchs, 
1895. Archiv f. Anat. u. Physiol., 1908. Skonis: W. Nagel, Bibl. zool. 
18, 1894, u. Pflūgers Arch. f. Physiol., Bd. 54. Oehrwall, Skandin. Ar- 
chiv f. Physiol., Bd. 2. Kiesow, Philos. Studien, Bd. 9, 10 u. 12. Haenig, 
ibidem, Bd. 17. 


ve 


14. Šviesos pojūčių sistema susideda iš dviejų dalinių si- 
stemų - bespalvių pojūčių ir spalvos pojūčių - tačiau tarp jų 
kokybių gali būti visi įmanomi tolydūs perėjimai. 

Bespalviai pojūčiai, atskirai nagrinėjami, sudaro vieno 
matmens sistemą, kuri, panašiai kaip tonų linija, tyso tarp 
dviejų kraštutinių taškų. Pojūčius, esančius šalia vieno iš šių 
kraštutinių taškų, mes vadiname juoda, šalia kito - balta; tarp 
jų abiejų yra pilka su įvairiais niuansais (tamsiai pilka, pilka, 
šviesiai pilka). Ši vienamatė sistema turi tą ypatybę, kad ji, 
kitaip negu tonų linija, yra ir kokybės, ir intensyvumo sistema: 
kiekvienas kokybės kitimas nuo juodumo į baltumą einan- 
čia kryptimi juntamas kartu kaip intensyvumo stiprėjimas, 
o kryptimi nuo baltumo į juodumą - kaip intensyvumo silp- 
nėjimas. Kiekviena tokiu būdu pagal kokybę ir intensyvu- 
mą apibrėžta sistemos pakopa vadinama bespalvio pojūčio 
šviesiu. Todėl ir visą sistemą galima apibūdinti kaip grynųjų 
šviesio pojūčių sistemą, ir šiuo atveju priedėlis „grynasis“ 
nurodo spalvos pojūčių nebuvimą. Taigi grynojo šviesio po- 
jūčių sistema yra absoliučiai vienamatė ta prasme, kad čia 
kokybės ir intensyvumo laipsniai priklauso vienam ir tam 
Pačiam matmeniui ir tuo iš esmės skiriasi nuo tonų linijos, 
Kurioje kiekvienas taškas fiksuoja tik tam tikrą kokybės pa- 
kopą ir prie kurios po to prisijungia irgi linijinė intensyvu- 

mo laipsnių gradacija. Taigi jeigu paprastieji tono pojūčiai, 
kai mes tuo pačiu metu atsižvelgiame į jų kokybės ir inten- 
syvumo savybes, yra dvimatis tolydumas, tai grynojo švie- 
sio pojūčių sistema abiejų minėtų apibrėžčių požiūriu yra 
vienamatė (4 pav.). Todėl visą sistemą galima suprasti ir kaip 
tolydžią šviesio laipsnių eilę, kurioje žemesniuosius laipsnius 
pagal kokybę galima apibūdinti kaip juodus, pagal intensy- 
vumą - kaip silpnus, o aukštesniuosius - pagal kokybę kaip 
baltus, pagal intensyvumą - kaip stiprius. Mūsų sugebėji- 
mas skirti šviesio pakopas yra didesnis viduriniuose laips- 
niuose; jis yra lygus esamo šviesio Vi — Viso, bet ir čia, kaip 
ir garso stiprumo atveju (11 skirs.), jis yra pastovus dydis 
savo reliatyvia reikšme (Weberio dėsnis, $ 17, skirs. 10). 

15. Spalvos pojūčiai, jeigu atsižvelgsime tik į jų kokybę, 
irgi yra vienamatė sistema. Tačiau ši sistema, kitaip negu 
grynųjų šviesio pojūčių sistema, turi tą ypatybę, kad koks 


Balta Raudona Oranžinė Geltona Žalia Žydra Mėlyna Violetinė 
Šviesiai | pilka 


Pilka 


Tamsiai | pilka 


Juoda 


Purpurinė 


4 pav. Grynųjų šviesio 5 pav. Spalvų spektras ir spalvų ratas 
pojūčių sistema 
bebūtų pasirenkamas pradinis taškas, ji užsidaro: iš pra- 
džių mes pamažu pereiname prie skirtingiausios kokybės, 
po to nuo jos vėl prie panašesnių kokybių ir galiausiai su- 
grįžtame į pradinį tašką. Spalvų spektras, gaunamas saulės 
spinduliams lūžtant prizmėje arba matomas vaivorykštėje, 
jau turi šią savybę, tačiau nevisiškai. Jeigu mes judėsime nuo 
šio spektro raudonojo galo (5 pav.), tai iš pradžių prieisime 

oranžinę spalvą, po to geltoną, geltonai žalią, žalią, žaliai 
melsvą, žydrą, mėlyną iki violetinės, kuri vėl panašesnė į 
raudoną negu visos tarpinės spalvos, išskyrus jai artimiausią 
oranžinę. Jeigu šita spektro spalvų linija nevisiškai užsidaro, 
tai taip yra todėl, kad ji apskritai neapima visų mūsų pojū- 
čiuose esamų spalvų. Spektre trūksta purpurinio atspalvio, 
kurį fiziškai galima gauti sumaišius raudonus ir violetinius 
spindulius. Jeigu mes spektro spalvų eilę papildysime pur- 
purine spalva, tai tik tada tikrųjų spalvos pojūčių sistema 
bus išsami; ir tada ji iš tikrųjų sudarys į savo pradinį tašką 
sugrįžtančią liniją. Todėl ši sistema paprasčiausiai gali būti 
pavaizduota kaip apskritimas, spalvų ratas (5 pav.). 

Kadangi šiame rate, pradėjus nuo bet kurios pasirinktos 
spalvos, laipsnišku pojūčio keitimu galima prieiti iš pradžių 
prie panašaus į jį pojūčio, po to - prie skirtingiausio nuo jo 
ir galiausiai, jau judant kita kryptimi, - vėl prie panašaus į 
ji, tai kiekvienai spalvai priskiriama tam tikra kita spalva, 
kuri atitinka pojūčio skirtumo maksimumą ($ 5, skirs. 6; 1 
pav., E' ir E“). Šią spalvą galima pavadinti priešinga spalva; 
vaizduojant spalvų sistemą kaip apskritimą, tokios viena 
kitai priskiriamos priešingos spalvos būna priešinguose 
apskritimo skersmens galuose. Pavyzdžiui, purpuriškai 
raudona ir žalia, geltona ir žydra, geltonai žalia ir violetinė 
ir t. t. yra priešingos spalvos, taigi didžiausios kokybinės 
pojūčio skirtybės. Beje, mūsų sugebėjimas skirti objektyvių 
šviesos svyravimo skirtybių absoliutų ir reliatyvų dydį yra 
nepastovus, einant nuo vieno spalvų linijos taško prie kito, 
jis nuolat kinta. Apskritai jis yra didžiausias geltonoje ir 
žydroje spalvoje, mažiausias — raudonoje ir violetinėje; bet 
jis turi ir trečią reliatyvų minimumą - tarp geltonos ir žyd- 
ros, t. y. žalioje spalvoje. Taigi čia negalima nurodyti kokio 
nors taisyklingumo, kuris galioja tono kokybėms (11 skirs.) 
ar grynojo šviesio laipsniams (14 skirs.). 

Pojūčio kokybė, kurią apibrėžia jos padėtis spalvų rate, 
apibūdinama iš tono kokybių pasiskolintu vaizdingu termi- 
nu - spalvos tonas, skiriant jį nuo kitų kokybinių apibrėžčių. 
Be to, kiekvienas spalvos pojūtis turi dar dvi savybes, iš ku- 
rių vieną mes vadiname spalvos laipsniu, arba jos sodrumu, 
o kitą - šviesiu. Iš šių dviejų savybių spalvos pojūčiams sa- 
vitas yra spalvos laipsnis, o šviesis yra savybė, kurią turi ir 
bespalviai šviesos pojūčiai. 

16. Spalvos laipsnis, arba sodrumas, reiškia, kad spalvos 
pojūčiai gali egzistuoti bet kokiais perėjimais į bespalvius 
pojūčius ir kaip tik taip, kad nuo bet kurios spalvos galimi 
laipsniški perėjimai į bet kurią bespalvių pojūčių eilės - bal- 
ta, pilka, juoda — pakopą. „Sodrumo“ terminas yra perimtas 
iš įprasto objektyvaus tokių perėjimų sukūrimo būdo, iš 
bespalvio skiedinio sodrinimo spalvota medžiaga. Kadangi 
galutinis bet kurios spalvos taškas laipsniškai mažėjančio 
jos sodrumo eilėje visuomet yra bespalvis pojūtis, tai spal- 
vos laipsnį galima traktuoti kaip visiems spalvų pojūčiams 
būdingą apibrėžtį, kuri spalvų pojūčių sistemą susieja su 
bespalvių pojūčių sistema. Visi spalvos laipsniai, kurie eg- 
zistuoja kaip perėjimai nuo kurios nors apibrėžtos spalvos 
į kurį nors apibrėžtą bespalvį pojūtį (baltą, pilką arba juodą, 
jeigu pastarąjį suprasime kaip tašką, sutampantį su spalvos 
rato centru), - visi šie laipsniai gali būti pavaizduoti kaip 
apskritimo spindulys, kuris centrą sujungia su atitinkama 
spalva. Jeigu tokiu būdu erdviškai pavaizduosime visų spal- 
vų sodrumo laipsnius, atitinkančius jų tolydžius perėjimus 
į bespalvį pojūtį, tai spalvų laipsnių sistema įgis apskritimo 
paviršiaus formą; išorinė to apskritimo dalis atitiks paprastų 
spalvų tonų sistemą, o centras - bespalvį pojūtį (5 pav.). Čia, 
kad sukurtume spalvos laipsnių sistemą, galime linijiniame 
bespalvių pojūčių tolydume pasirinkti bet kurį tašką, tiktai 
turi būti įvykdyta sąlyga, kad baltumas nebūtų per šviesus 

arba juodumas - per tamsus, nes kitaip išnyktų ir sodrumo, 
ir spalvų skirtybės. Jeigu mes tai atliksime visų galimų taš- 
kų atžvilgiu, tai spalvos laipsnių sistema savaime pasipildys 
šviesio laipsnių sistema. 

17. Šviesis spalvų pojūčiui yra tokia pat būtina savybė 
kaip ir bespalviui pojūčiui; ir ten, ir čia jai būdinga kokybė 
ir intensyvumas. Jeigu mes išeities tašku imsime kokią nors 
apibrėžtą šviesio pakopą, tai kiekviena spalva, didėjant jos 
šviesiui, savo kokybe artės prie baltumo ir čia kartu stiprės 
pojūčio intensyvumas; mažėjant spalvos šviesiui, ji savo 
kokybe artės prie juodumo ir kartu silpnės pojūčio inten- 
syvumas. Taigi kiekvienos atskiros spalvos šviesio laipsniai 
sudaro bespalviams, arba gryniesiems, šviesio pojūčiams 
analogišką intensyvių kokybių sistemą, tiktai čia tarp baltu- 
mo ir juodumo judančios bespalvių kokybių gradacijos vietą 
užima atitinkami sodrumo laipsniai, tačiau nuo kiekvieno 
didžiausio sodrumo taško yra dvi viena kitai priešingos ma- 
žėjančio sodrumo kryptys: pozityvi - baltumo kryptimi, kuri 
intensyvumo atžvilgiu yra susijusi su pojūčio stiprėjimu, ir 
negatyi - juodumo kryptimi, kuri atitinka pojūčio silpnėji- 
mą. Kraštinis sodrumo gradacijos taškas pirmuoju atveju 
yra grynas baltumo pojūtis, o antruoju - grynas juodumo 
pojūtis: pirmasis iš jų yra pojūčio intensyvumo maksimu- 
mas, antrasis - jo minimumas. Taigi kiekviena spalva turi 
tam tikrą vidurinį šviesį, Kuriam esant jos sodrumas yra 
didžiausias ir nuo kurio tolstant sodrumas mažėja: arba po- 
zityvia kryptimi (į baltumą) šviesiui stiprėjant, arba negaty- 
via kryptimi (į juodumą) šviesiui silpnėjant. Šitas sodrumui 
palankiausias šviesio dydis ne visų spalvų pojūčiams yra tas 
pats: pereidamas nuo raudonos spalvos į žydrą jis keičiasi 
taip, kad raudonumui jis yra aukščiausias, o žydrumui - že- 
miausias. Tuo paaiškinamas tas reiškinys, kad prietemoje, 
taigi esant silpnam šviesiui, žydri spalvos tonai, pavyzdžiui, 

paveiksluose, dar aiškiai suvokiami, o raudoni jau atrodo 
kaip juodi (Purkinjė fenomenas). 

18. Jeigu nekreipsime dėmesio į šitą šiek tiek skirtingą 
maksimalaus sodrumo taškų padėtį kiekvienos atskiros 
spalvos šviesio laipsnių linijoje, tai spalvotų šviesio pojūčių 
sistemos santykį, kuris dėl laipsniškų perėjimų į balta ir 
į juoda susidaro tarp šios sistemos ir grynųjų, arba bespal- 
vių, šviesio pojūčių, galėsime, matyt, paprasčiausiai išreikšti 
tam tikra schema. Jeigu mes grynųjų spalvų tonų sistemą 
arba maksimaliai sodrias spalvas įsivaizduosime kaip ap- 
skritimo liniją (5 pav.) ir tarsime, kad per šia linija apibrėžto 
apskrito paviršiaus centrą nubrėžta jam statmena grynojo 
šviesio pojūčių linija (4 pav.) taip, kad apskritimo centrui 
tenka jam priklausantis bespalvis pojūtis, tai analogiškai 
ano didžiausio spalvų sodrumo rato viršuje ir apačioje ga- 
lėsime pavaizduoti irgi rato formos didėjančio ir mažėjančio 
šviesio spalvų sistemas. Tačiau čia ir į vieną, ir į kitą pusę 
silpnėjantį sodrumą išreiškia vis trumpėjantis tolydžiai 
vienų su kitais sujungtų spalvų apskritimų spindulys, kol 
pagaliau abiejuose galiniuose grynųjų šviesio pojūčių linijos 
galuose tie ratai visiškai išnyksta, patvirtindami teiginį, kad 
kiekvienai spalvai šviesio maksimumas atitinka baltumo 
pojūtį, o minimumas - juodumo pojūtį.* Todėl visa spalvų 
ir šviesio pojūčių sistema gali būti pavaizduota kaip uždaras 
kūno darinys, turintis formą dvigubo kūgio, kurio abi pusės 
viena su kita susiliečia savo pagrindais (6 pav.), arba ir kaip 
rutulys, kurio vienas polius atitinka tamsiausią juodumą, 
o kitas - šviesiausią baltumą. Šis geometriškas atvaizdavi- 
mas išreiškia tą faktą, kad šviesos pojūčių sistema yra Hri- 


* Beje, čia reikia pastebėti, kad tikrasis šių pojūčių sutapimas gali būti em- 
piriškai įrodytas tik minimalių šviesių atžvilgiu; šviesiai, kurie artėja prie 
maksimumo, taip vargina akis, kad tenka apsiriboti tik paprastu nurody- 
mu, kad artėjama į baltumą. 

matis ir savyje uždaras tolydumas. Irimatiškumas čia atsiranda 
todėl, kad kiekvienas konkretus šviesos pojūtis susideda 
iš trijų apibrėžties momentų: 
spalvos tono, sodrumo ir 
šviesio, ir čia grynojo, arba 
bespalvio, šviesio pojūtis ir 
maksimalaus sodrumo spalvų 
pojūtis turi būti traktuojami 


v 


Raudona Zalia 


kaip kraštiniai spalvų laips- 
nių gradacijos taškai. Savyje 
uždara forma išplaukia iš 
savyje uždarytų spalvų po- 
jūčių ir iš bespalvių šviesių 


sistemos apribojimo grynojo JŪ98S 
šviesio pojūčių  kraštiniais 2 B BE! 
taškais. Ypatingas sistemos savitumas galiausiai yra tas, kad 
grynieji kokybės pasikeitimai čia yra tik pokyčiai pagal du, 
spalvų tono ir jų sodrumo laipsnio, matmenis, o kiekvienas 
poslinkis pagal trečią, šviesio pojūčių, matmenį yra ir koky- 
bės, ir intensyvumo kitimas. Ši aplinkybė lemia tai, kad nors 
išsamiam šviesos pojūčio kokybių pavaizdavimui reikalinga 
visa trimatė sistema, tačiau ši sistema kartu apima ir pojūčio 
intensyvumus. 

19. Šviesos pojūčių sistemoje išskirtinę vietą užima tam 
tikri svarbiausieji pojūčiai, nes mes jais naudojamės kaip 
orientaciniais taškais visiems kitiems pojūčiams tvarkyti. 
Bespalvėje sekoje svarbiausieji pojūčiai yra balta ir juoda, o iš 
spalvotų pojūčių - Leonardo da Vinci pirmąkart išskirtos ketu- 
rios spalvos: raudona, geltona, žalia ir žydra. Tik šiems šešiems 
pojūčiams kalboje jau palyginti anksti atsirado aiškiai skiria- 
mi pavadinimai. Visi kiti pavadinimai buvo sukurti iš dalies 
atsižvelgiant į šiuos pradinius, o iš dalies net naudojantis 
tais pačiais žodžiais. Antai pilkumą suvokiame kaip tarpinę 

bespalvės sekos pakopą, esančią tarp baltumo ir juodumo. 
Skirtingus sodrumo laipsnius apibūdiname pagal jų šviesio 
laipsnį kaip baltokus ir juodokus, šviesius arba tamsius 
spalvos tonus, o spalvoms, esančioms tarp svarbiausiųjų 
spalvų, paprastai renkamės tarpinius pavadinimus, tokius 
kaip purpuriškai raudona, oranžiškai geltona, gelsvai žalia 
ir t. t., ir tai yra tokie pavadinimai, kurių jau pats sudarymo 
būdas išduoda reliatyviai vėlyvą jų kilmę. 

19“. Iš šio didesnio minėtų šešių pojūčio kokybių žodinių 
pavadinimų pirmapradiškumo kai kada buvo daroma išva- 
da, kad jos yra regos juslės pagrindinės kokybės, kad bet kuri 
kita kokybė yra sudaryta iš jų visų arba bent iš kai kurių. 
Taigi pilkumas aiškinamas kaip mišrus juodumo ir baltumo 
pojūtis, violetinė ir purpuriškai raudona spalva - kaip žyd- 
ros ir raudonos spalvos mišinys ir t. t. Tačiau psichologiniu 
požiūriu yra neteisinga tvirtinti, kad kai kurie iš šių šviesos 
pojūčių, palyginti su kitais, gali būti laikomi sudėtingais. 
Pilka yra toks pat paprastas pojūtis kaip ir balta arba juoda; 
oranžinė, purpuriškai raudona ir pan. spalvos pojūčiai yra 
lygiai tokie pat paprasti pojūčiai kaip raudona, geltona ir 
t. t., o kuri nors sodrumo pakopa, kurią mes įtraukiame 
į sistemą tarp grynos spalvos ir baltumo, jokiu būdu nėra su- 
dėtingas pojūtis. Todėl veikiau uždaros ir tolydžiai surištos 
pojūčių sistemos prigimtis padaro tai, kad kalba, negalinti 
sukurti begalinės daugybės pavadinimų, ištraukia kai ku- 
rias ypač ryškias skirtybes, kuriomis po to remiasi apibūdin- 
dama kitus pojūčius. Tai, kad bespalvėje sekoje tokie orien- 
taciniai taškai yra juoda ir balta, yra savaime suprantamas 
dalykas, nes šie pojūčiai reiškia didžiausias skirtybes; o kai 
šios skirtybės jau yra duotos, visi kiti bespalviai pojūčiai dėl 
tolydaus šių skirtybių ryšio vienos su kita per visas galimas 
šviesio pakopas turi būti traktuojami kaip tarpiniai tarp jų. 
Tas pat galioja ir spalvos pojūčiams, tiktai čia dėl spalvų li- 

nijos uždarumo negalėjo būti pasirinktos dvi absoliučiai di- 
džiausios skirtybės, o greta pakankamai ryškaus kokybinio 
skirtumo, renkantis svarbiausias spalvas, turėjo būti svarbūs 
dar ir kiti motyvai. Iš tokių papildomų motyvų galima mi- 
nėti natūraliomis Žmogaus egzistavimo sąlygomis įsitvirti- 
nusį kai kurių šviesos įspūdžių dažnumą ir jausminį stipru- 
mą. Raudona kraujo spalva, žalia augmenijos spalva, žydra 
dangaus spalva, su žydru dangumi kontrastuojanti geltona 
žvaigždžių spalva, - tokios galėjo būti ankstyviausios kai 
kurių spalvų pavadinimų pasirinkimo paskatos. Juk kalba 
paprastai ne objektus vadina pagal pojūčius, atvirkščiai, 
pojūčius pagal tuos objektus, kurie juos sukelia. Tačiau po 
to, kai tokiu būdu buvo išskirtos svarbiausios spalvos, visos 
kitos dėl to paties pojūčių tolydumo turėjo pasirodyti kaip 
tarp jų esantys spalvų tonai. Taigi skirtumą tarp svarbiau- 
siųjų ir pereinamųjų spalvų pagrindžia greičiausiai vien tik 
išorinės sąlygos; jeigu tos sąlygos būtų kitokios, tai raudoną 
spalvą būtų galima laikyti pereinamąja tarp purpurinės ir 
oranžinės, kaip kad dabar oranžinę, kaip pereinamąją spal- 
vą, įterpiame tarp raudonos ir geltonos.* 


Literatūra. Purkinje, Beobachtungen und Versuche zur Physio- 
logie der Sinne, 2, 1819-1823. Helmholtz, Physiol. Optik, $ 19-21. 
Hering, Zur Lehre vom Lichtsinn, 5 u. 6, 1874-1878 (autorius laikosi 
spalvų pavadinimų subjektyvios kilmės požiūrio ir išjo plaukiančias 
išvadas taiko šviesos pojūčių teorijai). Wundt, Die Empfindung des 
Lichts und der Farben, Philos. Studien, Bd. 4. Phys. Ps.“, LU, Kap. 10, 


“ Ta pati klaida, remiantis kalbiniu pavadinimu spręsti apie patį pojūtį, pa- 
skatino atsirasti prielaidai, kad žydros spalvos pojūtis susiformavo vėliau 
negu kitų spalvų pojūčiai, nes, pavyzdžiui, dar Homeras žydrai spalvai 
vadinti naudoja žodį „tamsus“ (Laz. Geiger, Zur Entwicklungsgeschichte 
der Menschheit, 1871). Šiuo atžvilgiu pirmykščių tautų (kurių spalvų 
pavadinimai dažnai buvo dar skurdesni negu Homero laikų graikų) su- 
gebėjimo skirti spalvas tyrimai daugiau negu reikia įrodė šios prielaidos 
nepagrįstumą (Grant Allen, Der Farbensinn, 1880). 

4. M. u. T?, Vorl. 6. Sugebėjimo suvokti spalvas skirtumai: A. Kūnię 
und Dieterici, Archiv f. Ophthalm., Bd. 30, 2. Konig, Ztschr. f. Psychol. 
und Phys. d. Sinnesorg., Bd. 3. 


20. Šviesos pojūčių sistemos aprašytosios ypatybės yra 
tokios specifiškos, kad čia savaime reikia laukti iš esmės vi- 
siškai kitokio santykio tarp psichologinių savybių ir objek- 
tyvių šviesos dirginimo procesų, negu kad jie yra anksčiau 
mūsų nagrinėtose bendrosios juslės ir klausos juslės pojūčių 
sistemose. Ryškiausias šiuo atžvilgiu yra regos pojūčių 
skirtumas nuo tono pojūčių sistemos. Pastarojoje pojūčio ir 
dirginimo paralelizmo principas (5 skirs.) galioja ne vien tik 
fiziologiniam dirginimo procesui, bet ir fizikiniam dirgini- 
mui. Paprastą garso virpesių formą atitinka paprastas po- 
jūtis, sudėtingą formą — paprastų pojūčių visuma; keičiantis 
virpesių stiprumui čia tolydžiai keičiasi pojūčio intensyvu- 
mas, o keičiantis virpėjimo greičiui - pojūčių kokybė, todėl 
abiem kryptimis, augant objektyvių fizikinių dirginimų skir- 
tumams, didėja subjektyvus pojūčių skirtumas. Šis santykis 
yra visiškai kitoks šviesos pojūčių atveju. Kaip ir objektyvus 
garsas, objektyvi šviesa yra virpantis aplinkos judėjimas, 
apie kurį (nors tikslesnė jo forma dar yra neaiški) žinome iš 
fizikinių interferencijos bandymų, kad jis susideda iš labai 
trumpų ir labai greitų bangų, ir tie virpesiai, kuriuos mes 
juntame kaip šviesą, yra tokie, kurių bangos ilgis yra nuo 
393 iki 688 milijoninių milimetro dalių arba kurių virpėjimo 
greitis yra nuo 450 iki 790 milijardų virpesių per sekundę. Ir 
čia, žinoma, paprastą virpėjimą, t. y. tokį, kurio bangų ilgis 
yra vienodas, atitinka paprasti pojūčiai, o keičiantis bangų 
ilgiui ir virpėjimo greičiui tolydžiai keičiasi pojūčio koky- 
bė: ilgiausias ir lėčiausias bangas atitinka raudona spalva, 
trumpiausias ir greičiausias - violetinė, o tarp jų pakopomis 
išsidėsto kiti spalvų tonai su savo bangų ilgiais. Tačiau jau 
čia pasirodo tas esminis skirtumas, kad raudona ir violetinė 


86 


$ 6. Grynieji pojūčiai 


spalvos, kurios savo bangų ilgiu yra skirtingiausios, pojū- 
tyje yra labiau giminiškos negu tarpinės spalvos.* Be to, čia 
prisideda dar tai, kad 1) kiekvienas fizikinių šviesos virpe- 
sių intensyvumo (amplitudės) pokytis, kaip rodo anksčiau 
išdėstytos šviesio pojūčių ypatybės, subjektyviai suvokia- 
mas kaip intensyvumo ir kokybės pasikeitimas kartu ir 
kad 2) kiekviena sudėtinga, iš bet kokių skirtingų virpesių 
susidedanti šviesa suvokiama kaip paprasta, kaip objekty- 
viai paprasta, tik iš vienos virpėjimo pakopos susidedanti 
šviesa, kaip tiesiogiai rodo subjektyvus bespalvių ir spalvo- 
tų pojūčių lyginimas. Pirmasis iš šių faktų leidžia tvirtinti, 
kad fizikiškai paprasta šviesa gali sukelti ne tik spalvotus, 
bet ir bespalvius pojūčius, nes esant didžiausiai virpesių 
amplitudei ji artėja prie baltumo, o esant mažiausiai — perei- 
na į juodumą. Taigi bespalvio pojūčio kokybė yra daugia- 
reikšmė, nes ją gali sukurti ir objektyvios šviesos stiprumo 
pokytis, ir paprastų skirtingo bangų ilgio šviesos virpesių 
susimaišymas. Tiktai pirmuoju atveju, pasikeitus stiprumui, 
pakinta ir šviesio laipsnis, o antruoju, susimaišymo, atveju 
šis pastarasis šviesio laipsnis gali pasilikti nepakitęs. 

21. Tačiau net ir tada, kai pojūčio šviesio laipsnis lieka 
pastovus, bespalvis pojūtis dar vis tiek yra daugiareikšmis. 
Gryną apibrėžto stiprumo šviesio pojūtį sukelia ne tik visų 
saulės šviesoje esamų virpėjimo pakopų susimaišymas 
(kaip kad yra, pavyzdžiui, įprastoje dienos šviesoje), bet 
jis būna ir tada, kai tam tikru santykiu susimaišo tik dviejų 
pakopų virpėjimai, ir būtent tokių, kurios atitinka du sub- 


“ Tiesa, kai kurie fizikai manė, kad šiuo atžvilgiu analogišką dalyką galima 
rasti ir tonų aukštumo srityje: kiekvienas tonas savo oktavoje turi gimi- 
nišką toną. Tačiau ši oktavos giminystė egzistuoja, kaip toliau matysime 
(5 9), ne paprastiems tonų pojūčiams, o remiasi oktavos tono rezonavimu 
visuose sudėtinguose sąskambiuose. Taip pat visiškai tušti buvo mėgini- 
mai šios spėjamos analogijos labui spalvų linijoje rasti intervalus, kurie 
atitiktų terciją, kvartą, kvintą ir t. t. 

jektyviai vienas nuo kito labiausiai nutolusius pojūčius, va- 
dinamąsias priešingas spalvas, arba bent yra jiems artimos. 
Jeigu objektyvūs dviejų spalvų mišiniai sukelia baltumo po- 
jūtį, jos vadinamos papildomosiomis, arba komplementariomis, 
spalvomis. Antai tokios papildomosios spalvos yra spektrinė 
raudona ir žaliai žydra, oranžinė ir dangiškai melsva, gelto- 
na ir mėlyna ir t. t. (5 pav.). 

Kiekvienas atskiras spalvos pojūtis, kaip ir bespalvis po- 
jūtis, yra daugiareikšmis, nors ir mažesniu laipsniu. Jeigu 
sumaišysime dvi objektyvias spalvas, kurios spalvų rate yra 
arčiau viena kitos negu priešingos spalvos, tai jų mišinys 
atrodys ne baltas, o spalvotas ir turės atspalvį tos spalvos, 
kuri ir objektyviai paprastų spalvų sekoje atitinka tarpinį 
pojūtį. Tačiau jeigu sumaišytosios spalvos yra artimos pa- 
pildomosioms spalvoms, tai gauto mišinio sodrumas labai 
sumažėja, ir jeigu sumaišytosios spalvos labai artimos viena 
kitai, tai toks sodrumo sumažėjimas jau nepastebimas: todėl 
sumaišyta spalva ir paprasta spalva tokiu atveju subjekty- 
viai juntamos paprastai kaip vienodos. Pavyzdžiui, oranži- 
nės spektro spalvos mes visai negalime atskirti nuo raudo- 
nų ir žalių spindulių mišinio. Kadangi mes šiuo būdu visas 
spalvų rate tarp raudonos ir žalios spalvos esančias spalvas 
galime gauti iš raudonos ir žalios spalvos mišinio, visas, 
esančias tarp žalios ir violetinės, - iš žalios ir violetinės spal- 
vos mišinio, o galiausiai ir tą purpurinę spalvą, kurios nėra 
saulės spektre, - iš raudonos ir violetinės spalvos mišinio, 
tai visą pojūtyje galimų spalvos tonų seką galima įgyti ir iš 
trijų objektyvių spalvų: raudonos, žalios ir violetinės. Tačiau 
iš tų pačių trijų spalvų galima gauti ir baltą spalvą su visais 
jos perėjimais. Juk raudonos ir violetinės spalvos mišinys 
duoda purpurinę spalvą, purpurinė yra komplementari ža- 
lios spalvos spalva, o iš purpurinės (raudonos ir violetinės) 
ir žalios spalvų sumaišymo gautas baltumas, primaišius 

vienokių ar kitokių spalvų, sukuria įvairius jų sodrumo 
laipsnius. 

22. Trys objektyvios spalvos, kurios nurodytu būdu yra 
pakankamos visai šviesos pojūčių sistemai sukurti, vadi- 
namos pagrindinėmis spalvomis. Tam, kad parodytume tą 
reikšmę, kurią jos turi sodrumo laipsnių sistemoje, vietoj 
apskritimo paviršiaus, kuris orientuotas tik į psichologinius 
santykius, iliustravimui turime pasirinkti trikampio paviršių; 
jame išskirtinis pagrindinių spalvų vaidmuo išreiškiamas 
taip, kad jos užima tris trikampio kampus, ir jo kraštinėse 
fiksuojamas didžiausias spalvų tonų sodrumas, o kiti sod- 
rumo laipsniai su jų perėjimais į viduryje esantį baltumą 
išsidėsto trikampio paviršiuje (7 pav.). Beje, pagrindinėmis 
spalvomis, nepriklausomai nuo visų kitų dalykų, galima 
pasirinkti bet kurias tris spalvas, tik 
svarbu, kad jos būtų reikiamai nuto- 
lusios viena nuo kitos. Išvardytosios 
raudona, žalia ir violetinė spalvos 


„, . 
Žalia 


K : a į , : Geltona Žydra 
praktiškai yra pranašesnės tik todėl, 
kad spektro pradžioje ir pabaigoje MT > 
pojūtis, keičiantis virpesių ilgiui, kin- 7 pav. Spalvų trikampis 


ta lėčiausiai, todėl, kai mes pagrindi- 

nėmis spalvomis imame spektro galuose esančias spalvas, 
iš dviejų netoli viena kitos esančių spalvų sumaišymo gau- 
namas rezultantas pojūtyje yra artimiausias tarp jų esančiai 
objektyviai paprastai spalvai.* 


“ To paties jau negalima pasakyti apie spalvas, esančias netoli žalios; jų 
mišiniams čia paprastai būdingas mažesnis sodrumo laipsnis negu tas, 
kurį turi tarp jų esanti paprasta spalva, ir tai yra aiškus įrodymas, kad 
trijų nurodytų pagrindinių spalvų pasirinkimas, nors jis ir yra praktiškai 
tikslingiausias, iš principo yra savavalis ir iš esmės pagrįstas tik įprasta 
geometrine nuostata, kad trikampis yra paprasčiausia figūra, kuri gali 
apimti vienaip ar kitaip plokštumoje išsidėsčiusią paprastą įvairovę. 

23. Iš visų šių reiškinių išplaukia išvada, kad šviesos po- 
jūčių sistemoje nėra vienareikšmio santykio tarp fizikinių 
dirginimų ir pojūčių, ir tai yra suprantama atsižvelgiant 
į anksčiau išdėstytus (3 skirs.) fiziologinio dirginimo ypatu- 
mus. Jeigu regos juslę priskiriame prie cheminių juslių, tai 
tokio santykio galima tikėtis esant tik tarp fotocheminių 
procesų tinklainėje ir pojūčių. Kadangi, kaip rodo bandy- 
mai, skirtingos šviesos fizikinių poveikių rūšys gali sukelti 
vienodus cheminius pokyčius, tai ir anksčiau minėtas švie- 
sos pojūčių daugiareikšmiškumas apskritai yra supranta- 
mas. Remiantis pojūčių skirtybių ir dirginimo skirtybių 
paralelizmo principu (5 skirs.) galima tarti, kad įvairūs 
tinklainei turi tą patį fotocheminį poveikį ir kad apskritai 
esama lygiai tiek pat fotocheminių procesų rūšių ir laips- 
nių, kiek pojūčių rūšių ir laipsnių mes galime skirti. Visa, 
ką mes lig šiol žinome apie fiziologinius šviesos pojūčių 
substratus, yra pagrįsta kaip tik šia išvada, nes pats fizio- 
loginių šviesos dirginimo procesų tyrimas lig šiol neatvedė 
prie kokių nors tolesnių rezultatų negu tas, kad dirginimas 
čia tikriausiai yra cheminis procesas. 

24. Postulatas, kad šviesos dirginimas yra ypatingas 
cheminis procesas tinklainėje, leidžia mums paaiškinti ir pa- 
lyginti lėtą pojūčio kilimą bei jo palyginti ilgą trukmę dirgini- 
mui pasibaigus (4 skirs.). Laikas, per kurį turi veikti šviesos 
dirgiklis, kad sukeltų didžiausią jam įmanomą pojūtį, bespal- 
vei šviesai trunka vidutiniškai 0,1 sek., o spalvotai, koks be- 
būtų bangos ilgis, - 0,3 sek. Šis laikas nepriklauso nuo švie- 
sos stiprumo. Daug didesnis bespalvio jaudinimo kilimo 
greitis palyginti su visoms spektro dalims vienodu spalvoto 
jaudinimo greičiu aiškiai rodo specifinį bespalvių ir spalvo- 
tų jaudinimų skirtumą ir vidinį pastarųjų sąryšį. Panašių 
rezultatų duoda ir jaudinimo tolesnės trukmės tyrimas; šį 

jaudinimo paliekamą pėdsaką mes siejame su objektu, kuris 
atlieka dirgiklio vaidmenį, ir paprastai vadiname įspūdžio 
atvaizdu. Iš pradžių šis atvaizdas turi tas pačias šviesio ir 
spalvų savybes kaip ir dirginimas, taigi jis būna baltas esant 
baltiems objektams, juodas - esant juodiems, atitinkamos 
spalvos - esant spalvotiems objektams (pozityvus arba tos 
pačios spalvos atvaizdas); tačiau tuoj pat po to bespalviai 
įspūdžiai virsta jame priešingu šviesiu, balta tampa juoda, 
juoda - balta, o spalvos pereina į papildomąsias, arba kom- 
plementarias, spalvas (negatyvus arba komplementarus 
atvaizdas). Trumpai trunkant šviesos dirginimams tamsoje, 
šis perėjimas gali pasikartoti keletą kartų, ir po negatyvaus 
vėl eina pozityvus atvaizdas ir t. t., todėl tarp abiejų atvaiz- 
do fazių susidaro savotiškas pojūčio bangavimas. Pozityvų 
atvaizdą, matyt, galima paaiškinti tuo, kad kokio nors švie- 
sos įspūdžio sukeltas fotocheminis poveikis dar trumpą 
laiką trunka šviesai nustojus dirginti; o trunkantį negatyvų 
ir komplementarų atvaizdą galima paaiškinti tuo, kad bet 
kokį apibrėžta kryptimi vykstantį cheminį poveikį lydi dali- 
nis iš pradžių jame dalyvaujančių šviesą juntančių medžia- 
gų eikvojimas ir dėl to tolesnė tinklainės dirginimo trukmė 
atitinkama prasme turi pakeisti fotocheminius procesus. Šią 
sampratą patvirtina tai, kad tinklainė nuaidėjusio atvaizdo 
stadijoje reaguoja į kokį nors kitą staiga iškilusį šviesos 
dirginimą lygiai taip, kaip nepavargusi tinklainė reaguoja 
Į pasikeitusio dirginimo atvaizdo šviesį arba atvaizdo spal- 
vą (Fechnerio-Helmholtzo negatyvių ir komplementarių 
atvaizdų dėsnis). Tačiau ir ši nuaidėjimo eiga yra skirtinga 
bespalvių ir spalvotų atvaizdų atžvilgiu, ir pastarųjų atveju 
ji visada pasirodo kaip iš esmės vienoda. 

25. Galiausiai su pozityviais ir negatyviais atvaizdais dar 
yra glaudžiai susiję šviesos ir spalvų indukcijos reiškiniai. Jų 
esmė yra ta, kad kokių nors šviesos įspūdžių aplinkoje kar- 

tu atsiranda to paties arba priešingo pobūdžio jaudinimų. 
Pirmasis iš šių reiškinių, pozityvioji šviesos indukcija, yra 
retesnis. Jį galima stebėti pirmiausia tada, kai viena tin- 
klainės dalis jaudinama, o gretima yra stipriai užtemdyta: 
tada šviesos arba spalvų jaudinimas tarsi išspinduliuojamas 
į šią užtamsintą dalį. Visais kitais atvejais susiduriame su 
priešinga, arba negatyviąja, indukcija. Šiuo atveju baltas 
plotas atrodo apsuptas tamsaus, juodas - šviesaus, spalvo- 
tas - komplementarios spalvos pakraščio. Beje, šiuos reiški- 
nius lydi psichologinio kontrasto procesai, atitinkantys ben- 
drąjį priešingybių savitarpio pakėlimo principą, apie kurį 
bus kalbama toliau ($ 17, skirs. 11); paprastai „kontrastu“ 
ir vadinamas visuminis tokių fiziologinių ir psichologinių 
įtakų veikimas. Tai iš dalies pateisina pats abiejų veiksnių 
neišskiriamumas. Tačiau būtų tikslingiau fiziologinį veiks- 
nį vadinti indikuotu jaudinimu, o kontrasto pavadinimą 
išsaugoti anam psichologiniam veiksniui, kuris atitinka 
nurodytą priešingybių savitarpio pakėlimą ir kitose srityse, 
ypač erdvės ir laiko vaizdiniuose bei jausmuose. Šviesos ir 
spalvų indukcija šia grynai fiziologine prasme yra, atrodo, 
savotiška negatyvi dirginimo iradiacija, kai ji savo tikrąja 
kokybe neišplinta (kaip tai būna pozityviojoje indukcijoje) 
į gretimą aplinką, o sukelia čia priešingo pobūdžio jaudi- 
nimą. Galimas dalykas, jog toks jaudinimas susidaro todėl, 
kad tinklainės vienos vietos dirginimui išeikvota fotochemi- 
nė medžiaga kompensuojama jos įtekėjimu iš gretimų vietų, 
todėl tada šviesos įspūdis šią aplinką turi paveikti panašiai, 
kaip trunkantys įspūdžio atvaizdai paveikia pačias prieš 
tai dirgintas vietas. Apie šitą indukcijos reiškinių sąryšį su 
trunkančio atvaizdo reiškiniais liudija ir tas faktas, kad (kaip 
ir pastaruoju atveju) poveikis stiprėja didėjant šviesos įspuū- 
džio intensyvumui. Tačiau tuo fiziologinė šviesos indukcija 
iš esmės skiriasi nuo anų psichologinių kontrasto reiškinių, su 

kuriais jie paprastai suplakami ir prie kurių dar sugrįšime 
nagrinėdami bendruosius kontrasto procesus ($ 17). 

25*. Jeigu savo nuostatų apie tinklainėje vykstančius pro- 
cesus pagrindu laikysime paralelizmo tarp pojūčio ir fiziolo- 
ginio dirginimo principą, tai pirmiausia turėsime prieiti prie 
išvados, kad reliatyvų savarankiškumą, kuris bespalviams 
pojūčiams pripažįstamas spalvotų pojūčių atžvilgiu, atitin- 
ka ir analogiškas fotocheminių procesų savarankiškumas. 
Remiantis šiuo principu pirmiausia galima nesunkiai paaiš- 
kinti du faktus, iš kurių vienas susijęs su subjektyvia šviesos 
pojūčių sistema, kitas - su objektyviais mišrių spalvų reiški- 
niais. Pirmasis faktas yra tas, kad kiekvienas spalvų pojūtis, 
esant gerokai padidėjusiam arba sumažėjusiam Šviesiui, 
artėja prie bespalvio pojūčio (6 pav.), o tai yra lengviausia 
paaiškinti tarus, kad bet koks spalvinis jaudinimas fiziolo- 
giškai susideda iš dviejų dalių, iš kurių viena atitinka spal- 
vinį, o kita - bespalvį jaudinimą. Su tuo reikia sieti dar vieną 
tolesnę sąlygą, kad esant vidutiniam dirginimo stiprumui 
spalvinis jaudinimo komponentas yra reliatyviai stipriau- 
sias, 0 esant didesniems ir mažesniems dirginimo dydžiams 
vis daugiau ir daugiau persveria bespalvis komponentas. 
Antrasis faktas - komplementarių spalvų buvimas. Šį faktą 
lengviausia paaiškinti tarus, kad komplementarios spalvos, 
kurios subjektyviai yra didžiausi galimi pojūčio skirtumai 
(5 pav.), objektyviai reiškia fotocheminius procesus, kurie 
vienas kitą neutralizuoja. Kaip šios neutralizacijos rezultatas 
atsiranda bespalvis jaudinimas, ir tai yra paprasčiausia su- 
prasti tarus, kad toks jaudinimas iš pat pradžių lydi kiekvie- 
ną spalvinį jaudinimą ir todėl pasilieka vienas, kai priešingi 
spalviniai jaudinimai vienas kitą pašalina. Nuomonę apie 
reliatyvų abiejų, bespalvio ir spalvinio, pojūčių fotochemi- 
nių procesų nepriklausomumą patvirtina kai kada įgimto, 
O kai kada ir įgyto dėl patologinių procesų tinklainėje regos 


23 


1. PSICHINIAI ELEMENTAI 


juslės nenormalumo, visiško aklumo spalvoms faktai. Kadangi 
esant šiam aklumui bet koks šviesos dirginimas visoje tin- 
klainėje arba atskirose jos vietose juntamas kaip grynas, bes- 
palvis šviesis, tai ir yra įrodymas, kad spalvinis ir bespalvis 
jaudinimas yra atskiri fiziologiniai procesai. 

Jeigu mes iš to paties taško pažiūrėsime į kitą tinklainėje 
vykstantį procesą, spalvinį jaudinimą, tai matysime, kad čia 
pirmiausia lemia irgi du faktai. Vienas iš jų yra tai, kad dvi 
nedideliu atstumu viena nuo kitos nutolusios spalvos duo- 
da mišrią spalvą, kuri yra panaši į tarp jų esančią paprastą 
spalvą. Tai rodo, kad spalvinis jaudinimas yra procesas, ku- 
ris keičiantis fizikiniam dirginimui kinta ne tolydžiai, kaip 
kad yra garso tonų atveju, o mažomis pakopomis ir kaip tik 
tokiu būdu, kad šios pakopos yra didesnės, payzdžiui, rau- 
donos ir violetinės spalvų srityje, negu žalios spalvos, kur 
maišant jau ir gana arti viena kitos esančias spalvas reiškiasi 
spalvų komplementarumo poveikis. Antras faktas yra tas, 
kad tam tikrą didesnį dirginimo skirtumą atitinkančios spal- 
vos, komplementarios spalvos, aiškiai remiasi procesais, ku- 
rie vienas kitą neutralizuoja. Tačiau cheminiai procesai gali 
neutralizuoti vienas kitą tik tada, kai jie vienaip arba kitaip 
yra priešingos prigimties. Tokią priešingybę gali turėti kiek- 
viena pojūčiu skiriama spalva, todėl kiekvieną fotocheminę 
spalvinio jaudinimo pakopą atitinka tam tikra komplemen- 
taraus veikimo pakopa. Taigi visą spalvinio jaudinimo pro- 
cesą, kuris vyksta laipsniškai keičiantis objektyvios šviesos 
bangų ilgiui, pradedant nuo kraštinės raudonos ir baigiant 
tuo pačiu pradiniu tašku violetinei spalvai prisijungiant 
mišrius purpurinius atspalvius, turime įsivaizduoti kaip 
labai ilgą seką fotocheminių poveikių, sudarančių uždarą 
rato pavidalo procesą, kuriame kiekviena pakopa turi savo 
neutralizuojančią priešingą pakopą, į kurią, be to, yra du 
priešingomis kryptimis einantys perėjimai. 

Apie šiame rato procese esančių fotocheminių pakopų 
kiekį mes nieko nežinome. Daug kartų pasikartojantys 
mėginimai visus spalvų pojūčius redukuoti į kiek galima 
mažesnį tokių pakopų skaičių nėra pakankamai pagrįsti. 
Yra dvi hipotezės. Pagal pirmąją fizikinio spalvų maišy- 
mo rezultatai aiškinami grynai kaip fiziologiniai procesai; 
taip suponuojami trys pagrindiniai pojūčiai - raudona, 
žalia ir violetinė spalva, kurias vienaip ar kitaip maišant 
turį susidaryti visi spalvų pojūčiai, įskaitant ir bespalvius 
(Youngo-Helmholtzo hipotezė). Pagal antrąją hipotezę 
remiamasi psichologiškai nepagrįsta prielaida, kad spalvų 
pavadinimai yra kilę ne iš tam tikrų išorinių objektų povei- 
kio, o iš realios atitinkamų pojūčių reikšmės (skirs. 197). Tuo 
vadovaujantis tariama, kad spalvų pojūčių substratai yra 
keturios pagrindinės spalvos, t. y. dvi poros priešingų spal- 
vų -raudona ir žalia, geltona ir žydra; joms tada priešprieši- 
nama juoda ir balta, kaip tarpusavyje kontrastuojanti pora, 
panaši į grynojo šviesio pojūčius, o visi kiti šviesos pojūčiai, 
tokie kaip pilka, oranžinė, violetinė ir pan. spalvos, pagal jų 
subjektyvią ir objektyvią reikšmę turi būti laikomi mišriais 
pojūčiais (Heringo hipotezė). Ir pirmoji, ir antroji hipotezė 
paprastai grindžiama neretai pasitaikančiais dalinio aklumo 
spalvoms atvejais. Trijų pagrindinių spalvų šalininkai tvirti- 
na, kad tokius atvejus galima paaiškinti raudono, žalio arba 
violetinio pagrindinio pojūčio visišku nebuvimu arba vien 
daliniu jo trūkumu. Keturių pagrindinių spalvų šalininkai 
taria, kad dalinis aklumas spalvoms visuomet remiasi dvi- 
em kaip priešingybės tarp savęs susietomis spalvomis, taigi 
esama aklumo arba raudonai ir žaliai, arba geltonai ir žyd- 
rai spalvoms. Nė vieno iš šių teiginių nepatvirtina nešališkas 
aklumo spalvoms reiškinio tyrimas. Jeigu trijų spalvų teorija 
nepajėgia paaiškinti visiško aklumo spalvoms, tai keturių 
spalvų teorija nesuderinama su aklumu tik raudonai spalvai 

ir aklumu tik žaliai spalvai; galiausiai abi hipotezės prie- 
štarauja neabejotinai pasitaikantiems atvejams, kai atrodo 
esančios bespalvės kaip tik tokios spektro dalys, kurios 
neatitinka nė vienos iš postuluojamų trijų arba keturių pa- 
grindinių spalvų. Taigi vienintelis dalykas, kurį (pagal šian- 
dieninę mūsų žinojimo būklę) galima tvirtinti, yra tas, kad 
kiekvienas paprastas šviesos pojūtis tikriausiai yra pagrįstas 
dviejų totocheminių procesų ryšiu: achromatiniu procesu, 
susidedančiu iš skaidymosi, kuris persveria esant stipres- 
nei šviesai, ir iš atkūrimo, kuris ima viršų esant silpnesnei 
šviesai, ir chromatiniu procesu, kuris pakopomis keičiasi 
taip, kad fotocheminio spalvos skaidymosi seka sudaro rato 
pavidalo procesą, kuriame dvi reliatyviai viena nuo kitos la- 
biausiai nutolusios pakopos viena kitą neutralizuoja.* 
Gyvoje tinklainėje galima pastebėti įvairių pokyčių, ku- 
riuos sukelia šviesos poveikis ir kurie patvirtina mūsų foto- 
cheminio proceso prielaidą. Tokie pokyčiai - tai laipsniškas 
pigmento, užtamsintoje tinklainėje turinčio raudoną spalvą, 
perėjimas į bespalvę būklę (regimojo purpuro nublukimas), 
mikroskopiniai pigmentuotos protoplazmos, esančios tarp 
juntančiųjų elementų (stiebelių ir kūgelių), poslinkiai, ga- 
liausiai pačių stiebelių ir kūgelių formos pokyčiai. Tačiau 
mėginimai šiuos reiškinius vienaip ar kitaip panaudoti pa- 
grindžiant vieną iš fiziologinių šviesos dirginimo teorijų yra 
neabejotinai per ankstyvi. Labiausiai tikėtina yra tai, kad su 
abiejų elementų - stiebelių ir kūgelių - formos skirtumais 


x 


Keturių pagrindinių spalvų šalininkų reiškiama dar viena nuomonė, kad 
dviejų priešingų spalvų santykis yra visiškai toks, koks yra šviesumo ir 
tamsumo santykis bespalviame jaudinime, taigi kad viena iš priešingų 
spalvų priklauso nuo fotocheminio skaidymosi (disimiliacijos), o kita - 
nuo atkūrimo (asimiliacijos), yra tokia analogija, kuri prieštarauja faktams. 
Komplimentarių spalvų mišinys subjektyviai yra spalvos pojūčio sunaikini- 
nas, o juodumo ir baltumo mišinys sukuria vidurinį pilkumo pojūtį. 

yra susiję ir jų funkcijų skirtumai. Žmogaus tinklainės vidu- 
ryje, tiesioginio regėjimo srityje, yra vien kūgeliai, o šoninėse 
dalyse daugiausia yra stiebelių. Atitinkamai viduryje (kur, 
beje, nėra regimojo purpuro) spalvų skyrimas yra tobulesnis 
negu šoninėse srityse, kur pačiuose pakraščiuose skyrimo 
sugebėjimas visai išnyksta, tačiau tie pakraščiai šviesiui yra 
jautresni negu tinklainės vidurys. Lygiai taip tamsoje padi- 
dėja tinklainės jautrumas šviesiui, o spalvoms —- sumažėja, 
todėl labai mažo šviesos stiprumo spalvos tamsoje atrodo 
bespalvės, t. y. baltos arba juodos, pagal jų šviesio santykį 
su aplinka. Ši būsena vadinama tinklainės prisitaikymu prie 
tamsos. Ji gali būti skirtinga ir priklauso nuo tamsos laipsnio 
ir buvimo tamsoje trukmės; ir tada pasirodo, kad jautrumas 
pradinėms spektro spalvoms (raudonai ir geltonai) mažėja 
greičiau negu galinėms spalvoms (žydrai ir violetinei). Šio 
prisitaikymo maksimumas visiškai tamsioje patalpoje pa- 
siekiamas per 20-30 minučių. Ir čia kartu su jautrumo spal- 
voms mažėjimu didėja jautrumas šviesiui. Galimas daiktas, 
kad šie reiškiniai yra susiję su fotocheminėmis kūgelių ir 
stiebelių savybėmis taip, kad kūgeliai yra daugiausia spalvų 
pojūčių organai, o stiebeliai - šviesio pojūčių organai. Tačiau 
toks funkcijų pasidalijimas, matyt, nėra absoliutus. 

Hering, Zur Lehre vom Lichtsinn, 1.-6. Abh. von Kries, Die Gesich- 
tsempfindungen und ihre Analyse, 1882. Phys. Psych“, I, Kap. 8, II, 
Kap. 10. M. u. T? 6 u. 7. Vorl. Jaudinimo augimas: Būchner, Berliner, 

S 7. Paprastieji jausmai 


1. Paprasti jausmai gali atsirasti nepalyginamai įvaires- 
niais būdais kaip paprasti pojūčiai, kadangi ir tokie jaus- 
mai, kuriuos galime stebėti tik esant ryšiui su daugiau ar 
mažiau sudėtingais vaizdinių procesais, subjektyviai yra 
neišskaidomi (5 5, skirs. 6). Pavyzdžiui, tonų harmonijos 
jausmas yra toks pat paprastas kaip ir su kuriuo nors at- 
skiru tonu surištas jausmas. Esminis skirtumas yra tiktai 
tas, kad tokie paprastus pojūčius atitinkantys jausmai iš 
mūsų patyrimo sąryšio gali būti abstrahuojami remiantis 
tais pačiais metodais, kuriais nustatome pačius pojūčius 
($ 5, skirs. 1), o paprasto jausmo, kuris surištas su kokiu nors 
sudėtingu vaizdinių dariniu, niekuomet negalime atskirti 
nuo tų jausmų, kurie įeina į aną darinį kaip subjektyvus po- 
jūčių papildymas. Antai yra neįmanoma harmonijos jausmą, 
kurį sukelia c e 9 akordas, atplėšti nuo atskirų c, e ir g tonų 
paprastų jausmų. Pastarieji pirmojo atžvilgiu gali atsitraukti 
į antrąjį planą, kadangi jie su juo, kaip vėliau pamatysime 
($ 12, skirs. 3*), visuomet sudaro vientisą visybinį jausmą; ta- 
čiau eliminuoti jų mes, Žinoma, niekuomet negalime. 

2. Su paprastuoju pojūčiu susijęs jausmas paprastai va- 
dinamas jusliniu jausmu arba jausminiu pojūčio tonu. Abu šie 
pavadinimai gali būti klaidingai aiškinami tiesiog priešinga 


98 


$ 7. Paprastieji jausmai 


reikšme: pirmasis todėl, kad esama polinkio „juslinį jausmą“ 
suprasti ne tik kaip abstrahavimo būdu galimą izoliuoti, bet 
ir kaip iš tikrųjų galinčią būti izoliuotą netarpiško patyrimo 
dalį; antrasis todėl, kad „jausminį toną“ būtų galima laikyti 
taip pat pojūčiui priklausančia jausmo kokybe, kaip kad 
„Spalvinis tonas“ yra būtinas spalvos pojūčio apibrėžties 
momentas. Tačiau iš tikrųjų juslinis jausmas niekuomet ne- 
gali egzistuoti be pojūčio, kaip kad negali būti tonų harmo- 
nijos jausmo be tonų pojūčių. Jeigu kartais skausmo jausmas 
arba slėgio, šilumos, šalčio, raumenų ir pan. jausmai buvo 
laikomi savarankiškais jusliniais jausmais, tai šis dalykas 
daugiausia kilo dėl fiziologijoje vis dar paplitusio pojūčio 
ir jausmo sąvokų suplakimo ($ 5, skirs. 6*), dėl kurio iš da- 
lies kai kurie pojūčiai, pavyzdžiui, lytėjimo juslės pojūčiai, 
vadinami „jausmais“; be to, kartais nekreipiama dėmesio 
į abiejų elementų skirtumą tokiuose pojūčiuose, kuriuos 
(pavyzdžiui, skausmo pojūtį) lydi stiprūs jausmai. Tačiau 
neleistina ir kokiam nors pojūčiui priskirti pagal kokybę 
ir intensyvumą tvirtai apibrėžtą jausmą. Veikiau visur įsi- 
tikiname, kad pojūtis yra tik vienas iš daugelio veiksnių, 
apibrėžiančių tam tikru momentu esamą jausmą, nes svarbų 
vaidmenį visuomet vaidina dar ir ankstesni procesai bei pa- 
stovūs polinkiai, taigi apskritai tokios sąlygos, kurias mes 
kiekvienu konkrečiu atveju galime apžvelgti tik fragmentiš- 
kai. Todėl „juslinio jausmo“ arba „jausminio tono“ sąvokos 
yra analizės ir abstrakcijos rezultatas dvejopa prasme: pir- 
ma, paprastą jausmą turime atskirti nuo jį lydinčio grynojo 
pojūčio ir, antra, iš įvairių kintamų jausmo elementų, kurie 
esant skirtingoms sąlygoms gali būti susiję su tam tikru 
pojūčiu, turime išsaugoti patį pastoviausią jausmą, kurį 
mažiausiai veikia paprasto pojūčio reiškimuisi kliudančios 
arba jį komplikuojančios įtakos. 

Iš šių sąlygų palyginti lengva yra pirmoji, jeigu tik mes 
neišleisime iš akių psichologinės pojūčio ir jausmo sąvokų 

reikšmės; o antrąją sąlygą įvykdyti labai sunku. Ypač dviejų 
labiausiai išsirutuliojusių pojūčių sistemų, t. y. tono ir švie- 
sos pojūčių, srityje neįmanoma visiškai išvengti šalutinių 
įtakų. Pavyzdžiui, žalios spalvos pojūtis beveik neišvengia- 
mai pažadina žalios augmenijos vaizdinį; o kadangi su šiuo 
vaizdiniu susiję sudėtingi jausmai, kurie, galimas dalykas, 
visiškai nepriklauso nuo žalios spalvos jausminio tono, tai 
mes negalime iškart nuspręsti, ar veikiant tokiam įspūdžiui 
atsiradęs jausmas yra grynas jausminis tonas, ar lydinčiųjų 
vaizdinių sukeltas jausmas, o gal jų abiejų mišinys. 

2. Dėl šio sunkumo kai kurie psichologai apskritai 
ginčija gryno jausminio tono buvimą. Jie tvirtina, kad kiek- 
vienas pojūtis sukelia kokius nors lydinčiuosius vaizdinius 
ir visuomet tiktai dėl jų atsiranda jausmas. Tačiau šiam po- 
žiūriui prieštarauja eksperimentinio sąlygų keitimo šviesos 
pojūčių srityje rezultatai. Jeigu jausmas atsirastų vien tik dėl 
lydinčiųjų vaizdinių, tai jis stipriausias turėtų būti tada, kai 
įspūdžio pojūčio turinys yra kuo labiau panašus į anuos 
vaizdinius. Tačiau taip nebūna. Veikiau kokios nors spalvos 
jausminis tonas yra stipriausias tada, kai jo sodrumo laips- 
nis pasiekia maksimumą. Todėl stipriausias jausminis tonas 
būdingas pirmiausia grynoms, tamsoje stebimoms spektro 
spalvoms; o šios dažniausiai labai skiriasi nuo spalvų gam- 
tos objektų, su kuriais būtų galima sieti kuriuos nors lydin- 
čiuosius vaizdinius. Lygiai taip neįmanoma garso tono jaus- 
mų grįsti vien jų redukcija į tokius vaizdinius. Neabejotina, 
kad jau atskiras tonas gali sužadinti apibrėžtus muzikinius 
vaizdinius, tačiau pastovumą renkantis kai kurias garso 
tono kokybes apibrėžtiems jausmams išreikšti (pavyzdžiui, 
žemi tonai rimtai ir liūdnai nuotaikai sukurti) galima supra- 
sti tik tada, jeigu jau paprastiems tono pojūčiams priklauso 
atitinkamas jausminis tonas. Dar akivaizdesnis tas ratas, 
kuriame sukasi pastangos paaiškinti jausmus iš asocijuotų 

vaizdinių, darosi uoslės, skonio ir bendrosios juslės pojūčių 
atveju. Jeigu, pavyzdžiui, malonų ar nemalonų kokio nors 
skonio pojūčio jausminį toną ir sustiprina anksčiau patirto 
to paties įspūdžio prisiminimas, tai galima tik todėl, kad jau 
anas ankstesnis šio įspūdžio poveikis mums buvo malonus 
ar nemalonus. 

3. Paprastųjų jausmų įvairovė yra nepaprastai didelė. 
Jausmai, atitinkantys tam tikrą pojūčių sistemą, irgi yra 
sistema, nes kiekvieną pojūčio kokybės arba intensyvumo 
pokytį apskritai atitinka jausminio tono kokybės arba in- 
tensyvumo pokytis. Tačiau kartu šie atitinkantys pokyčiai 
jausmų sistemose būna iš esmės kitokie, negu tuo pat metu 
vykstantys pokyčiai pojūčių sistemose. Keičiantis pojūčio 
intensyvumui, jausminis tonas gali keistis ne tik intensyviai, 
bet ir kokybiškai; o keičiantis pojūčio kokybei, jausminis 
tonas gali keistis ne tik kokybiškai, bet ir intensyviai. Pavyz- 
džiui, stiprėjant saldumo pojūčiui, jausminis tonas galiausiai 
iš malonaus pasidarys nemalonus; 0 jeigu saldumo pojūtis 
pamažu pereis į rūgštumą ar kartumą, tai pastebėsime, kad 
rūgštumas, o juo labiau kartumas, esant tam pačiam pojūčio 
intensyvumui, sukelia stipresnį jausmą negu saldumas. Tūi- 
ąi kiekvieną pojūčio pokytį apskritai lydi dvejopas jausmo pokytis. 
Tačiau būdą, kuriuo vienas su kitu yra surišti jausminio 
tono kokybės ir intensyvumo pokyčiai, lemia principas, kad 
kiekvienas jausmo pokytis, vykstantis viename matmenyje, 
juda ne tarp didžiausių skirtybių, kaip kad būna dėl pojūčio 
kitimo, o tarp priešingybių ($ 5, skirs. 6). 

4. Šis principas reiškia, kad didžiausius kokybinius po- 
jūčio skirtumus pagal kokybę atitinka didžiausios jausmo 
priešingybės, o pagal intensyvumą — maksimalūs jo dydžiai, 
kurie yra arba vienodi, arba pagal ypatingą kokybinių prie- 
šingybių savitumą bent prie vienodumo artėja; o vidurį tarp 
abiejų priešingybių atitinka (jeigu turime galvoje vien tą 

matmenį, kuriam priešingybės priklauso) nulinis intensy- 
vumas. Tačiau šis nulinis intensyvumas būna tik tada, kai 
esama pojūčių sistema yra absoliučiai vienamatė; visais kitais 
atvejais tam tikrą pojūčių skirtumą atitinkantis neutralus 
vidurys tuo pačiu metu priklauso dar ir kitam pojūčių mat- 
meniui arba net keletui tokių matmenų, kuriuose jam irgi 
būdingas tam tikro dydžio jausmas. Pavyzdžiui, spektrinis 
geltonumas ir žydrumas yra priešingos spalvos, kurias ati- 
tinka ir priešingi jausminiai tonai. Ir jeigu mes spalvų sekoje 
pamažu eisime nuo geltonumo prie žydrumo, tai žalia spal- 
va bus neutralus vidurys tarp jų abiejų. Tačiau žalia spalva 
savo ruožtu yra jausminis raudonos spalvos kontrastas, be 
to, ji, kaip ir kiekviena sodrumą turinti spalva, yra kraštinis 
taškas sekos, kuri apima to paties spalvinio tono perėjimus 
į baltą spalvą. Paprastų tono pojūčių sistema yra, žinoma, tik 
vieno matmens tolydumas; tačiau kaip tik čia negalime pri- 
klausančius jausminius tonus abstrahavimu izoliuoti, kaip 
kad galima padaryti grynų pojūčių atžvilgiu, nes mums tik- 
rovė nuolat pateikia ne vien perėjimus tarp skirtingo aukš- 
tumo tonų, bet ir perėjimus tarp absoliučiai paprasto tono 
ir triukšmo, kuris susideda iš daugelio paprastų tonų. Dėl 
šių sąlygų kiekvieną daugiamatę pojūčių sistemą atitinka 
susikryžiuojančių jausminių tonų sistema, kurioje apskritai 
kiekvienas taškas tuo pačiu metu priklauso keletui jausmo 
matmenų, todėl jausminis tonas yra įvairiose pojūčių kryp- 
tyse glūdinčių jausmo elementų rezultantas. Tačiau todėl ir 
neutralus, tarp priešingų jausmų esantis vidurys tikruoju 
mūsų patyrimo turiniu gali būti tik ypatingais atvejais, kai 
kuriam nors apibrėžtam pojūčiui priklausantis jausminis 
tonas atitinka neutralius visų jausmo matmenų vidurio taš- 
kus, kuriems jis tuo pačiu metu priklauso. Ši ribinė sąlyga 
daugelio matmenų sistemose, ypač tose, kurios susijusios su 
regos ir klausos juslėmis, atrodo, yra apytikriai įvykdyta tais 

atvejais, kuriais tai turi ypatingą praktinę reikšmę ramiam 
jausmo proceso vyksmui. Čia bespalviai vidutinio šviesio 
šviesos pojūčiai bei prie jų prisišliejusios mažo sodrumo 
laipsnio spalvų pakopos, o antra vertus, viduryje tarp tono 
ir triukšmo stovintys įprastinės aplinkos garso įspūdžiai, 
pavyzdžiui, kalbančio žmogaus balsas, sudaro neutraliąsias 
zonas, nuo kurių į abi puses eina ryškiau išreikštų pojūčio 
kokybių intensyvesni jausmo tonai. 

5. Daug paprastesni yra lygiagrečiai su pojūčio intensyvumo 
laipsniais einančių paprastų jausmų intensyvumo ir kokybės 
pakopų santykiai. Aiškiausiai juos galima stebėti skirtingose 
bendrosios juslės pojūčių sistemose. Kadangi visos šios si- 
stemos yra tos pačios kokybės, taigi geometriškai joms gali 
apytikriai atstovauti vienas vienintelis taškas ($ 5, skirs. 5), 
tai kartu su vieninteliais čia įmanomais pojūčio intensyvu- 
mo pokyčiais lygiagrečiai tarp dviejų priešingybių vyksta 
irgi tik vieno matmens jausmo pokyčiai. Todėl neutraliąsias 
zonas čia visuomet lengva stebėti: jos atitinka tuos saikingus 
slėgio, šilumos ir šalčio pojūčius, kurie yra susiję su normaliu 
vidutiniu bendrosios juslės dirginimų stiprumu. Šiapus ir 
anapus šios zonos esantys paprastieji jausmai tada turi aiškiai 
išreikštų priešingybių pobūdį, kai vieni iš jų paprastai gali 
būti priskirti prie malonių jausmų, o kiti - prie nemalonių 
(Žr. toliau, skirs. 7). Tačiau iš šių abiejų priešingų jausmų tik- 
rai galima, didinant pojūčio intensyvumą, sukelti tik nema- 
lonumo jausmą. Esant silpnesniam intensyvumui bendrosios 
juslės sistemose dėl įpratimo prie saikingų dirginimų neutra- 
liosios zonos taip išsiplečia, kad paprastai tik intensyvumu ir 
kokybe vienas nuo kito labai skirtingų pojūčių kaitaliojimasis 
sukelia aiškius jausmus. Tokiais atvejais malonumo jausmus 
paprastai atitinka vidutinio stiprumo pojūčiai. 

Nepriklausomai nuo šio kontrasto poveikio dėsningą 
santykį tarp pojūčio stiprumo ir jausminio tono išsamiau 

galima stebėti kai kuriuose skonio ir uoslės pojūčiuose. Čia, 
didėjant silpnų pojūčių intensyvumui, iš pradžių malonu- 
mo jausmas auga iki maksimumo, po to, pasiekus tam tikrą 
vidutinį stiprumą, krinta iki nulio, kad pagaliau, toliau tam 
stiprumui didėjant, pereitų į nemalonų jausmą, kuris auga, 
kol pojūtis prieina prie savo maksimumo. 

6. Kokybinė paprastųjų jausmų įvairovė yra, atrodo, ne- 
aprėpiamai didelė; šiaip ar taip, ji yra didesnė negu pojūčių 
įvairovė. Taip yra dėl to, kad jausmų, priklausančių daugia- 
matėms pojūčių sistemoms, srityje kiekvienas pojūčio taš- 
kas tuo pačiu metu priklauso keletui jausmo matmenų ($ 5, 
skirs. 6), o antra vertus, ir svarbiausia, - iš to, kad skirtingiau- 
sius iš pojūčių įvairiopų ryšių susidedančius darinius (tokius 
kaip intensyvūs, erdviniai, laikiniai vaizdiniai, pagaliau api- 
brėžtos afektų ir valios procesų tėkmės stadijos) irgi atitinka 
jausmai, kurie patys savaime yra neišskaidomi ir todėl turi 
būti priskirti paprastiesiems jausmams ($ 5, skirs. 6). 

Tuo labiau tenka apgailestauti, kad mūsų kalbiniai pa- 
prastųjų jausmų pavadinimai yra nepalyginamai skurdesni 
už pojūčių pavadinimus. Jausmų terminologija apsiriboja 
vien tuo, kad iškelia tam tikras visuotines priešingybes, to- 
kias kaip malonu ir nemalonu, rimta ir linksma, sujaudinta 
ir ramu ir pan., t. y. operuoja pavadinimais, paremtais tais 
afektais, į kuriuos jausmai įeina kaip jų elementai. Be to, šie 
pasakymai yra tokie bendri, kad kiekvienas jų gali apimti 
didesnį atskirų paprastų jausmų skaičių. Kitais atvejais, at- 
vaizduojant su paprastesniais įspūdžiais susietus jausmus, 
griebiamasi pagalbos sudėtingesnių vaizdinių, kuriuos ati- 
tinka panašaus pobūdžio jausmai: taip darė, pavyzdžiui, 
Goethe, siekdamas išreikšti spalvų jausmus, arba kai kurie 
muzikai jautrūs rašytojai, reikšdami garsų jausmus. Šitas 
mūsų kalbos specialių jausmo pavadinimų skurdumas yra 
psichologinis padarinys jausmų subjektyvios prigimties, dėl 

kurios čia atpuola visi tie gyvenimo praktinės patirties mo- 
tyvai, iš kurių kilo objektų ir jų savybių pavadinimai. Tačiau 
tuo remiantis daryti išvadą apie atitinkamą pačių jausmo 
kokybių skurdumą būtų psichologinė klaida, tuo lemtin- 
gesnė, kad ji iš anksto užkerta kelią rimtesniam sudėtingų 
jausmo procesų tyrimui. 

7. Taigi dėl minėtų sunkumų galimybė išsamiai išvardyti 
visas įmanomas paprastas jausmo kokybes yra dar mažesnė, 
negu išvardyti pojūčių kokybes. Beje, toks išvardijimas būtų 
neįvykdomas ir todėl, kad jausmai, turint galvoje anksčiau 
aptartas jų savybes, sudaro ne disparatines sistemas, kaip 
kad tono, šviesos, skonio pojūčiai, o ištisai susietą įvairovę 
($ 5, skirs. 6). Ir vis dėlto šios įvairovės viduje galima išskirti 
kai kurias dominuojančių jausmo priešingybių pagrindines 
kryptis. Todėl tokias pagrindines kryptis galima išreikšti 
dviem, anas priešingybes fiksuojančiais, pavadinimais. Ta- 
čiau kiekvieną iš tokių pavadinimų reikia traktuoti tik kaip 
visuminę išraišką, apimančią daugybę individualiai kinta- 
mų jausmų. 

Šiuo atžvilgiu galima nustatyti tris pagrindines kryptis 
(8 pav.): mes vadinsime jas malonumo ir nemalonumo (ab), 
jaudinimo ir slopinimo (cd), pagaliau įtampos ir atomazgos (ef) 
kryptimis. Atskiras in- jaudinimas 
dividualus jausmas gali 


būti susijęs arba su vi- 
2 | 24 „gatomazga 

somis šiomis kryptimis, i 
arba su dviem iš Jų, pa- malonumas “| nemalonumas 
galiau jis gali priklausyti a 
ir tik vienai iš jų. Tik dėl 
y. : , € 
šios pastarosios galimy- įtampa 
bės mes apskritai galime 

2. + . d 
skirti minėtas kryptis. Sb 


Todėl šios pagrindinės 8 pav. Jausmai kaip trijų matmenų įvairovė 

jausmo kokybės gali būti pavaizduotos trimatės įvairovės 
forma, kur pagrindinės kryptys prasideda nuo vieno nu- 
linio taško, t. y. indiferentinio taško (8 pav., n,), o kiekvienas 
atskiras jausmas gali priklausyti arba tik vienam matmeniui 
(ab, cd, ef), arba dviem, arba visiems trims matmenims. 

8. Grynųjų malonumo ir nemalonumo formų pavyzdys 
gali būti su bendrosios juslės pojūčiais, taip pat su uoslės ir 
skonio pojūčiais susiję jausmai. Pavyzdžiui, esant skausmo 
pojūčiui, mes paprastai nemalonumo jausmą patiriame be 
kokių nors kitų jausmo formų priemaišų. Jaudinantys ir slo- 
pinantys jausmai pastebimi esant gryniesiems pojūčiams, 
ypač spalvų ir garsų įspūdžiams; antai raudona spalva 
veikia jaudinamai, žydra - raminamai. Galiausiai įtampos 
ir atomazgos jausmai paprastai susieti su dėmesio proce- 
sais; antai laukiant kokio nors juslinio įspūdžio jaučiamas 
įtampos jausmas, o lauktam dalykui įvykus - atomazgos 
jausmas. Be to, čia ir tokį laukimą, ir tokį sulauktą įvykį 
kartu gali lydėti susijaudinimas arba, esant ypatingoms jų 
sąlygoms, - malonumo ir nemalonumo jausmai; tačiau šių 
kitų jausmų gali ir visiškai nebūti, ir tada įtampos ir atomaz- 
gos jausmus, panašiai kaip anksčiau nurodytas pagrindines 
kryptis, galima traktuoti kaip savitas formas, kurių negali- 
ma paaiškinti kokiomis nors kitomis formomis. Tačiau toks 
išskaidymas yra galimas ir daugelio kitų jausmų atžvilgiu, 
kurie, kad ir priklauso kai kurioms iš anų krypčių, savo 
kokybe gali būti paprasti jausmai kaip ir ligšiol minėtieji. 
Antai rimtumo ir linksmumo jausmai, kurie kyla, pavyz- 
džiui, jusliniuose žemų ir aukštų tonų, tamsių ir šviesių 
spalvų įspūdžiuose, gali būti laikomi savitomis kokybėmis, 
kurios už indiferentinės zonos ribų driekiasi pagrindinėmis 
ir malonumo ar nemalonumo, ir žadinančių ar raminančių 
jausmų kryptimis. Tiktai čia nereikia pamiršti, kad malonu- 
mas ir nemalonumas, susijaudinimas ir ramumas išreiškia 

ne pavienes jausmo kokybes, o jausmo kryptis, kuriose yra 
neapibrėžtai daug paprastų kokybių, todėl, pavyzdžiui, su 
rimtumu susijęs nemalonumo jausmas skiriasi ne tik nuo 
skausmą sukeliančio lytėjimo dirginimo, disonanso ir t. t., 
bet ir pats rimtumas įvairiais atvejais savo ruožtu gali būti 
įvairios kokybės. Be to, malonumo ir nemalonumo kryptys 
yra susijusios su įtampa ir atomazga ritmo jausmuose, kur 
taisyklingas įtampos ir atomazgos kartojimasis sukelia 
malonumo, 0 šio taisyklingumo sutrikimas - nemalonumo 
jausmą, kaip kad būna esant nusivylimui ar netikėtumui; be 
to, abiem atvejais jausmas pagal aplinkybes gali turėti jaudi- 
nantį arba raminantį pobūdį. 

8“. Iš trijų minėtų svarbiausių krypčių paprastai dėmesio 
susilaukia tik malonumas ir nemalonumas, o kitos kryptys 
priskiriamos prie afektų. Kadangi afektai, kaip mes matysi- 
me $ 13, yra dėsningi jausmų ryšiai, tai aišku, kad pagrindi- 
nės afektų formos turi glūdėti jau jausmo elementuose. Be 
to, kai kurie psichologai malonumą ir nemalonumą laikė ne 
kuopinėmis sąvokomis didžiulei jausmų įvairovei Žymėti, 
o traktavo juos kaip visiškai vienaformes konkrečias būse- 
nas, todėl, pavyzdžiui, nemalonumas, kurį sukelia dantų 
skausmas, kokia nors intelektualinė nesėkmė, tragiškas iš- 
gyvenimas ir t. t., savo jausmo turiniu, pasak jų, turi būti 
tapatūs. Dar kiti jausmus mėgino tapatinti su specialiais, bū- 
tent odos ir raumenų, pojūčiais. Sudėtingų jausmo procesų, 
taigi ir visos estetikos bei etikos, atžvilgiu šios teorijos yra 
arba visiškai bejėgės, arba pasitenkina intelektualistinėmis 
interpretacijomis pagal vulgariosios psichologijos pavyzdį. 
Čia iš pradžių paprastai loginėmis refleksijomis mėginama 
pašalinti estetinį poveikį, kad paskui būtų galima teigti, jog, 
šios refleksijos ir yra pats toks poveikis. Veikiau galima būtų 
galvoti, kad šešios jausmo klasės, kurios gaunamos iš anks- 
čiau išskirtų trijų svarbiausiųjų krypčių (malonumas, nema- 

lonumas, jaudinimas, slopinimas, įtampa, atomazga), pačios 
savaime jau yra konkrečios paprastos kokybės, kuriose ko- 
kybiniai skirtumai kyla tik dėl veiksnių įvairaus stiprumo ir 
maišymosi. Atrodo, kad tokią prielaidą iš tikrųjų patvirtina 
ir liudijimai dalinės hipnozės apimtų asmenų, kurie dėl su- 
siaurėjusios sąmonės ($ 18, skirs. 8) buvo atsidūrę subjekty- 
viai jausmo analizei palankioje būsenoje (O. Vogtas). Tačiau 
galimas dalykas, kad toks svarbiausių jausmo krypčių iš- 
skyrimui padedantis sąmonės susiaurėjimas kartu kliudo 
gilesnei analizei. Šiaip ar taip, prieš tokį šešių pagrindinių 
kokybių standartą kalba jau paprastų spalvos ir tono jausmų 
savybės. Pavyzdžiui, perstūmus spektrinę žydrą spalvą nuo 
gilaus dangiško mėlynumo į indigo mėlynumą, mes abiem 
atvejais turėsime savaip raminantį šios spalvos įspūdį, skir- 
tingas bus tik jo tonas, kurį bus sunku paaiškinti tuo, kad 
čia prisidėjo kažkokia kita jausmo kryptis. Dar sunkiau būtų 
apsiriboti trijų standartinių jausmo porų prielaida, kai kal- 
bama apie jausmus, kurie susiję su sudėtingais įspūdžiais. 
Pavyzdžiui, didžiosios tercijos, kvartos ir kvintos skambė- 
jimą lydi malonūs jausmai, kurie vienas nuo kito skiriasi 
ne tik intensyvumu, bet ir kokybe. Kalbinių išraiškos prie- 
monių stoka, aišku, labai apsunkina tikslesnį tokių jausmo 
niuansų išskyrimą. Tačiau teigti, kad ši stoka rodo pačių 
jausmų stoką, negalima, tuo labiau, kad ji paaiškinama ir 
kitomis priežastimis. Tokį požiūrį paremiančiu argumentu 
galima laikyti pojūčius, kurių pavadinimų, dėl jų nuolatinio 
objektyvaus taikymo, skaičius, šiaip ar taip, yra didesnis, ta- 
čiau ir jų toli gražu neužtenka subjektyviai galimoms skirti 
pojūčių kokybėms išreikšti, pavyzdžiui, tono, spalvos, švie- 
sos pojūčių srityje. 

Literatūra. Goethe, Farbenlehre, 6. Abt. Fechner, Vorschule der 

9. Į klausimą, ar paprastuosius jausmus atitinka tam tikri 
fiziologiniai procesai, šiuo atveju atsakyti sunkiau, negu tai 
galima pojūčių srityje. Tačiau, turėdami galvoje subjektyvią 
jausmų prigimtį, turėsime su jausmais susijusių fiziologinių 
procesų ieškoti ne tuose pokyčiuose, kuriuos organizme 
sukelia tiesioginiai išoriniai poveikiai (taip yra pojūčių at- 
veju), o greičiau tokiuose poveikiuose, kurie atsiranda kaip 
tiesiogiai sukeltų procesų reakcijos. Ta pačia linkme kreipia 
ir iš jausmo elementų sudarytų sudėtingų darinių, afektų ir 
valios procesų stebėjimas, kadangi kaip fiziologiniai juos ly- 
dintieji reiškiniai visuomet pasirodo išoriniai kūno judesiai 
arba išorinių judėjimo organų būsenos pokyčiai. 

Jeigu analizuojant pojūčius ir iš jų kylančius psichinius 
darinius turi būti tiesiogiai taikomas dirginimo metodas, tai 
tiriant jausmus ir iš jų susidedančius procesus šiuo metodu 
galima naudotis tik tarpiškai. Čia labiau tinka išraiškos meto- 
das, jeigu taip galime vadinti psichinių procesų fiziologinių 
reakcijų tyrimą. Pagalbinė šio metodo priemonė gali būti visi 
tie reiškiniai, kuriuose išoriškai galima atpažinti vidines 
organizmo būsenas. Greta skeleto raumenų išorinių jude- 
sių tokie reiškiniai yra kvėpavimo ritmas ir širdies plaki- 
mas, vienų ar kitų kūno dalių kraujagyslių susiaurėjimas 
ir paplatėjimas, vyzdžio išsiplėtimas ir susitraukimas ir 
pan. Jautriausias iš šių simptomų yra kvėpavimas, o greta 
jo - širdies plakimas, kurį tiksliai išreiškia kurioje nors peri- 
ferinėje arterijoje užčiuopiamas pulsas. Be to, daugiau ar 
mažiau būdingas simptomas yra mažųjų arterijų susitrau- 
kimo būsena (vadinamosios vazomotorinės inervacijos). Iš- 
raiškingi mimikos judesiai paprastai atsiranda tik jausmams 
pereinant į afektus ($ 13, skirs. 4). 

10. Iš anksčiau minėtų svarbiausių jausmo krypčių 
taisyklingas ryšys su kvėpavimo ritmu ir pulsu būdingas 
pirmiausia malonumo ir nemalonumo jausmams. Jį galima ap- 
žvelgti tokia schema: 


pulsas 
stiprėja silpnėja 
——————— 
lėtėja greitėja lėtėja greitėja 
malonumas | jaudinimas | atomazga įtampa slopinimas = nemalonumas 
—— —— ————— 
silpnėja stiprėja silpnėja stiprėja 
—-———————————— ——— 
greitėja lėtėja 


———————————————————————————————! 
kvėpavimas 


Šiuos kvėpavimo ir pulso pokyčius lydi panašūs būdingi 
kraujagyslių, ypač mažesniųjų arterijų, inervacijos pokyčiai, 
pasireiškiantys skruostų išblyškimu ir paraudimu; bly kšta- 
ma dėl kraujagyslių lygiųjų raumenų inervacijos, o paraus- 
tama dėl šios inervacijos slopinimo. 

102. Širdies, kraujagyslių ir kvėpavimo pokyčių, kurie 
yra jausmo simptomai, fiziologinės sąlygos vis dar tebėra 
nepakankamai aiškios. Geriausiai yra ištirtos širdies iner- 
vacijos sąlygos. Fiziologija nurodo, kad širdis su centriniais 
organais yra susijusi dvejopa sistema: jaudinimo nervais, 
einančiais simpatinėje nervų sistemoje ir netiesiogiai ky- 
lančiais iš pailgųjų smegenų, ir slopinimo nervais, einančiais 
klajoklio nervo (vagus) sistemoje ir taip pat prasidedančiais 
pailgosiose smegenyse. Pulsas plaka taisyklingai esant tam 
tikrai pusiausvyrai tarp poveikių jaudinančių ir slopinan- 
čių nervų, kurie savo centrus turi ne tik smegenyse, bet 
ir pačioje širdyje. Todėl bet kokį širdies energijos padidė- 
jimą ir bet kokį jos sumažėjimą apskritai galima aiškinti 
dvejopai: padidėjimas gali kilti iš padidėjusios jaudinimo 
inervacijos arba sumažėjusios slopinimo inervacijos, 0 su- 
mažėjimas - iš sumažėjusios jaudinimo arba padidėjusios 

slopinimo inervacijos, be to, dar abiem atvejais gali kartu 
reikštis abi įtakos. Visuotinai taikytinos pagalbinės prie- 
monės šioms galimybėms skirti mes neturime, tačiau iš 
tos aplinkybės, kad slopinimo nervų dirginimo rezultatas 
būna greitesnis negu jaudinimo nervų dirginimo rezul- 
tatas, daugeliu atvejų išplaukia didesnė vieno arba kito 
spėjimo tikimybė. Jausmą nurodantys pulso simptomai 
paprastai pasirodo labai greitai po jį sukeliančių pojūčių. 
Iš to galima spręsti, kad jausmų ir afektų atveju daugiausia 
vyksta pokyčius slopinanti inervacija (išeinanti iš smegenų 
ir vykstanti klajoklio nervo sistemoje). Remdamiesi tuo, 
galime tarti, kad jausminį pojūčio akcentą fiziologiškai ati- 
tinka dirginimo proceso išplitimas iš juslių centro į kitas 
centrines sritis, kurios susijusios su slopinančių širdies 
nervų išsidėstymu. Kokios yra tos centrinės sritys, mes ne- 
žinome. Tačiau ta aplinkybė, kad visų mūsų psichologinio 
patyrimo elementų fiziologinių substratų vieta greičiausiai 
yra galvos smegenų žievė, šią prielaidą daro tikėtiną ir 
anos slopinimo inervacijos centrinės srities atžvilgiu, be to, 
esminiai jausmų savybių skirtumai nuo pojūčių savybių 
neleidžia manyti, kad ta sritis sutampa su pačiais juslių 
centrais. Jeigu mes ypatingą smegenų žievės sritį laikome 
tarpine tokių poveikių grandimi, tai nėra pagrindo manyti, 
kad kiekvienas juslės centras turi atskirą perduodamąjį 
centrą; visiškas fiziologinių simptomų vienodumas grei- 
čiau liudija, kad yra tik viena tokia sritis, kuri kartu gali 
būti centrinio ryšio tarp skirtingų juslių centrų organu. 
(Apie tokios centrinės srities reikšmę apskritai ir apie tikė- 
tiną jos anatominę padėtį žr. toliau, $ 15, skirs. 2*.) 
Literatūra. Mosso, Uber den Kreislauf des Blutes im menschli- 
chen Gehirn, 1881. Fėrė, Sensation et mouvement, 1887. Lehmann, 


Hauptgesetze des menschl. Gefūhlslebens, 1892. Die korperlichen 
Auferungen psychischer Zustande, I u. II, 1889-1891 (mit At- 

las). M. Brahn, Die Lehre vom Gefūhl, Zeitschr. f. Hypnotismus, 
Bd. 4. Meumann u. Zoneff, Brahn, Gent, Philos. Stud., Bd. 18. Alech- 
sieff, Psych. Stud., Bd. 3. Salow, ibidem, Bd. 4. Drozynski, Stephanes- 
cu-Goanga, ibidem, Bd. 7. Isenberg u. Vogt, Zeitschr. f. Hypnotismus, 
Bd. 10. Phys. Psych“, II, Kap. 11. M. u. T? Vorl. 14. 


II. PSICHINIAI DARINIAI 


S 8. Psichinių darinių sąvoka ir skirstymas 


1. „Psichiniu dariniu“ laikome bet kokią sudėtingą mūsų 
netarpiško patyrimo sudedamąją dalį, kuri apibrėžtais po- 
žymiais taip atskirta nuo kitų to patyrimo dalių, kad suvokia- 
ma kaip reliatyviai savarankiška vienovė, ir, kur to reikalauja 
praktiniai poreikiai, vadinama atskiru vardu. Čia vardai su- 
teikiami pagal bendrą taisyklę, kurios laikosi kalba, ir tokiuo- 
se pavadinimuose apsiribojama klasėmis ir svarbiausiomis 
rūšimis, kurioms reiškiniai gali būti priskiriami. Antai tokie 
pavadinimai kaip vaizdiniai, afektai, valios veiksmai ir pan. 
išreiškia visuotines psichinių darinių klases, o tokie kaip 
regos vaizdiniai, džiaugsmas, pyktis, viltis ir pan. - tose kla- 
sėse esančias rūšis. Kadangi tokie įvardijimai remiasi tikrai 
esamais skiriamaisiais požymiais, jie turi tam tikrą vertę ir 
psichologinėje analizėje. Tačiau šita analizė turi iš anksto 
saugotis dviejų prietarų, į kuriuos lengvai gali įstumti anie 
pavadinimai. Vienas iš šių prietarų yra pažiūra, kad psichi- 
nis darinys yra absoliučiai savarankiškas mūsų netarpiško 
patyrimo turinys; kitas prietaras - tai nuomonė, kad kai 
kuriems dariniams, pavyzdžiui, vaizdiniams, būdinga sa- 
votiška daiktinė realybė. Iš tikrųjų dariniai yra tik reliatyviai 
savarankiškos vienovės, sudarytos iš įvairiausių elementų 
ir tarp savęs susijusios visuotiniais ryšiais, kurie lemia, kad 

paprastesni dariniai gali jungtis į sudėtingesnius. Be to, psi- 
chiniai dariniai, kaip ir juose glūdintys psichiniai elementai, 
niekada nėra objektai, o yra procesai, kurie nuolat keičiasi ir 
todėl vienu ar kitu momentu gali būti mąstomi juos abstra- 
huojant, nes tai yra būtina jų tyrimui (plg. $ 2, skirs. 6). 

2. Visus psichinius darinius galima išskaidyti į psichi- 
nius elementus, taigi į grynuosius pojūčius ir paprastuosius 
jausmus. Tačiau šie elementai, turint galvoje $7 atskleistas 
paprastųjų jausmų savybes, vieni nuo kitų iš esmės skiria- 
si. Jeigu pagal tokį išskaidymą įgyjami pojūčio elementai 
visuomet priklauso vienai iš anksčiau nagrinėtų pojūčio 
sistemų, tai įgyjami jausmo elementai yra ne vien tokie, ku- 
rie atitinka darinyje glūdinčius grynuosius pojūčius, bet ir 
tokie, kurie apskritai kyla tik elementams susijungus į vien 
tokį ar kitokį darinį. Todėl pojūčių kokybių sistemos įvai- 
riems dariniams plėtojantis išlieka pastovios, o paprastųjų 
jausmų kokybių sistemos šioje plėtotėje nuolat auga. Tačiau 
visiems psichiniams dariniams, iš ko jie besusidėtų - iš po- 
jūčių, iš jausmų ar iš vienų ir kitų kartu, - galioja taisyklės, 
kad psichinių darinių savybių niekuomet neišsemia į juos įei- 
nančių psichinių elementų savybės. Dėl elementų jungimosi 
kyla vis naujų savybių, kurios yra savitos dariniams kaip 
tokiems. Antai regos vaizdinyje glūdi ne tik šviesos pojūčių 
savybės ir dar akies padėties ir judėjimo pojūčių, įeinančių 
į Šį vaizdinį, savybės, bet ir ypatingos erdvinės pojūčių tvar- 
kos savybės, kurių pojūčiai patys savaime neturi; arba valios 
procesas susideda ne tik iš vaizdinių ir jausmų, į kuriuos 
gali būti išskaidyti atskiri jo aktai, bet iš šių aktų ryšio kyla 
nauji jausmo elementai, kurie yra specifiškai saviti valios 
procesui kaip tokiam. Tačiau pojūčio elementų ir jausmo 
elementų ryšiai vėl skiriasi vieni nuo kitų. Pirmuoju atveju 
dėl pojūčio sistemų pastovumo randasi ne nauji pojūčiai, 
o savitos pojūčių tvarkos formos; tokios formos yra intensy- 


114 


$ 9. Intensyvieji vaizdiniai 


vios, taip pat erdvinės ir laikinės ekstensyvios įvairovės. O jun- 
giantis jausmo elementams susidaro nauji paprastieji jausmai, 
kurie, vienydamiesi su pradiniu jausmu, visuomet sudaro 
sudėtingos prigimties intensyvius jausmo vienetus. 

3. Psichinių darinių skirstymas, žinoma, yra pagrįstas 
tais elementais, iš kurių jie susideda. Darinius, kurie su- 
daryti vien arba daugiausia iš pojūčių, vadiname vaizdiniais, 
o tuos, kurie sudaryti daugiausia iš jausmo elementų, - sielos 
jauduliais (Gemiūtsbewegungen). Tačiau čia dariniams galioja 
panašūs apribojimai kaip ir atitinkamiems elementams: nors 
jie daugiau negu šie pastarieji yra kilę iš realių psichinių 
procesų išskyrimo, tačiau vis dėlto nebūna gryno vaizdinio 
proceso, kaip ir grynų sielos jaudulių; mes tiktai galime arba 
vaizdiniuose abstrahuotis nuo jaudulių, arba pastaruosiuo- 
se - šiek tiek nuo vaizdinių. Be to, čia irgi išryškėja panašus 
santykis, kokį matėme tarp elementų: nors vaizdiniuose 
galime neatsižvelgti į juos lydinčias subjektyvias būsenas, 
tačiau vaizduodami sielos jaudulius, visuomet turime tarti 
esant vienokius ar kitokius vaizdinius. 

Tuo remdamiesi, pirmiausia skiriame tris svarbiausias 
vaizdinių formas: 1) intensyviuosius vaizdinius, 2) erdvinius 
vaizdinius ir 3) laikinius vaizdinius; taip pat tris sielos jau- 
dulių formas: 1) intensyviuosius jausmo ryšius, 2) afektus ir 
3) valios procesus. Laikiniai vaizdiniai yra pereinamosios 
grandys tarp abiejų rūšių darinių, nes jiems atsirandant es- 
minį vaidmenį vaidina apibrėžti jausmai. 


S 9. Intensyvieji vaizdiniai 


1. Pojūčių ryšį, kai kiekvienas elementas su kuriuo nors 
vienu elementu susijęs visiškai taip pat kaip ir su bet kuriuo 
kitu, vadiname intensyviuoju vaizdiniu. Sia prasme, pavyz- 

džiui, toks vaizdinys yra iš d fa tonų susidedantis sąskam- 
bis. Netarpiškam suvokimui atskiri ryšiai, į kuriuos galima 
išskaidyti šį akordą, ir tvarka, kokia mes juos įsivaizduoja- 
me: kaipd/f, da, arba fd, fa, arbaad, af, - vieni kitų atžvilgiu 
yra visiškai lygiaverčiai. Todėl intensyviuosius vaizdinius 
galima apibrėžti ir kaip laisvai keičiamos tvarkos pojūčio ele- 
mentų ryšius. 

Dėl šios ypatybės intensyvieji vaizdiniai neturi jokių iš 
pojūčių ryšio būdo kylančių požymių, kuriais remiantis 
juos būtų galima išskaidyti į atskiras dalis; toks išskaidy- 
mas įmanomas tik remiantis pačių konstituojančių pojūčių 
skirtumu. Antai skiriame d fa sąskambio elementus tik to- 
dėl, kad jame girdime kokybiškai skirtingus d, f ir a tonus. 
Vientisos visumos vaizdinyje šiuos elementus skirti yra 
sunkiau negu jiems esant izoliuotiems. Šitą svarbų vaid- 
menį, visuose jusliniuose suvokimuose vaidinantį atskirų 
elementų pasitraukimą į antrąjį planą, apibūdiname kaip 
pojūčių susiliejimą, o kalbėdami specialiai apie intensyviuo- 
sius vaizdinius - kaip intensyvųjį susiliejimą. Jeigu vieno 
elemento ryšys su kitu elementu yra toks glaudus, kad jį 
darinio visumoje galima suvokti tik labai sukaupus dėmesį 
ir jį palaikant eksperimentiniu suvokimo sąlygų keitimu, 
tai tokį susiliejimą vadiname visišku; o jeigu elementas 
pasitraukia į antrąjį planą tik visumos keliamo įspūdžio 
atžvilgiu, tačiau savita jo kokybė vis dėlto pasilieka nesun- 
kiai atpažįstama, tai tokį susiliejimą vadiname nevisišku. 
Pagaliau jeigu elementai savita kokybe išsiskiria daugiau 
už kitus, tai juos vadiname dominuojančiais elementais. Taigi 
susiliejimo sąvoka čia apibrėžta prasme yra grynai psicho- 
loginė sąvoka, kuriai „asociacijų“ eilėje reikia suteikti Čia 
nurodytais požymiais apibrėžtą vietą (plg. $ 16, skirs. 4). 

Tikrajame patyrime visi intensyvieji vaizdiniai visuomet 
įeina į kokius nors erdvinius ir laikinius ryšius. Pavyzdžiui, 

bet koks sąskambis mums visuomet yra duotas kaip laike 
trunkantis procesas, kurį mes siejame (nors dažnai gana ne- 
apibrėžtai) ir su kuria nors kryptimi erdvėje. Tačiau šios lai- 
kinės ir erdvinės savybės gali įvairiai kisti, o intensyvi vaiz- 
dinių prigimtis išlikti nepakitusi, todėl tirdami intensyvią- 
sias vaizdinių savybes, nuo anų savybių abstrahuojamės. 

2. Bendrosios juslės vaizdiniuose intensyvieji susiliejimai 
iškyla kaip slėgio pojūčių ryšiai su šilumos arba šalčio 
pojūčiais, slėgio arba temperatūros pojūčių — su skausmo 
pojūčiais. Šie susiliejimai visada yra nevisiški, ir juose kar- 
tais net neįmanoma surasti tarp kitų elementų išsiskiriantį 
dominuojantį elementą. Glaudesni yra kai kurie uoslės ir 
skonio pojūčių ryšiai, kuriems fiziologiškai padeda erdvinis 
šių juslinių organų artumas, o fiziškai - pastovus abiejų 
juslių tam tikrų dirginimų ryšys. Čia stipresni pojūčiai pa- 
prastai būna dominuojantys elementai; ten, kur toks vaid- 
muo tenka skonio pojūčiams, sudėtinis įspūdis daugiausia 
suvokiamas vien kaip skonio kokybė, todėl dauguma 
kasdieniame gyvenime vadinamų „skonių“ iš tikrųjų yra 
skonio ir kvapo ryšiai. 

3. Didžiausią intensyviųjų vaizdinių visų galimų sudė- 
tingumo gradacijų įvairovę pateikia klausos juslė. Reliatyviai 
paprasčiausieji iš jų yra atskiri garsai, kurie stovi arčiausiai 
paprastų tonų. Sudėtingesnės intensyviųjų vaizdinių formos 
yra sąskambiai, iš kurių, esant tam tikroms sąlygoms ir ryšiui 
su paprastais triukšmo pojūčiais, kyla sudėtingi triukšmai. 

Kiekvienas garsas yra intensyvus vaizdinys, susidedantis 
iš daugelio savo kokybe taisyklingai graduotų tonų pojūčių. 
Šie elementai, garso daliniai tonai, yra visiškas susiliejimas, 
kuriame žemiausio dalinio tono pojūtis išsiskiria kaip domi- 
nuojantis elementas. Pagal pagrindinį toną apibrėžiamas pats 
garsas tono aukštumo atžvilgiu. Aukštesni tonai vadinami 
obertonais. Juos visus kartu mes suvokiame kaip antrąjį, prie 

dominuojančio elemento prisidedantį garsą apibrėžiantį 
momentą - garso tembrą. Visi tembrą apibrėžiantys daliniai 
tonai išsidėsto ant tonų linijos apibrėžtais taisyklingais nuo- 
toliais nuo pagrindinio tono. Galimų garso obertonų visą 
eilę sudaro pirmoji pagrindinio tono oktava, jos kvinta, ant- 
roji pagrindinio tono oktava, jos didžioji tercija ir kvinta ir 
t. t. Ši eilė atitinka tokius objektyvių garso bangų virpesių 
skaičių santykius: 


1 (pagrindinis tonas), 2, 3, 4,5, 6,7,8...... (obertonai). 


Pagrindinio tono aukštumui išliekant pastoviam, antra- 
sis garso kokybę apibrėžiantis momentas, garso tembras, gali 
keistis pagal obertonų skaičių, padėtį ir reliatyvų stiprumą. 
Tuo paaiškinama didžiulė muzikos instrumentų garso tem- 
brų įvairovė, taip pat tai, kad visuose instrumentuose garso 
tembras kinta keičiantis tonų aukštumui: esant Žemiems 
tonams, obertonai paprastai būna palyginti stiprūs, esant 
aukštiems tonams - silpni ir galiausiai visai išnyksta, kai jie 
peržengia mūsų girdimų tonų ribą. 

Taigi svarbiausioji psichologinė atskiro garso atsiradimo 
sąlyga yra ta, kad čia susiliejus tono pojūčiams yra tiktai 
vienas dominuojantis elementas ir kad šis susiliejimas yra 
visiškas arba beveik visiškas. Dažniausiai paprasta ausis 
atskirame garse obertonų neskiria, tačiau jie gali būti su- 
vokiami pasinaudojus klausos vamzdeliu, kuris suderintas 
su ieškomu obertonu ir dėl kylančio rezonanso jį sustiprina. 
Fizikiškai šią sudėtingą psichologinę atskiro garso prigimtį 
atitinka kompleksinė garsą sukeliančių virpėjimų prigimtis. 
Pojūčiui paprastą toną sukelia paprasti švytuokliški virpė- 
jimai (9 pav., A), o kiekvienas garsas, kuriam prisidedantys 
obertonai suteikia tam tikrą tembrą, kyla iš sudėtingesnės 
formos virpėjimų (B ir C). Tačiau tokią kompleksinę vir- 
pėjimų formą visuomet galima išskaidyti į keletą paprastų 

švytuokliškų virpėjimų, iš kurių A N—— 


stipriausieji atitinka pagrindinį 
toną, O silpnesnieji - atskirus 
garso obertonų eilės narius. Tai- 
gi garso vaizdinys, ir kaip vien- 
tisas, ir kaip sudėtinis dalykas, 
yra objektyviai virpėjimų formai 


„Asi < J 9 pav. Garso bangų formos. A - pa- 
visiškai analogiškas subjektyvus prastieji švytuokliški virpėjimai. 
Bir C - sudėtingos formos (B - pa- 
grindinis tonas ir pirmasis oberto- 
atitinka fizikinės garso formos nas, C- pagrindinis tonas ir antra- 


darinys: vaizdinio vientisumą 
š 4 š sis obertonas) 
vientisumas, atskirų tono ele- 
mentų skirtybes vaizdinyje - galimybė turimąją sudėtingą 
bangą išskaidyti į keletą paprastų virpėjimų. 

4. Taigi sąlygos, kurioms esant vienas elementas domi- 
nuoja tonų sąryšyje, yra tokios: 1) didesnis to elemento inten- 
syvumas; 2) kokybinis jo santykis su kitais daliniais tonais: 
svarbiausias tonas turi būti pagrindinis tonas tonų eilėje, kurios 
nariai vienas kito atžvilgiu yra harmoniniai tonai; 3) garso 
skirtingų dalinių tonų sutapimas, atsirandantis dėl vieno 
garso šaltinio (garsą sukelia tik vienos stygos, vienos dūdelės ir 
t. t. skleidžiamas virpėjimas). Jeigu nėra pirmosios iš šių sąly- 
gų, atskiro garso vaizdinys dėl to iš esmės dar gali ir nesuirti. 
Tačiau jeigu neįvykdyta antroji sąlyga, tai ryšys pereina arba 
į sąskambį (kai trūksta dominuojančio tono), arba į triukšmą 
(kai tonų eilė nėra harmoninga); 0 tuo atveju, kai susijungia 
abi priežastys, susidaro pereinamoji tarp garso ir triukšmo 
forma. Pagaliau, jeigu trūksta trečiosios sąlygos, atskiras 
garsas irgi gali pereiti į sąskambį. Pavyzdžiui, keletas garsų, 
kuriuos nepriklausomai vienas nuo kito skleidžia kamertonai 
ir kurie pagal tonų intensyvumą ir kokybę turėtų sudaryti at- 
skirą garsą, iš tiesų vis dėlto sukelia sąskambio vaizdinį. 

5. Sąskambis yra intensyvus atskirų garsų ryšys. Todėl jis 
yra nevisiškas susiliejimas, kuriame yra keli dominuojantys 

elementai. Tačiau paprastai sąskambyje būna visi galimi 
susiliejimo laipsniai, ypač jeigu jis susideda iš atskirų su- 
dėtingos kokybės garsų. Tada ne tik kiekvienas atskiras 
garsas pats sau yra tam tikras visiško susiliejimo darinys, 
bet ir savo pagrindiniais tonais kokybiškai apibrėžtos dalys 
savo ruožtu viena su kita susilieja tuo glaudžiau, kuo tie 
tonai savo santykiu artimesni atskiro garso elementams. 
Todėl paprastai sąskambyje, susidedančiame iš obertonais 
turtingų garsų, tie atskiri garsai, kurių pagrindiniai tonai 
atitinka į sąskambį įeinančio garso obertonus, su pastaruoju 
susilieja daug labiau negu su kitomis sudedamosiomis gar- 
so dalimis, ir šios dalys irgi viena su kita susilieja tuo labiau, 
kuo jų santykis yra artimesnis pradinių obertonų eilės narių 
santykiui. Antai keturių ce g c garsų sąskambyje c ir c' gar- 
sai beveik visiškas susilieja, O c ir g, cir e garsai - susilieja ne- 
visiškai; dar mažiau vienas su kitu susilieja c ir e garsai. Vi- 
sais tokiais atvejais susiliejimo laipsnis gali būti nustatomas 
taip: po tam tikrą, labai trumpą laiką trukusio sąskambio 
stebėtojui leidžiama spręsti, ar jis suvokė tik vieną garsą, ar 
keletą garsų. Jeigu šis bandymas pakartojamas keletą kartų, 
tai reliatyvus sprendimų apie garso vientisumą skaičius gali 
būti susiliejimo laipsnio matas. 

6. Prie atskiruose garsuose glūdinčių elementų sąskam- 
byje prisijungia dar kiti elementai, kurie atsiranda iš virpė- 
jimų klausos aparate superpozicijos ir kurie yra susiję su 
naujais, įvairaus pobūdžio sąskambiams būdingų tonų po- 
jūčiais; tokie elementai irgi gali visiškai arba nevisiškai susi- 
lieti su pirmine garsų mase. Tai yra vadinamieji diferencinių 
tonų pojūčiai. Šie tonai, kaip rodo jų pavadinimas, atitinka 
dviejų pradinių tonų virpėjimų skaičiaus skirtumą. Kai 
kurie iš jų kyla dėl virpėjimų interferencijos už ausies ribų, 
aplinkinėje oro erdvėje (objektyvieji diferenciniai tonai), ir 
šiuo atveju juos galima sustiprinti prie ausies pristatomais, 

su tais tonais suderintais atvirais vamzdeliais, vadinamai- 
siais rezonatoriais. Kiti iš šių tonų kyla klausos organo vi- 
duje: tai gali būti virpėjimų interferencija išoriniame klausos 
aparate (būgnelyje ir klausomuosiuose kauleliuose) arba 
vidinėje ausyje, ir tokiu atveju rezonatoriais jie negali būti 
sustiprinti (subjektyvieji diferenciniai tonai). Dėl diferenci- 
nių tonų sąskambis tampa nepaprastai sudėtingos sandaros 
psichiniu dariniu. Juk greta dviejų garsų pagrindinių tonų 
diferencinių tonų tokie tonai gali atsirasti tarp jų obertonų, 
taip pat tarp pačių diferencinių tonų arba tarp jų ir pradinių 
tonų. Tada šie tonai paprastai apibūdinami kaip antrojo, 
trečiojo, ketvirtojo ir t.t. lygmens diferenciniai tonai. Iš 
visų šių diferencinių tonų stipriausi yra tie, kurie susidaro 
tarp pagrindinių tonų, o po to tie, kurie yra žemesni už pra- 
dinius sąskambio tonus.* Diferencinių tonų susiliejimas su 
sąskambio pagrindiniais tonais irgi yra tuo glaudesnis, kuo 
mažiau jie yra intensyvūs ir kuo daugiau su pradiniais gar- 
so elementais kaip harmoniški tonai įsitraukia į paprastąją 
tonų eilę. Dėl šių savybių diferenciniai tonai sąskambiams 
turi panašią reikšmę, kaip obertonai atskiriems garsams. 
Ta aplinkybė, kad esant tam tikriems intervalams (oktavai, 
kvintai, kvartai ir t. t.) daugelis iš šių diferencinių tonų iš 
dalies išnyksta, o iš dalies sutampa vieni su kitais, iš esmės 
paaiškina tą paprastumą, kuris yra svarbus sąskambio konso- 
nanso požymis. 

7.Sąskambis per visas galimas tarpines grandis gali perei- 
ti į trečią intensyvių garso vaizdinių formą, į triukšmo vaizdi- 


* Greta diferencinių tonų dėl tų pačių interferencijos sąlygų gali atsirasti, 
kaip parodė Helimholtzas, sumaciniai tonai, kurių virpėjimų skaičius atitinka 
abiejų pradinių tonų virpėjimų sumą. Šie tonai, kartu su diferenciniais, 
apibūdinami kaip kombinaciniai tonai. Tačiau sumaciniai tonai apskritai yra 
labai silpni ir dažniausiai sutampa su obertonais. Todėl garso suvokimui 
jie neturi esminės reikšmės. 

nį. Jeigu dviejų tonų santykis yra anapus harmoninės tonų 
eilės ir kartu jų virpėjimų skaičiaus skirtumas neperžengia 
tam tikrų ribų (aukščiausiems tonams apie 60 virpesių, Že- 
miausiems - 30 ir mažiau), tai atsiranda sąskambio intermi- 
sijos: tonai kiekvieną kartą sustiprėja ten, kur viena su kita 
sutampa vienodos virpėjimo fazės (10 pav., a ir b), ir vienas 

kitą naikina ten, kur viena su kita su- 

tampa priešingos virpėjimo fazės (m). 
VVVVVVVVI Šios garso pojūčių intermisijos, kurių 
Pa skaičius atitinka pradinių tonų virpė- 

jimų skaičiaus skirtumą, vadinamos 
plakimais, kai susideda vien iš sukcesyvių garso susilpnė- 
jimų ir sustiprėjimų, ir tonų gūsiais, kai tarp atskirų tonų 
atsiranda visiški garso pertrūkiai (taip būna esant žemiems 
tonams). Jeigu svyravimo skaičiaus skirtumas peržengia 
anksčiau nurodytas ribas, tonai skamba iš pradžių (kadan- 
gi išnyksta intermisijos) tolydžiai, bet šaižiai, o paskui (kai 
išnyksta ir šis šaižumas) - kaip grynas disonansas. Be to, su 
šiais šaižumo ir gryno disonanso pojūčiais paprastai dar su- 
simaišo iš diferencinių tonų kylančių plakimų suvokimas. 
Todėl įprastinis disonansas yra labai sudėtingos prigimties, 
jis susideda iš plakimų, šaižių sąskambių ir gryno disonan- 
so, kur tuo pat metu dėl palaidesnės tono žadinimo formos 
atskirų tonų aukštumo skyrimas pasidaro netikslus. Kai šie 
momentai susikaupia, sąskambis virsta triukšmu. Triukšmą 
psichologiškai apibūdina tai, kad jame dominuojantys tono 
elementai visiškai išnyksta arba pasitraukia į bendrą vaizdi- 
nio pobūdį modifikuojančių elementų eilę. Todėl triukšmo 
sampratai esmingas dalykas yra arba intensyvumu vyrau- 
jančių elementų bendra tonų būklė (kai kalbama apie trum- 
pai trunkančius triukšmus), arba forma trikdžių, kylančių 
iš plakimų greičio, lydinčių tono gūsių ir t. t. (kai triukšmai 
trunka ilgiau). 

Būdingas įvairių triukšmo formų pavyzdys gali būti žrmo- 
gaus kalbos garsai: balsiai čia yra tarpinės pakopos tarp garso 
ir triukšmo, kur vyrauja garsinis pobūdis, nosiniai garsai — 
tai ilgiau trunkantys triukšmai, tikrieji priebalsiai - trumpai 
trunkantys triukšmai. Šnabždant balsiai irgi pereina į triukš- 
mus. Ta aplinkybė, kad ir tokiais atvejais jų skirtumai išlie- 
ka, įrodo, kad balsių pobūdis iš esmės priklauso nuo juose 
esančių triukšmo elementų. 

72. „Susiliejimo“ sąvoka, su kuria kiek kitokia forma 
susidursime ją taikydami ekstensyviems erdviniams ir 
laikiniams vaizdiniams, intensyviuose tonų susiliejimuose 
siejama su paprasčiausiomis sąlygomis, nes čia iš susilieji- 
mo kylantys psichiniai ryšiai mažiau skiriasi nuo paprastos 
jų elementų sumos, negu tai būna ekstensyvių susiliejimų 
atveju. Intensyvaus tonų susiliejimo požymiai, skiriantys jį 
nuo paprastos atskirų tonų, iš kurių tas susiliejimas susi- 
deda, sumos, yra trys: 1) daugelis arba visi (pavyzdžiui, kai 
kuriuose triukšmuose) elementai pasitraukia į antrąjį planą 
bendro visumos įspūdžio atžvilgiu, 2) elementų susijungi- 
mas į vientisą vaizdinį, kuris turi bendrą jausminį pobūdį 
(tai ypač aiškiai pastebima harmoniniuose sąskambiuose), 
ir galiausiai 3) apibrėžtų dominuojančių elementų išsiskyri- 
mas, pavyzdžiui, pagrindinio tono išsiskyrimas paprastame 
garse. Iš šių trijų požymių pastovūs yra du pirmieji, o trečia- 
sis - kintantis. Pastarasis požymis mažiau reiškiasi sąskam- 
biuose negu atskiruose garsuose, o triukšmuose gali visiškai 
išnykti. Be to, kadangi visi šie požymiai yra psichologiniai, tai 
ir pati susiliejimo sąvoka yra psichologinė; juo labiau nėra 
jokio pagrindo nurodytuose trijuose požymiuose matyti ką 
nors kita, negu apibrėžto psichologinio dėsningumo išraiš- 
ką, nes su tokiais pat arba panašiais reiškiniais susiduriame 
visur, kur jungiasi psichiniai elementai. Kai kada naudojan- 
tis „tonų susiliejimo“ sąvoka nuo šių paprastų empirinių 

duomenų buvo nutolstama ir elementų ryšys susiliejimo 
produkte traktuojamas kaip prie pojūčių sumos prisidedan- 
tis loginis aktas, savotiškas sprendimas apie vientisumą, ir šį 
sprendimą bandoma pagrįsti fiziologiškai, t. y. sieti su kokiu 
nors fiziniu susiliejimo procesu, vykstančiu ypatingame 
hipotetiniame smegenų organe (Shumpfas). Nepritardami 
tam, turime pabrėžti, kad kaip tik tonų susiliejimas tiesio- 
giai yra elementarus psichinis ryšio procesas, kuriame nėra 
jokio sprendimo, taigi požiūrio apie tokį loginį aktą šaltinis 
yra loginės psichinių išgyvenimų refleksijos sumaišymas su 
jais pačiais; tas sumaišymas dažnai dar ir šiandien iš vulga- 
riosios psichologijos perkeliamas į mokslinę ($ 2, skirs. 7*). 
Trumpai tariant, ypatingo nervinio „susiliejimo organo“ 
hipotezė atsirado tik dėl keblumo sprendžiant problemą. 
Vieną iš esmingiausių tonų susiliejimo reiškinių, kad 
kiekvienas garso vaizdinys susideda iš tonų elementarių 
pojūčių (į kuriuos garsas gali būti išskaidytas ir objekty- 
viai) sumos, - mėgina paaiškinti mūsų jau anksčiau minėta 
($ 6, skirs. 10), pirmąkart Helmholtzo iškelta rezonanso 
hipotezė. Pasak jos, klausos aparato dalys yra suderintos 
taip, kad tam tikro virpesių skaičiaus tonų bangos gali 
sukelti tik atitinkamai suderintų dalių atliepiamąjį virpė- 
jimą ir kad tai apskritai paaiškina analizuojantį klausos 
juslės sugebėjimą. Kai kurių keblumų kelia tik subjektyvių 
diferencinių tonų buvimas. Šie gali atsirasti tik tada, kai 
pradiniai garso virpėjimai sukelia atitinkamus virpėjimus 
kuriuose nors virpėti galinčiuose ausies dariniuose. Helm- 
holtzo prielaida, kad tokie dariniai yra vidurinės ausies 
dalys (būgnelis ir klausomieji kauleliai), jau nebegali būti 
priimama, nes ausų gydytojų stebėjimai parodė, kad dife- 
rencinius tonus junta ir pacientai, praradę šias vidurinės 
ausies dalis (Dennertas), o diferenciniai tonai kartais savo 
intensyvumu gali pranokti pradinius tonus (Hermannas). 

Tačiau šios abejonės gali atkristi, jeigu rezonanso hipotezę 
papildome ta prasme, kad diferencinius tonus (o galbūt ir 
plakimus) sukeliančius pradinius taškus tariame esant ne 
prieš rezonanso aparatą (vidurinėje ausyje), o už jo (labirin- 
te); galima tarti, kad sraigės verpstės virpėjimai iš dalies 
yra tiesioginiai, o iš dalies kyla iš pagrindinės membranos 
ir kad tie virpėjimai gali persikelti į klausos nervo siūlus, 
einančius per jos siaurus kanalus. Žinoma, šios pagalbinės 
hipotezės galėsime laikytis tik tada, jeigu atsisakysime 
prielaidos, kad atskiri klausos nervo siūlai turi specifinę 
energiją ir kad vyksta išskirtinis jų jaudinimas per pa- 
grindinę membraną. Kitos klausos teorijos, kurios visiškai 
atsisako rezonanso hipotezės, vis dėlto lig šiol negalėjo 
paaiškinti garso analizės fenomeno. O jeigu rezonanso 
hipotezės negalima atsisakyti, tai vargu ar kas nors kliudo 
ją papildyti anksčiau nurodyta prasme. Apie sąskambiuo- 
se atsirandančių sudėtingų (harmonijos ir disharmonijos) 
jausmų savybes žr. toliau, $ 12, skirs. 9. 


Literatūra. Helinholtz, Lehre von den Tonemptindungen, 1. u. 2. 
Abt. Stumpf, Tonpsychologie, Bd. 2. K. L. Schaefer, Gehorssinn in Na- 
gels Handbuch der Physiol., Bd. 3, 2. Rėvėsz, Zur Grundlegung der 
Tonpsychologie, 1912. von Oettingen, Das duale Harmoniesystem, 
1914. Phys. Psych“, II, Kap. 10 u. 12. M. u. T? 5. Vorl. - Tonų susi- 
liejimas: Lipps, Grundtatsachen des Seelenlebens, Kap. 21. Zeitschr. 
f. Psych., Bd. 19. Stumpf, ibidem, Bd. 15, $8 u. 59. Beitrūge zur Akus- 
tik u. Musikwissenschatft, Heft 1-3. R. Schulze, Phil. Stud., Bd. 14. 
H. de Grant, Zeitschr. f. Psych., II. Abt., Bd. 44. - Diferenciniai tonai, 
plakimai ir t. t.: R. Koenię, Poggendorffs Ann. der Physik, Bd. 157 
u. 158. Herinanu, Pflūgers Archiv f. Physiol., Bd. 49. Schaefer, ibidem, 
Bd. 78 u. 83. Krueger, Phil. Stud., Bd. 16 u. 17. Archiv f. Psychol., 
Bd.1u.2.Psychol. Stud.,Bd.1,2u.4. Dennert, Arch. f. Ohrenheilkunde, 
Bd. 24. Hensen, Ber. der Berliner Akad. 1902. - Naujos klausos teori- 
jos: Hermann, Pflūgers Archiv, Bd. 56. Ewald, ibidem, Bd. 76. 


125 


JI. PSICHINIAI DARINIAI 


S 10. Erdviniai vaizdiniai 


1. Erdviniai ir laikiniai vaizdiniai nuo intensyviųjų ski- 
riasi tuo, kad jų dalys viena su kita yra susietos ne bet kaip 
keičiamu būdu, o griežtai apibrėžta tvarka, todėl jeigu ši 
tvarka yra kitokia, tai pats vaizdinys pasikeičia. Vaizdinius, 
pasižyminčius tokia tvirta dalių tvarka, vadiname ekstensy- 
viaisiais vaizdiniais ($ 8, skirs. 2). 

Iš ekstensyviųjų vaizdinių galimų formų erdviniai vaiz- 
diniai savo ruožtu išsiskiria tuo, kad tvirta tvarka čia yra tik 
savitarpiška, taigi ji nepaliečia jos dalių santykio su įsivaiz- 
duojančiuoju subjektu. Veikiau šis santykis gali keistis bet 
kaip. Šią objektyvią erdvinių vaizdinio darinių nepriklau- 
somybę nuo įsivaizduojančiojo subjekto apibūdiname kaip 
galimybę erdvės darinius perstumti ir pasukti. Tačiau skaičius 
krypčių, kuriomis vyksta šie perstūmimai ir sukimai, yra 
griežtai ribotas, ir visos šios kryptys gali būti redukuotos 
į tris svarbiausius matmenis, kiekviename iš kurių judėti 
galima dviem viena kitai priešingomis kryptimis. Šį maksi- 
malų erdvės darinių perstūmimų ir sukimų krypčių skaičių 
atitinka skaičius krypčių, kuriomis kiekvieno atskiro darinio 
dalys, taip pat ir patys įvairūs dariniai gali išsidėstyti vienas 
kito atžvilgiu. Šią savybę vadiname erdvės trimatiškumu. 
Todėl kiekvieną erdvinį vaizdinį galima apibrėžti ir kaip 
trimatį tvirtai tarp savęs orientuotų dalių darinį, kurio orientacija 
įsivaizduojančiojo subjekto atžvilgiu yra kintama. Šiame api- 
brėžime mes, žinoma, abstrahuojamės nuo tikrovėje dažnai 
pasitaikančių vaizdinio dalių tvarkos pokyčių: ten, kur jie 
vyksta, tas suvokiama kaip vieno vaizdinio perėjimas į kitą. 
Šioje trimatėje tvarkoje glūdi dvimatė ir vienamatė tvarka 
kaip ribiniai atvejai; šiais atvejais trūkstami matmenys įsi- 
vaizduojami kaip esantys visada, kai tik priimamas domėn 
erdvinio darinio santykis su įsivaizduojančiuoju subjektu. 


126 


$ 10. Erdviniai vaizdiniai 


2. Šis tikrovėje visuose erdviniuose vaizdiniuose esantis 
santykis su įsivaizduojančiuoju subjektu iš pat pradžių su- 
ponuoja psichologinį reikalavimą, kad tokiame vaizdinyje 
elementų tvarka negali būti pačių elementų pirminė savybė, 
kaip kad pojūčių intensyvumas arba kokybė, o kad ji kyla 
tik iš pojūčių santalkos, taigi iš kokių nors šioje santalkoje 
atsiradusių psichinių sąlygų. Juk jeigu atsisakytume šio 
reikalavimo, tai būtume priversti ne tik manyti, kad kiek- 
vienas atskiras pojūtis turi erdvinę kokybę, bet ir turėtume 
į kiekvieną tokį erdviškai mažareikšmį pojūtį įtraukti vaiz- 
dinį visos trimatės erdvės ir jos sąsajos su įsivaizduojančiuo- 
ju subjektu. Tačiau tai reikštų pripažinti visiems atskiriems 
pojūčiams apriorišką erdvės stebėjimą, o tokia prielaida 
prieštarauja visam mūsų patyrimui apie psichinių darinių 
atsiradimo sąlygas apskritai, taip pat toms įtakoms, nuo ku- 
rių priklauso erdviniai vaizdiniai. 

3. Galiausiai visi erdviniai vaizdiniai kyla kaip dviejų 
juslinių kokybių - lytėjimo pojūčių ir šviesos pojūčių — tvarkos 
formos; po to jau šalutiniu būdu erdviniai santykiai iš šių 
pojūčių dėl vaizdinių asociacijos ($ 16) perkeliami į kitus 
pojūčius. Jeigu kalbėsime apie lytėjimo ir regos jusles, tai 
akivaizdu, kad jau paviršinė jų periferinių organų padėtis 
ir tai, kad jos turi judinimo aparatus, kurie lemia kintamą 
įspūdžių santykį su įsivaizduojančiuoju subjektu, sukuria 
palankias sąlygas pojūčių ekstensyviai erdvinei tvarkai. Iš 
šių dviejų juslių lytėjimo juslė laikytina pirmine, kadangi ji 
organizmų raidos procese atsiranda anksčiau ir, be to, čia 
organizaciniai santykiai, kurie regos srityje yra daug labiau 
išlavėję, yra dar primityvesnės (todėl kai kuriais atžvilgiais 
aiškesnės) formos. Tačiau čia, žinoma, būtina atsižvelgti 
į tai, kad regintiems žmonėms dėl minėto regos funkcijų 
didesnio išlavėjimo erdviniai lytėjimo juslės vaizdiniai daug 
priklauso nuo regos juslės vaizdinių. 

4. Paprasčiausias lytėjimo erdvinis vaizdinys yra atskiro, 
beveik taškinio įspūdžio odoje vaizdinys. Net ir tuo atveju, kai 
toks įspūdis įgyjamas nedalyvaujant regos organui, susi- 
daro apibrėžtas lietimo vietos vaizdinys. Šis vaizdinys, va- 
dinamoji dirginimo lokalizacija, reginčiam žmogui, kaip rodo 
savistaba, paprastai nebūna netarpiškas, koks jis turėtų 
būti, jeigu erdviškumas būtų pirminė pojūčio savita savybė, 
o yra priklausomas nuo prisidedančio, nors dažniausiai ir 
labai neaiškaus liečiamos kūno dalies regos vaizdinio. Todėl 
lokalizacija apie ribojamąsias lytėjimo organų linijas, aiškiau 
iškylančias regėjimo vaizde, yra tikslesnė negu vienodai su- 
darytuose paviršiuose. Tačiau lytėjimo įspūdžio sukeltas 
regėjimo vaizdinys yra galimas ir nedalyvaujant regos orga- 
nui, ir galimas todėl, kad kiekvienam lytėjimo organo taškui 
būdingas savitas kokybinis lytėjimo pojūčio atspalvis, kuris 
nepriklauso nuo išorinio įspūdžio kokybės ir tikriausiai yra 
paaiškinamas tuo, kad struktūriniai odos ypatumai kiekvie- 
name taške yra vis kitokie ir niekuomet visiškai nesutampa 
dviejose viena nuo kitos kiek nutolusiose vietose. 

Šį lokalinį atspalvį galima apibūdinti kaip pojūčio lokalinį 
ženklą. Šis ženklas įvairiose odos vietose nuo vieno taško iki 
kito keičiasi skirtingu greičių; jis keičiasi labai greitai, pavyz- 
džiui, liežuvio gale, pirštų galuose, lūpose, lėtai - didesnėje 
dalyje galūnių ir liemens paviršiaus. Šio lokalinių ženklų 
kitimo matą galėsime įgyti, jeigu kurią nors odos vietą kartu 
veiksime dviem, vienas netoli kito esamais dirgikliais. Tada 
pastebėsime, kad kol atstumas tarp dirgiklių neišeina už ko- 
kybiškai neskiriamų lokalinių ženklų srities, abu dirginimai 
suvokiami kaip vienas įspūdis, o kai tos srities ribos yra per- 
žengtos, abu dirginimai erdviškai atsiskiria. Šį mažiausią, 
vos skiriamą dviejų įspūdžių atstumą vadiname erdviniu 

lytėjimo juslės slenksčiu. Jis varijuoja nuo 1 arba 2 mm (liežu- 
vio ir pirštų galai) iki 68 mm (nugara, viršutinė rankų dalis, 
šlaunys). Tačiau slėgio taškų vietose ($ 6, skirs. 7), esant pa- 
lankioms dirginimo sąlygoms, gali būti suvokiami ir mažes- 
ni atstumai. Be to, erdvinis slenkstis priklauso nuo lytėjimo 
organo padėčių ir nuo turimų įgūdžių. Dėl pirmojo iš šių 
veiksnių šis slenkstis vaikų yra mažesnis negu suaugusiųjų, 
nes vaikų lokalinius ženklus lemiantys struktūriniai skir- 
tumai, aišku, yra pastebimi esant mažesniems atstumams; 
dėl turimų įgūdžių šis slenkstis yra mažesnis neregių negu 
reginčiųjų (ypač pirštų galuose, nes aklieji daugiausia jais 
liečia daiktus). 

5. Reginčiųjų Žmonių lytėjimo įspūdžių lokalizacija, 
o kartu suja ir daugumos jų erdvinė tvarka, kaip rodo anks- 
čiau išdėstytas regėjimo vaizdinių poveikis, nepriklauso nei 
nuo odos taškų pirminės erdvinės kokybės, nei nuo kokios 
nors lytėjimo organo pradinės erdvę formuojančios funkci- 
jos, 0 susijusi su erdviniais regos juslės vaizdiniais, kurių 
poveikis yra galimas tik todėl, kad paties lytėjimo organo 
dalims būdingos tam tikros kokybinės savybės, lokaliniai 
ženklai, kurie sužadina liečiamosios dalies regėjimo vaizdi- 
nį. Tačiau nėra jokio pagrindo lokalinius ženklus tiesiogiai 
sieti su erdve; veikiau, matyt, jie gali patenkinti atitinkamą 
regimąjį vaizdą sukeliančių kokybinių signalų reikalavi- 
mus. O regimasis vaizdas prisiderina prie šių ženklų dėl 
dažno ryšio. Taigi lokalizacijos tikslumui yra palankios 
visos įtakos, kurios didina regimojo vaizdo aiškumą, be to, 
kokybinius lokalinių ženklų skirtumus. 

Todėl erdvinių vaizdinių procesą galime nusakyti kaip 
lytėjimo dirginimų įtraukimą į jau turimus regimuosius 
vaizdus; toks įtraukimas galimas dėl tvirto šių vaizdų ryšio 
su kokybiniais dirginimo lokaliniais ženklais. Ir čia (pagal 
S 9, skirs. 1) lokalinių ženklų ryšį su juos atitinkančių kūno 

vietų regimaisiais vaizdais galima traktuoti kaip nevisišką, 
bet labai pastovų susiliejimą. Susiliejimas yra nevisiškas, nes 
ir regimasis vaizdas, ir lytėjimo įspūdis išsaugo savo sava- 
rankiškumą; bet jis yra toks pastovus, kad esant tai pačiai 
lytėjimo organo padėčiai atrodo esąs neišardomas, o tai ir 
paaiškina reliatyvų lokalizacijos tikrumą. Dominuojantieji 
šio susiliejimo elementai yra lytėjimo pojūčiai, kurie dauge- 
liui žmonių taip stipriai užgožia regėjimo vaizdinius, kad 
jie negali jų aiškiai suvokti net ir labai sutelkę dėmesį. Todėl 
tokiais atvejais erdvinis suvokimas galbūt yra (kaip kad 
būdinga akliesiems) netarpiška lytėjimo ir judėjimo pojūčių 
funkcija (žr. toliau, skirs. 6). Tačiau tikslesnis stebėjimas pa- 
prastai parodo, kad apie įspūdžių padėtį ir atstumą galime 
spręsti tik tuo atveju, jeigu pasistengiame padaryti aiškesnį 
neapibrėžtą regimąjį liečiamos kūno dalies vaizdą. 

6. Šios regintiesiems galiojančios sąlygos iš esmės pasi- 
keičia, kai kalbame apie neregius, ypač neregius iš prigimties 
ar praradusius regėjimą ankstyvoje vaikystėje. Neregys dar 
gana ilgą laiką išsaugo jam įprastų regėjimo objektų vaiz- 
dų prisiminimą, todėl erdviniai lytėjimo vaizdiniai vis dar 
daugiau ar mažiau išlieka kaip lytėjimo pojūčių ir regėjimo 
vaizdų susiliejimo produktas. Kadangi jam nuo šiol nuolat 
atsinaujinančių regėjimo vaizdinių parama jau neįmanoma, 
tai jis vis labiau griebiasi judėjimo paramos, ir tada, pere- 
idamas nuo vieno lytėjimo įspūdžio prie kito, jis lytėjimo 
pojūtyje, kuris kyla sąnariuose ir raumenyse ($ 6, skirs. 6) ir 
kuris yra atlikto judesio dydžio matas, kartu įgyja matą nu- 
statyti, kokiu atstumu lytėjimo įspūdžiai nutolę vienas nuo 
kito. Šita lytėjimo parama, kuri apakusiajam prisideda prie 
nuolat blankstančių regimųjų vaizdų ir iš dalies juos pakei- 
čia, neregiui iš prigimties nuo pat pradžių yra vienintelė pa- 
rama, kuri jam leidžia įgyti vaizdinius apie atskirų įspūdžių 
savitarpio padėties ir nuotolio santykius. Todėl šiuo atveju 

galime stebėti, kaip tokių asmenų lytėjimo organai, ypač 
čiupinėjantys pirštai, nuolat juda objektų paviršiumi; daiktų 
suvokimui jiems, be to, praverčia didesnis dėmesys lytėjimo 
pojūčiams ir didesnis jų skyrimo įgūdis. Ta aplinkybė, kad 
šios juslės išsivystymo pakopa yra žemesnė negu regos jus- 
lės, šiuo atveju pasireiškia tuo, kad neregiai daug prasčiau 
suvokia tolydžias linijas ir tolydžius paviršius negu įvai- 
riai išdėstytus taškinius įspūdžius. Vienas iš įrodymų yra 
faktas, kad kuriant aklųjų raštą atskiroms raidėms žymėti 
reikėjo panaudoti tokius dirbtinius ženklus, kurie susideda 
iš iškilių taškų įvairių kombinacijų. Antai paprastai naudo- 
jamame Brailio aklųjų rašte vienas taškas yra A ženklas, 
du horizontaliai vienas kito atžvilgiu esantys taškai, - B 
ženklas, du vertikaliai išsidėstę taškai - C ženklas ir t. t. Ne 
daugiau kaip 6 taškų užtenka visoms raidėms žymėti; tiktai 
reikia, kad taškai tiek būtų nutolę vienas nuo kito, kad smi- 
liaus piršto galu galėtų būti suvokiami kaip atskiri. Neregių 
erdvės vaizdinių raidai svarbus tas būdas, kuriuo šis raštas 
yra skaitomas. Paprastai tam reikalui naudojami abiejų ran- 
kų smiliai. Dešinysis pirštas eina priekyje ir simultaniškai 
pagauna visą taškų grupę (sintetinis lytėjimas), o kairysis 
pirštas kiek lėčiau seka paskui jį ir atskirus taškus pagauna 
sukcesyviai (analizuojantis lytėjimas). Tačiau abu įspūdžiai, 
simultaninis ir sukcesyvus, yra vienas su kitu susiję ir orien- 
tuoti į tą patį objektą. Šis būdas aiškiai rodo, kad neregiai, 
kaip ir regintieji, erdvinius lytėjimo įspūdžius skiria ne ne- 
tarpiškai, kartu su jų poveikiu lytėjimo organui, o kad čia ju- 
desiai, kuriais analizuojančiam lytėjimui padedantis neregio 
pirštas prabėga atskirus atstumus, atlieka panašų vaidmenį, 
kokį reginčiajam turi lydintieji regėjimo vaizdiniai. 
Vaizdinys apie šių judesių dydį ir kryptį savo ruožtu 
gali atsirasti tik dėl to, kad kiekvieną judesį lydi koks nors 
vidinis lytėjimo pojūtis ($ 6, skirs. 6). Tačiau spėjimas, kad 

šis pojūtis jau tiesiogiai yra susijęs su erdvės, kurioje vyksta 
judėjimas, vaizdiniu, būtų visiškai neįtikėtinas; juk tada ne 
tik būtų pripažįstamas subjektui įgimto aplinkinės erdvės 
bei jo paties padėties joje stebėjimo buvimas (skirs. 2), bet 
tokiame spėjime dar slypėtų ir ypatinga prielaida, kad vi- 
diniai lytėjimo pojūčiai, nors jie savo kokybine prigimtimi 
bei pagal fiziologinius atsiradimo substratus ir yra panašūs 
į išorinius, skiriasi nuo pastarųjų tuo, kad juose kartu su 
pačiu pojūčiu atsiranda ir subjekto padėties bei netarpiškos 
aplinkos erdvinės tvarkos vaizdas. Tačiau tokia prielaida 
sugrąžintų mus prie Platono teorijos apie prisimenamas 
įgimtąsias idėjas. Juk iš lytėjimo kylantys pojūčiai būtų su- 
prantami kaip išorinė atsitiktinė priežastis, kuri pažadina 
įgimtą, taigi viršjuslinę erdvės idėją. 

7. Bet jau nekalbant apie šios hipotezės neįtikėtinumą, ji 
yra nesuderinama su ta įtaka, kurią lokalinių ženklų skyri- 
mui ir judesių skirtumams turi įgūdžiai. Todėl nelieka nieko 
kita, kaip erdvinių vaizdinių atsiradimą ir čia, kaip ir regin- 
čiųjų atveju (skirs. 5), aiškinti empiriškai duotais pačių pojūčių 
ryšiais. Šių ryšių prigimtis yra ta, kad su dviem pojūčiais a 
ir b, kurie turi skirtingus lokalinius ženklus, visuomet asoci- 
juojasi judėjimą lydintis vidinis lytėjimo pojūtis 4, o su dides- 
niu lokalinių ženklų a ir c skirtumu - intensyvesnis judėjimo 
pojūtis Č ir t. t. Neregiams lytint iš tikrųjų tarp išorinių ir 
vidinių lytėjimo pojūčių visuomet yra pastovus ryšys. Todėl 
negalima būtų tvirtinti, kad kuri nors iš šių dviejų pojūčių 
sistemų jau savaime turėtų savyje erdvinės tvarkos vaizdinį; 
mes tik galime sakyti, kad ši tvarka visada kyla iš jų abiejų 
ryšio. Laikantis šio požiūrio, iš išorinių įspūdžių kylantį ne- 
regių erdvinį vaizdinį galima apibrėžti kaip išorinių lytėjimo 
pojūčių ir jų kokybiškai eraduotų lokalinių ženklų susiliejimo su 
intensyviai graduotais vidiniais lytėjimo pojūčiais produktą. Šia- 
me susiliejimo produkte išorinių lytėjimo pojūčių savybės, 

nulemtos išorinių dirginimų, yra dominuojantys elementai, 
kurių atžvilgiu savitos kokybinės ir intensyvios lokalinių 
ženklų ir vidinių lytėjimo pojūčių savybės taip stipriai pa- 
sitraukia į antrąjį planą, kad jas, panašiai kaip kad garso 
obertonus, galima suvokti tik ypatingai įtempus dėmesį. 
Todėl erdviniai lytėjimo vaizdiniai pagrįsti visišku susilieji- 
mu ($ 9, skirs. 1). Tačiau šio susiliejimo savitumas, skirtingai 
nuo intensyvių tonų susiliejimų, yra tas, kad čia šalutiniai ir 
pagalbiniai elementai patys savo ruožtu yra skirtingos pri- 
gimties elementai, kurie susieti dėsningu savitarpio ryšiu. 
Lokaliniai ženklai sudaro gryną kokybių sistemą, o lytėjimo 
organo judesius lydintys vidiniai lytėjimo pojūčiai išsidėsto 
pagal intensyvumo laipsnių skalę; kadangi energija, kuri 
išeikvojama atstumui tarp dviejų tarpinės erdvės taškų 
pereiti, didėja tam atstumui didėjant, ir lokalinių ženklų 
kokybinio skirtumo didėjimas turi didinti judėjimą lydinčių 
pojūčių intensyvumo skirtumą. 

8. Taigi erdvinė lytėjimo įspūdžių tvarka yra dvigubo su- 
siliejimo produktas: pirmojo susiliejimo, kuris vyksta tarp 
pagalbinių elementų ir dėl kurio pagal du matmenis su- 
tvarkytų lokalinių ženklų sistemų kokybinės pakopos išsi- 
dėsto pagal vidinio lytėjimo pojūčio intensyvumo pakopas; 
ir antrojo susiliejimo, dėl kurio išorinio dirginimo apibrėžti 
išorinio lytėjimo pojūčiai susijungia su pirmojo susiliejimo 
produktais. Žinoma, abu šie ryšio procesai vyksta ne vienas 
po kito, o yra tas pats aktas, nes lokalinius ženklus, kaip ir 
lytėjimo judesius, tiesiogiai sužadina išoriniai dirginimai. 
Tačiau jeigu išorinis lytėjimo pojūtis keičiasi kintant objek- 
tyviai dirginimo prigimčiai, tai lokaliniai ženklai ir vidiniai 
lytėjimo pojūčiai yra subjektyvūs elementai, kurių savitar- 
pio tvarka, esant kad ir skirtingiausiems išoriniams įspū- 
džiams, visuomet pasilieka ta pati. Čia ir glūdi psichologinė 
sąlyga to savybių pastovumo, kurį priskiriame erdvei ir kuris 

kontrastuoja su įvairiopu erdvėje esančių objektų kokybinių 
savybių kintamumu. 

9. Jau po lytėjimo pojūčių erdvinių susiliejimų kiek- 
vienas šiame susiliejime dalyvaujantis elementas šiek tiek 
išsaugo pojūčių lokalizavimo galią. Antai ne tik regintysis, 
bet ir neregys bei neregiu gimęs turi lytėjimo vietos vaizdinį 
visiškai nejudant lytėjimo organui ir sugeba du pakankamai 
vienas nuo kito nutolusius įspūdžius suvokti kaip erdviškai 
atskirus. Tačiau, žinoma, neregiu gimęs, skirtingai negu re- 
gintysis, neturi liečiamos vietos regimojo vaizdo; vietoj jo čia 
susidaro paliesto nario judesio vaizdinys, o tais atvejais, kai 
kartu veikia keletas įspūdžių, - lytėjimo judesio nuo vieno 
įspūdžio prie kito vaizdinys. Taigi ir tarp taip susidariusių 
vaizdinių turi vykti tie patys susiliejimai kaip ir tarp papra- 
stų, nuo lytėjimo judesių priklausomų vaizdinių, tiktai čia 
yra tas skirtumas, kad vienas iš susiliejimo produkto veiks- 
nių, vidinis lytėjimo pojūtis, tokiais atvejais egzistuoja vien 
kaip prisimenamas vaizdas. 

10. Tačiau lygiai taip viskas gali vykti ir atvirkščiai: kaip 
tikras pojūčių turinys gali būti duota tik kokia nors vidinių 
lytėjimo pojūčių, kylančių iš atitinkamos kūno dalies ju- 
dėjimo, suma, be didesnės išorinių pojūčių priemaišos, ir 
anie vidiniai judėjimą lydintys pojūčiai gali vis dėlto būti 
erdvinio vaizdinio substratas. Tokie visada būna grynieji 
savo paties judėjimo vaizdiniai. Jeigu, pavyzdžiui, užsimerkę 
keliame ranką, tai kiekvienu momentu turime rankos padė- 
ties vaizdinį. Šiame vaizdinyje daugiau ar mažiau dalyvauja 
ir išoriniai lytėjimo pojūčiai, kurie kyla iš odos įtempimo ir 
raukšlių; tačiau tokie pojūčiai vis dėlto pasitraukia į šalutinį 
planą, palyginti su vidiniais lytėjimo pojūčiais, kuriuos su- 
kelia sąnariai, sausgyslės ir raumenys. 

Jeigu kalbėsime apie reginčius Žmones, tai jie, kaip ne- 
sunkiai galime pastebėti, savo pačių padėties vaizdinius įgyja 

taip, kad judančios kūno dalies padėties sukelti pojūčiai net 
ir užsimerkus ar nugręžus akis sužadina neaiškų regimąjį tos 
kūno dalies, taip pat tiesioginės aplinkinės erdvės vaizdą. Šis 
ryšys toks glaudus, kad gali atsirasti net tarp paprastų prisi- 
menamų vidinių lytėjimo pojūčių vaizdų ir atitinkamo regi- 
mojo vaizdinio, ir taip yra paralyžiuotų Žmonių atveju: vien 
tik valios pastanga atlikti tam tikrus judesius jiems sukelia 
tikrai atliktų judesių vaizdinį. Todėl reginčiųjų savo judesių 
vaizdiniai greičiausiai yra pagrįsti panašiais nevisiškais su- 
siliejimais, kaip ir išoriniai erdviniai lytėjimo pojūčiai; tiktai 
šiuo atveju vidiniai lytėjimo pojūčiai vaidina tą patį vaidmenį, 
kokį pirmuoju atveju vaidina išoriniai. Tai verčia manyti, kad 
ir vidiniams lytėjimo pojūčiams būdingi lokaliniai ženklai, 
t. y. kad įvairiuose sąnariuose, sausgyslėse, raumenyse atsi- 
randančiuose pojūčiuose esama apibrėžtų, vietos atžvilgiu 
graduotų skirtumų. Atrodo, kad savistaba tai iš tikrųjų pa- 
tvirtina. Jeigu pakaitomis judiname kelio, šlaunies, žasto ar 
kitą sąnarį arba vieną po kito tą patį dešinės ir kairės kūno 
pusės sąnarį, tai ir nepaisant niekuomet nenuslopinamo ryšio 
su atitinkamos kūno dalies regimuoju vaizdu paprastai kiek- 
vieną kartą pojūčio kokybė šiek tiek keičiasi. 

11. Remdamiesi šiais regintiesiems įprastais santykiais, 
galime suprasti ir vaizdinių apie savo judesius atsiradimo 
būdą, kuris yra savitas neregiais gimusiems žmonėms. Čia 
susiliejimo su atitinkamos kūno dalies regimuoju vaizdu 
vietą turi užimti vidinių lytėjimo pojūčių susiliejimas su lo- 
kaliniais ženklais, ir šiuo atveju kartu dar prisideda išorinių 
lytėjimo pojūčių parama. Todėl neregiui jo judesių orienta- 
vimui erdvės atžvilgiu šie pastarieji pojūčiai vaidina daug 
didesnį vaidmenį negu reginčiajam. Neregio vaizdiniai apie 
jo paties judėjimą yra gana netikri, kol jis nesuteikia jiems 
paramos išorinių objektų lytėjimu; čia jam padeda didesni 
išorinės juslės įgūdžiai ir dėmesys jos parodymams. Šį fak- 

tą patvirtina vadinamasis „neregių suvokimas iš tolo“. Tai 
yra sugebėjimas iš tam tikro atstumo be tiesioginio lietimo 
suvokti pasipriešinimą sukeliančius objektus, pavyzdžiui, 
netoli esančią sieną. Eksperimentiškai galima pagrįsti, kad 
suvokimas iš tolo susideda iš dviejų veiksnių: pirma, iš labai 
silpno kaktos odos dirginimo, kurį sukelia oro pasiprie- 
šinimas, ir, antra, iš pasikeitusio žingsnių garso. Pastarasis 
veiksnys yra kaip signalas, kuris padidina dėmesį aniems 
silpniems dirginimams suvokti. Todėl suvokimas iš tolo nu- 
stoja galios, kai sutrikdomas lytėjimo dirginimas aprišant 
kaktą skara arba kai Žingsniai negirdimi. 

12. Greta atskirų kūno dalių padėties ir judėjimo vaizdi- 
nių mes dar turime viso kūno padėties ir judėjimo vaizdinį, ir 
anie pirmieji vaizdiniai, kurie yra reliatyvūs, tik per santykį 
su šiuo pastaruoju vaizdiniu įgyja absoliučią reikšmę. Šiems 
bendriesiems vaizdiniams orientavimosi organas yra galva, 
apie kurios padėtį kiekvienu momentu turime apibrėžtą 
vaizdinį. Remdamiesi vidinių ir išorinių lytėjimo pojūčių 
kompleksais, galvos atžvilgiu mes orientuojame (kad ir 
labai neapibrėžtai) vienus ar kitus kūno organus. Specifinis 
orientavimosi organas galvoje yra trys klausos labirinto 
pusratiniai kanalai, o prie jų kaip šalutinė pagalbinė prie- 
monė prisideda su galvos raumenų veikimu susiję vidiniai 
ir išoriniai lytėjimo pojūčiai. Geriausiai suprasti šią su pus- 
ratiniais kanalais susijusios orientavimosi funkcijos prigimtį 
galima tarus, kad juose, kintant labirintą užpildančio skys- 
čio slėgiui, atsiranda vidiniai lytėjimo pojūčiai su ypatingai 
ryškiais lokalinių ženklų skirtumais. Svaigulio reiškiniai, 
atsirandantys dėl greito galvos sukimo, kyla tikriausiai iš 
pojūčių, kuriuos sukelia stiprus labirinto skysčio judėjimas. 
Tai patvirtina ir tas faktas, kad dalinis pusratinių kanalų pa- 
žeidimas sukelia orientavimosi sutrikimus, o visiškai jiems 
suirus orientavimosi sugebėjimas išnyksta. 

12*. Yra dvi erdvinių vaizdinių psichologinio atsiradimo 
būdo sampratos, kurios paprastai vadinamos natyvizmu ir 
empirizmu. Natyvistinė teorija mėgina lokalizaciją erdvėje 
paaiškinti juslinių organų ir juslinių centrų įgimtomis savy- 
bėmis, o empiristinė teorija aiškina ją patyrimo įtaka. Tačiau 
šios teorijos nereiškia tikrai esamos priešpriešos, nes galima 
ginčyti įgimtų erdvės vaizdinių prielaidą ir vis dėlto ne- 
tvirtinti, kad jie atsiranda iš patyrimo. Ir iš tikrųjų kaip tik 
taip yra tuo atveju, jeigu, kaip kad esame anksčiau padarę, 
erdvės stebinius traktuojame kaip psichologinio susiliejimo 
produktą, pagrįsą ir juslės bei judėjimo organų fiziologinė- 
mis savybėmis, ir bendraisiais psichinių darinių atsiradimo 
dėsniais. Tokie susiliejimo procesai ir jais paremta juslinių 
įspūdžių tvarka visur yra mūsų patyrimo pagrindas; tačiau 
kaip tik todėl jų negalima vadinti pačiu patyrimu. Teisin- 
giau būtų šias teorijas apibūdinti kaip natyvistinių ir gene- 
tinių teorijų priešpriešą, ir pastarosios teorijos savo ruožtu 
išsiskaido į empiristines ir susiliejimo teorijas. Kadangi čia 
tik tokie suponuojami asociatyvūs susiliejimo procesai ap- 
skritai padaro galimą patyrimą, tai susiliejimo teoriją galima 
vadinti ir preempiristine genetinių teorijų forma. Be to, ne- 
reikia iš akių išleisti ir to dalyko, kad natyvistinėse teorijose 
dažnai slypi empiristinės, o empiristinėse teorijose - naty- 
vistinės sudedamosios dalys, todėl jų priešprieša kartais 
atrodo esanti tik tariama. Natyvistai taria, kad įspūdžių 
tvarka erdvėje atitinka jautriųjų taškų odoje ir tinklainėje 
tvarką; ypatingas išorinės projekcijos būdas, būtent objektų 
nuotolio ir dydžio vaizdinys, be to, keleto erdviškai atskirų 
Įspūdžių santykis su tuo pačiu objektu turi, pasak natyvistų, 
priklausyti nuo „dėmesio“, nuo „valios“ arba net nuo „pa- 
tyrimo“. O empiristai taria, kad erdvė vienaip ar kitaip jau 
yra duota ir tada kiekvieną atskirą vaizdinį interpretuoja 
kaip patyrimo motyvų apibrėžtą orientavimąsi šioje erdvėje. 

Erdvinių regos vaizdinių teorijoje lytėjimo erdvė paprastai 
traktuojama kaip ši pirminiu būdu duota erdvė; o lytėjimo 
vaizdinių teorijoje pirminė erdvės kokybė kartais priskiria- 
ma vidiniams lytėjimo pojūčiams. Taigi realiai esančiose 
teorijose empirizmas ir natyvizmas dažniausiai yra visiškai 
išskydusios sąvokos; ir abi šios pakraipos paprastai vieno- 
dai naudojasi kompleksinėmis vulgariosios psichologijos 
sąvokomis, tokiomis kaip „dėmesys“, „valia“, „patyrimas“, 
ir nesiima detaliau jų tyrinėti bei analizuoti. Čia ir glūdi jų 
abiejų priešingumas susiliejimo teorijai, kuri psichologine 
vaizdinių analize siekia išskirti elementarius procesus, ku- 
riuose tie vaizdiniai atsiranda. 

Tiesioginis galvos poveikis viso kūno padėties ir judėjimo 
vaizdiniams (poveikis, kuris reiškiasi galvos svaigimo reiš- 
kiniais ir judėjimo erdvėje pasyviuose kūno judesiuose vaiz- 
diniais) iš pradžių buvo siejamas su tam tikromis smegenų 
dalimis, ypač su smegenėlėmis (cerebellum). Iš tiesų visai 
tikėtina mintis, kad smegenėlės, kaip periferinių orientavi- 
mosi organų centras, turi tiesioginės ir netiesioginės įtakos 
orientavimosi reiškiniams ir jo sutrikimams. Labai svarbų 
vaidmenį čia atlieka kanalinis labirintas, ir tai patvirtina 
su paukščiais atliekami dalinės arba visiškos tų pusratinių 
kanalų ekstirpacijos eksperimentai. Tačiau šiuo atveju tam 
tikros įtakos visuomet turi išoriniai lytėjimo pojūčiai ir regos 
suvokimai: pašalinus pusratinius kanalus, jie pamažu pra- 
deda kompensuoti atsiradusius orientavimosi sutrikimus. 
Savotiškas dominuojančios šių pusratinių kanalų įtakos 
patvirtinimas yra, beje, tai, kad kurčnebyliams orientavimosi 
sutrikimai yra labai dažni; greičiausiai sutrikimai įvyksta 
dėl to, kad kurčnebylystę sukeliantis ankstyvas klausos la- 
birinto suirimas paliečia ir pusratinius kanalus. 

B. Erdviniai regėjimo vaizdiniai 


13. Bendrosios lytėjimo juslės savybės atsikartoja, tiktai 
daug subtilesne forma, regos juslėje. Juslinį išorinės odos 
paviršių čia atitinka tinklainės paviršius su jos palisadiškai 
išsidėsčiusiais, nepaprastai smulkią jautrių taškų mozaiką 
sudarančiais kūgeliais ir stiebeliais ($ 6; 2 pav.). Regimojo 
nervo (11 pav., N) siūlai, iš savo įėjimo į akį vietos išsiplėto- 
dami visomis kryptimis, sudaro vidinį tinklainės (retinos, K) 
dangalą. Pasisukdami į išorinę akies obuolio pusę, jie toliau 
plėtojasi kituose šios membranos dangaluose, galiausiai kū- 
geliuose ir stiebeliuose, kurie su savo siauromis kūgiškomis 
ir cilindriškomis (2 pav. atgręžtomis į viršų) galūnėmis su- 
daro išorinį kraštutinį periferinį dangalą. Pastarasis dar yra 
išklotas tamsaus pigmento sluoksniu, ir tai yra gyslainė (G), 
kurios gausiuose induose telkiasi tai, ką išskiria tinklainė. Pa- 

11 pav. Scheminis akies pjūvis. N - regimasis nervas, O - odena, C - ragena, G - gys- 
lainė, J - rainelė, R - retina, V - akies skystis (priekinė akies kamera), L - lęšiukas, 
S-stiklakūnis, 1 - optinis mazginis taškas, a - akloji dėmė, 4 - geltonoji dėmė (centri- 
nė duobelė), p - vyzdys 
Pagaliau gyslainę dengia išorinė apsauginė akies plėvelė, 
akies baltymas arba odena (sclera, O). Gyslainė priekyje pe- 
reina į rainelę (J), kuri viduryje turi matymo angą, t. y. vyzdį 
(p), o odena - į permatomą rageną (cornea, C). Ragena, lęšiu- 
kas (L) kartu su tarp jų esančiu akies skysčiu (V) ir stiklakūu- 
niu (S) sudaro skaidrių laužiančiųjų akies įtaisų sistemą. Ji į 
akį patenkančią šviesą laužia taip, kad esant normaliai akies 
būsenai tinklainėje gaunamas apverstas šiek tiek nutolusio 
objekto sumažintas atvaizdas. Šio atvaizdo padėtį ir dydį 
gali padėti nustatyti paprasta apytikrė konstrukcija. Čia 
galima pasinaudoti kardinaliu optiniu tašku, vadinamuoju 
mazginiu tašku (11), kuris yra visiškai prieš pat užpakalinį 
lęšiuko paviršių ir kuris turi tą savybę, kad jeigu iš kurio 
nors išorinio objekto taško per jį nubrėšime tiesę, krypties 
liniją, tai ji palies tinklainę atitinkamame atvaizdo taške. 
Prie artimesnių objektų optinis aparatas prisitaiko taip, kad 
priešakinis lęšiuko paviršius, gyslainės priekinio žiedo rau- 
menų siūlams veikiant lęšiuko kapsulę, stipriau išsigaubia 

išstumdamas į priekį rainelę (11 pav. tai parodyta punkty- 
ru). Be šio akies prisitaikymo prie netoli esančių objektų 
kintančiu lęšiuko išgaubtumu, ji rainelę sudarančiuose rau- 
menų siūluose dar turi prisitaikymo prie šviesumo aparatą, 
kuris į tinklainę krintančios šviesos veikiamas refleksyviai 
funkcionuoja taip, kad didėjant šviesumui vyzdys susiaurė- 
ja, o mažėjant - išsiplečia. Pagaliau svarbią reikšmę regėjimo 
aktui turi dvi tinklainės vietos: akloji dėmė (2), kuri atitinka 
regimojo nervo įėjimo vietą ir kuri, nesant joje regėjimo ląs- 
telių (kūgelių ir stiebelių), yra nejautri šviesai, ir geltonoji 
dėmė (g), arba centrinė tinklainės duobelė, vieta, kurioje 
yra vien tankūs kūgeliai ir kuri dėl to pritaikyta daugiausia 
ryškių atvaizdų suvokimui. Aklosios dėmės skersmuo yra 
apie 6? arba 1,5 mm, geltonosios dėmės - 4/>* arba trupu- 
tį mažiau kaip 1 mm; pastaroji dėmė yra 159 arba 4 mm 
nutolusi nuo pirmosios, o visos akies skersmuo turi apie 
23 mm. Tokia akies sandara apibūdina ją kaip optinį apa- 
ratą, sukurtą pagal kameros obskuros principą, tačiau akis 
nuo pastarosios, nekalbant apie šviesą juntančio paviršiaus 
(retinos) savitumą, skiriasi abiem prisitaikymo savybėmis: 
prisitaikymu prie skirtingų nuotolių keičiant lęšiuko formą 
ir prisitaikymu prie skirtingo šviesos stiprumo rainelei at- 
liekant diafragmos funkcijas, - ir tai yra tokios savybės, ku- 
rias gali turėti tik gyvas organas. Kadangi šviesa savo erdvę 
persmelkiančia energija gali į šviesai jautrią tinklainę siųsti 
aiškius ir artimų, ir tolimų objektų atvaizdus, tai regėjimui, 
dar labiau negu klausai, būdinga nuotolio juslės reikšmė, o 
kartu ji, kaip ir lytėjimas, yra erdvinė juslė. 

14. Kiekvienas regėjimo vaizdinys pagal savo erdvines 
savybes gali būti išskaidytas į du veiksnius: 1) į atskirų 
vaizdinio elementų orientaciją vienas kito atžvilgiu ir 
2) į jų orientaciją įsivaizduojančiojo subjekto atžvilgiu. Jau 
atskiro šviesos taško vaizdinyje glūdi abu šie veiksniai: juk 

turime tą tašką įsivaizduoti kokioje nors erdvinėje aplinkoje 
ir esančiu nuo mūsų pačių kokia nors kryptimi ir nuotoliu. 
Šie veiksniai gali būti atskirti tik savavališku abstrahavimu, 
bet tikrovėje jie niekuomet nebūna vienas be kito, kadangi 
kurio nors erdvinio taško santykis su jo aplinka paprastai 
apibrėžia ir to taško santykį su įsivaizduojančiuoju subjektu. 
Ši priklausomybė kartu reiškia, kad regėjimo vaizdinių ana- 
lizę tikslinga pradėti nuo pirmojo iš šių veiksnių, t. y. nuo 
vaizdinio darinio elementų savitarpio orientacijos, ir tik po 
to nagrinėti antrąjį veiksnį, t. y. darinio orientaciją įsivaizduo- 
jančiojo atžvilgiu. 


a. Regėjimo vaizdinio elementų savitarpio orientacija 


15. Regėjimo vaizdinio elementų savitarpio santykių 
sampratai būdingos tos pačios (tik subtilesne forma ir su re- 
gos juslei reikšmingomis modifikacijomis) savybės, kokias 
turi lytėjimo juslė. Čia net ir su pačiu paprasčiausiu, beveik 
taško pavidalo įspūdžių mumyse susisieja atitinkamos vietos 
erdvėje vaizdinys, taigi mes jam priskiriame apibrėžtą pa- 
dėtį jo aplinkinės erdvės dalių atžvilgiu. Tačiau lokalizacija 
įvyksta ne nustatant tiesioginį santykį su atitinkamu jutimo 
organo tašku (kaip kad būdinga lytėjimo juslei), o perkeliant 
įspūdį į regėjimo lauką, esantį už įsivaizduojančiojo subjekto 
ir šiek tiek nuo jo nutolusį. Be to, čia, kaip ir lytėjimo juslės 
atveju, lokalizacijos tikslumo matas yra atstumas, kuriam 
esant du beveik taškiniai įspūdžiai dar gali būti erdviškai 
skiriami; tačiau ir šis atstumas duotas mums ne kaip ant pa- 
ties juslės paviršiaus galimas išmatuoti linijinis dydis, o kaip 
mažiausia galima suvokti tarpinė erdvė tarp dviejų regėjimo 
lauko taškų. Kadangi regėjimo lauko atstumas nuo mūsų 
gali būti įvairus, tai čia lokalizacijos tikslumo matas turi 
būti ne koks nors linijinis dydis, o kampas, kurį sudaro dvi 

tiesios linijos, einančios nuo regėjimo lauko taškų per lęšiu- 
ke esantį optinį mazginį (krypties linijų susikirtimo) tašką į 
atitinkamus taškus tinklainės atvaizde. Kol atvaizdo dydis 
tinklainėje nesikeičia, šis regos kampas išlieka pastovus, tuo 
tarpu taškų atstumas regėjimo lauke, objektui tolstant nuo 
reginčiojo, santykiškai didėja. Jeigu regos kampą norėtume 
pakeisti kokiu nors jį atitinkančiu linijiniu atstumu, tai toks 
galėtų būti tik tinklainės atvaizdo skersmuo, kuris susidaro 
iš regos kampo dydžio ir tinklainės paviršiaus atstumo nuo 
akies optinio mazginio taško. 

16. Pagal šį principą atliekamo lokalizacijos tikslumo ma- 
tavimas parodo, kad įvairiose regėjimo lauko dalyse šis tik- 
slumas yra labai skirtingas; tai atitinka tą rezultatų skirtin- 
gumą, kuris, kaip matėme, priklauso nuo įvairios lytėjimo 
organo vietos (skirs. 4). Ir tiktai viena tinklainės vieta šiuo 
atžvilgiu yra dėmesio verta išimtis. Tai yra regimojo nervo 
įėjimo vieta; ji yra nejautri šviesai, kadangi joje nėra regė- 
jimo elementų - kūgelių ir stiebelių. Šios aklosios dėmės 
buvimą gerai parodo 12 pav. 


+ 


12 pav. Akloji dėmė 


Jeigu užmerksime kairiąją akį, o dešiniąja maždaug 
iš vienos pėdos atstumo fiksuosime kairėje pusėje esantį 
kryželį, tai juodas apskritimas kris į šios akies akląją dėmę: 
todėl jis išnyksta, o jo vieta atrodo užimta balto fono, kuris 
plyti per visą piešinį. Šis eksperimentas pagal jį atradusio 
mokslininko pavardę vadinamas Mariotto eksperimentu. Vi- 
sose kitose tinklainės vietose erdvės dydis, nusakantis ma- 

žiausią skirti galimą atstumą, yra labai nedidelis, visuomet 
daug mažesnis negu lytėjimo organo atveju. Ir jeigu lytėjimo 
atveju yra daugybė galimo subtilesnio skyrimo vietų, tai re- 
gėjimo lauke yra tik viena galimo subtilesnio skyrimo vieta, 
akies vidurys, atitinkantis tinklainės centrą, o einant nuo jo 
į šonines dalis lokalizacijos tikslumas labai greitai mažėja. 
Taigi visą regėjimo lauką arba visą tinklainės paviršių gali- 
ma lyginti su kokia nors viena lytėjimo sritimi, pavyzdžiui, 
su smiliaus lytėjimu, tačiau visas tinklainės paviršius 10- 
kalizacijos tikslumu, ypač centrinėse savo dalyse, žinoma, 
pranoksta lytėjimą: čia du įspūdžiai, atitinkantys 50-90 se- 
kundžių regos kampą, dar gali būti skiriami, o 2,5“ į šoną 
nuo tinklainės centro mažiausias skirti galimas dydis jau yra 
30", o nutolus nuo centro 8* padidėja maždaug iki 17. 

Normaliai žiūrėdami į tuos objektus, kurių atžvilgiu no- 
rime įgyti tikslesnį erdvinį vaizdinį, savo akį nukreipiame 
taip, kad jie būtų regėjimo lauko viduryje, taigi jų atvaiz- 
das - tinklainės centre. Todėl tokie objektai laikomi tiesiai 
matomais, o visi kiti, kurie yra šoninėse regimojo lauko da- 
lyse, - netiesiai matomais. Tiesaus matymo srities vidurinis 
taškas vadinamas žvilgsnio, arba fiksaciniu, tašku, o šį tašką 
su tinklainės centro viduriniu tašku jungianti linija - žvilęs- 
nio linija. O pačios tinklainės centrinės srities, t. y. tos srities, 
kurioje įspūdžiai aiškiai skiriami, kuri leidžia mums skaityti 
paprasto spaudos šrifto raides, apimtis yra, kaip jau ma- 
tėme, apie 4V4* ir jos vieta - 159 į išorę nuo 6? apimančios 
aklosios dėmės (11 pav., 7 ir a). 

Jeigu apskaičiuosime linijinį atstumą, atitinkantį aną 
mažiausią regos kampą, kur regėjimo lauko centre gali būti 
kaip atskiri suvokti du taškai, tai gausime dydį, kuris lygus 
*/1000-*/1000 mm. Šis dydis lygus maždaug tinklainės vieno 
kūgelio skersmeniui; o kadangi tinklainės centre yra vien 
kūgeliai, kurie išsidėstę taip tankiai, kad jie liečia vienas 

kitą, tai tikėtina, kad du šviesos įspūdžiai visada turi kris- 
ti ant dviejų skirtingų tinklainės elementų, kad juos būtų 
galima erdviškai skirti. Tai atitinka ir tą faktą, kad šoninėse 
tinklainės dalyse šviesai jautrius abiejų formų (kūgelių ir 
stiebelių) elementus jau skiria didesni tarpai. Tuo remiantis 
galima tarti, kad regėjimo aštrumas apskritai priklauso nuo 
tinklainės elementų išsidėstymo tankumo. 

16*. Iš šio regėjimo aštrumo ir tinklainės elementų išsi- 
dėstymo savitarpio santykio dažnai buvo daroma išvada, 
kad kiekvienam tinklainės elementui būdinga pradinė sa- 
vybė lokalizuoti į jį krintantį šviesos dirginimą toje erdvės 
vietoje, kuri atitinka jo projekciją regėjimo lauke. Taigi regos 
juslės ypatybė savo objektus apskritai įsivaizduoti išorinia- 
me, tam tikru atstumu nuo subjekto esančiame regėjimo 
lauke čia siejama su įgimta tinklainės elementų (arba jų cen- 
trinių atitikmenų smegenų regos centre) energija. Yra tam 
tikrų regėjimo patologinių sutrikimų, kurie, kaip atrodo 
bent iš pirmo žvilgsnio, tokią prielaidą patvirtina. Jeigu, pa- 
vyzdžiui, dėl kokių nors po tinklaine vykstančių uždegimo 
procesų ji kai kuriose vietose išstumiama iš savo padėties, 
tai atsiranda vaizdų iškreiptumas, vadinamosios metamor- 
fopsijos, kurių dydį ir kryptį visiškai galima paaiškinti tarus, 
kad iš savo padėties išstumti tinklainės elementai ir toliau 
lokalizuoja savo įspūdžius taip, tarsi jie būtų savo pradinėje 
padėtyje. Tačiau šis vaizdų iškreiptumas (čia dažniausiai 
turime reikalą su reiškiniais, kurie dėl laipsniško uždegimo 
kilimo ir nykimo procesų nuolat kinta) lygiai taip pat ma- 
žai įrodo įgimtos lokalizacijos energijos buvimą, kaip kad 
mažai tą buvimą įrodo bet kam lengvai prieinamas stebėji- 
mas, kad per prizminius akinių stiklus suvokiami iškreipti 
objektų vaizdai. Bet jeigu pamažu padėtis pasidaro normali, 
tai metamorfopsijos išnyksta, ir tai atsitinka ne tik tais at- 
vejais, kai galima tarti visišką tinklainės elementų sugrįžimą 

į savo pradinę padėtį, bet ir tais, kai dėl uždegimo procesų 
apimties tai yra visiškai neįtikėtina. Pastaraisiais atvejais tu- 
rime tarti, kad atskiri tinklainės elementai jau vėl prisitaikė 
prie atitinkamų regėjimo lauko taškų. Šią išvadą patvirtina 
stebėjimai, kaip normali akis pamažu prisitaiko prie vaizdų 
iškreiptumo, kurį sukelia išorinės optinės priemonės. Jeigu 
užsidedame prizminius akinius, tai paprastai atsiranda aiš- 
kiai pastebimi ir regėjimui trukdantys vaizdų pokyčiai, tie- 
sios ribinės linijos išsigaubia ir todėl objektų formos atrodo 
iškreiptos. Tačiau, ilgiau nešiojant akinius, iškreiptumas pa- 
mažu išnyksta; jis gali vėl atsirasti priešingu atveju - akinius 
nustojus nešioti. 

17. Tačiau, be tinklainės pojūčių, šviesos įspūdžių san- 
darai priklauso dar ir kiti psichiniai elementai. Fiziologinės 
regos organo savybės leidžia spėti, kad tokie kiti elementai 
yra akies judesius lydintys pojūčiai. Šie judesiai matuojant 
atstumus regėjimo lauke vaidina, matyt, tokį pat vaidmenį, 
kokį lytėjimo judesiai vaidina matuojant lytėjimo įspūdžius. 
Kadangi akis gali sukinėtis visomis kryptimis apie savo cen- 
trą, kuris visada vienodai orientuotas galvos atžvilgiu, tai ji 
puikiai pritaikyta tam, kad tolydžiai prabėgtų ribines objek- 
tų linijas arba trumpiausiu keliu nuo vieno fiksacinio taško 
pereitų prie kito. Kadangi abiejų akių judesiai dėl savitarpio 
inervacijos poveikio yra taip pritaikyti vienas prie kito, kad 
esant normalioms sąlygoms žvilgsnio linijos visuomet nu- 
sistato į vieną ir tą patį fiksacinį tašką, tai bendras abiejų 
akių veikimas leidžia ne tiktai tiksliai suvokti objektų padėtį 
vienas kito atžvilgiu, bet ir yra svarbiausia priemonė erdvi- 
niams objektų santykiams su reginčiuoju subjektu nustatyti 
(žr. skirs. 24 ir toliau). 

18. Ir iš tikrųjų regėjimo reiškiniai rodo, kad kaip atskirų 
taškų regėjimo lauke skyrimas apskritai priklauso nuo tin- 
klainės elementų išsidėstymo tankumo, taip dviejų taškų 

savitarpio atstumo vaizdinys priklauso nuo judesio pastan- 
gos, kurios akiai reikia šiam atstumui prabėgti. Ši pastanga 
priklauso vaizdiniui kaip ypatingas jos komponentas dėl to, 
kad ji susijusi su tuo įtampos pojūčiu, kurį ryškiai suvokia- 
me, kai tie judesiai yra didesni. 

Šių vidinių lytėjimo pojūčių įtaka labiausiai pasireiškia 
tuo, kad lokalizacija dėl atskirų akies raumenų dalinio para- 
lyžiaus patiria trukdžius, kurie tiksliai atitinka paralyžiaus 
paveiktus judesių įtampos pokyčius. Bendras šių sutrikimų 
principas yra kaip tik tas, kad atstumas tarp dviejų taškų, 
kai jis eina pasunkėjusio judesio kryptimi, atrodo padidėjęs. 
Pasunkėjusį judesį atitinka intensyvesnis įtampos pojūtis, 
kurį normaliomis sąlygomis turėtų lydėti ekstensyvesnis 
judesys: todėl nueitas atstumas atrodo didesnis. Kadangi 
judesio metu gautos įtampos dydis turi atgalinį poveikį 
ramybės būsenoje esančios akies judesio impulsams, tai mi- 
nėtoji apgaulė atsiranda ir atžvilgiu to atstumo, kurį akis dar 
turėtų nueiti ta pačia kryptimi. 

19. Tačiau panašių nukrypimų būna ir veikiant normaliai 
akiai. Nors akies raumenų aparatas sutvarkytas taip, kad ju- 
desiai įvairiomis kryptimis turėtų būti 
atliekami daugmaž su ta pačia įtampa, 
tačiau dėl priežasčių, kurios susijusios 
su regos organo prisitaikymu prie savo 
funkcijų, čia yra tam tikrų nukrypimų. 
Kadangi dažniausiai stebime artimus 


objektus, į kuriuos konvergentiškai 


turime nustatyti žvilgsnio linijas, tai 13 pav. Akies raumenų 
. "T . schema (kairioji akis). 
akies raumenys Įg1jO tokią sandarą, Re - rectus externus. 


kuri pirmiausia palengvina konver- | Rit- retus internus. Rsi - 
22 vs ; S Sie 5 i rectus superior ir inferior 
gencinius žvilgsnio linijų judesius; PO plokštuma. Osi - obliguus 


to iš calimų konvergenciniu iudesi sup. ir inf. prisijungimas. 
g “ ų o g€ : i J = ų B - regėjimo, arba Žvilgs- 
savo ruožtu pirmenybė teikiama ju- nio, linija 

desiams, nukreiptiems žemyn, o ne aukštyn. Santykinis 
konvergencinių judesių lengvumas pasiekiamas ypatingu 
akį aukštyn ir žemyn sukančių raumenų, t. y. rectus superior 
ir inferior, išsidėstymu (13 pav., Rsi). Šie raumenys išsidėstę 
ne vertikalioje žvilgsnio linijos (B) plokštumoje (tai atitiktų 
paprasčiausią akies sukimą aukštyn ir žemyn), o nuo šios 
plokštumos nukrypsta taip, kad judindami akį aukštyn ir 
žemyn kartu ją truputį pakreipia vidun. Kiekvienas iš šių 
raumenų turi pakrypusį pagalbinį raumenį, rectus superior 
papildo obliguus inferior, o rectus inferior - obliguus superior 
(13 pav., Osi); šie pakrypę raumenys palaiko abu tiesiuosius 
akiai judant aukštyn ir žemyn, nes jie kompensuoja dėl asi- 
metrinės anų raumenų padėties atsirandantį akies sukimąsi 
apie žvilgsnio liniją. Dėl šio didesnio raumenų veiklos su- 
dėtingumo akies judesiuose aukštyn ir žemyn reikalinga 
didesnė įtampa negu jos judesiuose į išorės ir vidaus puses; 
šiuos judesius valdo vien du horizontalioje plokštumoje 
išsidėstę raumenys — rectus externus ir rectus internus. O 
santykinis konvergencinių akies judesių žemyn lengvumas 
reiškiasi iš dalies anksčiau minėtais judesius lydinčių pojū- 
čių intensyvumo skirtumais, iš dalies tuo, kad abiem akims 
judant Žemyn savaime atsiranda stipresnė konvergencija, o 
judant aukštyn - silpnesnė. 

Šiuos judinančio mechanizmo skirtumus atitinka tam 
tikros pastovios, nuo krypties regėjimo lauke priklausančios akies 
iliuzijos. Tai krypties iliuzijos ir atstumo iliuzijos. 

Antai kiekviena akis apsigauna vertikalios linijos krypties 
regėjimo lauke atžvilgiu: linija, savo viršutiniu galu 1-3? nu- 
krypstanti išorėn, atrodo vertikali ir todėl tikrai vertikali 
linija atrodo savo viršutiniu galu pakrypusi vidun. Kadangi 
ši iliuzija kiekvienai akiai turi priešingą kryptį, tai žiūrint 
abiem akimis ji išnyksta. Ją paaiškina ką tik nurodytas 
faktas, kad akies judesiai žemyn susiję su savaiminiu kon- 

vergencijos padidėjimu, o judesiai aukštyn - su jos suma- 
žėjimu. Šitas mūsų nepastebėtas judesio nukrypimas nuo 
vertikalios krypties perkeliamas į objekto priešingos kryp- 
ties nukrypimą. 

Panašiai ir pastovią atstumo iliuziją, kylančią lyginant 
įvairiomis kryptimis regėjimo lauke einančias tiesias linijas, 
galima paaiškinti tais skirtumais, kurie būdingi raumenų, 
judinančių akį aukštyn ir žemyn, ir raumenų, judinančių ją 
išorėn ir vidun, išsidėstymui. Iliuzija čia yra ta, kad mums 
vertikalios linijos atrodo vidutiniškai apie 1/7-1/10 ilgesnės 
negu tokio pat ilgio horizontalios linijos; todėl, pavyzdžiui, 
kvadratas atrodo kaip stačiakampis, kurio pagrindas trum- 
pesnis už statinius, ir atvirkščiai, iš akies nubrėžto kvadrato 
aukštis pasirodo esąs per mažas. Taigi kaip kad esant dali- 
niam akies paralyžiui atstumai, einantys apsunkinto judesio 
kryptimi atrodo didesni, taip lygiai tas pats dalykas galioja 
ir normaliai akiai. Greta šito labiausiai ryškaus skirtumo 
tarp vertikalios ir horizontalios krypties dar esama mažiau 
reikšmingo skirtumo tarp viršaus ir apačios, taip pat skir- 
tumo tarp išorės ir vidaus: viršutinę pusę vertikalios tiesės 
ir išorinę pusę horizontalios tiesės akis pailgina, pirmąją 
vidutiniškai 1/16, antrąją - 1/40. Pirmoji iš šių iliuzijų ati- 
tinka anksčiau minėtą lengvesnį akies judesį žemyn, ant- 
roji - lengvesnę konvergencijos padėtį. 

20. Prie šių pastovių krypties ir atstumo iliuzijų, kurias 
paaiškina tam tikra, ypatinga regėjimo paskirtimi pagrįsta 
judesių mechanizmo sandara, prisideda kitos, kintamos akies 
iliuzijos, kurias paaiškina bendrosios mūsų judesių savybės 
ir kurias galima susieti su analogiškais reiškiniais lytėjimo 
organų judesiuose. Jas irgi sudaro krypties iliuzijos ir atstumo 
iliuzijos. Pirmosios paklūsta šiai taisyklei: smailus kampas 
padidėja, bukas - sumažėja, ir kampų kraštinės atitinkamai 
pakeičia savo kryptį. Atstumo iliuzijoms galioja ši taisyklė: 

priverstiniai ir trūkinėjantys judesiai yra įtemptesni negu 
laisvi ir tolydūs judesiai; todėl tiesios linijos, kurios turi 
būti fiksuojamos, palyginti su atstumais tarp taškų, taip pat 
tiesios linijos, suskirstytos į keletą dalių taškais, palyginti su 
nepertraukiamomis, yra pervertinamos. 

207. Kampų matymo iliuzijai analogiškas reiškinys lytė- 
jimo juslės srityje yra tai, kad esame linkę pervertinti ma- 
žus sąnarių posūkius ir nepakankamai vertinti didelius; tai 
yra taisyklė, kurią galima traktuoti kaip visuotinį principą, 
kad mažesnės apimties judesiui reikia santykinai didesnių 
energijos sąnaudų negu didesnės apimties judesiui, nes 
pradinis judesio sukėlimas eikvoja daugiau energijos negu 
jau pradėto judesio palaikymas. Į keletą dalių suskirstytos 
linijos pervertinimui analogiškas reiškinys yra tai, kad 
kokiu nors lytėjimo organo judėjimu vertinamas erdvi- 
nis atstumas atrodo mažesnis, kai jis prabėgamas vienu 
tolydžiu judesiu, negu tada, kai jis prabėgamas keliskart 
nutrūkstančiu judesiu. Ir čia pojūtis atitinka tas energijos 
sąnaudas, kurios keliskart nutrūkstančiame judesyje yra 
didesnės negu nenutrūkstančiame. Todėl, suprantama, 
padalytų linijinių atstumų įvertinimas akimi kaip dides- 
nių vyksta tik tol, kol dėl padalijimo ypatumų neatsiran- 
da judesį trukdančių motyvų. Taip atsitinka, pavyzdžiui, 
kai yra tiktai vienas vienintelis padalijimo taškas. Tada 
jis verčia akį jį fiksuoti. Todėl jeigu lyginsime vieną kartą 
padalytą liniją su nepadalyta, tai pastebėsime, kad esama 
polinkio pirmąją liniją suvokti nejudančia akimi, fiksuojant 
padalijimo tašką, o antrąją - ją nužvelgiant judančia akimi; 
atitinkamai šiuo atveju atrodo, kad nepadalytas atstumas 
didesnis negu padalytas. Panašiomis sąlygomis pagrįsta ir 
ta aplinkybė, kad tiesi linija atrodo ilgesnė, jeigu ji pereina 
į jos galuose pridėtas linijas, kurios skatina judesį išeiti už 
tiesės galinių taškų, ir kad ta linija atrodo patrumpėjusi, jei- 

14 pav. Mūllerio-Lyerio iliuzija 15 pav. Zoellnerio iliuzija 


gu pridėtos linijos eina priešinga kryptimi (Mūllerio-Lye- 
rio iliuzija, 14 pav.). Todėl smailių kampų pervertinimas 
ryškiausias yra tada, kai šis iliuzinis motyvas pasikartoja 
daug kartų, kaip kad matyti 15 pav., kur įstrižai nubrėžtos 
ilgosios linijos iš tikrųjų yra lygiagretės, tačiau dėl regimo 
padidėjimo smailių kampų, kuriuos sudaro ilgąsias linijas 
kertančios trumposios linijos, atrodo pakaitomis išsiski- 
riančios ir suartėjančios (Zoellnerio iliuzija). 

20P. Visos šios pastovios ir kintamos krypties ir atstumo 
iliuzijos, skiriant jas nuo kitų, dioptriniais nukrypimais pa- 
grįstų optinių iliuzijų, paprastai vadinamos geometrinėmis 
optinėmis iliuzijomis, nes jų atsiradimas pirmiausia susijęs 
su geometrinių figūrų konstrukcija. Tačiau šiuo terminu, 
be anų, judesių mechanizmo ypatybėmis pagrįstų akies 
tikslumo nukrypimų, apimamos dar ir kitos jos iliuzijos, 
kurios pagrįstos toliau aiškinamais vaizdinių asociacijos 
dėsniais ir kurios gali būti apibūdintos kaip „asociacinės 
iliuzijos“. Toks yra, pavyzdžiui, faktas, kad apibrėžto ilgio 
linija arba apibrėžto dydžio kampas šalia daug trumpes- 
nės linijos arba daug mažesnio kampo atrodo padidėję, 
o atvirkščiu atveju - sumažėję, ir tai yra reiškinys, kuris, 
matyt, visiškai analogiškas šviesos ir spalvos kontrastui 
(5 17, skirs. 11). Panašūs asociaciniai poveikiai susiję ir su 
anksčiau pavaizduotomis kintamomis krypties ir atstumo 
iliuzijomis ta prasme, kad iš skirtingos judesio energijos 
poveikio kylančios iliuzijos dėl perspektyviško plokštumoje 

nupieštų figūrų gilumos suvokimo susiderina su tinklainės 
vaizdų savybėmis. Pavyzdžiui, padalyta tiesi linija atrodo 
ne tik ilgesnė negu tokio pat dydžio nepadalyta linija, bet 
mes dar ir nukeliame ją toliau, paklusdami dėl daugybės 
asociacijų mūsų suvokimą valdančiai taisyklei, kad tuo pa- 
čiu kampu regimi objektai atrodo tuo didesni, kuo toliau 
jie yra. Šios perspektyviškos asociacijos iliuzijos reiškiasi 
daugiau fiksuojant nejudančia akimi negu judančia, nes čia 
tam tikrą vaidmenį vaidina tinklainės vaizdų lyginimas, ir 
kartu jos yra pagalbinis požymis, leidžiantis kintamas iliu- 
zijas skirti nuo pastovių, nes šiose šalutinių perspektyvos 
vaizdinių paprastai nepastebima (daugiau apie asociacines 
iliuzijas Žr. toliau, $ 16, skirs. 9, apie erdvinį kontrastą — 
5 17, skirs. 11). 

21. Jeigu pastovios ir kintamos akies iliuzijos rodo tiesio- 
ginę erdvinių krypties ir atstumų suvokimų priklausomybę 
nuo akies judesių, tai šią aplinkybę kartu atitinka tas nei- 
giamas rezultatas, kad tinklainės elementų tvarka, ypač jų 
išsidėstymo tankumas, normaliomis sąlygomis krypties ir 
dydžio vaizdiniams neturi jokios pastebimos įtakos. Tai pir- 
miausia reiškiasi tuo, kad atstumas tarp dviejų taškų atrodo 
vienodas ir nepriklauso nuo to, ar mes jį matome tiesiai, 
ar netiesiai. Du taškai, kurie tiesiai žiūrint aiškiai skiriami, 
šoninėse regimojo lauko dalyse gali susilieti į vieną; tačiau 
kai tik jie skiriami, atstumas tarp jų atrodo toks pat ir ten, 
ir čia. Ši dydžio suvokimo nepriklausomybė nuo tinklainės 
elementų išsidėstymo tankumo siejasi ir su anksčiau minėtu 
(skirs. 16) išnykimu objektų, kurių vaizdas krinta į akląją 
dėmę. Kadangi tos dėmės dydis yra apie 6“, tai joje gali 
visiškai išnykti gana dideli vaizdai, pavyzdžiui, žmogaus 
veidas, esantis maždaug už 6 pėdų. Tačiau kai tik tos dėmės 
dešinėje ir kairėje arba jos viršuje ir apačioje regėjimo lauke 
pasirodo taškai, tai atstumas tarp jų atrodo lygiai toks pat, 

kaip ir kitose, aklosios dėmės nepertrauktose to lauko vieto- 
se. Tą patį dalyką galima stebėti ir tais atvejais, kai dėl kokių 
nors ligos procesų kuri nors tinklainės vieta yra akla.* 

22. Regėjimo aštrumas ir krypčių bei atstumų suvokimas regė- 
jimo lauke yra, kaip rodo šie reiškiniai, dvi funkcijos, kurios 
iš dalies paaiškinamos skirtingomis sąlygomis: pirmoji sąly- 
ga - tinklainės elementų išsidėstymo tankumas, antroji — akies ju- 
desiai. Tačiau galima teigti, kad regos juslės, kaip ir lytėjimo 
juslės, erdviniai vaizdiniai nėra pradiniai vaizdiniai, kurie 
savaime atsiranda veikiant jau pačiam šviesos įspūdžiui, jie 
išsivysto tik iš tam tikrų pojūčio komponentų sąsajų (atski- 
rai paimti šie komponentai neturi erdvinės savybės). Kartu 
tos sąlygos rodo, kad šių komponentų santykis vieno su kitu 
čia yra toks pat kaip ir lytėjimo juslės atveju ir kad reginčių- 
jų erdvinių vaizdinių susiformavimas gali būti gretinamas 
su vaizdiniais neregių iš prigimties, nors pastaruoju atveju 
panašų savarankiškumą įgyja tik lytėjimo juslė. Tačiau pa- 
našiai kaip lytėjimo įspūdžiai lokalinę reikšmę gali įgyti tik 
dėl su jais susijusių pojūčių lokalinių niuansų, dėl lokalinių 
ženklų, tai tą patį dalyką turime tarti esant ir įspūdžių tin- 
klainėje atveju. 

222, Šiaip ar taip, kokybinės lokalinių ženklų gradacijos 
tinklainėje negalima parodyti taip aiškiai, kaip tai įmanoma 
išorinės odos atžvilgiu. Tačiau spalvos įspūdžių atžvilgiu 
galima apskritai nustatyti, kad esant didesniam atstumui 
nuo tinklainės centro pojūčio kokybė pamažu keičiasi, spal- 
vos netiesiai matant juntamos iš dalies kaip blankesnės, o iš 


* Su tuo susijęs ir tas faktas, kad akloji dėmė ir pojūčių turinio atžvilgiu at- 
rodo ne kaip skylė regėjimo lauke, o savo šviesumu ir spalva yra tokia pat 
kaip ir regimasis laukas, taigi, pavyzdžiui, atrodo balta, kai žiūrime į baltą 
paviršių, juoda - jeigu žiūrime į juodą paviršių ir t. t. Kadangi šitas aklosios 
dėmės užpildymas yra galimas tik dėl reprodukuojamų pojūčių, tai jį, žino- 
ma, paaiškina asociacijos reiškiniai, apie kuriuos kalbėsime vėliau ($ 16). 

dalies turi kitą spalvinį toną, pavyzdžiui, geltona spalva su- 
vokiama kaip oranžinė. Žinoma, tokie savitumai visiškai ne- 
įrodo pojūčio grynai lokalinių skirtumų buvimo dėl jų sub- 
tilios gradacijos, kurią būtų galima tarti esant, pavyzdžiui, 
tinklainės viduryje. Ir vis dėlto tai patvirtina, kad lokaliniai 
skirtumai apskritai egzistuoja; prielaida apie jų buvimą ir už 
tų ribų, kuriose jie gali būti įrodyti, atrodo tuo pagrįstesnė, 
kad netarpiškas pojūčio skirtumų interpretavimas kaip lo- 
kalinių skirtumų (su tokiu interpretavimu susiduriame jau 
lytėjimo organe) čia, kur yra daug subtilesnė gradacija, dar 
labiau turi trukdyti suvokti kokybinius skirtumus. Tokį po- 
žiūrį patvirtina tai, kad ir įrodomi pojūčio skirtumai dides- 
niu atstumu nuo tinklainės centro gali būti stebimi tik esant 
atitinkamam atskirtų objektų poveikiui, ir visiškai išnyksta 
žiūrint į tolygiai nuspalvintą paviršių. Šį kokybinių skirtu- 
mų išnykimą (patys savaime jie gali būti labai reikšmingi) 
reikia sieti su jų santykiu su lokaliniais skirtumais, kurie yra 
bent jau pagalbinis veiksnys. 

23. Taigi jeigu tarsime esant kokybinius lokalinius žen- 
klus, kurių gradacija atitinka regėjimo aštrumą, vadinasi, 
kurie yra tankiausi tinklainės centre, o jos periferijos link 
vis retesni, tai šviesos įspūdžių erdvinės tvarkos atsiradi- 
mą galėsime paaiškinti kaip šios pagal du matmenis išsi- 
dėsčiusios lokalinių ženklų sistemos įtraukimą į intensy- 
viai graduotą vidinių lytėjimo pojūčių sistemą. Kiekvienus 
du lokalinius ženklus a ir b turi atitikti įtampos pojūtis a, 
kuris atsiranda prabėgant šį 2 b atstumą ir kuris yra liniji- 
nio erdvės dydžio a b matas, kadangi, pavyzdžiui, didesnį 
atstumą a Cc turi atitikti intensyvesnis įtampos pojūtis y. 
Kaip kad lytinčiame piršte subtiliausiai galintis skirti taš- 
kas yra orientavimosi centras, taip akyje tokio centrinio 
taško reikšmę turi tinklainės vidurys. Ir iš tikrųjų akies 
judėjimo dėsniams tai dar labiau būdinga negu kad lytė- 

jimo organui. Kiekvienas šviečiantis taškas regėjimo lauke 
yra akies inervacinio mechanizmo dirgiklis, todėl žvilgsnio 
linija siekia refleksiškai į jį nusitaikyti. Šitas refleksinis eks- 
centrinių šviesos dirginimų santykis su tinklainės centru, 
matyt, yra esminė anksčiau minėtos akių judesių sinergijos 
sąlyga, antra vertus, jis paaiškina, kodėl taip sunku stebėti 
netiesiai matomus objektus. Sunkumas kyla, matyt, todėl, 
kad dėmesio kryptis į kokį nors šone esantį tašką padidina 
jo refleksinį veikimą palyginti su kitais taškais, kurie tokio 
pranašumo neturi. Dėl tokios dominuojančios reikšmės, 
kurią tinklainės centras įgyja akies judesiuose, žvilgsnio 
taškas tampa orientavimosi regėjimo lauke centru, ir visi 
atstumai jame gali būti matuojami vienu matu todėl, kad 
visi jie yra apibrėžti šio taško atžvilgiu. Kadangi lokalinius 
ženklus visuomet sukelia šviesos įspūdžiai, o abu jie kar- 
tu lemia į tinklainės centrą orientuotus akių judesius, tai 
visas erdvinės tvarkos procesas pasirodo kaip susiliejimas 
trijų skirtingų pojūčio elementų: 1) išorinių dirginimų po- 
būdžio apibrėžtų pojūčio kokybių, 2) nuo dirginimo po- 
veikio vietos priklausomų kokybinių lokalinių ženklų ir 
3) dirginamų taškų santykio su tinklainės centru apibrėžtų, 
intensyvumo atžvilgiu graduotų įtampos pojūčių. Šie pa- 
starieji pojūčiai arba gali (tai yra pradinis dalykas) lydėti 
tikrąjį judesį, arba jie gali daryti poveikį vien dėl apibrėžto 
dydžio judesio impulsų esant nejudančiai akiai. Dėl pasto- 
vaus kokybinių lokalinių ženklų prisiderinimo prie judesį 
lydinčių įtampos pojūčių abu jie kartu gali būti traktuojami 
ir kaip kompleksinių lokalinių ženklų sistema. Erdvinė kokio 
nors paprasto šviesos įspūdžio lokalizacija tada pasirodo 
kaip produktas išorinio dirginimo apibrėžto šviesos įspū- 
džio visiško susiliejimo su dviem vienas su kitu susijusiais 
anos kompleksinių lokalinių ženklų sistemos elementais; 
o erdvinė keleto paprastų įspūdžių tvarka yra susijungi- 

mas didesnio skaičiaus tokių susiliejimų, kurie išsidėsto 
kokybės ir intensyvumo laipsniais pagal lokalinių žen- 
klų sistemos elementus. Šiuose susiliejimo produktuose 
vyraujantys elementai yra išorinio dirginimo poveikių 
apibrėžti pojūčiai, kurių atžvilgiu pačios lokalinių ženklų 
sistemos elementai pasitraukia į antrąjį planą, kadangi jie 
netarpiškai suvokiant objektus visiškai ištirpsta savo erd- 
vinėje reikšmėje. 


b. Regėjimo vaizdinių orientacija įsivaizduojančiojo 
subjekto atžvilgiu 


24. Paprasčiausias regėjimo vaizdinyje pasireiškiančio 
santykio tarp įspūdžio ir žiūrinčiojo subjekto atvejis yra tas, 
kai įspūdžiui užtenka vieno vienintelio taško. Jeigu regėjimo 
lauke yra vienas šviesos taškas, tai abi žvilgsnio linijos dėl 
anksčiau minėto refleksinio postūmio (skirs. 23) pasikreipia 
taip, kad vaizdas abiejose akyse būtų tinklainės centre, o 
akomodacijos aparatai prisitaiko prie taško atstumo. Taip 
abiejų akių tinklainių centre atsispindintis taškas pasidaro 
viengubas ir matomas kaip tam tikra linkme ir atstumu nu- 
tolęs nuo įsivaizduojančiojo subjekto. 

Subjektą čia paprastai reprezentuoja galvoje esantis taš- 
kas, kuris atitinka abiejų akių sukimosi taškus jungiančios 
tiesės vidurį. Šį tašką vadinsime regėjimo lauko orientaciniu 
tašku, o tiesę, nubrėžtą nuo jo į išorinį žvilgsnio tašką, abiejų 
žvilgsnio linijų susikirtimo tašką, - orientacine linija. Fiksuo- 
dami kokį nors tašką erdvėje, visuomet turime gana tikslų 
orientacinės linijos krypties vaizdinį. Tačiau šio vaizdinio 
tarpininkai yra su abiejų akių padėtimi susiję vidiniai lytė- 
jimo pojūčiai, kurie, esant labai ekscentriškai akių padėčiai, 
dėl savo intensyvumo yra gerai pastebimi. Beje, kadangi 
šie pojūčiai taip pat aiškiai suvokiami jau vienoje akyje, tai 

krypties fiksavimas vienakėje (monokulinėje) regoje yra 
toks pat tobulas kaip ir abiakėje (binokulinėje) regoje; tik- 
tai pirmuoju atveju orientacinė linija apskritai sutampa su 
žvilgsnio linija.* 

25. Mažiau apibrėžtas negu šis krypties vaizdinys yra ob- 
jektų nuotolio nuo matančiojo subjekto arba orientacinės lini- 
jos absoliutaus dydžio vaizdinys. Paprastai esame linkę šį dydį 
įsivaizduoti mažesnį, negu jis iš tikrųjų yra, ir tuo galima 
įsitikinti, palyginus jį su kokiu nors regėjimo lauke esamu, 
daugmaž statmenai į orientacijos liniją nukreiptu masteliu. 
Kaip vienodas su ta linija įsivaizduojamas ilgis visuomet yra 
daug mažesnis negu tikrasis orientacinės linijos ilgis; ir šis 
skirtumas tuo didesnis, kuo labiau nutolęs fiksacinis taškas, 
taigi kuo ilgesnė yra orientacinė linija. Pojūčio komponentai, 
iš kurių kyla orientacinės linijos dydžio vaizdinys, gali būti 
vien tik tos nuo abiejų akių padėties priklausančios įtampos 
pojūčių sudedamosios dalys, kurios specialiai susijusios su 
konvergencine žvilgsnio linijų padėtimi ir todėl yra tam tik- 
ras absoliutaus šios konvergencijos dydžio matas. Ir tikrai, 
keičiantis konvergencinėms padėtims, atsiranda pojūčių, 
kurie pereinant prie stipresnės konvergencijos yra daugiau- 
sia vidiniame akies kampe, 0 pereinant prie silpnesnės - iš- 
oriniame. 

26. Tačiau remiantis šiais pojūčiais apibrėžto absoliutaus 
orientacinės linijos ilgio vaizdinys gali susiklostyti tik vei- 
kiamas įtakų, kuriose greta tiesioginių pojūčio elementų tam 
tikrą vaidmenį vaidina įvairios asociacijos. Iš čia paaiškėja, 
kodėl anas vaizdinys ne tik yra iškreiptas, bet ir jį kai kada 


* Tačiau dėl abiakės regos įpročio čia atsiranda išimčių: uždengus vieną 
akį, orientacinė linija dažnai nukrypsta nuo žvilgsnio linijos kaip abiakės 
orientacinės linijos. Tokiais atvejais uždengta akis kurį laiką atlieka matan- 
čios akies judesius, nusistatydama į bendrą fiksacinį tašką. 

palaiko, kai kada ardo kitos sudedamosios regos suvokimų 
dalys, būtent žinomų objektų tinklainės vaizdų dydis. Paly- 
ginti subtilus matomų objektų nuotolių skirtumų matas yra 
konvergencijos pojūčiai. Taigi esant daugmaž lygiagrečiai 
akių padėčiai, galime justi konvergencijos pokyčius, atitin- 
kančius 60-70 sekundžių posūkio kampą. Stiprėjant konver- 
gencijai, šis minimalus juntamas pokytis gerokai padidėja, 
tačiau taip, kad nepaisant to atitinkami orientacinės linijos 
ilgio skirtumai darosi vis mažesni. Ir čia savaime grynai 
intensyvūs pojūčiai, kurie lydi konvergencinius judesius, 
pavirsta atstumo tarp fiksacinio taško ir įsivaizduojančiojo 
subjekto orientacinio taško kitimo vaizdiniais. 

Patyrimas rodo, kad šis pojūčių komplekso virtimas erd- 
viniu atstumo vaizdiniu yra pagrįstas ne kokia nors įgimta 
energija, o priklauso nuo psichinio išsivystymo. Apie tai liu- 
dija, pavyzdžiui, tas faktas, kad absoliučių nuotolių, kaip ir 
tų nuotolių skirtumų, suvokimą labai ištobulina įpratimas. 
Antai vaikai linkę labai nutolusius objektus matyti kaip vi- 
siškai arti esančius: jie griebia mėnulį, mėgina pasiekti aukš- 
tai esantį stogdengį ir t. t. Taip pat ir operuotieji neregiai iš 
prigimties tuoj po operacijos visiškai negeba skirti arti ir toli 
esančių daiktų. 

27. Nagrinėjant šio artimų ir tolimų objektų skyrimo 
lavėjimą, reikia atsižvelgti į tai, kad natūraliomis sąly- 
gomis mums niekuomet nėra duoti vien izoliuoti taškai, 
o visuomet turime reikalą su tįsiais kiniškais objektais arba 
bent jau su keletu skirtingame nuotolyje esančių taškų, ku- 
riuos išdėstome vienas kito atžvilgiu ant jiems priklausan- 
čių skirtingo nuotolio orientacinių linijų. 

Panagrinėkime pirmiausia paprastą atvejį. Tarkime, kad 
mums duoti du skirtingo gilumo nuotolyje esantys taškai a 
ir b, kurie vienas su kitu sujungti tiesia linija. Kaitaliodami 
fiksaciją tarp a ir b taškų, kiekvieną kartą keisime konver- 

genciją, ir toks kaitaliojimas sukels, pirma, ištisą tinklainės 
lokalinių ženklų eilę, atitinkančią a b atstumo nužvelgi- 
mą, ir, antra, - vidinį lytėjimo pojūtį, atitinkantį atstumo 
a b konvergenciją. Taip ir čia įgyjame erdvinio susiliejimo 
produkto elementų. Tačiau šis susiliejimo produktas yra 
ypatingas: abiem savo sudedamosiomis dalimis, ištisine 1o- 
kalinių ženklų eile ir lydinčiais lytėjimo pojūčiais, jis visiškai 
skiriasi nuo tų susiliejimų, kurie atsiranda prabėgant kokį 
nors atstumą regėjimo lauke (skirs. 23). Pastaruoju atveju ir 
lokalinių ženklų, ir lytėjimo pojūčių pokyčiai abiejose akyse 
įvyksta vienoda prasme, o kai fiksacinis taškas perkeliamas 
iš toliau į arčiau arba iš arčiau į toliau, tai kiekvieną kartą 
abiejose akyse pokyčiai vyksta priešinga prasme. Kai, kei- 
čiantis konvergencijai, dešinioji akis sukasi į kairę, tai kai- 
rioji sukasi į dešinę, ir atvirkščiai; bet tas pats dalykas tada 
turi galioti ir tinklainės vaizdų judėjimui: kai vaizdas taško, 
kurį ką tik paliko fiksacinis taškas, dešiniojoje akyje juda į 
dešinę, tai kairiojoje jis juda į kairę, ir atvirkščiai. Pirmasis 
pokytis vyksta tada, kai akys nuo artimesnio taško pereina 
prie tolimesnio, antrasis - kai jos nuo tolimesnio taško perei- 
na prie artimesnio. Taigi susiliejimo produktai, atsirandan- 
tys tokiuose konvergenciniuose judesiuose, kokybinėmis 
ir intensyviomis sudedamosiomis dalimis yra junginiai, 
analogiški tiems, kuriais pagrįstas regėjimo lauko elementų 
savitarpio išsidėstymas; tačiau specialus ryšio būdas abiem 
atvejais yra visiškai skirtingas. 

28. Lokalinių ženklų susiliejimai su vidiniais lytėjimo 
pojūčiais sudaro kompleksinę lokalinių ženklų sistemą, kuri yra 
analogiška anksčiau aprašytajai (skirs. 23), bet savo sandara 
yra savita. Objektyvių šios sistemos elementų savitarpio 
santykį kaip tik ir papildo jų santykis su įsivaizduojančiuoju 
subjektu. Šis santykis savo ruožtu suskyla į dvi sudedamą- 
sias vaizdinio dalis - į krypties vaizdinį ir nuotolio vaizdinį. 

Abu šiuos vaizdinius iš pradžių siejame su įsivaizduojan- 
čiojo subjekto galvoje lokalizuotu orientaciniu tašku, po to 
perkeliame į išorinių objektų santykius, ir čia bet kuriems 
ant bendros orientacinės linijos skirtingame nuotolyje esan- 
tiems taškams savo ruožtu priskiriami kryptis ir atstumas jų 
savitarpio atžvilgiu. Taip savitarpio padėtimi su orientacine 
linija susijusių erdvinių nuotolio vaizdinių visumą vadina- 
me gilumos vaizdiniais arba, jeigu jie kartu yra apibrėžtų at- 
skirų objektų vaizdiniai, - kūnų vaizdiniais. 

29. Tokiu būdu atsiradęs gilumos vaizdinys gali keistis 
pagal objektyvias ir subjektyvias sąlygas. Vieno kurio nors 
regėjimo lauko izoliuoto taško absoliutaus nuotolio api- 
brėžimas visada yra labai netikslus. Tačiau lygiai taip ir 
santykinis dviejų skirtingoje gilumoje esančių taškų a ir b 
atstumas paprastai tik tada yra tikslus, kai šie, kaip anksčiau 
buvo tarta, yra sujungti kokia nors linija, kuria gali judėti 
abiejų akių fiksaciniai taškai, pakaitomis nusistatydami į a 
ir b. Jeigu tokias linijas, kurios sujungia erdvėje įvairius taš- 
kus, pavadinsime fiksacinėmis linijomis, tai mūsų nurodytą 
sąlygą bus galima nusakyti taip: mes tiktai tada suvokiame 
taškų erdvėje tikslius savitarpio santykius, kai juos jungia 
fiksacinės linijos, kuriomis gali judėti abiejų akių žvilgsnio 
taškai. Šitą teiginį galima paaiškinti tuo, kad tinklainės lo- 
kalinių ženklų ryšio su įtampos pojūčius lydinčia konver- 
gencija (skirs. 25) reikalavimas, matyt, gali būti įvykdytas 
tik tada, kai duoti tam tikri įspūdžiai, kurie gali sukelti juos 
atitinkančius lokalinius ženklus. 

30. Jeigu ši sąlyga nėra įvykdyta, tai atsiranda tik neapi- 
brėžtas ir nepastovus santykinio dviejų taškų nuotolio nuo 
subjekto skirtumo vaizdinys, o fiksuojant vieną tašką gali 
net atrodyti, kad abu taškai yra to paties atstumo gilumoje 
kaip ir fiksuotas taškas. Tačiau tada kartu visuomet įvyksta 
dar vienas pokytis: būtent tik fiksuotas taškas matomas kaip 

vienetinis, o kitas, arčiau ar toliau esantis taškas matomas 
kaip dvigubas. Panašiai būna ir stebint tįsius objektus, kai jie 
fiksacinėmis linijomis nėra susieti su abiem akim fiksuoja- 
mu tašku. Tokiu būdu susidarę dvigubi vaizdai yra vienaša- 
liai, dešinysis priklauso dešiniajai akiai, kairysis — kairiajai, 
kai fiksuojamasis taškas yra arčiau negu stebimas objektas, 
taigi kai, pavyzdžiui, 16 pav. c yra fiksuojamasis taškas, 
o a- objektas, kurio dvi- 
gubas vaizdas pasirodo a" ir 
a" taškuose. Tie vaizdai yra 
kryžminiai, kai objektas ar- 
čiau negu fiksuojamasis taš- 
kas c, taigi, pavyzdžiui, taš- 
ke b ir dvigubi vaizdai tada 
yra b' ir b“ taškuose. Abiem 
šiais atvejais dvigubų vaiz- 
dų savitarpio atstumas ati- 
tinka dydį kampų a ir a“, 
B' ir B“, kuriais priešingose 
pusėse į tinklainę einančios 
krypties linijos nukrypsta 
nuo taške c susikertančių 


16 pav. Vienašaliai ir kryžminiai dvigubi 
vaizdai 


žvilgsnio linijų. Tačiau čia paprastai dvigubi vaizdai išsidės- 
to ne tame pačiame fiksuojamojo taško c nuotolyje, kaip tai 
parodyta 16 pav., taškai a' ir a“ atrodo toliau negu c, o taškai 
b' ir b''— arčiau, bet šie regimi nuotoliai, kurių buvimas, 
atrodo, priklauso nuo gilumos vienakės lokalizacijos, apie 
kurią kalbėsime toliau (skirs. 34), neatitinka subjekto tikrojo 
nuotolio nuo a ir b. 

Todėl abiakė nuotolio lokalizacija ir abiakiai dvigubi 
vaizdai yra reiškiniai, tiesiogiai vienas su kitu susiję: dvigu- 
bi vaizdai pasirodo ten, kur lokalizacija neapibrėžta ir nepa- 
stovi, o kur dvigubų vaizdų nėra, ten lokalizacija apibrėžta 

ir tiksli. Kartu abu reiškiniai taip susieti su fiksacinėmis linijo- 
mis, kad tos linijos padeda atsirasti gilumos vaizdiniui ir kar- 
tu pašalina dvigubus vaizdus. Tačiau pastaroji taisyklė turi ir 
išimčių. Net ir esant fiksacinėms linijoms, nejudančių abiejų 
akių žvilgsniu fiksuojant vieną tašką gali atsirasti dvigubi 
vaizdai. Tai irgi gali būti paaiškinta bendrųjų gilumos vaizdi- 
nių sąlygomis, kurias anksčiau postulavome (skirs. 27). Kaip 
nesant fiksacinių linijų atkrinta reikiamas lokalinių ženklų iš- 
sidėstymas, taip sustingęs fiksavimas taip pat turi pašalinti su 
konvergenciniu judesiu susietus vidinius lytėjimo pojūčius. 


c. Santykiai tarp elementų savitarpio orientacijos ir 
jų orientacijos subjekto atžvilgiu 


31. Jeigu regėjimo lauką suprantame kaip šviesos įspū- 
džių savitarpio orientaciją, tai jį įsivaizduojame kaip plokš- 
tumą ir todėl atskirus šioje plokštumoje esančius objektus 
vadiname plokštumos vaizdiniais, kuriuos skiriame nuo gilu- 
mos vaizdinių. Tačiau ir plokštumos vaizdinys niekuomet 
negali būti be orientacijos matančiojo subjekto atžvilgiu dėl 
dviejų priežasčių: pirma, todėl, kad kiekvienas regėjimo 
lauko taškas ant anksčiau minėtos (skirs. 24) subjektyvios 
orientacinės linijos matomas apibrėžta kryptimi; antra, todėl, 
kad visas regėjimo laukas suvokiamas kaip esantis griežtai 
apibrėžtame nuotolyje nuo matančiojo. 

Pirmosios iš šių orientacijų padarinys yra tas, kad apvers- 
tą vaizdą tinklainėje atitinka stačiai stovintis įsivaizduojamas 
objektas. Šis objektyvios krypties lokalizacijos santykis su 
vaizdu tinklainėje yra toks pat būtinas akies judesių pa- 
darinys, kaip kad tinklainės vaizdo apvertimas yra optinių 
akies savybių padarinys. Mūsų orientacinė linija erdvėje yra 
išorinė žvilgsnio linija arba, abiakės regos atveju, vidurinė 
orientacinė linija, kylanti iš fiksacinių judesių sąveikos. Ta- 

čiau bet kurią išorinėje erdvėje viršun einančią šios linijos 
kryptį atitinka už akies sukimosi taško esančioje tinklainės 
vaizdo erdvėje žemyn einanti kryptis, ir atvirkščiai. 

32. Antroji visada esanti - regėjimo lauko nuotolio — 
orientacija visada taip paveikia jo dalių savitarpio orientaci- 
ją, kad visi regėjimo lauko taškai atrodo išsidėstę rutulinia- 
me vidiniame paviršiuje, kurio centras yra orientacinis taškas 
arba, vienakės regos atveju, - akies sukimosi taškas. Kadangi 
didesnio rutulinio paviršiaus bet kuri mažesnė dalis atrodo 
kaip plokštuma, tai atskirų objektų paviršiaus vaizdiniai pa- 
prastai yra plokšti vaizdiniai; tokios, pavyzdžiui, yra plokštu- 
moje nubrėžtos figūros (plokštuminėje geometrijoje). Tačiau 
kai tik atskiros dalys iš šio regėjimo lauko išsiskiria tuo, kad 
yra lokalizuotos prieš jį arba už jo, taigi skirtingose regėjimo 
lauko plokštumose, tai plokštumos vaizdiniai kartu pereina 
į gilumos vaizdinius. 

32*. Kokybinius lokalinių ženklų ir vidinių lytėjimo pojū- 
čių susiliejimus, kurie atsiranda toje konvergencijoje, kai per- 
einama nuo tolimesnio taško prie artimesnio arba nuo ar- 
timesnio prie tolimesnio, vadiname kompleksiniais lokaliniais 
gilumos ženklais. Pastarieji kiekvienai prieš fiksacinį tašką 
arba už jo esančių taškų sistemai arba bet kuriam tįsiam kū- 
nui, kuris yra ne kas kita kaip tam tikra tokių taškų sistema, 
sukuria taisyklingai sutvarkytą sistemą, kurioje apibrėžtame 
nuotolyje esančiai stereometrinei formai visuomet atstovau- 
ja apibrėžtas susiliejimo produktas. Tačiau kaip jau iš dviejų 
skirtingoje gilumoje esančių taškų vienas fiksuojamas, o ki- 
tas apibūdinamas priešinga vaizdo abiejose akyse padėtimi 
ir atitinkamai priešingos krypties kompleksiniais lokaliniais 
ženklais, taip toks pat dalykas vyksta taškų sąryšio sistemų 
arba tįsių kūnų matymo atveju. Kai stebime kokį nors tįsų 
kūną, tai jis abiem akims teikia vaizdus, kurie dėl skirtingos 
to kūno orientacijos kiekvienos akies atžvilgiu vienas nuo 

kito skiriasi. Todėl jeigu mes vaizdo kokio nors taško pa- 
dėties skirtumą vienoje akyje nuo jo padėties kitoje akyje 
pavadinsime binokuliniu paralaksu, tai jis bus lygus nuliui tik 
fiksuotajam taškui ir dar apytikriai tiems taškams, kurie yra 
tokiame pat gilumos nuotolyje; tačiau visiems kitiems taš- 
kams jis turės apibrėžtą pozityvų arba negatyvų dydį pagal 
tai, ar tie taškai bus toliau ar arčiau negu fiksuotasis taškas. 
Kai mes kūniškus tįsius objektus fiksuojame abiem akimis, 
tai vien tiktai fiksuotas taškas kartu su to paties nuotolio ir 
jam regėjimo lauke gretimais taškais abiejose akyse meta su- 
derintos padėties vaizdus. O visos nevienodame nuotolyje 
esančios objekto dalys abiejose akyse meta savo padėtimi 
ir dydžiu skirtingus vaizdus. Pavyzdžiui, 17 pav. taškas d 
abiejose akyse meta vaizdus 6 ir 8, kurie yra vienodai nutolę 
nuo abiejų tinklainių centrų a ir b; 

A. taškas e kairėje akyje meta vaizdą €, 

B O dešinėje - vaizdą p, taigi abiejų 
vaizdų padėtis yra skirtinga. Šio 
nukrypimo dydis arba abiejų 

B' kampų 6 £ ir a e skirtumas yra 
binokulinis paralaksas. Šiuo pa- 
ralaksu matuojami vaizdų skir- 


tumai, kai yra duotos atitinkamos 
fiksacinės linijos, sukelia objekto 
17 pav. Binokulinis paralaksas = kūniškumo vaizdinį. Kadangi čia 
nurodytu būdu paralaksinis nu- 

krypimo kampas atitinka kokį nors prieš ar už fiksuotojo 


taško esančio ir su juo fiksacine linija sujungto objekto taško 
binokulinio vaizdo taškus, tai šis kampas savo kryptimi ir 
dydžiu per sudėtingus su juo susijusius lokalinius ženklus 
yra šio objekto taško reliatyvaus gilumos atstumo matas. 
Antai 17 pav. vaizdo £ nukrypimas nuo vaizdo f yra objekto 
taško e artimesnės padėties palyginti su tašku d matas, taigi 

visų linijos A“ B“ taškų paralaksai yra jos nukrypimo nuo 
A B linijos matas. Kadangi tam tikro objektyvaus gilumos 
atstumo paralaksinis nukrypimo kampas proporcingai ma- 
žėja didėjant kūniško objekto nuotoliui, tai didėjant šiam 
nuotoliui švelnėja objekto kūniškumo įspūdis; ir kai kūno 
nuotolis yra toks didelis, kad visi paralaksiniai kampai iš- 
nyksta, kūnas jau turėtų atrodyti plokščias, jeigu gilumos 
vaizdinio nesukeltų asociacijos, apie kurias mes kalbėsime 
vėliau ($ 16, skirs. 9). 

33. Binokulinio matymo įtaką gilumos vaizdiniams gali- 
ma eksperimentiškai nagrinėti naudojantis stereoskopu. Šio 
instrumento veikimas pagrįstas tuo, kad dėl dviejų prieš 
abi akis pastatytų prizmių, laužiančiais kampais atgręžtų 
viena į kitą, galima binokuliškai sujungti du plokštuminius 
piešinius, atitinkančius kokio nors kūniško objekto suke- 
liamus vaizdus abiejose tinklainėse (18 pav.). Binokulinis 
vaizdų a ir b sujungimas čia perkeliamas į c vietą, į kurią 
nustatytos akių žvilgsnio linijos, ir todėl jie atrodo visiškai 


A 
ją B2i 
18 pav. Stereoskopas 19 pav. Stereoskopiniai objektai 


kaip kūniškas objektas, tarsi jis būtų toje vietoje. Beje, kai 
turime reikalą su sudėtingesniais stereoskopiniais vaizdais, 
tai reikia daug daugiau pirmyn ir atgal einančių konvergen- 
cinių judesių, kad būtų galima gauti aiškų plastinį vaizdinį. 
Paralaksinis nukrypimas aiškiausiai pasirodo stebint tokius 
stereoskopinius vaizdus, kurių dalys gali pasislinkti viena 

kitos atžvilgiu. Tokius poslinkius tada lydi reljefo pokyčiai, 
kurie tiksliai atitinka atsiradusius binokulinio paralakso po- 
kyčius. Pavyzdžiui, 19 pav. figūros A atrodo kaip piramidės, 
kurių nupjautos viršūnės atgręžtos į stebėtoją. Tačiau jeigu 
mes mažiesiems kvadratams suteiksime padėtį B, tai jos at- 
rodys kaip tuščiavidurės piramidės, kurių vidun žvelgia ste- 
bėtojas. Kadangi binokulinio paralakso dydis priklauso nuo 
abiejų akių atstumo, tai kūniškumo vaizdinį galima gauti ir 
iš tokių objektų, kurie tikrovėje dėl jų didelio nuotolio nuo 
stebinčiojo negali sukelti plastinio įspūdžio: tam reikia ste- 
reoskopiškai sujungti tokius šio objekto dalių vaizdus, kurių 
atstumas yra gerokai didesnis už abiejų akių atstumą. Taip 
būna, pavyzdžiui, stereoskopinėse kraštovaizdžio fotografi- 
jose, kurios atrodo ne kaip tikrieji kraštovaizdžiai, o kaip iš 
arti stebimi plastiniai jų modeliai. 

34. Jeigu žiūrima viena akimi, tai atkrinta visos tos są- 
lygos, kurios susijusios su konvergenciniais judesiais bei 
binokuliniu tinklainės vaizdų skirtingumu ir kurios dirb- 
tiniu būdu gali būti atkurtos stereoskopu. Tačiau ir mono- 
kuliniame matyme išlieka kai kurios įtakos, kurios sukelia 
giluminės lokalizacijos kad ir netobulą įspūdį. 

Mažai reikšminga, palyginti su kitomis sąlygomis be- 
veik nepastebima, čia yra akomodacinių judesių įtaka. Tačiau 
ir juos, lygiai kaip ir konvergencinius judesius, lydi po- 
jūčiai, kurie aiškiai suvokiami esant stipriai akomodacijos 
įtampai, kai akis nuo tolimų daiktų pereina prie artimų. 
Tačiau esant mažesniems gilumos skirtumams šie pojūčiai 
yra labai neapibrėžti. Todėl kai viena akimi fiksuojamas 
koks nors taškas, jo judėjimas žvilgsnio linijos kryptimi 
paprastai mūsų pastebimas tik tada, kai pasikeičia ir jo 
vaizdo tinklainėje dydis. 

35. Didesnę reikšmę monokuliniams kūniškumo vaizdi- 
niams susidaryti turi tos įtakos, kurias daro vadinamosios 

perspektyvos sudedamosios dalys, tokios kaip reliatyvus 
dėstymas, spalvų pokytis dėl atmosferinės absorbcijos ir t. t. 
Tačiau kadangi visos šios įtakos, kurios kompleksiškai išky- 
la monokuliniame matyme, remiasi vaizdinių asociacijomis, 
tai mes jas nagrinėsime viename iš tolesnių skyrių ($ 16). 
35*. Aiškinant regėjimo vaizdinius iškyla priešprieša tarp 
tokių pažiūrų, su kuriomis jau esame susipažinę kalbėdami 
apie lytėjimo vaizdinių teorijas (skirs. 12). Optine sritimi ap- 
siribojanti empiristinė teorija čia kartais nukrypdavo į nenuo- 
seklumą: erdvės suvokimo problemą priskirdavo lytėjimo 
juslei ir aiškindavo tik kaip remiantis jau turimais erdviniais 
lytėjimo vaizdiniais ir patyrimu vyksta regos įspūdžių loka- 
lizacija. Tačiau tokia interpretacija ne tiktai prieštarauja pati 
sau, bet ir nesuderinama su patyrimu, kuris rodo, kad regin- 
tiems Žmonėms erdviniai regos juslės vaizdiniai lemia erd- 
vinius lytėjimo vaizdinius, o ne atvirkščiai (skirs. 4). Rūšies 
raidos fakto, kad lytėjimo juslė yra anksčiau susiformavusi 
juslė, negalima perkelti į individualią raidą. Natyvistinės teo- 
rijos naudai kaip svarbiausieji įrodymai paprastai pateikia- 
mi, pirma, metamortfopsijos, atsirandančios dėl tinklainės 
elementų dislokacijų (skirs. 16), antra, bendrą pradinę abiejų 
akių funkciją rodanti orientacinės linijos padėtis (skirs. 24). 
Tačiau jau anksčiau esame pastebėję, kad metamorfopsijos, 
kaip ir kiti joms giminingi reiškiniai, kai jų pagrindą suda- 
rantys pokyčiai tampa stacionariški, įrodo kaip tik priešingą 
dalyką. O tas faktas, kad dėl ilgiau trunkančio monokulinio 
žiūrėjimo įpročio orientacinė linija sutampa su Žiūrinčios 
akies žvilgsnio linija (skirs. 25), įrodo, kad orientacinė linija 
nėra pradinė, o susiformuoja dėl regėjimą veikiančių sąly- 
gų. Genetinės teorijos naudai ir natyvistinės nenaudai kalba 
dar ir tas faktas, kad vaikystės metais dėl šviesos dirginimo 
poveikio Žmoguje išsivysto akių judesių sinergija ir kad, at- 

rodo, kartu su ja formuojasi erdviniai suvokimai. Tiesa, šiuo 
atžvilgiu, kaip ir kai kuriais kitais, daugelio gyvūnų vysty- 
masis skiriasi nuo Žmogaus, nes juose refleksiniai tinklainės 
įspūdžių ryšiai su akių ir galvos judesiais tobulai funkcio- 
nuoja jau tiesiog po gimimo (plg. $ 19, skirs. 2). Susiliejimo 
teorija įgijo pranašumą, palyginti su anksčiau vyravusiomis 
natyvistinėmis ir empiristinėmis pažiūromis, daugiausia po 
to, kai buvo nuodugniau ištirti binokulinės regos reiškiniai. 
Natyvizmui keblumų kėlė klausimas, kodėl daiktus papra- 
stai matome viengubus, nors jų vaizdai atsispindi abiejose 
akyse. Šį keblumą mėginta įveikti tarus, kad kiekvienus du 
identiškoje padėtyje esančius tinklainių taškus jungia vienas 
ir tas pats regos nervų susikirtimo vietoje išsišakojantis 
siūlas ir todėl jis jutimuose reprezentuoja vieną vienintelį 
erdvės tašką. Tačiau ši „dviejų tinklainių tapatumo“ teorija 
pasirodė nepagrįsta, kai tiktai buvo išsiaiškintos tikrosios 
binokulinio kūnų matymo aplinkybės. 

S 11. Laikiniai vaizdiniai 


1. Visi mūsų vaizdiniai kartu yra erdviniai ir laikiniai. 
Tačiau panašiai kaip įspūdžių erdvinės tvarkos sąlygos iš 
pradžių yra duotos tiktai tam tikrose jutimo srityse, būtent 
lytėjimo ir regos juslėse (iš kurių po to erdviniai santykiai 
perkeliami į visus kitus juslinius pojūčius), taip yra tik dvi 
pojūčių sritys, būtent lytėjimo judesiuose iškylantys vidiniai 
lytėjimo pojūčiai ir klausos pojūčiai, kurie yra pirminiai 
laikinių vaizdinių tarpininkai. Vis dėlto jau ir čia iškyla 
tas būdingas erdvinių ir laikinių vaizdinių skirtumas, kad 
ten apskritai vien tik dvi minėtos juslės gali kurti savaran- 
kišką erdvinę tvarką, o čia, laikinių vaizdinių srityje, dvi- 
ejose pirmenybę turinčiose juslėse yra tiktai palankesnės 
sąlygos laikinei tvarkai susidaryti, bet negalima teigti, kad 
tokių sąlygų visiškai nėra kituose pojūčiuose. Tai rodo, kad 
psichologiniai laikinių vaizdinių pagrindai yra bendresnės 
prigimties ir kad juos lemia ne tik atskiro juslės aparato 
sandara. Šį dalyką patvirtina ir tai, kad tokias pat laikines 
savybes, kurios būdingos vaizdiniams, priskiriame ir sub- 
jektyviems procesams, t. y. jausmams, afektams ir t. t. Tačiau 

šis didesnis sąlygų bendrumas visiškai nereiškia universa- 
lesnio pačių laiko vaizdinių pobūdžio. Jeigu erdvines savy- 
bes iš mūsų erdvinį stebėjimą tiesiogiai formuojančių juslių 
perkeliame į kitų juslinių sričių pojūčius, tai tas savybes per 
pojūčius ir vaizdinius perkeliame ir į jausmus bei sielos pro- 
cesus, su kuriais tie pojūčiai ir vaizdiniai yra neperskiriamai 
susiję. Tačiau ne mažiau reikia abejoti ir tuo, ar laikinę tvar- 
ką galima priskirti sielos procesams patiems savaime, be 
su jais susijusių vaizdinių; juk šios tvarkos sąlygoms ir čia 
priklauso tam tikros vaizdiniams būdingų pojūčių substrato 
savybės. Taigi teisingiau būtų sakyti, kad visi psichiniai turi- 
niai yra ir erdviški, ir laikiški, tačiau erdvinė tvarka remiasi 
apibrėžtu pojūčių substratu, kuris regintiesiems pirmiausia 
yra regos juslė, neregiams - lytėjimo juslė, o laiko vaizdiniai 
gali būti susiję su visais galimais pojūčių substratais. 

2. Laikiniai dariniai, kaip ir erdviniai, nuo intensyvių 
vaizdinių skiriasi tuo, kad elementai, į kuriuos jie gali 
būti išskaidyti, išsidėsto tam tikra tvirta tvarka, todėl šiai 
tvarkai pasikeitus ir pats darinys pasidaro kitoks, nors jo 
komponentų kokybė pasilieka ta pati. Tačiau erdviniuose 
vaizdiniuose ši tvirta tvarka susijusi tik su erdvės elementų 
savitarpio santykiu ir nepaliečia jų santykio su įsivaizduo- 
jančiuoju subjektu, o laikiniuose vaizdiniuose kiekvienas 
elementas, keisdamas savo santykį su kitais to paties darinio 
elementais, visuomet kartu keičia ir savo santykį su įsivaiz- 
duojančiuoju subjektu. Todėl laiko atveju nėra tokio kitimo, 
kuris būtų analogiškas erdvinių darinių padėties kitimams. 

22, Ši kiekvieno laikinio darinio ir kiekvieno izoliuoto 
laiko elemento (kad ir koks mažas jis bebūtų) absoliutaus, 
visiškai nekintamo santykio su įsivaizduojančiuoju sub- 
jektu savybė yra tai, ką mes vadiname laiko tėkme. Dėl šios 
tėkmės ir kiekvienas kokio nors pojūčių turinio apibrėžtas 
laiko momentas turi jokiu kitu dalyku nepakeičiamą santykį 

su įsivaizduojančiuoju subjektu, o erdvės srityje, priešingai, 
kiekvieno erdvės elemento, turinčio santykį su įsivaizduo- 
jančiuoju subjektu, pakeičiamumo bet kokiu kitu elementu 
galimybė sukelia pastovumo arba (kaip sakome laiko vaiz- 
dinį perkeldami į erdvės vaizdinį) absoliučios trukmės su- 
vokimą. Paties laiko stebėjime absoliučios trukmės, t. y. laiko, 
kuriame niekas nekinta, vaizdinys yra visiškai neįmanomas. 
Santykis su įsivaizduojančiuoju subjektu turi visą laiką keis- 
tis. Todėl trunkančiu vadiname tik tokį įspūdį, kurio atskiros 
laiko dalys visiškai lygios savo pojūčių ir jausmų turiniu, todėl 
jos viena nuo kitos skiriasi tik savo santykiu su įsivaizduo- 
jančiuoju subjektu. Taigi trukmė, kai ji taikoma pačiam lai- 
kui, yra grynai reliatyvi sąvoka: vienas laiko vaizdinys gali 
trukti ilgiau negu kitas, bet absoliučios trukmės negali turėti 
joks laiko vaizdinys. Mes jau negalime išlaikyti neįprastai 
ilgai trunkančio vienodo pojūčio ir nuolatos jį pertraukiame 
kitokio turinio pojūčiu ar jausmu. 

Ir vis dėlto, jau ir tyrinėdami laiko vaizdinius, galime 
vieną nuo kitos atskirti visada tikrovėje susijusias sąlygas, 
būtent elementų savitarpio santykį ir jų santykį su įsivaiz- 
duojančiuoju subjektu, kadangi kiekviena iš šių sąlygų susi- 
jusi su apibrėžtomis laiko vaizdinių savybėmis. Toks sąlygų 
skyrimas dar prieš tikslesnę psichologinę laiko vaizdinių 
analizę reiškiasi apibrėžtais, kalboje įprastais tam tikrų laiko 
tėkmės formų apibūdinimais. Jeigu kreipsime dėmesį vien 
tik į laiko elementų savitarpio santykį, taigi neatsižvelgsime 
į jų santykį su subjektu, tai prieisime prie Iaiko tėkmės rūšių 
skirtumų, tokių kaip trumpai trunkantis laikas, ilgai trun- 
kantis, taisyklingai pasikartojantis, netaisyklingai kintantis 
ir t. t. Ojeigu, priešingai, kreipsime dėmesį vien į santykį su 
subjektu, taigi abstrahuosimės nuo objektyvių laiko tėkmės 
formų, tai kaip svarbiausias šio santykio formas gausime 
laiko pakopas: praeitį, dabartį ir ateitį. 

A. Laikiniai lytėjimo vaizdiniai 


3. Laikinių vaizdinių atsiradimas susijęs su lytėjimo jusle, 
todėl jos pojūčiai yra bendras vaizdinio elementų ir erdvi- 
nės, ir laikinės tvarkos substratas ($ 10, skirs. 3). Tačiau erd- 
vę formuojančios lytėjimo juslės funkcijos remiasi išoriniais 
lytėjimo pojūčiais, o lytėjimo judesius lydintys vidiniai lytėji- 
mo pojūčiai yra pirminis pačių pirmapradiškiausių laikinių 
vaizdinių turinys. 

Svarbus fiziologinis pagrindas šiems vaizdiniams atsi- 
rasti yra lytinčiųjų judėjimo organų mechaninės savybės. 
Šiuos organus, rankas ir kojas, gali išjudinti pečių ir šlaunų 
raumenys, be to, jie patiria žemyn traukiantį svorio poveikį. 
Dėl to yra galimi apskritai dvejopi šių lytinčiųjų kūno narių 
judesiai: pirma, tai tokie judesiai, kuriuos nuolat reguliuoja 
valios nukreipiamų raumenų veikimas ir kurie gali bet kaip 
keistis, kiekvieną akimirką prisitaikydami prie esamų porei- 
kių, - vadinsime juos aritmiškais lytėjimo organų judesiais; 
ir, antra, tai tokie judesiai, kuriuose valingos raumenų jėgos 
veikimas reiškiasi tik tiek, kiek reikia sąnariuose judančių 
narių švytuokliškam svyravimui sukelti ir jį palaikyti, - tai 
vadinamieji ritmiški lytėjimo organų judesiai. Aritmiškų ju- 
desių, kurių būna įvairiai panaudojant lytinčiuosius narius, 
galime čia nenagrinėti, kadangi jie visuomet sumišę su rit- 
miškais judesiais ir savo laikinėmis savybėmis, matyt, iš pat 
pradžių patiria vyraujantį šių pastarųjų judesių poveikį. 

4. Ritmiškų lytėjimo judesių reikšmė psichologiniam 
laiko vaizdinių susidarymui pirmiausia remiasi tuo pačiu 
dėsniu, kuris iš dalies lemia ir jų funkcionalią reikšmę fi- 
ziologiniu atžvilgiu, - vienodos amplitudės švytuokliškų 
svyravimų ritmiško darnumo dėsniu. Kadangi mūsų kojos 
ėjimo judesiais atlieka daugmaž taisyklingus svyravimus 
apie klubų sąnarių sukimosi ašis, tai palengvina raumenų 

darbą, antra vertus, iki minimumo apriboja nuolatinio valin- 
go judesių valdymo būtinumą. Prie natūralaus ėjimo prisi- 
deda dar ir mosavimas rankomis, kuris, skirtingai negu kojų 
judesiai, nenutrūksta sulig kiekvienu žingsniu statant koją ir 
kuris dėl savo tolydžios tėkmės yra pagalbinė ėjimo judesių 
monotoniško reguliavimo priemonė. 

Kiekvienas tokio judėjimo svyravimo periodas savo po- 
jūčių turiniu yra ištisinė pojūčių seka, kuri kitame periode 
tiksliai pasikartoja ta pačia tvarka. Kiekvieno periodo pra- 
džia ir pabaiga čia pasižymi kompleksu išorinių lytėjimo 
pojūčių, kurie periodo pradžioje lydi pado atitraukimą 
nuo žemės, o periodo pabaigoje sukeliami pado ant žemės 
pastatymo įspūdžių. Tarp pradžios ir pabaigos išsidėsto iš- 
tisinė seka silpnesnių vidinių lytėjimo pojūčių sąnariuose ir 
raumenyse, kurių pradžios ir pabaigos taškai, sutampantys 
su išoriniais lytėjimo pojūčiais, jau yra intensyvesni pojūčiai, 
kurie lydi siunčiamą judesio impulsą bei staigų judesio stab- 
dymą, todėl irgi prisideda prie periodų skyrimo. 

Prie šios taisyklingos pojūčių sekos prisijungia lygia- 
grečiai einanti jausmų seka. Jeigu iš kurios nors ritmiškos 
lytėjimo judesių tėkmės ištrauksime tarp dviejų ribinių 
taškų esančią atkarpą, tai jos pradžioje ir pabaigoje rasime 
išsipildžiusio lūkesčio jausmą. O tarp abiejų ribų driekiasi 
nuo pirmojo taško laipsniškai stiprėjantis įtempto lūkesčio 
jausmas, kuris, pasiekęs antrąjį tašką, staiga krinta nuo 
savo maksimumo iki nulio, kad užleistų vietą labai greitai 
kylančiam ir vėl smunkančiam išsipildymo jausmui, po to ta 
pati tėkmė prasideda iš naujo. Šitaip visas ritmiškų lytėjimo 
judesių procesas, traktuojamas jį lydinčių jausmų požiūriu, 
susideda iš taisyklingos kaitos dviejų kokybiškai priešingų 
jausmų, kurie bendru savo pobūdžiu iš esmės eina įtampos 
ir išsipildymo linkme ($ 7, skirs. 7) iš jų vienas prabėga labai 
greitai, o kitas lėtai kyla iki maksimumo, po to staigiai krin- 

ta. Dėl to intensyviausi jausmo procesai susitelkia ribiniuose 
periodų taškuose ir čia juos dar sustiprina išsipildymo jaus- 
mo ir prieš tai buvusio lūkesčio jausmo kontrastas. Šio kri- 
tinio periodų ribinio taško juslinis pagrindas yra anksčiau 
minėti, stipriai perėjimą pabrėžiantys išoriniai ir vidiniai 
lytėjimo įspūdžiai, o tarp kritinių taškų esančią laipsnišką 
lūkesčio jausmo tėkmę atitinka nenutrūkstama silpnesnių, 
švytuokliškus lytėjimo narių judesius lydinčių vidinių lytė- 
jimo pojūčių tėkmė. 

5. Taigi paprasčiausi laikiniai lytėjimo vaizdiniai glūdi 
ritmiškai sutvarkytuose pojūčiuose, kurie nurodytu būdu 
visiškai vienodai pasikartoja ėjimo judesių sekoje. Tačiau jau 
paprastame ėjime yra ir impulsas šį procesą padaryti sudė- 
tingesnį: iš dviejų vienas po kito einančių periodų pirmojo 
periodo pradžia ir pojūčių, ir juos lydinčių jausmų atžvilgiu 
yra stipresnė negu antrojo. Tada šiuo atveju judesių ritmas 
įgyja takto formą. Taisyklinga išskirtų ir neišskirtų vaizdinių 
seka atitinka paprasčiausią taktą, kylantį 2/8 taktą. Jis nu- 
sistovi savaime jau įprastame ėjime dėl fiziologinės pirme- 
nybės, kuri einant paprastai teikiama dešiniajai kūno pusei, 
tačiau labai taisyklingai jis iškyla bendrame ėjime, žygiavime. 
Pastaruoju atveju į vieną ritmišką visumą gali net susijungti 
daugiau negu du judėjimo periodai. Tas pat vyksta ir su- 
dėtingesniuose šokio ritmiškuose judesiuose. Tačiau tokie 
sudėtingesni ritmiški lytėjimo juslės judesiai jau yra pri- 
klausomi nuo laikinių klausos vaizdinių. 


B. Laikiniai klausos vaizdiniai 


6. Klausos juslė išorinių procesų laikinių santykių su- 
vokimui yra pritaikyta pirmiausia todėl, kad čia pojūtis po 
jį sukeliančio išorinio įspūdžio trunka tik labai trumpą, vos 
pastebimą laiką ir dėl to bet kokią garso seką beveik tobulai 

tiksliai perduoda atitinkama pojūčių seka. Nuo to priklauso 
ir psichologinės laikinių klausos vaizdinių savybės. Nuo 
laikinių lytėjimo vaizdinių šie vaizdiniai skiriasi jau tuo, 
kad juose atskirų vaizdinio visumą sudarančių laiko tarpų 
ribinius taškus tiesiai Žymi pojūčiai, todėl šiuo atveju tokių 
tarpų vieno su kitu santykiai vertinami tik remiantis tarp 
atribojančių įspūdžių esančiais tuščiais arba kokio kitokio 
turinio užpildytais tarpais. 

Tai ypač ryšku ritmiškuose klausos vaizdiniuose. Savo 
forma jie apskritai gali būti dvejopi: nepertraukiamos arba 
tik retomis pauzėmis pertraukiamos reliatyviai ilgai trun- 
kančių pojūčių sekos ir pertraukiamos taktų sekos; pastarųjų 
sekų išoriniai klausos įspūdžiai Žymi tik ritmiškų periodų 
pasidalijimo taškus. Nutrūkstamose, iš visiškai vienodų 
garso įspūdžių susidedančiose sekose laikinės vaizdinių 
savybės paprastai iškyla aiškiau negu nepertraukiamuose 
įspūdžiuose, nes pirmuoju atveju visiškai atkrinta tonų ko- 
kybės poveikis. Mes galime apsiriboti tik pertraukiamų sekų 
nagrinėjimu, kadangi čia įgyjami požiūrio taškai galioja ir 
melodijos pertraukiamoms tonų sekoms, kurias ritmiškai 
išskaido arba išorinių įspūdžių duoti taktų taškai, arba sa- 
vavališkai joms priskiriami kirčiai. 

7. Taigi kaip paprasčiausia laikinių klausos vaizdinių 
forma iškylanti taisyklingų takto smūgių (tokie, pavyzdžiui, 
yra švytuoklinio laikrodžio arba muzikoje naudojamo met- 
ronomo smūgiai) eilė skiriasi nuo anksčiau mūsų aptartos 
paprasčiausios laikinių lytėjimo vaizdinių formos tuo, kad 
patys laiko tarpai neturi jokio objektyvaus pojūčių turinio, ka- 
dangi patys klausos įspūdžiai pateikia tik laiko tarpų vieno 
nuo kito atribojimą. Ir vis dėlto tokios taktų sekos laiko tar- 
pai nėra tušti - juos užpildo subjektyvus jausmų ir pojūčių 
turinys, kuris visiškai atitinka tą, kuris pastebimas lytėjimo 
vaizdiniuose. Ir čia ypač aiškiai iškyla tuos tarpus užpildan- 

čių, vienas po kito kylančių ir staigiai išsipildančių lūkesčių 
periodų jausminis turinys. Tačiau netrūksta ir pojūčių pa- 
grindo, nors jis yra kintamas: kai kada jis yra vien būgnelio 
įtampos pojūtis, o kai kada kartu ir kitas kūno dalis lydintys 
pojūčiai ar kitokie vidiniai lytėjimo pojūčiai (pastarieji ypač 
tada, kai mes paskui girdimą taktą patys mušame taktą). 
Bendrą šių pojūčių ir jausmų tėkmę taisyklingai vienas po 
kito einančių takto smūgių eilėje gali pavaizduoti 20 pav. 
pateiktos kreivės. 


20 pav. Pojūčių ir jausmų tėkmė taisyklingoje taktų eilėje 


Trūkinėjanti linija čia atitinka pojūčių tėkmę su jos paki- 
limo taškus išreiškiančiais takto smūgiais 1, 2, 3..., o ištisinė 
linija - jausmų tėkmę: linijos aukštyn kylančios dalys yra 
lūkesčio įtampos jausmai, o smunkančios dalys - kiekvieno 
naujo takto smūgio atnešami išsipildymo jausmai. 

Subjektyvių elementų įtaka laikinių vaizdinių ypatybėms 
ritmiškuose klausos įspūdžiuose reiškiasi pirmiausia tuo po- 
veikiu, kurį daro girdimų takto sekų greitis. Vidutinis nuo 0,2 
iki 0,5 sekundės greitis pasirodo esąs geriausias keletui vienas 
po kito einančių garso įspūdžių sujungti. Nesunku pastebėti, 
kad esant šiam greičiui anksčiau minėti pojūčiai ir jausmai 
kaitaliojasi ryškiausiai. Jeigu toks greitis gerokai sulėtėja, 
tai lūkesčio įtampa pasidaro per daug didelė ir pereina į vis 
stiprėjantį nemalonumo jausmą. Ir atvirkščiai, jeigu šis greitis 
spartėja, tai kylantys lūkesčio jausmai nutrūksta taip greitai, 
kad pasidaro beveik nepastebimi. Taigi į abi puses artėjama 
prie ribos, kur įspūdžių sujungimas į ritmišką laiko vaizdinį 
jau daugiau nėra galimas: viršutinė riba yra maždaug 1 se- 
kundės taktas, apatinė - maždaug (,1 sekundės taktas. 

8. Šitas laikas nurodo įtaką, kurią daro pojūčių ir jaus- 
mų tėkmė, ir tą pačią įtaką galima atpažinti pokyčiuose, 
kuriuos patiria mūsų vaizdinys apie kokį nors laiko tarpą, 
kai jo objektyvus dydis lieka nekintamas, bet keičiasi jo su- 
vokimo sąlygos. Antai pastebėta, kad intervalais padalytas 
laikas apskritai atrodo ilgesnis negu nepadalytas, - analo- 
giška iliuzija tai, kuri buvo dalijant erdvės atstumus ($ 10, 
skirs. 20“). Tačiau laiko vaizdinyje ši iliuzija gali būti daug 
didesnė; taip yra turbūt dėl to, kad čia viename laiko per- 
iode dažniau pasikartojanti pojūčių ir jausmų kaita daro di- 
desnį poveikį negu judėjimo pertraukimas dalijimo taškais 
analogiškoje erdvės iliuzijoje. Tačiau dalijant laiką, kai kal- 
bame apie didesnius jo tarpus, pasiekiama riba, kur iliuzija 
iš pradžių išnyksta, po to pereina į savo priešybę, ir tada pa- 
dalytas laiko tarpas atrodo trumpesnis už nepadalytą. Tai, 
matyt, galima paaiškinti stipriai išaugusiu įtampos jausmu, 
kuris tuščiame laiko tarpe kyla prieš jo pabaigą Žymintį 
įspūdį. Be to, jeigu taisyklingoje taktų sekoje atskiri dirgini- 
mai pasižymi didesniu intensyvumu arba kokiu nors kito- 
kiu kokybiniu skirtumu, tai padarinys visuomet yra tas, kad 
laiko tarpai, einantys prieš išsiskiriantį dirginimą (o dažnai 
ir einantys po jo), pervertinami palyginti su kitais tos pačios 
taktų sekos laiko tarpais. Pagaliau, jeigu turime reikalą su 
apibrėžta taktų seka, kurioje silpni ir stiprūs smūgiai pakai- 
tomis keičia vieni kitus, tai silpnųjų smūgių tėkmė atrodo 
lėtesnė negu stipriųjų. Šie reiškiniai irgi paaiškinami pojūčių 
ir jausmų kaitos įtaka. Įspūdis, kuris išsiskiria iš kitų, suke- 
lia pokytį tėkmėje pojūčių ir jausmų, kurie eina prieš jo su- 
vokimą; čia turi reikštis intensyvesnė lūkesčio įtampa, taigi 
atitinkamai ir stipresnis šios įtampos kritimo arba lūkesčio 
išsipildymo jausmas. Bet įtampa pailgina prieš įspūdį einan- 
tį, o išsipildymas — po įspūdžio einantį laiko tarpą. Kitaip 
būna, kai visa taktų seka vieną kartą susideda vien iš silpnų 

įspūdžių, o kitą kartą — vien iš stiprių. Kad suvoktume silp- 
ną įspūdį, turime energingiau į jį nukreipti dėmesį: todėl 
nesunku pastebėti, kad esant silpnesnei taktų sekai įtampos 
pojūčiai ir jausmai yra intensyvesni negu esant stipriai. Tai- 
gi ir čia laikinių vaizdinių skirtingumas reiškia skirtingą jų 
pagrindą sudarančių subjektyvių elementų intensyvumą. 
Tačiau šis poveikis nutrūksta ir net virsta savo priešybe, kai 
turime lyginti ne silpnus taktų smūgius su stipriais, o stip- 
rius su stipresniais. 

9. Pastebėjome, kad suvokdami ritmiškus lytėjimo įspū- 
džius esame linkę į vieną taisyklingą taktų seką sujungti 
vieną su kitu bent du vienodus periodus. Taip pat (tik daug 
ryškiau) yra ir mūsų klausos vaizdinių atveju. Tačiau lytė- 
jimo judesiuose, kuriuose atskirus periodus atribojantiems 
pojūčiams turi įtakos valia, polinkis sudarinėti ritmiškus 
taktus reiškiasi tikra silpnesnių ir stipresnių įspūdžių kaita, 
o klausos juslėje, kur įspūdžiai sukeliami vien tik išorinių 
garso dirginimų, šis polinkis gali sukelti savotišką iliuziją. 
Iliuzija čia yra ta, kad iš eilės visiškai vienodo stiprumo 
ir vienodais laiko tarpais atskirtų takto smūgių kai kurie 
reguliariu atstumu vienas nuo kito nutolę smūgiai girdimi 
stipriau už kitus. Taktas, kurį tokiu būdu nustato sau ne- 
varžoma klausa, dažniausiai yra 75 taktas. Nepasiduoti šiam 
takto polinkiui galima tik ypatingomis valios pastangomis; 
tačiau ir tai pavyksta tik esant lėtiems arba, atvirkščiai, la- 
bai greitiems takto smūgiams, kurie patys savaime jau yra 
priartėję prie ritmiško suvokimo galimybės ribos. Tačiau 
šis reiškinys pasidaro daug sudėtingesnis, jeigu siekiame 
į vientisą laiko vaizdinį sujungti kiek galima daugiau įspū- 
džių. Tada nusistato takto įvairaus laipsnio pakilimai, kurie 
taisyklingoje sekoje kaitaliojasi su neakcentuotais takto na- 
riais ir savo atliekamu visumos skaidymu išplečia į vientisą 
vaizdinį sujungiamų įspūdžių apimtį. Skiriant du laipsnius, 


178 


5 11. Laikiniai vaizdiniai 


atsiranda 74 ir 7s taktai, skiriant tris pakilimo laipsnius, - 44 
ir 4, be to, kaip trinarės formos, - */s ir '*/s taktai. Daugiau 
negu trijų pakilimo laipsnių, arba, jeigu įskaičiuosime ne- 
akcentuotus narius, daugiau negu keturių intensyvumo 
pakopų nebūna nei muzikiniuose bei poetiniuose ritmuose, 
negalime tokių formų sukurti ir dirbtiniu ritmiškų vaizdinių 
skaidymu. Akivaizdu, kad ši pakilimo pakopų trejybė yra tokia 
pat laikinių vaizdinių sudėtingumo riba, kokią tų vaizdinių 
dydžiui duoda maksimali takto apimtis ($ 15, skirs. 6). 

Šie subjektyvaus akcentavimo su jų įtaka takto smūgių 
pojūčiui reiškiniai aiškiai parodo, kad laikinis, kaip ir erd- 
vinis, vaizdinys nėra sudarytas vien tik iš objektyvių įspū- 
džių — su šiais visuomet susiję subjektyvūs elementai, kurių 
prigimtis esmingai apibrėžia objektyvių dirginimų suvoki- 
mą. Takto smūgio pakilimo priežastis visada yra pirmiausia 
prieš jį einančių ir jį lydinčių vidinių lytėjimo pojūčių ir 
jausmų stiprėjimas; bet šių subjektyvių elementų stiprėjimas 
po to perkeliamas į objektyvų įspūdį, kurio intensyvumas 
dabar pats savaime atrodo padidėjęs. Subjektyvių elementų 
stiprėjimas gali atsirasti arba valingai (kai sąmoningai įtem- 
piame vidinius raumenis, kurie sukelia lytėjimo pojūčius, ir 
šis procesas atitinkamai padidina lūkesčio jausmus), arba 
tas stiprėjimas gali kilti savaime, kai vientiso suvokimo sieki- 
mas sukelia laiko tarpų skaidymą atitinkamais subjektyviais 
pojūčių ir jausmų svyravimais. 


C. Bendros laikinių vaizdinių sąlygos 


10. Jeigu remdamiesi visais Šiais reiškiniais mėginsi- 
me apibūdinti bendruosius laikinių vaizdinių atsiradimo 
momentus, tai iš pradžių turėsime pastebėti, kad atskiras, 
izoliuotas pojūtis negali turėti nei laikinių, nei erdvinių savy- 
bių. Atskiro pojūčio įjungimas į laiko seką įmanomas tik tuo 

būdu, kad atskiras psichinis elementas susisieja tam tikrais 
apibrėžtais santykiais su kitais psichiniais elementais. Jeigu ši 
sąlyga galioja ir laikiniams, ir erdviniams vaizdiniams, tai šių 
santykių pobūdis laikiniuose vaizdiniuose yra savitas ir iš es- 
mės skiriasi nuo tų, kurie būdingi erdviniams vaizdiniams. 
Laiko sekos nariai a bc de f, kai seka pasiekia f, gali būti 
duoti kaip vienas darinys, lygiai kaip ir erdvinių taškų eilė. 
Tačiau erdvinių taškų eilė dėl pirmapradžių refleksinių akies 
judesių visuomet išsidėsto pagal jų santykį su centriniu žiū- 
rėjimo tašku, kuris gali pakaitomis sutapti su bet kuriuo iš 
išorinių įspūdžių nuo a iki f; o laikinio vaizdinio atveju da- 
bartinio momento įspūdis yra tas taškas, pagal kurį orientuoti 
visi kiti. Todėl naujas, jau dabartiniu tapęs įspūdis, net jeigu 
jis objektyviu pojūčio turiniu yra visiškai vienodas su prieš 
tai buvusiu, suvokiamas subjektyviai kaip nuo jo skirtingas, 
kadangi pojūtį lydintis jausmas (nors jis savo turiniu gali 
būti giminiškas su kokiam nors kitam pojūčiui būdingu 
jausmu) niekuomet negali būti su juo tapatus. Tarkime, 
pavyzdžiui, kad po įspūdžių a bc de f sekos eina kita seka 
a'b'c' d' e f, kurioje pagal pojūčių turinį a'=a,b'=b,c'=cir 
t. t. Ir jeigu mes tų sekų pojūčius lydinčius jausmus pažymė- 
sime aBydečir a 'B'6'e G ,tainorsa' ira, B ir 6, y iry ir t. t. 
dėl juos atitinkančių pojūčių lygybės bus vienas į kitą pa- 
našūs jausmai, bet jie nebus tapatūs, nes kiekvienas jausmo 
elementas priklauso ne tik nuo pojūčio, su kuriuo jis tiesio- 
giai susijęs, bet visuomet ir nuo apibrėžtos būsenos subjekto 
išgyvenimų visumos. Ši būsena kiekviename sekos a" b' c' d"... 
naryje jau vien todėl yra kitokia negu atitinkamuose sekos 
abcd... nariuose, kad įspūdyje a' jau buvo duotas ir kitas 
įspūdis a, taigi a“ galėjo asocijuotis su a, o pats narys a nuo 
šios sąlygos priklausyti negalėjo. Analogiškų jausmo būse- 
nos skirtumų yra ir sudėtingose pasikartojančiose sekose. 
Kad ir kaip tokiose sekose būtų panašios subjektyvios mo- 


180 


$ 11. Laikiniai vaizdiniai 


mentinių jausmų sąlygos, tačiau sutapti jos negali niekada, 
nes kiekviena akimirkos būsena savo orientacija į psichinių 
procesų visumą visada yra savita. Tarkime, pavyzdžiui, kad 
turime tam tikrą takto smūgių seką, kaip kad pavaizduota 
20 pav., kur visi pojūčiai 1, 2, 3... yra vienodi; tokioje sekoje 
2 savo jausmo sąlygomis tuo skirsis nuo 3, kad 2 gali asoci- 
juotis tik su 1, 03 —- ir su 2, ir su 1. Tačiau lygiai taip kiekvie- 
nas jausmo ir pojūčio kreivės tarp dviejų takto smūgių esan- 
tis taškas, pavyzdžiui, a', pirmiausia susijęs su atitinkamu 
prieš jį einančiu tašku, po to taip, nors ir silpniau, - su kitais 
anksčiau buvusiais taškais, su a' ir a. Todėl kiekvienas taškas 
turi savo specifinę padėtį jausmų tėkmėje. 

11. Taigi, kaip anksčiau matėme, visi laikinio vaizdinio 
elementai išsidėsto pagal dabar esamą įspūdį. Šis visų kitų 
to paties vaizdinio sudedamųjų dalių atžvilgiu turi pirme- 
nybę, panašią į tą, kuri erdviniuose mūsų vaizdiniuose pri- 
klauso regėjimo lauko fiksaciniam taškui arba analogiškiems 
centriniams taškams lytėjimo organų paviršiuje. Šio įspū- 
džio pirmenybė reiškiasi tuo, kad jis suvokiamas aiškiausiai 
ir aštriausiai. Tačiau čia susiduriame su tuo dideliu skirtumu, 
kad šis aštriausias suvokimas laikiniuose vaizdiniuose su- 
sijęs ne su fiziologine juslės aparato organizacija, o tik su 
bendrosiomis įsivaizduojančiojo subjekto savybėmis, kurios 
reiškiasi jausmo procesuose. Dabar esamą įspūdį lydintis 
momentinis jausmas čia yra tas veiksnys, kuris tą įspūdį 
padeda aiškiausiai suvokti. Todėl netarpišką įspūdį atitin- 
kančią laikinio vaizdinio dalį galime pavadinti šio vaizdinio 
fiksaciniu tašku arba tą dalį vaizdžiai galime vadinti vidiniu 
fiksaciniu tašku (kadangi šis taškas nepriklauso nuo išorinių 
organizacijos sąlygų kaip kad fiksacinis erdvinių vaizdinių 
taškas). Už šio fiksacinio taško esantys įspūdžiai, t. y. tie, 
kurie eina prieš jį, tada yra netiesiai suvokiami įspūdžiai. 
Fiksacinio taško atžvilgiu jie išsidėsto mažėjančio aiškumo 

pakopų seka. Tačiau vientisas laikinis vaizdinys yra galimas 
tik tol, kol atskirų jo elementų aiškumo laipsnis nepasiekia 
nulio. Kada tai atsitinka, vaizdinys subyra į savo sudedamą- 
sias dalis. 

12. Taigi laiko suvokimų vidinis fiksacinis taškas nuo 
erdvės suvokimų išorinių fiksacinių taškų iš esmės skiriasi 
tuo, kad jam būdingi ne pojūčio elementai, o jausmo elemen- 
tai. Kadangi jausmai dėl nepastovių psichinio gyvenimo 
sąlygų nepaliaujamai mainosi, tai vidinis fiksacinis taškas 
įgyja tą nuolatinio kitimo savybę, kurią vadiname laiko 
nuolatiniu tekėjimu. Šis laiko tekėjimas suprantamas kaip 
ta jo savybė, kad joks laiko momentas nesutampa su kitu 
jo momentu, taigi ir joks laiko momentas negali pasikarto- 
ti kaip tas pats (plg. $ 11, skirs. 2*). Su tuo susijusi ir laiko 
vienamatiškumo savybė - laikiniuose vaizdiniuose vidinis 
fiksacinis taškas nuolat slenka ir niekuomet negali sugrįžti 
į tą pačią vietą. Kadangi tvarka šiame viename matmenyje 
visuomet priklauso nuo ano kintamo fiksacinio taško, ku- 
riame subjektas įsivaizduoja save, tai tuo galiausiai remiasi 
ir kita laiko vaizdinių savybė: jų elementams būdinga ne tik 
apibrėžta savitarpio tvarka, bet ir apibrėžtas santykis su įsi- 
vaizduojančiuoju subjektu (skirs. 2). 

13. Pamėginkime dabar apibūdinti laikinio vaizdinio 
tiesiogiai viena su kita susijusių dalių savitarpio tvarkos ir 
jų orientacijos į įsivaizduojantįjį subjektą pagalbines priemo- 
nes. Pavadinkime tokias pagalbines priemones laiko ženklais 
(pagal analogiją su lokaliniais ženklais). Jie ir šiuo atveju 
gali būti tik su vaizdiniu susiję elementai, kurie, izoliuotai 
traktuojami, neturi jokių laikinių savybių, o įgyja jas tik per 
savitarpio ryšį. Turėdami galvoje savitas laikinių vaizdinių 
formavimosi sąlygas, turime jau iš anksto tarti, kad esminė 
laiko ženklų dalis yra jausmo elementai. Juk kokioje nors rit- 
miškoje sekoje kiekvieną įspūdį tiesiogiai nusako jį lydintis 

lūkesčio jausmas, o pojūtis turi įtakos tik todėl, kad jis tą 
jausmą sukelia. Tai aiškiai suvokiame, kai ritmiška seka dėl 
ko nors staiga nutrūksta. Beje, iš pojūčių būtina sudedamoji 
visų laikinių vaizdinių dalis yra tik vidiniai lytėjimo pojūčiai: 
laikiniuose lytėjimo vaizdiniuose tie pojūčiai tiesiogiai su- 
silieja su tais lytėjimo pojūčiais, kurie susiję su kūno dalių 
padėties kitimais, o klausos ir kituose laiko formą įgiju- 
siuose vaizdiniuose jie kaip subjektyvūs lydintieji reiškiniai 
atsiskiria nuo išorinių įspūdžių (plg. 20 pav.). Todėl lūkesčio 
jausmus galime pavadinti laikinių vaizdinių kokybiniais laiko 
ženklais, o lytėjimo pojūčius - intensyviais laiko ženklais. Patys 
laikiniai vaizdiniai tada gali būti traktuojami kaip abiejų lai- 
ko ženklų vienų su kitais ir su laiko formą turinčiais objekty- 
viais pojūčiais susiliejimo produktas. Taigi ir čia intensyvumo 
atžvilgiu graduoti vidiniai lytėjimo pojūčiai duoda vienodą 
matą sutvarkyti objektyviems įspūdžiams, kurių kokybines 
savybes lemia juos lydintys jausmai. 

137. Kadangi vidiniai lytėjimo pojūčiai atlieka vienodas 
funkcijas ir laiko, ir erdvės vaizdinių sandaroje, tai šitas po- 
jūčio substrato bendrumas kartu įteigia tą abiejų stebėjimo 
formų savitarpio santykį, kurio vaizdi geometrinė išraiška 
yra laikas kaip tiesi linija. Ir vis dėlto esminis kompleksinės 
laiko ženklų sistemos skirtumas nuo lokalinių ženklų siste- 
mų yra tai, kad jos pagrindas pirmiausia yra ne kokybinės 
pojūčio savybės, kurios susijusios su apibrėžtais išoriniais 
jutimo organais, o jausmai, kurie gali iškilti kaip visiškai 
vienodi įvairiausiuose pojūčiuose, nes jie patys priklauso 
ne nuo objektyvaus pojūčių turinio, o nuo subjektyvaus jų 
sąryšio. Antra vertus, kintamesnės šių jausmų tėkmės sąly- 
gos paaiškina didesnį mūsų laiko vaizdinių neapibrėžtumą 
palyginti su erdvės vaizdiniais. Čia jausmų tėkmės įtaka 
pasireiškia kaip tik tuo, kad subjektyvaus laiko vertinimo 
tikslumas pirmiausia priklauso nuo laiko tarpų trukmės. 

Mūsų laiko tarpų (pavyzdžiui, vienas po kito einančių takto 
intervalų) lyginimo sąlygos, kai kitos aplinkybės vienodos, 
yra palankiausios esant tokiems laiko dydžiams, kurie yra 
palankiausi ir ritmiškam sekos skaidymui; klausos juslėje 
tai yra 0,2-0,5 sekundės (skirs. 7). Nesunku pastebėti, kad 
čia suvokimo tikslumą lemia palankiausia lūkesčio ir jo iš- 
sipildymo sąlygų kaita. Esant lėtai įspūdžių kaitai, lūkesčio 
jausmas pernelyg sustiprėja, o esant sparčiai — atvirkščiai, 
ima viršų netikėtumo jausmai. Dėl šių kintamų lūkesčio 
įtampos santykių lengvai gali atsirasti nesiderinančių juslės 
sričių vienalaikių įspūdžių sukeltų /aiko persistūmimų, kai, 
pavyzdžiui, tuo pat metu vykstantys garso ir regos dirgi- 
nimai, esant ypatingoms dėmesio įtampos sąlygoms, suvo- 
kiami kaip einantys vieni prieš kitus. Apie laikinės atminties 
reiškinius žr. toliau, $ 16. 

139. Nagrinėdami laiko vaizdinių psichologinės kilmės 
problemą, matome tą pačią natyvistinių ir genetinių pažiūrų 
priešpriešą, su kuria susidūrėme kalbėdami apie erdvinius 
vaizdinius ($ 10, skirs. 12* ir 35*). Nors šiuo atveju, tiesą 
sakant, natyvizmas apskritai nepriėjo prie kokios nors 
teorijos; čia jis paprastai arba apsiriboja bendra prielaida, 
kad laikas yra „įgimta stebėjimo forma“, arba redukuoja 
ji į „laiko pojūčius“, kurie tyčia tapatinami su kokių nors 
organų pojūčiais, pavyzdžiui, raumenų įtampos pojūčiais; 
natyvizmas net nemėgina tyrinėti laiko vaizdinių faktiškai 
galimų atskleisti elementų ir sąlygų įtakos. Ankstesniosios 
psichologijos genetinės teorijos, pavyzdžiui, Herbarto psi- 
chologija, laiko stebėjimą mėgina kildinti vien tik iš vaizdi- 
nio elementų. Bet ir čia vis dėlto nueinama į spekuliatyvias 
konstrukcijas, kuriose visiškai neatsižvelgiama į empiriškai 
duotas sąlygas. 

S 12. Sudėtingi jausmai 


1. Tirdami laikinių vaizdinių susidarymą akivaizdžiai 
įsitikiname, kad netarpiško patyrimo vaizdinio ir jausmo 
sudedamųjų dalių atsiejimas yra tiktai mūsų abstrahavimo 
produktas. Laikiniuose vaizdiniuose šis abstrahavimas lieka 
nerealizuotas kaip tik todėl, kad juose tam tikri jausmai pa- 
tys dalyvauja atsirandant vaizdiniams. Šiuos vaizdinius net 
ir vadinti vaizdiniais galime tik dėl to, kad turime omenyje 
galutinį proceso rezultatą, apibrėžtų pojūčių santykį vienų 
su kitais ir jų santykį su subjektu; traktuojami vien jų pačių 
sandaros požiūriu, šie vaizdiniai yra iš pojūčių ir jausmų 
susidedantis produktas. Todėl jie pagrįstai gali būti laiko- 
mi užimančiais tarpinę padėtį tarp vaizdinių apskritai ir tų 
psichinių darinių, kurie susideda iš jausmo elementų ir ku- 
riems galime suteikti bendrą rūšinį sielos jaudulių (Gemits- 
bewegungen) pavadinimą. Pastarieji yra panašūs į laikinius 
vaizdinius ypač dėl to, kad tiriant jų kilmę neįmanoma abs- 
trakčiai išskirti jausmo ir pojūčio elementų, nes susidarant 
visų rūšių sielos jauduliams pojūčiai ir vaizdiniai dalyvauja 
kaip juos apibrėžiantys veiksniai. 

2. Tarp sielos jaudulių pirmąją vietą užima intensyvūs 
jausmo ryšiai arba sudėtingi jausmai, nes juose atskiro darinio 

būdingos savybės yra kurios nors akimirkos padėties pro- 
duktas, todėl to darinio aprašymas turi remtis vien tiksliu 
šios padėties suvokimu ir čia visiškai nereikia aprėpti dau- 
gelio laike tekančių ir vienas iš kito išplaukiančių procesų. 
Neretai pasitaiko ir ilgiau trunkančių tokių jausmo ryšių 
būsenų, kurios tada paprastai vadinamos nuotaikomis. Ka- 
dangi pastarosios dažnai pereina į afektus, tai jos yra ribinė 
jausmų ir afektų sritis; tačiau dėl savo trukmės pačios nuo- 
taikos irgi priskirtinos sudėtingiems jausmams. 

3. Taigi sudėtingi jausmai yra intensyvios vientiso po- 
būdžio būsenos, kuriose galima suvokti ir atskiras papra- 
stesnes sudedamąsias jausmo dalis. Todėl kiekviename to- 
kiame jausme galima skirti jausmo komponentus ir rezultantinį 
jausmą. Galutiniais jausmo komponentais čia visuomet yra 
paprasti jusliniai jausmai, tačiau kai kurie šių jausmų gali iš 
pradžių sudaryti dalinius rezultantus, kurie po to kaip su- 
dėtingi komponentai įeina į visuminį jausmą. 

Taigi kiekvieną sudėtingą jausmą galima išskaidyti: 
1) į rezultantinį visybinį jausmą, kylantį iš visų jo sudedamų- 
jų dalių ryšio, ir 2) į atskirus dalinius jausmus, kurie yra šio 
visybinio jausmo komponentai ir kurie savo ruožtu suskyla 
į skirtingo lygmens dalinius jausmus pagal tai, ar jie susi- 
deda iš paprastų juslinių jausmų (pirmojo lygmens daliniai 
jausmai), arba patys jau yra visybiniai jausmai (antrojo ir 
aukštesnių lygmenų daliniai jausmai). Ten, kur susiduriame 
su aukštesnio lygmens daliniais jausmais, gali, be to, susida- 
ryti įvairialypiai į juos įeinančių elementų ryšiai, arba pynės, 
nes žemesnio lygmens dalinis jausmas gali įeiti į daugelį 
aukštesnio lygmens dalinių jausmų. Dėl tokio susipynimo 
visuminio jausmo sandara gali būti be galo paini; ir kartu šis 
visybinis jausmas, nors jį sudarantys elementai yra nekinta- 
mi, gali būti visiškai nepastovus ir priklauso nuo to, kuri iš 
dalinių jausmų galimų kombinacijų ima viršų. 

3*. Pavyzdžiui, muzikinį trigarsį akordą ce g atitinka har- 
monijos visybinis jausmas, kurio galutiniai elementai, kaip 
pirmojo lygmens daliniai jausmai, yra atskirus garsus c, e ir 
gatitinkantys skambėjimo jausmai. Tačiau tarp šių elementų 
ir rezultantinio visybinio jausmo kaip antrojo lygmens da- 
liniai jausmai telpa trijų harmoninių dvigarsių akordų c e, 
e gir Cc gjausmai; ir pagal tai, ar vienas kuris iš jų ima viršų, 
ar visi jie yra daugmaž vienodo stiprumo, visybinio jausmo 
pobūdis tokiais atvejais įgyja keturis skirtingus niuansus. 
Kokio nors sudėtinio dalinio jausmo persvaros priežastis 
kai kada gali būti pojūčių, kaip jo sudedamųjų dalių, dides- 
nis intensyvumas, o kai kada - prieš tai buvę jausmai. Jeigu, 
pavyzdžiui, pereisime nuo ces € prie ce 9, tai dalinis ce po- 
veikis stiprės, O jeigu pereisime nuo cea prie ce 9, tai stiprės 
c g dalinis poveikis. Panašiai ir keletas spalvinių įspūdžių 
esant vieno ar kito dalinio ryšio persvarai gali turėti skir- 
tingą poveikį. Tačiau čia dėl ekstensyvios įspūdžių tvarkos 
erdvinis gretumas priešinasi vienam kuriam ryšio variantui; 
kartu čia kaip esmingai komplikuojantis dalyką momentas 
dar prisideda erdvinės formos įtaka su visomis ją lydinčio- 
mis sąlygomis. 

4. Taigi sudėtingų jausmų struktūra yra labai paini, 
tačiau jų atsiradimui būdinga tam tikra pakopų seka: su- 
dėtingi jausmai, atsirandantys iš lytėjimo, iš uoslės ir skonio 
juslių sričių, yra daug paprastesnės prigimties negu tie, ku- 
rie susiję su klausos ir regos vaizdiniais. 

Tas visybinis jausmas, kuris susijęs su išoriniais ir vi- 
diniais lytėjimo pojūčiais, paprastai specialiai vadinamas 
bendruoju jausmu; jis traktuojamas kaip visybinis jausmas, 
kuriuo reiškiasi bendra mūsų gera ir bloga juslinė savijauta. 
Tačiau taip traktuojant bendrojo jausmo juslinį substratą jam 
turi būti priskirtos ir abi žemesnės cheminės juslės — uoslės ir 
skonio. Juk šiomis juslėmis pagrįsti daliniai jausmai jungiasi 

su jausmais, atsirandančiais iš lytėjimo juslės, ir kartu su jais 
sudaro neišardomus jausmų kompleksus. Ir tada atskirais 
atvejais gali dominuoti jausmai, susiję su viena' ar su kita 
juslės sritimi. Vykstant visiems šiems pojūčio substrato 
pokyčiams, bendrojo jausmo esmė nepakinta - jis yra tie- 
sioginė mūsų juslinės geros ir blogos savijautos išraiška ir 
todėl iš visų sudėtingų jausmų yra artimiausias paprastiems 
jusliniams jausmams. O regos ir klausos juslės priklauso 
bendrojo jausmo pojūčio substratui tik išimtiniais atvejais, 
o būtent tik esant nepaprastam įspūdžių intensyvumui. 

5. Bendrasis jausmas yra jausmų priešpriešos, malonumo 
ir nemalonumo, šaltinis; ši priešprieša iš bendrojo jausmo 
perkeliama ne tik į atskirus paprastus jausmus, iš kurių tas 
jausmas susideda, bet kai kada ir į visus jausmus. Kadangi 
bendrasis jausmas yra visybinis jausmas, kurį atitinka gera 
arba bloga subjekto savijauta, tai malonumo ir nemalonumo 
terminai iš tikrųjų visiškai tinka nurodyti toms svarbiau- 
sioms priešpriešoms, tarp kurių svyruoja šios savijautos, 
žinoma, dažnai ilgesnį ar trumpesnį laiką išlikdamos neu- 
tralios. Lygiai taip šiuos terminus po to galima taikyti ir at- 
skiriems komponentams pagal tai, kiek jie dalyvauja suke- 
liant bendrą efektą. Tačiau nėra jokio pagrindo taikyti juos 
visų kitų jausmų visumai arba net jų taikomumą padaryti 
apskritai jausmo sąvokos kriterijumi. Net ir taikant šiuos 
terminus bendrajam jausmui, malonumo ir nemalonumo 
priešpriešos galima laikytis tik tuo atveju, kai šiais žodžiais 
žymime bendras klasių sąvokas, apimančias daugelį koky- 
biškai skirtingų jausmų. Šį jausmų skirtingumą lemia tai, 
kad bendruoju jausmu vadinami atskiri visybiniai jausmai 
yra labai nevienodos sudėties (plg. $ 7, skirs. 7). 

6. Dėl minėtos visybinio jausmo sudėties kai kurie 
bendrieji jausmai tiesiogiai negali būti apibūdinami kaip 
malonumas arba nemalonumas, nes jie yra malonumo ir ne- 

malonumo jausmų padarinys, kuriame pagal aplinkybes gali 
dominuoti čia vienas, čia kitas iš šių jausmų. Kadangi tokių 
jausmų savotiškumą lemia priešingų dalinių jausmų ryšys, 
tai juos galima vadinti kontrastiniais jausmais. Tarp bendrųjų 
jausmų paprasta tokio kontrastinio jausmo forma yra kute- 
nimo jausmas, kuris susideda iš silpną išorinio lytėjimo po- 
jūtį lydinčio malonumo jausmo ir iš su raumenų pojūčiais 
susijusių jausmų, kurie kyla dėl lytėjimo dirginimų sukeltų 
refleksinių traukulių. Kadangi šie refleksiniai traukuliai gali 
daugiau ar mažiau išsiplėtoti ir dažnai kartu dėl iradiacijos 
diafragmoje sukelti kvėpavimo pertrūkius, tai rezultantinis 
jausmas atskirais atvejais savo intensyvumu, apimtimi ir su- 
dėtimi gali nepaprastai keistis. 

67. Bendrasis jausmas yra ta sudėtingo jausmo forma, 
kurioje pirmiausia buvo pastebėtas dalinių jausmų ryšys, 
tačiau, žinoma, liko visiškai neatskleistas psichologinis šio 
ryšio dėsningumas, be to, kaip įprasta fiziologijoje, jausmas 
neskiriamas nuo pojūčio, kuris yra jo pagrindas. Todėl ben- 
drasis jausmas kai kada apibrėžiamas kaip „savo pojūčių 
būsenos sąmonė“, kai kada - kaip „suma arba neišskaido- 
mas chaosas pojūčių“, kuriuos mums siunčia visos mūsų 
kūno dalys. Iš tikrųjų bendrasis jausmas kyla iš daugelio da- 
linių jausmų; tačiau jis nėra vien šių jausmų suma, 0 yra išjų 
susidarantis vientisas visybinis jausmas. Kita vertus, jis yra 
kiek įmanoma paprastos struktūros visybinis jausmas, nes 
susideda iš pirmojo lygmens dalinių jausmų, būtent iš atski- 
rų juslinių jausmų, kurie nesusijungia specialesniais, antrojo 
arba net aukštesnio lygmens ryšiais. Ir čia atsirandančiame 
produkte paprastai dominuoja koks nors atskiras dalinis 
jausmas: tai ypač ryšku tuo atveju, kai kokį nors labai stiprų 
vietinį pojūtį lydi skausmo jausmas. Tačiau ir silpnesni po- 
jūčiai, įgydami reliatyvią persvarą, gali apibrėžti dominuo- 
jantį jausmo toną: ypač dažnai tokie būna uoslės ir skonio 

pojūčiai arba kai kurie su taisyklingu organų funkciona- 
vimu susiję pojūčiai, pavyzdžiui, vidiniai ėjimo judesius 
lydintys lytėjimo pojūčiai. Beje, ši reliatyvi atskiro pojūčio 
persvara dažnai gali būti tokia silpna, kad dominuojantį 
jausmą gali atskleisti tiktai dėmesio nukreipimas į subjek- 
tyvią savo būseną. Šiuo atveju šis dėmesio nukreiptumas 
paprastai turi tą ypatybę, kad gali suteikti pirmenybę bet 
kuriam daliniam jausmui. 


Literatūra. E. H. Weber, Tastsinn u. Gemeingefūhl. Wundt, Beitra- 
ge zur Theorie der Sinnesw., 6. Abh. Phys. Ps.“, II, Kap. 11. M. u. T3 
Vorl. 14. Patologiniai bendrojo jausmo pokyčiai: Stėrrinę, Vorlesun- 
gen ūber Psychopathologie, 1900, Vorl. 23 u. 24. 


7. Sudėtingi jausmai regos ir klausos srityje paprastai 
vadinami elementariaisiais estetiniais jausmais; šis terminas 
savaime apima visus jausmus, kurie susiję su sudėtingais 
suvokimais ir todėl patys yra sudėtingi. Šiai sąvokos aisthe- 
sis plačiąja reikšme pavadintų jausmų klasei priklauso dau- 
giausia tie jausmai, kurie yra estetinio siauresniąja Žodžio 
reikšme poveikio elementai. Taigi elementarumo sąvoka 
šiuose jausmuose susijusi ne su pačiais šiais jausmais, kurie 
visai nėra paprasti, o turi išreikšti tik reliatyvų jų priešin- 
gumą daug sudėtingesniems aukštesniesiems estetiniams 
jausmams. Suvokimo jausmai arba regos bei klausos juslės 
elementarieji estetiniai jausmai kartu gali atstovauti visiems 
tolesniems intelektualių procesų tėkmėje atsirandantiems 
sudėtingiems jausmams, tokiems kaip loginiai, moraliniai, 
aukštesnieji estetiniai jausmai. Juk pagal bendrą psicho- 
loginę struktūrą tokios sudėtingesnės jausmo formos yra 
visiškai vienodos su paprastesniais suvokimo jausmais, tik- 
tai pirmieji visuomet dar yra susiję su jausmais ir afektais, 
kylančiais iš bendro psichinių procesų sąryšio. 

Priešybės, tarp kurių juda bendrieji jausmai, yra pir- 
miausia tos jausmo kokybės, kurioms taikome malonumo ir 

nemalonumo pavadinimus, o elementariesiems estetiniams 
jausmams, kuriems apskritai būdingos tokios pat kryptys, 
taikome objektyvesnės reikšmės priešpriešą, kuri išreiškia 
ne mūsų malonią ar nemalonią savijautą, o objektų santykį 
su įsivaizduojančiuoju subjektu, patikimo ir nepatikimo prieš- 
priešą. Čia, žinoma, dar akivaizdžiau negu malonumo ir 
nemalonumo atveju šios priešingos sąvokos žymi ne kokius 
nors atskirus jausmus, o tik nurodo bendras kryptis, pagal 
kurias galima skirstyti kiekvienu atskiru atveju be galo skir- 
tingus ir kiekvienam individualiam vaizdiniui savitus jaus- 
mus. Tačiau kartu atskiruose jausmuose reiškiasi, tik labiau 
kintamu būdu, kitos jausmo kryptys ($ 7, skirs. 7) - jaudini- 
mo ir raminimo, įtampos ir atomazgos jausmai. 

8. Jeigu atmesime minėtas, visas atskiras jausmo formas 
apimančias pagrindines kryptis, tai suvokimo jausmus pa- 
galjiems kokybę suteikiančius vaizdinio elementų santykius 
galėsime suskirstyti į dvi klases, kurias pavadinsime intensy- 
viais ir ekstensyviais jausmais. Intensyviais jausmais vadiname 
tokius, kurie kyla iš kokio nors vaizdinio pojūčio elementų 
kokybinių savybių santykio, o ekstensyviais — tokius, kurie 
kyla iš elementų erdvinės arba laikinės tvarkos. Terminus 
„Intensyvus“ ir „ekstensyvus“ reikia sieti ne su prigimtimi 
pačių jausmų, kurie iš tikrųjų visuomet yra intensyvūs, o su 
jų atsiradimo sąlygomis. 

Taigi intensyvūs ir ekstensyvūs jausmai nėra vien atitin- 
kamus vaizdinius lydintys subjektyvūs reiškiniai. Kadangi 
kiekvienas vaizdinys paprastai susideda iš kokybiškai skir- 
tingų elementų, antra vertus, įsijungia į tam tikrą ekstensy- 
vią įspūdžių tvarką, tai vienas ir tas pats vaizdinys kartu 
gali būti intensyvių ir ekstensyvių jausmų substratas. Antai 
koks nors regėjimo objektas, kuris susideda iš skirtingos 
spalvos dalių, sužadina intensyvų jausmą spalvų savitarpio 
santykiais, o ekstensyvų jausmą — savo forma. Ištisinė garsų 

seka susijusi su intensyviu jausmu, kuris atitinka kokybinį 
garsų santykį, ir su ekstensyviu jausmu, kuris kyla iš rit- 
miškos ar aritmiškos laikinės jų sekos. Todėl su regėjimo ir 
klausos vaizdiniais visuomet siejasi ir intensyvūs, ir eksten- 
syvūs jausmai; tačiau, žinoma, esant apibrėžtoms sąlygoms, 
viena iš šių formų gali nustelbti kitą. Antai, staiga išgirdę 
kokį nors sąskambį, galime suvokti tik intensyvų jausmą, 
ir atvirkščiai, kai girdime iš indiferentiškų garso įspūdžių 
susidedančią taktų seką, aiškiau suvokiame tik ekstensyvų 
jausmą ir t. t. Aišku, psichologinei analizei tikslinga sukurti 
tokias sąlygas, kurioms esant atsiranda apibrėžta viena jaus- 
mo forma, kiek įmanoma labiau atmetanti kitą. 

9. Iš intensyvių jausmų, kuriuos esant tokioms sąlygoms 
galime stebėti, jausmai, susiję su spalvų ryšiais, turi tą sa- 
vitumą, kad bet kuri spalva sudaro malonius junginius su 
daugeliu spalvų, kurios kokybiškai pakankamai nuo jos ski- 
riasi, tačiau komplementarių spalvų poros nėra labai malo- 
nios kombinacijos. Pavyzdžiui, raudona ir žydra spalva dera 
geriau, negu raudona ir Žalia. Ir priešingai, disharmoniškai 
visuomet veikia spalvos, kurios yra arti viena kitos, pavyz- 
džiui, mėlyna ir žalia spalva. Be to, ir čia, kaip ir paprastų 
spalvų jausmuose, poveikis gali kryžiuotis su atsitiktinėmis 
asociacijomis ir iš jų kylančiais sudėtingais jausmais. Dau- 
giau kaip iš dviejų spalvų susidedančios kombinacijos dar 
nėra pakankamai ištirtos. 

Savo įvairove nepaprastai turtingi yra jausmai, susiję su 
garsų ryšiais. Jie yra ta jausmų sritis, kurioje daugiausia reiškiasi 
anksčiau aprašytas susidarymas skirtingų lygmenų dalinių 
jausmų su jų pynėmis, kurios keičiasi pagal kokias nors ypa- 
tingas sąlygas. Tačiau tokiu būdu atsirandančių atskirų jausmų 
tyrimas yra psichologinės muzikinės estetikos uždavinys. 

10. Ekstensyvius jausmus savo ruožtu galime skirstyti 
į erdvinius ir laikinius, iš kurių pirmieji, t. y. formos jausmai, 

daugiausia būdingi regos juslei, o antrieji, t. y. ritmo jaus- 
mai, - klausos juslei; lytėjimo juslei priklauso jų abiejų susi- 
darymo pradmenys. 

Optinis formos jausmas susijęs pirmiausia su tuo, kad 
pirmenybę teikiame taisyklingoms, o ne netaisyklingoms 
formoms; be to, rinkdamiesi tarp įvairių taisyklingų formų, 
pirmenybę teikiame formoms, išskaidytoms pagal kurias 
nors paprastas taisykles. Iš šių taisyklių savo ruožtu ypač 
išsiskiria dvi: simetrijos taisyklė, nustatanti santykį 1 : 1, 
ir auksinio pjūvio taisyklė, nustatanti santykį (x +1):x=x 1:1 
(visuma santykiauja su didesniąja dalimi taip, kaip ši su 
mažesniąja). Tai, kad rinkdamiesi tarp šių abiejų taisyklių 
teikiame pirmenybę simetrijai horizontaliame formų skai- 
dyme, o auksiniam pjūviui - vertikaliame, tikriausiai lemia 
asociacijos su tam tikrais organiniais, pavyzdžiui, žmonių, 
pavidalais. Pirmenybę, kurią teikiame simetrijai ir kokioms 
nors paprasčiausioms proporcijoms, matyt, geriausiai paaiš- 
kina ne kas kita, o tai, kad prabėgimas akimi kiekvieno at- 
skiro matmens yra susijęs su vidiniu akies lytėjimo pojūčiu 
ir lydinčiu jusliniu jausmu, kuris kaip dalinis jausmas įeina 
į optinio formos jausmo visybę, kur dalinių jausmų savitar- 
pio santykis modifikuoja iš visos formos matymo atsiran- 
dantį visybinį taisyklingos tvarkos jausmą. Kaip antrinės, 
bet su visybiniu jausmu susiliejančios sudedamosios dalys 
čia gali prisidėti asociacijos ir su jomis susiję jausmai. 

Ritmo jausmas yra visiškai priklausomas nuo sąlygų, 
kurios jau buvo aptartos nagrinėjant laikinius vaizdinius. 
Dalinius jausmus čia sukuria tie įtempto ir išsipildžiusio 
lūkesčio jausmai, kurie savo taisyklinga kaita konstituoja 
patį ritmišką laiko vaizdinį. Tačiau dalinių jausmų ryšio 
pobūdis, ypač pavienių jausmų vyravimas atsirandančia- 
me visybiniame jausme, dar labiau negu nuo kokio nors 
intensyvaus jausmo momentinio pobūdžio priklauso nuo 

dabar esamų jausmų santykio su buvusiais. Tai ypač rodo 
įtaka, kurią kiekvienas ritmo pokytis turi ritmo jausmui. Dėl 
to, taip pat dėl bendro ryšio su apibrėžta laiko tėkme ritmo 
jausmai jau Žymi jausmų perėjimą į afektus. Jeigu iš kiekvie- 
no sudėtingo jausmo ir gali išsiplėtoti afektas, tai vis dėlto 
kaip tik šiuo atveju, labiau negu kuriais nors kitais, jausmo 
atsiradimo sąlyga kartu yra ir būtina sąlyga susidaryti tam 
tikro stiprumo afektui, kurį čia paprastai švelnina tik taisyk- 
linga jausmų seka (plg. 5 13, skirs. 1 ir 7). 

11. Turint galvoje nepaprastą sudėtingų jausmų įvairovę, 
kuri susijusi su tokia pat didele jų sąlygų įvairove, aišku, ne- 
galima net ir galvoti apie visus juos apimančią psichologinę 
teoriją, kuri būtų tokia pat vientisa, kokia ji įmanoma, pa- 
vyzdžiui, nagrinėjant erdvinius ir laikinius vaizdinius. Šiaip 
ar taip, visi tokie jausmai turi bendrų savybių, dėl kurių 
juos galima subordinuoti tam tikriems bendriems psicho- 
loginiams požiūriams. Tokių jausmų poveikis susideda pir- 
miausia iš dviejų veiksnių: pirma, iš jungiamų dalinių jaus- 
mų savitarpio santykio ir, antra, iš jų susijungimo į vientisą 
visybinį jausmą. Pirmasis iš šių veiksnių būdingesnis inten- 
syviems jausmams, antrasis - ekstensyviems; iš tikrųjų šie 
veiksniai visada yra ne tik vienas su kitu susieti, bet ir vienas 
kitą apibrėžia. Antai kokia nors forma, kuri dar gali sukelti 
malonų įspūdį, gali būti tuo komplikuotesnė, kuo labiau jos 
dalių santykiai yra sutvarkyti pagal tam tikras taisykles; 
tas pat galioja ir ritmui. Kita vertus, dalinių jausmų susi- 
jungimas į vieną visumą padeda išryškėti sudedamųjų jos 
dalių reikšmei. Visuose šiuose santykiuose jausmo ryšiai yra 
visiškai panašūs į intensyvius vaizdinių ryšius, o ekstensyvi 
įspūdžių, ypač erdvinių, tvarka veikiau padaro įmanomą 
daugelio vaizdinių reliatyviai nepriklausomą sambūvį. 

12. Ši jausmo visų sudedamųjų dalių glaudaus inten- 
syvaus ryšio savybė, net tokių jausmų, kurių vaizdinių 
pagrindas yra (erdviškai arba laikiškai) ekstensyvaus po- 


194 


$ 12. Sudėtingi jausmai 


būdžio, - ši savybė siejasi su principu, kuris galioja visiems 
(taip pat ir tiems, kuriuos aptarsime toliau) sielos jauduliams 
ir kurį galime apibūdinti jausmo būsenos vientisumo principu. 
Šis principas reiškia tai, kad kiekvienu esamu momentu vi- 
suomet yra galimas tik vienas visybinis jausmas, arba, kaip 
mes dar kitaip tą principą galime išreikšti, kad visi kokiu 
nors momentu esantys daliniai jausmai galiausiai jungiasi 
į vieną vienintelį visybinį jausmą. Aišku, šis principas susijęs 
su bendru vaizdinio ir jausmo santykiu, kur vaizdinyje yra 
išreikštas tiesioginis patyrimo turinys pagal tas jo savybes, 
kuriose neatsižvelgiama į subjektą, o jausme toks patyrimo 
turinys visuomet kartu išreiškia ir savo santykį su subjektu. 

12?. Iš anksčiau minėtų skirtingų elementariųjų estetinių 
jausmų formų garsų harmonija ir disharmonija dėl jų palygin- 
ti skaidrių pojūčių substrato savybių psichologinei analizei 
sudaro palankiausias sąlygas. Ir čia jau seniai muzikinės 
estetikos interesas krypo į įvairius teorinius aiškinimus, 
kuriuose, žinoma, ne visuomet buvo pakankamai atsižvel- 
giama į faktiniam stebėjimui prieinamus reiškinius. Tokie 
reiškiniai veikiau būdavo pakeičiami hipotetinėmis ir sava- 
vališkomis prielaidomis: harmonija, pavyzdžiui, buvo aiški- 
nama nesąmoningu skaičių taisyklingų santykių suvokimu 
(Euleris), nesąmoningu garso svyravimų ritmo poveikiu 
(Lippsas) arba tonų susiliejimo poveikiu (Stumpfas). Kitais 
atvejais vienašališkai buvo teikiama pirmenybė kuriam nors 
momentui, faktiškai susijusiam su kitais, pavyzdžiui, truk- 
dančiam plakimų poveikiui disonanse (Helmholtzas). Pagal 
S 6ir 9 mūsų nagrinėtus faktus, matyt, galima manyti, kad 
harmonijos jausmui svarbios keturios sąlygos: 1. Pirmenybė, 
kuri teikiama paprastam tonų linijos dalijimui pagal mūsų 
tonų pojūčiams galiojantį aritmetinio skaidymo principą, pa- 
vyzdžiui, 4:5:6 (sąskambis dur ir t. t.; $ 6, skirs. 11, metrinis 
principas). 2. Išskirtinė padėtis, kurią harmoniški intervalai 
užima dėl to, kad jų diferenciniai tonai iš dalies sutampa 

su pirminiais tonais, o iš dalies sudaro jiems harmoniškus 
žemesnius tonus, pavyzdžiui, 4:5: 6 diferenciniai tonai 1 ir 
2, t. y. abi apatinės oktavos (paprastumo principas). 3. Garsų 
dalinių tonų sutapimas, kuris didėja didėjant harmonijai ir 
kuris reiškiasi garsų sekoje kaip garsų giminiškumas, o sąs- 
kambyje kaip tam tikrų, apibrėžtiems intervalams būdingų 
dalinių tonų sustiprėjimas (diferenciniai tonai ir obertonai; 
foninis principas). 4. Pirminių tonų, taip pat obertonų ir di- 
ferencinių tonų plakimai sąskambyje esant disonansiniams 
intervalams (trukdymo principas). 

S 13. Afektai 


1. Jausmas, kaip ir bendras psichinio vyksmo pobūdis, 
niekada nebūna pastovi būsena. Todėl analizuodami kokį 
nors sudėtingą jausmą, visuomet turime suprasti, kad fik- 

suojame tam tikrą momentinę sielos būseną. Kadangi tai 
daryti yra tuo lengviau, kuo laipsniškiau ir vienodžiau teka 
psichiniai procesai, tai dėl to ir jausmo terminą įprasta taikyti 
daugiausia palyginti lėtai vykstantiems procesams, taip pat 
tokiems, kurie (pavyzdžiui, ritmo jausmai) savo taisyklinga 
laiko eiga neperžengia tam tikrų intensyvumo saiko ribų. 
O kai laikinė jausmų seka susijungia į ištisinę tėkmę, kuri 
iš procesų, einančių prieš ją ir po jos, išsiskiria kaip savita 
visuma ir kuri subjektą veikia intensyviau negu koks nors 
atskiras jausmas, tai tokią jausmų tėkmę vadiname afektu. 

Jau pats terminas rodo, kad afektas nuo jausmo daugiau- 
sia skiriasi ne specifiniais subjektyviais patyrimo turiniais, 
o veikiau tuo poveikiu, kurį jis daro dėl jam būdingo savito 
apibrėžtų jausmo turinių ryšio. Todėl tarp jausmo ir afekto 
negalima nubrėžti kokios nors griežtos ribos. Kiekvienas 
intensyvesnis jausmas pereina į afektą. Pastarojo atskyrimas 
nuo jausmo visuomet pagrįstas savavališku izoliavimų; 
o ritmo jausmuose, kurie jau iš anksto susiję su apibrėžta 
laiko tėkme, šis izoliavimas apskritai neįmanomas. Ritmo 
jausmas skiriasi tik mažesniu bendrojo poveikio subjektui 
intensyvumu, iš kurio „afektas“ ir įgijo savo pavadinimą. 
Tačiau ir šis skirtumas yra sąlygiškas, ir jeigu ritmo įspūdžių 
sukelti jausmai yra kiek intensyvesni (taip būna ypač tada, 
kai ritmas dar susijungia su kokiu nors jausmą stipriai Žžadi- 
nančiu pojūčių turiniu), tai ritmo jausmai visiškai pereina į 
afektus. Todėl ritmas muzikoje, kaip ir poezijoje, yra svarbi 
pagalbinė priemonė afektams vaizduoti ir jiems sukelti. 

2. Kalba įvairiems afektams yra davusi pavadinimus, 
kurie (kaip ir jausmų pavadinimai) reiškia ne individualius 
procesus, 0 yra rūšinės sąvokos; kiekviena sąvoka pagal vie- 
nokį ar kitokį bendrą požymį apima daugybę atskirų sielos 
jaudulių. Tokie afektai kaip džiaugsmas, viltis, rūpestis, 
liūdesys, pyktis ir t. t. kiekvienu atskiru atveju yra ne tik ly- 

dimi savitų vaizdinių, bet ir jų jausminis turinys bei vyksmo 
pobūdis gali būti labai įvairus. Kuo sudėtingesnis psichinis 
procesas, tuo savitesnė ta forma, kurią jis įgyja kiekvienu 
atskiru atveju: todėl koks nors individualus afektas, dar 
mažiau negu individualus jausmas, ta pačia forma negali 
pasikartoti. Taigi bendrieji afektų pavadinimai geriausiu 
atveju gali turėti tą reikšmę, kad jie apima tam tikras tipines 
giminiško turinio jausmų tėkmės formas. 

3. Tačiau ne bet kokia vienaip ar kitaip susijusių jausmų 
tėkmė vadinama afektu ir gali būti priskirta kuriai nors kalbo- 
je fiksuotai tipinei jo formai. Afektas veikiau yra vientisa visu- 
ma, kuri nuo sudėtingo jausmo skiriasi tik dviem požymiais: 
tuo, kad rodo apibrėžtą tėkmę laike, ir tuo, kad jos poveikis 
ir padariniai psichinių procesų sąryšiui yra intensyvesni. Pir- 
masis iš šių požymių yra pagrįstas tuo, kad afektas, palyginti 
su atskiru jausmu, yra aukštesnės pakopos procesas, kuris 
yra daugelio jausmų seka; antrasis požymis pagrįstas povei- 
kio sustiprėjimu, kurį sukelia susipynę jausmai. 

Dėl šių požymių afektui, kad ir kokių skirtingų formų jis 
būtų, būdinga tam tikras tėkmės taisyklingumas. Jis visada 
prasideda nuo daugiau ar mažiau intensyvaus pradinio jaus- 
mo, Kuris savo kokybe ir kryptimi iš karto apibrėžia afekto 
prigimtį ir kurio šaltinis yra arba koks nors išorinio įspūdžio 
sukeltas vaizdinys (išorinis afekto sužadinimas), arba koks 
nors iš asociacijos bei apercepcijos sąlygų kilęs psichinis 
procesas (vidinis afekto sužadinimas). Po to atsiranda ati- 
tinkamų jausmų lydimas vaizdinio procesas, kuris ir savo 
jausmų kokybe, ir jų tėkmės greičiu atskiruose afektuose yra 
skirtingas. Galiausiai afektas baigiasi galutiniu jausmu, kuris 
neišnyksta tėkmei perėjus į ramesnę sielos būseną, jeigu tik 
jis iš karto nepereina į naujo afekto priepuolio pradinį jaus- 
mą. Pastarasis atvejis ypač būdingas pertraukiamos tėkmės 
tipo afektams (plg. toliau, skirs. 12). 

4. Poveikio sustiprėjimas, kurį galima pastebėti afekto 
tėkmėje, paliečia ne tik psichinį jį sudarančių jausmų turinį, 
bet ir juos lydinčius fizinius reiškinius. Šie reiškiniai atskirų 
jausmų atveju tenkinasi tik mažais širdies ir kvėpavimo 
inervacijos pokyčiais (jų buvimą galima įrodyti tik tiksliais 
grafiniais metodais), prie kurių kai kada dar prisijungia ne- 
didelės apimties ir stiprumo mimikos judesiai ($ 7, skirs. 10). 
Afektų atveju tai iš esmės pasikeičia. Čia ne tik dėl vienas 
po kito einančių jausminių dirginimų jungimosi ir kaitos 
padidėja jų poveikis širdžiai, kraujagyslėms ir kvėpavimui, 
bet tas poveikis gana aiškiai išplinta ir į išorinius judėjimo 
organus: iš pradžių pasirodo stipresni mimikos raumenų 
judesiai, po to pradeda judėti rankos ir visas kūnas (panto- 
miminiai judesiai), esant stipresniems afektams, dar prisi- 
deda ir platesni inervacijos sutrikimai - raumenų virpulys, 
mėšlungiški diafragmos ir veido raumenų traukuliai, parali- 
tiškas raumenų tonuso susilpnėjimas. 

Kadangi visi šie judesiai afektams turi simptominę reikš- 
mę, tai jie vadinami išraiškos judesiais. Paprastai jie reiškiasi 
visiškai nevalingai arba kaip refleksyvus afektų dirginimo 
padarinys, arba kaip impulsyvūs iš afekto sudedamųjų jaus- 
mo dalių kylantys instinktyvūs veiksmai. Tačiau tada jie gali 
būti ir įvairiais būdais keičiami sąmoningai sustiprinant ar 
sulaikant kai kuriuos judesius arba net tokius judesius tyčia 
darant. Taigi išraiškos judesiuose gali būti suaktualinta visa 
judesio reakcijų skalė, kurią aptarsime kalbėdami apie va- 
lios veiksmus ($ 14). 

5. Išraiškos judesiai pagal jų siptominį pobūdį gali būti 
suskirstyti į tris klases: 1. Grynai intensyvis simptomai, kurie 
visuomet yra stipresnių afektų išraiškos forma; saikingesni 
iš jų pasirodo ryškesniais judesiais, o esant labai stipriems 
afektams atsiranda staigus judesių sutrikimas arba paraly- 
žius. 2. Kokybinės jausmų apraiškos: jos pasirodo kaip mimi- 

kos judesiai, iš kurių svarbiausią vaidmenį vaidina burnos 
judesių reakcijos, panašios į tuos refleksus, kuriuos sukelia 
saldaus, rūgštaus ir kartaus skonio įspūdžiai. Šiuo atveju 
saldi veido išraiška atitinka malonumo afektą, 0 rūgšti 
ir karti - nemalonumo afektą, tuo tarpu kitos jausmo at- 
mainos, tokios kaip susijaudinimas ir depresija, įtampa ir 
jos atomazga, reiškiasi skirtinga burnos raumenų įtampa. 
3. Vaizdinių apraiškos: jos apskritai pasirodo kaip pantomimi- 
niai judesiai, kurie arba nurodo afekto objektus (nurodantys 
gestai), arba kuriais (pačia tų judesių forma) duodami su- 
prasti anie objektai ir su jais susiję procesai (atvaizduojantys 
gestai). Taigi šios trys išraiškos formos tiksliai atitinka psi- 
chinius afekto elementus: pirmoji - jo intensyvumą, antro- 
ji - jausmo kokybę, trečioji - vaizdinių turinį. Todėl ir koks 
nors konkretus išraiškos judesys gali jungti savyje visas tris 
išraiškos formas. Iš šių trijų išraiškos formų trečioji - vaiz- 
dinių apraiškos — turi ypatingą psichologinę reikšmę dėl jos 
genetinio ryšio su kalba (plg. $ 21, skirs. 3). 

6. Afektą lydintys pulso ir kvėpavimo pokyčiai gali būti 
trejopi. Juos gali sukelti: 1) tiesioginis poveikis jausmų, iš 
kurių susideda afektai; tokie yra, pavyzdžiui, pulso bangų 
pailgėjimas bei kvėpavimo bangų sutrumpėjimas esant 
maloniems jausmams ir atvirkštiniai pokyčiai esant nemalo- 
niems jausmams, ir t. t. (plg. $ 7, skirs. 10). Tačiau tai pasaky- 
tina tik apie palyginti ramius afektus, kuriuose atskiri jausmai 
turi pakankamai laiko išsiskleisti. O jeigu to nėra, tai pasi- 
rodo reiškiniai, kurie priklauso ne tik nuo jausmo kokybės, 
bet kartu (ir net daugiausia) ir nuo to inervacijos poveikio 
intensyvumo, kuris kyla jausmams jungiantis. Toks jausmų 
jungimosi poveikis po to gali sukelti: 2) sustiprėjusią inerva- 
ciją, kuri, esant ne per daug greitai jausmų sekai, šiuo atveju 
atsiranda tik iš jungimosi sužadinto padidėjusio jaudinimo. Šis 
pasireiškia sulėtėjusiu ir sustiprėjusiu pulso plakimu, nes 

padidėjęs jaudinimas širdyje paliečia daugiausia slopinimo 
nervus; prie to dar paprastai prisideda padidėjusi miminių ir 
pantomiminių raumenų inervacija. Tokie yra steniniai afektai. 
Jeigu jausmų tėkmė labai audringa arba jie ta pačia kryptimi 
teka labai ilgai, tai afekto poveikis sukelia: 3) daugiau ar ma- 
žiau išplitusį širdies inervacijos ir išorinių raumenų tonuso 
paralyžių, kuris, esant tam tikroms sąlygoms, susijungia su 
ypatingais atskirų raumenų grupių (ypač diafragmos rau- 
menų ir jiems sinergetinių veido raumenų) inervacijos su- 
trikimais. Čia artimiausias nervų, reguliuojančių širdies dar- 
bą, paralyžiaus simptomas yra stiprus pulso pagreitėjimas 
ir atitinkamas kvėpavimo pagreitėjimas, bet kartu pulso ir 
kvėpavimo judesiai darosi silpnesni, 0 išorinių raumenų 
tonusas nusmunka iki paralitinio suglebimo. Tokie yra as- 
teniniai afektai. Galiausiai dar vienas skirtumas, kuris negali 
sudaryti kokios nors savarankiškos afekto fizinių poveikių 
rūšies (kadangi yra susijęs tik su steniniams ir asteniniams 
afektams būdingų reiškinių atmainomis), yra pagrįstas: 
4) didesniu arba mažesniu greičiu, kuriuo inervacija stiprėja 
arba yra slopinama. Tokie yra greiti ir lėti afektai. 

7. Lydintieji fiziniai afekto reiškiniai, be savo simptomi- 
nės reikšmės, dar turi svarbią - afekto sustiprinimo — savybę. 
Tai galioja ir tada, kai afektas atsiranda natūraliai ir kai su- 
kuriamas dirbtinai. Ši savybė pagrįsta tuo, kad žadinančią 
arba slopinančią raumenų apibrėžtų grupių inervaciją lydi 
vidiniai lytėjimo pojūčiai, susiję su jusliniais jausmais. Kadan- 
gi šie jausmai susieti su kitų afektui priklausančių jausmų 
turiniu, tai pastarųjų intensyvumas padidėja. Tokie jausmai 
iš širdies ir kvėpavimo judesių bei kraujagyslių inervacijos 
kyla tik esant stipriems afektams, ir tada jie, žinoma, gali 
pasidaryti dar intensyvesni; tuo tarpu padidėjusios arba 
sumažėjusios miminių ir pantomiminių raumenų įtampos 
būsenos jau esant ir saikingiems afektams turi įtakos jausmo 
būsenai, taigi ir afektui. 

7*. Ankstesniojoje psichologijoje dėl jos bendro polinkio 
perdėm intelektualiai aiškinti psichinius procesus įvairios 
loginės refleksijos apie afektus paprastai būdavo laikomos 
afektų teorija arba net traktuojamos kaip afektų aprašymas. 
Puikiausias pavyzdys yra Spinozos afektų teorija. Be to, psi- 
chologiniams aiškinimams čia paprastai turėdavo įtakos 
etiniai požiūriai. Kaip tik tuo buvo pagrįstas afekto ir ais- 
tros skyrimas - aistra suprantama kaip iš ilgiau trunkančių 
jausmų ir afektų kylantis apibrėžtų polinkių viešpatavimas 
valios atžvilgiu. Kantas pakeitė šios sąvokos apibrėžimą: 
afekto savitumo požymiu jis laikė staigų jo atsiradimą, o 
aistros požymiu — įpročiu tapusią jausmo kryptį. Tačiau 
visi šie skirstymai turi iš dalies vien praktinę reikšmę ir 
priskirtini charakterologijos ir etikos sričiai, o iš dalies 
liečia tas savybes, kurios priklauso toliau aiškinamiems 
afektų intensyvumo ir tėkmės požymiams (skirs. 12). Todėl 
psichologiniu požiūriu aistros apskritai nėra kokia nors 
nuo afektų skirtinga jausmų sritis. Priešingai negu šitas, 
daugiausia praktiniais psichologiniais motyvais pagrįstas 
afektų nagrinėjimo būdas, naujesniaisiais laikais psicholo- 
gų dėmesys buvo nukreiptas kaip tik į išraiškos judesius, 
taip pat kitus fiziologinius lydinčiuosius reiškinius - pulsą, 
kvėpavimą, kraujagyslių inervaciją, - ir tada pradėta šiuose 
jausmų inervacijos simptomuose įžvelgti vertingą pagalbi- 
nę afektų tyrimo priemonę. Tačiau šios išorinės pagalbinės 
priemonės niekada negali pakeisti pačių psichinių procesų 
stebėjimo; jos gali nebent atkreipti tyrinėtojo dėmesį į tas 
procesų savybes ir santykius, kurie kitaip galbūt liktų ne- 
pastebėti. Prie tokių objektyvaus stebėjimo įžvelgtų savybių 
priklauso ypač anksčiau minėti afektų sustiprėjimai, kuriuos 
sukelia su išraiškos judesiais susiję jusliniai jausmai. C. Lange 
ir W. Jamesas šiuose lydinčiuose reiškiniuose mėgino įžvelgti 
vienintelę pačių afektų priežastį, laikydami afektus tokiais 

psichiniais procesais, kuriuos visuomet sukelia tik išraiškos 
judesiai. Ši paradoksali išvada nepriimtina dėl trijų priežas- 
čių. Pirma, skiriamieji išoriniai afektų simptomai pasirodo 
tik tuo momentu, kai psichinė afekto prigimtis jau yra aiš- 
kiai diferencijuota, taigi pats afektas yra ankstesnis negu tas 
inervacijos poveikis, kuris čia pretenduoja būti jo priežasti- 
mi. Antra, absoliučiai neįmanoma psichinių afekto būsenų 
įvairovę subordinuoti palyginti paprastai inervacijos poky- 
čių schemai, nes patys psichiniai procesai daug sudėtingesni 
negu jų įvairios specifinės išraiškos formos. Pagaliau, trečia, 
fiziniai lydintieji afektų reiškiniai visiškai nėra susiję kokiu 
nors pastoviu ryšiu su jų psichologine kokybe. Tai pasakytina 
ne tik apie pulso ir kvėpavimo poveikius, bet taip pat ir, pa- 
vyzdžiui, apie pantomiminius išraiškos judesius. Afektai, 
kurių jausmų turinys yra labai skirtingas ir net priešingas, 
esant tam tikroms aplinkybėms, pagal šiuos fizinius reiški- 
nius gali priklausyti tai pačiai klasei. Pavyzdžiui, džiaugs- 
mas ir pyktis vienodai gali būti steniniai afektai. Tačiau 
džiaugsmas, kurį lydi netikėtumas, savo fizine išraiška gali 
būti ir asteninis afektas. 

79. Bendruosiuose inervacijos poveikiuose, kurie tarsi 
yra steninių ir asteninių, greitų ir lėtų afektų skirstymo 
priežastis, apskritai vis dėlto atsispindi ne afekto jausmų 
turinys, 0 tik formalios jausmų tėkmės stiprumo ir greitumo 
savybės. Tai aiškiai atskleidžia ir ta aplinkybė, kad analogiš- 
kus nevalingos inervacijos skirtumus, kurie lydi skirtingus 
afektus, gali sukelti ir vien tik kokia nors indiferentiškų 
įspūdžių seka, pavyzdžiui, metronomo takto dūžiai. Būtent 
tada kvėpavimas turi tendenciją prisitaikyti prie didesnio ar 
mažesnio metronomo dūžių greičio: šiam greičiui didėjant, 
kvėpavimas darosi dažnesnis, ir paprastai apibrėžtos kvė- 
pavimo fazės sutampa su apibrėžtais takto dūžiais. Kartu 
pasirodo, kad tokio indiferentiško ritmo klausymasis nėra 

visiškai laisvas nuo afekto: vis greitėjantys takto dūžiai su- 
kelia mumyse iš pradžių ramaus, po to steninio ir galiausiai, 
esant didžiausiam dūžių greičiui, asteninio afekto įspūdį. 
Tačiau šiame eksperimente afektai dažniausiai yra grynai 
formalaus pobūdžio. Turinio atžvilgiu jiems būdingas di- 
delis neapibrėžtumas, kuris išnyksta tik tada, kai mintimis 
įsijaučiame į kokį nors konkretų afektą, turintį tokias pat 
formalias savybes. Tai padaryti labai lengva, ir kaip tik 
tuo galima paaiškinti, kodėl ritminiai įspūdžiai labai tinka 
afektams atvaizduoti, taip pat jiems sužadinti. Kad sukel- 
tume kokį nors stiprų afektą, dar reikia jausmo kokio nors 
kokybinio turinio nuorodos, kurią muzikoje ir gali pateikti 
jos darinių garsai. 

7“. Taigi afektų inervacijos poveikiai yra pagalbinė simp- 
tominė daugiareikšmio pobūdžio priemonė, kuri pati savai- 
me neturi jokios psichologinės vertės. Ir vis dėlto jie, sujung- 
ti su eksperimentiniu būdu vykstančia savistaba, gali tokią 
vertę įgyti: atliekant eksperimentinį savęs stebėjimą, jie gali 
tapti pagalbine kontrolės priemone. Kalbant apie afektus, 
galima pasakyti, kad savaiminių, natūraliai gyvenime vyks- 
tančių psichinių procesų stebėjimas yra nepakankamas. 
Pirma, atsitiktinės aplinkybės pateikia psichologui afektus 
visai ne tuo momentu, kada jis norėtų juos moksliškai ana- 
lizuoti; antra, kai mus užklumpa stipresni afektai, kuriuos 
sukelia realios priežastys, mūsų būsena visiškai nėra tokia, 
kad galėtume tiksliai save stebėti. Tai pavyksta daug geriau, 
kai savavališkai įstumiame save į kokio nors afekto būseną. 
Kadangi šiuo atveju mes negalime nustatyti, kiek šiuo būdu 
subjektyviai sukurtas afektas savo intensyvumu ir tėkme 
sutampa su objektyvių priežasčių sukeltu tos pat rūšies 
afektu, tai kaip tik lygiagretus fizinių veiksmų, ypač nuo 
valios įtakos labiausiai pasprunkančių pulso ir kvėpavi- 
mo, tyrimas ir sudaro siekiamos kontrolės galimybę. Esant 
vienodai afektų fiziologinei kokybei, mes iš sutampančių 

fizinių veiksmų galime spręsti ir apie jų formalių savybių 
vienodumą, ir išraiškos simptomų intensyvumas duoda net 
tam tikrą dirbtinai sukelto afekto didesnį ar mažesnį priar- 
tėjimą prie natūralaus. 


Literatūra. Kant, Anthropologie, 3. Buch. Darwin, Ausdruck 
der Gemūtsbewegungen, 1872. Piderit, Mimik und Physiognomik, 
2. Aufl., 1866. Lehmann, Die kėrperlichen Auferungen psychis- 
cher Zustande, I, 1899. W. Gent, Phil. Stud., Bd. 18. Meumann und 
Zoneff, ibidem. Alechsieff, Psychol. Stud., Bd. 3. Salow, ibidem, 
Bd. 4. Rehwoldt, ibidem, Bd. 7 (su atlasu). Ernst Weber, Der Einfluf 
psychischer Zustande auf den Korper, 1908. Wundt, Vėlkerpsy- 
chologie, I *, Kap. 1. C. Lange, Ūber Gemūtsbewegungen, 1887. 
W. James, Psychology, II, Chap. 25. Stumpf, Zeitschr. f. Psychol., 
Bd. 2. Wundt, Zur Lehre von den Gemūtsbewegungen, Kleine 
Schriften, Bd. 2. (kartu su teorijų kritika). Physiol. Psych“, III, 
Kap. 16, 2. M. u. T. Vorl. 25 u. 26. 


8. Turint galvoje daugybę veiksnių, į kuriuos būtina 
atsižvelgti tiriant afektus, psichologinė jų formų analizė 
yra sunkesnė, nes kiekvienas iš gausių afektus įvardijančių 
pavadinimų Žymi tik tam tikrą klasę, kuri apima daug ypa- 
tingų formų, o pastarosiose savo ruožtu glūdi neaprėpiama 
individualių atvejų įvairovė. Todėl galima kalbėti tik apie 
bendrą pačių svarbiausių pagrindinių afekto formų apžval- 
gą. Tačiau tie požiūriai, kuriais galima remtis, privalo būti 
psichologiniai, t. y. tokie, kurie įgyjami iš pačių afektų tiesio- 
ginių savybių, kadangi lydimieji fiziniai reiškiniai visada 
turi tik simptominę reikšmę, be to, kaip anksčiau matėme, 
paprastai yra daugiareikšmiai. 

Tokių psichologinių požiūrių, kuriais galime remtis 
skirstydami afektus, yra trys: 1) į afekto sudėtį įeinančių 
jausmų kokybė, 2) šių jausmų intensyvumas ir 3) tėkmės forma, 
kurią lemia jausmų kaitos pobūdis ir greitis. 

9. Nagrinėjant jausmų kokybę, pirmiausia galima nustatyti 
kai kurias pagrindines afektų formas, kurios atitinka anks- 

čiau mūsų išskirtas svarbiausias jausmų kryptis ($ 7, skirs. 7). 
Čia galėtų būti nurodyti malonumo ir nemalonumo, žadi- 
nantys ir slegiantys, įtampos ir jos atomazgos afektai. Tačiau 
būtina atsižvelgti į tai, kad afektai dėl savo sudėtingos pri- 
gimties dar labiau negu jausmai yra mišrios formos. Todėl 
apskritai vieną iš tų jausmo krypčių kokiam nors apibrėžtam 
afektui galima laikyti pirmine kryptimi, prie kurios tada kaip 
antriniai prisijungia jausmo elementai, priklausantys kitoms 
kryptims. Šis antrinis pobūdis pasireiškia paprastai ir tuo, 
kad esant įvairioms sąlygoms gali atsirasti nuo pirminio 
afekto nukrypstančios jo formos. Pavyzdžiui, džiaugsmas 
savo pagrindine prigimtimi yra malonumo afektas; bet vė- 
liau savo tėkmėje, jausmui kylant, jis paprastai kartu tampa 
žadinančiu, o kai jausmas pasidaro pernelyg stiprus - sle- 
giančiu afektu. Kančia yra slegiančio pobūdžio nemalonu- 
mo afektas; tačiau esant kiek didesniam jo jausmų intensy- 
vumui, jis gali tapti žadinančiu, bet pagaliau maksimalus tų 
jausmų intensyvumas vėl sukelia depresijos būseną. Pyktis 
savo vyraujančia prigimtimi dar griežčiau yra žadinantis 
nemalonumo afektas; tačiau esant labai stipriems jausmams, 
kai pyktis pereina į įtūžį, jis irgi yra slegianti būsena. Jeigu 
šios žadinančios ir slegiančios savybės apskritai yra tik šalu- 
tinės malonumo ir nemalonumo afektų formos, tai įtampos 
ir jos atomazgos jausmai kai kada gali būti pirminės afekto 
sudedamosios dalys. Antai laukimo būsenai būdingas savi- 
tas įtampos jausmas yra pirminis; bet laukimui pereinant 
į afektą, prie jo lengvai prisijungia nemalonumo jausmas, 
kuris pagal aplinkybes yra arba žadinantis, arba raminan- 
tis. Pagaliau ritmo įspūdžiuose arba judesiuose iš įtampos 
ir atomazgos jausmų kaitos kyla malonumo afektai, kurie 
tada vėl pagal ritmo pobūdį kartu gali būti žadinantys arba 
slegiantys; pastaruoju atveju su jais susimaišo nemalonumo 
jausmai arba jie gali visiškai pereiti į tokius jausmus, ypač 

jeigu dar prisideda kiti jausmo elementai (pavyzdžiui, garso 
ir harmonijos jausmai). 

10. Kalboje sukurti afektų pavadinimai daugiausia re- 
miasi kokybine jausmo savybe, ypač jo ryšiu su malonumu 
arba nemalonumu. Kalbos suformuotas sąvokas galime 
suskirstyti į tris klases: 1. Subjektyvių afektų, kurie skiriasi 
pirmiausia pagal sielos būseną, pavadinimai. Tai džiaugs- 
mas ir kančia, o kaip kančios porūšiai, kuriems turi įtakos 
slegiančių, įtampos arba atomazgos jausmų kryptis, - liūde- 
sys, rūpestis, sielvartas, baisumas. 2. Objektyvių, į išorinius 
objektus nukreiptų afektų pavadinimai: patikimas ir nepa- 
tikimas, o kaip pastarojo porūšiai, kurie vėl savyje jungia 
skirtingas kryptis, - apmaudas, neviltis, pyktis, įtūžis. 
3. Objektyvių afektų, kurie nukreipti į išorinius, bet tik at- 
eityje laukiamus įvykius, pavadinimai: viltis ir nerimas, 
o kaip pastarojo modifikacijos -baimė ir išgąstis. Jie yra įtam- 
pos afektų junginys su malonumo ir nemalonumo jausmu, 
o kitais atvejais — ir su žadinančia arba slopinančia jausmo 
kryptimi. 

Nemalonumo afektams pavadinti kalba yra sukūrusi 
daug daugiau vardų negu malonumo afektams. Šio reiški- 
nio priežastis gali būti arba faktiškai didesnė nemalonumo 
formų įvairovė, arba tai, kad kaip tik nemalonus afektai la- 
biau atkreipia mūsų dėmesį. Veikiausiai abi šios priežastys 
veikia kartu. 

11. Pagal jausmų intensyvumą galime skirti silpnus ir stip- 
rius afektus. Tačiau šios iš jausmų psichinių savybių įgytos 
sąvokos nesutampa su fiziniais lydimaisiais reiškiniais pa- 
grįstų steninių ir asteninių afektų sąvokomis. Anų psicho- 
loginių kategorijų santykis su šiomis psichofizinėmis kartu 
dar priklauso nuo jausmų kokybės ir stiprumo. Antai silpni 
ir saikingai stiprūs malonumo afektai visada yra steniniai, 
o nemalonumo afektai, ilgiau trukdami, pasidaro asteniniai, 

netjeigu jie yra ir nestiprūs, kaip kad rūpestis ar nerimas. Pa- 
galiau stipriausieji afektai, tokie kaip išgąstis, baimė, įtūžis, 
taip pat ir nesaikingas džiaugsmas, visuomet yra asteniniai. 
Taigi afektų skirstymas pagal jų psichinį stiprumą apskritai 
yra antraeilis, juo labiau kad to paties pobūdžio afektai gali 
skirtis ne tik intensyvumu, bet ir to paties afekto tėkmės 
intensyvumas gali keistis. Kadangi šį kitimą pagal anksčiau 
nurodytą afekto sustiprinimo principą (skirs. 7) daugiausia 
apibrėžia iš fizinių lydimųjų reiškinių atsirandantys jusliniai 
jausmai, tai suprantama, kad šiuo atveju pradinė fiziologinė 
steninių ir asteninių jausmų priešingybė ir psichologiniam 
afekto pobūdžiui turi svarbesnį poveikį negu jo pradinis 
psichinis intensyvumas. 

12. Svarbesnis yra trečiasis afektų skiriamasis požy- 
mis- jų tėkmės forma. Pagal tai galima skirti tris afektų 
grupes: 1. Staigiai ištinkantys afektai, tokie kaip netikėtumas, 
nustebimas, nusivylimas, išgąstis, įtūžis; jie visi labai greitai 
pasiekia maksimumą, po to laipsniškai silpnėja ir pereina 
į ramią sielos būseną. 2. Laipsniškai stiprėjantys afektai, tokie 
kaip susirūpinimas, abejonė, sielvartas, liūdesys, lūkestis, 
daugeliu atvejų taip pat džiaugsmas, pyktis baimė; jie kyla 
laipsniškai iki savo maksimumo, po to irgi laipsniškai nusi- 
leidžia. 3. Pagaliau laipsniškai kylančių afektų atmaina yra 
atsikartojantys afektai, kuriuose viena po kitos seka daugelis 
kylančių ir smunkančių fazių. Prie jų priklauso visi ilgiau 
trunkantys afektai. Antai džiaugsmas, pyktis, liūdesys, taip 
pat ir įvairiausi kiti laipsniškai stiprėjantys afektai pasirodo 
kaip paroksizmai ir pereina kylančias ir smunkančias afekto 
priepuolių intensyvumo stadijas. Tuo tarpu staigiai ištin- 
kančių afektų tėkmei retai būdingi pasikartojimai. Tai gali 
būti tik tada, kai toks afektas gali įgyti ir laipsniškai stiprė- 
jančio afekto formą. Tokie savo tėkmės forma labai kintantys 
afektai yra, pavyzdžiui, džiaugsmas ir pyktis. Kartais jie gali 

atsirasti labai staigiai, ir čia, žinoma, pyktis dažniausiai iš 
karto perauga į įtūžį; bet jie gali ir laipsniškai didėti bei ma- 
žėti, ir tada jie priklauso ir atsikartojančių afektų tipui. Pagal 
savo psichofizinius lydimuosius reiškinius staigiai ištinkan- 
tys afektai yra asteniniai, o laipsniškai stiprėjantys gali būti 
1r steniniai, ir asteniniai. 

127. Taigi tėkmės forma, kad ir kokia svarbi atskirais atve- 
jaisji būtų, vis dėto negali būti (kaip irjausmų intensyvumas) 
tvirtas afektų psichologinės klasifikacijos kriterijus. Veikiau, 
matyt, tokia klasifikacija gali būti pagrįsta tik jausmų turinio 
kokybe, o intensyvumas ir tėkmės forma gali duoti kriterijų 
tik specialesniems afektų skirstymams. Tas būdas, kuriuo 
šios sąlygos jungiasi iš dalies viena su kita, iš dalies su fizi- 
niais lydinčiaisiais reiškiniais, o per pastaruosius tada savo 
ruožtu su antriniais jusliniais jausmais, parodo, kad afektai 
yra labai sudėtingi psichiniai dariniai ir todėl kiekvienu 
atskiru atveju gali būti nepaprastai skirtingi. Šiek tiek iš- 
samesnė afektų klasifikacija tokius sudėtingus afektus kaip 
džiaugsmas, pyktis, baimė, rūpestis turėtų išskaidyti į jų 
smulkesnes formas pagal jų skirtingus tėkmės tipus, pagal 
juos sudarančių jausmų intensyvumą, pagaliau pagal nuo 
abiejų šių momentų priklausančią jų fizinių lydinčiųjų reiš- 
kinių formą. Taip būtų galima išskirti, pavyzdžiui, silpną, 
stiprią ir kintamą pykčio jausmo formą, staigią, laipsniškai 
kylančią ir atsikartojančią jo tėkmės formą, pagaliau steninę, 
asteninę ir mišrią jo išraiškos formą. Tačiau psichologinei 
afekto sampratai svarbesnis yra ne toks suskirstymas, o tai, 
kad kiekvienu ypatingu atveju būtina turėti galvoje priežas- 
tinį atskirų reiškinio formų sąryšį. Šiuo atžvilgiu kiekvieno 
afekto tyrimą reikia grįsti dviem veiksniais: 1) jį sudarančių 
jausmų kokybe ir intensyvumu ir 2) šių jausmų sekos greičiu. 
Pirmasis iš šių veiksnių lemia bendrą afekto pobūdį, antra- 
sis — iš dalies jo stiprumą, be to, jo tėkmės formą, o abu kar- 

tu - fizinius lydinčiuosius reiškinius, taip pat psichologinį 
afekto sustiprėjimą, kurį sukelia su tais reiškiniais susiję 
jusliniai jausmai (skirs. 7). Kaip tik dėl afekto sustiprinimo 
fizinius lydimuosius reiškinius reikėtų vadinti psichofiziniais. 
Tačiau, Žinoma, terminams „psichinis“ ir „psichofizinis“ čia, 
kur jie susiję tiktai su afektų simptomatologija, nereikia 
teikti absoliučios priešingybės reikšmės. Psichiniais afekto 
reiškiniais paprastai laikome tuos, kurie pasirodo ne tiesio- 
giai suvokiamais fiziniais simptomais, nors tokių simptomų 
buvimas (pavyzdžiui, pulso ir kvėpavimo pokyčių forma) 
ir gali būti atskleistas tiksliomis pagalbinėmis tyrimo prie- 
monėmis; o psichofiziniais reiškiniais vadiname tuos, kurių 
dvilypė prigimtis išryškėja savaime. 

Literatūra. Maafė, Versuch ūber die Leidenschaften, 2 Tle., 1805 
(ankstesnės psichologijos rezultatų santrauka). Bain, The emotions 
and the will, 1859. Ribot, Psychologie des sentiments, 1896. Bourdon, 
L'expression des ėmotions et des tendances dans le langage, 1892. 
Lehmann, Die Hauptgesetze des menschlichen Gefūhlslebens, 1892. 
H. Berger, Ztschr. f. Psychol., Bd. 56. Miminiai afektų išraiškos jude- 
siai: Piderit, Mimik u. Physiognomik, 2. Aufl., 1886. Vėlkerpsycholo- 
gie, 3. Aufl., Bd. 1. Phys. Ps.“, III, Kap. 16. M. u. T? Vorl. 25 u. 26. Be 
to, plg. literatūrą 5 12 pabaigoje. 


S 14. Valios procesai 


1. Kiekvienas afektas yra vientisumą išlaikanti tarp sa- 
vęs susijusių jausmų seka. Afekto baigtis gali būti dvejopa. 
Afektas arba užleidžia vietą paprastai jausmų tėkmei, kurio- 
je reliatyviai afektų jau nėra, - tokie be apibrėžtų padarinių 
nuaidėję sielos jauduliai sudaro tikruosius afektus, kurie buvo 
nagrinėjami $ 13. Arba afekto tėkmė pereina į staigų vaizdi- 
nio ir jausmo turinio pokytį, kuris iš karto afektą nutraukia. 
Tokius kokio nors afekto išplėtotus ir jį staigiai užbaigian- 

čius vaizdinio ir jausmo būsenos pokyčius vadiname valios 
veiksmais. Pats atektas kartu su šiuo iš jo kylančiu galutiniu 
veiksmu yra valios procesas. 

Kaip kad afektas prisijungia prie jausmo, taip valios pro- 
cesas prisijungia prie afekto - kaip tam tikras aukštesnės pa- 
kopos procesas. Valios veiksmas yra tik viena apibrėžta šio 
proceso dalis, ir būtent ta, kurią galima apibūdinti skiriant 
ją nuo afekto. Valios procesų kilimą iš afektų parengia tie 
afektai, kuriuose pasirodo išoriniai pantomiminiai išraiš- 
kos judesiai ($ 13, skirs. 5), kurie dažniausiai jau priklauso 
baigiamajai proceso stadijai ir paprastai paspartina afekto 
atomazgą; tai pasakytina ypač apie pyktį, bet taip pat ir apie 
džiaugsmą, liūdesį ir t. t. Tačiau čia dar trūksta vaizdinio 
tėkmėje atsirandančių pokyčių, kurie valios procese yra tie- 
sioginės staigios afekto atomazgos priežastys ir kuriuos lydi 
apibrėžti jausmai. 

Taigi valios veiksmai glaudžiai susiję su pantomiminiais 
išraiškos judesiais. Todėl ir valios procesų raidoje pirminiais 
reikia laikyti tuos procesus, kurie baigiasi apibrėžtais kūno 
judesiais, kylančiais iš prieš tai buvusios vaizdinių ir jausmų 
tėkmės, taigi išorinius valios veiksmus. O tie valios procesai, 
kurie neišeina už vaizdinių ir jausmų veikimo ribų, arba 
vadinamieji vidiniai valios veiksmai, visada yra jau vėlesnės 
raidos produktas. 

2. Todėl valios procesą, kuris pereina į išorinį valios veiks- 
mą, galima apibrėžti kaip afektą, pasibaigiantį pantomimi- 
niu judesiu, kuris, be visiems pantomiminiams judesiams 
būdingos savybės apibrėžti afekto kokybę ir intensyvumą, 
turi dar tą ypatingą reikšmę, kad sukelia išorinius veiksmus, 
kurie nutraukia patį afektą. Tačiau tokie veiksmai galimi ne 
visuose afektuose, o tik tokiuose, kuriuose juos sudaran- 
čių jausmų tėkmė sukelia jausmus ir vaizdinius, galinčius 
kreipti į buvusio afektinio sujaudinimo pašalinimą. Aišku, 

kad taip būna pirmiausia tuo atveju, kai baigiamasis afekto 
veiksmas yra tiesioginė buvusių jausmų priešingybė. Todėl 
pirminė psichologinė valios veiksmų pagrindinė sąlyga 
yra jausmų kontrastas; ir primityvūs valios procesai, matyt, 
visuomet atsiranda dėl nemalonumo jausmų, sukeliančių 
išorines judesių reakcijas, iš kurių turi kilti kontrastuojan- 
tis malonumo jausmas. Maisto griebimas alkiui nuraminti, 
kova su priešu siekiant patenkinti keršto jausmą ir kiti pa- 
našūs dalykai yra tokios rūšies pirminiai valios procesai. 
Iš juslinių jausmų atsirandantys afektai, taip pat visuotinai 
paplitę socialiniai afektai, pavyzdžiui, meilė, neapykanta, 
pyktis, kerštas, yra ir Žmogui, ir gyvuliams bendri pirminiai 
valios šaltiniai. Valios procesas čia skiriasi nuo afekto tuo, 
kad jame prie afekto prisijungia išorinis veiksmas, kuris tą 
afektą sustabdo ir sukelia kontrastuojantį jausmą arba savo 
poveikiu slopina afekto tėkmę. 

3. Kuo turtingesnis susiklosto vaizdinio ir jausmo turi- 
nys ir kuo didesnė afektų įvairovė, tuo platesnė ir valios 
procesų sritis. Juk nėra tokio jausmo ir tokio afekto, kurie 
negalėtų vienaip ar kitaip parengti valios veiksmo arba 
bent jį parengiant dalyvauti. Visuose, kad ir palyginti indi- 
ferentiškuose, jausmuose slypi siekimas arba priešinimasis, 
net jeigu jie būtų nukreipti vien tik į sielos esamos būsenos 
išlaikymą arba pašalinimą. Todėl nors valios procesas ir 
iškyla kaip labiausiai supainiota sielos jaudulių forma, 
kurioje kaip jos sudedamosios dalys glūdi jausmai ir afek- 
tai, tačiau nereikia išleisti iš akių, kad psichinio gyvenimo 
sąsajose šios trys formos viena kitą sąlygoja ir yra vienas 
nuo kito priklausantys nariai to paties proceso, kurio galu- 
tinis rezultatas yra valios procesas (nors atskirais atvejais ir 
būna jausmų, kurie nesusijungia į afektus, ir afektų, kurie 
nepasibaigia valios veiksmais). Šia prasme jausmas gali 
būti traktuojamas kaip valios veiksmo pradžia ir, atvirkš- 

čiai, valia traktuojama kaip sudėtingas jausmo procesas, 
o afektas tada yra jų perėjimas vieno į kitą. 

4. Afekte, kuris pasibaigia kokiu nors valios veiksmu, 
atskiri jausmai anaiptol nėra tos pačios vertės ir reikšmės; 
kai kurie iš tų jausmų kartu su jiems priklausančiais vaiz- 
diniais išsiskiria iš kitų kaip labiausiai parengiantys valios 
aktą. Šie subjektyviame mūsų suvokime veiksmą tiesiogiai 
parengiantys vaizdinio ir jausmo ryšiai paprastai vadinami 
valios motyvais. Tačiau kiekvienas motyvas savo ruožtu gali 
būti skaidomas į sudedamąsias vaizdinio ir jausmo dalis, iš 
kurių pirmąją galime pavadinti veiksmo pagrindu, antrą- 
ją - valios paskata. Kai plėšrusis gyvūnas nutveria savo gro- 
bį, tai pagrindas čia yra grobio vaizdas, o paskata gali būti 
nemalonus alkio jausmas arba ano vaizdo sužadinta rūšinė 
neapykanta. Kokio nors nusikalstamo nužudymo pagrindas 
gali būti svetimo turto pasisavinimas, priešo pašalinimas ir 
pan., o paskata - stokos jausmas, neapykanta, kerštas, po- 
linkis ir kt. 

Kai afektai yra sudėtingesni, tai ir veiksmo pagrindai bei 
valios paskatos gali būti labai painūs, kai kada net tokie, kad 
ir patiems veikiantiesiems būna sunku spręsti, kuris iš mo- 
tyvų buvo lemiamas. Tai galima paaiškinti ir tuo, kad valios 
akto paskatos, lygiai kaip ir kokio nors sudėtingo jausmo 
elementai, jungdamiesi sudaro vientisą visumą ir kartu 
paklūsta vienai paskatai kaip vyraujančiam tos visumos ele- 
mentui, ir čia jausmai, einantys su šia paskata ta pačia kryp- 
timi, jos poveikį stiprina ir spartina, o einantys priešinga 
kryptimi - silpnina. Beje, tuose vaizdinių ir jausmų ryšiuose, 
kuriuos vadiname motyvais, lemiamą reikšmę parengiant 
valios veiksmus turi ne vaizdiniai, o jausmai, taigi valios 
paskatos. Tai išplaukia iš to, kad jausmai yra integrali pačių 
valios procesų dalis, o vaizdiniai jiems turi įtakos tik netie- 
siogiai, būtent per jų ryšį su jausmais. Todėl prielaidoje, kad 

valios aktas atsiranda grynai iš intelektualaus apsvarstymo, 
kad valios sprendimas priimamas įveikiant visus jausmais 
išreikštus polinkius ir t. t., glūdi psichologinis prieštaravi- 
mas. Ši prielaida pagrįsta abstrakčia tam tikros transcenden- 
tinės, nuo realių psichinių valios procesų visai atitrūkusios 
valios samprata. Tačiau ryšys įvairių motyvų, t. y. vaizdinių 
ir jausmų, kurie sudėtingoje afekto tėkmėje išsiskiria kaip 1e- 
miantys valios veiksmą, yra esminė valios formavimosi sąlyga 
ir kriterijus atskiroms valios veiksmų formoms suskirstyti. 

5. Paprasčiausias valios proceso atvejis yra tada, kai ko- 
kiame nors tinkamos sandaros afekte vienas vienintelis 
jausmas su jį lydinčiu vaizdiniu tampa motyvu ir užbaigia 
procesą atitinkamu išoriniu judesiu. Tokius vieno motyvo 
apibrėžtus valios procesus galime vadinti paprastaisiais va- 
lios procesais. Judesius, kuriais jie pasibaigia, galima vadinti 
impulsyviais veiksmais (Iriebhandlungen). Tačiau populiarioje 
impulso sąvokoje šis valios motyvo paprastumo požymis 
nėra pakankamai išreikštas, nes čia dažniausiai dar įsimaišo 
ir kitas požiūris, būtent prigimtis jausmų, kurie galioja kaip 
paskatos. Pagal pastarąjį požiūrį visi veiksmai, kuriuos api- 
brėžia vien jusliniai jausmai, būtent bendrieji jausmai, vadi- 
nami impulsyviais jausmais, ir čia nesvarbu, ar tuo atveju 
veikia vienas vienintelis motyvas, ar keletas jų. Tačiau šis 
antrasis požiūris į valios motyvus psichologiškai yra netei- 
singas, nepagrįstas yra ir su tokiu požiūriu glaudžiai susijęs 
visiškas impulsyvių veiksmų ir valios veiksmų atskyrimas 
kaip specifiškai skirtingų psichinių procesų rūšių. 

Todėl impulsyviu veiksmu laikysime tik paprastą, t. y. tik 
iš vieno motyvo išplaukiantį valios veiksmą ir neatsižvelg- 
sime į tai, kokiai pakopai jausmo ir vaizdinio proceso sekoje 
tas motyvas priklauso. Šia savo reikšme impulsyvus veiks- 
mas, nors po to jis jau vyktų ir greta sudėtingesnių valios 
procesų, yra būtinas visų valios veiksmų plėtotės išeities taš- 

kas. Tačiau kartu pirminiais impulsyviais veiksmais reikia 
laikyti tokius, kurie išplaukia iš paprastų juslinių jausmų. 
Šia prasme didžioji dalis gyvūnų veiksmų yra impulsyvūs 
veiksmai; tačiau su jais nuolatos susiduriame ir Žmonių 
veiksmuose, kur tokie impulsyvūs veiksmai iš dalies kyla 
iš paprastų juslinių afektų, o iš dalies yra padarinys tų įpra- 
stinių valios veiksmų, kurie iš pradžių buvo apibrėžti sudė- 
tingų motyvų (skirs. 10). 

6. Jeigu kokiame nors afekte į išorinį veiksmą veržiasi 
pereiti keletas jausmų ir vaizdinių ir jeigu šios motyvais 
tapusios afekto tėkmės sudedamosios dalys yra nukreiptos 
į skirtingus, vienas kitam giminiškus arba priešingus išori- 
nius galutinius veiksmus, tai iš paprasto valios veiksmo atsi- 
randa sudėtingas valios veiksmas. Skirdami tokį veiksmą nuo 
paprasto arba impulsyvaus, jį vadiname sumanytu veiksmu 
(Willkiirhandlunę). 

Sumanyti veiksmai turi tą bendrą bruožą su impulsyviais 
veiksmais, kad ir jie galiausiai kyla iš vieno motyvo arba iš 
vieno į tam tikrą visybinę jėgą susilydžiusių vienareikšmiai 
veikiančių motyvų komplekso. Tačiau sumanyti veiksmai 
išsiskiria tuo, kad juose šis lemiamas motyvas pamažu iš- 
kyla kaip vyraujantis motyvas iš keleto vienas greta kito 
esančių skirtingų ir vienas kitam prieštaraujančių motyvų. 
Kai tokių vienas kitam prieštaraujančių motyvų kova aiškiai 
suvokiama kaip einanti prieš patį veiksmą, sumanytą veiks- 
mą specialiai vadiname pasirinktu veiksmu (Wahlhandluną), 
o patį rinkimosi vyksmą - pasirinkimo procesu. Vieno motyvo 
iškilimą tarp kitų kartu su juo esančių motyvų įmanoma 
suprasti tik tarus esant motyvų kovą. Tačiau ši kova kai 
kada yra aiškiai suvokiama, o kai kada tik nujaučiama. 
Ir tik pirmuoju atveju kalbame apie pasirinktą veiksmą 
tikrąja žodžio reikšme. Todėl skirtumas tarp sumanyto 
veiksmo ir pasirinkto veiksmo nėra labai griežtas. Vis dėlto 

įprastuose sumanytuose veiksmuose psichinė būsena dar 

priartėja prie impulsyvių veiksmų, o pasirinktuose veiks- 
muose jų skirtumas jau yra aiškiai suvokiamas. 

Šiuos įvairius valios formavimosi pakopų santykius gali- 

me vaizdžiai išreikšti 21 pav. schemomis, kur visi didesnieji 

apskritimai Žymi są- 

monės apimtį, o kiek- 


O O O () 5 vienas juose esantis 
() mažas apskritimas nu- 
00 O (0) O rodo jausmiškai akcen- 


21 pav. Simbolinės impulsyvaus veiksmo, suma- tuotą vaizdinį, kuris Čia 
nyto veiksmo ir pasirinkto veiksmo schemos veikia kaip motyvas. 


Pagaliau centre esantis 
mažas apskritimas turi simbolizuoti lemiamą motyvą. Tada 
A schema vaizduoja impulsyvų veiksmą, B- sumanytą 
veiksmą, o C schema atitinka pasirinkimo veiksmą, kuriame 
prieš jį einanti motyvų kovos stadija pavaizduota strėlėmis, 
siejančiomis vieną su kitu susiduriančius motyvus. 

7. Prieš pat veiksmą einantį psichinį procesą, kuriame 
daugiau ar mažiau staigiai iškyla lemiamas motyvas kaip 
vyraujantis tarp kitų, sumanytuose veiksmuose vadiname 
sprendimu (Entscheidung), o pasirinktuose veiksmuose - ap- 
sisprendimu (Entschlieffung). Pirmasis iš šių terminų žymi tik 
vyraujančio motyvo išskyrimą iš kitų motyvų, o antrasis, pa- 
gal jo ryšį su veiksmažodžiu „schliefsen“ (išprotauti), rodo, 
kad šį procesą reikia traktuoti kaip iš keleto preliminarinių 
sąlygų plaukiantį galutinį rezultatą.* 

Jeigu valios proceso pradinės stadijos kokiais nors api- 
brėžtais požymiais nesiskiria nuo įprastos afekto tėkmės, tai 


* Beje, šių terminų ryšys, savaime aišku, neturi įpiršti klaidingos išvados 
(prie kurios daug kartų buvo priėjusios įvairios intelektualistinės psicho- 
logijos kryptys), kad pats valios apsisprendimas yra loginis išprotavimo 
procesas arba bent jau toks, kuris tokiam procesui yra giminiškas. 

jos baigiamosios stadijos jau išsiskiria visiškai savitomis ypa- 
tybėmis. Pirmiausia jos pasižymi lydimaisiais jausmais, su 
kuriais susiduriame tik valios procesuose ir kurie gali būti 
traktuojami kaip saviti valios elementai. Tai yra pirmiausia 
sprendimo ir apsisprendimo jausmai, iš kurių pastarieji nuo 
pirmųjų skiriasi tik didesniu intensyvumu. Jie yra sužadi- 
nantys ir atomazgos jausmai, kuriuos įvairios aplinkybės 
sieja ir su malonumu ar nemalonumu. Didesnį apsisprendi- 
mo jausmo stiprumą, matyt, galima paaiškinti jo kontrastu 
su prieš tai buvusiu abejojimo jausmu, nes abejojimas - tai 
svyravimas tarp įvairių motyvų. Dėl priešingumo abejoji- 
mui apsisprendimas, kaip atomazgos jausmas, įgyja didesnį 
stiprumą. Tačiau jau valios veiksmo atsiradimo momentu 
sprendimo jausmus tuoj pat pakeičia specifinis veiklos jaus- 
mas, kurio juslinis substratas išoriniuose valios veiksmuose 
yra judesius lydintys įtampos pojūčiai. Šis valios jausmas 
turi aiškiai išreikštą žadinantį pobūdį, ir pagal vienokius ar 
kitokius valios motyvus gali būti lydimas malonumo arba 
nemalonumo elementų, kurie veiksmo tėkmėje gali keistis 
patys ir pakeisti vienas kitą. Veiklos jausmas, kaip visybinis 
jausmas, yra kylantis ir smunkantis laikinis procesas, kuris 
apima visą veiksmo tėkmę ir jai pasibaigus pereina į labai 
įvairius atlikimo, pasitenkinimo, nusivylimo ir pan. jaus- 
mus, taip pat į įvairius jausmus ir afektus, kurie susiję su 
ypatingais veiksmo padariniais. Jeigu tą procesų tėkmę, kuri 
reiškiasi sumanytuose ir pasirinktuose veiksmuose, nagri- 
nėsime kaip tam tikrą grynai valios veiksmą, tai impulsyvūs 
veiksmai esmingai išsiskirs tuo, kad juose atkrinta parengia- 
mieji sprendimo ir apsisprendimo jausmai, nes su motyvu 
susijęs jausmas čia tiesiogiai pereina į veiklos jausmą, po 
to - į veiksmo padarinius atitinkančius jausmus. 

8. Paprastų valios veiksmų perėjimą į sudėtingus lydi 
daugybė tolesnių pokyčių, kurie valios plėtotei turi labai 

svarbią reikšmę. Pirmasis iš šių pokyčių yra tas, kad dėl 
savitarpyje vienas kitą slopinančių jausmų poveikio inten- 
syvumas afektų, kurie pradeda valios procesus, vis silpnėja, 
todėl galų gale valios procesai atrodo tarsi kylantys iš tėk- 
mės tokio jausmo, kuris visiškai nepereina į afektą. Žinoma, 
čia niekuomet nebūna taip, kad afekto visiškai nebūtų. Kad 
įprastoje jausmo tėkmėje iškylantis motyvas sukeltų spren- 
dimą arba apsisprendimą, jis visuomet daugiau ar mažiau 
turi būti susijęs su afektiniu jaudinimu. Tačiau pastarasis 
gali būti faktiškai toks silpnas ir praeinantis, kad jo tiesiog 
nepastebime, ir nepastebime tuo lengviau, kuo daugiau esa- 
me linkę tokį trumpą, tik motyvų atsiradimą ir veikimą ly- 
dintį afektą be niekur nieko kartu su sprendimu ir veiksmu 
apimti viena valios akto sąvoka. Šį afektų susilpnėjimą iš es- 
mės sukelia tie psichinių procesų ryšiai, kuriuos priskiriame 
intelektualiai raidai ir kuriuos smulkiau nagrinėsime toliau, 
kai kalbėsime apie psichinių darinių sąryšį ($ 17). Intelek- 
tualūs procesai afektų sunaikinti niekuomet negali - prie- 
šingai, jie kai kada ir patys yra naujų, savitų afektų šaltinis. 
Todėl grynai intelektualių motyvų apibrėžta, visiškai nuo 
afektų laisva valia, kaip anksčiau jau buvo pastebėta (skirs. 4), 
yra psichologiškai neįmanoma sąvoka. Šiaip ar taip, intelek- 
tuali raida, be abejo, daro švelninantį poveikį afektams, ir 
specialiai tiems, kurie parengia valios veiksmus visais tais 
atvejais, kai intelektualūs motyvai įeina į jų sudėtį. Tai iš 
dalies gali priklausyti nuo paprastai čia esamos jausmų sa- 
vitarpio kompensacijos, iš dalies nuo intelektualių motyvų 
raidos lėtumo, o afektai paprastai būna tuo stipresni, kuo 
staigiau išauga juos sudarantys jausmai. 

9. Su afekto sudėtinių dalių, įeinančių į valios procesus, 
susilpnėjimu, kurį sukelia intelektualių motyvų įsigalėji- 
mas, susijęs dar ir kitas pokytis. Jis reiškiasi tuo, kad valios 
procesą užbaigiantis veiksmas yra ne koks nors išorinis ju- 

desys, o sužadinimo afektą pašalinantis poveikis pats yra 
tam tikras procesas, kuris tiesiogiai nepasireiškia kokiais 
nors išoriniais simptomais. Tokius išoriškai nepastebimus 
poveikius vadiname vidiniais valios veiksmais. Tačiau išorinių 
valios veiksmų perėjimas į vidinius taip glaudžiai susijęs su 
intelektualia raida, kad pačią intelektualaus proceso prigim- 
tį dažniausiai lemia valios procesų įsibrovimas į vaizdinių 
tėkmę ($ 15, skirs. 9). Valios procesą užbaigiantis veiksmas 
yra kažkoks tėkmės pokytis tų vaizdinių, kurie prisijungia 
prie buvusių motyvų kaip priimto sprendimo ar apsispren- 
dimo padarinys. Ir čia šiuos parengiamuosius aktus lydin- 
tys jausmai, taip pat su įvykusiu pokyčiu susijęs veiklos 
jausmas visiškai sutampa su išoriniuose valios veiksmuose 
matomais jausmais. Taip pat ir šiuo atveju po valios veiksmo 
eina daugiau ar mažiau intensyvūs pasitenkinimo ir prieš 
tai buvusių afektų ir jausmų įtampos atomazgos jausmai. 
Taigi šių savitų, su intelektualia raida susietų valios procesų 
skirtumas nuo pirminių jų formų yra tik tas, kad baigiama- 
sis valios efektas čia nepasireiškia kokiais nors išoriniais 
kūno judesiais. 

Vis dėlto ir iš vidinio valios veiksmo kaip antrinis padari- 
nys gali kilti kokie nors kūno judesiai: būtent tuo atveju, kai 
priimtas sprendimas yra nukreiptas į tokį išorinį veiksmą, 
kuris turi būti atliktas po kiek laiko. Tačiau pastarasis veiks- 
mas visuomet atsiranda iš kito, vėlesnio valios proceso; taigi 
nors jo lemiamas motyvas kyla iš prieš tai buvusio vidinio 
valios veiksmo, tai vis dėlto yra naujas, nuo ankstesniojo 
skirtingas procesas. Šia prasme, pavyzdžiui, priėmimas 
sprendimo apie būsimąjį veiksmą, kuris turi būti atliktas 
esant dar tik laukiamoms apibrėžtoms sąlygoms, yra vidinis 
valios veiksmas, ir vėlesnis to veiksmo atlikimas yra išorinis 
valios veiksmas, kuris skiriasi nuo vidinio, bet remiasi juo 
kaip savo sąlyga. Be to, tada, kai išorinis valios veiksmas 

kyla iš apsisprendimo, atlikto po įvairių motyvų kovos, abi 
valios proceso formos (vienas sudėtinis valios procesas ir du 
valios procesai - ankstesnis ir vėlesnis) be aiškesnės ribos 
pereina viena į kitą, kadangi čia apsisprendimą, jeigu tik jis 
laiko atžvilgiu bent kiek pastebimiau atsiskiria nuo paties 
veiksmo, galima suvokti kaip šį veiksmą parengiantį vidinį 
valios aktą. 

10. Du lig šiol aptarti su valios plėtra susiję pokyčiai - afek- 
tų susilpnėjimas ir vidinių valios veiksmų išsiskyrimas - yra 
progresyvūs. Tam tikra jų priešprieša yra trečiasis procesas, 
kuris yra regresyvaus pobūdžio. Kai vienodų motyvų skatina- 
mi sudėtingi valios procesai dažniau kartojasi, motyvų kova 
palengvėja: motyvai, kurie ankstesniais atvejais buvo slopi- 
nami, toliau pamažu silpnėja, kol pagaliau visai išnyksta. Su- 
dėtingas valios veiksmas tada pereina į paprastą, arba impul- 
syvų, veiksmą. Šis atgalinis sudėtingų valios procesų virtimas 
paprastais ypač gerai parodo, koks nepagrįstas yra anksčiau 
minėtas „impulso“ sąvokos apribojimas tokiais valios veiks- 
mais, kurie kyla iš juslinių jausmų. Juk dėl šito slopinamų 
motyvų laipsniško eliminavimo lygiai taip pat egzistuoja 
intelektualūs, doroviniai, estetiniai ir pan. impulsyvūs veiks- 
mai, kaip ir paprastieji jusliniai impulsyvūs veiksmai. 

Ši regresyvi raida kartu yra sudedamoji dalis proceso, 
kuris sujungia visus gyvos būtybės veiksmus - ir jos valios 
veiksmus, ir automatinius refleksinius judesius. Juk jeigu 
įprasti veiksmai vis kartojasi, tai galiausiai ir lemiamas 
impulsyvaus veiksmo motyvas vis silpnėja, nuslopsta. Iš- 
orinis dirginimas, kuris iš pradžių žadino stiprų jausmo 
krūvį turintį vaizdinį, kuris veikė kaip motyvas, dabar su- 
kelia veiksmą anksčiau, negu mes spėjame jį suvokti kaip 
vaizdinį. Tokiu būdu impulsyvus judesys galiausiai pereina 
į automatišką judesį. Ir juo dažniau šis procesas kartosis, tuo 
lengviau veiksmas bus atliekamas automatiškai, net ir ne- 

juntant dirginimo, pavyzdžiui, esant giliam miegui arba 
dėmesiui nukrypus į kitus dalykus. Tada judesys kyla kaip 
grynai fiziologinis dirginimo refleksas: pats valios procesas 
yra tapęs refleksiniu procesu. 

Šis laipsniškas procesų sumechanėjimas, kuris iš esmės yra 
visų tarp pradinio ir galinio jų taškų esančių psichinių tarpi- 
nių grandžių eliminavimas, galimas ir pirminių impulsyvių 
judesių srityje, ir daugelio antrinių, iš sumanytų veiksmų 
sutankėjimo kylančių impulsyvių judesių srityje. Visiškai 
tikėtina, kad refleksiniai gyvūnų ir Žmogaus judesiai ap- 
skritai yra kilę kaip tik tokiu būdu. Tokio požiūrio naudai, 
be minėto valios veiksmų iš įpročio kylančio mechanėjimo, 
kalba tikslingas refleksų pobūdis, kuris nurodo pirminį tam 
tikrų tikslo vaizdinių kaip motyvų buvimą, antra vertus, 
ta aplinkybė, kad žemiausiųjų gyvūnų judesiai tikriausiai 
visada yra paprasti valios judesiai, o ne refleksai, todėl, ir iš 
šios pusės Žiūrint, dažnai daryta prielaida, kad vystymasis 
ėjo priešinga kryptimi, t. y. nuo refleksų prie valios veiksmų, 
yra mažai tikėtina. Pagaliau laikantis tokio požiūrio papras- 
čiausia paaiškinti $ 13 nurodytą faktą, kad afektų išraiškos ju- 
desiai gali priklausyti kiekvienai iš šių galimų formų išorinių 
veiksmų pakopose. Juk akivaizdu, kad čia paprastesni jude- 
siai yra pirminiai impulsyvūs veiksmai, o kai kurie sudėtin- 
gesni pantomiminiai judesiai, matyt, anksčiau yra buvę su- 
manyti veiksmai, kurie iš pradžių perėjo į impulsyvius, po 
to net į refleksinius judesius. Be to, visi šie reiškiniai verčia 
manyti, kad individualiame gyvenime prasidedantys regre- 
syvūs pokyčiai pamažu stiprėja įgytų polinkių paveldėjimo 
keliu, todėl kai kurie pirminiai sumanyti veiksmai vėlesnėse 
kartose jau iš pat pradžių reiškiasi kaip impulsyvūs, arba 
refleksiniai, judesiai (plg. $ 19 ir 20). 

107. Dėl panašių priežasčių kaip ir afektų srityje, stebėji- 
mas valios procesų, su kuriais atsitiktinai susiduriame gyve- 


221 


11. PSICHINIAI DARINIAI 


nime, yra nepakankamas ir lengvai suklaidinantis metodas 
tikrajai dalykų padėčiai nustatyti. Visada, kai skatinami 
kokių nors teorinių ar praktinių gyvenimo uždavinių, at- 
liekame vidinius arba išorinius valios veiksmus, mūsų 
interesai yra per daug užgožti pačių tų uždavinių, kad dar 
pajėgtume kartu tiksliai stebėti tuo metu esamus psichinius 
procesus. Tokia netobula psichologinio stebėjimo padėtis 
gerai matyti iš ankstesniųjų psichologų valios teorijų, ku- 
rios, beje, dažnai meta šešėlius ir ant šiandieninio psicholo- 
gijos mokslo. Kadangi išorinis valios veiksmas iš visų valios 
procesų vienintelis buvo kaip aiškiai stebimas dalykas, tai 
psichologai iš pradžių buvo linkę valios sąvoką apskritai 
apriboti išoriniais valios veiksmais. Todėl tada ne tik visa 
aukštesniam valios išsivystymui tokia svarbi vidinių valios 
veiksmų sritis liko visiškai už dėmesio ribų, bet nebuvo 
nuosekliau pažvelgta ir į išorinį veiksmą parengiančias su- 
dedamąsias valios proceso dalis, paprastai apsiribojant vien 
tik labiausiai išsiskiriančiomis sudedamosiomis vaizdinio 
dalimis motyvuose. Todėl buvo išleistas iš akių impulsyvių 
ir sumanytų veiksmų sąryšis, pirmieji kaip refleksams arti- 
mi reiškiniai visiškai atplėšiami nuo valios, o ši apribojama 
tik sumanytais veiksmais ir pasirinkimo aktais. Be to, dėl 
vaizdinio sudedamųjų dalių vienašalio išskyrimo motyvuo- 
se buvo visiškai ignoruojamas valios akto išsirutuliojimas iš 
afekto, todėl buvo prieita prie keisto vaizdinio, kad valios 
veiksmas esąs ne padarinys prieš jį ėjusių motyvų ir tų 
psichinių sąlygų, kurios motyvams turi poveikį ir padeda 
įsitvirtinti vienam iš jų kaip vyraujančiam, o kad valia esanti 
ypatingas, šalia motyvų vykstantis ir pats savaime nuo jų 
nepriklausantis procesas. Valios veiksmas esąs produktas 
ypatingo metafizinio valios sugebėjimo, kuris (kadangi tik 
sumanyti veiksmai laikomi tikraisiais valios veiksmais) ir 
apibrėžiamas tiesiog kaip „sielos pasirinkimo sugebėjimas“ 

arba kaip sugebėjimas iš įvairių veikiančių motyvų suteikti 
pirmenybę kuriam nors vienam. Todėl konstruodami bendrą 
sąvoką, tai, ką jie vadino valia, psichologai, tiesą sakant, nau- 
dojosi tik galutiniu valios proceso rezultatu, valios veiksmu, 
net ir nemėgindami jo kildinti iš psichinių sąlygų, buvusių 
prieš jį; ir tokia rūšinė sąvoka, kuri suprantama sugebėjimų 
teorijos požiūriu, po to traktuojama kaip tam tikra pirmoji 
priežastis, turinti paaiškinti visus atskirus valios aktus. 

Kai Schopenhaueris ir juo remdamiesi kai kurie vėlesni 
psichologai ir filosofai patį valios procesą paaiškino kaip 
„nesąmoningą“ procesą, kurio tik padarinys, valios aktas, 
esąs sąmoningas psichinis procesas, tai toks aiškinimas 
buvo tik anos abstrakčios valios sampratos modifikacija. 
Akivaizdu, kad čia nepakankamas prieš veiksmą einančio 
valios proceso stebėjimas nulėmė išvadą, kad tokio proceso 
apskritai nėra. Kadangi visa konkrečių valios procesų įvai- 
rovė buvo ištirpyta vienos nesąmoningos valios sąvokoje, 
tai psichologinis rezultatas buvo toks pat kaip ir anksčiau: 
tikrųjų psichinių procesų ir jų ryšių suvokimą pakeitė rūšinė 
sąvoka, kuriai klaidingai buvo suteikta kažkokios bendro- 
sios priežasties reikšmė. 

Šios giliai įsišaknijusios valios abstrakčios sampratos 
įtaką dažnai patiria ir naujoji, net ir eksperimentinė, psi- 
chologija. Kadangi kokio nors valios veiksmo paaiškinimas, 
remiantis konkrečiu prieš jį buvusių valios procesų psichi- 
niu priežastingumu, jau iš anksto laikomas neįmanomu, tai 
vieninteliu valios akto požymiu tampa suma pojūčių, kurie 
lydi išorinį veiksmą ir kurie, jeigu veiksmas dažnai kartojasi, 
turi eiti netarpiškai prieš jį kaip blankūs prisiminimų vaiz- 
dai. Valios veiksmo priežastimi laikomi fiziniai jaudinimo 
procesai nervų sistemoje. Jeigu ankstesnėje teorijoje valios 
priežastingumo klausimas iš psichologijos buvo perkelia- 
mas į metafiziką, tai šioje teorijoje iš psichologijos jis perke- 

liamas į fiziologiją. Tačiau iš tikrųjų ir šiuo atveju tą klausi- 
mą, jam pereinant iš vienos srities į kitą, perima metafizika. 
Kadangi fiziologija, kaip gamtos mokslas, ne tik dabar, bet 
ir visiems laikams turi atsisakyti mėginimų sudėtingą valios 
veiksmą lydinčius fizinius procesus aiškinti tik jų sąlygomis 
(toks aiškinimas susiduria su daugybe sąlygų), tai vieninte- 
lis tokios teorijos pateisinimo pagrindas lieka materialistinės 
metafizikos teiginys, kad vadinamieji materialūs procesai 
yra vienintelė daiktų tikrovė ir todėl psichiniai procesai 
gali būti aiškinami tik materialiais procesais. Tačiau esminis 
empirinės psichologijos reguliatyvus principas yra tas, kad 
ji tikrąjį psichinių procesų turinį privalo tirti tokį, su kokiu 
susiduria netarpiškas patyrimas ir todėl šių procesų sąryšio 
ji neturi nagrinėti vadovaudamasi tokiu požiūriu, kuris pa- 
čiam tam turiniui yra svetimas (plg. $ 1 ir 2, skirs. 107). Mes 
neturime kitos galimybės sužinoti, kaip vyksta valios pro- 
cesas, kaip tiktai pasekdami, koks jis yra duotas mūsų ne- 
tarpiškam patyrimui. O jam tas procesas yra duotas ne kaip 
kokia nors abstrakti sąvoka, o kaip atskiras konkretus valios 
aktas; ir apie šį pastarąjį savo ruožtu galime kažką žinoti tik 
todėl, kad jis yra mūsų netarpiškai suvokiamas procesas, 
o ne kažkoks nesąmoningas arba (o tai psichologijai yra tas 
pat) materialus procesas, kuris suvokiamas ne tiesiogiai, 
o tik hipotetiškai suponuojamas remiantis kokiomis nors 
metafizinėmis prielaidomis. Aišku, kad tokios metafizinės 
prielaidos čia turi užkamšyti psichologinio stebėjimo spra- 
gas, ojeigu tokio stebėjimo visiškai nėra — jį pakeisti. 
Literatūra. Svarbiausiųjų valios teorijų išdėstymas: Volkmann, 
Lehrbuch der Psychologie, II, $ 147 (Herbarto intelektualizmas). 
Baumann, Aandbuch der Moral, 1879 u. Philos. Monatshefte, Bd. 17. 
Meumann, Intelligenz u. Wille, 1908 (intelektualistinės sampratos). 


Miinsterberę, Die Willenshandlug, 1888 (psichofizinis materializ- 
mas). Psychologie, Bd. 1 (ankstesnio požiūrio ryšys su voliuntaris- 

tiniais elementais). Voliuntarizmas: Wundt, Kl. Schriften, Bd. 2. Ethik *, 
Bd. 2, Abschn. III, Kap. 1. M. u. T? Vorl. 14 und 15. Phys. Psych, III, 
Kap. 17. 


11. Kadangi tikslus valios procesų stebėjimas paties 
gyvenimo eigoje kylančiuose valios aktuose dėl anksčiau 
nurodytų priežasčių yra neįmanomas, tai ir čia vienintelis 
nuodugnaus psichologinio tyrimo kelias yra eksperimenti- 
nis stebėjimas. Mes, žinoma, negalime savavališkai sukelti 
kokio nors valios proceso, todėl turime apsiriboti stebėjimu 
tokių procesų, kurie pasiduoda išorinių pagalbinių priemo- 
nių įtakai, taigi tokių procesų, kurie prasideda išoriniais dir- 
ginimais ir baigiasi išoriniais veiksmais. Tokį tikslą turintys 
eksperimentai vadinami reakcijos eksperimentais. Šiuose eks- 
perimentuose valios procesas (paprastas arba sudėtingas) 
yra sukeliamas kokio nors išorinio juslinio dirginimo ir po 
apibrėžtų psichinių procesų, kurie iš dalies čia panaudojami 
kaip motyvai, pasibaigia kokia nors judesio reakcija. Be savo 
tiesioginės valios procesų analizės reikšmės, tokie reakcijos 
bandymai turi dar ir kitą, bendresnę, reikšmę: jie yra pagal- 
binė priemonė tam tikrų psichinių ir psichofizinių procesų 
greičiui matuoti. 

Paprasčiausias reakcijos eksperimentas, kurį čia galima 
atlikti, yra štai koks. Iš pradžių signalu sukeliama parengia- 
moji dėmesio įtampa ir po to, praėjus tam tikram, visuomet 
vienodam laikui (1-2 sekundėms), kokiu nors išoriniu dirgi- 
nimu paveikiamas kuris nors juslinis organas ir dirginimo 
suvokimo momentu turi būti atliktas iš anksto nustatytas ir 
parengtas judesys, pavyzdžiui, rankos judesys. Šis ekspe- 
rimentas savo psichologinėmis sąlygomis iš esmės visiškai 
atitinka paprastą valios procesą: juslinis įspūdis jame panau- 
dojamas kaip paprastas motyvas, kuriam priskiriamas koks 
nors apibrėžtas veiksmas. Jeigu kokiomis nors grafinėmis 
ar kitokiomis laiko matavimo priemonėmis objektyviai iš- 

matuojamas laikas nuo dirginimo poveikio iki reakcijos ju- 
desio atlikimo, tai tokiu būdu galima, dažnai kartojant tokio 
pobūdžio bandymus, tiksliai įsivaizduoti tuos subjektyvius 
procesus, iš kurių susideda visas reakcijos procesas, o kartu 
objektyvūs laiko matavimo rezultatai yra subjektyvių pro- 
cesų vyksmo ir galimų jų nukrypimų kontrolės priemonė. 
Šia kontrolės priemone daugiausia naudojamasi tada, kai 
specialiai pakeičiama kokia nors eksperimento sąlyga ir 
todėl keičiasi valios proceso subjektyvi tėkmė. 

12. Tokios sąlygų variacijos galimos jau anksčiau pavaiz- 
duotame paprastame reakcijos eksperimente, kai įvairiai 
keičiamas prieš juslinio dirginimo poveikį einančio veiksmo 
parengimas. Jeigu tas parengimas bus toks, kad subjekto lau- 
kimas nukreipiamas į juslinį dirginimą, kuris galioja kaip 
motyvas, ir kad išorinis veiksmas turi būti atliekamas tik 
tada, kai dirginimas aiškiai suvokiamas, tai kalbame apie 
pilnos, arba sensorinės, reakcijos formą. O jeigu parengiama- 
sis laukimas į motyvo sukeliamą veiksmą yra nukreipiamas 
taip, kad po suvokto dirginimo veiksmas vyktų kiek gali- 
ma greičiau, tai kalbame apie sutrumpintos, arba raumenų, 
reakcijos formą. Pirmuoju atveju laukime kaip vaizdinio 
veiksnys glūdi blankus pažįstamo juslinio įspūdžio vaizdas, 
kuris (jeigu parengimo laikas ilgiau trunka) pereina į svyra- 
vimo būseną, tapdamas čia daugiau, čia mažiau aiškiu; kaip 
jausmo veiksnys čia dalyvauja panašiu būdu svyruojantis 
laukimo jausmas, kuris, be to, susietas su įtampos pojūčiais, 
priklausančiais atitinkamos juslės sričiai, pavyzdžiui, su 
ausų būgnelių, akių akomodacinių bei išorinių raumenų 
ir t. t. įtampa. Po šių parengiamųjų jausmų ir pojūčių tada 
įspūdžio momentu eina palyginti silpnas atomazginis ne- 
tikėtumo jausmas, kuriame aiškiai išsiskiria po jo einantis 
reakcijos judesį lydintis sužadinantis veiklos jausmas, su 
kuriuo iškyla ir vidiniai lytėjimo pojūčiai. O antruoju atveju, 

esant sutrumpintai reakcijai, parengiamojo laukimo metu 
pasirodo blankus svyruojantis reakcijos organo (pavyz- 
džiui, reaguojančios rankos) prisiminimo vaizdas kartu su 
stipriais jo įtampos pojūčiais ir su gana tolydžiu laukimo 
jausmu, kuris susijęs su šiais pojūčiais. Dirginimo atsi- 
radimo momentu šią būseną pakeičia stiprus netikėtumo 
jausmas, su kuriuo reakciją lydintis veiklos jausmas kartu 
su atitinkamais pojūčiais susijungia taip greitai, kad laiko 
tarpas tarp abiejų momentų arba visiškai nesuvokiamas, 
arba suvokiamas tik labai neaiškiai. Sensorinės reakcijos 
laikas trunka vidutiniškai 0,120-0,240 sekundės, raumenų 
reakcijos — 0,100-0,150 sekundės (mažesnis laikas reikalin- 
gas garso įspūdžiams, didesnis - šviesos įspūdžiams).* 

13. Abi reakcijų formos, siejant jas su ypatingomis są- 
lygomis, yra išeities taškas valios procesų raidos įvairiomis 
kryptimis studijoms. Pilna (sensorinė) reakcija yra gera pa- 
galbinė priemonė pereiti nuo paprastų prie sudėtingų valios 
procesų, kadangi čia tarp įspūdžio suvokimo ir reakcijos 
atlikimo lengvai galima įterpti įvairių psichinių procesų. 
Antai jeigu po įspūdžio suvokimo pasitelksime kokį nors 
tiesioginį atpažinimo ir skyrimo aktą, kuris turi sukelti reak- 


* Be to, būdingas abiejų reakcijos formų skirtumas yra tas, kad sensorinių 
reakcijų eksperimentuose niekuomet nebūna išankstinių reakcijų ir klai- 
dingų reakcijų, 0 sutrumpintų reakcijų eksperimentuose jų būna labai 
dažnai. Abi reakcijos pasitaiko tik tada, kai daug kartų kartojamuose ban- 
dymuose prieš tikrąjį dirginimą eina parengiamasis signalinis dirginimas, 
kurį nuo pirmojo skiria pastovus laiko tarpas. Tada priešlaikinė reakcija 
reiškia tai, kad subjektas reaguoja anksčiau, negu iš tikrųjų įvyksta su- 
tartas dirginimas, o klaidinga reakcija - kad jis reaguoja į kažkokį kitą 
atsitiktinį juslinį dirginimą. Čia pateiktuose skaičiuose liko neapžvelgtas 
reakcijų laikas, reikalingas skonio ir kvapo, temperatūros ir skausmo dir- 
ginimams. Šis laikas visuomet būna ilgesnis. Kadangi šį skirtumą tikriau- 
siai reikia sieti su kai kuriomis grynai fiziologinėmis sąlygomis (lėtesniu 
dirginimų prasiveržimu į nervų galūnes, lėtesniu centriniu jaudinimu 
skausmo dirginimuose), tai jis psichologijai nėra labai svarbus. 

cijos judesį, tai turėsime palyginti paprasto pobūdžio suma- 
nytą veiksmą. Šiuo atveju reikiamo atlikti veiksmo motyvas 
yra ne tiesioginis įspūdis, o tas vaizdinys, kuris atsiranda 
iš atpažinimo ir skyrimo akto. Kadangi šis motyvas yra tik 
vienas iš didesnio arba mažesnio skaičiaus vienodai galimų 
motyvų, kurie galėjo iškilti vietoj jo, tai reakcijos judesys 
turi sumanyto judesio pobūdį: iš tikrųjų šiuo atveju aiškiai 
pastebimas prieš valios aktą einantis sprendimo jausmas; ne 
mažiau ryškūs būna ir parengiamieji su įspūdžio supratimu 
susiję jausmai. Taip būna dar labiau (ir vaizdinių bei jausmų 
proceso seka tampa dar painesnė) tada, kai sukeliamas koks 
nors kitas psichinis procesas (pavyzdžiui, prisiminimo aso- 
ciacija), kuris turi būti veiksmo atlikimo motyvas. Pagaliau 
sumanytas procesas šiuose eksperimentuose virsta pasirin- 
kimo procesu, jeigu veiksmas ne tik yra taip veikiamas dau- 
gelio motyvų, kad jie turi eiti vienas paskui kitą, kol vienas 
iš jų nulemia veiksmą, bet, jeigu iš įvairių galimų veiksmų 
vienas pagal esamus motyvus tampa lemiamas: taip būna, 
kai pasirengiama įvairiems reakcijos judesiams, pavyzdžiui, 
judesiams dešiniąja ir kairiąja ranka arba kuriuo nors iš de- 
šimties pirštų, bet kiekvienas atskiras judesys susiejamas su 
sąlyga, kad jo motyvas turi būti tam tikros kokybės įspūdis, 
pavyzdžiui, mėlynos spalvos įspūdis dešinės rankos jude- 
siui, raudonos - kairės rankos. 

14. Priešingai negu pilna reakcijos forma, sutrumpinta 
(raumenų) jos forma panaudojama stebėti atgaliniam valios 
judesių perėjimui į refleksinius. Kadangi šios formos reakcijo- 
se parengiamasis laukimas ištisai nukreiptas į išorinį veiks- 
mą, kuris turi būti atliktas kaip galima greičiau, tai čia valin- 
gas veiksmo pristabdymas arba pakeitimas pagal įspūdžio 
ypatybes yra neįmanomas. Priešingai, čia lengvai pavyksta 
taip įpratinti save įspūdį sieti su tik jam priskirtu judesiu, 
kad suvokimo procesas vis labiau nyksta arba įvyksta tik 

po impulsyviai atlikto judesio, o pats judesys atliekamas 
refleksiškai. Šis valios akto sumechanėjimas objektyviai 
pasireiškia svarbiausia tuo, kad reakcijos laikas sumažėja 
iki gryniems refleksiniams judesiams būdingo dydžio, o 
subjektyviai — tuo, kad psichologiniame stebėjime įspūdis ir 
reakcija pasirodo kaip laiko atžvilgiu sutampantis procesas, 
O ypatingas sprendimo jausmas pamažu visiškai išnyksta. 

14*. Eksperimentinėje psichologijoje „reakcijos eksperi- 
mentais“ vadinami chronometriniai bandymai yra svarbūs 
dviem atžvilgiais - kaip pagalbinė priemonė, pirma, valios 
procesų analizei, antra, psichinių procesų apskritai tėkmės 
laike tyrimui. Šioje dvišalėje reakcijos eksperimentų reikš- 
mėje atsispindi centrinė valios procesų reikšmė, aiškinanti, 
kad paprastesni procesai, jausmai, afektai ir su jais susiję 
vaizdiniai yra sudedamosios pilno valios proceso dalys, be 
to, kad tokios valios proceso dalys gali būti ir visos įmano- 
mos psichinių darinių sąryšio formos. Todėl valios procesai 
yra tinkamas atramos taškas pereiti prie psichinių darinių 
sąryšio, kurį nagrinėsime kitame skyriuje. 

„Reakcijos eksperimentui“, kurio tikslas analizuoti va- 
lios procesą arba kokį nors į jį įeinantį psichinį procesą, 
reikia pirmiausia tikslių ir gana subtilių (galinčių matuoti 
Viooo sekundės tikslumu) pagalbinių chronometrinių priemonių 
(elektrinių laikrodžių arba 
grafinių registravimo meto- 


dų). Šios priemonės turi būti 
įrengtos taip, kad galėtų fik- € 
suoti ir dirginimo poveikio 2 ss ba 23 
akimirką, ir stebėtojo reakci- 

jos judesio akimirką. Tai galima padaryti, pavyzdžiui, taip, 
kad kamertonas fiksuoja savo virpesius ant greitai ir tolygiai 
besisukančio cilindro (22 pav., S'); po juo pritaisyti du jud- 
rūs elektromagnetiniai svertai, iš kurių vienas, pertraukiant 

kiant jo elektromagnetu tekančią srovę, išjudinamas įspū- 
džio momentu, o kitas - reakcijos judesio momentu. Tada 
po kamertono virpėjimų kreive S S gauname dvi perlaužtas 
linijas E E' ir R R", kurių du lūžio taškai yra a ir c. Pirmasis 
iš šių taškų atitinka dirginimo poveikį, antrasis - reakcijos 
judesį, taigi tarp b ir d esantis kamertono virpėjimas tiesio- 
giai rodo prabėgusį tarp jų laiką. Jeigu tokius reakcijos eks- 
perimentus reikia atlikti daug kartų, tai vietoj šio tiesioginio 
registravimo tikslingiau naudotis elektriniu laikrodžiu, 
kurio ciferblatas rodo dar Viooo sekundės ir kuris yra įrengtas 
taip, kad dirginimo poveikio momentu jis elektros pagalba 
pradeda eiti, o reakcijos judesio momentu tuo pačiu būdu 
sustoja. Taip matuojamą paprastą reakciją galima iš dalies, 
kaip tai buvo anksčiau nurodyta, įvairiai keisti (pilna ir 
sutrumpinta reakcija, reakcija su pradiniu signalu arba be 
jo), o iš dalies į reakcijos procesą galima įtraukti įvairius 
psichinius aktus (skirstymus, atpažinimus, asociacijas, pasi- 
rinkimo procesus), kurie gali būti traktuojami, viena vertus, 
kaip kokio nors valios proceso motyvai, antra vertus, kaip 
bendro psichinių darinių sąryšio sudedamosios dalys. Ta- 
čiau paprastas reakcijos procesas yra tėkmė, kuri, be valios 
proceso, visuomet apima ir grynai fiziologinius narius (sen- 
sibilaus jaudinimo linija į smegenis, motorinio - į raumenis). 
Jeigu į valios procesą įjungsime tolesnius psichinius proce- 
sus (skaidymus, atpažinimus, paprastas asociacijas, pasi- 
rinkimo aktus), o tai, beje, įmanoma tik naudojantis pilna 
reakcijos forma, tai iš taip gautos sudėtingos reakcijos laiko 
trukmės atimdami paprastos reakcijos laiką galėsime nusta- 
tyti griežtai apibrėžtų psichinių procesų trukmę. Taip gau- 
name palyginti paprastų įspūdžių (spalvų, raidžių, trumpų 
žodžių) atpažinimo ir išskyrimo laiką (0,03-0,05 sekundės), 
prisiminimo asociacijos (0,3-0,8 sekundės), pasirinkimo 
tarp dviejų judesių (dešinės ir kairės rankos; 0,06 sekundės), 

tarp dešimties judesių (dešimties pirštų; 0,4 sekundės) ir t. t. 
Tačiau šie skaičiai (kaip jau esame nurodę) turi ne savo ab- 
soliutaus dydžio vertę, o veikiau yra kontrolės priemonė 
psichologinio stebėjimo, taikomo kartu ir tiems procesams, 
kurių tėkmė eksperimentiniu metodu iš anksto gali būti 
tiksliai apibrėžta ir kurie gali būti siejami su bet kokiomis 
pasikartojančiomis sąlygomis. Be to, nereikia pamiršti, kad 
įgyti skaičiai juo mažiau gali atitikti atribotų psichinių pro- 
cesų trukmę, juo painesni yra sudėtingos reakcijos procesai. 
Pavyzdžiui, koks nors pasirinkimo ir asociacijos procesas 
susideda iš tokio didelio skaičiaus elementaresnių proce- 
sų, kurie kartais savo ruožtu vėl gali jungtis įvairiu būdu 
ir įgyti įvairų pilnumą, kad iš didesnio skaičiaus bandymų 
apskaičiuotas vidutinis reakcijos proceso laikas gali būti tik 
reliatyvus procesų sudėtingumo matas, bet negali būti lai- 
komas absoliučia atriboto psichinio proceso trukme. Apskri- 
tai reikia turėti galvoje, kad reakcijos eksperimentai, jeigu 
jie ieško atsakymo į psichologinius klausimus, yra vieni iš 
sunkiausių eksperimentinės psichologijos uždavinių, kurių 
sėkmingam sprendimui reikia didžiulio techninio kruopš- 
tumo, gausybės stebėjimų ir jų statistinio apdorojimo, antra 
vertus, — labai didelių savistabos įgūdžių. Deja, į šias sąlygas 
ne visuomet pakankamai atsižvelgiama; kai kada iš nedau- 
gelio paviršutiniškų stebėjimų daromos drąsios išvados apie 
psichinių procesų prigimtį, o kai kada reakcijos metodai iš 
karto taikomi labai sudėtingiems psichiniams procesams, 
pavyzdžiui, sudėtingoms asociacijoms, sprendimo aktams, 
kurie vyksta paisant tam tikrų loginių sąlygų. Tokie eks- 
perimentai neturi vertės, nes komplikuotos sąlygos trukdo 
psichologiškai aiškinti gautus rezultatus, o savistaba yra ne- 
įmanoma, kai reikia refleksiškai svarstyti tokius uždavinius 
sau keliančius reikalavimus (pavyzdžiui, vadinamosiose 
„Sprendimo reakcijose“ dėl reikalavimo surasti aukščiausią 

sąvoką, koordinuotą, kontrastinę sąvoką ir t. t.). Sudėtingi 
loginio mąstymo, meninės, mitologinės fantazijos ir t. t. pro- 
cesai apskritai netinka eksperimentiniam metodui, kuris iš 
esmės turi tenkintis paprastais sielos procesais. Šiuo atžvil- 
giu eksperimentinę psichologiją veikiau gali papildyti tautų 
psichologija su savo pagalbinėmis priemonėmis (kalbos, 
mitų, papročių ir t. t. vystymosi tyrimai). 

14>. Kai kurie psichologai mano, kad vadinamųjų sen- 
sorinių ir raumenų reakcijų skirtumai yra ne tokie, kuriuos 
visuotiniu būdu pagrindžia daugiau ar mažiau pilna valios 
procesų tėkmė, o kad jie yra vien tik reakcijos judesių atliki- 
mo greičio individualūs, vadinamieji „tipiniai“, skirtumai. 
Kad šis požiūris yra klaidingas, galima lengvai įsitikinti, kai 
1) planingai atliekamų bandymų skaičius yra pakankamai 
didelis ir jie formuoja atsirandančius įpročius, 2) tokiems 
bandymams su stipriais atskirų skaičių nukrypimais tai- 
komas apskritai tokiais atvejais rekomenduojamas „dažnių 
kreivės“ konstrukcijos metodas. Šiam tikslui didelis atskirų 
bandymų, atliekamų esant toms pačioms sąlygoms, skai- 
čius, pavyzdžiui, 500-1000, sutvarkomas taip, kad ant abs- 
cisės X X' (23 pav.) atidedamas reakcijos laikas tam tikrais, 
eksperimento pobūdžio tiksliau apibrėžtais laiko tarpais, 
pavyzdžiui, 0,004 sekundės, ir ant atskirų laiko dydžio 
taškų pažymimos atitinkamos reakcijos tokiu būdu, kad 
jos esantį tašką pasiekiančioje ordinatėje atitiktų šiam laiko 
dydžiui priklausančių reakcijų laikų dažnį. Ši konstrukcija, 
naudojant ją aprašyti stebimojo asmens paprastoms reakci- 
joms, kurias jis atlieka be kokių nors išankstinių nurodymų, 
kaip rezultatą duoda išgaubtos formos kreivę N N.. Jeigu to- 
liau stebimasis bus mokomas reakcijas atlikti kiek įmanoma 
greičiau, tai ilgesnių bandymų suformuotas įgūdis kreivę 
N N laipsniškai pakeis kita M formos dažnumo kreive, kuri 
turėsjau ne dvi, kaip N N kreivė, viršūnes, o tik vieną. Jeigu, 

priešingai, stebimajam bus nurodyta visuomet reaguoti tik 
tada, kai jis aiškiai suvokia juslinį įspūdį, tai po ilgesnio pra- 
tinimosi dažnumo kreivė vėl pasikeis, tik priešinga linkme: 
dabar ji taps S formos kreive. Taigi aiškėja, kad pradinė, dvi 
viršūnes turinti kreivė N N" jungia savyje du visiškai skir- 
tingus atvejus ir jų kreives, iš kurių viena, esanti prie N vir- 
šūnės, apytikriai 
atitinka raumenų 
reakciją, Oo kita, 
esanti prie  N 
viršūnės, — senso- 


rinę reakciją, be 
to, egzistuoja dar 


23 pav. Reakcijų dažnumo kreivės 


neapibrėžtas skai- 

čius atvejų, kurie telpa viduryje tarp jų. Įpročiams susida- 
rius vienoje iš šių abiejų krypčių, pirmuoju atveju gauname 
grynai raumenų reakcijas M, kurias galime laikyti refleksi- 
niais judesiais, 0 antruoju atveju —- sensorines reakcijas S, 
prie kurių po to gali prisidėti sudėtingos reakcijos, apiman- 
čios tam tikrus psichinius procesus. Taigi iš viso to išplaukia, 
kad įprastiniai tokių eksperimentų metodai, kai kiekvienas 
stebimasis gali reaguoti savo nuožiūra, po to iš reakcijų visų 
trukmių gaunamas vidurkis, negali duoti bent kiek tiksles- 
nių rezultatų. Tokį vidurkį, pavyzdžiui, dažnumo kreive 
N N' pavaizduotuose bandymuose galėtų apytikriai išreikšti 
linija m. Tačiau ši linija neatitinka nė vieno iš dviejų nurody- 
tų reakcijos būdų, o veikiau visiškai užtušuoja natūralioje 
dažnumo kreivėje išreikštą psichologinį jų skirtumą. Jeigu 
atliksime eksperimentus su didesniu asmenų skaičiumi, 
žinoma, iškils ir individualūs jų skirtumai. Tačiau tokie skir- 
tumai pasireiškia tik tuo, kad vieniems aukštesnė viršūnė N, 
kitiems - viršūnė N“. Taigi skirtumai glūdi tik individualius 
asmenų skirtumus atitinkančiuose didesniuose polinkiuose 

į pilną ar sutrumpintą reakciją, ir šie skirtumai abiem atve- 
jais gali būti sumažinami planingomis pratybomis. 


Literatūra. Donders, Archiv f. Anat. u. Physiol., 1868 (pirmasis 
mėginimas psichologiškai panaudoti reakcijos eksperimentus). 
Exner, Pflūgers Archiv, Bd. 7. Wundt, Phil. Stud., Bd. 1 (Psychol. 
Methoden). Merkel, ibidem, Bd. 2. Cattel, Bd. 3 u. 4. L. Lange, Bd. 4. 
Alechsieff, Bd. 16. Bergemann, Psychol. Stud., Bd. 1. Deuchler, ibidem, 
Bd. 4, 5, u. 8. Giinther, ibidem, Bd. 7. Westphal, ibidem, Bd. 8. Salow, 
ibidem, Bd.7 u.8. N. Ach, DieWillenstatigkeit und das Denken, 1905. 
Uber den Willensakt und das Temperament, 1910. Kramers, Psychol. 
Stud., Bd. 9. Hammer, ibidem. Kraepelin, Uber die Beeinflussung ei- 
facher psychischer Vorgange duch einige Arzneimittel, 1892. Phys. 
Ps“, III, Kap. 17. M. u. T., Vorl. 18. 


III. PSICHINIŲ DARINIŲ SĄRYŠIS 


S 15. Sąmonė ir dėmesys 


1. Kadangi kiekvienas psichinis darinys susideda iš dau- 
gybės elementarių procesų, kurie visi kartu negali prasidėti 
ir baigtis tuo pačiu momentu, tai sąryšis, jungiantis elemen- 
tus į vieną visumą, apskritai visuomet išeina už tos visumos 
ribų, todėl įvairūs vienalaikiai ir sukcesyvūs dariniai savo 
ruožtu yra vienas su kitu susiję, nors ir ne taip glaudžiai. Šį 
tolesnį psichinių procesų sąryšį vadiname 54mo0ne. 

Todėl sąmonės sąvoka nereiškia nieko, kas egzistuotų 
šalia psichinių procesų. Tačiau ta sąvoka jokiu būdu nėra 
vien tik psichinių procesų suma, kuri nepriklausytų nuo tų 
elementų savitarpio santykio. Sąmonės sąvokos reikšmė yra 
ta, kad ji išreiškia visuotinį sielos išgyvenimų ryšį, iš kurio 
išsiskiria atskiri dariniai kaip glaudžiau tarp savęs susiję. 
Todėl būseną, kurioje šis sąryšis nutrūksta (gilus miegas, 
apalpimas), vadiname nesąmoninga; ir kalbame apie „są- 
monės sutrikimus“, kai psichinių darinių ryšiuose įvyksta 
nenormalių pokyčių, nors pačių šių darinių ir nebūtų palietę 
kokie nors žymesni pokyčiai. 

2. Sąmonė priklauso nuo tų pačių išorinių sąlygų kaip ir 
psichinio gyvenimo turinys apskritai, kurio ji yra tiktai kitas 
pavadinimas, iškeliantis ir pabrėžiantis jo atskirų sudeda- 
mųjų dalių savitarpio santykius. Individualios sąmonės 

simptomų laikmena visada yra individualus gyvūno orga- 
nizmas, o žmonėse ir į juos panašiuose aukštesniuosiuose 
stuburiniuose gyvūnuose artimiausias sąmonės organas 
yra galvos smegenų žievė, kurios ląstelių ir siūlų tinklas 
atstovauja visiems su psichiniais procesais susijusiems or- 
ganams. Šį galvos smegenų žievės elementų sąryšį galime 
traktuoti kaip sąmonėje duoto psichinių procesų sąryšio 
fiziologinę išraišką, o įvairių žievės sričių funkcijų pasida- 
lijimą — kaip atskirų sąmonės procesų įvairiopų skirtybių 
fiziologinį koreliatą. Tačiau šiame centriniame kūno organe 
funkcijų pasidalijimas visuomet yra tiktai reliatyvus: jau bet 
kuris psichinis darinys yra pagrįstas bendru daugelio ele- 
mentų ir centrinių sričių veikimu. Jeigu tam tikrų smegenų 
žievės dalių pašalinimas sukelia apibrėžtus valingų judesių 
ir pojūčių sutrikimus arba neleidžia susidaryti kai kurių 
klasių vaizdiniams, tai iš to galima daryti išvadą, kad tose 
srityse glūdi tarpiniai nariai, kurie yra būtini su atitinkamais 
psichiniais procesais lygiagrečiai einančioje fizinių procesų 
grandinėje. Tačiau dažnai tokiais reiškiniais grindžiama 
išvada, kad smegenyse esama atriboto kalbos sugebėjimo, 
rašymo sugebėjimo organo arba kad regos, klausos, žodžių 
vaizdiniai ir t. t. yra koncentruoti ypatingose smegenų žŽie- 
vės ląstelėse, - šios ir panašios išvados ne tiktai remiasi labai 
netiksliais fiziologiniais vaizdiniais, bet ir yra nesuderina- 
mos su psichologine funkcijų analize. Psichologiniu požiū- 
riu jos tėra sugebėjimų teorijos modernizacija jos blogiausia, 
frenologijos, forma. 

2?. Liudijimai apie apibrėžtų psichofizinių funkcijų loka- 
lizaciją smegenų žievėje, kuriuos teikia iš dalies patologiniai 
anatominiai Žmogaus stebėjimai, iš dalies eksperimentai su 
gyvūnais, yra šie: 1) tam tikros smegenų žievės sritys yra pri- 
skirtos apibrėžtoms periferinėms juslių ir raumenų sritims: 
tam tikra pakaušio smegenų žievės dalis susieta su retina, 

tam tikra momens smegenų dalis — su lytėjimo organo pa- 
viršiumi, smilkinio smegenų - su klausos organu, o atskirų 
raumenų sričių centrai yra arba šalia tiesiogiai su jais funk- 
cionaliai susijusių juslių centrų, arba tarp jų; 2) dėl funkcijų 
išnykimo kai kuriose kitose žievės srityse, kurios neturi tie- 
sioginio ryšio su periferinėmis kūno sritimis, 0, matyt, yra 
įterptos tarp kitų centrinių sričių, atsiranda tam tikrų sudė- 
tingų psichinių sutrikimų. Antai yra tiksliai nustatytas tam 
tikrų smilkinio žievės dalių ryšys su kalbos funkcijomis, ir 
priekinė jų sritis susijusi su artikuliacija (jai sutrikus išnyks- 
ta motorinė koordinacija, t. y. įvyksta vadinamoji „ataksinė 
afazija“), o labiau užpakalinė sritis - su žodžių vaizdinių su- 
sidarymu (jos sutrikimas pažeidžia sensorinę koordinaciją 
ir sukelia „amnezinę afaziją“). Be to, tos funkcijos paprastai 
yra lokalizuotos išimtinai kairiojo, o ne dešiniojo smilkinio 
pusėje, todėl tik šios, o ne dešinės, pusės apopleksiniai pa- 
žeidimai sukelia kalbos funkcijos sutrikimus. Beje, visais 
šiais atvejais, ir esant paprastesniems, ir esant sudėtinges- 
niems sutrikimams, laikui bėgant minėtos funkcijos pamažu 
vėl atsiranda, matyt, todėl, kad pažeistas smegenų žievės 
sritis pradeda pavaduoti kitos, paprastai kaimynystėje 
esančios sritys (kalbos sutrikimų atveju galbūt ir priešingoje 
kūno pusėje esančios sritys, kurios lig tol neturėjo tokio įgū- 
džio). O jeigu kalbėsime apie kitas sudėtingesnes psichines 
funkcijas, pavyzdžiui, prisiminimų ir asociacijos procesus, 
tai lig šiol apie jas dar nėra tvirtai nustatytų duomenų. Ir 
jeigu kai kurie anatomai tam tikras smegenų žievės sritis va- 
dina „psichiniais centrais“, tai šis pavadinimas kol kas tėra 
pagrįstas iš dalies abejotinais eksperimentų su gyvūnais in- 
terpretavimais, iš dalies vien tuo anatominiu faktu, kad nėra 
surasti tiesiai į juos einantys motoriniai arba sensoriniai siū- 
lai, taip pat tuo, kad tokie jungiamieji nerviniai ryšiai apskri- 
tai susidaro palyginti vėlai. Tokios rūšies centras yra ir kaktos 

smegenų žievė, Žmogaus smegenyse ypač stipriai išplėtota. 
Daug kartų atlikti stebėjimai parodė, kad šios smegenų sri- 
ties pažeidimo padarinys yra į akis krintantis nesugebėjimas 
sukaupti dėmesio, taip pat ir kiti protiniai defektai, kurie, 
galimas dalykas, susiję su šiuo nesugebėjimu. Iš čia kilo 
hipotezė, kad šią sritį galima laikyti toliau mūsų aiškinamų 
apercepcijos funkcijų (skirs. 4) centru, taip pat ir centru psi- 
chinių procesų visų tų sudedamųjų dalių, kurios, kaip kad 
jausmai, išreiškia sielos gyvenimą vienijantį sąryšį (plg. $ 7, 
skirs. 10). Tačiau tokios hipotezės patvirtinimas patyrimu 
turėtų būti daug patikimesnis, negu jis ligi šiol yra. Žinoma, 
ir tie kai kada pasitaikantys priešingi atvejai, kai daliniai 
kaktos smegenų pažeidimai nesukelia kokių nors ryškesnių 
protinių sugebėjimų sutrikimų, jokiu būdu negali būti laiko- 
mi tos hipotetinės funkcijos paneigimu. Juk daugelis bandy- 
mų parodo, kad ir aukštesnėse centrinėse dalyse, matyt, dėl 
nervų ryšių įvairovės ir dėl tų daugiariopų formų, kuriose 
skirtingi elementai gali vienas kitą pavaduoti, lokaliai riboti 
pažeidimai gali visiškai nesukelti kokių nors pastebimų 
simptomų. Beje, terminą „centras“ visais šiais atvejais reikia 
suprasti taip, kaip tai išplaukia iš bendrojo psichinių funkci- 
jų santykio su fizinėmis, t. y. psichinių ir fizinių elementarių 
procesų paralelizmo prasme; pastarasis atitinka iš principo 
skirtingus gamtamokslinio ir psichologinio nagrinėjimo po- 
žiūrius (plg. $ 1, skirs. 1 ir $ 22, skirs. 9). 

Literatūra. Hitzig, Untersuchungen ūber das Gehirn, 1874. Alte 
und neue Untersuchungen ūber das Gehirn, 1903. H. Munk, Uber 
die Funktionen der Grofšhirnrinde, 1891. Luciani und Seppilli, Die 
Funktions-Lokalisation auf der Grofshirnrinde, 1886. Flechsię, Ge- 
hirn und Seele, 2. Autfl., 1896. Wundt, Phil. Stud., Bd. 6. Phys. Psych.“ 
I, Kap. 5. M. u. T. 30. Vorl. Apie kalbos centrą: Vėlkerpsychologjie, I, 


1, Kap. 5. Charlton Bastian, Uber Aphasie und andere Sprachstorun- 
gen, 1902. 


238 


$ 15. Sąmonė ir dėmesys 


3. Minėtas psichinių procesų sąryšis, kuris mums api- 
brėžia sąmonės sąvoką, yra iš dalies simultaninis, iš dalies 
sukcesyvus. Jis yra simultaninis, nes esamų procesų suma 
bet kuriuo momentu yra duota kaip viena visuma, kurios 
atskiros dalys vienos su kitomis yra stipriau ar silpniau susi- 
jusios. Tačiau jis yra sukcesyvus dėl to, kad bet kuri artimiau- 
sio momento būsena tolydžiai plaukia iš prieš ją ėjusios 
būsenos, ir šiame perėjime kai kurie procesai išnyksta, kitų 
tėkmė tęsiasi, o dar kiti tiktai prasideda; arba, jeigu įsiterpia 
nesąmoningos būsenos, naujai atsirandantys procesai ima 
santykiauti su tais, kurie jau buvo prieš juos. Visais Šiais 
atvejais apimtis atskirų ryšių, kurie susiklosto tarp prieš 
tai ir po to einančių procesų, sąmonei kartu turi jos būseną 
apibrėžiančią reikšmę. Sąmoningi procesai pereina į nesą- 
moningus procesus, kai šitas ryšys visiškai nutrūksta, ir są- 
monė pasidaro nepilna, kai esamo momento ryšys su prieš jį 
buvusiu yra silpnas. Antai po nesąmoningos būsenos sąmo- 
nė į normalias vėžes paprastai grįžta pamažu, nes sąsajos su 
ankstesniais išgyvenimais atsikuria iš lėto. 

Taip prieiname prie būtinybės skirti sąmonės laipsnius. 
Apatinė sąmonės riba, nulinis jos laipsnis, yra sąmonės ne- 
buvimas. Nuo šio laipsnio, kuris kaip absoliutus psichinių 
sąryšių nebuvimas yra sąmonės priešingybė, reikia būtinai 
skirti atskirų psichinių turinių neįsisąmoninimą. Nenutrūks- 
tamoje psichinių reiškinių tėkmėje toks neįsisąmoninimas 
būna nuolat, kai ne tik sudėtingi vaizdiniai ir jausmai, bet 
ir atskiri šių darinių elementai gali išnykti, o nauji užimti jų 
vietą. Koks nors iš sąmonės išnykęs psichinis elementas gali 
būti laikomas neįsisąmonintu tik tada, kai tariame, kad yra 
galimybė jį atnaujinti, t. y. kad jis gali sugrįžti į aktualų psi- 
chinių procesų sąryšį. |Toliau negu ši atnaujinimo galimybė 
mūsų žinojimas apie nesąmoningais tapusius elementus ne- 
siekia. Todėl psichologiniu požiūriu jie yra vien tik psichinio 

proceso sudedamųjų dalių gebėjimas arba polinkis atsirasti 
ateityje, kai jos gali prisijungti prie jau esamų. Todėl prielai- 
dos apie „pasąmonės“ (Unbewuften) būseną arba kažkokius 
„pasąmonės procesus“, manymas, kad yra sąmonės procesų 
greta tų, kurie duoti mūsų patyrimui, neturi prasmės. Žino- 
ma, yra anas psichines dispozicijas lydinčių fizinių reiškinių, 
kurie pasirodo iš dalies tiesiogiai, iš dalies apie juos galima 
spręsti iš vienokio ar kitokio mūsų patyrimo. Šie fiziniai ly- 
dintys reiškiniai susiję su poveikiu, kurį daro pratybos visiems 
organams, ypač nervų sistemos organams. Pratybų poveikis 
paprastai reiškiasi funkcijos palengvėjimu, kuris padeda ją at- 
naujinti. Tačiau ir čia nieko tikra nežinome apie pokyčius, ku- 
riuos pratybos sukelia esamose nervų elementų struktūrose; 
šiuos pokyčius nebent galima aiškinti panašiomis mechani- 
nėmis analogijomis, kaip kad, pavyzdžiui, trynimo pasiprie- 
šinimo mažėjimas šlifuojant vieną paviršių kitu. 

4. Kalbėdami apie laikinių vaizdinių susidarymą esame 
minėję ($ 11, skirs. 10), kad iš vienas po kito einančių vaiz- 
dinių sekos bet kurią akimirką geriausiai suvokiame netar- 
piškai esamą vaizdinį. Panašiai ir simultaniniame sąmonės 
sąryšyje, pavyzdžiui, tonų sąskambyje, erdvinių objektų 
gretume pirmenybę teikiame kokiam nors atskiram turiniui. 
Abiem atvejais šiuos suvokimo skirtumus vadiname aiškumuų 
ir ryškuimu; aiškumu laikome palyginti geresnį paties turinio 
suvokimą, o ryškumu - paprastai su tuo susijusį apibrėžtes- 
nį turinio atribojimą nuo kitų psichinių turinių. Tą savitais 
jausmais pasižyminčią būseną, kuri lydi aiškesnį kokio 
nors psichinio turinio suvokimą, vadiname dėmesiu, o at- 
skirą procesą, dėl kurio koks nors psichinis turinys pasidaro 
geriau suvokiamas, - apercepcija. Pastarajai priešpriešiname 
percepciją, kuri yra kitoks, t. y. dėmesio būsenos nelydimas, 
esamo turinio suvokimas. Turinius, į kuriuos yra nukreiptas 
dėmesys, pagal analogiją su išoriniu optiniu fiksaciniu tašku 

vadiname sąmonės fiksaciniu tašku arba vidiniu fiksaciniu tašku, 
o kokiu nors vienu momentu esamų turinių visumą - 54m10- 
nės matymo lauku arba vidiniu matymo lauku. Pagaliau kokio 
nors psichinio proceso perėjimą į neįsisąmonintą būseną va- 
diname nusileidimu žemiau sąmonės slenksčio, o tokio proceso 
atsiradimą - iškilimu virš sąmonės slenksčio. Žinoma, visa tai 
yra vaizdūs pavadinimai, kurių nereikia suprasti pažodžiui. 
Tačiau jais patogu naudotis, nes jų vaizdus trumpumas lei- 
džia gerai išreikšti sąmonei būdingus procesus. 

5. Jeigu pamėginsime, naudodamiesi šiais pavadinimais, 
įsivaizduoti tarpusavio ryšiais susietų darinių kaitą, tai ji 
pasirodys kaip nuolatinis judėjimas šen ir ten - kai kurie 
dariniai iš pradžių įžengia į vidinį matymo lauką, po to atsi- 
duria vidiniame fiksaciniame taške, o tada vėl, prieš visiškai 
išnykdami, į tą lauką sugrįžta. Tačiau greta šių apercepcijo- 
mis tampančių darinių dar susiduriame su judėjimu tokių 
darinių, kurie pasilieka percepcijomis, taigi įeina į matymo 
lauką ir iš jo išeina nepatekdami į fiksacinį tašką. Be to, ir 
apercepciniai, ir percepciniai dariniai gali būti įvairaus 
aiškumo laipsnio. Apercepcijomis tampančiuose dariniuo- 
se skirtumai pasireiškia tuo, kad apercepcijos aiškumas ir 
ryškumas apskritai priklauso nuo sąmonės būsenos ir kinta 
kartu su ja. Tuo galima, pavyzdžiui, lengvai įsitikinti, kai ke- 
letą kartų iš eilės apercepcija tampa vienas ir tas pats įspūdis: 
tada, jeigu tik visos kitos sąlygos lieka tos pačios, kiekviena 
tolesnė apercepcija paprastai darosi vis aiškesnė ir ryškes- 
nė. Skirtingą percepcijomis pasiliekančių darinių aiškumo 
laipsnį lengviausiai galima pastebėti, kai turime reikalą su 
kokių nors sudėtingų įspūdžių poveikiu. Juolab jeigu tokių 
įspūdžių poveikis yra grynai momentalus, pastebime, kad ir 
tarp savaime tamsiomis pasiliekančių sudedamųjų jų dalių 
vis dėlto yra skirtingų laipsnių, nes vienos iš jų virš sąmonės 
slenksčio atrodo iškilusios daugiau, kitos mažiau. 

6. Visus šiuos santykius tiksliai gali nustatyti ne atsitikti- 
nis vidinis suvokimas, o tik planingai atliekami eksperimen- 
tiniai stebėjimai. Kaip stebimais sąmonės turiniais tikslinga 
naudotis vaizdinio dariniais, nes juos bet kada galima sukelti 
išoriniais dirginimais, be to (esant tik momentinei dirgini- 
mo poveikio trukmei), sukelti taip, kad dirginimo akimirką 
esamas sąmonės turinys aiškiai išsiskiria iš buvusių bei bū- 
simų įspūdžių, todėl pasidaro galima to turinio savistaba ir 
analizė. Juk bet kuriame laikiniame vaizdinyje dabartiniam 
momentui priklausanti sudedamoji jo dalis visuomet yra 
fiksaciniame sąmonės taške ($ 11, skirs. 11). Iš jau praėju- 
sių sudedamųjų dalių ką tik buvę įspūdžiai dar priklauso 
matymo laukui, o kiek anksčiau praėję įspūdžiai jau yra 
iš sąmonės išnykę. Tuo tarpu erdvinis vaizdinys gali tapti 
apercepcija vienu momentu visa savo apimtimi, jeigu tik 
jis yra ribota ekstensyvi visuma. O jeigu toks vaizdinys yra 
sudėtingesnis, tai ir jo dalys, kad galėtume visiškai aiškiai 
jas suvokti, į vidinį fiksacinį tašką turi patekti sukcesyviai. 
Todėl sudėtingi erdviniai vaizdiniai (būtent momentalūs re- 
gos įspūdžiai) tinka tam, kad būtų viename akte apercipuotų 
turinių kiekio arba dėmesio apimties matas, o sudėtingus 
laikinius vaizdinius (pavyzdžiui, taisyklingos klausos įspū- 
džių, takto smūgių sekos) lengvai galima panaudoti kokiu 
nors momentu sąmonėje susietų, vienas nuo kito priklau- 
sančių turinių kiekiui arba sąmonės apimčiai kompleksiniam 
visuminiam vaizdiniui matuoti. Bet kadangi nedidelis laike 
vienas po kito einančių įspūdžių skaičius, kaip tam tikra 
simultaniškai duota visuma, gali būti dėmesio suvoktas ne- 
tarpiškai, tai dėmesio apimties dydis esant tinkamoms sąly- 
goms, būtent atitinkamam tų įspūdžių kaitos greičiui laike, 
lengvai gali būti nustatytas ir laikiniuose, specialiai klausos, 
vaizdiniuose. Tokios rūšies eksperimentai parodė, kad esant 
šioms kintamoms sąlygoms labai pastovus dėmesio apimties 

maksimalus dydis — šeši paprasti įspūdžiai, o sąmonės apimtis 
anksčiau nurodyta kompleksinio vaizdinio apimties pras- 
me, priešingai, yra labai kintama - ji varijuoja tarp šešių ir 
keturiasdešimties paprastų įspūdžių ir priklauso nuo sudėties ir 
išsiskaidymo to visuminio vaizdinio, kuris čia atlieka mato 
vaidmenį. 

67. Apibrėžti dėmesio apimtį regos įspūdžiuose galima 
arba naudojantis momentiniu apšvietimu elektros kibirkš- 
timi, arba, dar geriau, tam reikalui panaudojant tam tikrą 
aparatą (vadinamąjį „tachistoskopą“), kuriame skylę turinti 
širma uždėta prieš kokius nors regėjimo objektus. Šiam tik- 
slui akiai prieš momentinį apšvietimą turi būti duotas koks 
nors fiksacinis taškas viduryje tos plokštumos, kurioje yra 
įspūdžiai. Tada tuoj pat po atlikto eksperimento, jeigu tik 
aparatas buvo tinkamai nustatytas, galima konstatuoti, kad 
fiziologine prasme aiškiai matomų objektų apimtis yra di- 
desnė negu dėmesio apimtis. Jeigu, pavyzdžiui, momentinis 
įspūdis susidėjo iš raidžių, tai atskiras raides, kurios apšvie- 
timo momentu buvo suvoktos tik neaiškiai, vėliau galima, 
jeigu tik įspūdis reprodukuojamas kiek galima greičiau, per- 
skaityti prisimintame vaizde. Kadangi šis prisimintas vaiz- 
das laiko atžvilgiu yra griežtai atskirtas nuo paties įspūdžio, 
tai dėmesio apimties apibrėžimas yra netrukdomas; šiaip ar 
taip, atidus subjektyvus stebėjimas lengvai leidžia fiksuoti 
sąmonės būseną įspūdžio momentu ir skirti ją nuo vėlesnių 
prisiminimo aktų, kurie laiko atžvilgiu nuo įspūdžio yra 
pastebimai nutolę. Tokie eksperimentai, kaip ir jiems analo- 
giški eksperimentai su vienas po kito einančiais garso įspū- 
džiais, rodo, kad dėmesio apimtis, išliekant tai pačiai maksi- 
maliai jo įtampai, tik tada yra pastovus dydis, kai įspūdžiai 
nėra susijungę į sudėtingesnius, taigi kai jie, pavyzdžiui, 
susideda iš izoliuotų linijų, skaičių, raidžių arba ritmiškai 
nesusiskaidžiusių takto smūgių. Atrodo, kad tokia pat mak- 

simali šešių įspūdžių apimtis galioja ir lytėjimo juslei, tik 
skirtumas tas, kad lytėjime šeši įspūdžiai geriausiu atveju 
gali būti kartu suvokti tik tada, kai jie yra paprasčiausi, bū- 
tent taškų, įspūdžiai, - savybė, kurią praktiškai panaudoja 
neregių taškinis raštas ($ 10, skirs. 6). Pažįstamuose sudėtin- 
gesniuose įspūdžiuose vaizdinių skaičius sumažėja taip pat 
ir regos juslėje, bet atskirų elementų skaičius padidėja. Antai 
neturinčiuose prasmės skiemenų junginiuose vienu kartu 
dar gali būti apercipuota 6-10 raidžių. O mums žinomuose 
sakiniuose, patarlėse ir pan. dėmesio apimtis gali išsiplėsti 
iki 4-5 trumpų žodžių, iš viso apie 20-30 raidžių. Tačiau 
tokiais atvejais labai stiprų poveikį kartu daro asimiliaci- 
jos procesai, kuriuos nagrinėsime toliau ($ 16), todėl tokie 
eksperimentai netinka dėmesio apimties apibrėžimui. Jeigu 
šias reproduktyvias asimiliacijas stabdo didelis dėmesio su- 
telktumas į įspūdį, tai ir šiais atvejais apimtis sumažėja iki 
izoliuotiems įspūdžiams būdingos ribos. Didesnis dėmesio 
apimties regimas išsiplėtimas galimas tada, kai įspūdžių po- 
veikis trunka kiek ilgesnį laiką, nes per tą laiką dėmesys gali 
klaidžioti nuo objekto prie objekto, taigi sąlygos daugmaž 
priartėja prie įprastinio sukcesyvaus skaitymo. Tačiau, šiaip 
ar taip, neteisingas yra anksčiau gana paplitęs tvirtinimas, 
kad mūsų dėmesys kokiu nors esamu momentu gali būti 
nukreiptas tik į vieną įspūdį arba vienintelį vaizdinį. 

Ne mažiau tokie stebėjimai griauna ir spėjimus, kad 
dėmesys labai dideliu greičiu galįs perbėgti daugelį atskirų 
vaizdinių. Jeigu šiuose eksperimentuose prisiminimu mė- 
ginsime papildyti tuoj pat po gauto įspūdžio aiškiai suvoktą 
vaizdą, tai pasirodys, jog reikia nemažai laiko, kad aiškiai 
įsivaizduotume įspūdį, kuris pirmą akimirką nebuvo aper- 
cipuotas. Ir šis sukcesyvus dėmesio judėjimas per daugelį 
psichinių turinių yra, atrodo, periodinis procesas, kuris su- 
sideda iš keleto vienas po kito einančių apercepcijos aktų. 

Tokie periodiniai dėmesio svyravimai, kurie paprastai vyksta 
netaisyklingais periodais, bet esant ypatingiems ritminio 
skaidymo postūmiams gali tapti ir taisyklingi, — tokie svy- 
ravimai, esant palankioms sąlygoms, iš tikrųjų gali būti ir 
tiesiogiai parodyti. Jeigu mes, kiek įmanoma labiau pašali- 
nę visus kitus galimus juslinius dirginimus, jutimo organą 
veiksime kokiu nors silpnu, tolydžiai trunkančiu įspūdžių, 
į kurį bus nukreipiamas dėmesys, tai pastebėsime, kad 
įspūdis tam tikrais, dažniausiai netaisyklingais intervalais 
(kurie labai silpnų dirginimų atveju gali trukti daugiau- 
sia 3-6 sekundes, o esant stipresniems dirginimams - iki 
18-24 sekundžių) trumpam laikui pasidaro neryškus arba 
atrodo visiškai išnykęs, po to vėl atsiranda. Šiuos svyravi- 
mus reikia aiškiai skirti nuo paties dirginimo intensyvumo 
svyravimų, ir tuo lengvai įsitikinsime, jeigu kokiuose nors 
eksperimentuose įspūdį specialiai silpninsime arba per- 
trauksime. Juk anie subjektyvūs pokyčiai nuo šių objektyviai 
sukeliamų skiriasi dviem požymiais: pirma, subjektyvių po- 
kyčių atveju visuomet išlieka įspūdžio tęsimosi vaizdinys, 
kaip kad ir eksperimente su momentaliais įspūdžiais turime 
neapibrėžtą ir neaiškų vaizdinį apie įspūdžius, kurie nebu- 
vo apercipuoti; antra, anie subjektyvūs dėmesio svyravimai, 
be jiems būdingo įspūdžių aiškumo stiprėjimo ir silpnėjimo, 
visuomet yra lydimi charakteringų jausmų ir pojūčių, kurių 
objektyvių pokyčių atveju visiškai nebūna. Šie jausmai — tai 
lūkesčio ir veiklos jausmai, kuriuos netrukus aptarsime ir 
kurie taisyklingai didėja ir mažėja kartu su dėmesio įtem- 
pimu ir susilpnėjimų; o pojūčiai priklauso įspūdžio jutimo 
organui arba bent jau sklinda iš jo, taigi jie yra būgnelio 
įtampos, akomodacijos, konvergencijos ir t. t. pojūčiai. Ši 
dviguba požymių eilė apskritai atskiria psichinių turinių 
aiškumo ir ryškumo sąvokas nuo pojūčio intensyvumo 
sąvokų. Stipus įspūdis gali būti suvoktas neaiškiai, o silp- 

nas - aiškiai. Tarp šių skirtingų sąvokų egzistuoja tik toks 
ryšys, kad iš skirtingo intensyvumo įspūdžių į apercepciją 
daugiau stumia stipresnis. Tačiau ar iš tikrųjų jis bus aiškiau 
apercipuotas, — visuomet priklauso dar ir nuo daugelio kitų 
sąlygų. Tą pat galima pasakyti ir apie pirmenybę, kuri, esant 
regos įspūdžių poveikiui, tenka tiems įspūdžiams, kurie 
krinta į aiškiausio matymo vietą. Tačiau anksčiau aprašyti 
eksperimentai su momentaliais įspūdžiais leidžia tvirtinti, 
kad ir šis sąryšis gali būti išardytas. Tai atsitinka tuo atveju, 
kai specialiai nukreipiame dėmesį į kokį nors matymo lauko 
pakraštyje esantį tašką: tada neaiškiai matomas objektas tam- 
pa aiškiai įsivaizduojamas. 

6P. Kitas būdas išmatuoti sąmonės apimčiai, aprėpiančiai 
taisyklingai išskaidytą kompleksinį visuminį vaizdinį, yra 
naudojimasis vienodais laiko tarpais vienas po kito einan- 
čiais takto smūgiais, iš kurių atskiri smūgiai turi būti stipres- 
ni, kad atsirastų taisyklingas susiskaidymas taktais. Čia re- 
miamasi prielaida, kad vienas po kito einantys įspūdžiai tik 
tuo atveju gali būti sujungti į vieną vaizdinio visumą, jeigu 
jie bent vienu momentu sąmonėje bus visi kartu. Taigi, suvo- 
kiant kokią nors takto smūgių seką, tuo momentu, kai aper- 
cipuojamas dabartinis garsas, tiesiogiai prieš jį buvę garsai 
is dalies dar turi būti dėmesio fiksaciniame taške, iš dalies 
bent jau sąmonės matymo lauke; bet jų aiškumas tame lauke 
tuo labiau mažėja, kuo daugiau jie laiko atžvilgiu nutolę nuo 
dabar apercipuojamo įspūdžio momento, o už tam tikros ri- 
bos nutolę įspūdžiai jau visiškai iš sąmonės išnyksta. Jeigu 
pavyksta nustatyti šią ribą, tai kartu surandamas sąmonės 
reliatyvios apimties esamomis sąlygomis matas. Pagalbinė 
šios ribos nustatymo priemonė yra mūsų sugebėjimas lygin- 
ti tiesiogiai vienas po kito einančius vaizdinius. Kol daugiau 
ar mažiau sudėtingas vaizdinys dar yra mūsų sąmonėje kaip 
vientisa visuma, galime su juo lyginti ir po jo einantį vaizdi- 

nį ir spręsti, ar jis jam lygus, ar ne, bet toks lyginimas darosi 
negalimas tada, kai prieš tai ėjusi laikinė seka jau nesudaro 
rišlaus sąmonės turinio, nes dalis jos narių jau perėjo į ne- 
įsisąmonintą būseną anksčiau, negu buvo pasiektas galinis 
jos narys. Taigi tik reikia dvi viena po kitos einančias taktų 
sekas atriboti taip, kad kiekvienos iš jų pradžią žymėtų koks 
nors signalas, pavyzdžiui, skambutis. Takto smūgiams su- 
kelti galima pasinaudoti paprastu metronomu. Kol kiekvie- 
na seka sudaro sąmonėje susijungusią visumą, tol, remiantis 
netarpišku įspūdžiu ir, žinoma, griežtai atsisakius skaičiuoti 
takto smūgius, galima spręsti, ar antroji seka lygi pirmajai, 
ar ne. Ir čia pastebima, kad lygybės įspūdį sukelia anksčiau 
minėti ($ 11, skirs. 12) laiko vaizdinių jausmo elementai, nes 
prieš kiekvieną antrosios sekos takto smūgį eina laukimo 
jausmas, atitinkantis analogišką pirmosios sekos smūgį, to- 
dėl seka, kuri turi vienu nariu daugiau ar mažiau, sutrikdo 
aną laukimą ir dėl to atsiranda nusivylimo jausmas. Iš to iš- 
plaukia ne tai, kad abi viena po kitos einančios sekos kartu 
turi būti sąmonėje, kad jas būtų galima palyginti, o tai, kad 
čia reikalingas tik vienos sekos įspūdžių sujungimas į vieną 
vaizdinio visumą. Reliatyvus ribos pastovumas, kuris šiuo 
atžvilgiu būdingas sąmonės apimčiai, reiškiasi tuo, kad 
dviejų laikinių vaizdinių lygybė, kol tie vaizdiniai nepa- 
siekia atitinkamos ribos, tiksliai atpažįstama, o kai ta riba 
yra peržengta, mūsų sprendimas pasidaro netikslus. Ir čia 
pasirodo, kad sąmonės apimtis, esant tai pačiai dėmesio bū- 
senai, priklauso iš dalies nuo vienas po kito einančių laiki- 
nių įspūdžių greičio, iš dalies nuo daugiau ar mažiau tobulo 
jų ritmiško susiskaidymo. Esant apatinei greičio ribai, kuri 
yra apie 4 sekundes, apskritai išnyksta galimybė sujungti 
į vieną laikinį vaizdinį vienas po kito einančius įspūdžius: 
kai ateina naujas įspūdis, ankstesnis įspūdis jau būna iš 
sąmonės išnykęs. O pasiekus viršutinę ribą, kuri yra apie 

0,12 sekundės, aiškiai atribotų laikinių vaizdinių susidary- 
mas jau būna neįmanomas, nes dėmesys nebegali sekti pa- 
skui atskirus įspūdžius. Palankiausias vidutinis greitis yra, 
kai takto smūgių kaita lygi 0,2-0,3 sekundės. Esant tokiam 
greičiui, skaičius aritmiškų įspūdžių, kuriuos dar galima su- 
vokti kaip vienovę, yra 6, ir tai yra tas pats skaičius, kurį 
gavome nagrinėdami dėmesio apimtį regos įspūdžiuose. 
Schemoje vaizduojami santykiai, kurie būna dviem papras- 
čiausiais atvejais, esant 24 ir 24 taktui: 


Aritmiški įspūdžiai 


Ritmiškos sekos 
ži E EE EE E Ei EE! EI 

2 (f CC EEE CE | EET EEE G E UE 

Didžiausia, po pakankamų pratybų pasiekiama apimtis 
yra lygi penkiems 4/4 taktams (5 - 8 = 40). Taigi sąmonės 
apimtis, aprėpianti vienas su kitu nesurištus paprastus 
įspūdžius, sutampa su dėmesio apimtimi, tačiau taip yra 
ne todėl, kad čia sąmonė apskritai atsitraukia prie dėme- 
sio apimties, o vien todėl, kad dėmesio apimtoje aritmiš- 
koje sekoje trūksta ryšių, kurie ritmiškoje sekoje pasiekia 
į tamsias sąmonės sritis įeinančius takto elementus. Kiti pri- 
klausomybės santykiai tarp dėmesio ir sąmonės apimties 
egzistuoja tik tuo atveju, kai dėmesio apimtis, sumažėjus jo 
įtampai, gali išsiplėsti, tačiau tada kartu sumažėja suvokimo 
aiškumas ir ryškumas. Beje, nereikia painioti sąmonės, ap- 
imančios sudėtingą visuminį vaizdinį, apimties su absoliučia 
visumine sąmonės apimtimi. Pastarojoje pirmiausia visada 
būna ir jausmų, be to, joje gali būti ir kitų izoliuotų vaizdi- 
nių. Iš čia aiškėja, kodėl vienas su kitu nesusijusių įspūdžių 

sekoje sąmonės apimtis ir dėmesio apimtis sutampa. Šiuo 
atveju, kai tik įspūdis iškrinta iš dėmesio fokuso, jis paskęsta 
masėje kitų vienas su kitu nesusijusių turinių, kurie yra to- 
lesniame sąmonės matymo lauke ir kurių atžvilgiu (kadangi 
jie nesurišti nei vienas su kitu, nei su apercipuotu turiniu) 
apimties apibrėžimas, aišku, yra neįmanomas. O jeigu, prie- 
šingai, nuo sąmonės fiksacinio taško nuėję įspūdžiai vienaip 
ar kitaip susiję su apercipuotais elementais, tai tas ryšys, kad 
ir neaiškus, išlieka tol, kol jie apskritai yra sąmonėje. 

Turint galvoje anksčiau atskleistus santykius tarp dė- 
mesio įtampos ir suvokimo aiškumo, galima tvirtinti, kad 
ir dėmesio optimali apimtis (apie 6 paprasti įspūdžiai), ir 
sąmonės optimali apimtis (apie 40 įspūdžių) yra surišti su 
vidutiniu, nei per daug aukštu, nei per daug žemu, dėmesio 
įtampos laipsniu. Esant labai didelei dėmesio įtampai, vi- 
suomet atsiranda ir jo koncentracija į kokį nors atskirą, labiau 
ribotą turinį; pavyzdžiui, skaitymo eksperimente, kuriame 
raidės parodomos tik akimirką, dėmesys susikoncentruoja 
į kokią nors atskirą raidę ir šalia jos geriausiu atveju atpa- 
žįstamos dar 2-3 kaimyninės raidės. Tačiau ir esant dėmesio 
disipacijai į didesnę matymo lauko dalį, aiškiai suvokiamų 
raidžių skaičius sumažėja, be to, visų jų apercepcija pasidaro 
neryški. Su panašiais disipacijos padariniais susiduriame ir 
tada, kai dėmesys nukreipiamas arba į keletą stebimų ob- 
jektų savybių, pavyzdžiui, jų dydį, padėtį, šviesumą, arba 
tik į vieną vienintelę savybę. Tačiau netiesiogiai šios prie- 
šingos dėmesio koncentracijos ir disipacijos būsenos turi 
atitinkamos įtakos ir apimčiai sąmonės, kurioje į visumą 
susijungia kokia nors įspūdžių seka, todėl ir čia vidutinis 
dėmesio įtampos laipsnis yra palankiausias optimaliam re- 
zultatui gauti. Šiuo atveju įspūdžiai būtų sujungiami į kiek 
galima toliau siekiančią visumą apie dėmesio fokusą, jeigu 
lengviausiai įmanomu būdu būtų nustatomas ryšys tarp 

siauresnio dėmesio lauko ir platesnio sąmonės lauko; tačiau 
įspūdžius sujungti kliudo bei sąmonės apimtį mažina ir per 
stipri dėmesio koncentracija į atskirą įspūdį (pavyzdžiui, 
anksčiau aptartuose eksperimentuose į atskirus takto smū- 
gius), ir per didelis dėmesio išsiplėtimas. Nuo to, matyt, pri- 
klauso ir suvokimo apimties išsiplėtimas kartojantis tiems 
patiems įspūdžiams. Ir čia iš esmės turima galvoje ryšių tarp 
siauresnio dėmesio lauko ir platesnio sąmonės lauko atsi- 
radimas. Tai paaiškėja kaip tik iš to, kad tokie išsiplėtimai 
tada yra didžiausios apimties, kai mus veikiantys sudėtingi 
įspūdžiai savo savybėmis yra Žinomi, pavyzdžiui, girdint 
įprastus žodžius ar sakinius; tokiais atvejais, žinoma, kaip 
esminis veiksnys prisideda reproduktyvios asimiliacijos 
procesai, kuriuos nagrinėsime vėliau ($ 16, B). 


Literatūra. Wirth, Die experimentelle Analyse der Bewuftseinsp- 
hanomene, 1908. Dėmesio apimtis: Cattell, Phil. Stud., Bd. 3. Zeitler, 
ibidem, Bd. 16. Wirth, Psychol. Stud., Bd. 2 u. 3. Mittenzwey, ibidem, 
Bd. 4. Kraskowski, ibidem, Bd. 8. Dėmesio svyravimai: N. Lange, Phil. 
Stud., Bd. 4. Eckener, Pace, ibidem, Bd. 8. O. Klemm, Psychol. Stud, 
Bd. 4. Sąmonės apimtis: Dietze, ibidem, Bd. 2. Phys. Psych“, III, 
Kap. 18. M. u. T? 16. u. 17. Vorl. 


7. Su tomis sąmonės turinio savybėmis, kurias esame 
apibūdinę kaip jos aiškumo ir ryškumo laipsnį, paprastai 
yra susijusios dar kitos savybės, kurias tiesiogiai suvokiame 
kaip lydinčiuosius procesus. Tai iš dalies yra jausmai, kurie 
būdingi tam tikroms percepcijos ir apercepcijos tėkmės for- 
moms, iš dalies šiek tiek labiau kintami pojūčiai. Ypatinga 
įvairove pasižymi nuo skirtingų sąlygų priklausantis psichi- 
nių turinių įėjimas į sąmonės matymo lauką ir fiksacinį taš- 
ką. Kai tik koks nors psichinis procesas iškyla virš sąmonės 
slenksčio, iš pradžių paprastai pastebime to proceso jausmo 
elementus, jeigu tik jie jau yra pakankamai stiprūs; jie įsiver- 
žia į fiksacinį sąmonės tašką anksčiau, negu spėjame suvokti 


250 


S 15. Sąmonė ir dėmesys 


kokius nors vaizdinio elementus. Taip būna ir iškylant nau- 
jiems įspūdžiams, ir kartojantis anksčiau buvusiems proce- 
sams. Taip susidaro tos savitos nuotaikos, apie kurių prie- 
žastis paprastai neturime jokio supratimo ir kurios kai kada 
pasižymi malonumo ar nemalonumo jausmu, o kai kada, ir 
net dažniausiai, susijusios su tam tikra įtampa. Pastaruoju 
atveju staigų jausmui priklausančių vaizdinio elementų įėji- 
mą į dėmesio apimtį lydi atomazgos ir išsipildymo jausmai. 
Panaši sielos būsena susidaro ir tada, kai prisimename kokį 
nors užmirštą daiktą: čia greta paprastai esamo įtampos 
jausmo dažnai gyvai iškyla specialus užmiršto vaizdinio 
jausmo tonas, tuo tarpu pats vaizdinys vis dar pasilieka 
tamsiame sąmonės fone. Lygiai taip nuo savitų jausmų, kaip 
toliau pamatysime ($ 16), prasideda vaizdinių aiškus suvo- 
kimas pažinimo ir atpažinimo akte. Eksperimentiškai pana- 
šią sielos būseną galima sukurti momentaliu regėjimo lauko 
apšvietimu, kai įspūdžiai su kiek galima stipresniu jausmo 
atspalviu turi daryti poveikį netiesioginiam matymui. Visi 
šie bandymai, atrodo, patvirtina tai, kad bet koks sąmonės 
turinys dėmesiui daro tam tikrą poveikį, dėl kurio jis savo 
buvimą atskleidžia iš dalies savo paties jausminiu atspal- 
viu, iš dalies tais jausmais, kurie susiję su dėmesio funkcija. 
Bendras šių neaiškiai suvokiamų turinių poveikis dėmesiui 
po to (pagal visuotinius jausmo komponentų ryšio dėsnius) 
susilieja su jausmais, kurie susiję su aiškiai suvokiamais tu- 
riniais, į vieną vienintelį visybinį jausmą. 

8. Kai koks nors psichinis turinys ateina į sąmonės fiksa- 
cinį tašką, tai prie lig šiol atvaizduotų jausmų prisideda nauji 
saviti jausmo procesai, kurie savo ruožtu yra įvairaus po- 
būdžio ir priklauso nuo jų atsiradimo sąlygų. Šios sąlygos 
skirstomos pagal du tėkmės tipus, kurie daugiausia susiję su 
anksčiau minėtu dar neapercipuotiems turiniams būdingu 
parengiamuoju jausmų poveikiu. 

Pirma: naujas turinys apima dėmesį staiga, be jokio pa- 
rengiamojo jausmų poveikio; šį tėkmės tipą vadiname nepa- 
rengtąja, arba pasyviąja, apercepcija. Tuo metu, kai turinys pagal 
savo vaizdinio ir jausmo elementus darosi vis labiau aiškus, 
su juo pirmiausia susisieja pasyvurmo jausmas, kuris priklauso 
slegiančių jausmų krypčiai ir yra tuo stipresnis, kuo intensy- 
vesnis psichinis procesas ir kuo didesnis jo atėjimo greitis. Bet 
po to šis jausmas vėl netrukus silpnėja ir pereina į priešingą 
skatinantį veiklos jausmą. Su abiem jausmais kartu yra susieti 
charakteringi raumenų aparato pojūčiai tos juslinės srities, 
kuriai priklauso proceso vaizdinio elementai: pasyvumo 
jausmą lydi paprastai greitai praeinantis suglebimo pojūtis, 
o veiklos jausmą - po to einantis įtampos pojūtis. 

Antra: naują turinį parengia anksčiau minėtas (skirs. 7) 
jausmo poveikis, dėl to dėmesys nukrypsta į jį ir įsitempia 
dar prieš jam pasirodant; šį tėkmės tipą vadiname parengtą- 
ja, arba aktyviąja, apercepcija. Šiuo atveju prieš turinio suvo- 
kimą eina kai kada trumpą, kai kada ilgesnį laiką trunkantis 
liikesčio jausmas, kuris priklauso įtampos jausmų, taip pat 
dažniausiai ir žadinančių jausmų, krypčiai, be to, vaizdinio 
elementai prie jo gali prijungti malonumo arba nemalonu- 
mo jausmus. Šis lūkesčio jausmas paprastai būna susijęs su 
gana intensyviais atitinkamos raumenų srities įtampos po- 
jūčiais. Įspūdžio atsiradimo metu lūkesčio jausmą pakeičia 
dažniausiai tik labai trumpai trunkantis atlikimo jausmas, 
kuris turi atomazgos jausmo pobūdį, nors, beje, pagal ap- 
linkybes gali būti raminančios arba žadinančios krypties ir 
susijungti su malonumo ir nemalonumo jausmais. Prie šio 
atlikimo jausmo tuoj pat prisišlieja tas pats veiklos jausmas, 
kuris lydi pasyviosios apercepcijos baigtį ir kuris savo ruož- 
tu susijęs su įtampos pojūčių didėjimu. 

8*. Šių skirtingų apercepcijos tėkmės formų eksperimen- 
tinį stebėjimą tikslingiausia vykdyti naudojantis anksčiau 

išdėstytais ($ 14, skirs. 11-12) reakcijų bandymais, kur pasi- 
telkus nelauktus įspūdžius galima sukurti pasyviosios aper- 
cepcijos tipą, o laukiamo įspūdžio reakcijoje - aktyviosios 
apercepcijos tipą. Tačiau kartu galima matyti, kad tarp šių 
tipinių skirtumų yra perėjimų, kadangi arba pasyvioji forma 
dėl silpno pirmosios jos stadijos išsiplėtojimo gali priartėti 
prie aktyviosios formos, arba aktyvioji gali priartėti prie pa- 
syviosios dėl to, kad staigus įtampos nuslūgimas po jos ei- 
nančią atlikimo jausmo priešingybę, atomazgą ir depresiją, 
padaro ryškesnę negu paprastai. Todėl terminai „pasyvus“ 
ir „aktyvus“ Žymi ne tiek priešingus procesus, kiek krašti- 
nes ribas, tarp kurių yra visi galimi perėjimai, kuriuos po to 
priskiriame vienai ar kitai formai pagal tai, prie kurios ribos 
jie labiau priartėja. Be to, šie terminai, kaip matėme iš anks- 
tesnio nagrinėjimo, taikytini ne tiesiogiai pačiam apercep- 
cijos procesui, kuris iš esmės visur yra tas pats, o bendrajai 
sąmonės būsenai. Taigi šia prasme „pasyvioji apercepcija“ 
yra sutrumpinta formulės „apercepcija prieš tai esant pasy- 
viai sąmonės būsenai“ išraiška. 

9. Jeigu tiksliau panagrinėsime jausminę dėmesio pro- 
cesų pusę, pamatysime, kad tie jausmai visiškai sutampa su 
bendruoju valios procesų jausmų turiniu. Kartu paaiškės, kad 
pasyvioji apercepcija savo esme atitinka impulsyvų veiks- 
mą, o aktyvioji - sumanytą veiksmą. Juk pasyviojoje aper- 
cepcijoje be jokio išankstinio parengimo įsiveržiantis psi- 
chinis turinys, matyt, yra vienintelis esamas motyvas, kuris 
be kovos su kitais motyvais sužadina veikimą apercepcijos, 
kuri ir čia yra susijusi su valios veiksmams būdingu veiklos 
jausmu. Tuo tarpu aktyviojoje apercepcijoje jau parengiamo- 
joje jausmo stadijoje į mūsų dėmesį visuomet įsiveržia dar ir 
kiti psichiniai turiniai su savo jausmo elementais, todėl po to 
atsiradusi apercepcija pasirodo kaip sumanytas veiksmas, 
o daugeliu atvejų (būtent kai pati įvairių besivaržančių turi- 

nių kova aiškiai įsisąmoninama) ji suvokiama net kaip pasi- 
rinkimo veiksmas. Šiais pastaraisiais atvejais tokių veiksmų 
buvimą pripažino ir senoji psichologija, nes ir ji kalbėjo apie 
„Valingą dėmesį“. Tačiau senoji psichologija teigė, kad valia 
čia reiškiasi lygiai taip pat tiesiogiai kaip ir išoriniuose savo 
veiksmuose, kadangi ši psichologija nepastebėjo esminio 
šio vystymosi taško — fakto, kad vadinamasis „nevalingas 
dėmesys“ tėra paprastesnė vidinių valios veiksmų forma; 
be to, ši psichologija, kaip kad ir senoji sugebėjimų teorija, 
„dėmesį“ ir „valią“ priešpriešino kaip skirtingas psichines 
jėgas, kurios kai kada jungiasi viena su kita, o kai kada ir 
atmeta viena kitą, nors akivaizdu, kad abi šios sąvokos pri- 
klauso tai pačiai psichinių procesų klasei. 

10. Prie šių vidinių valios procesų, kuriuos vadiname 
dėmesio procesais, prisijungia dar viena bendrajai psichinei 
raidai nepaprastai svarbi sąvoka, kuri, tiesa, loginę formą 
įgyja tik mokslinės refleksijos dėka, tačiau savo realų sub- 
stratą turi ir minėtuose procesuose. Tai yra subjekto sąvoka 
ir lygiagrečiai su ja einantis postulavimas objektų, kurie prieš- 
priešinami subjektui kaip nuo jo nepriklausanti tikrovė. 

Nuo tų tiesioginio patyrimo sudedamųjų dalių, kurios 
anksčiau aptarto orientacinio taško atžvilgiu ($ 10, skirs. 24) 
yra erdviškai išsidėsčiusios ir kurias vadiname arba objektais, 
taigi dalykais, kurie stovi priešais suvokiantįjį, arba, jeigu at- 
sižvelgiame į psichologinį jų atsiradimo būdą, - vaizdiniais, 
t. y. dalykais, kuriuos suvokiantysis įsivaizduoja, - nuo tų 
dalių skiriasi visi tie patyrimo turiniai, kurie nedalyvauja 
šioje erdvinėje tvarkoje, bet yra su ja susiję nuolatiniais 
santykiais. Tačiau tarp visų šių turinių, kaip matėme 
£ 12-14, esama glaudaus ryšio, nes jausmus visuomet galima 
traktuoti kaip momentalius afektų dalinius turinius, o afek- 
tus - kaip valios procesų sudedamąsias dalis. Procesas visuo- 
met gali sustoti kokioje nors ankstyvoje stadijoje, nes labai 


254 


$ 15. Sąmonė ir dėmesys 


dažnai jausmas neduoda pakankamo postūmio afektui arba 
afektas išnyksta anksčiau, negu spėja atsirasti jame rengtas 
valios aktas. Todėl visus šiuos sielos procesus galima savo 
ruožtu subordinuoti valios procesui. Valios procesas yra tas 
visuminis procesas, kurio atžvilgiu abu anie procesai yra tik 
paprastesnės ar sudėtingesnės prigimties daliniai turiniai. 
Šiuo požiūriu suprantama, kad jau ir paprastas jausmas 
tose priešingybėse, tarp kurių jis juda, iš dalies turi tam tikrą 
valios kryptį, iš dalies išreiškia tuo momentu esamos valios 
energijos dydį, pagaliau iš dalies atitinka tam tikrą paties 
valios proceso fazę. Valios kryptį aiškiai nurodo pagrindinės 
malonumo ir nemalonumo kryptys, kurios atitinka bet kokį 
kokybiškai diferencijuotą siekimą arba priešinimąsi. Valios 
energijos išraiška yra pagrindinės jaudinimo ir raminimo 
kryptys. Pagaliau priešingas valios proceso fazes Žymi įtam- 
pos ir atomazgos jausmų priešingumas. 

11. Taigi jeigu valia yra pagrindinis faktas, kuriame 
įsišakniję visi tie procesai, kurių psichiniai elementai yra 
jausmai, tai, kita vertus, apercepcijos procese, kuriame psi- 
chologinė analizė atskleidžia visus valios akto požymius, šis 
pagrindinis faktas tiesiogiai susisieja su sąmonės vaizdiniais. 
Kadangi visi valios procesai mūsų suvokiami kaip vienas su 
kitu susiję ir kaip, nepaisant jų skirtingų turinių, tos pačios 
rūšies procesai, tai atsiranda netarpiškas šio ryšio jausmas, 
kuris iš pradžių jungiasi su visus valios aktus lydinčiu 
veiklos jausmu, bet po to dėl anksčiau minėtų valios san- 
tykių išsiplėtoja į sąmonės turinių visumą. Šį individualių 
psichinių išgyvenimų sąryšio jausmą vadiname „Aš“. Tai 
yra tam tikras jausmas, o ne vaizdinys, nors taip jis dažnai 
vadinamas. Tačiau, kaip ir kiekvienas jausmas, jis yra susijęs 
su tam tikrais pojūčiais ir vaizdiniais: tokios glaudžiausiai 
su juo susijusios vaizdinio sudedamosios dalys yra bendrieji 
pojūčiai ir savo kūno vaizdinys. 

Taip atsirandantį, iš sąmonės bendro turinio išsiskiriantį, 
su „Aš“ jausmu susiliejantį jausmo ir vaizdinio turinį vadi- 
name savimone. Panašiai kaip ir sąmonė apskritai, savimonė 
yra ne kokia nors realybė, skirtinga nuo tų procesų, iš kurių 
ji susideda, o pats šių procesų sąryšis, kuris, be to, ypač savo 
vaizdinio elementais niekada negali būti griežtai atskirtas 
nuo kitos sąmonės. Tai pirmiausia reiškiasi tuo, kad savo 
kūno vaizdiniai kai kada tvirtai susilieja su „Aš“ jausmu, 
o kai kada kaip objektų vaizdiniai nuo jo atsiskiria, taip pat 
tuo, kad savimonės raida apskritai vyksta ta linkme, kad ji 
vis labiau traukiasi prie savo jausminio pagrindo. 

12. Šiuo savimonės išsiskyrimu iš kitos sąmonės yra pa- 
grįsta taip pat subjekto ir objektų priešprieša. Pagal šį psicho- 
loginio tapsmo požiūrį subjekto sąvoka turi tris skirtingas ir 
laipsniškai viena kitos vietą užimančias įvairios apimties 
reikšmes. Siauriausia reikšme subjektas yra „Aš“ jausme pa- 
sireiškiantis valios procesų ryšys. Platesne reikšme subjektas 
apima realų valios procesų turinį kartu su parengiamaisiais 
jausmais ir afektais. Pagaliau plačiausia reikšme subjektas 
siekia dar ir pastovų vaizdinių pamatą, kurį anie subjek- 
tyvūs procesai turi individo kūne kaip bendrųjų pojūčių 
laikmenoje. Tačiau plačiausioji subjekto reikšmė tikrajame 
vystymesi yra pirminė, o siauriausioji reikšmė, kadangi ji 
visiškai realizuota gali būti tik sąvokos abstrakcijoje, tikro- 
joje psichinio vyksmo tėkmėje visuomet vėl pereina į vieną 
iš platesniųjų reikšmių. Taigi iš tikrųjų ši reikšmė tėra riba, 
prie kurios daugiau ar mažiau gali priartėti realus subjekto 
savęs suvokimas. 

12*. Subjekto ir objekto, arba Aš ir išorinio pasaulio (kaip 
šios sąvokos paprastai išreiškiamos, kai pirmoji iš jų redu- 
kuojama į savo pirminį jausmo pagrindą, o antroji reziu- 
muojama viena rūšine sąvoka), skyrimas padėjo pagrindus 
visiems svarstymams, davusiems pradžią dualizmui, kuris 

pirmiausia atsirado populiariojoje pasaulėžiūroje, o iš jos 
perėjo į filosofines sistemas. Šia prasme ir pati psichologija, 
kaip mokslas apie subjektą, paprastai priešpriešinama ki- 
tiems mokslams, tarp jų ir gamtos mokslams. Tačiau ši sam- 
prata galėjo būti teisinga tik tuo atveju, jeigu „Aš“ ir išorinio 
pasaulio skyrimas būtų prieš bet kokį patyrimą einantis jo 
pirminis faktas ir jeigu subjekto ir objekto sąvokas būtų ga- 
lima vieną kitai priešpriešinti visada ta pačia prasme. Tačiau 
nei viena, nei kita sąlyga nėra įvykdoma. Savimonė veikiau 
pagrįsta daugeliu psichinių procesų; ji yra šių procesų pa- 
darinys, o ne jų pagrindas; todėl subjektas ir objektas nei iš 
pradžių buvo, nei kada nors gali būti absoliučiai skirtingi 
patyrimo turiniai, o yra refleksijos sąvokos, kurios susidaro 
dėl savitarpio santykių, esančių tarp mūsų netarpiško pa- 
tyrimo savaime visiškai vientiso turinio atskirų sudedamųjų 
dalių. 


Literatūra. Staude, Der Begriff der Apperzeption in der neueren 
Psychologie, Philos. Stud., Bd. 1. Phys. Psych“, III, Kap. 18. M. u. T? 
Vorl. 17. Kl. Schriften Bd. 2. 


13. Psichinių procesų sąryšio, kuris yra sąmonės esmė, 
galutinis šaltinis yra tie ryšio procesai, kurie nuolat vyksta 
tarp atskirų sąmonės turinio elementų. Jeigu tokie pro- 
cesai yra svarbūs jau atsirandant atskiriems psichiniams 
dariniams, tai iš jų taip pat kyla ir simultaninis kiekvienu 
duotu momentu esančios sąmonės būsenos vientisumas, 
ir sukcesyvių sąmonės būsenų tolydumas. Patys šie ryšio 
procesai yra be galo įvairūs: kiekvienas atskiras procesas 
turi savo individualų atspalvį, kuris kaip toks nepasikartoja 
jokiu kitu atveju. Tačiau bendruosius jų skirtumus galima 
susieti su tais savitumais, kurie būdingi dėmesiui, jam pa- 
syviai priimant įspūdžius, o antra vertus, - esant aktyviajai 
apercepcijai. Kad turėtume trumpus šių skirtumų terminus, 

tuos ryšius, kurie susidaro esant pasyviai sąmonės būsenai, 
vadiname asociacijomis, o tuos, kurie taria esant aktyvią bū- 
seną, - apercepcijos ryšiais. 


S 16. Asociacijos 


1. Asociacijos sąvokos reikšmė naujosios psichologijos 
raidoje patyrė labai ryškų pokytį, kuris, žinoma, dar ne 
visur yra pripažintas, nes pradinės šios sąvokos reikšmės 
tvirtai laikosi tie psichologai, kurie dar ir šiandien tebėra 
ištikimi tiems pagrindiniams vaizdiniams, iš kurių išaugo 
asociacinė psichologija ($ 2, skirs. 2). Kadangi ši psichologija 
dėl joje įsigalėjusios intelektualistinės orientacijos atsižvelg- 
davo tik į sąmonės vaizdinių turinį, tai asociacijos sąvoka iš 
pradžių apėmė tik ryšius tarp vaizdinių. Tokia reikšme abu 
asociacinės psichologijos pagrindėjai, Hartley ir Hume'as, 
į mokslinę apyvartą įvedė šį terminą, kalbėdami apie „idėjų 
asociaciją“, nes anglų kalboje žodis „idėja“ atitinka mūsų 5ą- 
voką „vaizdinys“. Kadangi vaizdiniai čia buvo traktuojami 
kaip objektai arba kaip tokie procesai, kurie gali atsinaujinti 
ir tapti tokiais pat, kokie pirmą kartą mūsų sąmonėje buvo 
atsiradę ($ 2, skirs. 4-8), tai asociacija buvo laikoma vadina- 
mosios vaizdinių „reprodukcijos“ aiškinimo principu. Ir ka- 
dangi nebuvo laikoma būtinu dalyku sudėtingų vaizdinių 
atsiradimo būdą aiškinti remiantis psichologine analize, nes 
buvo tariama, kad fizinis įspūdžių ryšys jusliniame suvoki- 
me jau savaime paaiškina ir jų psichinę sandarą, tai asocia- 
cijos sąvoka, be to, buvo taikoma tik tokioms reprodukcijos 
formoms, kuriose asocijuoti vaizdiniai ėjo vienas po kito 
laike. Išskiriant svarbiausias šių sukcesyvių asociacijų for- 
mas, iš pradžių buvo remiamasi dar Aristotelio prisiminimo 
procesams nustatyta logine schema. Vadovaujantis dvinario 

dalijimo į priešingybes principu, buvo skiriamos asociacijos 
pagal panašumą ir kontrastą, antra vertus, - pagal vienalai- 
kiškumą ir sukcesyvumą. Šios loginės dichotomijos būdu 
gautos sąvokos buvo papuoštos „asociacijos dėsnių“ vardu. 
Naujesnioji asociacijos teorija po to daugiausia siekė redu- 
kuoti šių dėsnių skaičių. Kontraste buvo įžvelgtas ribinis pa- 
našumo atvejis, nes asocijuotis gali tik tokie kontrastuojantys 
vaizdiniai, kurie abu priklauso vienai ir tai pačiai bendrajai 
rūšiai; O ryšiams pagal vienalaikiškumą ir sukcesyvumą 
buvo taikoma išorinės, arba sąlyčio, asociacijos sąvoka, kuri 
priešpriešinama vidinės, arba panašumo, asociacijos sąvokai. 
Pagaliau po šio asociacijos formų supaprastinimo iki dviejų 
formų kai kurie psichologai manė galį eiti dar toliau ir šią 
redukciją užbaigti vienu vieninteliu „asociacijos dėsniu“; ir 
čia jie arba sąlytį aiškino kaip specialią panašumo formą, arba 
(ir tai buvo dažniau) panašumas buvo grindžiamas tam tikrų 
sąlyčio ryšių veikimu. Tačiau ir vienu, ir kitu atveju asociacija 
daugiausia buvo siejama su įgūdžio ir įpročio principu. 

2. Visą šį traktavimo būdą daro nepamatuotą du faktai, 
kuriuos įsakmia jėga perša eksperimentinis vaizdinių pro- 
ceso stebėjimas. Pirmas faktas yra bendras suvokimų psicho- 
loginės analizės rezultatas: tie sudėtingi vaizdiniai, kuriuos 
asociacinė psichologija taria esant neišardomais psichiniais 
vienetais, jau patys atsiranda iš jungimosi procesų, kurie iš 
esmės aiškiai susiję su sudėtingesniais junginiais, paprastai 
vadinamais asociacijomis. Antras faktas yra prisiminimo 
procesų eksperimentinio tyrimo išvada, kad reprodukcijos 
tikrąja žodžio reikšme, kai ji suprantama būtent kaip nepa- 
kitęs anksčiau buvusio vaizdinio pasikartojimas, apskritai 
nėra. Juk prisiminimo akte vėl į sąmonę ateinantis vaizdinys 
visuomet yra skirtingas nuo ankstesnio vaizdinio, su kuriuo 
jis susijęs, ir jį sudarantys elementai paprastai priklauso ke- 
letui anksčiau buvusių vaizdinių. 


259 


11. PSICHINIŲ DARINIŲ SĄRYŠIS 


Iš pirmojo fakto aiškėja, kad prieš anas įprastinės ir 
vieninteles sudėtingų vaizdinių asociacijas paprastai vyks- 
ta elementaresni asociaciniai procesai tarp sudedamųjų 
jų dalių. O antrasis faktas parodo, kad pačios įprastinės 
asociacijos gali būti tik kompleksinis tokių elementaresnių 
asociacijų produktas. Turint galvoje šią dvilypę išvadą, rei- 
kia pripažinti, kad negalima iš asociacijos sąvokos pašalinti 
tų elementarių ryšių, kurių produktas yra ne sukcesyvūs, 
o simultaniniai vaizdiniai; ir taip pat nėra jokio pagrindo ap- 
riboti šią sąvoką tik vaizdinio procesais. Sudėtingų jausmų, 
afektų ir t. t. buvimas rodo, kad jausmo elementai susisieja 
ne mažiau taisyklingais ryšiais, kurie, be to, kaip esame matę 
iš laikinių vaizdinių atsiradimo ($ 11, skirs. 7), gali jungtis su 
pojūčio elementų asociacijomis į sudėtingesnius produktus. 

3. Atsižvelgiant į visa tai, galima teigti, kad asociacijos 
sąvoka tik tada gali įgyti tvirtą, kiekvienam atvejui vienodai 
tinkančią reikšmę, kai kiekviena asociacija aiškinama ele- 
mentariais procesais, kuriuos mums realūs psichiniai procesai 
pateikia visuomet tik kaip daugiau ar mažiau sudėtingus 
ir painius, todėl pačios šios elementarios asociacijos iš jų 
sudėtingų produktų gali būti įgyjamos tik psichologinės 
analizės būdu. Tos asociacijos, kurioms paprastai buvo su- 
teikiamas šis pavadinimas (sukcesyvios asociacijos), yra tik 
viena atskira ir net silpniausia tokių ryšių forma. Jiems gali- 
ma priešpriešinti, kaip apskritai tvirčiausius, tuos ryšius, iš 
kurių kyla patys įvairūs psichiniai dariniai. Dėl jiems būdingo 
ryšio patvarumo juos jau anksčiau esame apibūdinę kaip 
susiliejimus ($ 9, skirs. 1). Prie jų, kaip artimiausia jų pako- 
pa, prisijungia tos simultaninės asociacijos, kurios susidaro 
kintant duotiems psichiniams dariniams, kai juos veikia kitų 
darinių elementai: pagal juose vykstančius elementarius 
procesus jas vadiname asimiliacijomis. Pagaliau prie jų dar 
prisišlieja irgi simultaninės disparatinių juslinių sričių psichi- 

nių darinių asociacijos, kurias dar Herbartas vadino komnplika- 
cijomis. Tik po jų eina psichinių darinių asociacijos, kurioms 
būdinga laikinė seka: šią lengviausiai galimą stebėti ir todėl iš 
pradžių vienintelę pripažintą formą vadiname sukcesyviomis 
asociacijomis. 


A. Susiliejimai 


4. Įvairias formas, kuriomis gali reikštis psichinių ele- 
mentų susiliejimai, jau esame aprašę nagrinėdami jų pro- 
duktų, t. y. psichinių darinių, atsiradimą. Todėl čia reikia dar 
tik pateikti trumpą reziumuojantį požiūrį, kad sujungtume 
juos į asociacijos procesų visumą. Šiuo atžvilgiu bendras 
visų susiliejimų pobūdis yra tas, kad jie yra tvirtos psichinių 
elementų asociacijos, kur šių atskirų elementų gali pasitaikyti 
kituose ryšiuose, tačiau jie niekada nebūna izoliuoti. Taigi 
susiliejimai yra tie procesai, iš kurių atsiranda apskritai 
visi mūsų sąmonėje esantys psichiniai dariniai, kadangi 
izoliuotų elementų joje niekada nebūna ($ 5, skirs. 1). Apie 
šių paprasčiausių asociacijos procesų buvimą (jau nekalbant 
apie tuos tiesioginius liudijimus, kuriuos galima gauti iš 
psichinių darinių įvairių formų analizės) galima spręsti jau 
iš to, kad egzistuoja sudėtingos asociacijos. Juk būtų visiškai 
nesuprantama, kaip gali susidaryti ryšiai tarp komplikuotų 
darinių, jeigu tokių ryšių užuomazgos neglūdėtų tų dari- 
nių elementuose. Ir iš tikrųjų pamatysime, kad sudėtingų 
darinių asociacijas visuomet paaiškina asociacijos tarp jų 
elementų ($ 16, skirs. 10). 

5. Atsižvelgdami į reiškinius, kuriuos esame aprašę 
II skyriuje, galime skirti dvi svarbiausias psichinių susiliejimų 
formas - intensyviuosius ir ekstensyviuosius susiliejimus. 1. 
Intensyvieji susiliejimai. Jie savo ruožtu skirstomi į pojūčių 
susiliejimus ir jausmų susiliejimus; svarbiausias pirmųjų pa- 

vyzdys yra garso dariniai ($ 9), o antrųjų - sudėtingi jausmai 
($ 12). Jeigu abstrahuosimės nuo jų elementų prigimtyje ir 
santykiuose slypinčių specifinių skirtumų, tai visus šiuos 
susiliejimus galėsime apibūdinti dviem požymiais: tuo, kad 
jie susideda iš tokių sudedamųjų pojūčio ir jausmo dalių, 
kurios priklauso tos pačios juslės sričiai, pavyzdžiui, gar- 
so susiliejimai — tonų sričiai, bendrasis jausmas - lytėjimo 
sričiai; ir tuo, kad juose išsiskiria vieni ar kiti dominuojantys 
elementai, pavyzdžiui, pagrindinis tonas kokiame nors gar- 
se, vyraujantis jausmas kokiame nors visybiniame jausme. 
2. Ekstensyvieji susiliejimai. Prie jų priklauso erdviniai, lai- 
kiniai vaizdiniai, afektai ir valios procesai. Jų sandara yra 
painesnė negu intensyviųjų susiliejimų sandara jau vien 
todėl, kad juose visuomet glūdi disparatinių elementų ryšiai. 
Tačiau ir juose galima pastebėti vyraujančių elementų, kurie 
atsirandantiems produktams suteikia jiems būdingą vienti- 
sumą. Prie jų erdviniuose dariniuose priklauso išoriniai ly- 
tėjimo ir regos pojūčiai, laikiniuose vaizdiniuose - įtampos 
ir atomazgos jausmai, afektuose ir valios procesuose - dau- 
giausia daliniai jausmai, kylantys iš dviejų minėtų jausmų ir 
jaudinimo bei raminimo jausmų susijungimo ($ 11, skirs. 9; 
S 13, skirs. 10-11; 5 14, skirs. 7). Savo sandaros atžvilgiu 
visi šie dariniai sudaro tam tikrą pakopų seką. Pradžia yra 
erdviniai vaizdiniai kaip grynieji pojūčio vaizdiniai, kurie, 
priešingai negu intensyvieji garso ryšiai, turi komplikacinį 
pobūdį. Toliau eina laikiniai vaizdiniai, kuriuose tuo pačiu 
metu glūdi pojūčio ir jausmo elementai ir juose apibrėžti 
pojūčiai taip giliai susilydo su dominuojančiais jausmais, 
kad juose persveria dar vaizdinio pobūdis, t. y. santykis su po- 
jūčio įspūdžiu. Seką užbaigia afekto ir valios procesai, kurie 
(kadangi jie išsiskiria tik baigiamojoje savo dalyje) visiškai 
vienas nuo kito priklauso. Beje, jie jau yra perėjimas į su- 
dėtingesnes asociacijas, nes į jų tėkmę kaip sudedamosios 

dalys visuomet įeina kompleksiniai dariniai, erdviniai ir lai- 
kiniai vaizdiniai, sudėtingi jausmai. Visi šie susiliejimai, pra- 
dedant laiko vaizdiniais kaip paprasčiausia jų forma ir bai- 
giant valios procesais kaip painiausia jų forma, yra tokie pat 
komplikaciniai; tačiau kartu juose glūdi esminiai sukcesyvios 
asociacijos elementai. Todėl visos tos sudėtingesnės asocia- 
cijos formos, apie kurias toliau kalbėsime, yra patyrusios 
parengiamuosius pokyčius įvairiose susiliejimo formose: 
asimiliacijos - intensyviuosiuose susiliejimuose, komplika- 
cijos - ekstensyviuosiuose erdviniuose susiliejimuose, pa- 
galiau sukcesyvios asociacijos - laikiniuose susiliejimuose 
ir afekto bei valios procesuose, kurie iškyla kaip tolesnės 
šių pastarųjų komplikacijos. Taigi intensyvieji ir erdvi- 
niai susiliejimai kartu su asimiliacijomis ir Kkomplikaci- 
jomis gali būti vadinami simultaninėmis asociacijomis, 
o laikiniai vaizdiniai, afekto bei valios procesai kartu su to- 
liau aptariamais prisiminimo ir jam artimais procesais - suk- 
cesyviomis asociacijomis. 


B. Asimiliacijos 


6. Asimiliacija yra ta asociacijos forma, kurią nuolat 
galima stebėti susidarant intensyviesiems ir erdviniams 
vaizdiniams ir kuri papildo susiliejimo procesą. Aiškiausiai 
ją galima pastebėti tada, kai atskiros sudedamosios asimilia- 
cijos produkto dalys yra duotos kokio nors išorinio juslinio 
įspūdžio, o kitos dalys priklauso anksčiau turėtiems vaizdi- 
niams. Šiuo atveju asimiliacijos buvimą galima konstatuoti 
kaip tik dėl to, kad kai kurios sudedamosios dalys, kurių 
objektyviame įspūdyje nėra arba kurios dabar yra pakeistos 
kitomis, kyla iš ankstesnių vaizdinių, ir tai galima įrodyti. 
Iš jų, kaip rodo patyrimas, pirmenybę turi tos, kurios labai 
dažnai pasitaiko. Tačiau kartu atskiri įspūdžio elementai, 

panašiai kaip ir dominuojantys elementai susiliejimuose, 
paprastai iš kitų elementų išsiskiria kaip apibrėžiantys aso- 
ciacijos atsiradimą, todėl, jeigu šie vyraujantys elementai 
gali keistis (taip būna kad ir regos juslės asimiliacijose), tai 
atitinkamus pokyčius patiria ir asimiliacijos produktas. 

7. Iš intensyviųjų darinių, veikiant asimiliacijoms, labai 
dažnai susidaro klausos vaizdiniai. Jie yra akivaizdžiausias 
pavyzdys tos įtakos, kurią turi mums įprasti ryšiai. Šiuo 
atveju įprasčiausi yra vaizdiniai žodžių, kuriais lengvai nau- 
dojamės, nes paprastai jiems skiriame daugiau dėmesio 
negu kitiems garso įspūdžiams. Todėl žodžių girdėjimą 
nuolat lydi asimiliacijos: garso įspūdis yra nepilnas, bet iš 
ankstesnių įspūdžių jis papildomas taip tobulai, kad to nė 
nepastebime. Todėl į šį procesą daugiausia atkreipia mūsų 
dėmesį ne pats girdėjimas, o neišgirdimas, t. y. neteisingos 
asimiliacijos sukeltas klaidingas papildymas. Lygiai taip 
apie šio proceso buvimą galime spręsti iš to lengvumo, su 
kuriuo beveik savavališkai galime išgirsti žodžius bet ko- 
kiuose garso įspūdžiuose, pavyzdžiui, gyvulių balsuose, 
vandens, vėjo, mašinos triukšme ir pan. 

8. Intensyviuosiuose jausmuose asimiliacijos reiškiasi tuo, 
kad juslinių arba estetinių elementarių jausmų lydimi įspū- 
džiai dažnai tiesiogiai daro dar kitą jausminį poveikį, kurį 
įsisąmoninti galime tik tada, kai įgyjame tam tikrus, tuos 
įspūdžius primenančius vaizdinius. Ir čia asociacija iš pra- 
džių paprastai vyksta tik jausmo asociacijos forma, ir tik 
kol ji tokia, ji yra simultaninė asimiliacija. Su tuo susijusi 
vaizdinių asociacija paprastai yra tik po to prisijungiantis 
procesas: jis priklauso prie sukcesyvios asimiliacijos formų. 
Dėl šios priežasties dažnai yra sunku tam tikrų jausmų ly- 
dimuose garsų ir spalvų įspūdžiuose arba paprastuose erd- 
viniuose vaizdiniuose skirti, kas čia priklauso netarpiškam 
jausminiam įspūdžio poveikiui ir kas asimiliacijai. Paprastai 

šiais atvejais jausmo procesą reikia traktuoti kaip rezultantą, 
susidarantį iš tiesioginio ir iš asociacinio veiksnio, ir tada 
abu šie veiksniai pagal bendruosius jausmo susiliejimo dės- 
nius ($ 12) susijungia į vientisą visybinį jausmą. 

9. Plačiausią reikšmę asimiliacija turi erdviniuose vaizdi- 
niuose. Reginčiųjų lytėjimo juslės srityje ji mažiau pastebima, 
nes lytėjimo vaizdiniai čia apskritai nėra labai reikšmingi, 
ir ypač menka jų reikšmė prisiminimo procesuose. Tačiau 
neregiams asimiliacija padeda greičiau orientuotis erdvėje, 
o tai reikalinga, pavyzdžiui, sparčiam aklųjų rašto skaity- 
mui. Akivaizdžiausi tie asimiliacijos padariniai, kuriems 
susidarant dalyvauja keletas liečiančiųjų odos paviršių, nes 
ją šiuo atveju lengvai išduoda iliuzijos, kurios gali atsirasti 
dėl vienokios ar kitokios pojūčių sąveikos sutrikimų. Pavyz- 
džiui, jeigu sukryžiuotais smiliumi ir didžiuoju pirštu liečia- 
me mažą rutuliuką, tai susidaro dviejų rutuliukų vaizdinys, 
matyt, todėl, kad esant įprastinei pirštų padėčiai išorinis 
įspūdis iš tikrųjų atitinka du rutuliukus. Iš daugelio anks- 
tesnių atvejų atsirandantys suvokimai turi asimiliuojantį 
poveikį naujam įspūdžiui. 

Regos juslės srityje asimiliacijos procesas padeda susida- 
ryti daiktų didumo, jų nuotolio, regimųjų objektų kūnišku- 
mo vaizdiniams, ir pastaruoju atžvilgiu šį procesą papildo 
abiakėje regoje atsirandantys netarpiški gilumos suvokimo 
motyvai. Taip galima paaiškinti koreliacijas, kurios vieną 
su kitu sieja objekto nuotolio ir jo didumo vaizdinius, pa- 
vyzdžiui, regimą Saulės ir Mėnulio dydžio skirtumą jiems 
esant horizonte ir zenite. Asimiliacija pagrįsti ir grafinės bei 
tapybinės perspektyvos poveikiai. Vienoje plokštumoje nu- 
brėžtas ar nutapytas vaizdas gali atrodyti kūniškas tik todėl, 
kad įspūdis sužadina ankstesnio suvokimo elementus, kurie 
asimiliuoja naują įspūdį. Ryškiausiai tai pasirodo netušuo- 
tuose dvireikšmiuose piešiniuose, kuriuos galima matyti ir 

kaip išgaubtus, ir kaip įgaubtus. Tačiau stebėjimas čia kartu 
parodo, kad toks reljefo kitimas jokiu būdu nėra atsitiktinis, 
priklausantis nuo „vaizduotės galios“ savivalės, nes visuo- 
met yra netarpiško įspūdžio elementų, kurie asimiliacijos 
procesą padaro vienareikšmį. Taip veikiantys elementai 
pirmiausia yra pojūčiai, kurie susiję su akies padėtimis ir 
judesiais. Antai linijinis prizmės piešinys, jeigu žiūrėsime 
viena akimi, taigi pašalinsime su abiake rega susijusius gi- 
lumos suvokimo motyvus, pakaitomis atrodys tai iškilęs, tai 
įdubęs, pagal tai, ar mes fiksuosime tas piešinio dalis, kurios 
atitinka įprastą iškilusios prizmės matymą, ar tuščiavidurės 
prizmės matymą. Pavyzdžiui, trimis susikertančiomis tie- 
siomis linijomis nubrėžtas kūno kampas atrodo iškilęs, jeigu 
tieses prabėgsime akimi nuo kampo viršūnės, ir kampas 
atrodys įsmukęs, jeigu pradėsime žiūrėti nuo tiesių prie- 
šingų galų ir baigsime kampu ir t. t. Šiuo ir visais panašiais 
atvejais asimiliaciją apibrėžia taisyklė, kad akis, judėdama 
fiksacinėmis objekto linijomis, pereina nuo arčiau esančių 
taškų prie toliau esančių ir kad tada, kai fiksuoja nejudėda- 
ma, ji paprastai nusistato į arčiau esančias objekto dalis. Ne 
mažiau asimiliacijos poveikis atsiliepia ir vadinamosioms 
„Skaitymo klaidoms“, kurios visiškai atitinka anksčiau 
minėtas girdėjimo klaidas. Pavyzdžiui, skaitydami neat- 
kreipiame dėmesio į padarytas spausdinimo klaidas, ir ne 
tik todėl, kad nepastebime klaidingų raidžių, o pirmiausia 
todėl, kad jų vietoje matome teisingas raides.* 

Kitais atvejais mūsų jau aptartos geometrinės optinės iliuzi- 
jos ($ 10, skirs. 19-20), pagrįstos akies judesių dėsniais, kaip 
šalutinius padarinius sukelia tam tikrus gilumos vaizdinius, 


* „Klaidingo skaitymo“ asimiliacijos reiškinius eksperimentiškai galima tir- 
ti naudojantis anksčiau minėtu tachistoskopu ($ 15, skirs. 6*), kuris žodžius 
leidžia parodyti tik labai trumpą laiką. 

kurie turi padėti suderinti atstumo bei krypties iliuzijas su 
joms prieštaraujančiomis normaliomis atvaizdų akies tin- 
klainėje savybėmis. Pavyzdžiui, į keletą dalių padalyta tiesi 
linija atrodo ilgesnė negu nepadalyta ($ 10, skirs. 20); dėl to 
esame linkę pirmąją laikyti labiau nutolusia nuo mūsų negu 
antrąją. Kadangi čia, nepaisant nevienodos judesių įtampos 
sukelto ilgio skirtingo suvokimo, abi linijos tinklainėje už- 
ima vienodo ilgio atstumą, tai šį prieštaravimą pašalina 
skirtingo nuotolio vaizdinys. Juk jeigu iš dviejų linijų, kurių 
atvaizdai tinklainėje yra lygūs, viena atrodo ilgesnė, tai ji, 
esant įprastinėms matymo sąlygoms, turi priklausyti toliau 
esančiam objektui. Jeigu viena tiesė kerta kitą smailiu kam- 
pu, tai dėl kitos, judesių dėsniais pagrįstos iliuzijos atsiran- 
da stataus kampo perdėjimas ($ 10, skirs. 20), kuris kai kada, 
jeigu duota linija yra gana ilga, atrodo kaip jos išlinkimas 
prieš susikirtimo vietą. Ir šiuo atveju prieštaravimas tarp 
linijos krypties ir smailaus susikirtimo kampo padidini- 
mo pašalinamas tuo, kad linija atrodo pagal perspektyvos 
dėsnius nueinanti į erdvės gilumą. Taigi visais šiais atvejais 
perspektyvos vaizdinį galima paaiškinti asimiliuojančiu 
ankstesnių vaizdinio elementų poveikiu. 

10. Nė vienos iš anksčiau aprašytų asimiliaciją atveju 
negalima įrodyti, kad koks nors atskiras, anksčiau mūsų tu- 
rėtas vaizdinys kaip visuma asimiliuojančiu būdu paveiktų 
naują įspūdį. Dažniausiai tai neįmanoma jau vien todėl, kad 
asimiliuojantį poveikį reikia priskirti labai daugeliui atskirų 
vaizdinių, kurie vienas nuo kito skiriasi daugybe savybių. 
Antai tiesi linija, smailiu kampu kertanti vertikalią liniją, ati- 
tinka tą begalę atvejų, kai toks pasvirimas kartu su jį lydin- 
čiu kampo padidinimu pasirodydavo kaip sudėtinė kūnų 
vaizdinių dalis, ir visus šiuos atvejus savo ruožtu įvairiais 
būdais galima skirstyti pagal kampo dydį, linijų savybes ir 
kitas lydinčias aplinkybes. Todėl asimiliacijos procesą turi- 

me suprasti kaip procesą, per kurį mūsų sąmonę veikia ne 
koks nors vienas atskiras vaizdinys ir net ne koks nors kartą 
apibrėžtas ankstesnių vaizdinių elementų ryšys, o ištisa aibė 
tokių ryšių, kurie visi tik apytikriai gali susiderinti su nau- 
juoju įspūdžiu. 

Apie šio poveikio pobūdį tam tikrą supratimą mums 
duoda tas svarbus vaidmuo, kurį šiame procese turi kai kurie 
su įspūdžiu susiję elementai, pavyzdžiui, regos vaizdiniuose 
vidiniai akies lytėjimo pojūčiai. Matyt, šie netarpiški pojūčio 
elementai yra tas veiksnys, kuris padeda iš prieš įspūdį ei- 
nančios įvairių vaizdinio elementų srovės išskirti tam tikrus, 
jiems patiems adekvačius elementus ir suteikti jiems tą formą, 
kuri atitinka kitas netarpiško įspūdžio dalis. Kartu čia paaiš- 
kėja, kad ne tik mūsų prisiminimų vaizdiniai yra palyginti 
neapibrėžti ir todėl kintami, bet kad ir netarpiško įspūdžio 
suvokimas priklauso nuo specialių sąlygų ir gali labai kisti. 
Šitaip asimiliacijos procesas kyla pirmiausia iš netarpiško 
įspūdžio elementų, daugiausia iš tokių, kurie vaizdinių su- 
sidarymui yra svarbiausi, pavyzdžiui, regos vaizdiniuose jis 
remiasi akies padėtį ir judesius lydinčiais pojūčiais. Pastarieji 
po to aktualina visiškai apibrėžtus, jiems patiems adekvačius 
prisiminimo elementus. Tada šie elementai daro asimiliuojan- 
tį poveikį netarpiškam įspūdžiui, kuris galiausiai pats savo 
ruožtu gali asimiliuojančiai veikti reprodukuotus elementus. 
Šie atskiri aktai, kaip ir visas procesas, yra simultaniniai, 
todėl ir proceso produktą apercipuojame kaip netarpiškai 
gautą vientisą vaizdinį. Taigi dvi svarbiausios asimiliacijos 
savybės: 1)ji yra suma elemnentaresnių ryšio procesų, t. y. tokių, 
kurie susiję ne su vaizdinio visuma, o su jo sudedamosiomis 
dalimis; 2) joje susijungiantys elementai vienas kitą keisdami 
veikia savitarpio asimiliacijos prasme. 

11. Turint visa tai galvoje, svarbiausieji sudėtingų asimi- 
liacijos procesų skirtumai gali būti nesunkiai paaiškinami 

atskirais atvejais labai skirtingu kiekvienai asimiliacijai 
būtinų veiksnių dalyvavimu. Paprastuose jusliniuose su- 
vokimuose taip stipriai vyrauja tiesioginiai veiksniai, kad 
reproduktyvūs veiksniai beveik visiškai nepastebimi, nors 
iš tikrųjų jie egzistuoja ir net objektų suvokimui turi dažnai 
didelę reikšmę. Kur kas labiau reproduktyvias sudedamą- 
sias dalis galime pastebėti tada, kai netarpiškų jaudinimų 
asimiliuojantį veiksmą stabdo kokios nors išorinės ar vidi- 
nės įtakos, pavyzdžiui, įspūdžio neaiškumas, jausmų bei 
afektų poveikis. Visais tais atvejais, kai toks skirtumas tarp 
įspūdžio ir tikrojo vaizdinio pasidaro toks didelis, kad jį iš 
karto išduoda mūsų atidesnis patikrinimas, asimiliacijos 
produktą vadiname iliuzija. 

Asimiliacijų visuotinumas, beje, neleidžia abejoti tuo, 
kad jos vyksta ir tarp reproduktyvių elementų: koks nors 
mumyse išnyrantis prisiminimo vaizdinys tuoj pat gali 
pasikeisti dėl kitų prisiminimo elementų poveikio. Tačiau, 
žinoma, šiuo atveju neturime kokių nors pagalbinių prie- 
monių šio proceso buvimui įrodyti. Kaip tikėtiną dalyką 
galima konstatuoti vien tai, kad ir tokiuose vadinamuosiuo- 
se „grynuose prisiminimo procesuose“ iš dalies dalyvauja 
perferinių dirginimų sukelti tiesioginiai elementai pojūčių 
ir juslinių jausmų forma. Pavyzdžiui, reproduktyviuose 
regėjimo vaizduose jie aiškiai pasirodo kaip akies vidiniai 
lytėjimo pojūčiai. 


C. Komplikacijos 


12. Komplikacijos, arba nevienarūšių psichinių darinių 
ryšiai, yra tokios pat pastovios sudedamosios sąmonės 
dalys kaip ir asimiliacijos. Vargu ar yra koks nors intensy- 
vus arba erdvinis vaizdinys arba sudėtingas jausmas, kurio 
vienaip ar kitaip nemodifikuotų savitarpio asimiliacijos tarp 


269 


HI. PSICHINIŲ DARINIŲ SĄRYŠIS 


tiesioginių ir reproduktyvių elementų procesas; bet beveik 
kiekvienas iš šių darinių dar yra susietas su kitais skirtingos 
rūšies dariniais, su kuriais jis turi vienokius ar kitokius nuo- 
latinius santykius. Tačiau visais atvejais komplikacija nuo 
asociacijos skiriasi tuo, kad darinių nevienarūšiškumas jų 
ryšius, kad ir kokie pastovūs jie būtų, padaro mažiau glau- 
džius, todėl kai kuri nors sudedamoji dalis yra tiesioginė, 
o kita reproduktyvi, tai šį skirtumą lengvai pastebime. Ta- 
čiau vis dėlto dar yra kita priežastis, dėl kurios, nepaisant 
šio gerai pastebimo sudedamųjų dalių įvairiarūšiškumo, 
komplikacijos produktas gali atrodyti kaip vientisas da- 
rinys. Ši priežastis ir čia yra ta, kad iš tarpusavy susijusių 
darinių vienas yra vyraujantis, kurio atžvilgiu kiti dariniai 
pasitraukia į tamsesnę sąmonės matymo lauko dalį. 

Jeigu komplikacija kokį nors tiesioginį įspūdį jungia su 
reprodukuotais disparatinio pobūdžio elementais, tai vyrau- 
jančia sudedamąja dalimi paprastai būna tiesioginis įspūdis 
su prie jo prikibusiomis asimiliacijomis, o reproduktyvios 
dalys kai kada didesnį poveikį daro tik savo jausminiu tonu. 
Antai, kai kalbame, dominuoja akustiniai žodžių vaizdiniai, 
greta kurių neaiškiai suvokiami tiesioginiai judesių pojūčiai, 
be to, optiniai žodžių vaizdai kaip reprodukuotas dalykas. 
Skaitant, priešingai, pastarieji iškyla į pirmąjį planą, o minėtos 
sudedamosios dalys susilpnėja. Todėl kaip tik dėl neaiškių 
vaizdinių sugebėjimo savo jausminiu tonu daryti palyginti 
stiprų poveikį dėmesiui ($ 15, skirs. 7) kokios nors kompli- 
kacijos buvimą dažnai galima pastebėti tik iš to savito atspal- 
vio, kurį įgyja vyraujantį vaizdinį lydintis visybinis jausmas. 
Pavyzdžiui, savitą kokio nors šiurkštaus paviršiaus, durklo 
smaigalio, šaunamojo ginklo įspūdį sukelia regimojo vaizdo 
komplikacija su lytėjimo, paskiausiai nurodytu atveju - ir su 
garso, pojūčiais; bet paprastai šios komplikacijos pastebimos 
tik dėl joms būdingo jausminio poveikio. 

D. Sukcesyvios asociacijos 


13. Sukcesyvi asociacija nėra toks procesas, kuris kokio- 
mis nors esminėmis savybėmis skirtųsi nuo abiejų mūsų 
aptartų simultaninės asociacijos — asimiliacijos ir komplika- 
cijos - formų. Ją veikiau galima paaiškinti tomis pačiomis 
priežastimis kaip ir šias pastarąsias, o skiriasi ji tik ta šalutine 
aplinkybe, kad ryšio procesas, kuris simultaninės asociacijos 
atveju įvyksta kaip netarpišku stebėjimu laikiškai nedalo- 
mas aktas, šiuo atveju sulėtėja ir dėl to šis procesas aiškiai 
suskyla į du aktus. Pirmasis iš šių aktų atitinka reprodukuo- 
jančiųjų elementų, antrasis - reprodukuotųjų elementų pasiro- 
dymą. Ir čia dažnai pirmasis aktas prasideda nuo kokio nors 
išorinio juslinio įspūdžio, kuris paprastai tuoj pat susijungia 
su asimiliacija. Bet kadangi tada dar tolesni asimiliacijai arba 
ir komplikacijai linkę reproduktyvūs elementai stabdomi 
vienokių ar kitokių kliūčių, pavyzdžiui, tuo, kad kitos asimi- 
liacijos jau prieš tai užvaldė apercepciją, taigi tokių elementų 
poveikis gali pradėti reikštis tik praėjus kiek laiko, tai dėl to 
nuo pirmojo apercepcijos akto aiškiai atsiskiria antrasis, kurio 
psichinis turinys tuo esmingiau yra pasikeitęs, kuo daugiau 
yra dėl uždelstos asimiliacijos ir komplikacijos naujai atėjusių 
elementų ir kuo labiau jie savo skirtingu pobūdžiu nustumia 
į antrąjį planą iš pradžių buvusius elementus. 

14. Taip atsiradusi asociacija dažniausiai apsiriboja dviem 
vienas po kito einančiais, minėtu būdu su asimiliacijos arba 
komplikacijos poveikiais susijusiais vaizdinio arba jausmo 
procesais; tada prie antrojo asociacijos nario gali prisijungti 
arba naujas juslinis įspūdis, arba kokie nors apercepciniai 
ryšiai ($ 17). Rečiau pasitaiko, kad tie patys procesai, kurie 
pastūmėjo pradinį asimiliacijos arba komplikacijos išsiskai- 
dymą į sukcesyvų procesą, atsikartoja antrame ar net trečia- 
me naryje, taigi kad šitaip atsiranda asociacijų seka. Paprastai 

toks atvejis galimas tik esant kokioms nors ypatingoms 
sąlygoms, būtent tada, kai normali apercepcijos ryšių tėkmė 
sutrinka, pavyzdžiui, psichinių ligonių vadinamuosiuose 
„idėjų šuoliuose“. Normalūs Žmonės įprastomis gyvenimo 
sąlygomis su daugianare asociacija vargu ar kada nors su- 
siduria. 

14*. Tokia sekos pavidalo asociacija, esant dirbtinėms 
stebėjimo sąlygoms, lengviausiai gali atsirasti tada, kai są- 
moningai siekiame nuslopinti naujus juslinius įspūdžius ir 
apercepcinius ryšius. Tačiau ir tada tokios asociacijos tėkmė 
nukrypsta nuo paprastai nurodomos jos schemos tuo, kad 
kiekvienas tolesnis narys ne tiesiogiai prisijungia prie to 
nario, kuris buvo prieš jį, o trečias, ketvirtas ir t. t. narys vėl 
jungiasi prie pirmojo, kol koks nors naujas juslinis įspūdis 
arba koks nors jausmiškai itin stiprus vaizdinys nesukuria 
naujo atramos taško tolesnėms asociacijoms. Prie to paties 
tipo daugiausia priklauso ir psichinių ligonių idėjų šuoliams 
būdingos asociacijos, nes ir tuo atveju nuolat grįžtama prie 
kokių nors dominuojančių pagrindinių asociacijų. 


a. Juslinio atpažinimo ir pažinimo procesai 


15. Paprastą dvinarę asociaciją, jai atsirandant iš simul- 
taninių asimiliacijos ir komplikacijos ryšių, galima aiškiau- 
siai stebėti juslinio atpažinimo (Wiedererkennen) ir juslinio 
pažinimo (Erkennen) procesuose. Terminą „juslinis“ šiems 
asociacijos procesams taikome tam, kad nurodytume, jog 
pirmasis narys čia visuomet būna koks nors juslinis įspūdis, 
be to, tam, kad pabrėžtume jų skirtumą nuo loginių pažini- 
mo procesų. 

Psichologiškai paprasčiausias atpažinimo atvejis yra toks: 
kai vieną kartą buvome suvokę kokį nors objektą ir, susidū- 
rę su juo kitą kartą, atpažįstame jį kaip tą patį. Jeigu pirmasis 

susidūrimas su juo buvo įvykęs neseniai arba jeigu jo įspū- 
dis buvo ypač stiprus ir sukėlė kokį nors afektą, tai asociacija 
paprastai būna netarpiška ir turi simultaninės asimiliacijos 
formą. Šis procesas skiriasi nuo kitų, bet kokiam jusliniam 
suvokimui būdingų asimiliacijų tik savitu jį lydinčiu jausmu, 
pažįstamumo jausmu. Kadangi toks jausmas visuomet būna 
tik tada, kai kartu daugiau arba mažiau įsisąmoniname, kad 
tą įspūdį jau esame turėję, tai jį, matyt, reikia priskirti prie 
tų jausmų, kurie kyla iš sąmonėje esančių tamsesnių vaizdi- 
nių. Taigi psichologinį šio proceso skirtumą nuo paprastos 
simultaninės asimiliacijos sudaro tai, kad tuo momentu, 
kai įspūdžio apercepcijoje vyksta asimiliacijos procesas, kai 
kurios pradinio vaizdinio sudedamosios dalys, kurios neda- 
lyvauja asimiliacijoje, išnyra tamsesnėje sąmonės srityje ir jų 
santykis su apercipuoto vaizdinio elementais įgyja išraišką 
aname jausme. Tokios neasimiliuotos sudedamosios dalys 
gali būti iš dalies ankstesnių įspūdžių elementai, kurie taip 
stipriai skiriasi nuo naujo įspūdžio, kad priešinasi asimilia- 
cijai; o iš dalies ir ypač jos gali būti tos komplikacijos, kurios 
iš pradžių galėjo būti aiškiai suvokiamos, o dabar jau pa- 
silieka nepastebėtos. Šis komplikacijų poveikis paaiškina, 
kodėl nepaprastai svarbi atpažinimo pagalbinė priemonė 
regėjimo objektuose yra jų pavadinimai, pavyzdžiui, su- 
vokiant asmenis, jų tikriniai vardai, arba ir tokie požymiai 
kaip jų balso skambėjimas. Tačiau tokie elementai, kad jie 
suteiktų mums tokią pagalbą, nebūtinai turi glūdėti sąmo- 
nėje kaip aiškūs vaizdiniai. Jeigu esame girdėję kokio nors 
žmogaus balsą, tai gali padėti mums jį atpažinti vėl su juo 
susidūrus, nors ir negalėtume aiškiai prisiminti jo vardo. 
16. Čia pateikti stebėjimai leidžia spręsti ir apie tas sąly- 
gas, kurioms esant atpažinimas iš simultaninės asociacijos 
gali pavirsti sukcesyvia. Jeigu iki to momento, kol sąmonėje 
tolydžio kylantys ankstesnio vaizdinio elementai sukels aiš- 

kų atpažinimo jausmą, turi praeiti tam tikras laiko tarpas, tai 
visas procesas suskyla į du aktus -į suvokimo aktą ir atpažini- 
mo aktą, iš kurių pirmasis iš pradžių yra susijęs tik su papra- 
stomis simultaninėmis asimiliacijomis, o antrajame poveikį 
turi tamsesniais liekantys negalimi asimiliuoti ankstesnių 
vaizdinių elementai. Todėl atpažinimo procesas tuo aiškiau 
išsiskaido į du aktus, kuo didesni yra ankstesniojo ir naujojo 
įspūdžio skirtumai. Tokiais atvejais tarp suvokimo ir atpa- 
žinimo ne tik įsiterpia ilgesnė pastebimo slopinimo pauzė, 
bet asociacijas stumia į priekį ir apercepcijos procesai, tokie 
kaip kad apmąstymo būseną atitinkantys dėmesio procesai. 
Ribinis šios rūšies atvejis yra tas reiškinys, kuris vadinamas 
„netiesioginiu atpažinimu“. To reiškinio esmė yra ta, kad 
koks nors objektas atpažįstamas ne iš jam pačiam būdingų 
savybių, o iš kokių nors jį lydinčių požymių, kurių ryšys su 
tuo objektu yra tik atsitiktinis, pavyzdžiui, kai koks nors 
sutiktas asmuo mūsų atpažįstamas pastebėjus jį lydinčius 
asmenis ir pan. Tačiau kokio nors esminio psichologinio 
skirtumo tarp šių atvejų ir netarpiško atpažinimo nėra: ir tie 
požymiai, kurie nėra saviti pačiam atpažįstamam objektui, 
šiaip ar taip, priklauso visam kompleksui pojūčio elementų, 
kurie kartu dalyvauja parengiant asociaciją ir jai susidarant. 
Tačiau, žinoma, laikinis sulėtėjimas, kuris visą atpažinimo 
procesą padalija į du vaizdinio procesus ir prie kurio dažnai 
dar prisideda ir valingas apmąstymas, dažniausiai ypač ryš- 
kia forma iškyla šiuose netiesioginiuose atpažinimuose. 

17. Paprastas atpažinimo procesas, kuris plėtojasi susi- 
dūrus su kokiu nors kartą jau suvoktu objektu, yra išeities 
taškas susidaryti įvairiausiems kitiems asociacijos pro- 
cesams, ir tokiems, kurie (kaip ir jis pats) yra ant simul- 
taninių ir sukcesyvių asociacijų ribos, ir kitiems, kuriuose 
ryškiau iškyla asimiliacijų ir komplikacijų sulėtėjimas, 
atvedantis prie sukcesyvių asociacijų. Kokio nors ne kartą 

suvokto dalyko atpažinimas yra palyginti lengvas ir todėl 
simultaniškai įvykstantis procesas, kuris tuo labiau pana- 
šus į paprastą asimiliaciją, kad pažįstamumo jausmas čia 
pasižymi daug mažesniu intensyvumu. Nuo šio įprastų 
individualių daiktų atpažinimo paprastai nedaug skiriasi 
juslinio pažinimo procesas. Loginis abiejų šių sąvokų skir- 
tumas yra tas, kad atpažinimas yra naujai suvokto objekto 
individualaus tapatumo su anksčiau suvoktu objektu nu- 
statymas, o juslinis pažinimas - objekto susiejimas su jau 
žinoma sąvoka. Tačiau juslinio pažinimo procese anaiptol 
neturime reikalo su tikrąja logine subsumcija, kai egzistuo- 
ja jau susiformavusi rūšinė sąvoka, kuriai galima priskirti 
objektą. Veikiau psichologinis tokios subsumcijos ekviva- 
lentas yra vien tai, kad koks nors įspūdis asocijuojasi su di- 
desniu ar mažesniu objektų skaičiumi. Kadangi visa tai su- 
ponuoja ankstesnį suvokimą įvairių objektų, kurie vienodi 
tik kai kuriomis savybėmis, tai juslinio pažinimo procesas 
tuo labiau sutampa su paprasta asimiliacija, kuo įprastesnė 
mums ta objektų klasė, kuriai priklauso suvoktas dalykas, 
ir kuo labiau jis panašus į tuos objektus, kurie šioje klasėje 
dažniausiai pasitaiko. Tačiau tada tokiu pat mastu silpnėja 
juslinio pažinimo ir atpažinimo procesams savitas jausmas 
ir pagaliau visiškai išnyksta. Todėl tokiais susidūrimo su 
visiškai įprastais objektais atvejais jau apskritai negalima 
kalbėti apie juslinio pažinimo procesą. Šis procesas ir čia 
aiškiai iškyla tik tada, kai asimiliacija susiduria su kokio- 
mis nors kliūtimis, ar tai todėl, kad atitinkamos klasės ob- 
jektų suvokimas mums tapo kuo nors neįprastas, ar tai to- 
dėl, kad atskiras objektas turi kokių nors skirtingų savybių. 
Tada simultaninė asociacija gali užleisti vietą sukcesyviai, 
nes suvokimas ir juslinis pažinimas tampa dviem vienas 
po kito einančiais procesais. Tokiu pat mastu čia pasirodo 
ir atpažinimo jausmas kaip specifinis jausmas, kuris kad ir 

giminiškas pažįstamumo jausmui, tačiau skiriasi nuo jo 
savo atsiradimo sąlygomis, o ypač laikine tėkme. 


b. Prisiminimo procesai 


18. Esmingai kitokia kryptimi paprastas atpažinimo 
procesas plėtojasi tada, kai greitos asimiliacijos kliūtys, su- 
keliančios simultaninės asociacijos perėjimą į sukcesyvią, 
yra tokios didelės, kad naujam suvokimui prieštaraujantys 
vaizdinio elementai, arba po to, kai atpažinimo procesas 
įvyko, arba visiškai jo nepriėję, susijungia į ypatingą vaiz- 
dinio darinį, kuris tiesiai siejamas su kokiu nors anksčiau 
turėtu įspūdžiu. Taip atsirandantis procesas yra prisiminimo 
procesas, O šitaip prie apercepcijos priėjęs vaizdinys vadina- 
mas prisi/minimo vaizdiniu arba prisiminimo vaizdu. 

187. Asociacinėje psichologijoje asociacijos sąvoka dau- 
giausia buvo vartojama tik prisiminimo procesams įvar- 
dyti. Bet kadangi jie (kaip rodo ankstesnis dėstymas) yra 
tokios asociacijos, kurios vyksta esant labai sudėtingoms 
sąlygoms, tai genetinis asociacijų supratimas iš pat pra- 
džių tapo neįmanomas, todėl suprantama, kodėl tradicinė 
asociacijos teorija, skirstydama prisiminimo procesuose 
galimus stebėti asociacijos produktus, iš esmės apsiribojo 
loginiu, o ne psichologiniu požiūriu. Tačiau aišku, kad pri- 
siminimo asociacijose vykstančių psichinių procesų įžvalga 
galima tik tada, kai tyrimo išeities taškas yra paprasčiausi 
asociacijos procesai. Iš to savaime išplaukia, kad pradinė 
prisiminimo asociacijos pakopa yra paprasta simultaninė 
asimiliacija, simultaninis ir sukcesyvus atpažinimo pro- 
cesas. Pirmasis iš šių atpažinimo procesų yra ne kas kita 
kaip asimiliacija, kurią lydi jausmas, rodantis sąmonėje 
esant tamsių, asimiliacijai nepasiduodančių vaizdinio 
elementų. Antrajame atpažinimo procese šie nukrypstan- 

tys elementai daro stabdantį poveikį, todėl atpažinimas 
išsiplėtoja į primityvią sukcesyvios asociacijos formą, nes 
įspūdis iš pradžių asimiliuojamas paprastu būdu, o po to 
antrame akte asimiliaciją lydi pažįstamumo jausmas. Šis 
jausmas yra ir tam tikrų reproduktyvių elementų stipres- 
nio dalyvavimo simptomas. Jeigu esant šiai paprasčiausiai 
sukcesyvios asociacijos formai abu vienas po kito einantys 
vaizdiniai vis dėlto yra siejami su tuo pačiu objektu, iš ku- 
rio abiejuose aktuose apercipuojami iš dalies vieni nuo kitų 
nukrypstantys vaizdinio ir jausmo elementai, tai šis daly- 
kas iš esmės pasikeičia prisinminimo asociacijoje. Kadangi joje 
vyrauja heterogeniniai ankstesnių įspūdžių elementai, tai 
po pirmosios įspūdžio asimiliacijos susidaro vaizdinys, ku- 
riame glūdi ir naujojo įspūdžio elementai, ir tokie ankstesni 
įspūdžiai, kurie kai kuriomis sudedamosiomis dalimis gali 
būti asimiliuojami. Ir kuo daugiau persveria skirtingi ele- 
mentai, tuo labiau po to atsirandantis vaizdinys pasirodo 
kaip skirtingas nuo naujojo suvokimo, o kuo labiau vyrauja 
vienodi elementai, tuo labiau tas vaizdinys atrodo panašus 
į šį suvokimą. Tačiau kartu antrasis vaizdinys suvokiamas 
kaip kilęs reproduktyviu būdu ir todėl kaip savarankiškas 
darinys supriešinamas su naujuoju įspūdžiu. 

19. Taip pat ir tos bendrosios sąlygos, nuo kurių priklau- 
so prisiminimo vaizdinių atsiradimas, turi tam tikrą gra- 
daciją ir skirtumus, kurie atitinka tuos, su kuriais susidu- 
riame juslinio atpažinimo ir juslinio pažinimo procesuose 
(5 15, skirs. 17). Antai tokios pakopos kaip atpažinimas vie- 
ną kartą jau suvokto objekto, toliau jo atpažinimas iš dažnai 
buvusių suvokimų, pagaliau objekto juslinis pažinimas pa- 
galjo žinomą bendrą rūšinį pobūdį, - tokios pakopos suda- 
ro galimybę prisiminimo proceso atmainoms skirstyti. 

Paprastas atpažinimas pereina į prisiminimo aktą, kai 
tik netarpiškai įspūdžio asimiliacijai priešinasi ir ją stabdo 

tokie elementai, kurie priklauso ne pačiam objektui, o jį 
ankstesniuose suvokimuose lydinčioms aplinkybėms. Kaip 
tik todėl, kad ankstesnis susidūrimas su objektu buvo tik 
vienkartinis, arba todėl, kad tik kaip tokį traktuojame jį at- 
kurdami, lydintieji elementai gali būti palyginti aiškūs bei 
apibrėžti ir ryškiai išsiskiria iš naujojo įspūdžio aplinkybių. 
Todėl čia susiduriame su mišriomis, tarp atpažinimo ir prisi- 
minimo esančiomis formomis; objektą atpažįstame ir kartu 
jį susiejame su ankstesniu suvokimu, kurio lydinčiosios ap- 
linkybės suteikia prisiminimo vaizdui erdvinį ir laikinį api- 
brėžtumą. Čia prisiminimo procesas persveria ypač tokiais 
atvejais, kai asimiliuojantį poveikį darančius naujojo įspū- 
džio elementus visiškai nustelbia kitos prisiminimo vaizdo 
sudedamosios dalys, todėl asociacinis ryšys tarp šio vaizdo 
ir buvusio įspūdžio gali likti visiškai nepastebėtas. 

19“. Tokiais atvejais kalbama apie „netiesioginį prisi- 
minimą“ arba „netiesioginę asociaciją“. Tačiau ir čia, kaip 
ir „netiesioginio atpažinimo“ atveju, nėra principinio skir- 
tumo tarp jų ir paprastų asociacijų. Pavyzdžiui, sėdėdamas 
vakare savo kambaryje, žmogus staiga ir tarsi be priežasties 
prisimena kokį nors gamtovaizdį, kurį jis per pasivaikš- 
čiojimą kažkada seniai buvo matęs; bet labiau įsigilinęs jis 
supranta, kad į kambarį atsitiktinai yra patekusi ypatingą 
kvapą skleidžianti gėlė, kurią jis pirmą kartą pamatė ano pa- 
sivaikščiojimo metu. Akivaizdu, kad skirtumas nuo papra- 
sto prisiminimo proceso, kuriame naujojo įspūdžio ryšys 
su ankstesniu išgyvenimu aiškiai suvokiamas, čia yra tik 
tas, kad ryšį nustatantys elementai kitų vaizdinio elementų 
yra išstumti į tamsųjį sąmonės foną. Matyt, tokiomis laten- 
tinėmis asociacijomis galima paaiškinti visus tuos neretus 
atvejus, kai prisiminimo vaizdas mums iškyla staiga ir tarsi 
netarpiškai ir kurie paprastai aiškinami kaip vaizdinių vadi- 
namasis „laisvas išnirimas“. 

20. Nuo prisiminimo procesų, kurie prisijungia prie pa- 
prasto kartą išgyvento dalyko atpažinimo, iš esmės dides- 
niu savo sąlygų komplikuotumu skiriasi tie procesai, kurie 
kyla iš daugkartinių juslinių atpažinimų ir juslinių pažinimų. 
Individualaus arba savo rūšiniu pobūdžiu žinomo objek- 
to suvokime visų pirma galimų asociacinių ryšių apimtis 
yra kur kas didesnė. Todėl tas būdas, kuriuo prisiminimo 
procesai prisijungia prie kokio nors apibrėžto išgyvenimo, 
priklauso ne tiek nuo atskirų išgyvenimų, kuriais remiasi 
pati asociacija, kiek nuo sąmonės bendrų polinkių ir mo- 
mentalių dispozicijų, ypač nuo įsikišimo tam tikrų aktyvių 
apercepcijos procesų ir su jais susijusių intelektualių jausmų 
ir afektų. Svarbi pagalbinė asociacijos priemonė yra ir žodžių 
vaizdiniai, kurie kai kuriais atvejais susiję su individualiais 
objektais (tikriniai vardai), ypač su vaizdiniais, žinomais pa- 
gal savo rūšinį pobūdį (rūšiniai vardai). Esant tokiai sąlygų 
įvairovei, suprantama, kad bet koks asociacijų išankstinis 
numatymas yra neįmanomas, tačiau po to, kai prisiminimo 
aktas jau yra įvykęs, jo asociacinės kilmės pėdsakai retai 
kada gali pasislėpti nuo atidaus tyrinėjimo, todėl asociacijas 
visuomet galime traktuoti kaip bendrą ir vienintelę prisimi- 
nimo procesų priežastį. 

Tačiau šioje redukcijoje neturime užmiršti, kad bet koks 
realus prisiminimo procesas, kaip kad rodo psichologinis 
jo išsirutuliojimas iš paprasčiausios pradinės pakopos, iš 
simultaninės asimiliacijos, nėra paprastas procesas, 0 susideda 
iš daugelio elementarių procesų. Iš pastarųjų pirmiausia reikia 
nurodyti tas asimiliuojančias sąveikas, į kurias koks nors 
duotas įspūdis arba jau esamas prisiminimo vaizdas sueina 
su ankstesnių psichinių darinių elementais. Prie jų prisijun- 
gia du tolesni prisiminimo procesui būdingi dalykai: asimi- 
liacijos stabdymas, kuris atsiranda dėl kitarūšių elementų, 
ir iš tokių elementų išplaukiančios asimiliacijos ir kompli- 

kacijos, dėl kurių susidaro nuo pirmojo įspūdžio skirtingas 
psichinis darinys, kurį mes, komplikacijoms veikiant, dau- 
giau ar mažiau apibrėžtai susiejame su kokiu nors prieš tai 
buvusiu išgyvenimu. Šitą atgalinį ryšį ir čia galima atpažinti 
iš tam tikro savito jausmo, prisiminimo jausmo, kuris savo 
ruožtu giminiškas pažįstamumo jausmui, bet skiriasi nuo jo 
savo laikinio atsiradimo būdu, skiriasi, matyt, dėl daugelio 
neaiškiai suvokiamų komplikacijų, kurios susidaro atsira- 
dus prisiminimo vaizdui. 

Jeigu ieškosime tų elementarių procesų, į kuriuos galima 
išskaidyti prisiminimo procesą, kaip ir bet kokį sudėtingą 
asociacijos procesą, tai visuomet prieisime prie vienodumo ir 
gretutinumo ryšių. Iš jų paprastai pirmieji dominuoja tada, 
kai prisiminimo procesas priartėja prie paprasto asimiliaci- 
jos ir atpažinimo proceso, o antrieji įsigali tuo stipriau, kuo 
labiau procesai įgyja „netiesioginių“ prisiminimų arba vaiz- 
dinių „laisvo išnirimo“ regimybės pobūdį. 

20*. Krinta į akis, kad įprastinė schema, pagal kurią visi 
prisiminimo procesai turi būti arba panašumo, arba gretuti- 
numo asociacijos, yra visiškai nepakankama, kai ją taikome 
šių procesų psichologinio atsiradimo būdui, kita vertus, ji 
yra per daug bendra ir neapibrėžta, kai prisiminimo proce- 
sus siekiama logiškai skirstyti pagal jų galutinius rezultatus, 
visai neatsižvelgiant į jų atsiradimą. Pastaruoju atveju tokių 
santykių, kaip pavaldumas ir valdymas, koordinacija, prie- 
žastis ir tikslas, laikinė sukcesija ir koegzistencija, įvairios 
erdvinių santykių rūšys, bendros „panašumo“ ir „gretuti- 
numo“ sąvokos patenkinamai išreikšti negali. Tačiau jeigu 
kalbėsime apie prisiminimo procesų atsiradimą, tai kiek- 
viename iš jų rasime susipynusius procesus, kuriuos tam 
tikra prasme galėsime laikyti iš dalies panašumo, iš dalies 
gretutinumo poveikiais. Panašumo poveikį galima įžvelgti 
tose asimiliacijose, kurios iš dalies pradeda prisiminimo 

procesą, o iš dalies prisideda prie baigiamojo jo susiejimo su 
tam tikru ankstesniu išgyvenimu. Tačiau „panašumo“ ter- 
mino pasirinkimas yra nevykęs, kadangi pirmiausia vienas 
kitą asimiliuojančiai veikia tapatūs elementarūs procesai ir 
kadangi, kai tikrojo tapatumo nėra, jis vis dėlto atsiranda dėl 
savitarpio asociacijos. Iš tikrųjų „panašumo asociacijos“ są- 
voka yra visada pagrįsta prielaida, kad sudėtingi vaizdiniai 
yra nekintami psichiniai objektai ir kad asociacijos yra ryšiai 
tarp gatavų vaizdinių. Jeigu atsisakysime šios psichologi- 
niam patyrimui visiškai prieštaraujančios ir neleidžiančios 
teisingai jį suprasti prielaidos, tai panašumo sąvoka atkris 
savaime. Ten, kur kokie nors asociacijos produktai, pavyz- 
džiui, du sukcesyviai atsirandantys prisiminimo vaizdai, 
yra vienas į kitą panašūs, tai visuomet paaiškina asimiliaci- 
jos procesai, susidedantys iš tapatumo ir gretutinumo ryšių. 
Tapatumo ryšys gali susidaryti ir tarp iš pat pradžių tapačių 
sudedamųjų dalių, ir tarp skirtingų, kurios gali tapti tapa- 
čiomis dėl asimiliacijos. O jeigu kalbėsime apie gretutinumo 
poveikį, tai jį galima priskirti tiems elementams, kurie iš 
pradžių priešinasi asimiliacijai ir dėl to iš dalies visą procesą 
paverčia dviejų procesų sukcesija, o iš dalies į prisiminimo 
vaizdą įterpia tokias sudedamąsias dalis, kurios jam sutei- 
kia savarankiško, nuo įvedančiojo įspūdžio skirtingo dari- 
nio pobūdį. Šitas bendras tapatumo ir gretutinumo ryšių 
poveikis gali būti ypač svarbus aiškinant paprasčiausias 
prisiminimo asociacijas, paprastus juslinius įspūdžius. Jei- 
gu, pavyzdžiui, koks nors geltonos spalvos įspūdis primena 
į ją panašią oranžinę spalvą, tai grynosios panašumo teori- 
jos požiūriu galima tvirtinti, kad taip yra dėl didelio abiejų 
spalvų panašumo, o gretutinumo teorijos požiūriu - kad 
taip yra dėl to, jog abu įspūdžiai begalę kartų buvo suvokti 
kaip esantys greta, pavyzdžiui, vaivorykštėje, spalvų spek- 
tre, įvairiuose tapybos atspalviuose. Tačiau akivaizdu, kad 

tikrasis santykis čia yra toks: spalvos, kaip ir tonai, sudaro 
vieną nenutrūkstamą seką pojūčių, iš kurių dėl įspūdžių na- 
tūralaus atsiradimo ir kitimo sąlygų visuomet glaudžiausiai 
asocijuojasi tie, kurie toje sekoje yra arčiausiai vienas kito. 
Todėl su kiekvienu spalvos įspūdžių sąmonėje gali asoci- 
juotis kitos, pirmiausia jai artimiausios, spalvos. Tačiau tai 
gali būti tik tada, kai tiesiogiai veikianti spalva sąmonėje su- 
žadina iš kokio nors prisiminimo komplekso tapačią, o per 
ją irjai gretimą spalvą. Taigi, pavyzdžiui, geltona spalva gali 
iš pradžių reprodukuoti tokią pat, anksčiau spektre matytą 
spalvą (tapatumo asociacija), po to prie pastarosios prisijun- 
gia gretima oranžinė spalva (gretutinumo asociacija). Šiuo 
atveju būtinas abiejų asociacijos formų ryšys toks ryškus 
todėl, kad paprastuose pojūčiuose šios formos aiškiau pasi- 
rodo kaip skirtingos viena nuo kitos negu tai būna sudėtin- 
guose vaizdiniuose, kur jos iškart susimaišo ir sudaro vieną 
kompleksinį procesą. 

21. Šios prisiminimo asociacijos ir jų santykis su pradi- 
niais įspūdžiais, nuo kurių jos prasideda, visos kartu papra- 
stai vadinamos atmintimi. Šią iš vulgariosios psichologijos 
perimtą ir iš jos į ankstesniąją sugebėjimų psichologiją pa- 
tekusią sąvoką reikia, aišku, kiekvienu atskiru atveju anali- 
zuoti ir skaidyti į tuos elementarius asociacijos procesus bei 
jų padarinius, kurie yra šių reiškinių pamatas. Su papras- 
čiausiomis šios analizės sąlygomis susiduriame tada, kai 
analizuojami paprasti įspūdžiai arba bent jau tokie, kurie 
kyla iš reliatyviai paprastų ir vienodų sąlygų. Jeigu, pa- 
vyzdžiui, šiuo požiūriu tirsime atmintį tonų pojūčiams arba 
paprastesniems regos objektams ir jos tikslumą matuosime 
kokiu nors konkrečiu laiko momentu esamu ankstesniojo 
įspūdžio atpažinimo griežtumu, tai visuomet pasirodys, kad 
tuoj pat po įspūdžio jo atkūrimas yra gana netikslus, bet tas 
tikslumas labai greitai (tonuose dažniausiai jau po 2 sekun- 

džių, paprastuose regos objektuose po šiek tiek ilgesnio lai- 
ko) pakyla iki maksimumo, po to pamažu smunka, pagaliau 
(po kokių 60 sekundžių) pasiekia minimumą ir jau gana ilgą 
laiką išlieka daugmaž pastovus. Šiame procese, be to, iš- 
ryškėja laikini didėjančio ir mažėjančio atkūrimo griežtumo 
svyravimai, kurie, matyt, susiję su anksčiau mūsų aptartais 
dėmesio svyravimais ($ 15, skirs. 6*). 

Turint galvoje šias laikinės prisiminimo procesų sąlygas, 
ypač verti dėmesio laiko atminties reiškiniai, t. y. įvairių laiko 
atkarpų prisiminimas, kuris, panašiai kaip ir laiko vaizdi- 
nių savybės apskritai ($ 11, skirs. 6), tiksliausiai gali būti 
tiriamas vadinamųjų tuščių, takto smūgių atribotų laiko 
tarpų atžvilgiu. Čia pasirodo, kad kokio nors laiko tarpo 
prisiminimo vaizdo santykis su objektyviu to tarpo dydžiu 
priklauso nuo paties šio dydžio, antra vertus, - nuo laiko 
ilgumo, kuris prisiminimą skiria nuo įspūdžio. Iš šių dviejų 
sąlygų pirmoji galioja tada, kai maži laiko dydžiai prisiminime 
padidinami, o dideli - sumažinami. Tarp abiejų šių nukrypimų 
įsiterpia indiferentiškas dydis, kuriame prisimintas ir pra- 
dinis laiko dydžiai daugmaž sutampa. Tas dydis yra lygus 
0,5-0,6 sekundės tuo atveju, jeigu atkūrimą nuo įspūdžio 
skiria labai trumpas laiko tarpas. Jeigu šią laiko atkarpą to- 
liau didinsime, tai ir čia pastebėsime periodiškus reiškinius, 
kurių tėkmė šiuo atveju yra taisyklinga: tie laiko atkarpų 
dydžiai, kurie yra ano indiferentiško dydžio kartotiniai, 
vertinami tiksliau negu kiti, tarpiniai, dydžiai. Tokį vertini- 
mo tikslumo atsikartojimą, matyt, galima paaiškinti tuo, kad 
šiuo atveju ilgesnis laikas, kad jis sąmonėje galėtų būti su- 
voktas kaip visuma, turi būti skaidomas į keletą grupių ma- 
žesnių laiko atkarpų, ir kaip paprasčiausia tokio išskaidymo 
sudedamoji dalis pasirodo esanti ta normali laiko atkarpa, 
kuri atitinka jos indiferentišką dydį. Šis reiškinys greičiau- 
siai yra susijęs su anksčiau mūsų aptartais didesnių laiko 

tarpų nevalingo ritmiško skaidymo procesais ($ 11). Jeigu 
tarp pradinio laiko tarpo ir to tarpo atkūrimo prabėga il- 
gesnis laikas, tai tikslumas, panašiai kaip kad kokybiniuose 
tonų ir spalvų pojūčiuose, palaipsniui mažėja iki minimumo 
ir gana ilgą laiką pasilieka daugmaž pastovus. Tačiau, esant 
ilgesnėms laiko atkarpoms, atkurtas laikas pradinio laiko at- 
žvilgiu stipriai trumpėja ilgėjant tarpiniam laikui. Beje, šie ir 
iš kasdienio stebėjimo jau žinomi reiškiniai ligi šiol dar nėra 
tiksliau apibrėžti. 

21*. Naujoji psichologija, vadovaudamasi ir teoriniais, ir 
praktiniais pedagoginiais sumetimais, daug dėmesio kreipė 
į eksperimentinę atminties reiškinių analizę ypač sudėtingų 
vaizdinių ir vaizdinių sekų srityje. Tam tikslui suformuoti 
metodai gali būti suskirstyti į dvi grupes - mokymosi metodus 
ir atpažinimo metodus. Kiekviena iš šių grupių savo ruožtu 
skaidosi į pogrupius. Antai mokymosi metodas gali būti ir 
tikrasis išmokimo arba „įsiminimo metodas“, kai asmuo, 
su kuriuo atliekamas eksperimentas, turi tol kartoti bepra- 
smius skiemenis, žodžius arba sakinius eksperimentato- 
riaus nuožiūra keičiamomis sąlygomis, kol jis išmoksta juos 
atmintinai; ir šis metodas gali būti „atspėjimo metodas“, 
kai kartą ar keletą kartų parodomos kokios nors skiemenų 
kombinacijos, po to pakartojamos tik kai kurios kombinaci- 
jos dalys, o trūkstama dalis turi būti atkurta. Atpažinimo me- 
todas reiškia tai, kad asmeniui pateikiamas koks nors įspū- 
dis, o po jo, praėjus kiek laiko, pakartojamas arba toks pat 
įspūdis, arba šiek tiek skirtingas, ir tada atminties gerumas 
nustatomas pagal atpažinimo tikslumą ar padarytų klaidų 
skaičių. Ir šios grupės metodai gali būti dalijami į du po- 
grupius — „kintamo kartojimo“ metodus ir „tapačių sekų“ 
metodus. Pirmieji iš jų, kurie ypač tinka tirti atmintį papra- 
stiems jusliniams pojūčiams ir paprastesniems erdvės bei 
laiko vaizdiniams, pagrįsti tuo, kad iš pradžių pateikiamas 

koks nors įspūdis (normalusis dirginimas), po to, praėjus 
kiek laiko, - antras įspūdis (palyginamasis dirginimas), o 
tada pastarasis pirmojo atžvilgiu keliuose bandymuose kai- 
taliojamas taip, kad būtų galima nustatyti vadinamąjį „sky- 
rimo slenkstį“, apie kurį kalbėsime toliau ($ 17, skirs. 10). 
„Tapačių sekų“ metodai, kurie daugiausia tinka tirti atmintį 
sudėtingesniems turiniams, pavyzdžiui, žodžių, skaičių ir 
t. t. sekoms, pagrįsti tuo, kad, pateikus kokią nors įspūdžių 
seką, kuri yra išskaidyta atitinkamais trumpais intervalais, 
po tam tikro ilgesnio laiko tarpo pakartojama tiksliai ta pati 
seka, ir tada nustatomas teisingai atpažintų narių skaičius. 
Iš visų šių metodų dažniausiai buvo naudojami „mokymosi 
metodai“, ypač vadinamieji įsiminimo metodai. Tačiau jie 
turi tą trūkumą, kad psichologinės sąlygos, su kuriomis su- 
sijęs jų naudojimas, yra daug komplikuotesnės negu naudo- 
jant atpažinimo metodus ir todėl šiuos metodus naudojant 
neretai remiamasi iš principo neleistinais atminties atlieka- 
mo darbo matais. Pavyzdžiui, kai kada tokiu matu laikomas 
visiškam dalyko įsiminimui reikalingas laikas arba tam 
įsiminimui reikalingas kartojimų skaičius, tariant, kad šiuo 
atveju psichinis darbas didėja proporcingai laikui. Tačiau to- 
kia prielaida yra visiškai neteisinga, nes paprastai (tai rodo 
daugybė bandymų) psichinis darbas didėjant laikui tampa 
reliatyviai vis mažesnis. 

Naudojant šiuos metodus, galima tiksliau ar ne taip tik- 
sliai kaitalioti tuos veiksnius, nuo kurių, kaip rodo kasdienis 
patyrimas, priklauso atminties veikimas. Tokie veiksniai 
yra šie: gaunamų ir turimų įsiminti įspūdžių skaičius ir 
trukmė, intervalai tarp jų, pagaliau atmintyje reikiamų iš- 
saugoti sekų dydis; negatyvus, atminties sugebėjimui vis 
labiau trukdantis momentas dar yra prabėgęs laikas tarp 
įspūdžių gavimo iki jų atkūrimo. Šių veiksnių poveikio tyri- 
mas parodė: 1) atmintyje išsaugomų dalykų kiekis, didėjant 

įspūdžių skaičiui ir jų trukmei, iš pradžių labai greitai, po 
to lėčiau didėja; 2) ilgėjant sekoms, absoliutus išsaugomų 
dalykų kiekis didėja, o reliatyvus (išsaugotų narių skaičiaus 
santykis su gautų įspūdžių skaičiumi) mažėja; 3) iš atskirų 
kurios nors sekos narių lengviau atmintyje išlieka tie, ku- 
rie yra jausmiškai akcentuoti, pavyzdžiui, takto akcentai, 
o neakcentuoti nariai įsimenami menkiau; pastarosios ap- 
linkybės padarinys yra tas Žinomas faktas, kad ritmiškai 
išskaidytos sekos įsiminimui yra apskritai palankesnės; 
4) intervalų tarp atskirų įspūdžių dydžiui būdingas tam tik- 
ras palankiausias intervalo optirmnumas, žemiau kurio ir aukš- 
čiau kurio atmintyje išsaugomų dalykų kiekis mažėja; tokių 
intervalų buvimą lengvai galima paaiškinti tuo poveikiu, 
kurį turi nuovargis ir pailsėjimas, antra vertus, užmiršimo 
procesas (laipsniškas atkūrimo polinkių sumažėjimas); Ži- 
noma, optimumui priklausys ta vieta, kurioje poilsis ir nuo- 
vargis atitinkamai vienas kitą kompensuoja, be to, atkūrimo 
polinkis dar nėra labai nusmukęs; 5) ilgėjant laikui, kuris 
praeina tarp atmintyje turimo išsaugoti įspūdžio įgijimo ir jo 
atkūrimo, įsimenamų dalykų kiekis iš pradžių labai greitai, 
po to vis lėčiau mažėja. Iš visų šių priklausomybės santykių, 
ypač iš jausmo akcento įtakos ir sąveikos tarp nuovargio ir 
valingo mokymosi, beje, išplaukia, kad atminties ir prisimi- 
nimo reiškiniai jau yra kompleksiniai elementarių asociacijų 
ir toliau mūsų turimų nagrinėti apercepcinių procesų rezul- 
tantai. Visiškai analogiškos yra ir daugelis kitų kompleksi- 
nių dvasinio darbo formų, pavyzdžiui, skaitymas, rašymas, 
skaičiavimas ir t. t. 

22. Su sudėtinga prisiminimo procesų prigimtimi glau- 
džiai susijusios prisiminimo vaizdinių savybės. Jeigu neretai 
šie vaizdiniai vadinami silpnesniu, bet apskritai tikru tiesio- 
ginių juslinių suvokimų atvaizdu, tai toks jų apibūdinimas 
visiškai nevykęs. Prisiminimo vaizdai ir jusliniai suvokimai 

vieni nuo kitų visiškai skiriasi ne tik kokybe ir intensyvumu, 
bet ir elementaria sandara. Kad ir kiek sumažintume juslinio 
įspūdžio stiprumą, jis vis tiek bus (tol, kol apskritai gali būti 
suvokiamas) nuo prisiminimo vaizdinio iš esmės skirtingas 
darinys. Prisiminimo vaizdiniui labiau negu mažesnis jo 
elementų intensyvumas būdinga nepilnumas. Pavyzdžiui, 
prisimenant pažįstamą Žmogų ne tik jo veido bruožai ir 
visa išvaizda sąmonėje būna blankesni, negu matant jį tie- 
siogiai, bet ir daugelio tų bruožų ten apskritai nebūna. Prie 
esamų skurdžių vaizdinio elementų, kurie geriausiu atveju 
gali būti šiek tiek papildyti dėmesio atkreipimo pastango- 
mis, prisideda nemaža gretutinumo ryšių ir komplikacijų, 
pavyzdžiui, aplinka, kurioje savo pažįstamąjį matėme, jo 
vardas ir ypač tam tikri po susitikimo su juo išlikę jausmo 
elementai; kaip tik šios lydimosios vaizdinio sudedamosios 
dalys turimą vaizdą daro prisiminimo vaizdu. 

23. Beje, matome didelių individualių skirtumų, kai lygi- 
name šių lydimųjų vaizdinio sudedamųjų dalių veikimą ir 
pačiam prisiminimo vaizdui priklausančių pojūčio sudeda- 
mųjų dalių aiškumą. Antai kai kurių Žmonių prisiminimo 
vaizdai yra tiksliau orientuoti laiko ir erdvės atžvilgiu negu 
kitų žmonių. Arba žmonių sugebėjimas prisiminti spalvas ir 
tonus yra nepaprastai skirtingas. Aiškiau prisiminti uoslės ir 
skonio pojūčius gali tik labai nedaugelis žmonių; paprastai 
tokius prisiminimus pakeičia lydimieji nosies ir skonio orga- 
no judesių pojūčiai kaip pavaduojančios komplikacijos. 

Mūsų kalba ir šiuos individualius skirtumus įvardija 
bendru „atminties“ pavaidinimu. Iš tikrųjų šis terminas yra 
naudinga pagalbinė sąvoka kaip tik individualiems prisi- 
minimo procesų skirtumams iškelti, ir čia, žinoma, niekada 
negalima užmiršti, kad ši sąvoka visada išreiškia sudėtingus 
dalykus, kuriems kiekvienu atveju reikia specialių paaiški- 
nimų. Šia prasme kalbame apie tikslią, išsamią atmintį arba 

apie gerą erdvės, laiko, žodžių ir t. t. atmintį, ir tai yra posa- 
kiai, rodantys skirtingas kryptis, kuriomis pagal pradinius 
polinkius ir įgytus įgūdžius vyksta elementarūs asimiliaci- 
jos ir komplikacijos procesai. 

Tarp šių individualių skirtumų svarbų vaidmenį atlieka 
senatvinis atminties nykimas, kurio reiškiniai apskritai nesi- 
skiria nuo atminties sutrikimų, atsirandančių dėl smegenų 
ligų. Šie reiškiniai psichologiškai labai įdomūs todėl, kad 
juose aiškiai įžiūrima komplikacijų įtaka prisiminimo pro- 
cesams. Prie ryškiausių normalaus ir patologinio atminties 
nykimo simptomų priklauso atminties žodžiams silpnėjimas. 
Paprastai anksčiausiai užmirštami tikriniai vardai, po to 
konkrečių kasdienės aplinkos objektų vardai, po to savo pri- 
gimtimi abstraktesni veiksmažodžiai ir galiausiai visiškai 
abstrakčios dalelytės. Šitokia užmiršimo seka tiksliai atitin- 
ka tai, kiek atskiros žodžių rūšys sąmonėje gali būti pakei- 
čiamos kitais, pastoviomis komplikacijomis su jais susietais 
vaizdiniais. Juk tokia pakeitimo galimybė, aišku, didžiausia 
yra tikrinių vardų srityje, o abstrakčioms dalelytėms, kurias 
apskritai išlaikyti atmintyje galima tik naudojantis jų žodi- 
niais ženklais, ši galimybė yra mažiausia. 

S 17. Apercepcijos ryšiai 


1. Visas asociacijų formas suprantame kaip pasyviuosius 
išgyvenimus. Į jas įsimaišęs valios ir dėmesio procesams bū- 
dingas veiklos jausmas duotų psichinių turinių apercepcijo- 
je tik prisijungia prie jau susidariusių ryšių (plg. $ 15, skirs. 8). 
Todėl asociacijos yra tokie išgyvenimai, kurie gali sužadinti 
valios procesus, tačiau joms pačioms šie procesai tiesiogiai 
negali turėti įtakos. Tačiau kaip tik tai ir yra pasyvaus išgy- 
venimo kriterijus. 

Šiuo atžvilgiu iš esmės skiriasi kitos rūšies ryšiai, kurie 
gali būti tarp skirtingų psichinių darinių ir jų elementų, — 
apercepcijos ryšiai. Juose kintamų įtampos pojūčių lydimas 
veiklos jausmas ne vien kyla iš tų ryšių kaip vienas iš jų su- 
keltų padarinių, o yra jų prielaida; todėl šie ryšiai netarpiškai 
suvokiami kaip susidarantys dėmesiui veikiant. Šia prasme 
juos vadiname aktyviaisiais išgyvenimais. 

2. Apercepcijos ryšiai apima daugybę psichinių procesų, 
kurie įprastame patyrime išskiriami naudojant tam tikrus 
bendrus pavadinimus - mąstymas, refleksija, vaizduotės 

bei sampročio veikla. Visi šie procesai skiriami nuo juslinių 
suvokimų ir grynųjų prisiminimo procesų kaip aukštesnio- 
ji psichinių procesų pakopa, bet atskirybės suteikia šiems 
procesams visiškai skirtingą pobūdį. Toks išskirtinumas 
ypač būdingas vadinamajai vaizduotės ir sampročio veik- 
lai. Asociacinė psichologija, priešindamasi tokiai suskilu- 
siai sugebėjimų teorijos sampratai, mėgino įgyti vienijantį 
atramos tašką tuo būdu, kad ji ir apercepcinius vaizdinių 
ryšius subsumavo bendrajai asociacijos sąvokai, apribo- 
dama, be to, pastarosios taikymą, kaip jau esame minėję, 
vien sukcesyvių asociacijų sritimi ($ 16). Tačiau dėl tokios 
redukcijos į sukcesyvias asociacijas buvo ignoruoti ir es- 
miniai subjektyvūs, ir esminiai objektyvūs apercepcinių 
ryšių skiriamieji požymiai. Apercepcinių ryšių aiškinimo 
keblumų asociacinė psichologija mėgino išvengti ir nau- 
dodamasi tam tikromis, iš vulgariosios psichologijos per- 
imtomis sąvokomis, tardama, kad poveikį atsirandančioms 
asociacijoms turi „interesas“ arba „intelektas“. Be to, tokia 
samprata dažnai sudarydavo pagrindą klaidingam po- 
žiūriui, kad pripažinus tam tikrą apercepcinių ryšių skir- 
tumą nuo asociacijų reikėtų apskritai tvirtinti, kad pirmieji 
visiškai nepriklauso nuo pastarųjų. Tačiau apie tai negali 
būti nė kalbos. Su asociacijomis visi psichiniai procesai su- 
siję lygiai taip, kaip ir su pirminiais jusliniais įspūdžiais. 
Tačiau panašiai kaip ir pačios asociacijos, kurios visuomet 
jau dalyvauja jusliniuose suvokimuose, bet prisiminimo 
procesuose vis dėlto pasirodo kaip reliatyviai savarankiški 
procesai, taip ir apercepciniai ryšiai savo ruožtu visiškai 
remiasi asociacijomis, nors esminių tų ryšių savybių aso- 
ciacijomis paaiškinti negalima. 

3. Jeigu dabar pamėginsime apibrėžti esmines apercep- 
cinių ryšių savybes, tai iš pradžių turėsime juose išraišką 

įgyjančius psichinius procesus suskirstyti į paprastas ir sudė- 
tingas apercepcijos funkcijas. Paprastos yra santykio ir lyginimo 
funkcijos, sudėtingos - sintezės ir analizės funkcijos. 


A. Paprastos apercepcijos funkcijos 
(Santykis ir lyginimas) 


4. Elementariausia iš visų apercepcijos funkcijų yra 
dviejų psichinių turinių savitarpio santykis. Tokio santykio 
pagrindas visuomet yra atskiri psichiniai dariniai arba jų 
asociacijos, tačiau to santykio realizavimas yra ypatinga 
apercepcijos veikla, dėl kurios pats santykis tampa ypatin- 
gu sąmonės turiniu, kuris egzistuoja greta vienas su kitu 
susijusių turinių, nors ir yra glaudžiai su jais susijęs. Kai 
mes, pavyzdžiui, kokiame nors atpažinime įsisąmoniname 
objekto tapatumą su kokiu nors anksčiau suvoktu objektu 
arba kokiame nors prisiminime įsisąmoniname apibrėžtą 
prisiminto išgyvenimo santykį su dabartiniu įspūdžiu, tai 
čia su asociacijomis susijungia apercepcijos funkcija santy- 
kį nustatančios veiklos forma. 

Kol atpažinimas yra tik gryna asociacija, šis santykis ap- 
siriboja pažįstamumo jausmu, kuris tiesiogiai lydi naujojo 
įspūdžio asimiliaciją arba atsiranda netrukus po jos. Tačiau 
kai prie asociacijos prisideda apercepcijos funkcija, tai anas 
jausmas įgyja aiškiai mūsų suvoktą vaizdinio substratą, ka- 
dangi ankstesnis suvokimas ir naujasis įspūdis vienas nuo 
kito skiriasi laiko atžvilgiu, bet pagal jų esmines savybes 
tarp jų nustatomas tapatumo santykis. Panašiai būna ir 
tada, kai suvokiame kokio nors prisiminimo akto motyvus. 
Ir šiuo atveju turime tarti, kad prie asociacinio prisiminimo 
vaizdo atsiradimo prisijungia jo lyginimas su asociaciją su- 
keliančiais įspūdžiais, taigi procesas, kuris. yra galimas tik 
kaip dėmesio funkcija. 

5. Taigi visur ten, kur asociacijos ir jų produktai tampa 
valingo stebėjimo objektais, jose išryškėja santykio funkcija. 
Tačiau ši funkcija, kaip rodo anksčiau pateiktieji pavyzdžiai, 
yra susijusi ir su lyginimo funkcija, kadangi vienas su kitu 
santykiaujantys sąmonės turiniai yra aiškiai vienas nuo 
kito atskiriami procesai, kurie priklauso tai pačiai psichi- 
nių išgyvenimų klasei. Todėl santykis yra platesnė sąvoka, 
o lyginimas — siauresnė. Lyginimas yra galimas tik todėl, 
kad tarp lyginamųjų turinių yra tam tikras santykis. Tačiau, 
kita vertus, tarp sąmonės turinių gali būti įžvelgiamas tam 
tikras santykis (pavyzdžiui, kokių nors savybių ryšys su ob- 
jektu arba kokio nors proceso ryšys su kitu procesu), kuris 
visada eina prieš jį ar po jo, bet tie turiniai vienas su kitu ne- 
lyginami. Taigi santykiu vadinu tokį atvejį, kai kokį nors da- 
bartinį įspūdį suvokiu kaip pagrindą ankstesniam įspūdžiui 
prisiminti, o lyginimą - kai tarp ankstesnio ir dabartinio 
įspūdžio nustatau tam tikrą vienodumą ir skirtumą. 

6. Lyginimas savo ruožtu susideda iš dviejų, paprastai 
glaudžiausiai viena su kita susijusių elementarių funkcijų, 
iš tapatinimo ir skyrimo, ir pirmąjį terminą suprantame kaip 
vienodumų, o antrąjį kaip skirtumų nustatymą. Dar ir šian- 
dien psichologijoje paplitęs klaidingas požiūris, kuris atėjo 
iš vulgariosios psichologijos ir sutvirtėjo loginėje intelektua- 
listinėje jos pakraipoje ($ 2, skirs. 7), kad kartu su psichinių 
elementų ir jų darinių egzistavimu jau savaime yra duotas ir 
jų apercepcinis lyginimas. Laikantis tokio požiūrio, kiekvie- 
nas pojūtis turi būti „pojūčio sprendimas“, netarpiškas nuo- 
tolio suvokimas — „gilumos sprendimas“ ir t. t. Bet kadangi 
visais šiais atvejais sprendimo aktas turi sekti tik po pojūčių 
ir vaizdinių, tai turime jį aiškiai skirti nuo pastarųjų. Žino- 
ma, mūsų psichiniuose procesuose yra vienodumų ir skirtu- 
mų - jeigu jų nebūtų, tai negalėtume jų nė pastebėti. Tačiau 

lyginimo veikla, nustatanti tokius santykius tarp pojūčių ir 
vaizdinių, visada yra nuo pastarųjų skirtinga funkcija, kuri 
gali (bet nebūtinai turi) prie jų prisijungti. 

7. Tokių vienodumų ir skirtumų požiūriu galime lyginti 
psichinius elementus, pojūčius ir paprastus jausmus. Kai 
tuos elementus suskirstome į apibrėžtas sistemas, iš kurių 
kiekvienoje glūdi artimai susiję elementai, tai šis veiksmas 
yra pagrįstas tokio pobūdžio lyginimo aktais. Tada kokios 
nors vienos sistemos viduje vėl galimas dvejopo pobūdžio 
lyginimas: galima lyginti pagal intensyvumą ir kokybę, be 
to, prie šio lyginimo gali prisidėti (jeigu atsižvelgsime ir į 
tai, kaip elementai yra suvokiami) dar ir lyginimas pagal 
aiškumą. Lygiai taip lyginimo funkcija apima ir sudėtingus 
intensyvius bei ekstensyvius darinius. Kiekvienas psichinis 
elementas ir kiekvienas psichinis darinys, jeigu jie gali būti 
įjungti į kokią nors pakopomis graduotą sistemą, yra psi- 
chinis dydis. Tačiau kiekvieno tokio dydžio nustatymas yra 
galimas tik todėl, kad jis lyginamas su kitais to paties konti- 
nuumo dydžiais. Nors dydžio savybė būdinga kiekvienam 
psichiniam elementui bei kiekvienam psichiniam dariniui ir 
būdinga skirtingomis jos formomis, tokiomis kaip intensy- 
vumas, kaip kokybė, kaip ekstensyvus (erdvinis ir laikinis) 
dydis, o jeigu atsižvelgiama ir į įvairias sąmonės būsenas, ir 
kaip aiškumas, bet psichinio dydžio apibrėžimą padaro galimą 
tik apercepcinė lyginimo funkcija. 

8. Psichinio dydžio apibrėžimas nuo fizinio skiriasi tuo, 
kad pastarasis, būdamas susijęs su santykinai pastoviais ob- 
jektais, leidžia lyginimą atlikti tokiais aktais, kuriuos vieną 
nuo kito skiria bet koks laiko tarpas. Galime, pavyzdžiui, 
šiandien barometriniu matavimu nustatyti kokio nors kalno 
aukštį, o tada po bet kurio laiko apibrėžti kito kalno aukštį, 
ir jeigu per tą laiko tarpą neįvyko kokių nors didesnių žemės 
paviršiaus pokyčių, galime lyginti abiejų matavimų rezulta- 

tus. Bet kadangi psichiniai dariniai yra ne reliatyviai tvirti 
objektai, o visą laiką tekantys procesai, tai du psichinius 
dydžius galime lyginti tik tada, jeigu jie, esant pastoviai 
sąmonės būsenai, mums yra duoti tiesioginėje jų sekoje. Iš 
šios sąlygos savaime išplaukia dvi kitos: tai, kad psichinis 
lyginimas neturi jokio absoliutaus mato ir bet kuris dydžių 
lyginimas pirmiausia yra pats sau esantis, todėl tik reliatyvią 
reikšmę turintis dydis; ir tai, kad lyginamieji dydžiai turi 
priklausyti vieno ir to paties matmens dydžiams. Todėl 
lyginant psichinius dydžius yra negalimas toks reikšmių 
perkėlimas, koks yra įprastas lyginant fizinius dydžius - ten 
tokius dydžius kaip laikas, jėga galima redukuoti į linijinius 
erdvinius dydžius. 

9. Iš šių aplinkybių išplaukia, kad ne bet kokio pobūdžio 
psichinių dydžių santykiai gali būti tiesiai nustatomi, nes 
netarpiškas lyginimas įmanomas tik tam tikrais išskirtiniais 
atvejais. Tokie atvejai yra: 1) dviejų psichinių dydžių lygybė; 
2) vos pastebimas dviejų dydžių skirtumas, pavyzdžiui, dviejų 
vienodos kokybės pojūčių intensyvumų arba dviejų vieno- 
do intensyvumo pojūčių kokybių, priklausančių tam pačiam 
matmeniui, skirtumas; 3) prie šių atvejų prisideda šiek tiek 
painesnis, bet vis dėlto tiesioginio lyginimo ribų dar neper- 
žengiantis atvejis - dviejų dydžių skirtumų lygybė, ypač kai 
tie dydžiai priklauso gretimoms dydžių sritims. Aišku, kad 
kiekviename iš šių trijų psichinių dydžių matavimo būdų 
naudojamasi viena greta kitos abiem fundamentaliomis 
apercepcinio lyginimo funkcijomis — tapatinimu ir skyrimu. 
Pirmuoju atveju iš dviejų psichinių dydžių A ir B antrasis 
B dydis graduojamas tol, kol jis tiesiogiai lyginant nesu- 
tampa su A dydžiu. Antruoju atveju iš dviejų pradžioje lygių 
dydžių Air B vienas dydis, B, keičiamas tol, kol jis neatrodo 
arba vos pastebimai didesnis, arba vos pastebimai mažesnis 
negu A dydis. Pagaliau trečiuoju atveju tikslingiausias ma- 

tavimo būdas yra toks: kokią nors psichinių dydžių, pavyz- 
džiui, įvairaus pojūčio stiprumo, seką, kuri driekiasi nuo A 
kaip apatinės jos ribos iki C kaip viršutinės ribos, koks nors 
tarpinis dydis B (kuris irgi surandamas laipsnišku didinimu 
ar mažinimu) dalija taip, kad AB ir BC atkarpos būtų suvo- 
kiamos kaip lygios. 

10. Iš šių lyginimo metodų tokius rezultatus, kuriais 
galima pasinaudoti tiesiogiai ir paprasčiausiai, duoda antra- 
sis metodas, vadinamas minimalių skirtumų metodu. Čia tas 
dviejų psichinių dirginimų skirtumas, kuris atitinka vos 
pastebimą psichinių dydžių skirtumą, apibūdinamas kaip 
dirginimo skyrimo slenkstis; o tas dirginimo dydis, kuriam 
esant atitinkamas psichinis procesas, pavyzdžiui, koks 
nors pojūtis, vos dar galimas apercipuoti, vadinamas dirgi- 
nimo slenksčiu. Stebėjimas rodo, kad tolstant nuo dirginimo 
slenksčio skyrimo slenkstis visą laiką didėja ir didėja taip, 
kad jo santykis su absoliučiu dirginimo dydžiu, arba reliaty- 
vus skyrimo slenkstis, lieka pastovus. Jeigu, pavyzdžiui, garso 
stiprumą, kuris yra lygus 1, reikia padidinti 1/10, kad garso 
pojūtis vos pastebimai sustiprėtų, tai garso stiprumą, lygų 2, 
tokiam pastebimam sustiprėjimui reikia padidinti 2/10, o 
lygų 3- padidinti 3/10 ir t. t. Šį dėsnį atrado E. H. Weberis, 
todėl jis vadinamas Weberio dėsniu. Šis dėsnis bus savaime 
suprantamas, jeigu jį traktuosime kaip apercepcinio lygini- 
mo dėsnį. Juk akivaizdu, kad šitaip dėsnį traktuojant psichi- 
niai dydžiai gali būti lyginami tik pagal jų reliatyvią vertę. 

Tokios Weberio dėsnio, kaip visuotinio psichinių dydžių 
reliakyvumo dėsnio, sampratos prielaida yra ta, kad patys ly- 
ginamieji psichiniai dydžiai Weberio dėsnio galiojimo ribo- 
se auga proporcingai su juos sukeliančiais dirginimais. Šios 
prielaidos teisingumas dėl tų sunkumų, su kuriais susiduria 
tikslus nervų ir juslių jaudinimo matavimas, ligi šiol dar ne- 
galėjo būti fiziologiškai įrodytas. Tačiau jos naudai kalba tas 

psichologinis patyrimas, kad kai kuriais ypatingais atvejais, 
kuriais stebėjimo sąlygos leidžia lyginti absoliučius dydžių 
skirtumus, vietoj skyrimo slenksčio reliatyvaus pastovumo 
buvo surastas absoliutaus skyrimo slenksčio pastovumas, 
pavyzdžiui, plačiose ribose lyginant tonų aukštumo skir- 
tumus ($ 6, skirs. 11). Taip pat ir lyginant didesnius nuo- 
tolius tarp pojūčių pagal anksčiau nurodytą trečiąjį metodą 
(skirs. 9), paprastai kaip lygūs suvokiami ne reliatyviai, o 
absoliučiai lygūs dirginimo skirtumai. Todėl apercepcinis 
lyginimas skirtingomis sąlygomis gali remtis dviem skirtin- 
gais principais: arba (ir tai yra bendra taisyklė) reliatyvaus 
lyginimo principu (Weberio dėsniu), arba absoliutaus lyginimo 
principu, kuris esant palankiausioms tokio suvokimo sąly- 
goms užima ano principo vietą. 

10*. Weberio dėsnis yra įrodytas taikant jį pirmiausia 
pojūčio intensyvumui, po to mažesniu mastu ekstensyvių 
darinių, būtent laikinių vaizdinių lyginimui, taip pat tam 
tikrose ribose erdviniams regos vaizdiniams ir judėjimo 
vaizdiniams. Tačiau šis dėsnis netinka ekstensyviems išori- 
nės lytėjimo juslės vaizdiniams, matyt, dėl painios lokalinių 
ženklų gradacijos ($ 10, skirs. 4). Lygiai taip jis dažniausiai 
nepasitvirtina pojūčio kokybių atžvilgiu. Tiesa, tonų intervalų 
gradacija irgi yra reliatyvi, nes kiekvienas intervalas atitinka 
apibrėžtą svyravimų skaičių santykį (pavyzdžiui, oktava 1:2, 
kvinta 2:3 ir t. t.); tačiau tai iš esmės galima paaiškinti tonų 
giminiškumo savybėmis, kurias apibrėžia pagrindinio tono 
santykiai su obertonais (plg. $ 9, skirs. 3). Ten, kur vietoj 
Weberio reliatyvumo dėsnio tenka imtis absoliutaus dydžių 
lyginimo, šio pastarojo, žinoma, negalima painioti su kokio 
nors absoliutaus mato nustatymu. Toks nustatymas tartų 
esant absoliučią vienybę, taigi galimybę įgyti kažkokį pasto- 
vų mastelį, o tai, kaip esame pastebėję, psichikos srityje yra 
neįmanoma (skirs. 8). Veikiau absoliutus dydžių lyginimas 

vyksta tik lygių absoliučių skirtumų sulyginimo forma. Tačiau 
toks lyginimas atskirais atvejais yra galimas, nors ir nebūtų 
pastovia išliekančios dydžių vienybės. Pavyzdžiui, lygina- 
me du atstumus tarp pojūčių A Bir B C pagal jų reliatyvų 
dydį, jeigu abu juos suprantame kaip aukštutinio ribinio 


pojūčio santykį su apatiniu. Todėl šiuo atveju atstumus A B 
ir BC vertiname kaip lygius, jeigu = Ž 2 (Weberio dėsnis). 
Tačiau pagal absoliutų dydį A B ir B C lyginame tada, 
kai tiriamo pojūčių matmens ribose atstumas tarp C ir B 
mums atrodo lygus atstumui tarp B ir A, taigi C- B=B- A 
(Merkelio dėsnis). Su sunkesnėmis sąlygomis intensyvumo 
ir kokybių skirtumų suvokimas susiduria tada, kai abu 
lyginamieji dirginimai nėra atskirti kokio nors laiko tar- 
po, todėl veikia ne nepriklausomai vienas nuo kito arba 
(regos ir lytėjimo juslėse) jie yra erdviškai atskirti, bet 
vienas tolydžiai pereina į kitą. Todėl šiuo atveju skyrimo 
slenkstis pasidaro didesnis, ir jis didėja kitimui lėtėjant. 
Pavyzdžiui, skyrimo slenkstis lyginant atskirai veikiančius 
šviesumo laipsnius yra Vioo, lyginant labai greitus, bet toly- 
džius jų pokyčius - io, o esant lėtiems pokyčiams - apie 
Woo. Tono aukštumas sukcesyviuose procesuose ski- 
riamas esant VY5 virpesių skirtumui, tolydžiuose kiti- 
muose- nuo V2 iki 1V, slėgio pojūčiuose sukcesyviai 
kintančiu atveju suvokiamas Š100 jo dydžio skirtumas, 
tolydžiai kintančiu - '/400-*A00, ir čia didesni skaičiai kiek- 
vienu atveju galioja lėtesniems kitimams. Tačiau Weberio 
dėsnis tose srityse, kur jis apskritai galioja, ir esant šioms 
lyginimą sunkinančioms sąlygoms savo reikšmę išsaugo. 

Fechneris, traktuodamas Weberio dėsnį kaip funkcionalaus 
santykio tarp pojūčio ir dirginimo išraišką ir tardamas, kad 
jis galioja ir be galo mažiems abiejų pokyčiams, suteikė tam 
dėsniui matematinę diferencialinės lygties 4E = C r fOrmą, 

kur E reiškia pojūčio, o R dirginimo dydį, ir iš čia baigti- 
niams pojūčio ir dirginimo dydžiams išvedama logarit- 
minės funkcijos formulė: E = k - log R + c, kur k ir c reiškia 
iš bandymų turimus gauti pastovius dydžius (Fechnerio 
psichofizinis dėsnis: pojūtis auga proporcingai dirginimo 
logaritmui). Tačiau šioje formulėje, kadangi čia tariamas 
esant netarpiškas santykis tarp pojūčio ir dirginimo, ne- 
išreiškiamas tas faktas, kad dėsnis greičiausiai pagrįstas 
reliabyviu pačių pojūčių saiko santykiu. Vadovaujantis šiuo 
=, kur AE 
žymi skyrimo slenkstį, o V - lyginimo funkciją. Šioje formu- 
lėje yra tik psichiniai dydžiai, ir tai, matyt, atitinka Weberio 
dėsnio reikšmę. 

10P. Metodai, kurie naudojami Weberio dėsniui ir kitokių 
dydžių santykiams tarp psichinių elementų ir darinių pa- 
grįsti paprastai vadinami psichofiziniais metodais. Tai nėra 
visiškai tinkamas pavadinimas, nes tas faktas, kad čia tenka 
naudotis pagalbinėmis fizinėmis priemonėmis, yra bendras 
ir visiems kitiems eksperimentinės psichologijos metodams. 


požiūriu, jį galima išreikšti formule: V = m- 


Todėl tikslingiau juos būtų vadinti „psichinių dydžių mata- 
vimo metodais“. Siekiant surasti anksčiau minėtus išskirti- 
nius taškus, šiais metodais galima naudotis dvejopu būdu. 
Arba anie taškai surandami Hiesiogiai: iš dviejų psichinių 
dydžių, A ir B, dydis A lieka pastovus, o kitas dydis B gra- 
duojamas tol, kol atitinka vieną iš anų išskirtinių taškų, taigi 
tampa arba lygus A, arba vos pastebimai didesnis, arba vos 
pastebimai mažesnis negu A. Tai - gradavimo metodai. Prie 
jų priklauso dažniausiai naudojamas ir tiesiausiai į tikslą 
vedantis „minimalių pokyčių metodas“ ir, kaip pastarojo 
modifikacija psichinių dydžių sulyginimo atvejui, „viduti- 
nių klaidų metodas“. Arba daug kartų pakartotuose bandy- 
muose lyginami kokie nors du labai mažai vienas nuo kito 

besiskiriantys dirginimai A ir B ir iš skaičių atvejų, kuriuose 
A=B A>B, A< B, apskaičiuojami išskirtiniai taškai, ypač 
skyrimo slenksčiai. Tai — apskaičiavimo metodai. Dažniausiai 
čia naudojamą metodą galima pavadinti teisingų ir klaidin- 
gų atvejų metodu. Tiksliau jį būtų galima apibūdinti kaip 
trijų atvejų (lygybės, pozityvaus ir negatyvaus skirtumo) 
metodą. Smulkesni dalykai apie šiuos ir kitus metodus jau 
yra eksperimentinės psichologijos specialaus dėstymo už- 
davinys. 

Kai dėl Weberio dėsnio interpretavimo, tai, be anksčiau ap- 
tartos psichologinės jo sampratos, yra dar dvi kitos sampratos, 
kurias galima vadinti fiziologinė ir psichofizine. Pirmoji iš jų tą 
dėsnį aiškina pagal kurias nors jaudinimo sukėlimo centri- 
nėje nervų sistemoje hipotetines sąlygas. Antroji samprata 
traktuoja jį kaip specifinį „kūno ir sielos sąveikos“ dėsnį. Iš 
šių abiejų sampratų fiziologinė dėsnio interpretacija yra ne 
tiktai visiškai hipotetinė, bet ir kai kuriais atvejais (pavyz- 
džiui, laikiniams ir erdviniams vaizdiniams) nepritaikoma. 
Fechnerio psichofizinio dėsnio interpretavimas remiasi tokiu 
kūno ir sielos santykio supratimu, kuris šių dienų psicholo- 
gijai yra nepriimtinas (plg. $ 22, skirs. 8). 

Literatūra. E. H. Weber, Tastsinn und Gemeingefihl, Handwėr- 
terbuch d. Physiol., II, 2. Fechner, Elemente der Psychophysik, 1860. 
In Sachen der Psychophysik, 1877. Revision der Hauptpunkte der 
Psychoph., 1882. Uber die psychischen Mafšprinzipien, Philos. Stud., 
Bd. 4, 1887. G. E. Mūller, Zur Grundlegung der Psychophysik, 1878. 
Delboeuf, Elėments de psychophysigue, 1883. G. F. Lipps, Grundri6 d. 
Psychophysik, 1899. Arch. f. Psych., Bd. 3. Die psychischen Mafšmet- 
hoden, 1906. Wirth, Psychol. Stud., Bd. 6. Foucault, La Psychophy- 
sigue, 1901. Wundt, Philos. Stud., Bd. 1 u. 2, Phys. Psych“, I, Kap. 7, III, 
Kap. 19. M. u. T. Vorl. 2—4. Logik?, III, Kap. 3 (apie psichinių dydžių 
matavimą apskritai). G. E. Miiller, Ergebnisse der Physiologie von 
Asher u. Spiro, II, 2, 1904. Wirth, Psychophysik, in Hdbch. d. Physiol. 


Methodik, III, 5, 1912. Specialūs darbai: Merkel, Philos. Stud., Bd. 4, 
5, 7,8 u. 9. Tischer, Philos. Stud., Bd. 1. Kraepelin, ibidem, Bd. 2. An- 

gell, Bd. 7. Kūmpfe, Bd. 8. Keller, Psychol. Stud., Bd. 3. Stephanowitsch, 
ibidem, Bb. 8. Herfurth, ibidem, Bd. 9. Pojūčio pokyčių lyginimas: 
Stanley Hall u. Motora, Amer. Journ., I. Stratton, Philos. Stud., Bd. 12. 
Stern, Psychologie der Verūnderungsauffassung, 1898. 


11. Specialus su Weberio dėsniu susijusio apercepcinio 
lyginimo atvejis yra tie reiškiniai, kuriuose lyginamieji 
dydžiai suvokiami kaip reliatyviai didžiausios skirtybės arba 
(jeigu kalbama apie jausmus) kaip priešingybės. Šie reiškiniai 
paprastai apimami bendru kontrasto pavadinimu. Tačiau čia 
kaip tik toje srityje, kurioje ligi šiol kontrasto reiškiniai yra 
ištirti kruopščiausiai, būtent šviesos pojūčių srityje, paprastai 
suplakami du savo priežastimis, matyt, visiškai skirtingi, 
nors padariniais iš dalies ir giminiški reiškiniai - švie- 
sos indukcijos, arba fiziologinio kontrasto, reiškiniai ($ 6, 
skirs. 25) ir tikrojo, arba psichologinio, kontrasto reiškiniai. 
Esant intensyvesniems pojūčiams, pastarąjį kontrastą nu- 
stelbia stipresnis fiziologinės indukcijos poveikis. Tačiau 
psichologinis kontrastas nuo fiziologinio skiriasi dviem 
svarbiais požymiais: pirma, didžiausią stiprumą jis pasiekia 
ne esant didžiausiam šviesumo ir sodrumo laipsniui, o tose 
vidurinėse pakopose, kuriose akis yra jautriausia šviesumo ir 
sodrumo pokyčiams; antra, esant palankioms sąlygoms, jis 
gali būti pašalintas lyginimu su kokiu nors nepriklausomai 
duotu objektu. Pastarasis požymis aiškiausiai rodo, kad šis 
kontrastas yra santykio proceso produktas. Jeigu mes, pa- 
vyzdžiui, pilką kvadratą padėsime ant juodo pagrindo, o ša- 
lia tokį pat pilką kvadratą - ant balto pagrindo, tada visa tai 
uždengsime permatomu šilkiniu popieriumi, tai abu kvad- 
ratai atrodys visiškai skirtingi: ant juodo pagrindo esantis 
kvadratas atrodys šviesus, beveik baltas, o ant balto pagrin- 
do - tamsus, beveik juodas. Kadangi kopijavimo ir iradiaci- 
jos poveikiai šiame „šydo kontraste“ yra visiškai menki, tai 
galima tarti, kad šis reiškinys iš esmės priskirtinas psicho- 


300 


S 17. Apercepcijos ryšiai 


loginiam kontrastui. Jeigu dabar prie kvadratų pridėsime iš 
juodo kartono padarytą liniuotę, taip pat uždengtą permato- 
mu popieriumi ir todėl atrodančią visai tokią pat pilką, kaip ir 
abu kvadratai, taigi jeigu mes tą liniuotę pridėsime taip, kad ji 
jungtų kvadratų apačias, tai jų kontrastas arba visiškai išnyks, 
arba bent jau labai sumažės. Jeigu šiame bandyme pasirinksi- 
me ne bespalvį, o kokį nors spalvotą foną, tai pilkas kvadratas 
atrodys labai aiškiai nuspalvintas atitinkama komplementa- 
ria spalva; tačiau lyginimas su kokiu nors nepriklausomu 
pilku objektu gali pašalinti taip pat ir šį kontrastą. 

12. Panašūs kontrasto reiškiniai atsiranda (kai būna pa- 
lankios sąlygos jiems susidaryti) ne tik visų kitų juslės sričių 
pojūčiuose, bet paprastai jie ypač stiprūs jausmuose ir pa- 
galiau, esant atitinkamoms aplinkybėms, ekstensyviuose 
erdviniuose ir laikiniuose vaizdiniuose. Palyginti laisviausi 
nuo jų yra tonų aukštumo pojūčiai, kur daugumai žmonių 
būdingas gana išlavintas sugebėjimas atpažinti absoliutų 
tonų aukštumą, matyt, priešinasi kontrasto reiškimuisi. 
Jausmuose kontrasto veikimas susijęs su natūraliomis jaus- 
mų priešpriešomis. Antai malonumo jausmus sustiprina 
prieš tai tik ką buvę nemalonumo jausmai, o kai kuriuos 
atomazgos jausmus — prieš tai buvę įtampos jausmai, pa- 
vyzdžiui, išsipildymo jausmą sustiprina prieš tai buvęs 
lūkesčio jausmas. Erdviniuose ir laikiniuose vaizdiniuose 
kontrasto veikimas ryškiausiai pasirodo tada, kai tas pats 
erdvės ar laiko atstumas vieną kartą lyginamas su mažesne, 
kitą kartą - su didesne atkarpa. Tada tas pats atstumas vienu 
ir kitu atveju atrodo skirtingas: lyginant su mažesne atkarpa 
jis atrodo didesnis, o lyginant su didesne - mažesnis. Tačiau 
ir erdviniuose vaizdiniuose kontrastas gali būti pašalintas, 
jeigu tarp kontrastuojančių atstumų įterpsime kokį nors 
lyginimo objektą taip, kad lengvai būtų nustatomas jo santy- 
kis su abiem atstumais tuo pačiu metu. 

13. Ypatinga kontrasto atmaina galima laikyti tuos reiš- 
kinius, kurie atsiranda suvokiant tokius įspūdžius, kurių 
tikrosios savybės nukrypsta nuo tų, kurių laukiama. Jeigu, 
pavyzdžiui, rengiamės pakelti kokį nors sunkų daiktą, o iš 
tikrųjų keliant jis pasirodo esąs lengvas, arba jeigu, priešin- 
gai, vietoj laukto lengvo keliame sunkų daiktą, tai pirmuoju 
atveju, vertindami svorį, jį sumažiname, antruoju - padidi- 
name. O jeigu priešais mus bus eilė daiktų, kurie visiškai 
lygūs savo svoriu, bet yra skirtingos apimties, todėl atrodo 
kaip didėjančių svorių seka, tai keliant jie atrodys skirtingo 
svorio, be to, mažiausias daiktas atrodys sunkiausias, o di- 
džiausias — lengviausias. Ir čia įprastinė didesnės apimties 
asociacija su didesne mase iš pradžių apibrėžia įspūdžio 
laukimą, o skirtingą daiktų svorio vertinimą po to sukelia 
tikrojo ir lauktojo pojūčio kontrastas. 


Literatūra. Šydo kontrastas: H. Meyer, Poggendorffs Ann. der 
Physik, Bd. 44. Helmholtz, Physiol. Optik, 2. Abschn., 5 24. J. Kohler, 
Arch. f. Psych., Bd. 2. Phys. Psych“, II, Kap. 10, 4. Erdvės kontras- 
tas: Mūller-Lyer, Zeitschr. f. Psychol., Bd. 9. Wundt, Geom.-optische 
Tauschungen. Abh. d. sachs. Ges. d. W., 1898. Laiko kontrastas: 
Meumann, Phil. Stud., Bd. 8. Jausmo kontrastas: Phys. Psych“, II, 
Kap. 11, 3. Svorio iliuzijos: Miiller u. Schumann, Pflūgers Arch. f. 
Physiol., Bd. 37. Seashore, Scriptures Stud. of Yale Psych. Lab., 1895. 
Erdvės iliuzijos: Spearman, Psychol. Stud., Bd. 1. Menderer, ibidem, 
Bd. 4. Klemm, ibidem, Bd. 5. 


B. Sudėtingos apercepcijos funkcijos 
(Sintezė ir analizė) 


14. Jeigu paprastos santykio ir lyginimo funkcijos daug 
kartų pasikartoja ir susijungia, tai iš jų kyla dvi sudėtingos 
psichinės funkcijos - sintezė ir analizė. Sintezė yra pirmiausia 
santykio apercepcijos produktas, o analizė - lyginimo aper- 
cepcijos produktas. 

Apercepcinė sintezė kaip siejančioji funkcija pagrįsta susi- 
liejimais ir asociacijomis. Nuo pastarųjų ji skiriasi tuo sava- 
vališkumu, su kuriuo joje iš asociacijos parengtų vaizdinio 
ir jausmo sudedamųjų dalių vienos išskiriamos, o kitos 
nustumiamos, ir tokios atrankos motyvai apskritai gali būti 
suprasti tik iš individualios sąmonės prieš tai buvusios rai- 
dos. Todėl sintezės produktas yra sudėtinga visuma, kurios 
sudedamosios dalys yra kilusios iš ankstesnių juslinių suvo- 
kimų ir jų asociacijų, tačiau šių sudedamųjų dalių ryšys gali 
daugiau ar mažiau nutolti nuo įspūdžių pradinių ryšių. 

Kadangi iš apercepcinės sintezės atsirandančio darinio 
vaizdinio sudedamosios dalys gali būti traktuojamos kaip 
viso kito turinio laikmenos, tai tokį darinį vadiname ben- 
druoju vaizdiniu. Tuo atveju, kai visumos elementų ryšys 
savitu pobūdžiu pasirodo kaip gerokai nukrypęs nuo įspū- 
džių asociacijos produktų, visuminis vaizdinys ir kiekviena 
santykinai savarankiška sudedamoji jo dalis vadinama fan- 
tazijos vaizdiniu, arba fantazijos vaizdu. Bet kadangi ši sava- 
vališka sintezė čia daugiau, čia mažiau gali nutolti nuo ne- 
tarpiškuose jusliniuose suvokimuose ir jų asociacijose duotų 
ryšių, tai praktiškai sunku nubrėžti kokią nors aiškesnę ribą 
tarp fantazijos vaizdo ir prisiminimo vaizdo. Pozityvus sin- 
tezės savavališkumo požymis yra esmingesnis apercepcinio 
proceso ženklas negu tas negatyvus požymis, kad įgyjamas 
savitas junginys neatitinka jokio atskiro juslinio suvokimo. 
Tuo pagrįstas ir geriausiai matomas išorinis fantazijos vaiz- 
dų skirtumas nuo paprastų prisiminimo vaizdų. Skirtumas 
yra tas, kad pirmieji vaizdai savo aiškumu bei ryškumu, 
o dažniausiai ir jų pojūčių turinio pilnumu bei stiprumu yra 
artimesni jusliniams suvokimams negu pastarieji. Tai, žino- 
ma, paaiškinama tuo, kad varžantys savitarpio poveikiai, 
kuriuos viena kitai daro laisvai plevenančios asociacijos ir 
kurie trukdo ateiti tvirtesniems prisiminimo vaizdams, va- 

lingu pirmenybės suteikimu apibrėžtiems vaizdinio da- 
riniams sušvelninami arba pašalinami. Todėl fantazijos 
vaizdus lengvai galima palaikyti tikrais išgyvenimais. Prisi- 
minimo vaizduose tai yra įmanoma tik tada, jeigu jie tampa 
fantazijos vaizdais, t. y. kai prisiminimai jau nekyla grynai 
pasyviai, o mes iš dalies laisvai jais disponuojame, ir tada, 
aišku, juos šiek tiek savavališkai keičiame, suplakdami išgy- 
ventus ir išgalvotus dalykus. Todėl visi mūsų gyvenimo pri- 
siminimai yra ir prasimanymas, ir tiesa. Mūsų prisiminimo 
vaizdai, jausmų ir valios veikiami, virsta fantazijos vaizdais, 
kurių panašumas su mūsų tikrai išgyventais dalykais daž- 
nai yra neaiškus ir mums patiems. 

15. Prie šitaip apercepcinės sintezės būdu susidariusių 
bendrųjų vaizdinių prisijungia priešinga kryptimi veikian- 
ti apercepcinė analizė. Ji turi dvi formas. Pirmoji iš jų Žinoma 
vulgariu fantazavimo, antroji - samprotavimo vardu. Beje, 
abi šios formos nėra (kaip būtų galima tarti iš jų pavadini- 
mų) visiškai skirtingos, 0 yra gana giminiškos ir visuomet 
viena su kitu susijusios. Tai, kas jas pirmiausia skiria ir kuo 
pagrįsti visi kiti šalutiniai jų skirtumai bei atgalinis povei- 
kis, kurį jos daro sintezės funkcijai, yra pagrindinis juos 
apibrėžiantis motyvas. 

„Fantazavime“ šis pagrindinis motyvas yra siekimas 
kurti tikrus ar tikrovei analogiškus sudėtingus išgyvenimus. 
Todėl tiesiogiai prie asociacijų prisišliejantis fantazavimas 
yra pradinė apercepcinės analizės forma. Ji prasideda nuo 
daugiau ar mažiau plataus, iš įvairių vaizdinio ir jausmo 
elementų susidedančio visuminio vaizdinio, apimančio 
bendrą kokio nors išgyvenimo turinį, kuriame atskiros 
sudedamosios dalys yra išreikštos tik gana neapibrėžtai. 
Šis visuminis vaizdinys po to per daugelį sukcesyvių aktų 
suskyla į tam tikrą skaičių apibrėžtesnių, iš dalies laiko, iš 
dalies erdvės atžvilgiu susijusių darinių. Taigi prie pradinės 

valingos sintezės čia prisijungia analizės aktai, dėl kurių gali 
atsirasti naujų motyvų kokiai nors naujai sintezei, ir tada vėl 
gali kartotis visas procesas, jau esant iš dalies pakitusiam ar 
labiau apribotam bendrajam vaizdiniui. 

Fantazavimas turi dvi raidos pakopas. Pirmoji, daugiau 
pasyvi, pakopa išplaukia tiesiogiai iš įprastų prisiminimo 
funkcijų. Ateities anticipacijos forma ji nuolat dalyvauja 
mūsų minčių eigoje ir vaidina svarbų vaidmenį psichiniame 
vyksme parengiant valios procesus. Tačiau panašiu būdu ji 
gali pasitaikyti ir kaip įsigilinimas į kokią nors įsivaizduoja- 
mą gyvenimo situaciją arba išorinių reiškinių seką. Antrajai, 
aktyvesnei, formai poveikį turi griežtai nusistatyti tikslo vaiz- 
diniai, ir todėl ji yra pagrįsta aukštesniu valingo fantazijos 
vaizdų formavimo laipsniu ir didesniu veiklumu iš dalies 
slopinant, iš dalies atrenkant nevalingai įsiveržiančius prisi- 
minimo vaizdus. Jau ir pradinė bendrojo vaizdinio sintezė 
yra planingesnė. Kartą atsiradusį bendrąjį vaizdinį fiksuo- 
jame griežčiau ir analizuojame išsamiau, ir jo sudedamosios 
dalys dažnai savo ruožtu sudaro priklausomus bendruosius 
vaizdinius, kuriems antrąkart taikomas tas pats analizės 
procesas. Taigi visus aktyvaus fantazavimo produktus ir 
procesus lemia tikslingas organiškas skaidymas. Ryškiau- 
siai tai pasirodo meno kūriniuose. Tačiau ir įprastiniame 
laisvame fantazijos Žaisme yra įvairiopų perėjimų tarp 
pasyvaus, dar netarpiškai prie prisiminimo funkcijų prisi- 
šliejusio fantazavimo ir aktyvaus, tvirtesnių tikslų valdomo 
fantazavimo. 

16. Priešingai negu šis siekimas kurti tikrus arba tikrais 
įsivaizduojamus išgyvenimus, pagrindinis „samprotavimo“ 
motyvas yra patyrimo turinių tapatumų ir skirtumų, taip pat iš 
jų plaukiančių kitų loginių santykių suvokimas. Taigi samprota- 
vimas irgi prasideda nuo visuminių vaizdinių, kurie nustato 
valios apibrėžtą santykį tarp vienokio ar kitokio skaičiaus 

tikrų ar tikrais įsivaizduojamų išgyvenimų ir sujungia juos 
į vientisą visumą. Tačiau tolesnė analizė dėl kitokio pagrin- 
dinio jos motyvo nueina kitu keliu. Analizė čia nėra vien tik 
visuminio vaizdinio sudedamųjų dalių išryškinimas - lygi- 
nimo būdu ji nustato tuos įvairius santykius, kurie vienas su 
kitomis sieja anas sudedamąsias dalis. Tokiam santykių nu- 
statymui (jeigu tik ši analizė kartojasi) pritraukiami ir kitur 
įgyti santykių apibrėžimo ir lyginimo rezultatai. 

Dėl šio griežtesnio elementarių siejimo ir lyginimo funk- 
cijų naudojimo samprotavimas jau ir savo išorine forma, 
ypač aukštesnėse savo pakopose, laikosi tvirtesnių taisyklių. 
Paprastai fantazijai ir net paprastam prisiminimui galiojan- 
tis faktas, kad apercipuojami įvairių psichinių turinių santy- 
kiai turi iškilti ne tuo pačiu metu, o vienas po kito, taigi kad 
mes prireikus nuosekliai einame nuo vieno santykio prie 
kito, — šis faktas sampročio funkcijose virsta diskursyviu vi- 
suminių vaizdinių skaidymu. Šio skaidymo išraiška yra loginių 
mąstymo formų dualumo dėsnis, pagal kurį lyginimu pagrįsta 
analizė visuminio vaizdinio turinį iš pradžių išskaido į dvi 
dalis - subjektą ir predikatą, po to kiekviena iš šių dalių 
analogiškai gali būti skaidoma vieną ar keletą kartų. Tokį to- 
lesnį skaidymą Žymi irgi dualiai viena su kita supriešintos, 
savo loginiu santykiu subjektui ir predikatui analogiškos 
gramatinės kategorijos - vardažodis ir atributas, veiksma- 
žodis ir papildinys, veiksmažodis ir prieveiksmis. Šitaip iš 
apercepcinės analizės proceso kyla sprendimas, kurio kalbinė 
išraiška yra sakinys. 

Psichologiniam sprendimo funkcijos supratimui fun- 
damentalią reikšmę turi tai, kad ši funkcija laikytina ne 
sintetine, o analitine. Pradinis visuminis vaizdinys, kuris 
sprendime išskaidomas į tarp savęs susijusias sudedamą- 
sias dalis, visiškai sutampa su fantazijos vaizdiniu. Tačiau 
taip atsirandantys skaidymo produktai jau nėra (kaip būna 

fantazavime) fantazijos vaizdiniai, pasižymintys mažesne 
apimtimi ir didesniu aiškumu, o yra sąvokiniai vaizdiniai. 
Taip vadiname tokius vaizdinius, kuriuos su kitais tai pačiai 
visumai priklausančiais daliniais vaizdiniais sieja santykiai, 
įgyjami vaizdinio turiniams taikant bendrąsias santykio ir 
lyginimo funkcijas. Jeigu tą visuminį vaizdinį, kurį liečia 
tokio pobūdžio analizė, vadiname mintimi, tai atitinkamai 
sprendimas yra minties skaidymas į sudedamąsias dalis, 
o sąvoka - tokio skaidymo produktas. 

17. Tokiu būdu įgytos sąvokos pagal atliktos analizės po- 
būdį suskyla į tam tikras bendrąsias klases, kurias sudaro 
objektų, savybių ir būsenų sąvokos. Sprendimo funkcija, skai- 
dydama visuminį vaizdinį, susieja objektą su kokia nors sa- 
vybe ar kokia nors būsena, arba skirtingus objektus vienus 
su kitais. Kadangi atskira sąvoka iš tikrųjų negali būti įsivaiz- 
duota izoliuotai, o vaizdinio visumoje visuomet yra susieta 
su kokia nors kita sąvoka ar keletu sąvokų, tai sąvokiniai 
vaizdiniai labai ryškiai savo neapibrėžtumu ir kintamumu 
skiriasi nuo fantazijos vaizdinių. Šį neapibrėžtumą po to dar 
labai didina ta aplinkybė, kad dėl vienodos skirtingų skai- 
dančiųjų sprendimų tėkmės susidaro sąvokos, kurios kaip 
sudedamosios dalys įeina į daugelį savo konkrečiomis savy- 
bėmis skirtingų vaizdinių. Taigi tokio pobūdžio sąvoka gali 
egzistuoti daugeliu atmainų. Todėl tokios visuotinės sąvokos 
(turint galvoje, kad santykių analizė apima įvairius sprendi- 
mo turinius, jos sudaro didžiąją sąvokų apskritai daugumą) 
aprėpia gana daug atskirų vaizdinių. Tačiau iš šių vaizdinių 
visuomet atrenkamas koks nors vienas vaizdinys kaip sąvo- 
ką pavaduojantis. Tokiu būdu sąvokiniai vaizdiniai vėl įgyja 
didesnį apibrėžtumą. Tačiau su kiekvienu tokiu vaizdiniu 
kartu yra duotas supratimas, paprastai pasireiškiantis tik 
savotišku jausmu, kad tas vaizdinys turi tik pavaduojančią 
reikšmę. Šį sąvokos jausmą galima paaiškinti tuo, kad tamses- 

ni vaizdiniai, kurie visi turi sąvokos atstovavimui tinkamas 
savybes, vienas kitą pakeičiančių vaizdų forma veržiasi 
sąmonėn. Apie tai liudija tas faktas, kad sąvokos jausmas 
yra labai intensyvus tik tol, kol visuotinei sąvokai atstovau- 
jančiu vaizdiniu renkamės kokį nors konkretų jos įgyvendi- 
nimą, pavyzdžiui, kokį nors individualų žmogų suvokiame 
kaip Žmogaus sąvokos pakaitalą. Tačiau tas jausmas beveik 
visiškai išnyksta, kai atstovaujantis vaizdinys savo turiniu 
yra visiškai skirtingas nuo sąvokos objektų. Kadangi žodžių 
vaizdiniai įvykdo šį tikslą, jie ir yra reikšmingi kaip visuo- 
tinai galiojanti pagalbinė mąstymo priemonė. Individuali 
sąmonė šią pagalbinę priemonę gauna jau gatavu pavidalu, 
todėl kalboje realizuotų mąstymo pagalbinių funkcijų psi- 
chologinio tapsmo klausimą reikia palikti tautų psichologi- 
jos sričiai (plg. $ 21, A). 

18. Iš to, kas pasakyta, aiškėja, kad fantazavimas ir sam- 
protavimas yra ne specifiškai skirtingos, o viena nuo kitos 
priklausančios, savo kilme ir reiškimusi visiškai viena nuo 
kitos neatskiriamos funkcijos, kurios galų gale yra pagrįstos 
tomis pačiomis pagrindinėmis sintezės ir analizės funkci- 
jomis. Todėl tai, kas buvo pasakyta apie atminties sąvoką 
($ 16, skirs. 21), galioja ir fantazijos bei sampročio sąvokoms. 
Jos Žymi ne kokias nors pavienes jėgas ar sugebėjimus, o 
kompleksines reiškimosi formas tokių elementarių psichi- 
nių procesų, kurie yra ne specifiniai, o turi visuotinai galio- 
jantį pobūdį. Kaip kad atmintis yra visuotinė prisiminimo 
procesų sąvoka, taip fantazija ir samprotis yra visuotinės 
apibrėžtų apercepcinių funkcijų krypčių sąvokos. Jos irgi 
turi tam tikrą praktinę naudą todėl, kad yra patogi praktinė 
priemonė intelektualiniuose procesuose grupuoti įvairius 
individualių sugebėjimų skirtumus į tam tikras klases; kiek- 
vienoje iš tokių klasių, žinoma, savo ruožtu vėl gali būti be 
galo daug pakopų ir niuansų. Antai kaip pagrindines fan- 

tazijos kryptis (jau nekalbant apie bendrus šio sugebėjimo 
laipsnius) galima išskirti įžvelgiančiąją ir kombinuojančiąją 
fantaziją, o kaip pagrindines samprotavimo sugebėjimo 
kryptis - pirmiausia atskirus loginius santykius ir jų sąry- 
šius nustatantį i/ndukcinį samprotį ir daugiau į visuotinės są- 
vokas bei jų analizę nukreiptą dedukcinį samprotį. Žmogaus 
talentu vadiname jo bendruosius gabumus, kuriuos jis turi 
dėl jam būdingų fantazijos ir sampročio ypatingų polinkių. 
Literatūra. Mąstymo procesai: M. u. T. Vorl. 21. Logik*, I, Kap. 1. 
Vėolkerpsychologie *, I, 2, Kap. 6. Fantazija: Ibidem, III, 2, Kap. 1. 


6 18. Psichinės būsenos 


1. Normali sąmonės būsena, kuri buvo ligšiolinio mūsų 
nagrinėjimo pagrindas, gali patirti daugybę įvairiausių po- 
kyčių. Bendroji psichologija tuo labiau negali imtis išsamaus 
tų pokyčių aprašymo, nes svarbesnieji iš jų, būtent tie, ku- 
riuos galima pastebėti esant įvairioms nervų, smegenų ir 
psichinėms ligoms, priklauso specialioms, su psichologija 
gretimoms arba iš dalies ja besiremiančioms patologijos 
sritims. Todėl čia turėsime apsiriboti tuo, kad nurodysime 
tik pagrindines psichologines tokių būsenų sąlygas. Iš tokių 
sąlygų apskritai galima išskirti tris. Jas lemia: 1) nuo normos 
nukrypstanti psichinių elementų prigimtis, 2) psichinių dari- 
nių sandara ir 3) tų darinių ryšio pobūdis. Kadangi šie veiks- 
niai apskritai priklauso vienas nuo kito, tai nė viena iš šių 
sąlygų neveikia atskirai; paprastai jos visos yra susijusios, 
nes nukrypimai elementų prigimtyje sukelia nukrypimus 
ir jų dariniuose, o pastarieji savo ruožtu lemia visuotinio 
sąmonės procesų sąryšio pokyčius. 

2. Psichinių elementų, t. y. pojūčių ir paprastųjų jausmų, 
pokyčiai paprastai reiškiasi tuo, kad yra sutrikęs norma- 

lus jų santykis su jų fiziologinėmis sąlygomis. Pojūčiuose 
tokius pokyčius galima paaiškinti sumažėjusiu ar padi- 
dėjusiu jaudrumu jusliniams dirginimams (anestezija ir 
hiperestezija). Šie pokyčiai dėl įvairių fiziologinių poveikių 
susidaro juslių centruose. Kaip psichologinis simptomas 
čia pirmiausia svarbus yra padidėjęs jaudrumas, nes tai 
yra viena iš dažniausiai pasitaikančių sudėtingų psichinių 
sutrikimų sudedamųjų dalių. Panašiai paprastųjų jausmų 
pokyčiai (jausminio jaudrumo sumažėjimas ar padidėji- 
mas) reiškiasi depresijos ar egzaltacijos būsenomis, apie 
kurių buvimą galime spręsti iš afektų ir valios procesų tėk- 
mės būdo. Taigi psichinių elementų pokyčiai apskritai gali 
būti atsekti tik iš to poveikio, kurį jie daro įvairių psichinių 
darinių savybėms. 

3. Vaizdinio darinių pokyčiuose iš periferinės arba cen- 
trinės anestezijos kylantys vaizdinio defektai paprastai 
nėra labai reikšmingi; psichinių procesų sąryšiui jie neturi 
didesnio poveikio. Visai kitas dalykas yra pojūčio sustiprė- 
jimas, kurį sukelia centrinė hiperestezija. Šio sustiprėjimo 
poveikis yra labai svarbus, nes dėl jo reproduktyvūs pojū- 
čio elementai gali pasiekti išorinių juslinių įspūdžių stipru- 
mą. Todėl gali atsitikti, kad arba gryni prisiminimo vaizdai 
objektyvuojami kaip suvokimai (ir tai yra haliucinacijos), 
arba, jeigu tiesiogiai sukelti ir reproduktyvūs elementai 
vieni su kitais susijungia, jų intensyvumas gali iš esmės 
pakeisti juslinį įspūdį (tai yra fantazijos iliuzijos)* Praktiniu 
požiūriu jas vieną nuo kitos galima skirti tik atsižvelgiant 
į tai, kad daugeliu atvejų įmanoma įrodyti, jog tam tikri 


* „Fantazijos iliuzijos“ terminas naudojamas tada, kai šio pobūdžio iliuzijas 
reikia skirti nuo juslinių iliuzijų, kurios būdingos normaliai sąmonės būse- 
nai, tokių, pavyzdžiui, kaip spindulinis žvaigždžių pavidalas dėl spindu- 
lių išsisklaidymo akies lęšiuke, regimi Saulės ir Mėnulio dydžių skirtumai 
jiems esant horizonte ir zenite ir t. t. 

vaizdiniai yra fantazijos iliuzijos, 0 grynos haliucinacijos 
faktas beveik visuomet yra abejotinas, nes koks nors tie- 
sioginio pojūčio elementas labai lengvai gali likti nepaste- 
bėtas. Ir iš tikrųjų nėra neįtikėtina, kad dauguma vadina- 
mųjų haliucinacijų yra iliuzijos. Tačiau pastarosios pagal 
savo psichologinę prigimtį ištisai priklauso prie asimiliacijų 
($ 16, B). Iliuzijas galima apibrėžti kaip asimiliacijas su stip- 
ria reproduktyvių elementų persvara. Kaip kad normalios 
asimiliacijos yra susietos su sukcesyviomis asociacijomis, 
taip ir fantazijos iliuzijos yra glaudžiai susijusios su asocia- 
cinės vaizdinio tėkmės pokyčiais, apie kuriuos kalbėsime 
toliau (skirs. 5). 

4. Ryškūs nukrypimai nuo normos sudėtinguose jausmo 
ir valios procesuose yra depresijos ir egzaltacijos būsenos. Depre- 
sija yra slopinančių, asteninių afektų, egzaltacija - žadinan- 
čių, steninių afektų dominavimas; be to, pirmuoju atveju 
matome valios sprendimų sulėtėjimą arba visišką jų slopini- 
mą, antruoju - per daug greitą, impulsyvų motyvų veikimą. 
Kadangi ir normaliame sielos gyvenime vyksta nuolatinė 
psichinių apraiškų kaita, tai šiais atvejais nubrėžti ribą tarp 
normalios ir nenormalios būsenos paprastai sunkiau negu 
vaizdinio dariniuose. Patologiniais atvejais dažnai labai 
ryškus depresijos ir egzaltacijos būsenų kaitaliojimasis yra 
tiktai sustiprėjęs jausmų ir afektų normalus svyravimas apie 
indiferentinę jų padėtį ($ 7, skirs. 4; $ 13, skirs. 2). Šios dep- 
resijos ir egzaltacijos būsenos yra ypač būdingas bendrųjų 
psichinių sutrikimų simptomas, todėl detalesnis jų aprašy- 
mas turi būti paliktas psichopatologijai. Kadangi bendrieji 
psichiniai susirgimai visuomet yra ir smegenų kokių nors 
ligų simptomai, tai šiuos nukrypimus jausmo ir valios 
procesuose, panašiai kaip ir pojūčių bei vaizdinių sutriki- 
mus, be abejo, lydi fiziologiniai pokyčiai. Tačiau pastarųjų 
prigimtis mums dar nėra žinoma; galima tiktai spėti, kad 

arba jų (turint galvoje sudėtingesnę sielos procesų prigimtį) 
apimama sritis yra labiau išsiplėtusi negu centriniai jaud- 
rumo pokyčiai haliucinacijose ir iliuzijose, arba jie driekiasi 
į labiau centrines, tiesiai apercepcijos procesuose dalyvau- 
jančias smegenų sritis. 

5. Su sensoriniais jaudrumo pokyčiais, depresijos ir eg- 
zaltacijos būsenomis, paprastai yra susiję psichinių procesų 
sąryšio ir tėkmės pokyčiai, kuriuos mes (kadangi kaip tik šiam 
sąryšiui Žymėti naudojame sąmonės sąvoką; $ 15, skirs. 1) va- 
diname nenormaliais sąmonės pokyčiais. Kol nukrypimas nuo 
normos apsiriboja atskirais psichiniais dariniais, vaizdiniais, 
afektais, valios procesais, šie sudedamųjų sąmonės dalių po- 
kyčiai, aišku, paliečia ir sąmonę. Tačiau apie sąmonės kaip 
tokios nenormalumą vis dėlto kalbame tik tada, kai kokių 
nors didesnių nukrypimų turi ne tik atskiri psichiniai da- 
riniai, bet ir jų ryšiai. Tokių nukrypimų, žinoma, visuomet 
randasi tada, kai elementaresni sutrikimai yra gilesni, nes 
elementų jungimasis į darinius ir darinių ryšys vienų su ki- 
tais yra tokie procesai, kurie tolydžiai pereina vieni į kitus. 
Todėl pagal tuos skirtingus sąsajos procesus, kurie sudaro 
sąmonės sąryšį, galime skirti tris sąmonės nenormalumų rū- 
šis: 1) asociacijų pokyčius, 2) apercepcinių ryšių pokyčius ir 
3) abiejų ryšio formų savitarpio santykio pokyčius. 

6. Asociacijų pokyčiai yra pirmiausia elementarių sutriki- 
mų padariniai. Kadangi sensorinio jaudrumo padidėjimas 
normalias asimiliacijas paverčia fantazijos iliuzijomis, tai 
kartu esmingai pakinta asociaciniai atpažinimo procesai 
($ 16, skirs. 15): kai kada pažįstami dalykai gali atrodyti 
nepažįstami, kai kada nepažįstami gali atrodyti pažįstami 
pagal tai, ar reproduktyvūs elementai remiasi ankstesniais 
vaizdiniais, ar jie perimami iš gana vienas nuo kito nutolu- 
sių suvokimo procesų. Be to, padidintas sensorinis jaudru- 
mas pagreitina asociacijų tėkmę, todėl įsivyrauja labiausiai 

išoriškos, atsitiktinio įspūdžio ar įpročio įpirštos asociacijos. 
Depresijos ir egzaltacijos būsenos apibrėžia pirmiausia aso- 
ciacijų kokybę ir kryptį. 

Panašiai elementarūs vaizdinių ir jausmų pokyčiai pa- 
veikia apercepcinius ryšius, iš dalies juos stabdydami ar spar- 
tindami, iš dalies suteikdami jiems kryptį. Tačiau kartu visų 
didesnių pokyčių vaizdinio ir jausmo procesuose padarinys 
yra tai, kad daugiau ar mažiau apsunkinami su dėmesiu 
susiję procesai, todėl daugeliu atvejų pasidaro galimi tik pa- 
prastesni apercepciniai ryšiai, o kai kada apskritai tik tokie, 
kuriuos į asociacijas sutelkia tik įprotis. Pagaliau tokie pat 
yra ir pokyčiai, kuriuos patiria apercepcinių ryšių santykis 
su asociacijomis. Kadangi tie patys mūsų ligi šiol aprašyti 
poveikiai apskritai buvo skatinantys asociacijų atžvilgiu, 
bet slopinantys apercepcijų atžvilgiu, taip kaip dažniausiai 
pasitaikantis bet kokių gilesnių psichinių sutrikimų simpto- 
mų vaizdas iškyla ryški asociacijų persvara. Aiškiausiai tai 
pasireiškia tada, kai (kaip kad būna daugelio psichinių ligų 
atveju) sąmonės sutrikimas yra nuolat progresuojantis pro- 
cesas. Tada galima pastebėti, kad apercepcines funkcijas, va- 
dinamąjį fantazavimą ir samprotavimą, vis labiau užgožia 
asociacijos, kol galų gale pasilieka tik jos. Ir tik tolesnis su- 
trikimo stiprėjimas laipsniškai apriboja ir asociacijas, kurios 
susitraukia iki kai kurių labiausiai įprastų ryšių (idėe fixe), iki 
būsenos, kuri galiausiai pereina į visišką dvasios paralyžių. 

7. Be tikrųjų psichinių ligų, su ką tik aprašytais sąmonės 
nukrypimais dar susiduriame pirmiausia dviejose jos būse- 
nose, kurios apskritai neiškrinta iš normalaus gyvenimo 
ribų, - sapnuose ir hipnozėje. 

Sapno vaizdiniai didžiąja dalimi išplaukia iš juslinių 
dirginimų, ypač iš bendrosios juslės dirginimų, todėl jie 
daugiausia priklauso prie fantazijos iliuzijų ir, matyt, tik ma- 
žesne dalimi - prie grynų, į iliuzijas pakylančių prisiminimo 

vaizdinių. Be to, į akis krinta tai, kad asociacijos čia užgožia 
apercepcinius ryšius, ir su tuo susiję dažnai sapnuose pasi- 
taikantys savimonės pokyčiai ir maišatis, sprendimų painia- 
va ir panašūs dalykai. Beje, skiriamasis sapno požymis nuo 
panašių kitų psichinių būsenų yra ne tiek šios pozityvios 
savybės, kiek tai, kad padidėjęs jaudrumas čia apsiriboja 
sensorinėmis funkcijomis, o išoriniai valios veiksmai įprasta- 
me miege ir sapne yra visiškai sustabdyti. Jeigu fantazijos 
vaizdiniai sapne kai kada ir susisieja su valios veiksmais, 
tai atsitinka tik gana retai - tam tikroms hipnozės formoms 
giminiško somnambulizmo atvejais. Dažniausiai tokie moto- 
riniai lydimieji reiškiniai apsiriboja kalbos organais, pavyz- 
džiui, kalbėjimu sapne. 

8. Hipnoze vadinamos miegui ir sapnui giminiškos bū- 
senos, kurias sukelia tam tikri psichiniai poveikiai, ir tada 
sąmonės būsena yra tarpinė tarp budėjimo ir miego. Svar- 
biausia hipnozę sukelianti priežastis yra sugestija, t. y. įtaiga 
kokio nors stiprų jausminį atspalvį turinčio vaizdinio, kuris 
paprastai įsakymo forma ateina iš kito asmens (svetima 
sugestija), o kartais gali būti sukeltas ir paties hipnozę pa- 
tiriančio asmens (autosugestija). Tokios dažniausiai pasitai- 
kančios sugestijos yra įsakymas arba ketinimas užmigti, at- 
likti vienokius ar kitokius judesius, suvokti nesamus daiktus 
arba nepastebėti esamų ir pan. Sugestiją sustiprina vienodi 
jusliniai dirginimai, ypač lytėjimo dirginimai. Be to, hipnozė 
priklauso nuo tam tikro nervų sistemos polinkio, kurio pri- 
gimtis dar nėra žinoma ir kurį kartojamas hipnotizavimas 
gali gerokai sustiprinti. 

Pirmasis hipnozės simptomas yra visiškas ar beveik 
visiškas išorinių valios veiksmų sustabdymas, kuris susijęs 
su vienašališka dėmesio kryptimi, orientuota daugiausia 
į hipnotizuojančiojo duodamus įsakymus (įsakymo auto- 
matizmas). Hipnotizuojamasis ne tik įsakytas užmiega, 

bet ir per visą šią būseną išlaiko tą sustingusią kūno narių 
padėtį, kuri jiems buvo suteikta (hipnozinė katalepsija). 
Jeigu ši būsena stiprėja, tai atliekami, atrodo, visiškai 
automatiški, hipnoziniai jam pavesti judesiai ir galima 
pastebėti, kad jam įteigtus vaizdinius jis haliucinaciškai 
laiko tikrais daiktais (somnambulizmas). Pagaliau šioje 
būsenoje gali būti duodamos motorinės arba sensorinės 
sugestijos, kurios turi būti įvykdytos jau išėjus iš hipnozės 
arba net praėjus po to kuriam nors apibrėžtam laiko tarpui 
(terminuota sugestija). Tokius „posthipnozinius veiksmus“ 
lydintys reiškiniai leidžia manyti, kad šie veiksmai pagrįsti 
daliniu hipnozės tęsiniu arba (terminuotoje sugestijoje) jos 
pasikartojimu. 

9. Pagal visus šiuos reiškinius miegas ir hipnozė yra 
giminiškos būsenos, kurias vieną nuo kitos skiria tik ne- 
vienodas jų atsiradimo būdas. Abiem šioms būsenoms 
yra bendri tam tikri slopinimo reiškiniai valios ir dėmesio 
procesų srityje, taip pat padidinto juslinių centrų jaudrumo 
polinkis, kuris sukelia haliucinacinę juslinių įspūdžių asi- 
miliaciją. O jų skiriamieji požymiai yra visus apercepcinius 
procesus ir motorines funkcijas intensyviai ir ekstensyviai 
apimantis valios nuslopinimas sapne ir vienpusė, sugestijos 
sąlygota ir kartu tolesnėms sugestijoms palanki apercepcijos 
kryptis hipnozėje. Tačiau šie skirtumai neturi kokios nors 
absoliučios reikšmės: antai ir miegant, kai atsiranda som- 
nambulizmo būsena, gali atkristi išorinis valios slopinimas, 
o pradinėje letargiškoje hipnozės stadijoje šis slopinimas yra 
toks pat, kaip ir miegant. 

Taigi psichofizinės miego, sapno ir hipnozės sąlygos 
esminiais bruožais, matyt, sutampa. Kadangi šios sąlygos 
psichologiniu požiūriu reiškiasi kaip savitai pakitę pojū- 
čio ir valios reakcijų polinkiai, tai jas (kaip ir bet kokius 
polinkius) galima fiziologiškai paaiškinti tik tarus esant 


315 


II. PSICHINIŲ DARINIŲ SĄRYŠIS 


apibrėžtų centrinių sričių funkcijų pokyčių. Šie funkcijų 
pokyčiai tiesiogiai dar nėra ištirti. Tačiau pagal psicholo- 
ginių simptomų pobūdį galima spręsti, kad jie paprastai 
susideda iš funkcijų slopinimo centrinėje srityje, susijusioje 
su valios ir apercepcijos procesais, ir iš padidinto juslinių 
centrų jaudrumo. 

92. Miego, sapno ir hipnozės teorijos kūrimas yra pir- 
miausia fiziologijos uždavinys. Be bendros galvos smegenų 
žievės tam tikrų dalių funkcijų slopinimo ir kitų dalių 
funkcijų sužadinimo prielaidos, kurią gauname iš psichi- 
nių simptomų, čia kol kas, atrodo, galima pasinaudoti tik 
bendru neurologiniu principu, būtent funkcijų kompensaci- 
jos principu, pagal kurį apibrėžtos centrinės dalies funkcijų 
slopinimas yra susijęs su kitų sričių, kurios sąveikauja su 
ja, funkcijų stiprėjimu. Tačiau ši sąveika savo ruožtu gali 
būti iš dalies tiesioginė, neurodinaminė, o iš dalies netiesio- 
ginė, vazomotorinė. Pirmoji, reikia manyti, yra pagrįsta tuo, 
kad dėl funkcijų slopinimo susikaupusi energija nervų ry- 
šiais nuteka į kitas centrines sritis; antroji sąveika pagrįsta 
tuo, kad funkcijų slopinimą lydi smulkiausių kraujagyslių 
susiaurėjimas, šį - kompensatorinis kitų sričių kraujagys- 
lių išsiplėtimas, o padidėjusi kraujo apytaka savo ruožtu 
sužadina funkcijas. Taigi esminis sapno ir hipnozės skirtu- 
mas (apie jį galima spręsti iš psichologinių simptomų), at- 
rodo, yra tas, kad sapno atveju su apercepciniais procesais 
susijusios centrinės sritys yra beveik visiškai nuslopintos, 
todėl beveik visas kompensacinis sujaudinimas nuteka į 
juslinius centrus, o hipnozės atveju tam tikromis aplinky- 
bėmis jau paties apercepcinio centro viduje susiduriame su 
kompensaciniais jaudrumo pakilimais kaip esamų dalinių 
slopinimų priešprieša. Šiuos dalykus, matyt, patvirtina da- 
linės hipnozės būsenos, kurių sąlyga yra įpročio sukeltas 
padidėjęs polinkis hipnozei. Tokiose dalinės hipnozės bū- 

senose susiduriame su sudėtingais automatiško pobūdžio 
veiksmais, kurie atliekami, atrodo, budrioje būsenoje, taip 
pat su psichiniais paaštrėjusio skyrimo aktais arba nuosta- 
biai tiksliu atpažinimu bei prisiminimu kokioje nors vaiz- 
dinių ir jausmų srityje, kartu visiškai pašalinant iš jo kitus 
elementus. Ši pastaroji dalinės hipnozės su vienašališkai 
nukreiptu dėmesiu būsena yra vienintelis atvejis, kai gali- 
mas tiesioginis psichologinis hipnozės panaudojimas, nes 
šioje būsenoje galima eksperimentiniais dirginimo povei- 
kiais reguliuojama hipnotizuojamojo asmens savistaba. Ta- 
čiau tokių savistabų dalinės hipnozės būsenoje povandeni- 
nis akmuo, kurį turi kruopščiai apeiti eksperimentatorius, 
yra, be abejo, tai, kad čia susiduriama su klaidinančiomis 
svetimomis sugestijomis ir autosugestijomis. 

Sapnas ir hipnozė dažnai buvo (kai kada net ir tarp pačių 
psichologų) mistinių ir fantastinių hipotezių objektas. Nere- 
tai buvo kalbama apie aukštesnę psichinę veiklą sapne, apie 
sapne ir hipnozėje galimą dvasinį poveikį per atstumą. Spi- 
ritizmo vaizdinių prietarams paremti dažniausiai pasitel- 
kiamas hipnotizmas. Tokia pat saviapgaulės ir sąmoningos 
apgaulės linkme dažnai ėjo jau „gyvulinis magnetizmas“ 
ir „somnambulizmas“, kuriuos galima aiškinti sugestija ir 
hipnoze. Viskas, kas šiuose reiškiniuose yra pagrįsta tiksliu 
patikrinimu, iš tikrųjų gali būti nesunkiai paaiškinama psi- 
chologiniais ir fiziologiniais argumentais, o tai, kas tokiu 
būdu nepaaiškinama, giliau įsižiūrėjus, pasirodo yra savęs 
ir kitų apgaudinėjimas. 

Literatūra. Psichiniai sutrikimai apskritai: Kraepelin, Psychiatrie, 
8. Aufl., Bd. 1, 1909. Stėrrinę, Vorlesungen ūber Psychopathologie, 
1900. Weygandt, Atlas und Grundrifs der Psychiatrie, 1902, Kap. IV. 
P. Janet, Nėvroses et idėes fixes, 2 Bde., 1898. Sommmner, Lehrbuch der 


psychopathol. Untersuchungsmethoden, 1899. Phys. Psych“, III, 
Kap. 20. M. u. T.? Vorl. 21 u. 22. Miegas ir sapnas: Purkinje, Wachen, 

Schlaf und Traum, Handwėrterb. d. Physiol., III, 2. Radestock, Schlaf 
und Traum, 1879. Giefšler, Aus den Tiefen des Traumlebens, 1890. 
Weygandt, Entstehung der Traume, 1893, und Philos. Stud., Bd. 20. 
Michelsen, Tiefe des Schlafes, Kraepelins Psychol. Arbeiten, Bd. 2. 
Freud, Die Traumdeutung, 1909. Voldt, Uber den Traum, 2 Bde,, 
1910-1912. HR. Ellis, Die Welt der Traume, 1911. Hipnozės: Bernheim, 
Die Suggestion, 1888. Forel, Der Hypnotizmus, 4. Aufl., 1902. Leh- 
mann, Die Hypnose, 1890. O. Vogt, Ztschr. f. Hypnotismus, Bd. 3-6. 
Lipps, ibidem, Bd. 2. Wundt, Kl. Schriften, Bd. 2. 

$ 19. Psichinės gyvūnų savybės 


1. Gyvūnų pasaulyje susiduriame su daugeliu dvasinių 
vyksmų, kuriuos galime traktuoti kaip parengiamąsias 
žmogaus dvasinio vystymosi pakopas, nes psichinis gyvūnų 
gyvenimas savo elementais ir bendraisiais jų ryšio dėsniais 
visur pasirodo esąs panašus į psichinį Žmogaus gyvenimą. 

Jau žemiausiuose gyvūnuose (Protozoa, Coelenterata 
ir kt.) pastebime tokių gyvybės reiškinių, kurie leidžia tarti 
esant vaizdinio ir valios procesų. Tokie gyvūnai, matyt, 
spontaniškai griebia maistą, bėga nuo juos persekiojančių 
priešų ir pan. Lygiai taip jau labai žemose pakopose aptin- 
kame asociacijų ir reprodukcijų, būtent juslinio pažinimo ir 
atpažinimo žymių ($ 16, skirs. 15), o aukštesniuosiuose gy- 
vūnuose šie sugebėjimai paprastai tobulėja tik ta kryptimi, 
kad pailgėja laikas, kurį užima prisiminimo procesai. Ne 
mažiau turi sutapti (kaip galime spręsti iš juslinių organų 
sandaros ir raidos) ir juslinių vaizdinių formos; tiktai čia 
matome, kad žemiausiųjų būtybių juslinės funkcijos ap- 
siriboja bendrąja lytėjimo jusle, ir tai atitinka pradinę pri- 
mityvią individualaus aukštesniųjų organizmų vystymosi 
būklę ($ 6, skirs. 6). 

Tačiau kitaip negu šitas psichinių elementų ir jų pa- 
prastų ryšių vienodumas, vis dėlto yra didelių skirtumų 

visuose tuose procesuose, kurie susiję su apercepcijos raida. 
Jeigu pasyviosios apercepcijos kaip paprasti impulsyvūs 
veiksmai galioja visame gyvūnijos pasaulyje, tai aktyvieji 
apercepcijos procesai, kuriems būdingas valingas dėmesys 
tam tikriems įspūdžiams ir kuriuose esama rinkimosi tarp 
skirtingų motyvų, vyksta, atrodo, tik aukštesnio išsivys- 
tymo gyvūnuose. Tačiau ir juose tokie procesai apsiriboja 
netarpiškų juslinių įspūdžių sužadintais vaizdiniais ir arti- 
miausiomis asociacijomis, todėl apie intelektualias funkcijas 
siaurąja žodžio prasme, t. y. apie gyvūnų (net ir labiausiai 
išsivysčiusių) fantazavimą ir samprotavimą dar negali būti 
nė kalbos, nebent tik turėtume galvoje pavienius tokių 
funkcijų pėdsakus ir pradmenis. Su tuo yra susijęs faktas, 
kad ir aukštesnieji gyvūnai praneša išorėn savo afektus ir 
net vaizdinius, jeigu jie, kaip ir afektai, reiškiasi įvairiais, 
dažnai Žmonėms giminiškais judesiais, tačiau išplėtotos 
kalbos gyvūnai neturi. 

2. Taigi jeigu gyvūnų išsivystymas, nepaisant bendro 
fundamentalių psichinių procesų kokybinio vienodumo, 
apskritai atsilieka nuo Žmogaus protinio išsivystymo, tai, 
kita vertus, gyvūnai daugeliu atvejų Žmones pralenkia 
dviem atžvilgiais: pirma, psichinio formavimosi sparta ir, 
antra, tam tikru vienpusiu funkcijų kryptingumu, kuriam yra 
palankios ypatingos jų gyvenimo sąlygos. Didesnė psichi- 
nio formavimosi sparta reiškiasi tuo, kad daugelis gyvūnų 
kur kas anksčiau, kai kurie net iškart po gimimo, jau gali 
įgyti gana aiškius juslinius suvokimus ir atlikti tikslingus 
judesius. Nors ir šiuo atžvilgiu tarp aukštesniųjų gyvūnų 
yra labai didelių skirtumų, —- pavyzdžiui, ką tik iš kiaušinio 
išsiritęs viščiukas jau gali lesti grūdus, o vos atvestas šuo yra 
aklas ir dar ilgą laiką nevikrių judesių, - tai vis dėlto žmo- 
gaus vystymasis, atrodo, yra lėčiausias ir jam daugiausia 
reikia išorinės paramos ir priežiūros. 

3. Dar nuostabesnė yra kai kurių gyvūnų vienpusė funkcijų 
kryptis, kuri atsiskleidžia apibrėžtuose, paprastai su maitini- 
mosi, dauginimosi ir savisaugos poreikiais susijusiuose im1- 
pulsyviuose veiksmuose ir susidarant jusliniams suvokimams 
bei asociacijoms, kurios kaip motyvas įeina į anuos impul- 
syvius veiksmus. Tokie vienpusės pakraipos polinkiai vadi- 
nami instinktais. Nuomonė, kad instinktas yra tik gyvūnų, o 
ne Žmogaus sąmonei būdinga savybė, yra, žinoma, visiškai 
svetima psichologijos mokslui ir prieštarauja patyrimui. 
Visuotinių gyvūniškų instinktų, būtent maitinimosi ir dau- 
ginimosi, reiškimosi polinkis žmogui yra įgimtas lygiai taip, 
kaip ir bet kuriam gyvūnui. Savitas daugeliui gyvūnų yra 
tiktai ypatingas, iš sudėtingų tikslingų judesių susidedantis 
šių instinktų atsiskleidimo būdas. Tačiau ir pačių gyvūnų 
elgsena šiuo atžvilgiu yra nepaprastai įvairi. Gausu ir Že- 
mesniųjų, ir aukštesniųjų gyvūnų, kurių iš įgimtų instinktų 
kylantys veiksmai (kaip būdinga ir žmonėms) nepasižymi 
kokiomis nors išskirtinėmis savybėmis. Įdomu ir tai, kad 
gyvūnų prijaukinimas dažniausiai susilpnina reiškimąsi 
instinktų, kurie būdingi jiems esant laukinės būklės, ir kad 
jie, pavyzdžiui, įvairių veislių medžiokliniai šunys, ypač 
paukštšuniai ir pan., kita vertus, dėl to įgyja naujų instinktų, 
kuriuos paprastai galima traktuoti kaip laukinių instinktų 
atmainas. Be to, reliatyviai aukštas (palyginti su žmogumi) 
gyvūnų instinktų išsivystymas gana glaudžiai susijęs su 
vienpusiu jų išsivystymu apskritai, dėl kurio gyvūnų psi- 
chinis gyvenimas paprastai beveik visiškai apsiriboja nuo 
vyraujančio instinkto priklausomais procesais. 

4. Instinktus apskritai galima traktuoti kaip impulsyvius 
veiksmus, kylančius iš tam tikrų juslinių pojūčių ir jausmų. 
Fiziologinis išeities taškas tų pojūčių, kurie pirmiausia le- 
mia instinktus, yra maitinimosi ir dauginimosi organai. Todėl 
visus gyvūnų instinktus galiausiai galima redukuoti į dvi 

instinktų klases - maitinimosi ir dauginimosi instinktus. Tačiau 
kaip sudėtingesni dauginimosi instinkto reiškimosi atvejai 
visuomet prisijungia pagalbiniai savisaugos ir socialiniai 
potraukiai, kuriuos pagal atsiradimo būdą galima traktuoti 
kaip ypatingas dauginimosi instinkto atmainas. Tai dau- 
geliui gyvūnų būdingas potraukis statytis būstus ir sukti 
lizdus, kaip tai daro bebrai, paukščiai, įvairūs vabzdžiai 
(pavyzdžiui, vorai, vapsvos, bitės, skruzdėlės), be to, dau- 
giausia paukščių klasėje išplitusi gyvūnų santuoka, turinti 
kai kada monogaminę, kai kada poligaminę formą. Pagaliau 
panašus dalykas yra ir vadinamosios bičių, skruzdėlių, ter- 
mitų „gyvūniškos valstybės“. Iš tikrųjų tai yra ne valstybės, 
o gimininiai junginiai, kuriuose individus vienoje bendrijoje 
išlaikantis socialinis potraukis, kaip ir jiems bendras savi- 
saugos potraukis, yra pavaldus dauginimosi instinktui. 
Visuose instinktuose individualius impulsyvius veiks- 
mus sukelia išorinių arba vidinių pojūčių dirginimai. Tačiau 
pačius veiksmus reikėtų priskirti prie potraukio arba papra- 
stų valios veiksmų, nes kaip paprasti motyvai prieš juos eina 
ir juos lydi apibrėžti vaizdiniai ir jausmai ($ 14, skirs. 5). Su- 
dėtingą, įgimtais sugebėjimais paremtą šių veiksmų pobūdį 
galima paaiškinti tik tomis nervų sistemos savybėmis, kurios 
įgyjamos rūšinio paveldėjimo keliu ir dėl kurių dirginimai iš 
karto ir be individualaus pratinimosi pažadina įgimtus ref- 
leksų mechanizmus. Tačiau tikslingą šių mechanizmų veiki- 
mą galima traktuoti tik kaip rūšinio psichofizinio vystymosi 
produktą. Apie tai liudija ir tas faktas, kad dėl individualaus 
įgudimo ne tik galimi įvairūs pavieniai instinktų pokyčiai, 
bet ir vienoks ar kitoks jų tobulėjimas. Antai paukštis nuolat 
mokosi sukti lizdą vis tikslingiau. Bitė prisitaiko prie kin- 
tamų poreikių. Užuot kūręs naujas kolonijas, bičių avilys 
plečia esamą būstą, jeigu tam yra reikiama patalpa. Atski- 
rame bičių spiečiuje ar skruzdėlyne gali susidaryti net ir 

nenormalių įpročių; pavyzdžiui, bičių avilys, užuot pats ieš- 
kojęs medaus žieduose, gali turėti įprotį plėšti kaimyninius 
avilius arba skruzdėlės gali įgyti nuostabų įprotį paversti 
vergais kitos skruzdėlių rūšies individus arba veisti amarus 
kaip maistui tinkamus naminius gyvūnus. Neabejotinas 
tokių įpročių atsiradimas, jų įsitvirtinimas ir paveldėjimas 
aiškiai parodo tą kelią, kuris apskritai veda į sudėtingų 
instinktų susidarymą. Koks nors instinktas niekada nebūna 
izoliuotas; artimose rūšyse ir giminėse reiškiasi paprastesnės 
to paties instinkto formos. Antai skylę, kurią vapsva išsi-. 
gręžia sienoje, kad sudėtų ten savo kiaušinėlius, galima 
laikyti primityviu bitės statinio provaizdžiu. Kaip natūralią 
tarpinę jų abiejų grandį galima traktuoti nesudėtingą keleto 
šešiakampių narvelių statinį, kurį paprastoji vapsva lipdo iš 
augalinės medžiagos. 

Taigi sudėtingus instinktus galima suprasti kaip rezul- 
tatą iš pradžių paprastų polinkių, kurie per ilgą kartų seką 
dėl nuolat prisidedančių, įsitvirtinančių ir paveldėjimu per- 
duodamų įpročių vis labiau diferencijuojasi. Ir kiekvieną 
atskirą įpročio susidarymo procesą turime suvokti kaip šio 
psichinio vystymosi pakopą; tačiau laipsnišką įpročio virti- 
mą įgimtu polinkiu reikia aiškinti remiantis psichofiziniais 
pratybų procesais, dėl kurių sudėtingi valios veiksmai pa- 
mažu pereina į automatiškus judesius, tiesiogiai ir refleksiš- 
kai sekančius po atitinkamų įspūdžių. 

5. Jeigu mėginsime atsakyti į bendrą klausimą apie gene- 
tinį žmogaus santykį su gyvūnais remdamiesi psichologiniu jų 
lyginimu, tai, atsižvelgdami į psichinių elementų, taip pat 
paprasčiausių ir bendriausių jų ryšio formų vienodumą, 
turėsime pripažinti galimybę, kad Žmogaus sąmonė išsivys- 
tė iš kokios nors žemesnės gyvūnų sąmonės formos. Tokia 
prielaida psichologiškai yra tikėtina ir dėl to, kad pačiame 
gyvūnų pasaulyje savo ruožtu susiduriame su skirtingomis 

psichinio išsivystymo pakopomis, antra vertus, analogišką 
išsivystymą praeina ir kiekvienas individualus Žmogus. Ir 
jeigu čia psichinio išsivystymo istorija apskritai atveda prie 
fizinio išsivystymo teoriją patvirtinančio rezultato, tai vis 
dėlto nereikia išleisti iš akių, kad psichiniai žmogaus ir gyvū- 
no skiriamieji požymiai, kurie reiškiasi iš apercepcinių ryšių 
išplaukiančiuose intelektualiuose ir dvasiniuose procesuo- 
se, yra kur kas gilesni negu jų fiziniai skiriamieji požymiai. 
Ir tas didžiulis gyvūnų psichinės būklės stabilumas, dėl ku- 
rio gyvūnų psichiką mažai pakeičia net ir jų prijaukinimas, 
daro mažai tikėtinu dalyku, kad kažkada kuri nors iš dabar 
esamų gyvūnų formų psichiniu atžvilgiu būtų gerokai pra- 
nokusi savo pasiektas ribas. 

59. Mėginimai psichologiniu požiūriu apibrėžti santykį 
tarp Žmogaus ir gyvūno svyruoja tarp dviejų kraštutinumų. 
Vienas iš jų yra ankstesnėje psichologijoje viešpatavusi pa- 
žiūra, kad aukštesniųjų „sielos galių“, būtent „proto“, gyvū- 
nas visiškai neturi, arba net kad jis, kaip manė Descartes, yra 
vien sielos neturinti refleksų mašina. Kitas kraštutinumas 
yra tarp gyvūnų psichologijos specialistų paplitusi nuomo- 
nė, kad gyvūnai visa kuo, net sugebėjimu svarstyti, sampro- 
tauti ir spręsti, moraliniais jausmais ir t. t., visiškai prilygsta 
žmogui. Atsisakius sugebėjimų psichologijos, pirmoji pažiū- 
ra atkrito savaime. Antroji nuomonė remiasi populiariojoje 
psichologijoje paplitusiu polinkiu visus galimus objektyviai 
stebimus reiškinius aiškinti Žmogaus mąstymo terminais 
ir paversti juos loginėmis refleksijomis. Tačiau kruopštes- 
nė gyvūnų tariamųjų protingumo apraiškų analizė visur 
parodo, kad šias apraiškas visiškai galima paaiškinti papra- 
stais juslinio atpažinimo aktais ir asociacijomis ir kad jos ne- 
turi tikrosioms sąvokoms ir loginėms operacijoms būdingų 
požymių. Kadangi asociaciniai procesai tolydžiai pereina 
į apercepcinius ir pastarųjų procesų pradmenys, paprasti 

aktyvaus dėmesio ir pasirinkimo aktai, be abejo, būdingi 
ir aukštesniesiems gyvūnams, tai ir šį skirtumą galiausiai 
reikėtų suprasti veikiau kaip psichinių procesų laipsnio ir 
sąryšio, o ne kaip jų pobūdžio skirtumą. 

Su ypatingais sunkumais ankstesnės psichologijos kryp- 
tys, pavyzdžiui, sugebėjimų teorija ir intelektualistinės 
teorijos ($ 2), susiduria nagrinėdamos gyviinų instinktus. 
Kadangi mėginimas juos kildinti iš individualių sąlygų 
veda (ypač sudėtingesnių instinktų atveju) prie gana ne- 
įtikėtino psichinių galimybių vertinimo, tai dažnai jie buvo 
laikomi tiesiog nesuprantamais arba (ir tai atvesdavo prie 
to paties rezultato) buvo aiškinami įgimtų vaizdinių ir 
pan. poveikiu. Ši „instinktų mįslė“ nustoja buvusi iš prin- 
cipo neišsprendžiama, jeigu, kaip anksčiau matėme, juos 
suprasime kaip specialias potraukio reiškinių formas ir 
gretinsime su psichologiškai suprantamais paprastesniais 
gyvūnų ir žmonių potraukių reiškiniais. Tada čia lengvai 
pasekamuose Žmonių įpratimo reiškiniuose, pavyzdžiui, 
įprastuose komplikuotuose judesiuose, kaip kad grojant 
pianinu, galima matyti pirminių sudėtingų valios veiksmų 
perėjimą į impulsyvaus ir refleksinio pobūdžio judesius 
(5 14, skirs. 10). Prieš šią instinktų sampratą keliamas toks ar- 
gumentas: individualiai įgytų pokyčių tariamo paveldimu- 
mo joks patyrimas negali patvirtinti, nes trūksta patikimų 
duomenų, kurie pagrįstų anksčiau dažnai teigtą sužalojimų 
paveldimumą. Todėl kai kurie biologai mano, kad visos or- 
ganizmo savybės kyla iš tokios atrankos, per kurią išgyvena 
geriau prie gamtinių sąlygų prisitaikę individai, taigi gali 
būti paaiškintos tik „išorinio natūralaus veisimosi“ prie- 
žastimis, ir tik išorinis natūralus veisimasis gali sukelti ge- 
male pokyčius, kuriuos paveldi palikuonys. Nors ir galima 
sutikti su tuo, kad pavienio individo įgyta savybė dar neturi 
kokio nors paveldimojo poveikio, bet negalima nepripažinti 

ir to, kad veikimo įgūdžiai, kuriuos (kad ir netiesioginiu 
būdu) sukelia išorinės gamtinės sąlygos, vis dėlto remiasi 
pirmiausia paties organizmo vidinėmis psichologinėmis 
savybėmis; jeigu šie įgūdžiai įtvirtinami per ištisas kartas, 
jie gali sukelti pokyčius gemale kaip ir tiesioginis natūralaus 
veisimosi poveikis. Tą dalyką patvirtina ir stebėjimas, kad 
žmonių tam tikri išraiškos judesiai arba techniniai įgūdžiai 
paveldimi tos pačios šeimos narių. Tai, žinoma, jokiu būdu 
nepaneigia išorinių natūralių įtakų reikšmės, tačiau, kad 
neprieštarautume stebėjimo faktams, turime pripažinti dve- 
jopą šių įtakų veikimo būdą: jis yra, pirrna, tiesioginis, kai 
organizmas, patirdamas natūralios atrankos poveikį, pats 
keičiasi tik pasyviai, ir, antra, - netiesioginis, kai išoriniai 
dirginimai pirmiausia sukelia psichofizines reakcijas, kurios 
paskui tampa tiesioginėmis pokyčių priežastimis. Jeigu bus 
neigiamas pastarasis įtakų veikimo būdas, tai ne tiktai bus 
atmestas vienas iš svarbiausių organizmų tikslingumo pa- 
žinimo šaltinių, bet ir pasidarys neįmanoma psichologiniu 
požiūriu suprasti laipsniško valios veiksmų išsivystymo ir 
jų atgalinio virtimo tikslingais refleksais; o tai matome dau- 
gelyje įgimtų išraiškos judesių. 

Literatūra. Kafka, Einfūhrung in die Tierpsychologie, 1914, 
Bd. 1 (bestuburių juslės). Schneider, Der tierische Wille, 1880. Ro- 
manes, L'intelligence des animaux, 2 vol., 2me ėdit., 1889. Espinas, 

1. Lėtesnį žmogaus psichinį vystymąsi, palyginti su dau- 
gelio gyvūnų vystymusi, galima pastebėti iš labai laipsniško 
jų juslinių funkcijų formavimosi. Tiesa, vaikas tuoj po gimi- 
mo reaguoja į bet kokio pobūdžio juslinius dirginimus, ryš- 
kiausiai į lytėjimo ir skonio, o menkiausiai į garso įspūdžius. 
Tačiau galima neabejoti, kad šiuo atveju ypatingos reakcijos 
judesių formos pagrįstos paveldėtais refleksų mechaniz- 
mais. Ypač tai pasakytina apie vaiko rėksmą reaguojant 
į šalčio ir kitus lytėjimo dirginimus, taip pat jau nuo pat pra- 
džių galimus stebėti miminius refleksus jam paragavus tai, 
kas saldu, sūru ar rūgštu. Todėl visiškai tikėtina, kad visus 
šiuos įspūdžius lydi neaiškūs pojūčiai ir jausmai; bet reakci- 
jos judesių prigimtis negali būti paaiškinta jausmais, kurių 
simptomais mes juos laikome, o tik įgimtais centriniais ref- 
leksų ryšiais. 

Šiek tiek aiškiau suvokiami, nors (tai rodo greitas nuo- 
taikų kaitaliojimasis) vis dar labai nepatvarūs pojūčiai ir 
jausmai pradeda reikštis vaikui baigiant pirmąjį mėnesį, kai 
jau pastebimi ne tik nepasitenkinimo, bet ir pasitekinimo 
simptomai, juokas, guvūs ritmiški rankų ir kojų judesiai 
reaguojant į apibrėžtus juslinius įspūdžius. Be to, ir refleksų 
mechanizmas pradiniu gyvenimo laikotarpiu dar nėra vi- 
siškai susiformavęs — tai aiškiai parodo anatominis faktas, 
kad kai kurie nerviniai ryšiai tarp didžiųjų smegenų centrų 
atsiranda tik po gimimo. Antai iš pradžių dar nėra asocijuo- 
tų refleksinių judesių abiem akimis. Nors jau iš pat pradžių 
atskira akis paprastai atsigręžia į šviesą, tačiau abiejų akių 
judesiai dar yra visai netaisyklingi ir tiktai per tris pirmuo- 
sius mėnesius pamažu nusistoja normali abiejų akių judesių 
koordinacija su bendru fiksaciniu tašku. Tačiau ir čia šitaip 
atsirandantis taisyklingumas yra ne kokių nors susiforma- 

vusių regos suvokimų padarinys, o yra simptomas prade- 
dančio funkcionuoti refleksų centro, kurio veikimas padaro 
galimus tobulesnius suvokimus. 

2. Apie vaikui būdingus kokybinius psichinių elementų san- 
tykius negalime daryti kokių nors patikimų išvadų, nes tam 
truksta objektyvių simptomų. Matyt, kūdikio tono ir galbūt 
spalvos pojūčių įvairovė dar yra gana nedidelė. Tačiau jeigu 
vaikai dar ir antraisiais gyvenimo metais neretai supainioja 
spalvų pavadinimus, tai to dalyko nereikia sieti su atitinkamų 
pojūčių nebuvimu, nes labiau tikėtina, kad taip atsitinka dėl 
atidumo stokos ir spalvų vardų painiojimo. 

Dažniausiai baigiantis pirmiesiems gyvenimo metams, 
pamažu atsirandančiuose charakteringuose išraiškos jude- 
siuose labai ryški yra jausmų diferenciacija ir su ja susijusi 
įvairių afektų plėtotė. Po nepasitenkinimo ir džiaugsmo ne- 
trukus vienas po kito pasirodo nustebimas, laukimas, pyk- 
tis, gėda, pavydas ir t. t. Beje, kombinuotų judesių, iš kurių 
galima atpažinti atskirus afektus, gebėjimas ir čia yra pa- 
grįstas įgimtomis fiziologinėmis nervų sistemos savybėmis, 
kurios paprastai ima reikštis tik einant pirmiesiems gyve- 
nimo mėnesiams. Apie tokį paveldimumą liudija ir Darvino 
pastebėjimas, kad neretai vienoje ar kitoje šeimoje pasitaiko 
kai kurios specifinės išraiškos judesių savybės. 

3. Erdviniams vaizdiniams atsirasti vaikas jau paveldėtuo- 
se refleksų ryšiuose atsineša į pasaulį fizinius gebėjimus, 
kurie padaro galimą palyginti greitą šių vaizdinių formavi- 
mąsi. Tačiau vis dėlto Žmonių, kitaip negu daugelio gyvūnų, 
erdviniai suvokimai iš pradžių, atrodo, būna dar visiškai ne- 
tobuli. Nors odos dirginimai jau sukelia skausmo apraiškas, 
bet dar nėra kokių nors aiškesnių lokalizacijos simptomų. 
Tik laipsniškai iš jau pirmosiomis gyvenimo dienomis pa- 
stebimų rankų betikslių judesių išsivysto aiškūs griebiamieji 
judesiai, kurie po to, paprastai pradedant dvyliktąja savaite, 

kartu veikiant ir regos suvokimams, darosi patikimesni ir 
tikslingiau suvokiami. Jau pirmosiomis dienomis pastebimą 
akies gręžimąsi į šviesos šaltinį, lygiai kaip ir pamažu nusi- 
stojančią akių judesių koordinaciją, reikėtų laikyti refleksais. 
Tačiau, matyt, kartu su šiais refleksais formuojasi ir erdviniai 
vaizdiniai. Dėl šio proceso tolydumo ir ryšio su pradiniais 
fiziologiniais funkciniais sugebėjimais galime stebėti tik 
laipsnišką erdvinių vaizdinių formavimąsi nuo labai neto- 
bulų jo užuomazgų. Be to, galima nustatyti, kad vaiko regos 
juslė stipriai pralenkia lytėjimo juslę, kadangi, šiaip ar taip, 
regėjimo lokalizacijos simptomus galima pastebėti anksčiau 
negu lytėjimo lokalizacijos, ir griebiamieji judesiai, kaip jau 
minėjome, formuojasi padedant regos jutimams. Daug vė- 
liau negu susiformuoja regėjimo laukas, kurio požymis yra 
erdvės krypčių skyrimas, nusistoja binokulinė rega. Nors šio 
proceso užuomazgos visada yra susijusios su atsirandančia 
akių judesių koordinacija, taigi pasirodo jau antroje pirmųjų 
gyvenimo metų pusėje, tačiau daiktų dydžio, nuotolio ir 
sudėtingesnių formų suvokimas dar ilgą laiką išlieka labai 
netobulas. Labiau nutolę objektai laikomi netoli esančiais, 
todėl vaikui jie atrodo palyginti maži. 

4. Kartu su erdviniais formuojasi ir laikiniai vaizdiniai. 
Ritmiškais vaiko lytėjimo organų judesiais ir ypač jo po- 
linkiu girdimus ritmus palydėti judesiais pagal jų taktą, jau 
pirmaisiais gyvenimo mėnesiais reiškiasi gebėjimas susi- 
daryti taisyklingus laikinius vaizdinius ir šio gebėjimo jam 
teikiamas malonumas. Kai kurie vaikai gali, net anksčiau 
negu išmoksta kalbėti, teisingai pakartoti išgirstos melodijos 
ritmą kokiais nors garsais ir kirčiais. Ir vis dėlto vaizdiniai 
apie ilgesnius laiko tarpus per kelis pirmuosius gyvenimo 
metus dar būna netikslūs, todėl vaiko sprendimai ne tik apie 
įvairių laiko tarpų trukmę, bet ir apie laiko momentų seką 
yra labai neapibrėžti. 

5. Ranka rankon su erdvinių ir laikinių vaizdinių forma- 
vimusi eina asociacijų ir paprastųjų apercepcinių ryšių susida- 
rymas. Juslinio atpažinimo ($ 16, skirs. 15) simptomus ga- 
lima stebėti jau pačiomis pirmosiomis gyvenimo dienomis; 
tai pasireiškia kad ir greitu įpročiu surasti motinos krūtį, 
gana tiksliu pripratimu prie aplinkos daiktų bei asmenų ir 
pan. Bet dar gana ilgą laiką asociacijos apima tik labai trum- 
pus laiko tarpus, iš pradžių tik valandas, po to jau dienas; 
dar antraisiais ir trečiaisiais gyvenimo metais vaikas arba 
visiškai užmiršta, arba iš pradžių labai sunkiai atpažįsta 
asmenis, kurių jis nematė keletą savaičių. 

Atitinkamai formuojasi ir dėmesys. Iš pradžių vaikas pa- 
jėgia dėmesį sutelkti į tą patį objektą tik labai trumpą laiką; 
dėmesys čia akivaizdžiai turi tik pasyvios, paprastai vyrau- 
jančios, taigi iš jausmiškai stipresnio dirginimo kylančios 
apercepcijos formą ($ 15, skirs. 8). Tačiau jau pirmosiomis 
gyvenimo savaitėmis iš to, kaip vaikas ilgesnį laiką fiksuoja 
ir seka akimis objektus (ypač judančius), išryškėja trukmę 
turintis jo dėmesys; kartu atsiskleidžia gebėjimas valingai 
perkelti dėmesį nuo vieno dalyko prie kito, taigi pirmieji ak- 
tyvaus dėmesio pėdsakai. Nuo dabar šis gebėjimas pamažu 
plėtojasi toliau, tačiau vis dėlto dar ir vėliau vaiko dėmesys 
nuvargsta kur kas greičiau negu suaugusiojo, todėl jam 
reikia arba didesnės objektų kaitos, arba dažnesnių poilsio 
pertraukėlių. 

6. Kartu su asociacijomis ir apercepcijomis vystosi ir 
savimonė. Sprendžiant apie šį vystymąsi, reikėtų, Žinoma, 
vengti, kad atskiri simptomai (pavyzdžiui, savo kūno dalių 
skyrimas nuo aplinkos objektų, žodžio „aš“ vartojimas arba 
net teisingas savo atvaizdo veidrodyje atpažinimas ir kt.) 
būtų laikomi savimonės požymiais. Atvaizdą veidrodyje 
net ir suaugęs laukinis, jeigu jis dar nėra jo matęs, laiko kitu 
asmeniu. Asmeninio įvardžio vartojimas pagrįstas tam tikru 

išoriniu išmokimu - vaikas seka aplinkinių pavyzdžiu. Net 
ir daugmaž vienodo dvasinio išsivystymo vaikai to išmoks- 
ta labai nevienodu laikų; šiaip ar taip, tai yra simptomas jau 
esamos savimonės, kurios pradžia yra daugiau ar mažiau 
ankstesnė negu žodinis skyrimas. Pagaliau tokio pat po- 
būdžio simptomas yra ir savo kūno bei jo dalių skyrimas 
nuo kitų objektų. Tiesa, savo kūno atpažinimo procesas yra 
ankstesnis negu teisingas sprendimas apie atvaizdą veidro- 
dyje, tačiau nei vienas, nei kitas iš jų nėra prasidedančios 
savimonės kriterijus, o veikiau liudija apie esamą vienokį ar 
kitokį savimonės laipsnį. Kaip kad jau išsivysčiusi savimonė 
remiasi daugeliu sąlygų ($ 15, skirs. 11), vaiko savimonė iš 
pat pradžių yra produktas daugelio komponentų, kurių vie- 
na pusė priklauso vaizdiniams, o kita - jausmams ir valiai. 
Pirmajame santykyje tokiais komponentais laikytinas tam 
tikros pastovios vaizdinių grupės išsiskyrimas, antrajame — 
susidarymas savitarpyje susijusių dėmesio procesų ir valios 
veiksmų. Tačiau pastovioji vaizdinių grupė kai kada gali 
ir neapimti kurios nors savo kūno dalies, pavyzdžiui, kojų, 
jeigu jos paprastai būna uždengtos, ir dar dažniau ji gali 
apimti išorinius objektus, pavyzdžiui, dėvimus drabužius. 
Todėl didesnį poveikį turi subjektyvūs jausmo bei valios 
komponentai ir tie santykiai, į kuriuos jie sueina su anomis 
sudedamosiomis vaizdinio dalimis išoriniuose valios veiks- 
muose. Šis subjektyvių komponentų poveikis atsiskleidžia 
ir tuo, kad stiprūs jausmai, ypač skausmas, individualiuose 
prisiminimuose labai dažnai Žymi tą momentą, prie kurio 
grįžta rišli savimonė. Kadangi ir prieš šį pirmąjį aiškiai su- 
vokiamo prisiminimo momentą, kuris paprastai priklauso 
tretiesiems-šeštiesiems gyvenimo metams, jau egzistavo 
kad ir mažiau rišli savimonė, ir objektyvus vaiko stebėjimas 
iš pradžių nesuteikia jokių neabejotinų kriterijų, tai tiksliai 
nustatyti tą momentą, nuo kurio prasideda savimonė, ne- 

įmanoma. Matyt, pirmieji savimonės pėdsakai atsiranda jau 
pačiomis pirmosiomis gyvenimo savaitėmis, po to, nuolat 
veikiant minėtoms savimonę skatinančioms sąlygoms, jos 
aiškumas vis didėja ir ji (kaip ir sąmonė apskritai) apima vis 
ilgesnį laiko tarpą. 

7. Su savimonės formavimusi glaudžiai susijęs valios at- 
siradimas. Jį atskleidžia iš dalies jau anksčiau atvaizduotas 
dėmesio vystymasis, iš dalies išorinių valios veiksmų atsira- 
dimas ir laipsniškas tobulėjimas. Tiesioginį dėmesio ryšį su 
valia atskleidžia ta aplinkybė, kad aiškūs aktyvaus dėmesio 
ir valingo veiksmo simptomai sutampa ir pagal pasirodymo 
laiką. Jeigu daugelis gyvūnų iš karto po gimimo, naudoda- 
miesi įgimtais sudėtingais refleksų aparatais, atlieka gana 
tobulus impulsyvius judesius, tai kokių nors tokio sugebėji- 
mo pėdsakų ką tik gimusiame kūdikyje nepastebime. Tačiau 
jau pirmosiomis gyvenimo dienomis dėl refleksų, kylančių 
iš alkio pojūčio, ir dėl juslinių suvokimų, susijusių su alkio 
numalšinimu, akivaizdžiame maisto šaltinio ieškojime pa- 
sirodo pirmosios paprastų instinktyvių valios veiksmų 
užuomazgos. Kartu su vis aiškesniu dėmesio prabudimu 
pirmiausia pasirodo valios judesiai, susiję su regos ir klau- 
sos įspūdžiais: vaikas seka daiktus akimis ne tik refleksiškai, 
bet ir valingai, arba pasuka galvą girdimo triukšmo link. 
Daug vėliau prisijungia ir išorinių raumenų judesiai. Šie 
raumenys, ypač rankų ir kojų, iš pat pradžių atlieka išraiš- 
kius, paprastai dažnai pasikartojančius judesius, kurie lydi 
visus galimus jausmus ir afektus, o šiems diferencijuojantis 
judesiuose pamažu randasi tam tikrų, jausmų kokybę atitin- 
kančių skirtumų; svarbiausias iš jų yra tai, kad malonumo 
afektai išreiškiami ritmiškais judesiais, o nemalonumo — 
aritmiškais ir paprastai stipresniais judesiais. Šie išraiškos 
judesiai, kuriuos reikia suprasti kaip refleksus su juos 
lydinčiais jausmais, po to, kai dėmesys aplinkai pasidaro 

gyvesnis, pereina į norimus išraiškos judesius, kuriais vaikas 
įvairiais lydinčiais simptomais atskleidžia, kad jis ne tik jaučia 
skausmą, apmaudą, nepasitenkinimą ir pan., bet ir nori apie 
šiuos afektus pranešti išorėn. Tačiau pirmieji judesiai, kuriuo- 
se aiškiai galima atpažinti dar prieš judesį turimą motyvą, yra 
griebiamieji judesiai, kurie pasirodo dvyliktą-keturioliktą 
savaitę ir kuriuose iš pradžių kartu su rankomis dalyvauja 
ir kojos. Griebiamieji judesiai yra pirmieji aiškūs juslinių su- 
vokimų simptomai, kuriais pirmąkart pasireiškia paprastas 
valios procesas, susidedantis iš motyvo, sprendimo ir veiks- 
mo. Kiek vėliau atsiranda sąmoningi mėgdžiojimo judesiai, iš 
kurių pirmiausia pasirodo paprasti miminiai mėgdžiojimai, 
burnos susiaurinimas, kaktos raukšlės, po to jau pantomimi- 
niai judesiai - kumščio sugniaužimas, takto judesiai ir pan. 
Iš šių paprastų judesių pamažu, paprastai pradedant antrąja 
pirmųjų gyvenimo metų puse, išsiplėtoja sudėtingi valios 
veiksmai; nuo tada jau aiškiai pastebimas prieš veiksmą ei- 
nantis sprendimo svyravimas arba valingas susilaikymas nuo 
kokio nors sumanyto ar jau pradėto veiksmo. 

Šiems tikriesiems valios veiksmams rastis labai svarbus 
yra vaiko mokymasis vaikščioti, nes apibrėžtų tikslų siekiantis 
ėjimas ypač dažnai leidžia iškilti daugeliui vienas su kitu 
konfrontuojančių motyvų. Šis mokymasis paprastai prasi- 
deda paskutiniame pirmųjų metų trečdalyje. Jį patį reikia 
suprasti kaip procesą, kuriame valios vystymasis ir įgimtų 
sugebėjimų veikimas nuolat daro įtaką vienas kitam. Čia 
pirmasis impulsas judėti kyla iš valios motyvų, tačiau tik- 
slingiausias judesių atlikimo būdas yra pirmiausia centrinių 
koordinacijos mechanizmų veikimas, o šie mechanizmai 
savo ruožtu ima vis tikslingiau funkcionuoti dėl valios val- 
domų individualių pratybų. 

8. Vaiko kalba, jos formavimasis prisijungia prie kitų jo 
valios veiksmų. Kalbos vystymasis irgi remiasi sąveika pa- 

veldimų, centriniuose nervų sistemos organuose slypinčių 
sugebėjimų ir išorinių įtakų, ypač vaiko aplinkos asmenų 
kalbos. Šiuo atžvilgiu kalbos atsiradimas visiškai atitinka 
formavimąsi kitų išraiškos judesių, prie kurių ji priklauso 
pagal savo bendrą psichologinį pobūdį. Pirmieji artikuliuoti 
kalbos organų garso dariniai pasirodo kaip refleksiniai reiš- 
kiniai, kurie paprastai lydi malonius jausmus ir afektus; jie 
atsiranda jau antrąjį gyvenimo mėnesį, o vėliau darosi įvai- 
resni, juose vis labiau ryškėja vaiko polinkis garsus kartoti 
(pavyzdžiui, ba-ba-ba, da-da-da ir pan.). Tokie išraiškos gar- 
sai nuo daugelio gyvūnų išraiškos garsų skiriasi tik didesne 
ir nuolat kintančia įvairove. Jie dar visiškai neturi kalbos 
garsų reikšmės, nes tinka visokioms galimoms aplinkybėms 
ir nesusiję su kokiu nors ketinimu ką nors pranešti. Kalbos 
garsų reikšmę jie įgyja pamažu, paprastai pradedant antrai- 
siais gyvenimo metais, ir čia svarbiausias yra aplinkinių 
asmenų poveikis. Didžiausios įtakos turi pamėgdžiojimo 
judesiai, kurie, kaip ir garso pamėgdžiojimai, eina dviem 
kryptimis - ne tik vaikas mėgdžioja suaugusiuosius, bet ir 
suaugusieji vaiką. Paprastai pirmiausia pamėgdžioja kaip 
tik suaugusysis: jis kartoja vaiko nevalingai artikuliuotus 
garsus ir suteikia jiems apibrėžtą reikšmę, pavyzdžiui, ma- 
ma čia reiškia motiną, tė-tė - tėvą ir pan. Tik vėliau, kai vai- 
kas tyčiniu mėgdžiojimu išmoksta tokius garsus vartoti api- 
brėžta reikšme, pats vaikas pradeda mėgdžioti bet kokius 
aplinkinių žmonių kalbos žodžius, tačiau asimiliuoja juos 
į savo artikuliuojamus garsus. 

Svarbi pagalbinė priemonė, kuria suaugusysis daugiau 
instinktyviai negu sąmoningai naudojasi, kad vaikas geriau 
suprastų žodžius, yra gestai. Dažniausiai naudojami objektą 
nurodantys gestai, rečiau (paprastai taikant juos tokiems 
žodžiams, kurie reiškia kokius nors veiksmus, pavyzdžiui, 
mušti, pjauti, eiti, miegoti ir pan.) —- vaizduojamieji gestai. 

Gestams vaikas turi prigimtinę sampratą, o žodžiams tokios 
sampratos neturi. Pati vaiko kalbos onomatopėjika (au-au 
reiškia šunį, hop-hop - arklį ir pan.) jam tampa suprantama 
tik dėl atitinkamo objekto daugkartinio rodymo. Šių ono- 
matopėjų kūrėjas yra ne pats vaikas, o suaugusysis, kuris 
ir šiuo atžvilgiu instinktyviai mėgina prisitaikyti prie vaiko 
sąmonės lygio. 

Taigi vaiko kalbos formavimasis yra pagrįstas daugybe 
asociacijų ir apercepcijų, kurioms susidaryti vienodai svar- 
bu ir paties vaiko, ir kalbančių jo aplinkos Žmonių dalyva- 
vimas. Iš vaiko pasiskolintus natūralius išraiškingus garsus 
arba pagal jų pavyzdį laisvai išrastus onomatopėjinius 
žodžių darinius motina ar auklė savavališkai susieja su tam 
tikrais vaizdiniais. Vaikas apercipuoja gestais jam atskleistą 
žodžio bei vaizdinio ryšį, ir jis jam asocijuojasi su jo paties 
mėgdžiojimu sukurtais artikuliaciniais judesiais. Tada pagal 
šių pirmųjų apercepcijų ir asociacijų pavyzdį vaikas jau su- 
sikuria kitas reikšmių asociacijas, kur jis vis daugiau instink- 
tyviai mėgdžioja atsitiktinai iš aplinkinių kalbos išgirstus 
žodžius ir žodžių junginius. Taigi visas kalbos formavimosi 
procesas pagrįstas psichine vaiko ir jo kalbančios aplinkos 
sąveika, kurioje vaikui iš pradžių priklauso garsų kūrimas, 
o suaugusiesiems - kalbinis vaikiškų garsų įprasminimas. 

9. Iš šių išdėstytų vystymosi procesų visumos atsiranda 
sudėtingos apercepcijos funkcijos, santykius nustatanti ir ly- 
ginanti veikla, kurią sudaro fantazavimo ir samprotavimo 
funkcijos ($ 17). 

Iš pradžių apercepcijos ryšiai susidaro išimtinai fantazijos 
forma, t. y. kaip konkrečių juslinių vaizdinių susijungimas, 
iširimas ir santykis. Taigi individo vystymasis patvirtina tai, 
ką anksčiau esame sakę apie genetinį šių funkcijų santykį 
($ 17, skirs. 18). Vis didesnis netarpiškų įspūdžių asociacijų 
su ankstesniais vaizdiniais plėtojimasis yra tas pamatas, ant 

kurio formuojasi vaiko polinkis (kai tik jau yra pažadintas 
aktyvus jo dėmesys) savavališkai kurti tokius ryšius, kuriuo- 
se prie įspūdžio prisijungiančių prisiminimo sudedamųjų 
dalių įvairumas tampa matu, nusakančiu individualaus 
fantazavimo sugebėjimo laipsnį. Ši kombinuojanti fantazijos 
veikla, kai tik ji jau yra pažadinta, prasiveržia kaip instink- 
tyvi jėga, kuriai vaikas nepajėgia priešintis dar ir dėl to, kad 
čia, kitaip negu suaugusiųjų atveju, dar negalioja tos sam- 
pročio funkcijos ir jo suponuoti intelektualūs tikslai, kurie 
gali reguliuoti ir varžyti laisvą fantazijos vaizdinių srautą. 
Kai šie nevaržomi fantazijos vaizdų santykiai ir ryšiai 
susijungia su valios impulsais, kurie mėgina suteikti vaiz- 
diniams kokius nors, kad ir skurdžius, atramos taškus ne- 
tarpiškame jusliniame suvokime, pabunda vaiko žaidimo 
polinkis. Pradinis vaiko žaidimas yra ištisai fantazijos Žaidi- 
mas, 0 suaugusiųjų Žaidimai (kortos, šachmatai, loterijos ir 
pan.) beveik taip pat visada yra vien samprotiniai Žaidimai. 
Pastaruoju atveju tiktai ten, kur įsikiša estetiniai poreikiai, 
žaidimas irgi gali būti pirmiausia padarinys fantazijos (teat- 
ro spektaklis ir pan.), tačiau jau ne visiškai nevaržomos, 
kaip kad pradiniuose vaikų žaidimuose, o sampročio regu- 
liuojamos fantazijos. Vaiko žaidimai įvairiais jo vystymosi 
momentais (jeigu jie vyksta ir yra nukreipiami jo prigimtį 
atitinkančia linkme) atskleidžia visus perėjimus nuo gryno 
fantazijos žaidimo prie tokio žaidimo, kuriame dalyvauja ir 
fantazija, ir samprotis. Žaidimas prasideda pirmaisiais gy- 
venimo mėnesiais kaip ritmiški savo paties kūno narių, t. y. 
rankų ir kojų, judesiai, po to judesiai perkeliami ir į išorinius 
objektus, ypač į skambančius ir ryškiai spalvotus. Savo pri- 
gimtimi šie judesiai yra impulso atsiskleidimas, kurį sukelia 
apibrėžti jusliniai dirginimai, o tikslinga jų koordinacija yra 
pagrįsta įgimtomis centrinės nervų sistemos savybėmis. Rit- 
miška judesių tvarka, taip pat jų sužadinti jausmo ir garso 

įspūdžiai sukelia pastebimus pasitenkinimo jausmus, kurie 
labai greitai paskatina vaiką tyčia tokius judesius kartoti. 
Po to Žaidimas pirmaisiais vaiko gyvenimo metais pamažu 
pereina į tyčinį aplinkos užsiėmimų ir scenų atkūrimą. Pa- 
galiau šis mėgdžiojimo Žaidimas apima tolesnį ratą, kai vai- 
kas jau nesitenkina vien atkūrimu to, ką mato, bet ir mėgina 
laisvai atkurti tai, ką girdi pasakojimuose. Be to, vaizdinių 
ir jausmų sąryšis pradeda paklusti kokiam nors tvirtesniam 
planui: taip ima ryškėti reguliuojanti sampročio veikla, kuri 
vyresnio amžiaus vaikų žaidimuose reiškiasi tam tikrų Žai- 
dimo taisyklių nustatymu. Šiuos perėjimus gali paspartinti 
aplinkos poveikis ir įsiūlymas dirbtinių Žaidimo formų, 
kurios, kaip suaugusiųjų išradimas, ne visada gali gerai 
atitikti vaikišką fantaziją, bet, šiaip ar taip, šį vystymąsi dėl 
jo dermės su bendru intelektualinių funkcijų formavimusi 
reikia laikyti natūraliu, asociacinių ir apercepcinių procesų 
sąryšiu pagrįstu vystymusi. Tačiau tas faktas, kad čia laips- 
niškas fantazijos procesų apribojimas yra susijęs su sampro- 
čio funkcijų išaugimu, leidžia manyti, kad šis apribojimas 
iš pradžių priklauso apskritai ne nuo kokio kokybinio 
fantazijos sugebėjimo mažėjimo, o veikiau nuo abstraktaus 
mąstymo fantazijai sukeliamų kliūčių, ir vėliau, žinoma, dėl 
daugiausia mąstymo lavinimui teikiamos reikšmės fantazi- 
jos veiklai gali būti padaryta žala kaip tik dėl jos lavinimo 
stokos. Tokią mintį, atrodo, patvirtina pirmykščių Žmonių 
elgesys: jie paprastai visą gyvenimą išsaugo fantazijos nu- 
lemtą žaidimo polinkį, giminišką vaikams. 

10. Iš pradinių fantazuojančio mąstymo formų pamažu 
išsirutulioja sampročio funkcijos. Anksčiau aprašytu būdu 
($ 17, skirs. 16) bendri suvokime duoti arba kombinuojančia 
fantazijos veikla sudaryti vaizdiniai išskaidomi į sąvokines jų 
sudedamąsias dalis - objektus ir savybes, objektus ir veiks- 
mus, objektų savitarpio santykius. Todėl esminis sampročio 

funkcijų atsiradimo simptomas yra sąvokų susidarymas. 
Veiksmai, kuriuos stebėtojo požiūriu būtų galima paaiškinti 
logine refleksija, jokiu būdu neįrodo pastarosios buvimo, 
nes juos labai dažnai (kaip ir gyvūnų veiksmus) nesunkiai 
galima kildinti iš asociacijų. Dėl tos pačios priežasties kal- 
bos pradinės užuomazgos gali apsieiti be sąvokinio mąs- 
tymo tikrąja žodžio reikšme, nes iš pradžių žodis žymi tik 
kokį nors konkretų juslinį įspūdį. Tačiau, žinoma, tobulesnė 
kalba neįmanoma be sąvokinio, nors dar ir visiškai kon- 
krečiai jusliško, vaizdinių skaidymo, siejimo ir gretinimo. 
Taigi galiausiai sampročio funkcijų vystymasis sutampa su 
kalbos vystymusi, ir kalba yra būtina pagalbinė priemonė 
sąvokoms išlaikyti ir mąstymo operacijoms fiksuoti. 

107. Aiškinant vaiko psichologiją (kaip ir gyvūnų psi- 
chologiją) dažnai daroma klaida, kai nesitenkinama ste- 
bėjimų nešališku interpretavimu, o stebėjimai papildomi 
subjektyviomis refleksijomis. Dėl to ne tik ankstyviausieji, 
faktiškai grynai asociaciniai, vaizdinių ryšiai aiškinami kaip 
loginės refleksijos aktai, bet ir pradiniai miminiai išraiškos 
judesiai, pavyzdžiui, tokie, kuriais naujagimis reaguoja 
į skonio dirginimus, traktuojami kaip jausmo reakcijos, nors 
jie iš pradžių yra tik įgimti refleksai (juos, žinoma, gali lydėti 
neaiškūs jausmai, bet pastarųjų neįmanoma įrodyti). Pana- 
šus trūkumas paprastai būdingas valios veiksmų ir kalbos 
radimosi aiškinimui. Tyrinėjant vaiko kalbos formavimąsi 
ir turint galvoje jos savitumus, dažnai linkstama traktuoti 
ją kaip paties vaiko kūrinį, bet atidesnis stebėjimas rodo, 
kad ji didžiąja dalimi yra kūrinys vaiko aplinkos, kuri tiktai 
prisitaiko prie jo tariamų garsų ir, kiek tai įmanoma, prie 
jo sąmonės būsenos. Todėl kai kurie labai detalūs ir mąslūs 
vaiko sielos vystymosi aprašymai naujausioje literatūroje 
(jos autoriai paprastai laikosi tokio reflektuojančio vulga- 
riosios psichologijos požiūrio) gali būti patikimas šaltinis 

tik tiek, kiek išreiškia objektyvią dalykų padėtį, tačiau toje 
literatūroje daromos psichologinės išvados turi būti ištisai 
koreguojamos mūsų čia nurodyta linkme. Daug kartų daryti 
mėginimai ir vaiko psichologijoje panaudoti eksperimentinius 
metodus gali būti bent kiek sėkmingi tik jeigu eksperimen- 
tuojama su paaugesniais vaikais, pavyzdžiui, mokiniais. To- 
kie mėginimai davė kai kurių, pedagogikai iš dalies svarbių 
rezultatų apie dėmesio įtampos tėkmę ir trukmę, fizinio ir 
dvasinio nuovargio santykį ir t. t. Tačiau jaunesnio amžiaus 
vaikams eksperimentiniai metodai beveik visiškai nepritai- 
komi, ir tokio pobūdžio eksperimentų rezultatus dėl daugy- 
bės klaidas galinčių sukelti šaltinių veikiau reikia traktuoti 
kaip grynai atsitiktinius rezultatus. Dėl to yra klaidinga ir 
kai kada reiškiama nuomonė, kad suaugusio Žmogaus sielos 
gyvenimą galima suprasti tik remiantis vaiko sielos analize. 
Teisingesnė yra kaip tik priešinga nuomonė. Kadangi psi- 
chologiškai tirdami vaiką, kaip ir pirmykštį Žmogų, apskritai 
galime disponuoti tik objektyviais simptomais, tai psicholo- 
ginis šių simptomų interpretavimas visada yra galimas tik 
remiantis eksperimentinių pagalbinių priemonių palaikoma 
brandžios sąmonės savistaba ir tik šitaip psichologiškai iš- 
analizuoti vaiko ir pirmykščio Žmogaus stebėjimo rezultatai 
tada savo ruožtu leidžia daryti atgal einančias išvadas apie 
dvasinį vystymąsi apskritai. 

Literatūra. Kufšinaul, Untersuchungen ūber das Seelenleben des 
neugeborenen Menschen, 1859. Preyer, Die Seele des Kindes, 1882, 
16. Aufl., 1905. Sully, Untersuchungen ūber die Kindheit, 1892. Com- 
payrė, Die Entwicklung der Kindesseele, 1900. Egzer, Dėveloppement 
de V intelligence et du langage chez les enfants, 1879. Groos, Das Sec- 
lenleben des Kindes, 1904. Darwin, Der Ausdruck der Gemūtsbewe- 
gungen, 1872. Ament, Entwicklung von Sprechen und Denken beim 
Kinde,1899. E. Meumann, Die Sprache des Kindes, 1903. 2. Aufl,, 


1908. Vorlesungen zur Einfūhrung in die experimentelle Padagogik, 
2. Aufl., Bd. 1, 2; 1911-1913. Groos, Spiele des Menschen, 1899. Clara 

und W. Stern, Die Kindersprache, 1907. Wundt, Vėlkerpsychologie, 
2. Aufl., I, Kap. 3, II u. Kap. 7, LV, 6 (vaiko kalba). M. u. T. Vorl. 27. Be 
to, straipsniai leidiniuose: Zeitschrift fur Padagog. Psychol. u. exp. 
Padagogik von Meumann u. Scheibner, Archiv. fūr Padagogik von 
Brahn u. Dėring, Padagogisch-psychol. Arbeiten von M. Brahn, Wis- 
senschaftl. Beitrūgen zur Padogogik von G. Deuchler u. D. Katz. 


S 21. Dvasinio bendrumo formų vystymasis 


1. Kaip psichinis vaiko vystymasis priklauso nuo jo 5ą- 
veikos su aplinka, taip ir brandi sąmonė nuolatiniais ryšiais 
susieta su dvasinio bendrumo formomis, kuriose ji dalyvau- 
ja ir pasyviai, ir aktyviai. Daugelio gyvūnų gyvenime tokių 
bendrumo formų visiškai nėra; gyvūnų santuokose, gyvūnų 
valstybėse, gyvūnų bandose yra tik netobulų, vienokiais ar 
kitokiais tikslais apsiribojančio tokio bendrumo formų prad- 
menų. Ilgiau trunkančios iš jų - gyvūnų santuokos ir (klai- 
dingai) vadinamosios gyvūnų valstybės ($ 19, skirs. 4) - turi 
rūšies pratęsimo reikšmę, o trumpiau trunkančias formas, 
t. y. įvairius gyvūnų sambūrius, pavyzdžiui, migruojančių 
paukščių pulkus, sutelkia savisaugos būtinybė. Visais šiais 
atvejais esama tam tikrų apibrėžtų instinktų, kurie palaiko 
individų susitelkimą, todėl pastarajam būdingas toks pat 
nuo individualių įtakų mažai tepriklausantis pastovumas, 
kuriuo pasižymi instinktas apskritai. 

Taigi gyvūnų susivienijimai visuomet yra tiktai iš kokių 
nors fizinių gyvenimo tikslų išplaukiantis individualaus 
egzistavimo papildymas, 0 žinogaus vystymasis, priešingai, 
jau iš pat pradžių yra toks, kad individas su savo dvasine 
aplinka sudaro vieną visumą, kuri yra orientuota ir į fizinių 
gyvenimo reikmių tenkinimą, ir į įvairius dvasinius tikslus, 
ir šie tikslai gali įvairiai keistis. Todėl Žmogaus bendrumo 
formos labai kinta, tobulesnės iš jų įeina į nenutrūkstamą 

istorinę raidą, kuri atskirų Žmonių bendrą dvasinį gyvenimą 
išveda už netarpiško erdvinio ir laikinio ryšio ribų ir labai 
išplečia. Todėl šio vystymosi rezultatas galiausiai yra įsisą- 
moninta idėja žmonijos, kaip visuotinės dvasinės bendrijos, 
kuri pagal savitas egzistavimo sąlygas skaidosi į konkrečias 
bendrumo formas - tautas, valstybes, įvairaus pobūdžio 
kultūrines visuomenes, gimines ir šeimas. Todėl dvasinė 
bendrija, kuriai priklauso atskiras Žmogus, yra ne koks nors 
vienas junginys, o kintanti daugybė dvasinių junginių, kurie 
vienas su kitu susiję įvairiausiais būdais ir vystydamiesi vis 
labiau turtėja. 

2. Nagrinėti šį vystymąsi, jo konkrečias formas arba tik 
bendrą jų sąryšį yra ne psichologijos, o kultūros istorijos 
arba visuotinės istorijos uždavinys. Tačiau psichologija pri- 
valo aiškinti bendrąsias psichines šio vystymosi sąlygas ir iš 
šių sąlygų kylančius sielos procesus, kuriais dvasinės ben- 
drijos gyvenimas skiriasi nuo atskiro individo gyvenimo. 

Ta sąlyga, dėl kurios pasidaro galimas bet koks dvasinis 
bendrumas ir kuri visuomet dalyvauja to bendrumo plėto- 
tėje, yra kalbos funkcija. Kalba yra ta psichologinė priemonė, 
kuri padaro galimą perėjimą nuo pavienio egzistavimo prie 
vienokio ar kitokio dvasinio bendrumo, nes ji pagal savo 
kilmę priklauso prie individualių išraiškos judesių, bet 
vystydamasi tampa būtina visų bendrųjų dvasinių turinių 
forma. Šie turiniai arba tam bendrumui saviti dvasiniai 
procesai savo ruožtu suskyla į dvi klases, kurios, Žinoma 
(kaip ir individualūs vaizdiniai ir individuali valia), yra ne 
visiškai atskiri procesai, o viena su kita susijusios bendrojo 
dvasinio gyvenimo sudedamosios dalys: pirma, tai bendri 
vaizdiniai, kuriuose įgyja išraišką kaip tik vienodi baimės ir 
vilties jausmai bei afektai, taigi mitologiniai vaizdiniai; antra, 
bendri valios motyvai, kurie atitinka bendrus vaizdinius ir 
juos lydinčius jausmus bei afektus, taigi papročio normos. 

Iš mitologinių vaizdinių, veikiant paprotyje subręstančioms 
dorovės normoms, išsirutulioja religiniai vaizdiniai ir jausmai. 
Pagaliau mitologiniai ir religiniai vaizdiniai įgyja savo iš- 
raišką iš dalies kulte, iš dalies, veikiami elementarių estetinių 
jausmų, - mene, kuriame jie susilieja su šiais pastaraisiais ir 
tampa aukštesniais estetiniais jausmais. 


A. Kalba 


3. Individualus vaiko kalbos atsiradimas negali paaiš- 
kinti bendrojo kalbos vystymosi, nes vaiko kalbos mokymasis 
yra toks procesas, kuriame lemiamą įtaką turi aplinkos 
asmenų kalba (5 20, skirs. 8). Ir vis dėlto vaiko kalbos mo- 
kymasis parodo, kad fiziniai ir psichiniai vaiko sugebėji- 
mai yra palankus kalbos išmokimo veiksnys. Ir iš tikrųjų 
galima tarti, kad šie gebėjimai patys savaime, net ir nesant 
kokio nors išorinio kalbinio poveikio, turi kreipti vaiką 
į kokius nors garsų lydimus išraiškos judesius, kurie turėtų 
netobulos kalbos reikšmę. Šį spėjimą patvirtina stebėjimas 
kurčnebylių, ypač kurčnebylių vaikų, kurie auga nepatyrę 
kokio nors tikslingesnio mokymo ir tarp kurių vis dėlto 
gali plėtotis gana gyvas dvasinis bendravimas. Tačiau šis 
bendravimas tokiu atveju (kurčnebyliai priversti tenkintis 
vien tik regimais ženklais) pagrįstas natūraliu vystymusi 
gestų kalbos, kuri susideda iš reikšmes turinčių išraiškos 
judesių. Jausmus čia paprastai išreiškia miminiai, vaizdi- 
nius - pantomiminiai ženklai. Kurčnebylis pirštu nurodo 
vaizdinio objektus arba ore nubrėžia apytikrį vaizdinio 
atvaizdą, ir tai atitinkamai yra nurodomieji, arba vaizduo- 
jamieji, gestai ($ 13, skirs. 5). Kai tokie ženklai prijungiami 
vienas prie kito, atsiranda savotiški sakiniai, kuriais išsa- 
komi norai ir klausimai arba aprašomi daiktai, papasakoja- 
mi kokie nors įvykiai. Tačiau natūraliai atsirandanti gestų 

kalba visuomet apsiriboja tik konkrečių juslinių vaizdinių 
ir jų sąryšio perdavimu, o ženklų abstrakčioms sąvokoms 
išreikšti joje visiškai nėra. 

4. Pradinį garsų kalbos formavimąsi turime suprasti ne 
kitaip, o tik pagal analogiją su šios natūralios gestų kalbos 
susidarymu. Skirtumas tik tas, kad prie miminių ir panto- 
miminių gestų čia dar prisijungia trečioji gestų forma - garso 
gestai, kurie, būdami lengviau suvokiami ir turintys daug 
turtingesnių modifikacijų, labai greitai įgyja pranašumą anų 
gestų atžvilgiu. Tačiau jeigu gestai yra suprantami dėl ne- 
tarpiško santykio, susidarančio tarp judesių pobūdžio ir jų 
reikšmės, tai reikia tarti, kad toks pat santykis būdingas ir 
pradiniams garso gestams. Dar daugiau, galima manyti, kad 
pastaruosius iš pradžių palaikė miminiai ir pantomiminiai 
judesiai, ir tai visiškai atitinka gerai pastebimą nevaržomą 
tokių judesių reiškimąsi pirmykščio žmogaus kalboje ir tą 
vaidmenį, kuris jiems tenka vaikui mokantis kalbos. Taigi 
garsų kalbos vystymąsi, matyt, reikia suprasti kaip diferen- 
ciacijos procesą, kuriame iš daugybės įvairaus pobūdžio 
vienas kitą palaikančių išraiškos judesių pamažu iškyla 
kaip vienintelis išliekamąją vertę turintis garso gestas, kuris, 
kai tik jis pats įgyja pakankamai tvirtą formą, atsikrato kitų 
pagalbinių priemonių. Todėl psichologiškai šį procesą gali- 
ma išskaidyti į du vienas po kito einančius aktus: į išraiškos 
judesius, kuriuos impulsyvių valios veiksmų forma atlieka 
atskiri kokios nors bendrijos nariai, ir iš jų kalbos organų 
judesiai dėl žmogaus siekimo ką nors pranešti kitiems įgyja 
pranašumą kitų judesių atžvilgiu; ir į čia prisijungiančias 
garso ir vaizdinio asociacijas, kurios palengva stiprėja ir 
kartu iš savo pradinių kilmės centrų išplinta platesniame 
kalbančiosios bendrijos rate. 

5. Tačiau kalbos atsiradimo procese svarbų vaidmenį 
vaidina ir tolesnės fizinės ir psichinės sąlygos, kurios visą 

laiką nepaliaudamos keičia jos sudedamąsias dalis. Iš tokių 
kitimų galima išskirti du — garso kitimus ir reikšmės kitimus. 

Fiziologinė pirmųjų kitimų priežastis yra kalbos organų 
fizinių galimybių pokyčiai. Tokius kitimus sukelia, atrodo, 
iš dalies ta bendra įtaka, kurią gamtos ir kultūros sąlygų 
raida daro visai psichofizinei žmogaus organizacijai, 0 iš 
dalies tos specialios sąlygos, kurios atsiranda iš didėjančio 
įpročio atlikti artikuliacinius judesius. Pastaruoju atžvilgiu 
ypatingą reikšmę turi nuolat didėjanti artikuliacijos judesių 
sparta. Be to, skirtingos, bet vienu ar kitu atžvilgiu analo- 
giškos sudedamosios kalbos atsargų dalys veikia viena kitą; 
tiesioginės psichologinės asociacijos susidaro kaip tik tarp 
tokių kalbos vaizdinių, kurie vienaip ar kitaip - skambesiu 
ar kartu ir sąvokiniu turiniu yra giminiški (vadinamieji jun- 
giniai pagal analogiją). 

Garso kitimas orientuotas į išorinius kalbos pastolius, 
o reikšmės kitimas - į vidinį žodžių turinį. Pradinė asociacija 
tarp žodžio ir juo Žymimo vaizdinio yra kintama, nes koks 
nors skirtingas nuo ankstesniojo vaizdinys užima pastarojo 
vietą, ir tai yra toks procesas, kuris laikui bėgant gali daug 
kartų pasikartoti to paties žodžio atžvilgiu. Taigi reikšmės 
kitimas yra pagrįstas laipsniškai vykstančiais pokyčiais 
tuose asociaciniuose ir apercepciniuose ryšiuose, kurie api- 
brėžia į sąmonės fiksacinį tašką patenkančią vaizdinių kom- 
plikaciją, kai mes girdime arba tariame žodį. Todėl šį kitimą 
galima trumpai apibrėžti ir kaip kai kada asociacino, kai 
kada daugiau apercepcinio kalbinių komplikacijų vaizdinio 
komponentų poslinkio procesą, susijusį su kalbos garsų 
vaizdiniais ($ 16, skirs. 12). 

Garso ir reikšmės kitimai vyksta kartu ta prasme, kad vis 
labiau nyksta pradinis ryšys tarp garso ir reikšmės, todėl Žo- 
dis galiausiai suvokiamas tik kaip išorinis vaizdinio ženklas. 
Šis procesas yra toks nuodugnus, kad net tie garso ženklai, 

kuriuose, matyt, tas ryšys dar išlieka, t. y. onomatopėjiniai 
žodžio dariniai, yra veikiau palyginti vėlyvi antriniai pro- 
duktai garso ir reikšmės asimiliacijos, kuria siekiama atkurti 
prarastą pradinį garso ir reikšmės giminiškumą. 

Kitas tolesnis šių kartu vykstančių garso ir reikšmės kiti- 
mų padarinys yra tas, kad daugelis žodžių pamažu visiškai 
praranda savo pradinę konkrečią juslinę reikšmę ir tampa 
ženklais, žyminčiais bendras sąvokas ir išreiškiančiais aper- 
cepcines santykio bei lyginimo funkcijas bei jų produktus. 
Šitaip vystosi abstraktus mąstymas, kuris (jis būtų neįmano- 
mas be būtinų žodžio reikšmės kitimų) pats yra kūrinys 
tų psichinių ir psichofizinių sąveikų, kurios sudaro kalbos 
raidos procesą. 

6. Kadangi žodžiai, kaip kalbos sudedamosios dalys, 
nuolat kinta ir garsiniu, ir reikšminiu atžvilgiu, tai laipsniš- 
ki, nors apskritai ir lėtesni, kitimai turi vykti ir šiems elemen- 
tams jungiantis į sudėtinę visumą - sakinį. Kalba neįmanoma 
be kokios nors sintaksinės žodžių tvarkos. Todėl sakinys ir 
žodis yra vienodai esminės mąstymo formos, ir sakinys net 
yra pirmesnis, nes mintis iš pradžių yra duota kaip visuma 
ir tik tada skaidoma į sudedamąsias dalis ($ 17, skirs. 16). To- 
dėl žemesnėse kalbos pakopose kokio nors sakinio žodžius 
dažnai sunku tiksliau atskirti vieną nuo kito. Žodžių tvarkai 
taip pat negalioja kokios nors bendros normos, kaip kad jos 
negalioja ir garso bei reikšmės santykiui. Ta žodžių tvarka, 
kuriai logika, atsižvelgdama į sąvokų savitarpio loginės 
priklausomybės santykius, teikia pirmenybę, neturi kokio 
nors visuotinio psichologinio galiojimo; ši tvarka yra, matyt, 
gana vėlyvas ir daugiausia iš savavališkų konvencijų kilęs 
vystymosi produktas, kuriam yra artimos tik kai kurios 
naujesnės, sintaksiškai beveik sustingusios įprastinio pro- 
zos stiliaus kalbinės formos. Tuo tarpu pradinis principas, 
kuriam paklūsta kalbos apercepciniai ryšiai, matyt, yra tas, 

kad žodžių tvarka atitinka vaizdinių tvarką; todėl pirma eina 
kaip tik tos kalbos dalys, kurios stipriausiai išreiškia jaus- 
mą žadinančius ir dėmesį patraukiančius vaizdinius. Šitaip 
apibrėžtoje kalbinėje bendrijoje susiformuoja vienoks ar 
kitoks žodžių tvarkos taisyklingumas. Jį galima matyti jau 
natūraliuose kurčnebylių gestų ženkluose. Savaime aišku, 
šiuo atžvilgiu dėl vienokių ar kitokių ypatingų sąlygų ga- 
limi įvairiausi nukrypimai. Tačiau apskritai pasirodo, kad 
asociaciniai įpročiai veda prie vis platesnio apibrėžtų sin- 
taksinių formų fiksavimo, todėl iš dažniausiai naudojamų 
formų kylanti asociacinė trauka paprastai pamažu įtvirtina 
vis didesnį taisyklingumą ir vienodumą. 

O jeigu kalbėsime apie tolesnius sintaksinius ryšius ir 
nuolatinius jų kitimus, tai jie, be bendrame apercepcinių 
ryšių nagrinėjime nustatytų dėsnių, išplaukiančių iš vi- 
suotinai galiojančių psichinių santykio ir lyginimo funkcijų 
($ 17, skirs. 16), taip stipriai priklauso nuo kalbinių bendrijų 
specifinių polinkių ir kultūrinių sąlygų, kad jų aiškinimą 
(kad ir koks jis būtų psichologiškai svarbus) turime palikti 
tautų psichologijai. 

Literatūra. SteinHial, Einleitung in die Psychologie und Spra- 
chwissenschaft, 1. (einziger) Band, 1871. Lazarus, Leben der Seele *, 
Bd. 2, 1878. Paul, Prinzipien der Sprachgeschichte, 4. Aufl., 1909, 
Wundt, Vėlkerpsychologie, I (Die Sprache), 2. Aufl., 1904. Delbriick, 
Grundfragen der Sprachforschung, 1901. Wundt, Sprachgeschichte 
und Sprachpsychologie, 1901; Probleme der Vėlkerpsychologie, 
1911. H. Oertel, Lectures on the Study of Language, 1901. O. Dittri- 


ch, Grundzūge der Sprachpsychologie, Bd. 1, 1902. Probleme der 
Sprachpsychologie, 1913. 


B. Mitas ir religija 


7. Svarbiausioji funkcija, kurios įvairiopu veikimu pa- 
grįsti visi mitologiniai vaizdiniai, yra savito pobūdžio aper- 

cepcija, kuria visuomet pasižymi naivioji sąmonė ir kurią 
galima apibūdinti kaip įasmeninančiąją apercepciją. Šiai 
apercepcijai būdinga tai, kad apercipuojamus objektus visiš- 
kai apibrėžia paties suvokiančiojo subjekto prigimtis, todėl 
subjektas ne tik objektuose atranda savo pojūčius, afektus 
ir valingus judesius, bet ir suvokiamų reiškinių supratimą 
grindžia to meto savo sielos būsena ir susikuria vienokius ar 
kitokius vaizdinius apie tų reiškinių santykį su savo paties 
egzistavimu. Dėl tokio supratimo į objektą perkeliamos tos 
asmeninės savybės, kurias subjektas suranda pats savyje. Prie 
tokių perkeliamų savybių visada priklauso vidinės jausmų, 
afektų ir t. t. savybės, o išorinės valingų judesių ir kitokių 
žmogiškų gyvenimo apraiškų savybės paprastai objektams 
priskiriamos tik tada, kai tikrai suvokiami kokie nors jude- 
siai. Antai pirmykštis Žmogus gali tikėti, kad akmenyse, au- 
galuose, meno kūriniuose slypi vidinis jutimas bei jautimas 
ir išjų plaukiantys veiksmai; o netarpišką išorinį veikimą jis 
paprastai priskiria tik judantiems objektams, tokiems kaip 
debesys, žvaigždės, vėjai ir pan. Visais atvejais šį procesą pa- 
laiko asociacinės asimiliacijos, lengvai virstančios fantazijos 
iliuzijomis ($ 16, skirs. 11). 

8. Tačiau ši mitologinė, arba įasmeninančioji, apercepcijos 
forma apskritai yra ne kokia nors ypatinga ar net nenormali 
jos atmaina, o natūrali pradinė jos pakopa. Stebėdami vaiką 
matome aiškius tokios apercepcijos pėdsakus, kuriuos rodo 
iš dalies jo fantazavimo žaismė ($ 20, skirs. 9), o iš dalies tai, 
kad bet koks gyvesnis afektas, ypač baimė ir išgąstis, leng- 
vai sukelia jame fantastines atitinkamo jausminio pobūdžio 
iliuzijas. Tačiau tokias mitus kuriančias vaiko sąmonės ap- 
raiškas anksti pradeda mažinti ir galiausiai visai nuslopina 
aplinkos ir auklėjimo poveikis. To paties negalima pasakyti 
apie pirmykščius ir primityvių kultūrų žmones, kurių aplin- 
ka teikia jų sąmonei gausybę mitinių vaizdinių. Pastarieji iš 

pradžių atsiranda individualioje sąmonėje tuo pačiu būdu, 
po to pamažu įsitvirtina apibrėžtoje bendrijoje ir kalbos 
priemonėmis perduodami iš kartos į kartą; laipsniškai 
kintant gamtinėms ir kultūrinėms sąlygoms, šie vaizdiniai, 
žinoma, keičiasi. 

9. Kryptį, kuria vyksta šie pokyčiai, apskritai lemia 
tas faktas, kad esama sielos būsena turi esminės įtakos 
mitologinės apercepcijos pobūdžiui. Apie tai, kaip kinta 
ši sielos būsena pradedant pirmosiomis dvasinio vysty- 
mosi užuomazgomis, mes galime spręsti (nesant kitokių 
liudijimų) daugiausia iš pačių mitologinių vaizdinių vys- 
tymosi istorijos. Ši istorija parodo, kad ankstyviausieji mi- 
tologiniai minties dariniai ištisai susiję su paties Žmogaus 
likimu artimiausioje ateityje, antra vertus, juos apibrėžia 
afektai, kuriuos žadina draugų mirtis, jų prisiminimas ir 
ypač sapne iškylantys prisiminimų vaizdiniai. Iš čia kyla 
vadinamasis animizmas, t. y. visi tie vaizdiniai, kuriuose iš 
dalies mirusiųjų dvasios, iš dalies demonai, mąstomi kaip 
susiję su apibrėžtais objektais, apibrėžta vieta ar su įvairios 
paskirties procesais (augalų auginimas, žemdirbystė, jūrei- 
vystė ir pan.), vaidina vaidmenį lemtingų galių, įsikišančių 
į Žmogaus gyvenimą ir atnešančių kai kada laimę, kai kada 
nelaimę. Šio animizmo atšakos yra fetišizmas ir totemiz- 
mas, kuriuose lemtingos galios vaizdinys perkeliamas 
į atskirus aplinkos objektus, tokius kaip augalai, akmenys, 
meno kūriniai, kurie dėl kokių nors atsitiktinių išorinių 
aplinkybių žadina jausmus, arba į kokius nors gyvūnus, 
vadinamuosius toteminius gyvūnus, kuriuose (pasak pir- 
mykščio Žmogaus) įsikūnija jo protėvių sielos, o iš dalies ir 
ypatingos Žmogų saugančios dvasios. Iš visų šių reiškinių 
animizmas ir fetišizmas išsiskiria tuo, kad jie yra ne tik pri- 
mityviausieji, bet ir patvariausieji mitologinės apercepcijos 
kūriniai, kadangi jie, net ir išstūmus visus kitus mitologi- 

nius vaizdinius, toliau išlieka įvairiomis kultūrinių prie- 
tarų formomis, tokiomis kaip tikėjimas šmėklomis, burtais 
ar amuletais. 

10. Tik sąmonei pasiekus aukštesnį brandumo laipsnį, 
įasmeninanti apercepcija apima ir didžiuosius gamtos reiš- 
kinius, kurie žmogui yra reikšmingi ir juose vykstančiais po- 
kyčiais, ir tiesiogine įtaka jo gyvenimui - tai debesys, upės, 
audros, didieji žvaigždynai ir t. t. Įvairių gamtos reiškinių 
taisyklingumas, pavyzdžiui, dienos ir nakties, žiemos ir va- 
saros kaita, audrose pasirodantys reiškiniai ir pan. skatina 
kurti poetinius mitus, kuriuose daugelis vienas su kitu susi- 
jusių vaizdinių susijungia į vientisą visumą. Taip atsiranda 
gamtos mitologija. Svarbiausias jos skirtumas nuo tikėjimo 
dvasiomis ir demonais yra vaizdinių apie asmeninius dievus 
sukūrimas. Kadangi čia atskiriems dievams suteikiama 
daugiau pastovių, išliekančių savybių ir kadangi jie pamažu 
praranda buvusį ryšį su apibrėžta vieta, laiku ir procesu, tai 
jie virsta visiškai į Žmogų panašiais asmenimis, turinčiais 
antžmogišką galią. Jie garbinami kaip valdantys gamtos 
reiškinius ir žmonių likimus. Susidarius šiems plačiau ap- 
imantiems dievų vaizdiniams, demonai ir atskiros dievybės 
pamažu stumiami iš sąmonės arba susilieja su asmeniniais 
dievais kaip jų atributai arba ypatingos apraiškos. Tačiau 
šitas vaizdinių ir jausmų jungimasis ir tirštėjimas toliau 
persimeta ir į asmeninius dievus, ir tada kuris nors iš jų iš 
pradžių laikinai, po to ir ilgam laikui įgyja pranašumą prieš 
kitus. Taigi pradinė politeistinė gamtos mitologija jau anksti 
ima linkti į monoteizmą. Kita vertus, kaip šio proceso prieš- 
prieša, susiliejimas su ankstesnėmis atskiromis dievybėmis 
ir likimo demonais gali vėl atvesti prie dievų asmenybių su- 
skilimo. Kaip tik taip atsiranda atskiri vietiniai ir gimininiai 
dievai, kurie po to irgi dėl savo asmenybiškos prigimties 


349 


IV. PSICHINIO VYSTYMOSI ATMAINOS 


lengvai gali atitrūkti nuo specifinių atsiradimo sąlygų; taip 
kyla įvairios herojinių mitų formos. Kadangi su šiais mitais 
dažniausiai susipina ir įvairūs istorinių prisiminimų ele- 
mentai, tai gamtos mituose prasidėjęs sužmoginimo pro- 
cesas vyksta toliau. Dėl šių savybių herojiniam mitui, kad jis 
galėtų toliau plėtotis, reikalingas kūrybinės poetų galios įsi- 
kišimas. Todėl šis mitas tampa sudedamąja iš pradžių tauto- 
sakos, o vėliau individualios poezijos dalimi. Be to, jo atskiri 
mitiniai paveikslai (dėl to, kad blėsta jų pradiniai bruožai ir 
atsiranda naujų) patiria reikšmės pokyčių, kurie, analogiški 
kalbiniams vaizdiniams ir visada jų lydimi, padaro galimas 
toli nueinančias vidines transformacijas. Poetai ir mąstytojai 
šiam procesui daro vis didesnį poveikį. 

Einant šiuo keliu, esant stipriam iš pradžių irgi dar į pu- 
siau mitologinius vaizdinius įsitraukusio filosofinio mąsty- 
mo poveikiui, galiausiai įvyksta pradinio bendrojo mitologi- 
jos turinio suskilimas į mokslą ir religiją. Religijoje gamtiniai 
dievai ir herojai vis dažniau užleidžia vietą etiniams dievų 
vaizdiniams; tai yra tas skilimas, kuris iš dalies susijęs su 
kintančia religijos ir filosofijos sąveika. Tačiau kaip ir gamtos 
mitologijoje, etinės religijos pakopoje dėl nuolatinio senųjų 
motyvų poveikio nenutrūksta ir atgal einantys procesai. At- 
skiri dievai, demonai ir dvasios kai kada ilgesniam, kai kada 
trumpesniam laikui įsiveržia į pirmąjį sąmonės planą. Jie iš 
dalies tampa šalutine mitologinė pačios religijos sudedamą- 
ja dalimi, o iš dalies (jeigu religija juos atmeta) savarankiškai 
egzistuoja prietaruose. 


Literatūra. Tylor, Anfange der Kultur, 2 Bde., 1873. Frazer, The gol- 
den Bough, 3 Bde., 2. Aufl. Wundt, Volkerpsychologie, II (Mythus und 
Religion), 3 Teile, 1905-1909. Bd. I ?, 1910. Ethik *, Abschn. I, Kap. 2. 
Die Anfange der Philosophie und die Philosophie der primitiven 
Vėlker, Kultur der Gegenwart, VI, Abt. II. Rohde, Psyche (graikų sielų 
kultas ir tikėjimas nemirtingumu), 1894, 1903. Usener, Gotternamen, 

1896. Chantepie de Saussaye, Lehrb. Der Religionsgeschichte, 2 Bde., 
1902. N. Soderblom, Tieles Kompendium der Religionsgeschichte, 
4. Aufl., 1912. Be to, daug straipsnių leidinyje: Archiv fūr Religion- 
swissenschaft von A. Dieterich u. R. Wiinsch. 


C. Papročiai ir kultūra 


11. Kad ir kaip toli grįžtume į amžių glūdumą, papročiai 
prieš mus iškyla dviem formomis, kurias galime apibūdinti 
kaip individualias ir kaip socialines valios normas. Pirmosios 
normos reguliuoja Žmogaus elgesį įvairiuose jo užsiėmi- 
muose ir bendraujant su kitais žmonėmis; antrosios normos 
apibrėžia bendro gyvenimo normas pirmykštėje Žmonių 
bandoje, šeimoje, valstybėje ir kituose visuomeniniuose su- 
sivienijimuose. Taigi ir individualios, ir socialinės papročių 
normos susijusios su visuomeniniu gyvenimu, bet pirmosios 
liečia atskirų Žmonių elgesį visuomenėje, o antrosios - visuo- 
menės narių elgesį jų bendrojoje, bendro gyvenimo formas 
apibrėžiančioje veikloje. 

Individualios papročių valios normos daugeliu atžvilgių 
neaiškiais pradmenimis susietos su mito vystymusi tokiu 
būdu, kuris atitinka vidinių motyvų santykį su išoriniais va- 
lios veiksmais. Visur, kur tik galime bent kiek patikimai iš- 
tirti tokius papročius, jie pasirodo kaip tam tikrų kulto formų 
transformacijos produktų liekanos. Antai kultūringų tautų 
šermenų pobūdis ir kitos laidojimo ceremonijos išlaiko ryšį 
su primityviais protėvių kultais, daugybė prie apibrėžtų 
dienų, prie metų laikų kaitos, prie žemės dirbimo ir derliaus 
nuėmimo priderintų švenčių ir papročių grąžina mus į anks- 
tesnius demonų kultų ir gamtos mitų laikus; sveikinimosi 
papročiai kai kuriomis savo formomis rodo kilmę iš senųjų 
maldų ceremonijų ir t. t. 

Ojeigu kalbėsime apie socialines papročių normas, tai jas 
apskritai visada galima paaiškinti gyvenimo sąlygų reikalavi- 

mais ir tų reikalavimų sukeliamu siekimu, kurio artimiau- 
sias motyvas - apsaugoti save ir išlaikyti savo giminę. Tai 
yra išorinės gyvenimo sąlygos, kurios iš pat pradžių vertė 
įsigyti drabužių ir būstą, apsirūpinti maistu, lėmė pradines 
visuomenės skaidymosi formas. Lygiai taip praktinio tik- 
slingumo reikalavimams paklūsta ir tie gyvenimo formų 
pokyčiai, kurie įvyksta dėl nuolatinių gamtinių ir kultūrinių 
santykių transformacijų. Ypač tai pasakytina apie pačias 
ankstyviausias bendro gyvenimo formas ir iš jų laipsniškai 
atsirandančius siauresnius ar platesnius visuomeninius ry- 
šius. Šitaip pirmykštės bandos, kuriose žmonės iš pradžių 
gyveno, išorinių gyvenimo sąlygų verčiamos ir didėjant jose 
individų skaičiui, suskyla iš pradžių į keletą tolesnių bandų. 
Tačiau pastarosios ir po savo išsiskaidymo dar dažniausiai 
sudaro toliau išliekančią gynybinę sąjungą, kuri, bendrau- 
jant išsiskyrusių bandų giminėms, skatino burtis į bendras 
šeimas, iš kurių dar aukštesnėje raidos pakopoje susidarė 
atskiros šeimos. O pati banda po to, kai jos narių savitarpio 
santykiai, kurie iš pradžių priklausė nuo grynai momenti- 
nių poreikių, pagaliau pradėjo paklusti pastovesnėms regu- 
liuojančioms taisyklėms, virto gimininė organizacija (gentinė 
santvarka). Nepriklausomai nuo šios organizacijos, grei- 
čiausiai jau primityvioje bandoje formuojasi vyrų sąjungos, 
kurios dėl didėjančio gynybos poreikio ir įvairių karinių Žy- 
gių pamažu įgyja tvirtesnį pavidalą ir ardydamos pradinius 
giminystės ryšius gimininę santvarką pakeičia vienokiomis 
ar kitokiomis politinės organizacijos formomis. 

12. Kaip kalboje ir mite, taip ir papročiuose vystymąsi 
lydi transtormuojantys reikšmės pokyčiai. Dėl to atsiranda 
individualių normų daugiausia dvejopo pobūdžio metamor- 
fozės. Per vienas metamorfozes pradinis mitologinis moty- 
vas nyksta ir jo vietos paprastai neužima koks nors naujas 
motyvas: paprotys tada išlieka vien dėl asociacinio įpročio, 

bet jis praranda savo prievartinį pobūdį, silpsta jo išorinės 
reiškimosi formos. Per kitas metamorfozes pradinius mi- 
tinius bei religinius tikslus pakeičia doroviniai ir socialiniai 
tikslai. Abi metamorfozių rūšys kai kada gali būti glaudžiai 
susijusios; ir net ten, kur koks nors paprotys tiesiogiai ne- 
sisieja su apibrėžtu socialiniu tikslu, kaip kad galima pa- 
sakyti, pavyzdžiui, apie įvairias padorumo ar mandagumo 
taisykles, madas ir panašius dalykus, tas paprotys susijęs su 
socialiniais tikslais netiesioginiu būdu, nes vienodų normų 
visiems kurios nors bendrijos nariams buvimas yra visuo- 
meninį gyvenimą, o kartu ir bendrą kultūrą skatinantis 
veiksnys. 

Priešinga kryptimi paprastai vyksta papročių socialinių 
normų pokyčiai, per kuriuos daugiau negu anksčiau nuro- 
dytu atveju senoji reikšmė išlieka greta naujosios. Todėl čia 
metamorfozė remiasi daugiausia pradinio tikslo asociacija 
su vėliau atsirandančiais motyvais; prie prievartinių gyve- 
nimo sąlygų vienur anksčiau, kitur vėliau prisideda religi- 
niai bei mitologiniai motyvai. Normos, kurios iš pradžių 
kilo dėl apibėžtų gyvenimo instinktų prievartos, dabar 
suvokiamos kaip dievų priesakai arba bent jau siejamos su 
kokiu nors jas įšventinančiu religiniu kultu. Bendrų puota- 
vimų būdai, bendrų gyvenamųjų būstų įrengimas, sutartys 
ir sąjungos, karo paskelbimas ir taikos sudarymas, santuo- 
kos dabar įgyja ryšį su mitologiniais vaizdiniais arba patys 
paskatina mitologinę apercepciją, todėl iš šito socialinių 
papročių rato atsiranda naujos dievybės. Pagaliau, laips- 
niškai blėstant mitologiniams vaizdiniams, ir čia gali vykti 
atgal einančios metamorfozės, kai paprotį lydintys religi- 
niai reiškiniai arba visai išnyksta, arba išlieka kaip reikšmę 
praradę įpročiai. 

Čia aptartos psichologinės transformacijos kartu yra pa- 
rengiamoji pakopa atsišakoti trims gyvenimo sritims - pa- 

pročiams, teisei ir dorovei. Teisę ir dorovę galima traktuoti 
kaip ypatingas į socialinius tikslus nukreiptų papročių 
raidos atmainas. Tačiau smulkesnis šios raidos procesų ir 
jos diferenciacijos nagrinėjimas priklauso specialiai tautų 
psichologijos sričiai, o teisės ir dorovės atsiradimo aprašy- 
mas - dar, be to, ir kultūros istorijos bei etikos sričiai. 


Literatūra. Lubbock, Die vorgeschichtliche Zeit, 2 Bde., 1874. 
L. H. Morgan, Die Urgesellschaft, 1891. H. Schurtz, Urgeschichte 
der Kultur, 1900. Altersklassen und Mannerverbande, 1902. Spencer, 
Soziologie, Bd. 2 u. 3, 1887-1889. Frazer, Totemism and Exogamy, 
4 vol., 1910. Westermarck, Ursprung und Entwicklung der Moralbeg- 
riffe, 2 Bde., 1907-1909. von Iherinę, Der Zweck im Recht, Bd. 1, 2, 
1877-1883. Wundt, Elemente der Vėlkerpsychologie, 1912. Ethik *, 
Abschn. I, Kap. 3. 


D. Bendras tautų psichologijos raidos pobūdis 


13. Kalba, mitas ir papročiai yra glaudžiai susietos dvasi- 
nės raidos atmainos, kurios bendrajai psichologijai pirmiau- 
sia todėl yra labai svarbios, kad jų nagrinėjimas dėl joms bū- 
dingos palyginti pastovesnės prigimties visuotinai galiojan- 
čius psichinius procesus leidžia pažinti ir analizuoti aiškiau 
negu ne tokius patvarius individualios sąmonės darinius. Be 
to, šios atmainos yra prielaida visų sudėtingesnių individua- 
lios sąmonės dvasinių procesų, kurie ypač glaudžiai susiję 
su kalba ir kurių tėkmė individualioje sąmonėje priklauso 
nuo kalboje nusistojusių bendrojo mąstymo dėsnių. Jau ap- 
tardami apercepcinės analizės ir sintezės procesus, turėjome 
nurodyti tuos šių procesų poveikius, kurie įgyja savo išraiš- 
ką kalboje ($ 17, skirs. 15). Kaip šiuo individualios sąmonės 
vystymuisi svarbiu atveju, taip ir tautų psichologijos srityje 
psichiniai procesai, kurie yra stebimų reiškinių pagrindas, 
atsiskleidžia pirmiausia kalba reiškiamų vaizdinių savybė- 
mis ir kitimais, o apie vaizdinių žadinamus ir juos lydinčius 

jausmus paprastai galime spręsti tik netiesiogiai, iš bendro 
faktų sąryšio ir pasitelkdami mums žinomas sąlygas. 

Esminiai ir pasikartojantys bet kokio kalbos, mito ir pa- 
pročių vystymosi procesai vaizdinio srityje yra pirmiausia 
trys vienas su kitu susiję vaizdinių sutirštėjimo, užtamsinimo 
ir persistūmimo reiškiniai. Vaizdiniai sutirštėja, kai keletas iš 
pradžių atskirų vaizdinių dėl pasikartojančios arba stipriais 
jausmo komponentais pasižyminčios asociacijos susijungia 
ir galiausiai apercepcijoje tampa viena nedaloma visuma. 
Kadangi šiame procese atskiros sudedamosios dalys irgi 
daugiausia dėl jų intensyvesnio jausminio poveikio aperci- 
puojamos aiškiau negu kitos, tai pastarosios užtamsinamos 
ir galiausiai gali visiškai išnykti iš kompleksinio produkto. 
Tokiu būdu savaime įvyksta vaizdinių persistūmimai, kurių 
galutiniai produktai, ypač tada, kai sutirštėjimo ir užtam- 
sinimo procesai vienas po kito kartojasi ir apima kintamas 
sudedamąsias dalis, gali būti visiškai skirtingi nuo pradinio 
vaizdinio. Įvairiomis šio proceso atmainomis pagrįsti Žo- 
džių reikšmės kitimai kalboje, be to, mitologinių vaizdinių 
ir papročių metamorfozės; ir kiekvienas iš šių transformaci- 
jos procesų gali daryti poveikį kitiems. Antai žodžių reikš- 
mės pokyčiai lengvai gali sukelti su jais susietų mitologinių 
vaizdinių kitimus, o šie savo ruožtu vėl daro poveikį aniems 
pokyčiams. Lygiai taip kalba, mitologiškai aiškindama var- 
dus, jeigu tam esama motyvų, gali kurti tiesiog mitologinius 
vaizdinius, arba šie vaizdiniai gali apibrėžti kryptį, kuria 
eina vardų ir žodžių sudarymas. 

Ir visuose tautų psichologijos reiškiniuose pirmiausia 
į akis krinta vaizdinio procesai; tačiau psichologinė analizė 
rodo, kad ir susidarant pradiniams vaizdiniams, ir laips- 
niškai jiems transformuojantis lemiami veiksniai yra juos 
lydintys jausmo ir valios procesai. Antai jau tuos pradinius 
garso gestus, kuriuos laikome kalbos pradžia, turime supra- 


355 


IV. PSICHINIO VYSTYMOSI ATMAINOS 


sti kaip paprastus impulsyvius veiksmus, kurie seka kokį 
nors jausmiškai stiprų įspūdį ir kartu žymi jį aplinkiniams 
asmenims iš karto lengvai atpažįstamu būdu arba padedant 
dar ir kokiems nors kitiems gestams (skirs. 4). Jausmų įtaka 
šitaip prasidedančiai bendrojo mąstymo vystymosi eigai 
aiškiai atpažįstamus pėdsakus palieka ypač mitologiniuose 
vaizdiniuose. Čia įasmeninanti mitologijos apercepcija nuo 
brandesnės sąmonės visų pirma skiriasi tuo, kad iš subjekto 
į objektus ne tik perkeliamos bendrosios formalios sąlygos 
ir juslinis suvokiamų pojūčių turinys, bet kad subjektas su- 
teikia objektams bendrą savo jausmo ir valios būseną. Vilties 
kupinam Žmogui objektas tampa jį ginančia dvasia, baimės 
kupinam - siaubą keliančiu demonų; gamtos reiškiniuose 
žmogus įžvelgia valią, kuri atitinka ir asociaciją su jo paties 
valios veiksmais, ir poveikį, kurį jie daro jo jausmui. Lygiai 
taip vaizdinių sutirštėjimo, užtamsinimo ir persistūmimo 
procesus pirmiausia galima traktuoti kaip simptomus tų 
jausmo būklės kitimų, kurie iš pradžių transformuoja mite 
ir paprotyje slypinčias reikšmes ir po to iš čia daro poveikį 
kalbai. 

14. Taigi dvasinėse bendrijose ir jose iškylančiuose kal- 
bos, mito ir papročių raidos procesuose susiduriame su 
tokiais dvasiniais sąryšiais ir sąveikomis, kurie esminiais at- 
žvilgiais skiriasi nuo individualios sąmonės darinių sąryšio, 
tačiau yra ne mažiau tikri negu šis pastarasis. Šia prasme 
vaizdinių ir jausmų sąryšį kokios nors tautinės bendrijos vi- 
duje galima vadinti bendrąja sąinone, o jai savitą valios kryp- 
tį - bendrąja valia. Tačiau čia, žinoma, nereikia užmiršti, kad 
šios sąvokos nereiškia kažko, kas egzistuoja už individualių 
sąmonės ir valios procesų, kaip ir pati bendrija yra ne kažkas 
kita kaip atskirų Žmonių ryšys. Kadangi iš šio ryšio atsiran- 
da tokie dvasiniai produktai, kuriems sukurti pavienis žmo- 
gus turi tik sunkiai pastebimus sugebėjimus, ir kadangi šis 

ryšys nuo pat jaunų dienų yra lemiamas žmogaus vystymo- 
si veiksnys, tai jis yra ne mažiau svarbus psichologijos ob- 
jektas kaip ir individuali sąmonė. Juk būtinas psichologijos 
uždavinys - išsiaiškinti tas sąveikas, iš kurių kyla bendroji 
sąmonė ir bendroji valia su visais jų ypatumais. 

14*. Iš dvasinių bendrijų egzistavimo plaukiantys faktai 
į psichologijos uždavinių ratą pateko tik naujausiais lai- 
kais. Anksčiau tokios rūšies problemos arba priklausė kai 
kuriems atskiriems dvasios mokslams (kalbotyrai, istorijai, 
teisei), arba, kai šios problemos buvo bendresnio pobūdžio, 
buvo paliekamos filosofijai, t. y. metafizikai. Kai su tokiomis 
problemomis susidūrė psichologija, ji, kaip ir jai artimi mok- 
slai, dažniausiai likdavo priklausoma nuo refleksinio vul- 
gariosios psichologijos požiūrio; tokia psichologija linkusi 
visus iš žmonių bendravimo kylančius dvasinius kūrinius 
traktuoti, kiek tik tai įmanoma, kaip valingus, iš pat pradžių 
į apibrėžtus naudingus tikslus nukreiptus žmonių išradi- 
mus. Šis požiūris pagrindinę filosofinę išraišką įgijo „valsty- 
bės sutarties“ teorijoje, pagal kurią dvasinis bendrumas ap- 
skritai yra ne kas nors pradiška ir natūralu, o tik vienokios ar 
kitokios individų sumos savavališkas susivienijimas. Tokios 
antipsichologiškos ir tautų psichologijos problemų atžvilgiu 
visiškai bejėgės sampratos įsigalėjimo rezultatas yra tai, kad 
dar ir šiandien bendrosios sąmonės ir bendrosios valios 
sąvokos dažnai labai primityviai suprantamos. Užuot šias 
sąvokas traktavus kaip kokios nors bendrijos individų fakti- 
nio sutarimo ir faktinės sąveikos išraišką, linkstama įžvelgti 
už jų kažkokias mitologines esybes arba bent jau metafizinę 
substanciją. Po to, kas anksčiau pasakyta, nereikia toliau 
įrodinėti tokių nuomonių klaidingumo. Tačiau į akis krinta 
tai, kad tokios nuomonės yra kilusios iš piktnaudžiavimo 
substancijos sąvoka, kuri ilgai viešpatavo psichologijoje, ir 
galų gale substancija ir realybė buvo prilygintos viena kitai. 

Šis sąvokų suplakimas aiškiai rodo vidinę vulgaraus spiri- 
tualizmo giminystę su materializmu, su kuriuo jis kovoja 
(plg. $ 2, skirs. 1). 

V. PSICHINIO PRIEŽASTINGUMO 
PRINCIPAI IR DĖSNIAI 


6 22. Sielos sąvoka 


1. Bet kokio patyriminio mokslo tiesioginis turinys 
yra apibrėžti patyrimo faktai, kurių savybes ir savitarpio 
santykius jis siekia ištirti. Tačiau, spręsdamas šį uždavinį, 
mokslas susiduria su visuotinėmis pagalbinėmis sąvokomis, 
kurių nėra netarpiškame patyrime ir kurios įgyjamos tiktai 
iš pastarojo loginio formavimo; tokios sąvokos mokslui yra 
būtinos, jeigu tik jis nenori visiškai atsisakyti sieti faktus, 
pajungdamas juos tam tikriems principams. Visuotiniau- 
sia tokio pobūdžio pagalbinė sąvoka, kuria naudojasi visi 
patyriminiai mokslai, yra priežastingumo sąvoka. Ji kyla iš 
mąstymo poreikio tvarkyti visą mūsų patyrimą pagal jo 
priežastis bei pasekmes ir visur, kur tik toks neprieštaringo 
sąryšio nustatymas susiduria su kliūtimis, šalinti jas naudo- 
jantis šalutinėmis pagalbinėmis sąvokomis, nors jos būtų ir 
hipotetinio pobūdžio. Šia prasme visas pagalbines sąvokas, 
su kuriomis apskritai susiduriame interpretuodami kokią 
nors patyrimo sritį, galima traktuoti kaip visuotinio priežas- 
tingumo principo taikymą: jos pateisinamos, kai jų šis prin- 
cipas reikalauja arba bent jau siūlo kaip daugmaž tikėtinas; 
jos nepateisinamos, jeigu pasirodo esančios tik savavališkos 
fikcijos, kurios kyla iš kokių nors dalykui svetimų motyvų ir 
nieko neduoda patyrimo interpretavimui. 

2. Antai materijos sąvoka yra fundamentali pagalbinė 
gamtos mokslo sąvoka. Savo bendriausia reikšme ji žymi 
visatoje, mūsų manymu, esantį pastovų substratą, kurio 
veikimu aiškiname visus gamtos reiškinius. Šia prasme be 
materijos sąvokos negali apsieiti joks gamtamokslinis aiš- 
kinimas. Todėl jeigu naujausiais laikais kaip viešpataujantį 
principą buvo mėginama iškelti energijos sąvoką, tai tuo 
materijos sąvoka buvo ne pašalinta, o tik jai suteiktas kitas 
turinys. Tačiau šį turinį materijos sąvokai visuomet suteikia 
tiktai antroji pagalbinė sąvoka, kuri susijusi su materijos 
priežastiniu veiksmingumu. Ligi šiol gamtos moksle galiojanti 
materijos sąvoka, kuri remiasi mechanine Galilei'aus fizika, 
kaip pagalbine sąvoka naudojasi jėgos sąvoka; pastaroji api- 
brėžiama kaip masės ir pagreičio sandauga. Energijos fizika 
vietoj jos siekia visur naudotis energijos sąvoka, kuri specia- 
lia mechaninės energijos forma apibrėžiama kaip pusė ma- 
sės ir greičio kvadrato sandaugos. Kadangi energijos, kaip ir 
jėgos, buveinė yra objektyvioji erdvė ir kadangi, esant api- 
brėžtoms sąlygoms, taškai, iš kurių išteka energija, irgi gali 
keisti savo vietą erdvėje kaip ir taškai, iš kurių išteka jėgos, 
tai abiem atvejais išlieka tik materijos kaip kažkokio erdvėje 
glūdinčio substrato sąvoka. Ir vienintelis vis dėlto svarbus 
skirtumas čia yra tas, kad naudodami jėgos sąvoką tariame, 
jog gamtos reiškinius galima redukuoti į mechaninį judėji- 
mą, o naudodami energijos sąvoką greta judėjimo savybės, 
esant pastoviai energijos formai, materijai priskiriama dar ir 
kokybiškai skirtingų energijos formų vienos kita pavirtimo 
savybė, šiuo atveju pastoviam išliekant energijos dydžiui. 

3. Kaip materijos sąvoka yra pagalbinė gamtos mokslo 
sąvoka, taip sielos sąvoka yra pagalbinė psichologijos są- 
voka. Ji taip pat yra būtina, nes mums reikia kokios nors 
reziumuojančios sąvokos, kuri apimtų individualios 5ą- 
monės psichinių patyrimų visumą, tačiau, Žinoma, ir čia 

šios sąvokos turinys turi būti visiškai priklausomas nuo tų 
tolesnių pagalbinių sąvokų, kuriomis tiksliau apibrėžiama 
psichinio priežastingumo prigimtis. Siekdama apibrėžti šį 
turinį, psichologija iš pradžių ėjo gamtos mokslo pramintu 
taku: sielos, kaip ir materijos, sąvoką pirmiausia ji kildino 
ne iš empirinio aiškinimo poreikių, o veikiau iš fantazijos 
kupino siekimo konstruoti visuotinį pasaulio sąryšį. Tačiau 
jeigu gamtos mokslas seniai praaugo šią mitologinę sąvokų 
sudarymo stadiją ir atskirais joje kilusiais vaizdiniais pasi- 
naudojo tik tam, kad turėtų griežtesnio sąvokų sudarymo 
pamatą, tai psichologijoje mitologinė metafizinė sielos sąvo- 
ka išliko iki pat naujausiųjų laikų, o iš dalies vyrauja dar ir 
dabar. Paprastai ja naudojamasi ne kaip visuotine pagalbine 
sąvoka, kuri padarytų galimą pirmiausia psichinių faktų su- 
siejimą, po to leistų juos priežastiniu būdu interpretuoti, - ja 
naudojamasi kaip priemone, kuri patenkintų mūsų poreikį 
turėti visuotinį pasaulio vaizdą, kiek įmanoma labiau ap- 
imantį ir gamtą, ir mūsų individualų egzistavimą. 

4. Šio mitologinio metafizinio poreikio pagrindas - įvai- 
riomis formomis pasireiškianti substancialistinė sielos sąvoka. 
Nors šios sąvokos formavimosi procese nuolat reiškėsi 
siekimai jos sukurtoje dirvoje skaitytis ir su psichologinio 
priežastinio aiškinimo reikalavimais, tačiau tokie siekiai iš- 
kildavo tik kaip papildomas veiksnys. Akivaizdu ne tik tai, 
kad vien psichologinis patyrimas, nesaistomas jam svetimų 
metafizinių motyvų, niekada nebūtų atvedęs prie substan- 
cialistinės sielos sąvokos, bet ir tai, kad ši savoka neabejo- 
tinai pakenkė pačiam patyrimo supratimui. Pavyzdžiui, 
be tokio išankstinio nusistatymo vargu ar būtų įmanomas 
požiūris, kad visi psichiniai turiniai iš esmės yra vaizdiniai 
ir kad pastarieji yra daugmaž nekintami objektai. Be to, apie 
substancialistinės sielos sąvokos klaidingumą liudija ir tas 
glaudus ryšys, kuris šią sąvoką sieja su materialios substan- 

cijos sąvoka. Ji traktuojama arba kaip tapati su šia pastarąja, 
arba, jeigu ir pripažįstamas jos savitumas, tai vis dėlto vi- 
suotiniausias formalus jos požymis įžvelgiamas apibrėžtoje 
vieno materialios substancijos elemento - atomo sąvokoje. 

5. Taigi pagal dvi anksčiau minėtas metafizinės psicholo- 
gijos kryptis ($ 2, skirs. 1) galima skirti dvi substancialistinės 
sielos sąvokos formas: materialistinę, kuri psichinius proce- 
sus traktuoja kaip materijos arba kokių nors materialių kom- 
pleksų (tokių kaip sudedamosios smegenų dalys) apraiškas; 
ir spiritualistinę, kuri tuos procesus laiko netįsios, todėl ne- 
dalomos ir nekintamos specifiškai dvasinės prigimties esy- 
bės būsenomis ir kitimais. Pastaruoju atveju arba materija 
suprantama kaip susidedanti iš panašių dvasinių žemesnio 
laipsnio atomų (monistinis, arba monadologinis, spiritualiz- 
mas), arba sielos atomas pripažįstamas specifiškai skirtingu 
nuo tikrosios materijos (dualistinis spiritualizmas). (Plg. su 
S 2, skirs. 10? pateikta schema.) 

Nei ta, nei kita sielos substancialios sąvokos forma netin- 
ka psichologiniam patyrimui interpretuoti. Materializmas 
apskritai pašalina psichologiją, kad jos vietą užimtų kažka- 
da ateityje būsianti tariamoji smegenų fiziologija arba (jeigu 
jis leidžiasi į teorijų kūrimą) - abejotinos ir nepakankamos 
hipotezės iš smegenų fiziologijos srities. Toks požiūris, atsi- 
sakydamas psichologijos kaip tokios, kartu visiškai atsisako 
ir paties uždavinio suteikti dvasios mokslams kokį nors įma- 
nomą pagrindą. Spiritualizmas, tiesa, psichologijos kaip to- 
kios nepašalina, bet tikrąjį patyrimą jame nustelbia visiškai 
savavališkos metafizinės hipotezės, kurios užtemdo nesuin- 
teresuotą psichinių procesų stebėjimą. Tai paprastai reiškia- 
si tuo, kad ši metafizinė kryptis jau iš pat pradžių klaidingai 
apibrėžia psichologijos uždavinį, nes čia vidinis ir išorinis 
patyrimas traktuojami kaip dvi visiškai heterogeniškos, bet 
kažkokia išorine sąveika viena su kita susijusios sritys. 

6. Tačiau, kaip jau esame sakę ($ 1, skirs. 2), gamtamok- 
slinis ir psichologinis patyrimas apskritai yra dvi sudeda- 
mosios dalys vieno ir to paties patyrimo, matomo iš skirtingų 
taškų; gamtos mokslas patyrimą traktuoja kaip objektyvių 
reiškinių sąryšį ir todėl (dėl abstrahavimosi nuo pažįstan- 
čiojo subjekto) kaip tarpišką, o psichologija jį traktuoja kaip 
netarpišką ir pirminį. 

Jeigu šis santykis yra pripažįstamas, tai sielos substancia- 
listinės sąvokos vietą savaime užima jos aktualistinė sąvoka 
kaip svarbiausioji psichinių procesų supratimui. Kadangi 
psichologinis patyrimo traktavimas yra gamtamokslinio 
traktavimo papildymas, o jo turinys yra netarpiška vyks- 
mo tikrovė, tai šiame traktavime neįmanomos hipotetinės 
pagalbinės sąvokos, kurios yra būtinos gamtotyrai, nes pa- 
starosios prielaida yra nuo subjekto nepriklausomų objektų 
buvimas. Šia prasme sielos aktualistinė sąvoka nėra tokia są- 
voka, kuriai reikėtų, kaip kad materijos sąvokai, hipotetinių 
apibrėžimo elementų, kad būtų galima tiksliau apibrėžti jos 
turinį; priešingai, tokius elementus ji atmeta iš pat pradžių, 
nes ji sielos esme laiko netarpišką pačių procesų tikrovę. 
Kadangi svarbi sudedamoji šių procesų dalis, vaizdinio 
objektų visuma, kartu yra gamtamokslinio traktavimo būdo 
turinys, tai tuo jau pasakoma, kad substancialumo ir aktua- 
lumo sąvokos nukreiptos į visuotinį patyrimą, tik jis abiem 
atvejais interpretuojamas visiškai skirtingais požiūriais. 
Jeigu patyrimo pasaulyje abstrahuojamės nuo pažįstančiojo 
subjekto, tai jis iškyla kaip viena kitą veikiančių substancijų 
įvairovė; o jeigu šį pasaulį suvoksime kaip bendrą, patį sub- 
jektą apimantį to subjekto patyrimo turinį, tai jis mums pasi- 
rodys kaip vienas su kitu susijusių įvykių įvairovė. Kadangi 
pirmuoju atveju reiškiniai pasirodo kaip išoriniai ta prasme, 
kad jie vienodai egzistuotų ir tada, jeigu pažįstančiojo sub- 
jekto apskritai nebūtų, tai gamtamokslinė patyrimo forma 

dar vadinama ir išoriniu patyrimu. O antruoju atveju visas 
patyrimo turinys traktuojamas kaip netarpiškai esantis pa- 
čiame pažįstančiajame subjekte, todėl psichologinis požiūris 
vadinamas vidinio patyrimo požiūriu. Todėl šia prasme iš- 
orinio ir vidinio patyrimo apibūdinimai visiškai sutampa 
su jo kaip tarpiško ir netarpiško, arba kaip objektyvaus ir 
subjektyvaus, patyrimo apibūdinimais. Visi šie pavadinimai 
žymi ne skirtingas patyrimo sritis, o skirtingus vienas kitą 
papildančius visiškai vientiso patyrimo pasaulio analizės 
požiūrius. 

7. Tai, kad iš šių dviejų traktavimo būdų gamtamokslinis 
anksčiau įgijo tam tikrą užbaigtumą, yra visiškai supranta- 
ma, turint galvoje praktinį interesą, kuris visuomet susijęs 
su dėsningų gamtos reiškinių, kurie suprantami kaip nuo 
subjekto nepriklausantys, nustatymu. Dėl gamtamokslinio 
pažinimo prioriteto ilgą laiką gamtamokslinis ir psichologi- 
nis požiūriai buvo iš dalies suplakami, todėl neišvengiamai 
atsirado įvairių psichologinės substancijos sąvokų. Ir ta pa- 
grindinių principų reforma, kuri teigė, kad psichologinio 
uždavinio savitumą lemia ne kokia nors speciali patyrimo 
sritis, O pats visų mums duotų patyrimo turinių (jų netarpiš- 
koje, hipotetinių pagalbinių sąvokų nepakeistoje tikrovėje) 
suvokimo būdas, iš pradžių įvyko ne psichologijoje, o atski- 
ruose dvasios moksluose. Juose dvasinių procesų supratimas 
aktualumo sąvokos orientuotu požiūriu jau seniai buvo ta- 
pęs įprastu dalyku, kol toks supratimas atėjo ir į psichologi- 
ją. Šis neleistinas psichologijos ir dvasios mokslų fundamen- 
talių principų išsiskyrimas kartu gali paaiškinti ir tą faktą, 
kodėl ligi šiol psichologija bemaž negalėjo atlikti svarbios 
savo paskirties - būti visų dvasios mokslų pamatu. 

8. Aktualumo sąvokos suponuotas požiūris kartu iš- 
sprendžia ir tą ginčytiną klausimą, kuris ilgą laiką skaldė 
metafizines psichologijos sistemas — kūno ir sielos santykio 

klausimą. Jeigu kūnas ir siela abu laikomi substancijomis, 
tai tas santykis lieka mįslė, kad ir kaip būtų apibrėžiamos 
abiejų substancijų sąvokos. Juk jeigu jos yra tos pačios rūšies 
substancijos, tai skirtingas gamtamokslinio ir psichologinio 
pažinimo turinys yra nesuprantamas, ir tada nelieka nieko 
kita, kaip visiškai neigti kurios nors iš šių dviejų pažinimo 
formų savarankišką reikšmę. O jeigu jos yra ne tos pačios 
rūšies substancijos, tai jų ryšys yra nesiliaujantis stebuklas. 
Aktualizmo teorijos suponuotas požiūris netarpišką vyks- 
mo tikrovę mato pačiame psichologiniame patyrime. Mūsų 
fiziologinė kūniško organizmo sąvoka yra tik šio patyrimo 
dalis, kurią mes, kaip ir visus kitus gamtamokslinio pažini- 
mo turinius, įgyjame tik remdamiesi nuo pažįstančio sub- 
jekto nepriklausančių objektų buvimo prielaida. Kai kurios 
sudedamosios šio tarpiško pažinimo dalys gali atitikti kai 
kurias ano netarpiško pažinimo dalis, tačiau tai nereiškia, 
kad kurį nors vieną iš jų galima paaiškinti kitu arba redu- 
kuoti į kitą. Veikiau tokia redukcija jau savaime atkrinta dėl 
abiem atvejais visiškai skirtingų supratimo išeities taškų. 
Kadangi šių pažinimų savitumas kyla ne iš skirtingų patyri- 
mo objektų, o visada yra pagrįstas tik skirtingais požiūriais 
į patyrimą, tai tarp abiejų, t. y. gamtamokslinio ir psichologi- 
nio, nagrinėjimo būdų vis dėlto turi egzistuoti tam tikri pa- 
stovūs santykiai. Be to, visiškai aišku, kad gamtamokslinis 
pažinimas niekada negali išsemti viso tikrovės turinio ir kad 
yra daug svarbių faktų, kurie mums yra prieinami tik netar- 
piško, arba psichologinio, patyrimo forma. Mūsų subjekty- 
vioje sąmonėje prie jų priklauso viskas, kas neturi vaizdinio 
objekto pobūdžio, t. y. tokio turinio, kuris tiesiai susijęs su 
išoriniais objektais; toks yra visas mūsų jausmų pasaulis, ko! 
mes juos traktuojame tik jų subjektyvios reikšmės požiūriu. 

9. Teiginys, kad visi tie patyrimo turiniai, kurie tuo 
pačiu metu priklauso ir tarpiškam, gamtamoksliniam, ir 

netarpiškam, psichologiniam, nagrinėjimo būdui, santy- 
kiauja vienas su kitu taip, kad tos srities viduje kiekvieną 
elementarų procesą psichinėje pusėje atitinka elementarus 
procesas fizinėje pusėje, vadinamas psichofizinio paralelizino 
principu. Šis principas savo empirine psichologine reikšme 
yra visiškai skirtingas nuo kai kurių metafizinių teiginių, 
kurie kartais apibūdinami tuo pačiu vardu, bet iš tikrųjų turi 
visiškai kitokią reikšmę. Visus šiuos metafizinius teiginius 
maitinanti dirva yra psichologinės substancijos hipotezės, 
ir jie kūno ir sielos savitarpio santykio problemą mėgina iš- 
spręsti tuo būdu, kad jie arba taria esant dvi realias substan- 
cijas, kurių savybės skirtingos, bet jų kitimai paralelūs, arba 
taria esant vieną substanciją su dviem skirtingais atributais, 
kurių modifikacijos turi atitikti vienos kitas. Abiem atvejais 
metafizinis paralelizmo principas pagrįstas tuo teiginiu, kad 
kiekvieną fizinį reiškinį atitinka psichinis, ir atvirkščiai; arba 
kitaip: dvasinis pasaulis yra kūniškojo atspindys, kūniška- 
sis pasaulis - objektyvus dvasinio pasaulio realizavimas. 
Tačiau šis teiginys yra visiškai neįrodoma prielaida, kurią 
taikant psichologijai krypstama į bet kokiam patyrimui 
prieštaraujantį intelektualizmą. Tuo tarpu psichologinio 
principo, kurį esame anksčiau suformulavę, prielaida yra ta, 
kad yra tik vienas patyrimas, kuris tapęs mokslinės analizės 
turiniu gali įgyti dvejopą traktavimo formą: tarpišką, kai tiria- 
mi mūsų vaizdinio objektų objektyvūs savitarpio santykiai, 
ir netarpišką, kai jie tiriami kaip tiesiogiai akivaizdūs tarp 
visų kitų pažįstančiojo subjekto patyrimo turinių. Kadangi 
yra objektų, priklausančių šiam dvejopam traktavimui, tai 
psichologinis paralelizmo principas reikalauja pripažinti 
nuolatinį abipusių procesų savitarpio santykį. Tačiau šis rei- 
kalavimas pagrįstas tuo, kad abi analizės formos tikrovėje 
liečia tą patį patyrimo turinį. Bet psichologinis paralelizmo 
principas pagal paties dalyko esmę neturi apimti visų tų 

patyrimo turinių, kurie yra tiktai gamtamokslinės analizės 
objektai, arba gali juos apimti tiek, kiek jie priklauso prie 
subjektyvios mūsų sąmonės vaizdinio turinių. Lygiai taip jis 
negali apimti tų sąmonės turinių, kurie susiję su specifiniu 
psichologinio patyrimo pobūdžiu. Prie pastarųjų priklauso 
pirmiausia psichinių elementų bei darinių savitos ryšio ir 
santykio formos. Šioms formoms paralelūs yra fizinių pro- 
cesų ryšiai tuo atžvilgiu, kad visur, kur psichinis sąryšis 
nurodo pastovią fizinių procesų koegzistenciją ar sukcesiją, 
tie procesai tiesioginiu ar netiesioginiu būdu turi būti susieti 
ir priežastiniu ryšiu; tačiau Šis ryšys negali apimti psichinio 
ryšio savito turinio. Pavyzdžiui, elementai, konstituojantys 
kokį nors erdvinį arba laikinį vaizdinį, ir savo fiziologiniais 
substratais turi būti susieti pastoviu koegzistencijos ir suk- 
cesijos santykiu; arba vaizdinio elementus, iš kurių susideda 
psichinių turinių susiejimo ir lyginimo procesas, atitiks 
kokie nors fiziologinių procesų ryšiai, kurie atsikartos kiek- 
vieną kartą, kai vyks psichiniai procesai. Tačiau fiziologiniai 
procesai visiškai negali apimti to, kas sudaro erdvinių ir 
laikinių vaizdinių specifinę prigimtį, siejimo ir lyginimo 
procesų kaip tokių, negali apimti todėl, kad gamtamoksli- 
nis nagrinėjimas sąmoningai atsiriboja nuo tokių dalykų. 
Todėl ir vertybės bei tikslo sąvokos (kurias sudaryti skatina 
psichiniai ryšiai) ir su jomis susiję jausmo turiniai pasilieka 
visiškai už paralelizmo principui pavaldžių patyrimo turi- 
nių rato. Todėl tas ryšio formas, su kuriomis susiduriame 
susiliejimo procesuose, asociacijose ir apercepcijose, ir tą 
reikšmę, kuri joms būdinga psichinės raidos visumoje, gali 
atskleisti tik psichologinė analizė, o objektyvūs sunkumo, 
garso, šviesos, šilumos ir t. t. reiškiniai arba nervų sistemoje 
vykstantys procesai prieinami tik fizikinei arba fiziologinei 
analizei, t. y. tokiai analizei, kuri operuoja substancialiomis 
gamtamokslinio pažinimo pagalbinėmis sąvokomis. 

10. Taigi taikydami psichofizinio paralelizmo principą 
empirine psichologine reikšme būtinai turime pripažinti sa- 
varankišką psichinį priežashingumą, kuris visada yra vienaip 
ar kitaip susijęs su fiziniu priežastingumu ir niekada ne- 
gali jam prieštarauti, bet vis dėlto nuo pastarojo skiriasi ne 
mažiau, negu psichologijoje nusistojęs netarpiško subjekty- 
vaus patyrimo požiūris skiriasi nuo gamtotyroje galiojančio 
tarpiško, abstrakčiai objektyvaus pažinimo. Jeigu fizinio 
priežastingumo esmę galime išreikšti tam tikrais principais, 
pavyzdžiui, inercijos, jėgų sumavimosi, energijos patvaru- 
mo, ir tie principai galioja visiems gamtos reiškiniams, tai 
ir psichinio priežastingumo savitumą galime suprasti tik iš 
psichinių procesų visumos abstrahuodami psichinio vyksmo 
principus. Kaip iš gamtinio priežastingumo principų taiky- 
mo apibrėžtiems fizinio vyksmo sąryšiams galime išvesti 
tam tikrus visuotinius dėsnius (pavyzdžiui, traukos dėsnį, 
kūnų kritimo dėsnius, elastinių mediumų virpėjimo dėsnius 
ir kt.), taip ir pagal visuotinai galiojančius psichinius princi- 
pus galime nustatyti empirinius psichinio vyksmo dėsnius. 
Iš šių dėsnių bendram sielos gyvenimo pobūdžiui ypatingą 
reikšmę turi tie dėsniai, kurie sudaro dvasinių darinių atsi- 
radimo istorijos raidoje pagrindą ir kuriuos galime apibū- 
dinti kaip visuotinius psichikos vystymosi dėsnius. 


Literatūra. Volkimann, Lehrbuch der Psychologie, I, 1. Hauptstick 
(substancijos sąvoka Herbarto mokykloje ir tos sąvokos plėtotės 
istorinė apžvalga). Lotze, Medizin. Psychol., Kap. 1 (substancijos 
sąvoka ir jos santykis su aktualumo teorija). Bain, Leib und Seele, 
1874 (fiziologinis požiūris). L. Busse, Geist u. K6rper, Seele u. Leib 
(psichofizinės sąveikos prielaida). Aktualumo teorija: Wundt, Klei- 
ne Schriften, Bd. 2 (apie psichinį priežastingumą). Die Definition 
der Psychologie, Logik *, III, 1. Abschn., Kap. III. Phys. Psych.“, III, 
Kap. 21 u. 22. M.u. T. Vorl. 30. Paulsen, Einleitung in die Philosophie, 
1892. 14. Aufl., 1906. Edm. Konig, Ztschr. f. Philos., Bd. 119 (parale- 
lizmo principas). 

1. Galima skirti tris visuotinius psichinio vyksmo prin- 
cipus. Mes vadiname juos psichinių rezultantų, reliacijų ir 
kontrastų principais. 

2. Psichinių rezultantų principą nusako tas faktas, kad 
kiekvienas psichinis darinys turi savybes, kurios gali būti 
suprastos iš jo elementų savybių, tačiau jų jokiu būdu ne- 
galima laikyti vien pastarųjų elementų savybių suma. Koks 
nors tonų sąskambis savo vaizdinio ir jausmo savybėmis yra 
kai kas daugiau negu vien atskirų tonų suma. Erdviniuose 
ir laikiniuose vaizdiniuose erdvinę ir laikinę tvarką, žinoma, 
dėsningu būdu pagrindžia elementų, kurie tuos vaizdinius 
sudaro, sąveika; tačiau tos tvarkos jokiu būdu negalima trak- 
tuoti kaip savybės, kuri būdinga jau patiems pojūčio elemen- 
tams. Natyvistinės teorijos, kurios tuo remiasi, susipainioja 
neišsprendžiamuose prieštaravimuose ir, susitaikydamos 
su vėlesnių pokyčių pradiniuose erdvės ir laiko stebiniuose, 
kylančių dėl apibrėžtų patyrimo poveikių, galimybe, pačios 
iš dalies turi pripažinti naujų savybių atsiradimą. Galiausiai 
tas pats principas aiškiai suvokta forma iškyla apercepcinė- 
se funkcijose, fantazavime ir samprotavime, kadangi čia ne 
tik apercepcinės funkcijos sujungtos sudedamosios dalys, be 
tos reikšmės, kurią turi būdamos izoliuotos, iš jų ryšio atsi- 
radusiame bendrajame vaizdinyje įgyja naują reikšmę, bet ir 
pats bendrasis vaizdinys įgyja naują psichinį turinį, kurį tos 
sudedamosios dalys nors ir darė galimą, tačiau jo tose daly- 
se dar nebuvo. Tai akivaizdžiausiai atsiskleidžia ir pačiuose 
painiausiuose apercepcinės sintezės rezultatuose, tokiuose 
kaip meno kūrinys ar loginis minčių sąryšis. 

3. Taigi psichiniuose rezultantuose pasireiškia principas, 
kuris pagal atsirandančius padarinius gali būti pavadintas 
ir kūrybinės sintezės principu. Šis principas, jau seniai pripa- 

žintas kaip galiojantis aukštesniems dvasiniams kūriniams, 
dažniausiai nebuvo pakankamai vertinamas nagrinėjant 
visus kitus psichinius procesus arba net dėl klaidingo su- 
painiojimo su fizinio priežastingumo dėsniais paverčiamas 
savo priešingybe. Tokiu pat painiojimu galima paaiškinti 
tą faktą, kad kai kada norima atrasti prieštaravimą tarp 
kūrybinės sintezės principo dvasinėje srityje ir bendriausių 
gamtinio priežastingumo principų, ypač energijos tvarumo 
principo. Tokio prieštaravimo galimybę iš anksto reikia 
atmesti jau todėl, kad svarstymo išeities taškai (todėl ir 
dydžio apibrėžimų, kur jie gali būti taikomi, išeities taškai) 
abiem atvejais turi būti skirtingi, nes gamtos mokslas ir 
psichologija nagrinėja ne skirtingus patyrimo turinius, o tą 
patį patyrimą, kuris tik traktuojamas skirtingais požiūriais 
($ 1, skirs. 2). Fiziniai dydžio apibrėžimai susiję su objekty- 
viomis masėmis, jėgomis ir energijomis, t. y. su pagalbinėmis 
sąvokomis, kurias mus verčia abstrahuoti objektyvaus pa- 
tyrimo svarstymas ir kurių dėsnių visuma remiasi materijos 
pastovumo principu. O psichinių dydžių apibrėžimai, su 
kuriais susiduriame lygindami psichinius komponentus 
su jų rezultantais, remiasi subjektyviu vertinimu ir tikslais. 
Subjektyvi kokios nors visumos vertė gali padidėti, su ja 
susijęs tikslas gali būti savitesnis ir tobulesnis, palyginti su 
tais tikslais, kurie susiję su visumos dalimis, tačiau dėl to 
masės, jėgos ir energijos nepatiria jokių pokyčių. Raumenų 
judesiai atliekant kokį nors išorinį valios veiksmą, fiziniai 
procesai, lydintys juslinius suvokimus, asociacijas ir aper- 
cepcines funkcijas, nenukrypstamai paklūsta energijos tva- 
rumo principui. Tačiau, išliekant tam pačiam šios energijos 
dydžiui, jos reprezentuotos vertybės ir tikslai gali būti labai 
nevienodo dydžio. 

4. Fizinis matavimas, kaip rodo šie skirtumai, susijęs su 
kiekybinėmis dydžio vertėmis, t. y. su dydžiais, kuriuos galima 

graduoti tik pagal kiekybinius matuojamų reiškinių san- 
tykius. O psichinis matavimas visuomet galiausiai remiasi 
kokybiniais vertės dydžiais, t. y. vertybėmis, kurias galima gra- 
duoti pakopomis tik atsižvelgiant į kokybinę jų prigimtį. To- 
dėl grynai kiekybinio veikimo galiai, kurią vadiname fizinės 
energijos dydžiu, galima priešpriešinti psichinės energijos dydį, 
kuris yra kokybinio veikimo galia kuriant vertės laipsnius. 

Jeigu tai pripažįstame, tai prieiname prie išvados, kad 
psichinės energijos didėjimas ne tik suderinamas su gamta- 
moksliniam traktavimui būdingu fizinės energijos pastovumu, 
bet ir kad jie abu sudaro vienas kitą papildančius mastelius 
bendrajam mūsų patyrimui svarstyti. Juk psichinės energijos 
didėjimas bus teisingai suprastas tik tuo atveju, jeigu jį trak- 
tuosime kaip fizinio pastovumo dvasinę atvirkščiąją pusę. 
Kadangi, beje, psichinės energijos didėjimas savo išraiška 
yra neapibrėžtas ir jo mastelis esant įvairioms sąlygoms gali 
būti labai skirtingas, tai šis didėjimas apskritai yra įmano- 
mas tik tarus, kad psichiniai procesai yra tolydūs. Todėl kaip su 
neabejotinai patyrime glūdinčiu psichinės vertės didėjimo 
koreliatu susiduriame ir su psichinės vertės nykimo faktu. 

5. Psichinių reliacijų principas yra psichinių rezultantų 
principo papildymas ir nusako ne kokio nors psichinio są- 
ryšio sudedamųjų dalių santykį su tame sąryšyje išreikštu 
vertybiniu turiniu, o atskirų sudedamųjų dalių savitarpio 
santykį. Rezultantų principas galioja sintetiniams sąmonės 
procesams, o reliacijų principas - analitiniams procesams. 
Bet koks sąmonės turinio išskaidymas į atskirus narius jus- 
liniuose suvokimuose ir asociacijose sukcesyviai pagaunant 
dalis iš pradžių tik įsivaizduojamoje visumoje, po to aiškiau 
suvokta forma, skaidant bendruosius vaizdinius, yra siejan- 
čios analizės aktas. Lygiai taip kiekviena apercepcija yra ana- 
litinis procesas, kuriame galima išskirti du veiksnius - kokio 
nors atskiro turinio iškėlimą ir jo atribojimą nuo kitų turinių. 

Pirmuoju iš šių veiksnių remiasi apercepcijos ryškumas, ant- 
ruoju - jos aiškumas ($ 15, skirs. 4). Pagaliau savo tobuliausią 
išraišką reliacijų principas pasiekia apercepcinės analizės pro- 
cesuose ir jų pagrindą sudarančiose paprastesnėse santykio 
ir lyginimo funkcijose ($ 17, skirs. 4 ir 14). Šios funkcijos 
parodo, kad esminis to principo turinys yra tai, kad kiek- 
vienas atskiras psichinis turinys savo reikšmę įgyja iš tų 
santykių, kuriuose jis yra su kitais psichiniais turiniais. Ten, 
kur šie santykiai mums duoti kaip dydžių santykiai, minėtas 
principas savaime įgyja reliatyvaus dydžių lyginimo dėsnio 
formą - taip yra Weberio dėsnio atveju ($ 17, skirs. 10). 

6. Psichinių kontrastų principas savo ruožtu yra reliaci- 
jų principo papildymas. Šis principas, kaip ir ankstesnis, 
susijęs su psichinių turinių savitarpio santykiais. Tačiau 
pats šis principas yra pagrįstas nuo psichinio vystymosi 
sąlygų priklausančio netarpiško patyrimo turinio skaidy- 
mosi į objektyvius ir subjektyvius turinius. Subjektyvūs 
turiniai — tai visi tie elementai ir jų ryšiai, kurie (kaip kad 
jausmai ir afektai) yra esminės sudedamosios valios procesų 
dalys. Kadangi visi šie subjektyvūs patyrimo turiniai iš- 
siskaido kaip priešybės, kurias atitinka anksčiau minėtos 
jausmų pagrindinės kryptys (malonumas ir nemalonumas, 
jaudrinimas ir nurimimas, įtampa ir atoslūgis; $ 7, skirs. 7), 
tai šios priešybės kisdamos paklūsta ir bendram kontrasti- 
nio sustiprinimo dėsniui. Tačiau konkretus šio dėsnio taiky- 
mas visuomet priklauso ir nuo ypatingų laikinių sąlygų, 
nes kiekvienos subjektyvios būsenos plėtotei reikalingas 
vienoks ar kitoks laiko tarpas, o antra vertus, kai ši būsena 
pasiekia maksimumą, ilgesnė trukmė kontrastinį jos po- 
veikį jau silpnina. Su tuo susijęs ir tas faktas, kad visiems 
jausmams ir afektams būdinga tam tikra (beje, įvairiais at- 
žvilgiais labai kintama) vidutinė psichinių procesų sparta, 
kuri yra palankiausia jų stiprumui. 

Nors kontrasto principo pagrindas yra subjektyvių psi- 
chinių patyrimo turinių savybės, vis dėlto nuo šių savybių 
jis persikelia ir į vaizdinius bei jų elementus, kadangi prie jų 
visuomet yra prisišlieję daugiau ar mažiau ryškūs jausmai, 
susiję su atskirų vaizdinių turiniu ar su jų erdvine ir laikine 
tvarka. Šitokiu būdu kontrastinis stiprinimas reiškiasi ir kai 
kuriuose pojūčiuose, pavyzdžiui, regos pojūčiuose, taip pat 
erdviniuose ir laikiniuose vaizdiniuose. 

7. Pagaliau kontrasto principas irgi yra glaudžiai susijęs 
su tais abiem principais, kuriuos jau esame aptarę. Jį galima 
traktuoti kaip bendro reliacijos principo taikymą tam specia- 
liam atvejui, kai vienas su kitu susiję psichiniai turiniai juda 
tarp priešingų būsenų. Antra vertus, tas faktas, kad esant 
atitinkamoms sąlygoms priešingos krypties psichiniai pro- 
cesai sustiprėja, yra susijęs su kūrybinės sintezės principu. 

Literatūra. Wundt, Ūber psychische Kausalitat (Kl. Schr., Bd. 2). 
Logik *, III, 4. Abschn., Kap. II, 4. Phys. Psych“, III, Kap. 22. System 


der Philosophie *, II, 6. Abschn. Logik *, II, S. 243 ff. Einfūhrung in 
die Psychol., S. 101 ff. 


S 24. Bendrieji psichinio vystymosi dėsniai 


1. Tris psichinio priežastingumo principus atitinka trys 
bendrieji vystymosi dėsniai, kuriuos galima traktuoti kaip 
minėtų principų taikymą platesniems psichiniams sąry- 
šiams. Tai dvasinio augimo, tikslų heterogonijos ir vysbymosi 
priešybėmis dėsniai. 

2. Dvasinio augimo dėsnis, kaip ir kiti psichinio vystymosi 
dėsniai, nėra visur ir bet kokiam psichiniam patyrimo turi- 
niui taikytinas principas. Jo galiojimą riboja procesų tolydumo 
sąlyga (žr. $ 23, skirs. 4), kuriai esant galima taikyti ir rezul- 
tantų principą (kuriam šis dėsnis iš pradžių buvo priskiria- 

mas). Tačiau aplinkybės, kurios priešinasi šiai sąlygai, didelį 
skaičių psichinių sintezių apimančiuose dvasinio vystymosi 
procesuose, savaime aišku, pasitaiko daug dažniau negu 
atskirose sintezėse, todėl dvasinio augimo dėsnio galioji- 
mą galima pagrįsti tik apibrėžtų, normaliomis sąlygomis 
vykstančių procesų atžvilgiu, o ir čia tik apibrėžtose ribose. 
Šiose ribose kaip tik platesni procesai, pavyzdžiui, dvasinis 
atskiro normalaus Žmogaus vystymasis, dvasinių bendrijų 
vystymasis, matyt, yra svarbiausi šių procesų pagrinde glū- 
dinčio fundamentalaus rezultantų principo patvirtinimai. 

3. Tikslų heterogonijos dėsnis glaudžiausiai susijęs su re- 
liacijų principu, tačiau jis remiasi ir rezultantų principu, 
kuris visuomet orientuotas į platesnius psichinio vystymosi 
sąryšius. Jį galima apibūdinti kaip dėsnį, kuris lemia dėl 
sukcesyvių kūrybinių sintezių atsirandančius pokyčius 
psichinių darinių atskirų dalinių turinių reliacijose. Kadangi 
vienas nuo kito priklausančių psichinių procesų rezultantai 
apima tokius turinius, kurių nebuvo komponentuose, tai šie 
turiniai irgi santykiauja su ligtoliniais komponentais, todėl 
jų reliacijos ir dėl to iš jų naujai atsirandantys rezultantai 
keičiasi toliau. Šitas vis tolyn einantis reliacijų kintamumas 
aiškiausiai krinta į akis tada, kai ant duotų reliacijų pagrin- 
do susidaro koks nors Hikslo vaizdinys. Juk dabar atskirų 
veiksnių savitarpio santykis traktuojamas kaip priemonių 
sąryšis, kuriam gautas produktas priklauso kaip siektas 
tikslas. Todėl čia padarinių santykis su įsivaizduotais tikslais 
įgyja tokią formą, kad padariniuose visuomet yra ir šaluti- 
nių efektų, kurių prieš tai buvusiuose tikslo vaizdiniuose 
nebuvo, tačiau kurie vis dėlto įeina į naujų motyvų eiles ir 
todėl arba pakeičia ligi tol buvusius tikslus, arba papildo 
juos naujais tikslais. 

Šia bendriausia reikšme tikslų heterogonijos dėsnis vy- 
rauja visuose psichiniuose procesuose; tačiau tuo ypatingu 

teleologiniu atspalviu, kuris suteikė jam pavadinimą, šis 
dėsnis pastebimas pirmiausia valios procesų srityje, kur jaus- 
mo motyvų lydimi tikslo vaizdiniai yra reikšmingiausi. To- 
dėl iš psichologiją taikančių sričių ypač išsiskiria etika, kuriai 
šis dėsnis turi nepaprastai didelę reikšmę. 

4. Vystymosi priešybėmis dėsnis yra kontrastinio stiprinimo 
principo taikymas platesniems, vystymosi sekomis išsidės- 
tantiems sąryšiams. Pastarieji kaip tik dėl šio fundamen- 
talaus principo įgyja tą savybę, kad jausmai ir potraukiai, 
kurie iš pradžių buvo mažiau intensyvūs, dėl kontrasto su 
priešingos kokybės jausmais (kurie tam tikrą laiko tarpą tu- 
rėjo persvarą) laipsniškai stiprėja, kad pagaliau įveiktų ligi 
tol vyravusius motyvus ir patys trumpesniam ar ilgesniam 
laikui taptų viešpataujančiais. Po to ši kaita gali pasikartoti 
dar vieną ar keletą kartų. Tačiau tokiuose svyravimuose 
dvasinio augimo dėsnis ir tikslų heterogonijos dėsnis veikia 
paprastai išvien, todėl nors tolesnės fazės bendrąja jausmo 
kryptimi yra panašios su buvusiomis tos pačios rūšies fazė- 
mis, tačiau atskiromis sudedamosiomis dalimis iškyla kaip 
esmingai nuo jų skirtingos. 

Vystymosi priešybėmis dėsnis atsiskleidžia jau indivi- 
dualiame dvasiniame vystymesi, iš dalies individualiai skir- 
tinga forma trumpais laiko tarpais, iš dalies kaip apibrėžtas 
visuotinai galiojantis santykio tarp atskirų gyvenimo pe- 
riodų taisyklingumas. Jau seniai pastebėta, kad skirtingais 
žmogaus gyvenimo laikotarpiais dominuojantys tempera- 
mentai kontrastuoja vienas su kitu. Antai lengvas, bet retai 
giliau siekiantis vaikystės sangviniškas jaudrumas pereina 
į įspūdžius lėčiau akumuliuojantį, bet energingiau išlaikant; 
ir dažnai melancholija dvelkiantį jaunuolio temperamentą, 
kuris savo ruožtu virsta dažniausiai į greitus, energingus 
sprendimus bei veiksmus orientuotu subrendusio Žmogaus 
nusiteikimu, o šis galiausiai laipsniškai pereina į stebėtojiška 

ramybe dvelkiančią senatvės nuotaiką. Tačiau labiau negu 
individualiam Žmogaus gyvenimui šis vystymasis priešybė- 
mis būdingas socialiniam ir istoriniam gyvenimui, dvasinių 
srovių kaitai ir jų poveikiams kultūrai, papročiams, sociali- 
niams ir politiniams procesams. Jeigu tikslų heterogonijos 
dėsnis didžiausią reikšmę turi doroviniam gyvenimui, tai 
vystymosi priešybėmis dėsnis pirmiausia yra reikšmingas 
platesnei istorinio gyvenimo sričiai. 

Žymaus XIX a. pabaigos-XX a. pradžios vokiečių psichologo ir filosofo 
Wilhelmo Wundto veikale pateikiama sistemiška pačių svarbiausių to 
meto psichologijos pažiūrų ir rezultatų apžvalga. Psichologijos turinys 
čia išdėstomas pagal vidinį jos problemų ryšį ir tokia tvarka, kuri 
išplaukia iš paties objekto prigimties. Aptariant svarbiausias psichologi- 
jos kryptis, nagrinėjant atskiras jos problemas atsiskleidžia ne tik paties 
Wundto, bet apibūdinamos ir kitų žymiausių psichologų pažiūros. 
Daugelis knygoje gvildenamų klausimų turi ir bendresnę, filosofinę 
reikšmę. 


„Psichologijos pagrindai“ pirmiausia skirti aukštųjų mokyklų studen- 
tams, tačiau veikalas bus naudingas ir kitiems moksliškai išprususiems 
skaitytojams, kurie domisi psichologijos problemomis. 


Lietuvių kalba ši knyga leidžiama pirmą kartą. 


Vokiečių psichologas ir filosofas Wilhelmas Wundtas (Wundt; 1832-1920) 
yra eksperimentinės psichologijos ir etnopsichologijos pradininkas. Jis 
buvo Heidelbergo, Ciūricho, Leipcigo universitetų profesorius. Psicholo- 
gijos objektu laikė tiesioginį patyrimą — sąmonės faktus ir reiškinius. 
Aukštuosius psichinius procesus (kabą, mąstymą, valią) laikė "tautų 
psichologijos“ objektu, jiems tirti taikė kultūrinį istorinį metodą. 

